
LIVRE  PREMIER. 

[iSSg]   QuAWD  Dieu  lasche  la  bride  à  nos  malheurs, 
et  permet  qu'ils  nous  attaquent,  la  prévoyance  hu- 
maine semble  estre  inutile  aux  humains.  Le  Roy  avoit 
pourveu,  selon  l'apparence,  à  ce  que  tous  ses  princi- 
paux officiers  et  serviteurs  ez  principales  villes  de  son 
royaume  (lesquelles  il  pensoit  estre  à  la  dévotion  des 
princes  et  seigneurs  de  la  ligue),  fussent  advertis  de  la 
mort  du  duc  de  Guise,  affin  qu'ils  donnassent  l'ordre 
requis  pour  maintenir  le  peuple  en  son  obeyssance  ; 
mais,  soit  ou  par  la  négligence  ou  par  la  malice  des 
courriers,  ou  autrement,  il  advint  que  tous  les  princes 
etpartizans  de  la  ligue  furent  advertis  premièrement, 
aux   villes  où  ils  estoient  de  ce  qui  estoit  advenu  à 
Blois,  que  ne  furent  les  officiers  et  serviteurs  du  Roy; 
et  principalement  les  duc  et  chevalier  d'Aumalle,  et  le 
conseil  de  la  faction  des  Seize  à  Paris,   en  receurent 
les  nouvelles  premier  que  Messieurs  de  la  cour  de 
parlement   et   les    autres    officiers    royaux ,  lesquels 
avoient  desjà  par  remonstrances  particulières  ramené 

plusieurs  particuliers  en  leur  devoir;  mais,  faute  d'estre 
advertis  les  premiers,  la  faction  des  Seize  prit  les  ar- 
mes sans  attendre  aucun  commandement,  et  le  soir  de 
la  veille  de  Noël  firent  armer  tout  le  peuple,  s'asseu- 
rerent  de  tous  les  lieux  forts  de  la  ville,  et  mirent  gar- 
nisons aux  logis  de  tous  ceux  qu'ils  pensèrent  estre 
serviteurs  du  Roy,  que  vulgairement  ils  appelloient 
politiques,  et  qui  ont  este  appeliez  depuis  catholiques 
royaux,  à  la  difTerence  des  catholiques  liguez,  qui  se 
qualifièrent  du  tiltre  de  catholiques  unis,  ou  de  l'union. 
IjCS  prédicateurs  delà  faction  des  Sei  ze ,  en  leurs  prédi- 
cations qu'ils  firent  le  jour  de  Noël,  incitèrent  tellement 
le  peuple  à  la  rébellion,  que  dez  le  lendemain,  contre 
le  grë  de  Messieurs  de  la  cour  de  parlement,  en  une 
assemblée  qu'ils  firent  en  l'Hostel  de  Ville,  ils  esleurent 
M.  d'Aumalle  pour  gouverneur  de  Paris,  et  en  atten- 
dant que  La  Chappelle  Marteau,  prevost  des  mar- 
chands, Compan  et  Cotteljlanche,  eschevins,  fussent 
de  retour  de  Blois,  ils  esleurent  Drouart ,  advocat, 
Crucë,  procureur  au  Chastelet,  et  de  Bordeaux,  mar- 
chand, pour  tenir  leurs  places,  et  gouverner  l'Hostel 
de  Ville  avec  Roland  et  Desprez ,  qui  estoient  les  deux 
seuls  eschevins  qui  restoient  pour  lors  à  Paris.  Cela 
fait,  ils  résolurent  d'arrester  et  de  faire  arrester  pri- 
sonniers, par  toutes  les  villes  qui  tiendroient  leur  party, 
le  plus  de  catholiques  royaux  qu'ils  pourroient,  sans 
aucune  distinction  de  sexe  ny  d'aage  :  ils  firent  aussi 
une  merveilleuse  diligence  de  faire  advertir  tous  les 
princes,  seigneurs,  provinces  et  villes  qui  avoient  esté 
de  la  ligue  du  vivant  du  duc  de  Guise,  de  la  resolu- 
tion qu'ils  avoient  prise  de  n'obeyr  plus  au  Roy,  d'ex- 
terminer tous  ceux    qui  le  voudroient  soustenir,   et 

de  se  maintenir  enseinblement  en  bonne  union  catho- 
lique. 

Madame  de  Guise,  peu  auparavant  la  mort  de  son 
mary,  estoit  partie  de  Blois  pour  venir  faire  sa  couche 
en  son  hostel  à  Paris.  La  ville  en  corps  l'alla  asseurer 
de  radection  de  tout  le  peuple  envers  elle  et  ses  enfans, 
et  luy  firent  entendre  le  regret  qu'ils  avoient  de  la 
mort  de  son  mary;  du  depuis  mesme  ils  la  supplièrent 
que  la  ville  en  corps  eust  cest  honneur  de  tenir  le  pos- 
thume qu'il  plairoit  à  Dieu  luy  donner.  En  ses  afflic- 
tions ceste  princesse  accepta  les  ofTres  des  Parisiens; 
et  estant  depuis  accouche'e  d'un  fils,  le  prevost  des 
marchans  et  les  eschevins  de  la  ville  le  portèrent  aux 
fonds,  et  fut  nommé  Paris  de  Lorraine.  Le  baptesme 
fut  faict  dans  Sainct  Jean  en  Grève,  où  tous  les  colo- 
nels et  capitaines  de  la  ville  assistèrent  avec  des  cierges 
en  leurs  mains,  tant  l'affection  de  ce  peuple  estoit  grande 
à  la  mémoire  du  feu  duc  de  Guise. 

Aucuns  prédicateurs  durant  les  festes  de  Noël  fai- 
soient  à  la  fin  de  leurs  sermons  lever  les  mains  au 
peuple,  et  jurer  de  vivre  et  mourir  pour  la  saincte 
union  des  catholiques  (ainsi  l'appelloient-ils)  ;  entr'aulres 
Gincestre,  preschant  dans  Sainct  Berthelemy,  addressa 
sa  parole  aux  présidents  et  conseillers  qui  y  estoient, 
et  leur  fit  lever  aussi  la  main  par  deux  fois.  Ceste  har- 
diesse esmeut  merveilleusement  le  peuple,  qui  se 
licenlia  depuis  de  faire  d'eux-mesmes  beaucoup  de 
choses  contre  la  raison,  et  empescha  les  catholiques 
royaux  de  rien  entreprendre  pour  remettre  la  ville  en 
l'obéissance  du  Roy. 

Le  conseil  des  Seize,  sous  le  nom  de  Messieurs  de  ^a 
ville  de  Paris,  proposa  une  question  à  messieurs  les 

docteurs  de  la  Faculté  de  théologie,  sçavoir;  «  si  le 
peuple  de  France  pouvoit  pas  estre  armé  et  uny,  lever 
argent,  et  contribuera  la  deffence  de  la  religion  catho- 
lique, apostolique  et  romaine,  pour  s'opposer  aux  efforts 
du  Roy,  qui  avoit  violé  la  foy  publique  en  la  convoca- 
tion des  trois  estats.  » 

Aucuns  docteurs  et  curez  de  |  Paris  ,  entr'autres 
Boucher,  Prévost,  Aubry,  Bourgoin  et  Pigenat ,  qui 
estoient  mesmes  de  ce  conseil  des  Seize,  et  qui  avoient 
esté  les  principaux  inventeurs  de  ceste  question ,  en 
baillèrent  eux-mesmes  la  conclusion  le  7  janvier  avec 
quelques  jeunes  docteurs,  et  par  icelle  ils  asseurerent, 
ainsi  qu'ils  l'avoient  desjà  presché  depuis  le  jour  de 
Noël,  que  le  peuple  estoit  deslié  (0  et  deslivré  du  sa- 
crement de  fidélité  et  obéissance  prestée  au  Roy,  qu'il 
pouvoit  licitement  et  en  asseurée  conscience  estre  armé 
et  uny,  recueillir  deniers,  et  contribuer  pour  la  def- 
fense  et  conservation  de  l'Eglise  catholique-romaine 
contre  les  efforts  dudit  Roy  et  de  ses  adhérents,  puis 
qu'il  avoit  violé  la  foy  publique,  au  préjudice  de  la 
religion  catholique  et  de  l'edit  de  la  saincte  union. 

(0  Que  h  peuple  estoit  deslié,  etc.  Voici  le  texte  de  ce  décret,  qui  fut 
rendu  au  collège  de  Sorbonne  parla  très-saincte  Faculté'  de  théologie , 
après  une  messe  du  Saint-Esprit  : 

P-rimiim,  qubd  populus  hujus  regni  solulus  est  et  liberatus  a  sacra- 
mento  fidelitatis  et  obedientiœ  prœdicto  Henrico  régi  prœstito;  deinde 
qubd  idem  populus ,  licite  et  totd  conscientid  armari ,  muniri  et  pecunias 
collisere  et  contrihuere  potest  ad  defensionem  et  conseri'ationem  religio- 
nis  catholicœ,  apostolicœ  et  romance ,  adversus  nef  aria  consilia  et  co- 
natus  prœdicti  régis,  et  guorumlibet  illi  adhœrentium,  ex  quo  fidem 
publicam  violavit  in  prœjudicium  religionis  catholicœ ,  et  edicti  sanctœ 
urdonis,  et  naturalis  Ubertatis  convocationis  trium  ordinum  hujus  regnL 
{  Mémoires  de  la  Ligue,  t.  m,  p.  192.) 

Voylà  une  conclusion  (que  les  trois  estais  de  France 
assemblez  n'eussent  sceu  donner,  pource  que  le  royaume 
de  France  est  successif  et  non  eslectif)  qui  fut  arrestée 
et  publiée  sans  le  consentement  des  bons  et  anciens 
docteurs  de  la  Faculté'  et  curez  de  la  ville  de  Paris,  et 
autres  ecclésiastiques  qui  y  estoicnt ,  et  mesmes  sans 
en  avoir  rien  communiqué  à  M.  le  cardinal  de  Gondy, 
evesque  de  Paris,  ny  à  ses  grands-vicaires,  ce  qu'ils 
dévoient  au  moins  faire,  puis  que  c'estoit  un  faict  de 
telle  importance,  et  lequel  on  peut  dire  avoir  esté  la 
seule  cause  de  tant  de  mal-heu^is  que  nous  dirons  cy- 
après,  pource  que,  quand  le  pape  Sixte  eut  receu  ceste 
conclusion  par  les  députez  que  luy  envoyèrent  le  con- 
seil gênerai  de  l'union,  pensant  que  ce  fust  un  advis 
de  tous  les  docteurs  de  la  Faculté  et  de  tous  les  ecclé- 
siastiques de  France,  donna  son  monitoire  contre  le 
Roy,  et  fit  beaucoup  de  choses  dont  puis  après  il  re- 
cognut  avoir  esté  surpris,  ainsi  qu'il  sera  ditcy-après. 
D'autre  costé  aussi  ceste  conclusion  publiée  fut  cause 
de  la  révolte  d'une  infinité  de  villes,  et  que  plusieurs 
familles  se  perdirent  dans  la  confusion  des  guerres  ci- 
viles. 

Après  que  ceste  conclusion  fut  publiée,  ce  ne  fut 
plus  dans  Paris  que  placards  attachez  par  tous  les  car- 
refours de  la  ville,  pleins  d'injures  et  de  villenies 
contre  l'honneur  du  Roy.  Ils  tournèrent  son  nom  en 
anagramme,  et  l'appelloient  en  chaire  vilain  Herodes: 
ils  delTendoient  de  prier  Dieu  pour  luy,  pour  ce, 
disoient-ils,  qu'il  estoit  excommunié  ipso  facto^  que 
l'on  ne  luy  estoit  plus  subject,  et  crioyent  tout  haut  en 
chaire  :  Nous  n'avons  plus  de  roj.  L'on  faisoit  faire 
aussi  des  processions  de  petits  enfans  avec  des  chan- 

délies  allumées,  lesquelles  ils  esteignoient  avec  les 
pieds  marchants  dessus,  crians  :  Le  Roj  est  hérétique 
et  excommufiié.  Par  tout  où  ils  trouvoient  de  ses  por- 
traits ils  les  descliiroient,  rayoient  son  nom,  ostoient 
les  armes  de  Pologne  joinctes  avec  celles  de  France, 
aux  lieux  de  la  ville  oii  on  les  avoit  mises.  Les  tom- 
beaux et  effigies  de  marbre  des  sieurs  de  Quelus, 
Sainct  Megrin  et  Maugiron,  que  Sa  Majesté  avoit  fait 
faire  il  y  avoit  jà  plus  de  dix  ans  dans  le  cœur  de 
l'église  Sainct  Paul,  furent  rompues,  cassées  et  du 
tout  ostées,  pour  ce  qiM  ces  seigneurs  avoient  esté  au- 
trefois des  favorits  du  Roy.  Le  grand  tableau  des  Au- 
gustins,  ovi  Sa  Majesté  estoit  peint  ainsi  qu'il  faisoit  les 
chevaliers  du  Sainct  Esprit,  fut  effacé. 

Tandis  que  le  peuple  fait  toutes  ces  choses,  le  duc 
d'Aumale  et  le  conseil  des  Seize  se  résolvent  de  se 
saisir  des  plus  apparens  de  la  cour  de  parlement  :  ce 
qu'ils  n'osèrent  faire  si  soudain.  Or  ils  avoient  envoyé 
le  président  Le  Maistre  vers  le  P\oy  à  Blois,  affin  de  le 
prier  d'eslargir  les  prevost  des  marchands  et  eschevins 
de  Paris  qu'il  tenoit  prisonniers,  et  qu'il  les  renvoyast. 
Le  Roy,  pensant  que  ce  seroit  le  moyen  d'appaiser  ceste 
révolte ,  donna  la  liberté  à  madame  la  duchesse  de 
Nemours,  mère  du  feu  duc  de  Guy  se,  et  l'envoya  à 
Paris  avec  la  charge  d'enhorler  les  princes  ses  enfans, 
ses  parens,  et  tous  autres  à  son  obeyssance.  Il  com- 
manda aussi  aux  eschevins  Compan  et  Cotteblanche  de 
l'accompagner  et  appaiser  le  trouble  de  Paris;  et  quant 
au  président  Le  Maistre,  il  le  fit  porteur  de  la  déclara- 
tion qu'il  avoit  faicte,  le  dernier  décembre  i588  ,  sur  la 
mort  des  duc  et  cardinal  de  Guise,  afm  de  la  faire 
vérifier  en  la  cour  de  parlement  de  Paris.  Dans  ceste 


DE  I'AI.M\   CAYET.     [ifjSl)]  ^ 

déclaration  le  Roy  disoit  qu'il  avoit  pardonne'  à  aucuns 
de  ses  sujets,  lesquels,  ne  s'estants  desnieus  de  leurs 
pernicieux  desseins,  avoient  de  nouveau  conspire 
contre  luy  et  son  authorite',  dont  il  avoit  esté  contraint 
d'en  faire  la  punition  sur  les  seuls  chefs  et  autlieurs ,  et 
cspargné  leurs  adherenset  serviteurs,  ausquels  il  avoit 
pardonné  sous  la  promesse  qu'ils  luy  avoient  faite  d'es- 
tie  loyaux  et  fidelles  à  l'advenir,  et  de  se  départir  de 
toutes  ligues  et  practiques  hors  et  dedans  le  royaume; 
plus,  il  commandoit  aussi  à  tous  ses  subjects  catholi- 
ques d'observer  son  edict  de  l'union. 

La  duchesse  de  Nemours,  Compan,  Cotteblanche , 
et  le  président  Le  IMaistre,  arrivèrent  à  Paris  peu  après  j 
mais  nul  d'eux  ne  retourna  ny  ne  renvoya  vers  le  Roy. 
Et  au  contraire,  un  herault  du  Roy,  nommé  d'Au- 
vergne, ayant  porté  ceste  déclaration,  de  par  Sa  Ma- 
jesté, aux  eschevins  de  Paris,  ils  firent  faire  à  ce  herault 
tant  de  tournoyemenls  et  de  mocqueries  par  le  peuple, 
que,  revenu  à  Blois,  il  ne  porta  pas  du  depuis  beaucoup 
de  santé. 

La  resolution  de  se  saisir  des  principaux  du  parle- 
ment fut  arrestée  par  le  duc  d'Aumale  et  le  conseil  des 
Seize  après  avoir  receu  ceste  déclaration  du  Roy.  Or 
l'exécution  leur  en  sendjloit  difficile;  mais  Bussi  Le 
Clerc,  l'un  des  Seize,  qui,  comme  nous  avons  dit,  dez 
les  Barricades  de  Paris,  de  simj)le  procureur  avoit  esté 
mis  par  le  feu  duc  de  Guise  capitaine  dans  la  Bastille, 
prend  la  charge  d'exécuter  leur  dessein. 

La  compagnie  de  Compan  s'assembloit  d'ordinaire 
dans  la  court  du  Palais.  Le  jour  qu'elle  devoit  estie  de 
porte,  qui  fut  le  i6  de  janvier,  elle  s'y  assembla.  Les 
présidents  et  conseillers,  (jui  cnlroient  des  derniers, 

voyant  ceste  compagnie  en  armes  â  si  haute  heure,  de- 
mandoient  en  entrant  dans  la  cour  que  faisoient  là  ces 
gens  armez.  L'on  leur  disoit  qu'on  attendoit  le  dizenicF 
qui  avoit  les  clefs  de  la  porte,  lequel  estoit  allé  à  l'Hos- 
tel  de  la  ville.  Ceste  response  les  faisoit  sans  soupçon 
monter  au  Palais.  Mais,  sur  les  huit  heures,  Bussi  entra 
dans  la  grand  chambre  dorée,  l'espée  au  poing,  suyvi 
des  plus  remuans  des  Seize  armez  de  longues  pistoles 
sous  leurs  manteaux,  lequel  s'addressa  à  M.  le  premier 
président  qui  estoit  lors  au  siège  de  justice,  et  luy 
dit  qu'il  avoit  commandement  de  s'asseurer  de  quel- 
ques présidents  et  conseillers  de  la  cour  dont  il  avoit 
le  roolle,  lesquels  estoient  accusés  d'estre  vrays  par- 
tizass  de  Henry  de  Valois  (ainsi  nommoit-illeRoy),et 
de  vouloir  entreprendre  contre  la  ville.  Tous  les  con- 
seillers estans  assemblez  dans  la  grand-chambre,  voyans 
qu'en  lisant  le  roolle  de  ceux  qu'il  vouloit  emmener  il 
avoit  nommé  le  premier  président  et  les  plus  anciens 
présidents  et  conseillers ,  ils  luy  dirent  qu'ils  vouloient 
tous  les  suivre.  Et,  s'estans  levez,  marchèrent  en  corps 
deux  à  deux  depuis  le  Palais  jusques  à  la  Bastille,  au 
travers  de  la  ville,  où  Bussi  les  mena  prisonniers.  Quel- 
ques-uns toutesfois  des  conseillers,  que  les  Seize  esti- 
moient  estre  de  leur  volonté  et  party,  ainsi  qu'on  les 
menoit  furent  renvoyez  en  leurs  maisons;  et  depuis, 
avec  le  président  Brisson,  ils  ont  tenu  le  parlement 
dans  Paris  (0.  Ce  spectacle  de  voir  mener  un  si  vene- 

(0  7/5  ont  tenu  le  parlement  dans  Paris.  Après  Tarrestalion  d'Acliille 
de  Harlay,  premier  président,  et  des  magistrats  royalistes,  il  resta  cent 
soixante  membres  du  parlement,  qui  confièrent  les  fonctions  de  pre- 
mier président  à  Barnabe  Brisson,  jurisconsulte  célèbre,  mais  d'un  ca-. 
Tactère  foible  et  inconstant. 

rable  et  auguste  sénat  comme  en  triomphe,  fitmesmes 
sortir  les  larmes  des  yeux  à  plusieurs  notables  bour- 
geois, (|ui  preveurent  bien  dèslors  que  cest  orage  cau- 
seroit  la  ruine  des  meilleures  familles  de  leur  ville.  Les 
Seize,  au  contraire,  et  le  menu  peuple  se  resjouyssoient 
de  cest  emprisonnement,  pour  se  voir  hors  de  crainte 
d'estre  chastiez  par  le  parlement  des  entreprises  qu'ils 
faisoient  journellement  contre  le  Roy  et  son  authorité, 
et  principalement  aussi  de  ce  que  toutes  les  compa- 
gnies souveraines  et  les  offices  royaux  qui  tenoient 
leurs  sièges  dans  Paris,  s'exerceroient  d'oresnavantpar 
personnes  de  leur  faction,  ou  qui  dissimulèrent  lors 
d'en  estre  ;  car  il  y  en  eut  plusieurs  qui  approuvèrent 
la  furie  des  Seize,  pour  éviter  le  pillage  de  leurs  biens 
et  d'estre  mis  en  prison  dans  la  Bastille  ou  au  Louvre. 
Toutes  les  places  et  villes  voisines  de  dix  lieues  à 
l'entour  de  Paris  se  gouvernèrent  et  se  rengerent  à 
la  dévotion  des  Parisiens,  excepté  les  chasteaux  deVin- 
cennes  et  Meleun.  Le  Roy  avoit  faict  faire  dans  le  parc 
du  bois  de  Vincennes,  autour  de  l'église  des  Minimes, 
plusieurs  bastimens  et  oratoires  pleins  de  riches  ta- 
bleaux, d'ornements  d'église,  reliques,  croix,  saincts, 
calices  et  chandeliers  d'or,  d'argent  et  de  crystal,  avec 
des  armaires  pleines  de  plusieurs  habits  d'escarlate 
rouge  et  violette,  de  bréviaires,  d'heures,  et  autres 
livres  d'église  qu'il  avoit  fait  imprimer.  Bref,  c'estoit 
le  lieu  où  il  esperoit  faire  d'ordinaire  sa  solitude  avec 
les  hieronimites,  ou  confrères  de  Nostre  Dame  de  Vie- 
Saine,  que  l'on  nomme  Vincennes,  lesquels  faisoient 
le  service  dans  la  haute  église  des  Minimes.  Or  madame 
d'AngoulesmeCO  avoit  mis  dans  le  chasteau  du  bois  de 

(0  Madame  d'AngouUsme.  Elle  cloil  sceur  naturelle  de  Henri  nt. 

Vincennes,  qui  estoit  une  des  maisons  que  le  Roy  luy 
avoit  donne'  pour  son  appannage,  un  capitaine  Sainct 
Martin,  sur  lequel  toutes  les  menaces  des  Parisiens  ne 
peùrent  avoir  aucune  puissance,  et  tint  un  an  durant 
ce  chasteau,  qui  n'est  distant  de  Paris  que  d'une  bonne 
lieue,  contre  tous  leurs  efforts,  ainsi  que  nous  dirons 
cy -après.  Mais,  au  commencement  de  ceste  année,  au- 
cuns capitaines  de  la  ville  qui  estoient  des  principaux 
de  la  faction  des  Seize,  avec  leurs  compagnies,  allèrent 
comme  pour  sommer  le  capitaine  Sainct  Martin  de  se 
rendre  de  leur  party,  ou  qu'ils  assiegeroient  le  chas- 
teau. Crucé  y  fut  un  des  premiers,  et,  suivy  des  plus 
factieux,  ils  allèrent  droict  aux  Minimes,  distant  du 
chasteau  de  Vincennes  d'une  demie  lieue,  où  la  pillerie 
fut  grande  de  tout  ce  qui  appai^tenoit  au  Roy  et  aux 
hieronimites.  Les  habits  d'escarlate  furent  pillez,  et  en 
firent  des  hault-de-chausses  et  casaques.  Le  Sainct  Loys 
ii'argent  qui  estoit  dans  l'oratoire  du  Roy  fut  pris  par 
aucuns,  qui  du  depuis  le  firent  fondre,  et  partirent 
l'argent;  mais  les  chandeliers  d'argent  qui  estoient  faicts 
en  forme  de  satyres,  d'une  très-belle  et  très-riche  fa- 
çon, servirent  à  Gincestre  pour  subject  de  plusieurs 
discours,  où  il  les  monstroit  au  peuple,  et  leur  disoit 
que  c'estoit  les  images  des  diables  que  Henry  de  Valois 
adoroit  qui  avoient  esté  trouvées  à  Vincennes.  On  en 
fit  imprimer  mesmes  un  traicté  où  furent  mis  les  pour- 
traicts  de  ces  deux  satyres.  Ce  fut  une  grande  calom- 
nie dont  les  prédicateurs  de  l'union  usèrent  contre  le 
Roy,  et  qui  fut  cause  que  le  simple  peuple  des  bour- 
gades et  villages  s'anima  et  s'opiniastra  sans  jugement 
en  sa  rébellion  contre  luy.  Mais  les  Parisiens,  après 
avoir  sommé  le  capitaine  Sainct  Martin,  et  le  trouvans 

résolu  au  service  du  Roy,  n'ayans  lors  la  commodité 
de  battre  cesle  place,  se  résolurent  de  l'avoir  par  fa- 
mine. Tous  les  jours  queltjues  compagnies  sortoicnt 
de  Paris,  qui  levoient  les  autres  de  sentinelle,  et  ainsi 
alloient  à  leur  tour  empescber  que  rien  n'entrast  dans 
le  chasteau,  ce  qu'ils  continuëient  jusques  à  la  journée 
de  Senlis.  Le  degast  fut  grand  dans  le  parc,  lequel  con- 
tient près  de  quatre  lieues  de  tour,  enfermé  de  mu- 
railles, et  dedans  lequel  il  y  avoit  un  nombre  inflny 
de  daims,  cerfs  et  biches:  aussi  estoit-ce  le  lieu  où  les 
roys  de  France,  et  principalement  le  roy  Charles  vu, 
faisoient  leur  demeure,  et  où  ils  prenoient  un  grand 
plaisir;  mais  les  assiegeans,  d'une  volonté  populaire, 
sans  obéissance,  et  sans  considération  de  ce  qu'ils  fai- 
soient ,  tirèrent  à  coups  d'arquebuze  ces  bestes ,  la  plus- 
part  desquelles  venoient  se  rendre  blessées  et  mourir 
auprès  du  chasteau;  les  autres  ils  les  poursuivoient  et 
les  prenoient,  pour  ce  qu'ils  n'eussent  sceu  sortir  du 
bois  à  cause  des  hautes  murailles  qui  l'environnent;  si 
bien  qu'ils  firent  dépeupler  tout  ce  parc  de  bestes  fauves. 
Du  depuis  mesmes  ils  ont  aljbatu  et  ruiné  tous  les  bois 
de  ce  parc,  qui  estoient  les  plus  l)eaux  pieds  d'arbres 
qui  fussent  en  France,  et  le  l'ont  rendu  comme  une 
plate  campagne.  Ce  sont  des  fruicts  des  guerres  civiles. 
M.  le  duc  de  ^Mayenne  estoità  Lyon  lors  que  les  duc 
et  cardinal  de  Guise  furent  tuez  à  Blois;  il  en  receut 
les  nouvelles,  ainsi  que  plusieurs  ont  escrit,  premier 
que  ceux  qu'y  avoit  envoyé  le  Roy  pour  s'asseurer  de 
sa  personne  y  fussent  arrivez.  Geste  nouvelle  luy  fit  in- 
continent tenir  conseil  avec  ses  plus  confidents  de  ce 
qu'il  devroit  faire.  Il  luy  fut  conseillé  qu'il  devoit  s'en 
aller  et  s'asseurer  des  principales  villes  de  son  gouver- 

nenient  de  Bourgongne,  où  en  seureté  il  pourroit  re- 
cevoir les  advis  et  nouvelles  des  autres  princes  ses  pa- 
rens,  et  des  seigneurs  et  villes  de  la  ligue,  sur  lesquelles 
il  se  resoudroit  de  ce  qu'il  feroit.  Suyvant  ce  conseil 
il  partit  de  Lyon  le  lendemain  de  Noël;  il  passa  à  Mas- 
con,  et  se  rendit  dans  Chaalons,  où  il  s'asseura  de  la 
citadelle  et  y  mit  incontinent  gens  à  sa  dévotion.  De 
là  il  passaàBeaune,  puis  il  alla  à  Dijon,  où  le  chasteau 
tenoit  pour  luy,  et  mit  garnison  dans  celuy  de  Talent, 
et  tint  par  ce  moyen  Messieurs  du  parlement  de  Dijon 
et  la  ville  sous  sa  puissance,  et  presque  toute  la  Bour- 
gongne. Je  dis  presque,  pour  ce  qu'il  y  eut  beaucoup 
de  grands  seigneurs  de  ceste  province  qui  ne  voulu- 
rent suy  vre  son  party ,  lesquels  se  fortifièrent  dans  leurs 
chasteaux  et  maisons,  et  du  depuis  se  rendirent,  vers 
l'Auxois  (0,  maistres  des  villes  de  Semur  et  Flavigny 
pour  le  service  du  Roy,  où  les  principaux  présidents 
et  conseillers  du  parlement  de  Dijon,  et  autres  officiers 
royaux,  se  retirèrent. 

Le  duc  de  Mayenne  receut  à  Dijon  les  lettres  et 
advis  de  Testât  des  Parisiens  que  luy  envoyèrent  le 
conseil  des  Seize.  Ils  le  prioient  de  venir  en  leur  ville, 
et  l'asseuroient  de  se  remettre  à  la  discrétion  de  sa 
conduite.  D'autre  costé  le  Roy  lui  manda  un  gentil- 
homme exprès  avec  lettres  par  lesquelles  il  l'asseuroit 
d'arrester  la  punition  des  choses  passées  à  la  mort  de 
ses  frères,  qu'il  avoit  fait  mourir  pour  s'exempter  du 
danger  de  sa  vie,  dont  mesmes  il  l'avoit  adverty,  et 
que,  pour  luy  et  les  siens,  il  desiroit  les  maintenir  en 

(»)  Se  rendirent  vers  l'Aujcois.  Guillaume  de  Tavannes  se  mit  à  leur 
tête ,  et  soutint  eu  Bourgogne  la  cause  royale  pendant  toute  la  guerre. 
(  Voy.  Mémoires  de  Guillaume  de  Taoannes.  ) 


DE  PALMA  CilTET.    [iSSq]  i3 

SCS  bonnes  grâces.  Mais  la  douleur  qu'avoit  le  duc  de 
la  mort  de  ses  frères,  et  la  mesfiance  qu'il  eut  des  pro- 
messes du  Roy,  le  firent  resouldre  à  prendre  les  armes. 
Il  asseura  par  lettres  le  conseil  des  Seize  de  Paris 
qu'il  se  rendroit  incontinent  avec  le  plus  de  forces 
qu'il  pourroit  vers  eux ,  et  que  beaucoup  de  ses  amis 
luy  avoient  mandé  qu'ils  se  viendroient  joindre  à  luy, 
avec  lesquels  il  esperoit  bien-tost  de  se  mettre  en  cam- 
pagne. 

Tous  les  gouverneurs  des  villes  de  Picardie  et  de 
Champagne,  qui  estoient  entrez  dans  la  ligue  dès  au- 
paravant et  depuis  l'an  i585,  si  tost  qu'ils  eurent  esté 
advertis  par  le  conseil  des  Seize  de  la  mort  du  duc 
de  Guise,  se  rendirent  maistres  de  leurs  places,  et, 
suivant  leurs  advis,  ils  s'asseurerent  de  tous  les  offi- 
ciers du  Roy  qu'ils  pensèrent  luy  estre  fidelles  servi- 
teurs :  plusieurs  abbez ,  prieurs,  et  prestres  mesmes, 
furent  emprisonnez.  Les  duchesses  de  Longue -ville 
et  M.  le  comte  de  Sainct  Pol  furent  aussi  arrestez 
prisonniers  dans  Amiens.  Bref,  tous  les  catholiques 
royaux  furent  fort  affligez  en  ces  deux  provinces. 
Mais  Chaalons  en  Champagne,  qui,  du  vivant  du  duc 
de  Guise,  estoit  sa  principale  retraicte,  comme  la  pre- 
mière ville  de  son  gouvernement,  du  seul  mouvement 
des  habitans,  qui  chassèrent  le  sieur  de  Rosne  qui  y 
commandoit  pour  le  feu  duc  de  Guise,  se  tindrent 
fermes  au  service  du  Roy,  ce  qui  advint  en  ceste 
façon  :  Oudineau,  l'un  des  Seize  ,  ayant  esté  envoyé  à 
Chaalons  pour  advertir  ledit  sieur  de  Rosne  des  nou- 
velles de  ce  qui  estoit  advenu  à  Blois,  y  arrivant  de 
nuict ,  et  ne  pouvant  entrer  en  la  ville  et  rendre  ses 
lettres  au   gouverneur  ,  pria  les  sentinelles  de  luy 

aller  dire  que  M.  de  Guise  avoit  este'  tué  à  Blois  :  les 
sentinelles,  au  lieu  d'en  advertir  le  gouverneur,  l'alle- 
rent  dire  aux  eschevins,  qui  sur  le  champ  tindrent 
assemble'e  de  ville ,  s'armèrent  et  allèrent  porter  au- 
dit sieur  de  Rosne  la  nouvelle  de  la  mort  de  M.  de 
Guise,  et  luy  dirent  que,  puis  que  son  maistre  estoit 
mort,  que  sa  charge  estoit  expirée,  le  prians  de  sortir 
de  la  ville  présentement.  Le  sieur  de  Rosne  esbaliy, 
les  prie  de  le  laisser  encore  ce  jour  dans  la  ville  pour 
donner  ordre  à  quelques  siennes  affaires;  mais  ils  luy 
répliquèrent  :  «  Il  faut,  monsieur,  que  vous  sortiez 
tout  à  cest  heure  ;  »  ce  qu'ils  le  contraignirent  faire, 
et  par  ce  moyen  asseurerent  leur  ville  pour  le  Roy, 
laquelle  fut  tousjours  depuis  un  lieu  de  retraicte  (0 
pour  tous  les  catholiques  royaux  de  la  Champagne. 

Le  sieur  de  Rosne,  se  voyant  ainsi  osté  du  gou- 
vernement de  ceste  place,  en  advertit  M.  de  Mayenne 
qui  estoit  à  Dijon,  lequel,  le  8  janvier,  luy  envoya 
pouvoir  et  commission ,  tant  à  luy  qu'au  sieur  de 
Sainct  Pol,  pour  commander  ensemblement  ez  pro- 
vinces de  Champagne  et  de  Brie,  y  faire  levée  de  gens 
de  guerre,  se  saisir  de  ceux  qui  se  voudroient  oppo- 
ser aux  catholiques,  prendre  les  deniers  cjui  estoient 
aux  receptes  générales  pour  les  employer  à  la  tuition 
desdits  pays,  ou  autrement,  ainsi  qu'ils  jugeroient 
estre  nécessaire,  et  enjoint  à  tous  magistrats,  maires 
et  eschevins  de  leur  obeyr.  Pareilles  commissions  fu- 
rent aussi  envoyées  par  ledit  sieur  duc,  en  diverses 
provinces,  aux  seigneurs  de  la  ligue. 

Le  duc  de  Mayenne ,  avec  le  plus  de  ses  amys  qu'il 

(0  Un  lieu  de  retraicte.  Henri  m  y  établit  peu  de  temps  après  une 
section  du  parlement  royaliste  qu'il  avoit  formé  à  Tours. 

put  assembler,  partit  de  Dijon  pour  venir  à  Paris;  il 
arriva  à  Troyes,  où  il  fut  receu  par  les  habitans  avec 
tous  les  lionncurs  qu'ils  peurent  s'imaginer  de  luy 
faire  :  par  tout  où  il  passoit  on  lui  ouvroit  les  portes; 
nouvelles  troupes  et  nouvelles  forces  se  joignoient  tous 
les  jours  à  luy;  et,  comme  a  disertement  escrit  un  poète 
de  nostre  temps  , 

Le  frère  des  deux  morts,  à  qui,  parray  les  larmes, 
La  crainte  et  la  douleur  ont  faict  prendre  les  armes, 
Tient  la  campagne  ouverte;  et,  comme  aux  pieds  des  monts, 
Ou  parmy  des  costaux  destranchez  en  vallons. 
Plus  le  flot  d'un  torrent  s'esloigne  de  sa  source. 
Plus  il  enfle  son  onde  et  fait  bruire  sa  course  , 
S'enrichissaut  tousjours  de  quelques  flots  nouveaux 
Que  luy  traine  en  passant  le  ravage  des  eaux; 
Ainsi  plus  il  s'advance  en  battant  la  campagne, 
Plus  s'accroit  tous  les  jours  le  hot  qui  Taccompagne, 
D'hommes  que  le  désir  d'un  public  changement. 
Ou  leur  propre  courroux,  luy  donne  incessamment. 
Ce  courroux,  ce  désir,  luy  font  ouvrir  les  portes 
Des  bourgs  et  des  chasteaux,  et  des  villes  plus  fortes. 

Aussi  le  duc  de  Mayenne,  se  voyant  des  forces  et 
des  troupes  gaillardes  pour  faire  quelque  exploict, 
devant  que  d'aller  à  Paris  se  résolut  d'aller  à  Orléans 
et  s'asseurer  de  Sens  en  passant,  ce  qu'il  exécuta  ce- 
pendant que  le  Pioy  estoit  à  Blois  à  se  travailler  avec 
son  conseil  pour  résoudre  les  cayers  que  les  estats  luy 
avoient  présentez ,  et  à  faire  les  obsèques  funèbres  de 
la  Roy  ne  sa  mère,  laquelle  mourut  au  chasteau  de 
Blois  le  5  janvier  de  ceste  présente  année. 

Geste  Roy  ne  fut  fort  regretée  par  le  Roy  son  fils,  qui 
luy  fit  faire  ses  funérailles  dans  l'église  Sainct  Sauveur 
de  Blois  le  plus  royalement  qu'il  put  lors,  et  y  mit 

son  corps  en  depost  jusques  à  ce  qu'il  auroit  la  com- 
modité de  le  faire  apporter  au  tombeau  qu'elle  avoit 
faict  faire  à  Sainct  Denis  en  France,  près  le  roy 
Henry  ii  son  mary.  Aux  cérémonies  le  Roy  y  assista 
vestu  de  violet,  et  la  Royne  sa  femme,  vestuë  de  tanné. 
Les  crieurs  en  ceste  cérémonie ,  qui  allèrent  par  la 
ville  commander  de  prier  Dieu  pour  son  ame,  la  qua- 
lifièrent femme  de  roy,  mère  de  trois  roys  et  de  deux 
roy  nés.  Elle  mourut  au  temps  que  la  France  avoit  plus 
de  besoin  d'elle  qu'elle  n'avoit  point  eu  5  car,  comme 
dit  le  sieur  de  Bertaut  au  discours  funèbre  qu'il  a  faict 
sur  sa  mort ,  elle  estoit 

L'oracle  de  nos  jours  (») 

En  qui  seule  vivoit  l'art  d'enchanter  l'orage 
Par  les  charmes  divins  qu'un  esprit  doux  et  sage 
Porte  dans  sa  parole  ez  publiques  traictez. 
Où  l'on  veut,  en  flatant  les  esprits  irritez, 
Monstrer  une  prudence  ez  grands  faits  exercée, 
Et  de  deux  ennemis  estre  le  caducée. 

Aussi,  depuis  la  mort  du  roy  Henry  11  son  mary, 
l'inimitié  qu'il  y  eut  entre  les  grands  pour  estre  mais- 
tres  de  la  cour,  et  gouverner  la  France  pendant  le 
jeune  aage  des  roys  ses  enfans  ,  avec  la  division  des 
François touchantla  religion, les  uns  tenans l'ancienne 

(»)  L'oracle  de  nos  jours.  Cet  éloge  n'a  pas  été  confirmé  par  la  posté- 
rité. Bertaut,  l'auteur  de  ces  vers,  fut  l'un  des  poètes  les  plus  distin- 
gués de  cette  époque.  Il  contribua,  ainsi  que  Desportes,  à  débarrasser 
la  poésie  française  des  formes  barbares  que  lui  avoit  données  Ronsard. 
Il  fut  successivement  secrétaire  et  lecteur  du  Roi ,  conseiller  au  par- 
lement de  Grenoble,  abbé  d'Aunay,  évèque  de  Seez,  et  aumônier  de 
Marie  de  Médicis.  Madame  de  INIottcville,  dont  les  Mémoires  font  par- 
tie de  la  seconde  série,  étoit  sa  mère.  Bertaut  mourut  en  i6i  r. 

catholique  ,  apostolique  et  romaine,  les  autres  favo- 
risans  la  nouvelle  prétendue  reforme'e,  travaillèrent 
beaucoup  le  grand  esprit  de  ceste  Roy  ne,  tant  pour 
l'interest  et  la  conservation  de  Testât  de  ses  enfans  que 
du  sien  en  particulier;  et  toutesfois  elle  sceut  si  Hex- 
trement  se  conduire,  faisant  semblant  de  favoriser  tan- 
tost  messieurs  les  princes  du  sang,  tantost  messieurs 
de  Guise,  tantost  M.  le  connestable  de  Montmorency 
et  l'admirai  de  CoUigny  son  neveu ,  qu'elle  rendit  ses 
enfans  majeurs  : 

Préservant  quatre  fois  de  ruine  asseurée 
L'empire  des  François  à  sa  fin  conjurée. 

En  la  harangue  que  le  Roy  fit  au  commencement 
de  l'assemblée  des  estats,  le  16  octobre  i588,  il  dit 
de  ceste  Royne  sa  mère  qu'elle  avoit  tant  de  fois  con- 
servé Testai  de  la  France ,  qu'elle  ne  devoit  pas  seu- 
lement avoir  le  nom  de  mère  de  roy,  mais  aussi  de 
mère  de  TEstat  et  du  royaume.  L'autheur  du  traicté 
des  causes  et  raisons  de  la  prise  des  armes  au  com» 
mencement  de  ceste  anne'e  iSSg,  rapporte  les  quatre 
principales  fois  qu'elle  a  sauvé  le  Roy  et  TEstat  contre 
les  entreprises  d'aucuns  grands,  tant  de  la  religion  ca- 
tholique-romaine, que  contre  les  desseins  des  hugue- 
nots. Des  grands  qui  estoient  catholiques  il  dit  qu'ils 
n'eurent  pas  plustot  mis  le  pied  à  la  Cour  et  pris  une 
authorité  très-grande  sur  Anthoine  roy  de  Navarre, 
pour  Tesperance ,  voire  assurance  qu'ils  luy  faisoient 
donner  par  don  Francisco  d'Alava,  am])assadeur  du 
roy  d'Espagne,  que  Ton  luy  rendroit  son  royaume  de 
Navarre ,  qu'ils  résolurent  leur  estre  plus  nécessaire 
d'esloigner  la  Royne  mère  d'avec  le  roy  Charles  ix 
39.  2 

son  fils,  parce  qu'ils  la  recognoissoient  pour  princesse 
magnanime  et  sage ,  laquelle  ne  permettroit  jamais 
qu'ils  prinsent  l'authorite'    qu'ils    desiroient    sur    le 
Roy  ;  et  parce  qu'ils  ne  pouvoient  justement  ny  hon- 
nestement  trouver  occasion  propre  pour  l'en  esloi- 
gner,  ils  mirent  en  avant  qu'elle  favorisoit  les  sectaires 
de  Calvin,  et  que  tant  qu'elle  seroit  auprès  du  Roy  il 
n'y  auroit  jamais  espérance  de  pouvoir  venir  à  bout 
d'oster  l'heresie  ny  les  fauteurs  d'icelle  de  la  France: 
ce  qu'ils  résolurent  faire  j  mais,  craignant  que  le  Pape 
ne  le  trouvast  mauvais,    ils  le  communiquèrent  au 
nonce  de  Sa  Saincteté,  qui  depuis  a  esté  appelle'  le  car- 
dinal de  Saincte  Croix ,  la  veille  seulement  de  leur 
entreprise;  lequel,  si  tost  qu'il  eust  ouy  un  si  énorme 
et  pernicieux  dessein,  en  advertit  par  un  petit  billet 
la  Royne  mère  du  Roy  qui  estoit  logée    au  Louvre. 
A  quoy  elle  mit  promptement  un  tel  ordre,  qu'elle 
rompit  ceste  entreprise.  Elle  usa  lors  de  sa  prudence, 
et  ne  dit  mot  de  ce  dessein  que  vers  la  minuict  que 
tout  le   monde  fut   couché  et   le  chasteau  fermé  ;  à 
laquelle    heure    elle    envoya    queiir    M.    de    Brezé, 
capitaine  des  gardes ,  gentil-homme  sage  et  fidelle  à 
son  Roy,  auquel  elle  descbuvrit  son  intention,  luy 
commandant  d'advertir  toutes  les  gardes  qu'il  pour- 
roit  avoir  de  se  rendre  à  la  porte  du  chasteau  à  la 
pointe  du  jour  pour  accompagner  le  Roy  :  ce  qui  fut 
exécuté  fort  secrettement  et  à  point  nommé.  La  Royne 
mère  fait  esveiller  et  lever  le  Roy  dez  le  poinct  du  jour, 
sous  prétexte  de  l'emmener  au  bois  de  Vincennes  cou- 
rir les  daims  :  ce  qu'il  fit  si  soudainement ,  qu'ayant 
esté  à  la  messe  il  partit  à  soleil  levant  en  temps  d'esté; 
de  sorte  que  ceste  nouvelle  ne  parvint  aux  oreilles  des 

entrepreneurs  que  Sa  Majesté  ne  fust  desjà  à  cheval 
sur  les  remparts  de  la  ville  de  Paris,  par  où  la  Roy  ne 
sa  mère  luy  avoit  fait  prendre  le  chemin  pour  aller  à 
Vincennes,  ailin  qu'il  ne  passast  prez  de  l'ilostel  de 
Ville  en  Grève,  où  l'assemblée  générale  se  devoit  faire 
le  matin,  tant  pour  y  résoudre  en  public  que  la  Roy  ne 
devoit  estre  osloignée  de  son  fils,  que  pour  exécuter 
ceste  resolution  à  l'heure  mesmes ,  et  de  là  aller  en 
armes  se  saisir  de  la  personne  du  Roy.  Aucuns  des 
entrepreneurs  vindrent  rencontrer  Leurs  Majestez  sur 
les  remparts,  mais  elles  avoient  une  bonne  troupe, 
bien  préparée  de  s'opposer  à  tous  ceux  qui  les  vou- 
droient  retenir.  Ils  tascherent  de  faire  retarder  Leurs 
Majestez;  la  Royne  n'y  voulut  condescendre,  non  pas 
seulement  s'arrester  l'espace  d'une  patenostre,  de  peur 
qu'ils  ne  la  vinssent  attaquer  par  les  chemins  :  ainsi 
elle  passa  outre  et  se  jetta  dans  le  bois  de  Vincennes. 
Dèslors  elle  pourveut  tellement  à  ses  affaires  qu'elle 
ne  se  voulut  plus  réduire  à  tel  danger.  Voylà  pour  la 
première  fois. 

La  seconde  est  :  Retournez  que  les  entrepreneurs  fu- 
rent en  leurs  logis,  ils  résolurent,  puisqu'ils  n'avoient 
peu  exécuter  leur  entreprise,  de  tenter  une  autre  voye 
et  de  tuer  ceste  Royne  jusques  entre  les  bras  du  Roy 
son  fils.  Elle  fut  de  tout  cela  advertie  par  Anthoine  roy 
de  Navarre,  qui  l'alla  trouver  à  Monceaux,  lequel 
s'estoit  trouvé  à  ce  conseil,  où  il  avoit  promis  faire 
ouvrir  une  porte  par  laquelle  les  conspirateurs  entre- 
roient  pour  effectuer  leur  intention.  Mais  ensemble- 
ment  ils  recogneurent  que  les  entrepreneurs  ne  s'atla- 
quoient  à  elle  poui-  s'ariester  en  si  beau  chemin,  ains 
{{u'après  sa  mort  ils  luy  en  feroient  autant  pour  se 

servir  du  Roy  à  usurper  la  France  durant  son  bas 
aage.  Ainsi  tous  deux,  pour  sauver  l'Estat,  s'en  allèrent 
à  Meaux,  trois  lieues  distant  de  Monceaux,  pour  faire 
paroistreque  ceste  conspiration  estoitesventée;  dequoy 
les  entrepreneurs  furent  extrêmement  marris.  L'ambi- 
tion guidoit  bien  telles  personnes  à  faire  un  acte  si  in- 
humain que  de  vouloir  tuer  une  veufve,  mère  d'un 
orfelin,  lesquels  Dieu  nous  a  recommandez,  et  se  saisir 
de  la  personne  de  leur  Boy;  toutesfois  cela  se  faisoit 
sous  prétexte  de  religion  par  ceux  qui  s'estimoient 
grands  catholiques.  Voyons  à  leur  tour  ce  que  firent 
les  huguenots,  car,  après  qu'en  la  première  guerre  ci- 
vile la  plus  grand  part  de  ces  entrepreneurs  furent 
morts,  la  Royne  mère  avec  le  cardinal  de  Bourbon 
gouvernèrent  la  France  fort  paisiblement;  elle  fît  voya- 
ger le  Boy  son  fils  par  toutes  les  provinces  de  son 
royaume,  et  en  fin  l'amena  à  l'assemblée  de  Moulins 
l'an  i565,  où  furent  faites  plusieurs  belles  ordonnan- 
ces pour  le  règlement  et  police  de  tous  estats.  L'autho- 
rité  commençoit  à  estre  rendue  au  roy  Charles  ix,  et 
par  conséquent  diminue'e  à  tous  les  chefs  des  partis, 
et  spécialement  aux  huguenots.  Or  voicy  la  troisiesme 
entreprise,  et  la  première  fincte  par  les  huguenots, 
rapportée  audit  traicté  en  ces  termes  : 

«  Cependant  les  huguenots,  prevoyans  que  leur  au- 
thorité  diminuoit,au  lieu  qu'ils desiroient l'augmenter, 
se  résolurent  de  s'addresser  à  la  personne  du  Boy  ,  de 
la  Boyne  sa  mère,  et  de  monseigneur  son  frère,  et 
pour  ce  attirèrent  un  nomme'  Le  May,  grand  volleur, 
pour  les  tuer  tous  trois  en  quelque  occasion  plus  com- 
mode qu'il  seroit  advise'.  Laquelle  finalement  fut  prise 
un  soir  que  la  Royne  avoit  mené  le  Boy  soupper  en  sa 

maison  des  Tuilleiies,  q-u'elle  a  faict  hastir  au  faux- 
bourg  Sainct  Honore  de  Paris,  pour  s'en  retourner 
coucker  à  Sainct  Maur,  parce  que  Leurs  Majestés 
avoient  accoustunie' d'aller  dans  un  coche  tousjouis  au 
galop,  et  n'avoir  auprès  d'eux  (|u'une  demie-douzaine 
d'archers  mal  montez;  car  chacun  prenoit  le  devant 
pour  ne  harasser  les  chevaux.  Le  coup  se  devoit  faire 
proche  l'Hostel  de  Ville  de  Paris  en  Grevé,  cuydant 
que  Leurs  Majestez  y  deussent  passer.  Mais  comme 
Dieu  ne  voulut  peimettre  tel  assassinat,  il  permit 
qu'un  des  chevaux  d'un  autre  coche,  qui  s^en  retuur- 
noit  dans  la  ville  par  la  porte  neufve  du  Louvre,  meit 
le  pied  de  devant  en  la  fente  qui  est  entre  le  pont-levis 
et  le  portail,  et  tomba,  en  sorte  qu'il  ne  peut  desgager 
son  pied  qu'on  ne  l'eust  déferré;  lequel  retardement 
fut  cause  que  Leurs  Majestez  prindrent  l'autre  chemin 
de  la  porte  Sainct  Honoré,  et  allèrent  gaigner  la  porte 
Sainct  Anthoine  par  d'autres  petites  rués  à  main  gau- 
che de  la  rue  Sainct  Anthoine,  par  laquelle  la  Pxoyne 
ne  vouloit  passer,  pour  y  avoir  esté  le  feu  Roy  son 
raary  blessé  d'un  coup  de  lance  dont  il  mourut;  et  en 
ce  faisant  Leurs  Majestez  évitèrent  tel  danger,  qui  fut 
par  après  descouvert,  et  ledict  Le  May  mis  prisonnier 
et  depuis  exécuté  à  mort,  lequel  en  accusa  plusieurs. 
Mais  Leuis  Majestez,  craignans  d'enfoncer  si  avant  cest 
ndaire  qu'il  en  fust  nommé  d'autres  de  plus  grande 
qualité,  les([uels  pour  s'évader  fussent  cause  de  nou- 
veaux troubles,  firent  donner  audict  Le  May  juges 
propres  pour  l'cflTect  qu'ils  desiroient ,  aus([uels  feu 
M.  Seguier  presidoit.  »  Voylà  la  ti  oisiesme. 

Pour  la  quatriesme,  il  rapporte  ce  qui  s'ensuit  : 
«  Après  que  l'on  eut  veu  ceste  entreprise  faillie,  on  en 

dressa  une  autre  sur  l'occasion  d'une  chasse  que  Car- 
rouge  de  Brie,  huguenot  et  grand  chasseur,  devoit  atti- 
trer  prez  de  Valéry,  où  le  Roy  devoit  aller.  Mais  l'entre 
prise  descouverte,  le  Roy  n'y  voulut  aller,  ce  qui  fascha 
beaucoup  les  autheurs  de  l'entreprise  ,  et  leur  donna 
occasion  d'en  dresser  une  autre,  laquelle  eusteste'  mise 
en  exécution  en  laj  ville  de  Meaux  la  veille  Sainct-Mi- 
chel  1 567,  si  le  Roy  et  la  Royne  sa  mère  eussent  encores 
retardé  deux  heures  pour  se  retirer  en  seureté  dans  la 
ville  de  Paris,  comme  ils  firent  parla  sagesse  de  ladite 
Royne  et  la  dexterite'des  capitaines  des  gardes, avec  ce 
que  les  six  mille  Suisses  firent  à  l'escorte  de  Sa  Majesté 
contre  les  forces  de  cheval  huguenotes  qui  rodoient 
perpétuellement  tout  le  long  du  chemin  autour  du  Roy, 
n'ayant  lors  grande  troupe  de  noblesse  à  sa  suitte  à 
cause  de  la  saison,  que  chacun  s'estoit  retiré  en  sa  mai- 
son pour  faire  vendanges.  » 

Voylà  quatre  entreprises  (0  que  l'autheur  de  ce 
traicté  rapporte,  lesquelles  ayant  esté  empeschées  de 
venir  à  effect  par  la  prudence  et  bonne  conduite  de 
ceste  Royne,  elle  en  a  esté  tres-dignement  appellée 
mère  de  nos  roys  et  de  l'Estat. 

L'ordre  aussi  qu'elle  mit  durant  sa  régence  en  France, 
depuis  la  mort  du  roy  Charles  ix  jusques  à  ce  que  le 
roy  Henry  m  fust  revenu  de  Pologne,  faisant  esvanouïr 
les  diverses  entreprises  qu'eurent  les  plus  grands  de  la 
France,  ainsi  que  plusieurs  historiens  ont  rapporté , 

(')  f^oylà  quatre  entreprises.  L'auteur  du  traité,  apologiste  déclaré 
de  Catherine  de  Médicis ,  n^appuie  ses  assertions  que  sur  des  anecdotes 
tort  douteuses.  On  doit  cependant  avancer  que  cette  princesse  déploya 
un  i^raud  caractère  lorsque  les  protcstans  tentèrcHt  d'eBlever  Charles  ix  , 
eutre  Meaux  et  Paris. 

est  un  digne  tesraoiguagc  qu'en  ce  temps-là  elle  sauva 
la  couronne  du  changement  qu'ils  avoient  résolu  d'en 
l'aire  ;  et  toutesfois  elle  n'a  este'  exempte  de  la  calomnie 
etmesdisance  de  quelques  escrivains  de  qui  les.escrits, 
indignes  d'estre  leus,  ont  esté  imprimez  à  Genève  sans 
nom  d'autheur  et  d'imprimeur.  Or ,  pour  ce  que  ce 
n'est  le  subject  de  mon  histoire  de  vérifier  les  calom- 
nies qu'ils  ont  escrites  de  ceste  Royne  ,  si  est-ce  que 
j'en  veriheray  icy  une  pource  que  c'est  la  plus  grande 
qu'ils  ont  jamais  invente'e  contre  ceste  Royne,  laquelle 
fera  aysément  conjecturer  de  la  qualité  des  autres. 
«  La  Royne  mère,  disent-ils,  a  recours  à  maistre  René 
son  empoisonneur  à  gaiges,qui,  en  vendant  ses  par- 
fums et  colets  parfumez  à  la  royne  de  Navarre,  trouva 
moyen  de  l'empoisonner ,  de  telle  sorte  qu'à  peu  de  là 
elle  en  mourut.  »  Y! Histoire  des  Cinq  Roys  dit  :  «  Au- 
cuns ont  asseuré  qu'elle  fut  empoisonnée  par  l'odeur 
de  i|uelques  gands  parfumez;  mais  afin  d'oster  toute 
opinion  de  cela,  elle  fut  ouverte,  avec  toute  diligence 
et  curiosité,  par  plusieurs  doctes  médecins  et  chirur- 
giens experts,  qui  luy  trouvèrent  toutes  les  parties  no- 
bles fort  belles  et  entières,  hors  mis  les  poulmons  inté- 
ressez du  costé  droit,  oii  s'estoit  engendrée  une  dureté 
extraordinaire  et  un  aposteme  assez  gros,  mais  qu'ils 
jugèrent  tous  avoir  esté  (quant  aux  hommes)  la  cause  de 
sa  mort.  On  ne  leur  commanda  point  d'ouvrir  le  cer- 
veau où  le  grand  mal  estoit,  au  moyen  dequoy  ils  ne 
peurent  donner  advis  que  sur  ce  qui  leur  apparoissoit.M 
Voicy  que  les  uns  nomment  le  nom  do  l'empoison- 
neur ,  et  disent  que  la  royne  de  Navarre ,  mère  du 
roy  Très  Chrestien  Henry  iv ,  à  présent  régnant,  fut 
par  luy  empoisonnée  avec  des  colets  perfumez  ;  les 

autres  avec  des  gands.  Ils  sont  d'accord  qu'elle  fut  ou- 
verte après  sa  mort,  mais  qu'à  cause  de  la  subtilité 
du  poison  qui  avoit  du  nez  monté  au  cerveau,  l'on  ne 
voulut  luy  ouvrir  la  teste  affin  qu'on  ne  cogneust  la 
cause  du  mal.  Que  de  menleries,  que  d'impostures. 

Aucuns  officiers  domestiques  de  ceste  Royne  sont 
encores  en  vie  ,  qui  sont  mesmes  de  la  religion  pré- 
tendue reformée,  et  estoient  lors  qu'elle  fut  ouverte 
par  le  chirurgien  Desneux  avec  M.  Caillart ,  médecin 
ordinaire  de  ceste  Royne,  lesquels  officiers  sçavent  assez 
que  ces  doctes  médecin  et  chirurgien  recogneurent, 
à  l'ouverture  du  corps  de  ceste  Royne,  que  l'aposteme 
engendrée  dans  ses  poulmons,  et  laquelle  s'y  estoit 
crevée,  avoit  esté  la  seule  cause  de  sa  mort,  et  mesmes 
que  Caillart  leur  dit  :  «  Messieurs,  vous  sçaveztous  le 
coriimandement  que  m'a  plusieurs  fois  faict  la  Royne 
nostre  bonne  maistresse,  que  si  je  me  trouvois  prez 
d'elle  à  l'heure  de  sa  mort,  que  je  ne  fisse  faute  de  luy 
faire  ouvrir  le  cerveau  pour  veoir  d'où  luy  procedoit 
ceste  desmangeaison  qu'elle  avoit  d'ordinaire  au  sommet 
de  la  teste,  affin  que  si  M.  leprince  son  fils  et  madame 
la  princesse  sa  fille  se  sentoient  de  ce  mal,  qu'on  y 
peust  donner  remède  en  sçachant  l'occasion.  »  Aussi- 
tost  Desneux  luy  scia  le  test,  et  virent  tous  que  ceste 
démangeaison  luy  procedoit  de  certaines  petites  bubes 
plaines  d'eau  qui  s'engendroient  entre  le  test  et  lataye 
du  cerveau,  sur  laquelle  elles  se  respandoient  et  luy 
causoient  ceste  démangeaison.  Puis,  ayants  tous  fort 
curieusement  regardé, Desneux  leur  dit  :  «  Messieurs, 
si  Sa  Majesté  estoit  morte  pour  avoir  fleuré  ou  senty 
quelque  chose  d'empoisonné  vous  en  verriez  les  mar- 
ques à  la  taye  du  cerveau ,  mais  la  voylà  aussi  belle 

que  l'on  sçauroit  désirer.  Si  elle  estoit  morte  pour  avoir 
mange'  du  poison  ,  il  paroistroil  à  l'orifice  de  l'esto- 
mach  :  rien  n'y  paroist  ;  il  n'y  a  point  donc  d'autre  oc- 
casion de  sa  mort  que  l'aposteme  de  ses  poulmons.  » 
J'ay  esté  contraint  de  dire  ce  que  dessus,  et  sortir  du 
fil  de  mon  histoire,  pour  monstrer  le  mensonge  évident 
de  ceux  qui  ont  faict  publier  une  telle  calomnie  contre 
la  royne  Catherine  de  Medicis,  et  laisser  juger  au  lec- 
teur si  aux  autres  calomnies  et  impostures  qu'ils  ont 
mis  dans  leurs  livres  il  y  peut  avoir  de  la  vérité. 

Dez  que  le  roy  Henry  m  fut  revenu  de  Pologne , 
les  guerres  civiles  recommencèrent  en  France ,  et  ne 
finirent  du  tout  qu'en  l'Hin  i58i.  Les  edits,  les  traictez 
et  les  conférences  ausquelles  ceste  Royne  s'employa 
pour  les  appaiser,  sont  escrits  dans  plusieurs  histoires 
qui  ont  esté  faictes  de  ces  temps  là,  et  principalement 
la  peine  qu'elle  print  pour  accorder  ses  enfans ,  sçavoir , 
le  Roy  et  M.  le  duc  d'Alençon  son  frère.  Elle  fit  aussi 
un  voyage  à  Nerac  pour  conférer  avec  le  roy  de  Na- 
varre, auquel  elle  fit  si  ùien,  que  le  cinquiesme  edict  de 
paix  fut  faict.  Mais  sur  tout  est  digne  de  louange  le 
désir  qu'elle  avoit  que  les  François  allassent  porter  la 
guerre  aux  pays  estrangers,  pour  ce  qu'elle  avoit  cognu 
par  expérience  que,  s'ils  n'estoient  employez  hors  du 
royaume ,  ils  s'entreferoient  la  guerre.  La  crainte 
qu'elle  eut  de  revoir  ses  deux  enfans  animez  entr'eux, 
et  le  désir  qu'elle  avoit  de  se  venger  du  roy  d'Espagne, 
à  cause  qu'il  s'estoit  emparé  du  royaume  de  Portugal, 
contre  ce  qu'il  avoit  juré  et  passé  compromis,  comme 
avoient  faict  aussi  tous  ceux  qui  pensoient  avoir  droict 
audit  royaume,  d'une  part, avec  lesestats  de  Portugal, 
d'autre,  lesquels  avoient  ordonné  qu'un  chacun  des 

pietendans  envoyassent  leurs  ambassadeurs  desduire, 
monstrer  et  déclarer  leur  droict,  afiin  qu'ils  adjugeas- 
sent la  Couronne  à  celuy  auquel  elle  appartiendroit  : 
mais  cependant  que  les  pretendans  s'amusoient  à  vé- 
rifier leurs  droits  ,  l'Espagnol  s'empara  de  tout  le 
royaume  au  préjudice  de  tous  les  pretendans,  et  prin- 
cipalement de  ladite  Royne,  qui,  faschée  de  ceste  ruse 
espagnole,  fit  dresser  une  puissante  armée  navalle  sous 
la  conduite  du  sieur  de  Strossy ,  pour  tascher  par  les 
armes  de  recouvrer  le  droict qu'elle  avoit  en  Portugal, 
et  d'autre  costé  en  mesme  temps  pratiqua  son  fils , 
Monsieur  frère  du  Roy,  pour  empesclier  l'Espagnol 
en  Flandres,  affin  que  son  arme'e  navalle  fist  quelque 
bon  elTect  en  Portugal.  Les  entreprises  de  ceste  Royne 
ne  reiissirent  selon  son  intention,  et  toutesfois  son 
dessein  fut  lolié  des  François,  comme  aussi  estoit-il 
loiiable. 

Le  droit  qu'elle  pretendoit  au  Portugal  luy  venoit  à 
cause  de  madame  Magdelaine  de  La  Tour  sa  mère, 
unique  fille  et  héritière  des  maisons  des  comtes  de  Bo- 
logne sur  la  mer,  et  des  comtes  d'Auvergne.  Voicy  la 
raison  de  ses  pretensions  :  Magdelaine  de  La  Tour  sa 
mère  estoit  fille  de  Jean  de  La  Tour ,  auquel  le  roy 
Loys  XI  bailla  le  comté  de  Lauraguais ,  et  le  permuta 
avec  le  comté  deBoulogne,  dont  depuis  ladite  royne  Ca- 
therine et  sadite  mère  ne  se  nommèrent  plus  comtesses 
de  Bologne,  mais  bien  d'Auvergne  et  de  Lauraguais, 
desquelles  comtez  ils  ont  jouy  jusques  à  leurs  decez. 
Ce  Jean  de  La  Tour  fut  fils  de  Bertrand  m ,  comte  de 
Bologne,  qui  fut  fils  de  Bertrand  11,  qui  eut  pour  père 
Bertrand  i,  et  pour  mère  Marie  de  Bologne,  fille  de 
Geofroy  de  Bologne  qui  estoit  fils  de  Robert  m,  comte  de 

li  ologne  et  d'Auvergne ,  fils  de  Robertii,  fils  de  Robert  i, 
fils  unique  de  Matliildede  Boulogne ,  première  femme 
d' A  Iphonse  troisiesme  de  ce  nom ,  roy  de  Portugal. 

Les  jurisconsultes  qui  escrivirent  pour  son  droit  et 
prétentions  sur  le  royaume  de  Portugal,  contre  le  roy 
Philippe  d'Espagne,  don  Antonio  de  Portugal,  la  du- 
chesse de  Bragance,  le  prince  de  Parme  et  les  autres  y 
pretendansdroict,  disoient  que  ledit  roy  Alphonse  m, 
n'estant  encores  qu'infant  de  Portugal,  estant  à  la  cour 
du  roy  sainctLoys,  espousa  premièrement  ladite  Ma- 
tliilde  de  Bologne,  duquel  mariage  ledit  Robert  pre- 
mier estoit  yssu ,  mais  que  le  roy  Sanxi  de  Portugal 
estant  decedé,  ledit  Alphonse  succédant  à  la  couronne 
de  Portugal,  ladite  Mathilde  estant  lors  en  France,  il 
se  maria  avec  une  seconde  femme  fille  bastarde  du 
roy  de  Castille,  dont  il  eut  un  fils  qui  s'appella  Denis, 
lequel  usurpa  le  royaume  sur  Robert ,  comte  de  Bo- 
logne ,  fils  de  sa  première  femme  ,  lequel  loyaume 
ledit  Denis  et  ses  successeurs  ont  usurpé  jusques  à 
Itenry  dernier  mort,  roy  et  cardinal. 

Que  cela  ne  fust  vray,  ils  le  prouvoient  par  l'excom- 
munication fulminée  contre  ledit  Alphonse  parle  pape 
Alexandre  iv,  et  par  Urbain  iv  son  successeur,  qui  en 
confirma  et  réitéra  l'interdiction j  partant,  que  Denis, 
qui  s'estoit  emparé  du  royaume  de  Portugal,  n'estoit 
que  bastard,  et  que  tous  ceux  qui  estoient  descendus 
de  luy  n'y  avoient  aucun  droict  au  préjudice  des  suc- 
cesseurs de  la  maison  de  Bologne,  qui  n'avoient  peu 
poursuivre  leur  juste  querelle  pour  l'inégalité  qui 
estoit  en  puissance  entr'eux  et  les  détenteurs,  jusques 
en  l'an  i582;  que  Dieu  avoit  réservé  ladite  royne 
Catherine  de  Medicis,  vraye  et  seule  héritière  dudit 

Robert  comte  de  Bologne,  à  qui  appartenoit  la  cou- 
ronne de  Portugal.  Voylà  ce  qui  en  fut  publié  alors, 
qui  sert  aussi  en  cest  endroict  pour  monstrer  la  ligne 
maternelle  de  ceste  Roy  ne;  car  pour  l'estoc  paternel 
elle  estoit  fille  de  Laurens  de  iNIedicis,  ducd'Urbin,  et 
niepce  des  papes  Léon  x  et  Clément  vu.  La  généalogie 
de  laquelle  maison  de  Medicis  nous  avons  descrite 
dans  nostre  Histoire  de  la  paix  ,  en  traictaiit  des  fian- 
çailles du  roy  Tiès-Clirestien  Henry  iv  avec  la  royne 
Marie  de  Medicis,  princesse  de  Florence. 

Peu  après  que  l'armée  navale  de  la  Royne  mère  , 
conduitle  par  M.  de  Strossy,  fut  deffaicte  en  allant 
en  Portugal,  Monsieur,  freie  du  Roy,  revint  aussi 
des  Pays  Bas,  et  mourut,  en  l'an  i584,à  Cliasteau- 
Thierry  ,  sur  l'espérance  qu'il  avoit  de  retourner  en- 
cor  en  Flandres,  ainsi  que  nous  avons  dit.  Mais  l'an 
i585,  comme  plusieuis  ont  escrit,  Philippe  11,  roy 
d'Espagne,  traicta  de  nouveau  par  ses  agents  avec  les 
princes  et  seigneurs  de  la  ligue  des  catholiques  en 
France,  et  les  fit  armer  en  ce  temps  contre  le  Roy, 
et  par  ce  moyen  il  gaigna  aucuns  princes  et  sei- 
gneurs de  ce  royaume  pour  oster  le  moyen  aux  Fran- 
çois de  s'opposer  aux  entreprises  d'Espagne.  La  grande 
quantité  de  milliers  de  doubles  pistolets  qu'il  fournit 
lors  aux  princes  de  la  ligue,  fut  ce  qui  fit  commen- 
cer les  dernières  guerres  civiles  qui  ont  duré  treize 
ans;  durant  les  quatre  premières  années  desquelles  la 
solicitude  que  ceste  Royne  prit,  sous  le  bon  plaisir  du 
Roy,  pour  pacifier  les  troubles,  tantost  avec  M.  de 
Guise,  tantost  avec  le  roy  de  Navarre,  tesmoin  le 
voyage  qu'elle  fit  en  Poictou  et  la  conférence  ((u'elle 
eut  avec  luy  h  Sainct  Bris,  monstrent  assez        "'ction 

(ju'elle  avoit  à  la  paix  de  ce  royaume,  et  que  ceux-là 
se  sont  trompez  qui  ont  cscrit  d'elle  que,  pour  main- 
tenir son  aulhorité,  elle  broiiilloit  tousjours  quehjue 
chose  en  France,  ou  s'entendoit  avec  ceux  (jui  les 
broiiilloient;  que  c'estoit  sa  coustume  d'opposer  les 
uns  aux  autres  pour  commander  cependant  en  ces 
desordres  et  divisions,  les  grands  aux  grands,  les  prin- 
ces aux  princes,  et  ses  enfans  mesmes  à  ses  enfans.  Et 
toutesfois  ils  sont  contraincts  de  confesser  que,  si  elle 
n'eust  pourveu  sagement  lors  que  le  Roy  estoit  encor 
en  Pologne,  les  remuements  eussent  esté  tels  en  France 
qu'à  son  retour  on  luy  eust  empcsché  l'entrée.  Ces 
escrivains  donc  doivent  seulement  accuser  la  désobéis- 
sance des  grands  envers  leur  Roy,  et  les  factions  et 
diversitez  de  religion,  qui  ont  causé  nos  mal-heureuses 
guerres  civiles.  C'est  pourquoy  je  diray,  suivant  le  pro- 
verbe commun,  comme  nous  avons  vescu  en  ce  monde ^ 
de  mesme  est  nostre  mort ,  que  la  maladie  de  ceste 
Roy  ne,  ses  dernières  paroles  et  sa  mort,  monstrent 
que  comme  durant  sa  vie  elle  a  tousjours  travaillé 
pour  la  conservation  de  la  couronne  à  celuy  de  ses 
enfans  qui  en  estoit  le  légitime  roy,  et  pour  la  paix  de 
laFrance,  de  mesmes,  approchant  de  sa  mort,  et  ayant 
faict  son  testament  en  la  présence  du  Roy,  elle  luy  dit: 
«  Je  vous  laisse  pour  dernières  paroles,  lesquelles  je 
vous  prie  avoir  en  mémoire  pour  le  bien  de  vostre 
Estât,  que  vous  aimiez  les  princes  de  vostre  sang,  et 
que  vous  les  teniez  tousjours  auprès  de  vous,  et  prin- 
cipalement le  roy  de  Navarre  :  je  les  ay  tousjours 
trouvez  fîdelles  à  la  couronne,  estants  les  seuls  qui  ont 
interest  à  la  succession  de  vostre  royaume.  Souvenez 
vous  que,  si  vous  voulez  rendre  In  paix  qui  est  si  neces- 

saire  à  la  France,  qu'il  faut  que  vous  accordiez  la 
liberté  de  conscience  à  vos  subjects,  ayant  observé  que 
les  AUemans  et  plusieurs  princes  souverains  de  mon 
temps  n'ont  jamais  peu  pacifier  avec  les  armes  les  trou- 
bles qu'ils  ont  eus  en  leurs  pays  pour  la  religion.  » 
Voylà  les  dernières  paroles  de  ceste  Royne  ,  qui  dez  sa 
plus  tendre  jeunesse  a  esté  attaquée  par  les  ennemis 
de  la  maison  de  Medicis,  dont  Dieu  l'a  délivrée  comme 
par  un  miracle,  ainsi  que  mesmes  les  historiens  italiens 
ont  rapporté.  Le  pape  Clément  vu ,  qui  l'amena  en 
France,  ne  pouvoit  mesmes  croire  la  bonne  fortune  de 
sa  niepce,  jusques  à  ce  qu'il  en  eust  luy  mesmes  faict 
la  bénédiction  nuptialle  d'elle  et  de  Henry  deuxiesme, 
fils  du  roy  François  i.  Mais  ceste  bonne  fortune  pensa 
luy  tourner  le  dos  à  cause  de  sa  stérilité  qui  dura  prez 
de  quinze  ans,  dont  aucuns  de  ses  ennemis  estoient 
délibérez  de  la  faire  répudier  ;  mais  les  princesses  du 
sang,  et  principalement  la  royne  Marguerite  de  Na- 
varre, sœur  du  grand  roy  François,  l'empescherent 
et  y  pourveurent  sagement  :  aussi  Dieu  exauça  leurs 
prières,  et  eut  du  depuis  de  très-beaux  princes,  ce  qui 
fit  rendre  muets  tous  ses  ennemis. 

Elle  a  faict  faire  aussi  plusieurs  beaux  bastiments 
qui  décorent  la  ville  de  Paris,  sçavoir,  les  Tuilleries 
et  l'hostel  de  la  Royne,  où  elle  entretenoit  plusieurs 
architectes,  sculpteurs,  maçons  et  ouvriers.  Elle  a  faict 
bastir  aussi  la  maison  de  la  Royne  à  Chaliot,  laquelle 
on  appelle  maintenant  la  maison  de  Grandmont.  Ses 
maisons  de  Sainct  Maur,  IMousseaux  et  Chenonceau, 
ont  esté  aussi  merveilleusement  enrichies  et  embellies 
de  son  temps  de  bastiments,  sculptures,  peintures, 
jardins  et  fontaines.  Mais  sur  tout  elle  est  digne  de 

loiiange  pour  avoir  fait  rechercher  par  tous  les  pays 
estranges  tous  les  anciens  livres  manuscrits  en  toutes 
sortes  de  langues,  desquels  elle  a  faict  augmenter  et 
honorer  la  bibliothèque  royale,  qui  en  cela  est  aujoui- 
d'huy  la  plus  ])elle  du  monde,  pour  la  quantité  des 
livres  qui  y  sont  lesquels  ne  se  peuvent  trouver  en 
autre  part.  Bref,  nous  pouvons  dire  que  ceste  Roy  ne, 
durant  la  minorité  des  roys  ses  enfans,  a  régné  comme 
une  vraye  royne  mère  des  roys,  et  ne  peut  la  France 
queluy  demeurer  redeval)le  et  obligée  à  sa  mémoire  : 
aussi  l'a  elle  regrettée  en  assemblée  d'estats ,  et  aucuns 
François  en  particulier,  pour  les  malheurs  qui  ont 
affligé  leur  patrie  neuf  années  durant  depuis  sa  mort, 
lesquels  malheurs,  si  elle  eust  vescu,  sans  doute 
eussent  esté  plustost  appaisez  par  sa  prudence,  pour 
raccommoder  les  affaires  des  Parisiens  envers  le  Roy 
son  fils. 

Au  mesrae  temps  que  le  menu  peuple  de  Paris 
(otieux  aux  spectacles)  regardoit  mener  en  prison ,  par 
les  principaux  de  la  faction  des  Seize,  messieurs  les 
présidents  et  conseillers  du  parlement,  et  aucuns  ecclé- 
siastiques et  officiers  royaux,  les  uns  à  la  Bastille,  les 
autres  au  Louvre,  le  Roy  estoit  à  Blois,  et  en  ceste 
mesme  journée  il  entendit  les  plaintes  des  députez  des 
trois  ordres ,  et  escouta  leurs  remonstrances.  M',  l'ar- 
chevesque  de  Bourges,  président  en  la  chambre  du 
clergé,  fit  une  docte  remonstrance  sur  les  misères  et  ca- 
lamitez  continuées  depuis  vingt-huict  ans  au  royaume 
de  France,  il  toucha  les  causes  d'icelles ,  etsurchasque 
desordre  il  proposa  le  remède  qui  seroit  convenable 
d'y  apporter,  ainsi  que  le  lecteur  curieux  le  peut  voir 
dans  sa  remonstrance,  laquelle  a  esté  depuis  imprimée 

et  pul)liée ,  comme  aussi  celles  que  firent  M.  le  comte 
de  Brissac  au  nom  de  la  noblesse,  et  M.  l'advocat 
Bernard  pour  le  tiers-estat.  Les  cayers  des  tiois  estais 
furent  présentez  à  Sa  Majesté,  qui  promit  de  les  exa- 
miner et  faire  résoudre  en  bref  par  son  conseil  :  luy 
mesme  y  vacqua  en  personne;  mais,  sur  les  bruits 
divers  de  l'amas  de  gens  de  guerre  que  faisoit  le  duc 
de  Mayenne,  il  voulut  mettre  en  seureté  les  prison- 
niers qu'il  tenoit  à  Blois;  et,  pour  ce  que  le  chasteau 
n'estoit  qu'une  maison  de  plaisance,  il  les  mena  luy- 
mesme  au  chasteau  d'Amboise,  et  les  donna  tous  en 
garde  au  sieur  du  Gast  (0,  l'un  des  capitaines  du  régi- 
ment de  ses  gardes  françoises,  qu'il  fit  gouverneur  de 
ceste  place.  Mais  la  mesme  matinée  qu'il  partit  pour 
les  y  mener,  M.  le  duc  de  Nemours  s'eschappa  en 
habit  desguisé ,  et  trouva  moyen  de  se  sauver  dans 
Paris.  Le  Roy  ne  fut  que  trois  jours  en  ce  voyage,  d'où 
il  retourna  à  Blois,  et  y  pensant  continuer  l'examen  et 
resolution  des  cayers,  les  députez  en  corps  d'estats  le 
supplièrent  de  les  congédier,  et  luy  dirent  qu'ils  ne 
pouvoient  attendre  d'avantage,  à  cause  des  grands  re- 
muements qui  se  faisoient  en  leurs  provinces.  Sa  Ma- 
jesté leur  donna  congé,  ne  les  voulant  retenir  contre 
leur  volonté.  Ainsi  les  estats  furent  clos,  dont  le  man- 
dement fut  envoyé  par  toutes  les  provinces,  avec  un 
edict  pour  le  rabais  du  quart  des  tailles,  et  lettres 
pour  asseurer  le  peuple  de  la  bonne  intention  du  Roy. 
Le  devoir  du  vray  officier  domestique  d'un  souve- 
rain consiste  de  participer  à  l'une  et  l'autre  fortune  de  ( 
son  prince;  mais  le  sieur  de  Loignac,  fort  favorit  du    j 

(•)  Au  sieur  du  Gast.  Le  même  qui  avoit  assassiné  le  cardinal  de 
Guise. 


DE  PALMA  CAYET.  [iSSp]  33 

Roy  (duquel  nous  avons  parle  cy-dessus  ),  le  supplia 
de  luy  donner  un  gouvernement  et  une  place  de  scurc 
retraicte,  à  cause  de  l'inimitié  que  la  maison  de  Guise 
luy  portoit.  Sa  Majesté  luy  ayant  demandé  s'il  n'avoit 
point  de  plus  particulière  occasion  que  celle  là  pour 
luy  demander  une  place  de  retraicte  pour  luy,  Loignac 
luy  ayant  respondu  que  non ,  et  que  l'inimitié  de  la 
maison  de  Guise  en  estoit  une  assez  grande  occasion, 
«  Sortez  présentement  de  ma  Court,  luy  dit  le  Roy,  et 
que  je  ne  vous  voye  jamais,  puis  que  vous  desirez 
d'autre  seureté  que  d'estre  auprès  de  moy.  Vostre  hu- 
meur n'a  point  trompé  mon  jugement;  je  me  doutois 
bien  que  vous  tiendriez  de  l'ingratitude,  et  ne  vous 
souviendriez  de  l'obligation  que  vous  me  devez  pour 
les  biens-faicts  que  je  vous  ay  faicts.  *»  Loignac  ayant 
receu,  contre  son  espérance,  une  telle  parolle  du  Roy, 
à  l'heure  inesrae  sortit  de  Blois ,  et,  allant  passer  par 
Amboise,  se  retira  en  Guyenne,  où  peu  après  il  fut  tué 
d'un  coup  de  pistolet,  ainsi  qu'il  sortoit  de  son  chas- 
teau  pour  aller  à  la  chasse,  par  un  gentil-homme  sien 
voisin  contre  qui  il  avoit  querelle.  Peu  de  jours  après 
ceste  desfaveur  du  sieur  de  Loignac,  le  Roy  eut  un 
advis  que  l'on  entroit  en  composition  pour  rendre 
entre  les  mains  de  ses  ennemis  les  prisonniers  qu'il 
avoit  mis  à  A.mboise,  ce  qui  fut  l'occasion  qu'il  y  re- 
tourna pour  la  seconde  fois.  Le  capitaine  Guast  luy 
remit  entre  ses  mains  le  cardinal  de  Bourbon,  le 
prince  de  Ginville  (que  l'on  nommoit  le  duc  de  Guise 
depuis  la  mort  de  son  père)  et  le  duc  d'Elbeuf,  lesquels 
il  ramena  à  Blois;  et  les  autres  prisonniers,  sçavoir, 
l'archevesque  de  Lyon,  le  président  de  Neuilly  et  le 
prevost  des  marchans  de  Paris,  furent  retenus  par 
3q.  3 

ledit  capitaine  Guast,  qui  les  mit  à  rançon  ;  et  l'ayant 
receuë,  comme  nous  dirons  cy-après,  il  leur  donna 
laliberté.  Les  choses  laides  sonttousjours  laides,  quel- 
que couleur  que  l'on  leur  donne  :  aussi  les  paroles  que 
tint  Loignac  à  Sa  Majesté',  et  l'occasion  de  ce  second 
voyage  qu'il  fit  à  Amboise,  furent  beaucoup  blasmez 
par  les  serviteurs  du  Roy,  pource  que  tout  cela  ap- 
porta une  grande  incommodité  à  ses  desseins ,  et 
haulsa  de  beaucoup  le  courage  de  ses  ennemis;  car 
en  ce  mesme  temps  le  duc  de  Mayenne  estoit  arrivé  à 
Sens ,  comme  nous  avons  dit ,  pour  aller  donner  ordre 
et  asseurer  par  sa  présence  la  ville  d'Orléans  ,  oti  le 
chevalier  d'Aumalle,  qui  estoit  party  de  Paris  dez  les 
festes  de  Noël,  s'estoit  aussi  rendu,  plus  heureusement 
que  ne  firent  quelques  compagnies  de  gens  de  pied 
que  l'on  y  avoit  levées,  lesquelles  ,  envoyéespour  entrer 
dans  Orléans,  furent  chargées  et  desfaictes  en  y  allant 
par  le  sieur  de  Montigny. 

M.  le  mareschal  d'Aumont  avec  la  noblesse  qui 
estoit  lors  à  la  Cour,  le  régiment  des  gardes  et  celuy 
des  Suisses  de  Galatis ,  avoient  esté  envoyez  parle  Roy 
pour  soustenir  le  sieur  d'Antragues  qui  estoit  pour 
lors  dans  l?.  citadelle  d'Orléans,  laquelle  n'estoit 
gueres  qu'un  poilail.  Ledit  sieur  d'Antragues  avoit 
promis  au  Roy  de  la  tenir  un  mois  contre  les  habitans, 
mais  ils  se  barricadèrent  tellement,  et  remplirent  si 
soudain  une  église  pleine  de  terre,  proche  de  ladite 
citadelle,  dans  laquelle  ils  mirent  leur  canon,  qu'en 
peu  de  jours  ils  le  firent  tirer  si  rudement,  qu'ils  fou- 
droyèrent et  abattirent  à  coups  de  canon  tout  ce  qui 
paroissoit  de  ceste  citadelle  du  costé  de  leur  ville,  jus- 
ques  aux  casemates.   Ledit  sieur  mareschal,  sçachant 

que  M.  de  Mayenne  venoit  droict  à  Orléans,  fit  retirer 
ses  troupes  à  Boisgency  et  à  Meun  le  dernier  jour  de 
janvier;  et  par  ce  moyen  le  reste  de  la  citadelle  fut 
laissé  à  la  discrétion  des  habitans  d'Orléans. 

La  nouvelle  de  ce  deslogement  vint  à  Elois  ainsi 
que  le  Roy  estoit  allé  à  Amboise  :  cela  y  apporta  de  la 
confusion;  et  plusieurs,  comme  c'est  la  ccjstume  en 
tels  accidens,  firent  courir  le  bruit  que  le  mal  estoit 
plus  grand  qu'il  n'estoit,  et  en  fit  fuir  d'aucuns  de  Blois 
jusques  à  Amboise  vers  le  Roy,  qui  retourna  le  lende- 
main à  Blois.  Plusieurs  villes  qui  s'estoient  conservées 
jusqu'alors  en  l'obeyssance  du  Roy,  sur  ces  nouvelles, 
le  tenant  pour  perdu  et  sans  forces  de  gens  de  guerre, 
se  révoltèrent,  comme  nous  dirons  cy  après.  Ce  ne 
furent  plus  qu'entreprises  jusques  aux  portes  de  Blois 
mesmes. 

Le  Roy,  qui  void  tous  ces  evenemens  estre  contraires 
à  ses  desseins,  se  resoult  d'y  remédier  par  les  armes. 
Il  despescha  ]M.  le  mareschal  de  Retz  pour  aller  faire 
une  levée  de  Suisses;  mais  le  sieur  de  Neufvy  Le  ]5ar- 
rois  le  prit  prisonnier  comme  il  y  alloit,  et  fut  amené 
à  Orléans  ;  il  fit  aussi  publier  le  mandement  de  sa  gen- 
darmerie pour  se  rendre  auprès  de  luy  le  12  de  mars, 
avec  deuxdeclarations ,  l'une  contre  le  ducde  Mayenne, 
les  duc  et  chevalier  d'Aumalle  et  ceux  qui  les  assiste- 
roient,  et  l'autre  contre  la  ville  de  Paris  et  autres  qui 
s'estoient  révoltées  de  son  obeyssance. 

Dans  celle  des  ducs  de  Mayenne  et  d'Aumalle,  il  dit 
que  les  François  ont  esté  remarquez  entre  toutes  les 
nations  du  monde  pour  estre  les  plus  fidelles  et  les  plus 
loyaux  à  leurs  roys,  et  qu'un  subject  ne  peut  pren- 
dre les  armes  sans  l'ordonnance  de  son  souverain;  mais 

3. 

encores,  quand  il  s'arme  contre  son  roy  légitime,  du- 
quel il  a  receu  plusieurs  bien-faicts  et  gratifications 
particulières ,  qu'il  est  doublement  infidelle  et  desloyal. 

Qu'il  avoit  envoyé  pardevers  lesdits  duc  et  chevalier 
d'A-umalle  leur  faire  entendre  sa  bonne  et  saincte  in- 
tention, comme  il  estoit  prest,  non  seulement  d'ou- 
blier les  choses  passe'es,  ains  de  les  recevoir  en  ses 
bonnes  grâces;  neantmoins  qu'ils  avoient  faict  comme 
la  chenille,  qui  se  nourrit  de  la  mesme  liqueur  dont 
les  mouches  produisent  le  miel  et  la  cire,  et  toutesfois 
la  convertit  en  venin,  ainsi  que  sa  bonté  et  clémence 
mises  dans  leur  estomach,  abandonnez  de  l'esprit  de 
Dieu,  avoient  esté  converties  en  corruption,  et  non 
en  la  substance  qu'ils  en  dévoient  tirer,  et  au  lieu  de 
s'humilier  comme  ils  dévoient,  ils  s'estoient  enorgueil- 
lis, se  saisissans  de  ses  bonnes  villes,  emprisonnant  ses 
serviteurs  et  pillants  leurs  biens. 

Que  la  simplicité  de  ses  subjects  ne  devoit  estre  abu- 
sée, en  croyant  qu'il  eust  chastié  le  duc  de  Guise  pour 
ce  qu'il  estoit  protecteur  de  la  religion  catholique, 
apostolique  et  romaine,  ou  pour  l'afFection  qu'il  avoit 
au  soulagement  du  peuple;  mais  qu'il  l'avoit  chastié 
pour  l'ambition  insatiable  qu'il  avoit  de  régner,  dont 
il  avoit  esté  adverty  par  homme  exprès  que  luy  avoit 
mesmes  envoyé  ledit  duc  d'Aumalle,  luy  mandant 
qu'il  s'estoit  trouvé,  de  présence  et  non  de  volonté,  à 
un  conseil  tenu  à  Paris,  auquel  il  avoit  esté  résolu 
que  ledit  duc  de  Guise  se  saisiroii  de  Sa  Majesté  et  le 
meneroit  à  Paris. 

«  Et  toutesfois,  dit-il,  nous  ne  voulusmes  avoir  tel 
esgard  à  cest  advis  que  nous  devions;  mais,  voyant  ce- 
luy  que  depuis  nous  envoya  le  duc  de  Mayenne  par 

un  chevalier  d'honneur ,  nous  mandant  que  ce  n'esloit 
pas  assez  à  son  frère  de  porter  des  patenostres  au  col , 
niais  qu'il  falloit  avoir  une  ame  et  une  conscience,  que 
nous  nous  tinssions  sur  nos  gardes  et  que  le  terme  es- 
toit  brief  :  mesmes,  voyant  qu'il  n'y  avoit  plus  de  salut 
pour  nous  qu'en  la  prévention  de  la  vie  de  ceux  qui 
la  nous  vouloient  oster  et  usurper  nostre  Estât  et  cou- 
ronne, nous  fusmes  contraints  d'en  user  et  faire  en 
leurs  personnes,  non  ce  qu'ils  meritoient  par  leur  des- 
loyale felonnie,  mais,  selon  la  saison,  ce  que  nous  de- 
vions et  ne  voulions  pas  faire.  C'est  la  recompense 
qu'ils  avoient  préparée  à  nos  gratifications  et  bien-faits, 
et  qui  est  aujourd'huy  suivie  par  ceux  qui  durant 
leur  vie  faisoient  semblant  de  condamner  leurs  con- 
seils, et  eux-mesmes  nous  en  donnoient  advis  pour 
reserver ,  à  ce  que  nous  recognoissons  maintenant  par 
leurs  œuvres,  et  à  leur  profit  particulier,  le  fruict  de 
ce  dessein  ambitieux  d'empire,  employant  cest  ancien 
proverbe,  que  si  le  droit  est  violable  (0,  il  doit  estre 
violé  pour  régner  :  et  faut  croire  par  leurs  actions,  ou 
n'avoir  point  de  jugement,  que,  comme  tous  ensemble 
s'accordent  maintenant  à  nous  oster  la  vie  et  la  cou- 
ronne que  Dieu  nous  a  donnée,  ils  dissiperoient  bien- 
tost  ou  debattroient  entr'eux  à  qui  auroit  celle  que 
injustement  ils  veulent  usurper,  s'ils  avoient  moyen 
de  l'envahir ,  ayans  desjà  entrepris  authorité  de  dis- 
poser et  ordonner,  par  lettres  patentes,  des  gouverne- 
ments de  nos  provinces  et  de  la  levée  et  distribution  de 

(•)  Si  le  droit  est  uiolahle ,  etc.  Allusion  à  un  passage  d'Euripide  que 
ciloit  souvent  César  :  «  S'il  faut  violer  le  droit,  il  ne  le  faut  violer  que 
«  pour  régner  j  mais  dans  les  affaires  de  moindre  conséquence  on  ne 
«  peut  avoir  trop  d'égard  à  la  justice.  » 

nos  finances.  Mais,  pource  que  la  patience  doit  estre 
borne'e  et  regle'e  de  certains  limites,  outre  lesquels  elle 
ne  peut  estre  louable  en  un  prince  qui  doit  la  conser- 
vation de  son  honneur,  de  son  authorite'  et  de  sa  vie, 
à  son  Estât  et  à  soy-mesmes, 

«  Nous,  à  ces  causes  et  autres  bonnes  et  justes  con- 
sidérations à  ce  nous  mouvans,  avons,  par  l'advis  des 
princes  de  nostre  sang,  cardinaux,  prélats,  seigneurs 
et  autres  de  nostre  conseil ,  déclaré  et  déclarons  par 
ces  présentes,  signées  de  nostre  propre  main,lesdits 
duc  de  Mayenne,  duc  et  chevalier  d'Aunialle,  de- 
cheus  de  tous  les  estats,  offices,  honneurs,  pouvoirs, 
gouverneraens,  charges,  dignitez,  privilèges  et  préro- 
gatives qu'ils  ont  par  cy  devant  eu  de  nous  et  des  roys 
nos  prédécesseurs,  et  lesquels  nous  avons  révoqué  et 
révoquons  dès  à  présent,  et  les  avons  déclarez  infi- 
dèles, rebelles,  attaints  et  convaincus  des  crimes  de 
rébellion,  felonnie  et  de  leze-majeslé  au  premier  chef". 
Voulons  que,  comme  tels,  il  soit  procédé  contr'eux  et 
tous  ceux  qui  les  assisteront  de  vivres,  conseil,  con- 
fort, ayde,  force  ou  moyen,  et  contre  leur  postérité, 
par  toutes  les  voyes  et  rigueur  des  ordonnances  faictes 
sur  lesdits  crimes,  sauf  si,  dans  le  premier  jour  du 
mois  de  mars  prochain  pour  toutes  préfixions  et  de- 
lais,  ils  recognoissent  leur  faute  et  se  remettent  en 
l'obeyssance  que  justement  ils  nous  doivent  par  le 
commandement  et  l'expresse  parole  de  Dieu ,  contre 
laquelle  ils  ne  se  peuvent  dire  chrestiens,  à  fin  que, 
satisfaisant  à  nous-mesmes,  nous  n'ayons  oublié  une 
seule  bonté,  clémence  et  douceur  qui  les  ait  peu  reti- 
rer de  leur  faute  et  ramener  à  leur  devoir.  » 

Voylà  les  principaux  points  de  la  déclaration  que  fit 


DE  PXLMA  CATET.  [1589]  ii) 

j)iiblier  le  Roy  contre  le  duc  de  Mayenne  et  les  duc  et 
chevalier  d'Auinalle. 

Dans  celle  qu'il  fit  contre  la  ville  de  Paris  et  les 
autres  villes  qui  s'estoient  depolJlîes  de  son  obéissance, 
premièrement  il  leur  remonstroit  le  devoir  et  l'obéis- 
sance qu'ils  luy  dévoient,  puis  il  les  accompare  au 
cheval  engi^aissé  par  le  soin  et  la  despense  que  son 
niaistreet  bien-faicteur  a  employez  aie  faire  bien  pen- 
ser, lequel,  pour  ceste  seule  raison  qu'il  est  trop  gras 
et  qu'il  a  esté  trop  bien  traicté,  donne  un  coup  de 
pied  à  son  maistre,  et  ne  veut  plus  qu'il  monte  sur  luy; 
ainsy  que  les  villes  de  Paris,  Orléans  et  Abbeville, 
pour  avoir  esté  de  luy  gratifiées  par  dessus  les  autres 
de  son  royaume  et  leur  avoir  trop  laissé  de  liberté,  ont, 
par  mespris  des  commandemens  de  Dieu,  et  par  trop 
grande  ingratitude,  pris  les  armes  contre  Sa  Majesté. 
Mais  pource  que  la  simplicité  d'aucuns  desdifs  haljitans 
jiourroit  avoir  esté  séduite  par  impostures,  considé- 
rant aussi  l'innocence  des  autres  liabitans  desdites  villes 
qui  n'ont  participé  en  si  damnables  conseils,  il  leur 
enjoinct  de  recognoistre  leur  faute  dans  le  i4  de  mars, 
sinon  qu'il  les  declaroit  criminels  de  leze-majcsté, 
cassoit  tous  leurs  privilèges  et  franchises,  enjoignant 
à  tous  ses  justiciers  et  officiers  desdites  villes  de  le  ve- 
nir trouver  pour  rendre  la  justice  à  un  chacun  ez  lieux 
qu'il  ordonneroit. 

Durant  le  mois  de  janvier  plusieurs  grands  sei- 
gneurs, gentils-hommes  et  oiïiciers  des  cours  de  par- 
lement, et  autres  juges  royaux,  se  sauvèrent  })rès  le 
Pvoy  à  Blois,  et  esviterent  le  mieux  qu'ils  pourent  de 
tu  mber  entre  les  mains  des  catholiques  de  l'union. 
Peu  après  la  mort  du  duc  de  Guise,  M.  le  prince  de 

Conty  se  rendit  prez  de  Sa  Majesté,  car  il  ne  s'y  es- 
toit  point  trouvé  durant  les  estats.  M.  le  duc  de  Mont- 
pensier  y  retourna,  et  y  amena  M.  le  prince  de  Dom.- 
bes  son  fds,  qui  futJa^emiere  fois  qu'il  salua  le  Roy. 
Madame  d'Angoulesme,  M.  d'Amville  et  plusieurs 
seigneurs  de  l'Isle  de  France,  allèrent  passer  au  Pont 
de  l'Arche  prez  de  Roiien,  et  arrivèrent  à  Blois,  après 
avoir  esvité  une  infinité  de  périls  et  d'incommoditez, 
à  cause  du  rude  hyver  qu'il  fit  ceste  année  :  M.  le  car- 
dinal de  Lenoncourt  y  arriva  de  Bretagne  où  il  estoit 
allé.  Bref,  l'on  n'y  voyoit  arriver  tous  les  jours  que 
seigneurs  et  personnes  de  qualité,  qui  encores  estoient 
bien  aises  d'avoir  abandonné  leurs  maisons,  tiltres  et 
papiers  à  la  discrétion  du  party  de  l'union,  et  s'estre 
guarentis  de  la  prison  ou  d'estre  tuez  de  sang  froid, 
comme  en  ce  temps  là  il  advint  à  plusieurs  ;  toutesfois 
en  chasque  province  il  y  eut  quelques  places  qui  ser- 
virent de  bonne  retraicte  à  d'aucuns,  ainsi  que  nous 
dirons  cy  après. 

Le  Roy  commença  à  cognbistre  que  ceux  qui  luy 
avoient  dit  3forta  la  hestia ,  morto  il  veneno  (0,  ne 
luy  avoient  pas  donné  un  seur  conseil,  veu  que  la  con- 
séquence en  estoit  tout  autre  en  la  mort  du  duc  de 
Guise,  laquelle  tous  ceux  de  son  party  estoient  résolus 
de  venger.  Le  sieur  de  Rambouillet  luy  dit,  en  plein 
conseil,  que  celuy  qui  avoit  mandé  à  Sa  Majesté 
Mors  Conradini  vita  Caroli;  mors  Caroli  vita  Con- 
radinii'^),  qui  fut  le  conseil  donné  à  Charles  d'An- 
jou,  roy  de  Naples  et  de  Sicile,  pour  faire  mourir 

(')  Moite  la  bête,  mort  le  veuin.  —  >»)  La  perte  de  Conradin  est  le 
Salut  de  Charles  j  la  perte  de  Charles  est  le  salut  de  Conradia. 

(lonradin,  petit  fils  de  l'empereur  Frédéric  de  Suéde, 
qui  estoit  venu  faire  la  guerre  audit  Charles  ,  pour  les 
prétentions  qu'il  avoit  ausdits  royaumes,  et  estoit  tumbé 
vif  entre  ses  mains,  ne  luy  avoit  tout  dit;  car  il  n'y 
avoit  aucun  de  ceux  qui  avoient  tout  leu  ceste  histoire , 
qui  ne  sceussent  que  la  mort  de  Conradin  n'avoit  esté 
la  vie  de  Charles,  mais  la  cause  de  sa  ruine  et  de  sa 
mort  mal-heureuse. 

La  ville  de  Blois  n'estoit  un  lieu  de  seure  demeure 
pour  tant  de  gens  de  cour  qui  arrivoient  de  jour  en 
jour  auprès  du  Roy  :  il  fut  arresté  que  l'on  iroit  à 
Bourges,  et  de  là  à  Moulins;  que  ce  voyage  apporte- 
roit  deux  commoditez  :  l'une ,  que  l'on  seroit  plus 
proche  du  secours  de  la  levée  des  Suisses  que  M.  de 
Sancy  estoit  allé  lever  par  le  commandement  de  Sa 
Majesté,  et  favoriseroit-on  plus  aysément  leur  entrée; 
l'autre,  que  le  Roy,  estant  si  proche  de  Lyon,  empes- 
cheroit  ceux  qui  voudroient  remuer  en  ceste  ville  et 
aux  autres  de  ces  quartiers  là;  et  afTm  que  l'on  eust  des 
forces  bastantes  pour  faire  ce  voyage,  que  M.  de  Ne- 
vers  seroit  contremandé  avec  l'armée  de  Poictou  ;  car, 
ainsi  que  nous  avons  dit,  il  avoit  commencé  à  battre  La 
Ganache  dez  le  commencement  de  ce  mois  avec  quatre 
coulevrines  royales,  six  canons  et  deux  moyennes.  Le 
succez  de  ce  siège  fut  tel  : 

Le  changement  des  batteries  que  fit  le  duc  de  Ne- 
vers  donna  de  la  peine  au  sieur  du  Piessis  qui  com- 
mandoit  dans  ceste  place,  à  cause  du  temps  froid  qu'il 
faisoit;  car  la  gelée  avoit  tellement  endurcy  la  terre, 
que ,  pour  se  remparer  dedans ,  les  assiégez  eussent 
plus  faict  de  bcsongne  en  une  heure  en  un  autre 
temps,  qu'ils  n'en  faisoient  alors  en  dix.  Après  que  le 

duc  eut  faict  tirer  huict  cents  coups  de  canon,  deux 
bresches  furent  faictes,  où  l'assaut  fut  donne'  et  les 
assiegeans  repoulsez  avec  perte;  mais,  ainsi  que  le 
duc  s'estoit  résolu  d'emporter  ceste  place,  prest  à  faire 
recommencer  la  batterie,  les  assiégez  parlèrent  d'ac- 
corder. Deux  choses  les  y  conti'aignirent  :  le  peu  de 
vivres  qu'ils  avoient,  et  une  maladie  de  flux  de  ventre 
dont  ils  uiouroient  et  ne  demeuroient  qu'un  jour  ma- 
lade. La  capitulation  fut  faicte  avec  ledit  sieur  du 
Plessis-Jesté  qu'il  sortiroit,  et  tous  ceux  qui  estoient 
dans  La  Ganache,  avec  leurs  armes,  chevaux  et  ba- 
gages, si  dans  huict  jours  ils  n'estoient  secourus  par 
le  roy  de  Navarre. 

Le  roy  de  Navarre,  adverty  de  ceste  capitulation, 
s'achemina  avec  les  sieurs  de  La  Trimoiiille,  de  La 
Rochefoucault,  de  Chastillon,  et  tout  ce  qu'il  put  ra- 
masser de  gens  de  guerre  qu'il  avoit  mis  en  garnison 
aux  places  qu'il  tenoit  en  Poictou,  pour  tascher  à  des- 
gager les  assiégez  de  La  Ganache;  mais  il  tumba  ma- 
lade le  9  janvier  au  village  de  Sainct  Père,  si  extrê- 
mement que  le  bruit  courut  à  Blois  qu'il  estoit  mort. 
Ainsi  La  Ganache  ne  pouvant  estre  secourue,  le  sieur 
du  Plessis  rendit  ceste  place  au  duc  de  Nevers,  qui 
peu  après,  avec  l'arme'e  et  le  canon,  reprint  le  chemin 
poui-  venir  trouver  le  Roy  à  Blois,  suyvant  ce  que  Sa 
Majesté'  luy  avoit  mandé. 

De  ceste  arme'e  les  compagnies  du  sieur  de  Sa- 
gonne,  qui  conduisoit  la  cavalerie  légère,  du  marquis 
de  Pienne,  de  La  Chastaigneraye  avec  son  régiment, 
et  plusieurs  autres  (aucuns  desquels  vindrent  mesmes 
trouver  le  Roy  jusques  à  Blois,  receurent  ses  commis- 
sions, et  promirent  de  luy  demeurer  obeyssans),  aile- 

rent  se  rendre  au  party  de  l'union  si  tost  qu'ils  eurent 
j)assé  la  rivière  de  Loire. 

M.  de  La  Cliastre  aussi  estoit  mareschal  de  camp  de 
ceste  arme'e.  Le  Roy  avoit  tousjours  creu  qu'il  estoit 
un  des  principaux  confidents  du  duc  de  Guise;  il  avoit 
mandé  à  M.  de  Nevers  de  s'asseurer  de  sa  personne  ; 
mais,  comme  nous  avons  dit,  ledict  sieur  de  La  Cliastre 
receut  premier  advis  de  la  mort  du  duc  de  Guise  que 
ne  fit  le  duc  de  Nevers,  et  luy  en  alla  porter  les  pre- 
mières nouvelles,  luy  disant  qu'encores  qu'il  eust  esté 
tousjours  serviteur  du  duc  de  Guise,  qu'il  s'estoit  re- 
tenu la  fidélité  qu'il  devoit  au  Eoy.  Le  duc  de  Nevers 
advertit  Sa  Majesté  de  ce  que  luy  avoit  dit  ledit  sieur 
de  La  Chastre,  et  luy  manda  qu'il  s'estoit  mis  volon- 
tairement entre  ses  mains  pour  justifier  ses  actions. 
Dez  que  La  Ganache  fut  rendue,  ledict  sieur  de  La 
Chastre  vint  trouver  le  Roy  à  Blois ,  et  l'asseura  de 
demeurer  perpétuellement  en  son  obeyssance.  Sur 
ceste  asseurance  le  Roy  luy  commanda  de  s'en  aller  à 
Bourges ,  et  qu'il  s'y  rendroit  en  bref  pour  aller  à 
Moulins,  aussi  tost  que  M.  de  Nevers  et  le  canon  se- 
roient  arrivez.  Ledit  sieur  de  La  Chastre  va  à  Bourges, 
principale  ville  de  son  gouvernement;  mais  le  Roy 
eut  advis  certain  qu'au  contraire  de  tout  ce  qu'il 
luy  avoit  promis,  il  practiquoit  gens  affin  de  se  ren- 
dre le  plus  fort  dans  son  gouvernement  pour  le  party 
de  l'union.  Cest  advis  fut  cause  que  le  Roy  ne  fit  le 
voyage  de  Moulins,  et  se  résolut  d'aller  à  Tours  et 
y  transférer  le  parlement,  ainsi  que  nous  dirons  cy- 
après. 

Nous  avons  dit  cy- dessus  comme  la  faction  des 
Seize  avoit  emprisonné  les  présidents  et  conseillers  de 

la  cour  de  parlement  recognus  estre  fermes  au  service 
du  Roy,  et  avoient  renvoyé  en  leurs  maisons  ceux 
qu'ils  pensoient  estre  de  leur  party,  lesquels  depuis 
avoient  tenu  la  justice  du  parlement  dans  Paris  pour 
le  party  de  l'union. 

Or  la  première  chose  qu'ils  firent,  ce  fut  de  faire 
jurer  à  tous  les  officiers  du  parlement  qui  s'y  trou- 
vèrent lors  une  forme  de  serment  pour  l'entretene- 
ment  de  ceste  union.  Des  six  presidens  de  la  grand 
chambre  il  n'y  avoit  que  le  président  Brisson  ;  des 
advocats  et  procureurs  généraux  du  Roy  il  n'y  en 
avoit  aucun,  et  en  esleurent  de  leur  party  pour  occu- 
per leur  place;  mesmes  en  ce  temps  là  M.  le  procu- 
reur gênerai  de  La  Guesle  fut  arrestë  prisonnier  au- 
près de  Chartres.  Voicy  l'extraict  de  ce  serment  tel 
qu'il  fut  lors  publié. 

«  Ce  jour,  toutes  les  chambres  assemblées  en  la  pré- 
sence des  princes,  pairs  de  France,  prélats,  maistres 
des  requestes,  advocats  et  procureurs  généraux,  gref- 
fiers et  notaires  du  parlement,  au  nombre  de  six  vingts 
six,  a  esté  leuë  la  déclaration  en  forme  de  serment 
pour  l'entretenement  de  l'union  qui  fut  hier  arrestée, 
laquelle  tous  lesdits  sieurs  ont  juré  sur  le  tableau  et 
signée  aucuns  de  leur  sang.  Ensuit  la  teneur. 

«  Nous,  soubs-signez,  presidens,  princes,  pairs  de 
l'rance ,  prélats ,  maistres  des  requestes  ,  conseillers , 
advocats  et  procureurs  généraux,  greffiers  et  notaires 
de  la  cour  de  parlement,  jurons  et  promettons  à  Dieu, 
sa  glorieuse  mère,  anges,  saincts  et  sainctes  de  paradis, 
vivre  et  mourir  en  la  religion  catholicjue,  apostolique 
et  romaine,  employer  nos  vies  et  biens  pour  la  con- 
servation et  accroissement  d'icelle  sans  y  rien  espar- 

gner,  jusques  à  la  dernière  goutte  de  nostre  sang, 
espérant  que  Dieu,  seul  scrutateur  de  nos  cœurs  et 
volontez,  nous  assistera  à  une  si  saincle  entreprise  et 
resolution,  en  laquelle  nous  protestons  n'avoir  autre 
but  que  la  manutention  et  exaltation  de  son  sainct 
nom,  defence  et  protection  de  son  Eglise,  à  l'encontre 
de  ceux  qui,  ouvertement  ou  par  moyens  occultes,  se 
sont  efforcez  ou  efforceront  l'anéantir  et  maintenir 
l'heresie  en  ce  royaume.  Jurons  aussi  d'entendre  de 
tout  nostre  pouvoir  et  puissance  à  la  descharge  et  sou- 
lagement du  pauvre  peuple.  Jurons  pareillement  et 
promettons  deffendre  et  conserver  envers  et  contre 
tous,  sans  aucun  excepter  d'aucunes  dignité  ou  qualité 
de  personnes,  les  princes,  prélats,  seigneurs,  gentils- 
hommes ,  habitans  de  ceste  ville  et  autres  qui  sont 
unis  ou  se  uniront  cy-après  pour  si  bon  et  sainct  sub- 
ject,  maintenir  les  privilèges  et  libertez  des  trois  or- 
dres et  estats  de  ce  royaume ,  et  ne  permettre  qu'il 
leur  soit  faict  aucun  tort  en  leurs  personnes  et  biens,  et 
résister  de  toutes  nos  puissances  à  l'effoit  et  intention 
de  ceux  qui  ont  violé  la  foy  publique,  rompu  l'edit 
de  la  reunion,  franchises  et  libertez  des  estats  de  ce 
royaume  par  le  massacre  et  emprisonnement  commis 
en  la  ville  de  Bloys  les  2 3  et  24  décembre  dernier,  et 
en  poursuivre  la  justice  par  toutes  voyes,  tant  contre 
les  auteurs,  coulpables  et  adherans,  que  ceux  qui  les 
assisteront  ou  favoriseront  cy-après.  Et  généralement 
promettons  ne  nous  abandonner  jamais  les  uns  les  au- 
tres, et  n'entendre  à  aucun  traicté,  sinon  d'un  com- 
mun consentement  de  tous  lesdits  princes,  prélats, 
villes  et  communautez  unies.  En  tesmoin  dequoy  nous 
avons  signé  de  nostre  propre  main  la  présente  déclara- 

tion.  Faict  en  parlement,  le  vingl-sixiesme  jour  de 
janvier  iSSg.  Signe'  du  Tillet.  » 

Aucuns  signèrent  ce  serment  de  leur  sang  qu'ils  ti- 
rèrent de  leur  main  ,  et  quelques-uns  ont  escrit  que  la 
main  du  sieur  Baston  dont  il  tira  le  sang  pour  signer 
demeura  estropiée.  Il  fut  aussi  noté  que  par  ce  serment 
le  parlement,  qui  est  juge,  juroit  de  poursuivre  la 
justice  de  la  mort  de  messieurs  de  Guise  et  de  ce  qui 
s'estoit  passé  à  Bleis  le  23  et  24  décembre  :  ce  sont  par- 
ticularitez  que  l'on  remarqua  en  ce  temps-là. 

En  ce  mesme  temps  aussi  fut  publiée  et  imprimée  la 
requeste  que  Catherine  de  Cleves,  duchesse  de  Guise, 
présenta  au  parlement  de  Paris  pour  informer  de  la 
mort  de  M.  de  Guy  se  son  mary,  dans  laquelle  elle 
supplioit  ce  parlement  de  considérer  qu'il  estoit  fils 
d'un  prince  qui  avoit  remply  toute  la  terre  du  renom 
de  ses  vertus,  si  utiles  à  toute  la  France,  qu'il  l'avoit 
estenduë  du  costé  de  l'Allemagne  par  la  conservation 
de  Mets,  et  l'avoit  rejoincte  du  costé  d'Angleterre  à 
la  grand'mer,  son  ancienne  borne,  par  la  prinse  de 
Calais  ;  mais  qu'en  travaillant  à  purger  la  France  du 
venin  de  l'heresie,  il  avoit  esté  assassiné  par  les  en- 
nemis de  l'Eglise  de  Dieu,  délaissant  trois  enfans  qui 
s'estoient  monstrez  vrais  héritiers  des  vertus  de  leur 
père,  l'aisné  desquels  elle  avoit  espousé ,  qui  avoit  esté 
le  dernier  duc  de  Guise,  les  exploits  militaires  duquel 
estoient  représentez  au  long  dans  ceste  requeste ,  avec 
la  façon  de  laquelle  on  l'avoit  fait  mourir  aux  estats  de 
Blois;  suppliant  la  cour  d'octroyer  commission  pour 
informer  de  sa  mort,  toutesfois  sans  déroger  aucune- 
ment et  se  départir  des  voyes  dont  on  pourroit  user, 
selon  que  le  requeroit  la  qualité  du  faict,  qui  estoit 

une  injure  publique,  digne  d'estre  venge'e  par  la  force 
])ublique. 

Plusieurs  ont  tenu  que  ceste  requeste,  quoy  qu'elle 
ait  este'  iniprime'e,  n'avoit  jamais  esté  presente'e,  non 
plus  que  beaucoup  d'autres  choses  qui  ne  furent  pour 
lors  imprimées  à  Paris  que  pour  entretenir  le  peuple 
au  party  de  l'union. 

p]n  ce  mesme  temps  aussi  le  duc  d'Aumalle  fut  esleu 
gouverneur  de  Paris,  et  les  Parisiens  créèrent  entr'eux 
un  conseil,  lequel  ils  composèrent  de  quarante  per- 
sonnes, pour  ordonner  et  disposer  des  affaires  par  tout 
le  royaume  :  ils  les  esleurent  de  chacun  des  trois  ordres. 
Premièrement  ledit  sieur  duc  d'Aumalle. 

Pour  le  clergé,  messieurs  de  Brezé,  evesque  de 
Meaux,  Roze,  evesque  de  Senlis,  de  Villars,  evesque 
d'Agen;  messieurs  Prévost,  curé  de  Sainct  Severin  , 
Boucher,  curé  de  Sainct  Benoist,  Aubry,  curé  de  Sainct 
André,  Pelletier,  curé  de  Sainct  Jacques,  Pigenat, 
curé  de  Sainct  Nicolas  ,  Launoy  ,  chanoine  de  Sois- 
sons. 

Pour  la  noblesse ,  M.  le  marquis  de  Canillac,  les 
sieurs  de  Meneville,  de  Sainct  Paul,  de  Rosne,  de 
Monlberault ,  de  Hautefort  et  du  Saulsay. 

Pour  le  tiers  estât,  les  sieurs  de  Masparraute ,  de 
îfeuilly ,  quoy  qu'il  fust  prisonnier  à  Amboise,  Co- 
queley  ,  Mydorge  ,  de  Machault ,  Baston  ,  Marillac , 
Acharie,  de  Bray^  Le  Beauclerc ,  de  La  Bruiere,  lieu- 
tenant particulier ,  qui  prit  la  qualité  de  lieutenant 
civil;  Anroux  ,  Fontanon,  Drouart,  Crucé ,  de  Bor- 
deaux, Halvequin ,  Soly,  Bellanger,  Poncher,  Ses- 
caut,  Gobelin  et  Charpentier  ;  pour  greffier  et  secré- 
taire dudit  conseil,  Pierre  Sesnaut,  l'un  des  principaux 

commis  au  greffe  du  parlement.  Voylà  quel  estoit  le 
conseil  des  quarante  esleus  par  le  peuple. 

Ce  conseil  fit  aussi-tost  courir  par  toute  la  France 
une  déclaration  au  nom  des  princes  catholiques  unis 
avec  les  trois  estats^  pour  la  remise  et  descharge  d'un 
quart  des  tailles  et  crues  :  ce  fut  le  premier  appast  avec 
lequel  ils  amusèrent  le  peuple  de  ce  rabais  imaginaire  ; 
et  par  la  mesme  déclaration  ils  donnèrent  asseurance 
de  remettre  les  tailles  au  pied  qu'elles  estoient  du 
temps  du  roy  Loys  xii  :  ce  qui  fut  creu  par  beaucoup 
de  personnes,  et  embrassé  si  vivement,  qu'oubliant 
l'obeyssance  deuë  au  Roy,  sous  ceste  espérance  que 
l'on  leur  donnoit  de  les  rendre  francs  d'une  grande 
quantité  d'aydes,  subsides,  daces  et  contributions ,  ils 
se  laissèrent  aller  à  telles  persuasions  ,  et  se  mirent  du 
party  de  l'union.  Mais,  comme  il  fut  remarqué  lors  par 
un  homme  d'Estat ,  ces  promesses  ressemblèrent  celles 
que  l'ennemy  du  genre  humain  fait  à  ceux  qui  se  ren- 
gent  en  sa  subjetion  ,  ausquels  il  promet  beaucoup  de 
richesses  et  contentement ,  et  neantmoins  les  rend  mi- 
sérables. 

La  ville  de  Chartres,  qui  avoit  esté  la  retraicte  du 
feu  Roy  après  les  Barricades,  fut  la  première  qui  se 
rendit  au  duc  de  Mayenne  après  que  M.  le  mareschal 
d'Aumont  et  le  sieur  d'Antragues  eurent  quitté  la  cita^ 
délie  d'Orléans;  car,  aussi  tost  que  ledit  sieur  duc  sceut 
l'intention  des  Chartrins,  il  s'y  achemina,  et  eux,  le 
sentans  approcher,  firent  sortir  par  force  M.  de  Sour- 
dis  leur  gouverneur,  et  prièrent  M.  de  Mayenne  de 
leur  donner  le  sieur  d'Arclainville,  lieutenant  dudit 
sieur  de  Sourdis,  qui  avoit  practiqué  ceste  entreprise. 
Je  rapporteray  en  cest  endroict  ce  qui  fut  remarqué 

en  la  révolte  de  tant  de  villes  contre  le  Hoy  pour  le 
party  de  l'union  :  c'est  que  beaucoup  de  lieutenans 
des  gouverneurs  des  provinces  ou  des  places  particu- 
lières se  mirent  la  plus-part  de  ce  party,  sous  l'espé- 
rance d'estre  gouverneurs  en  chef.  Si  la  noblesse  et 
les  gens  de  guerre  se  mettoient  de  l'union  pour  ceste 
espérance ,  il  y  en  eut  beaucoup  de  gens  de  justice 
qui  pour  s'aggrandir  se  mirent  aussi  de  ce  party,  car 
où  les  lieutenans  généraux  se  tenoient  fermes  au  party 
du  Roy,  les  lieutenans  particuliers,  les  assesseurs  ou 
les  vissenescliaux  en  beaucoup  d'endroits  se  mirent  du 
party  de  l'union  pour  estre  lieutenants  généraux  ou 
seneschaux,  et  avoir  les  premières  cliarges  en  la  jus- 
tice. Si  les  prevostsdes  marchands  ou  eschevins,  con- 
suls ou  autres  officiers  de  villes  estoient  aussi  catholiques 
royaux,  d'autres  habitans  pour  occuper  leurs  charges 
se  mettoient  du  party  de  l'union,  i'aisoient  souslever 
le  peuple,  et  en  ces  remuëmens  populaires  se  fai- 
soient  eslire  aux  grades  et  honneurs  auxquels  ils  n'eus- 
sent eu  espérance  de  parvenir  par  le  temps  de  paix. 
Ainsi  plusieurs  se  mirent  de  ce  party  pour  faire  leurs 
affaires  et  tenir  les  premières  charges ,  à  quoy  ils 
avoient  esté  piactiquez,  dez  le  commencement  de  la 
ligue  ,  par  les  intelligences  qu'ils  eurent  avec  le  con- 
seil des  Seize  de  Paris,  du  vivant  du  duc  de  Guise, 
comme  il  a  esté  dit  cy-dessus  ;  et  de  faict,  quiconque 
jugera  les  choses  par  le  droit  chemin,  trouvera  qu'il 
estoit  impossible  qu'il  se  fust  faict  un  si  grand  change- 
ment en  tel  moment ,  si  les  esprits  des  personnes  n'y 
eussent  esté  de  longue  main  préparez  ,  et  si  on  ne  les 
eust  journellement  maintenus  et  augmentez  en  telle 
resolution,  comme  avoient  esté  ceux  qui  firent  révolter 

Chartres  de  l'obeyssance  du  Roy ,  et  receurent  M.  de 
Mayenne  le  7  février,  lequel,  comme  aux  autres  villes 
où  ilavoit  passé  depuis  son  départ  de  Dijon,  il  fit  jurer 
en  corps  de  ville  de  maintenir  l'edict  d'union ,  et  de 
plus  les  trois  articles  suyvants  : 

I.  Nous  jurons  et  promettons  à  Dieu  d'employer 
nos  vies  et  moyens  pour  la  manutention  de  nostre 
religion  catholique,  apostolique  et  romaine. 

II.  De  nous  maintenir  en  nostre  saincte  union,  et 
nous  conserver  tous,  en  gênerai  et  particulier,  contre 
qui  que  ce  soit,  sans  réservation  de  dignité  quelconque. 

III.  Et  poursuivrons  la  vengeance  des  massacres 
faicts  à  Blois,  recognoissans  que  par  iceux  on  a  voulu 
ruiner  nostre  religion  et  empescher  le  soulagement 
du  peuple  et  la  liberté  des  estats. 

Ce  dernier  article  fut  la  cause  pour  laquelle  Dreux 
et  toutes  les  places  voisines  de  Chartres  envoyèrent 
recognoistre  ledit  sieur  duc  de  Mayenne. 

Rouen,  ville  capitale  de  la  Normandie,  ne  fut  des 
dernières  à  se  sentir  de  ce  remuement  :  ceux  que  la 
ligue  y  avoit  de  longue  main  practiquez  se  rendirent 
les  maistres,  et  chassèrent  le  sieur  de  Carouges  leur 
gouverneur  ;  les  officiers  du  parlement  qui   se  trou- 
vèrent royaux,  se  sauvèrent  le  mieux  qu'ils  peurent 
pour  s'exempter  de  la  prison  et  de  la  rançon  à  la- 
quelle aucuns  d'eux  furent  mis;  toutes  les  villes  et 
ponts  de  la   Normandie   qui  sont  sur  la   rivière  de 
Seine,  excepté  le  Pont  de  l'Arche,  où  commandoit  le 
sieur  du  Rolet,  se  mirent  du  party  de  l'union.  Que  de 
révoltes  ! 

M.  de  Mayenne  s'achemine  à  Paris,  non  pour  con- 
quester,  mais  seulement  pour  recevoir  et  donner  ordre 
à  tant  de  peuples  et  villes,  qui,  comme  à  l'envy  les 
uns  des  autres,  se  mettoient  du  party  de  l'union,  au- 
cuns sous  les  bonnes  espérances  qu'ils  s'estoient  ima- 
ginez de  vivre  à  l'advenir  à  la  manière  des  Suisses , 
et  d'estre  exempts  de  tailles  et  de  payer  les  cens  et 
devoirs  à  leurs  seigneurs,  d'autres  d'animosité,  de 
courroux  et  de  despit,  à  cause  de  la  bonne  opinion 
qu'ils  avoient  de  feu  M.  de  Guise ,  et  parmy  ceux-là 
quelques-uns  affectionnez  à  la  religion  catholique- 
romaine. 

Si  tost  que  ledit  duc  de  Mayenne  fut  à  Paris,  et 
qu'il  vid  l'institution  du  conseil  des  quarante ,  leurs 
procédures,  comme  il  est  prince  grand  politique  et 
très-advisé,  il  jugea  incontinent  que  ce  conseil  et  tout 
leur  party  ne  pouvoit  durer  sans  establir  parmy  eux 
quelque  apparence  d'ordre.  Il  résolut  de  se  faire  créer 
leur  chef,  et  d'augmenter  ce  conseil  de  plus  grand 
nombre  de  conseillers,  gens  de  qualité  en  qui  il  au- 
roit  de  la  fiance,  et  que  ce  conseil  s'appelleroit  le  con- 
seil gênerai  de  l'union.  Ce  fut  pourquoy  il  fît  arrester 
entr'eux    que  tous   les  princes  catholiques   y  pour- 
roient  assister  quand  bon  leur  sembleroit,  et  auroient 
voix  deliberative  à  ce  conseil,  auquel  il  fit  adjouster 
quinze  conseillers,  sçavoir  :  M.  Hennequin,  evesque 
de  Rennes,  M.  de  Lenoncourt,  abbé,  M.  Janin,  pré- 
sident en  Bourgongne,  et  M.  Vêtus,  président  en  Bre- 
taigne,  les  sieurs  de  Sarmoize  et  de  Dampierre,  mais- 
tres  des  requestes,  le  président  Le  Maistre,  le  con- 
seiller d'Amours,  messieurs  de  Villeroy  père,  et  de 
Villeroy,  secrétaire  d'Estat,  de  La  Bourdaisiere,  et 

du  Fay ,  les  presidens  d'Ormesson  et  de  Videville,  et 
le  sieur  L'Haillier,  maistre  des  comptes.  11  fut  aussi 
arreste'  que  les  présidents,  advocats  et  procureurs  gé- 
néraux du  parlement  y  pourroient  assister  et  avoir 
voix  delil)erative  avec  tous  les  evesques  qui  seroient 
du  party  de  l'union ,  le  prevost  des  marchands  et  esche- 
vins,  et  le  procureur  de  la  ville  de  Paris,  et  que  les 
députez  des  trois  ordres  des  provinces  unies  y  au- 
roient  aussi  séance  et  voix.  L'establissement  de  ce 
conseil  gênerai  de  l'union  fut  fait  et  arreste  le  17 
février  par  les  ducs  de  Mayenne  et  de  Nemours,  duc 
et  chevalier  d'Aumale,  le  comte  de  Chaligny,  et  par 
Roland,  Compan,  Cotteblanche  et  des-Prez,  eschevins 
de  la  ville  de  Paris. 

Dez  que  ce  conseil  fut  estably,  la  première  chose 
qu'il  fît,  ce  fut  de  transgresser  cesle  maxime  d'Estat 
que  l'on  a  tousjours  tenue  en  France  la  plus  invio- 
lable ,  qui  est  que  ce  royaume  ne  peut  estre  gouverné 
sous  le  nom  de  régence  le  siège  vacant  tant  qu'il  y  a 
des  héritiers  habiles  à  succéder,  pour  ce  que  le  nom 
de  roy  y  est  immortel  et  perpétuellement  renaissant 
par  la  loy  fondamentalle  du  royaume  ;  d'avantage,  que, 
s'il  y  a  lieu  de  régence,  elle  doit  appartenir  aux  princes 
du  sang  plus  proches  et  capables  de  l'exercer,  ainsi 
qu'il  s'est  tousjours  practique';  mais,  au  contraire  de 
tout  ce  que  dessus,  ainsi  que  le  duc  de  Mayenne  avoit 
créé  ce  conseil ,  aussi  ce  conseil  luy  donna-il  toute 
l'autborité  royale  et  souveraine  régence,  sous  le  tiltre 
de  lieutenant  gênerai  de  Testât  royal  et  couronne  de 
France,  et  luy  limita  toutesfbis  ceste  lieutenance  jus-  1 
ques  à  la  tenue  des  estats  généraux,  qui  se  tiendroient 
au  quinziesme  juillet  prochain  dans  la  ville  de  Paris. 

1 

l.cs  lettres  de  ceste  lieutenance  furent  scelle'es  des 
seaux  qu'ils  firent  fabriquer  de  nouveau,  et  la  garde 
en  fut  donne'e  à  M.  de  Brezé,  evesque  de  Meaux,  à 
l'inscription  desquels  il  y  avoit  :  le  seel  du  rojaunw 
de  France.  Ces  lettres  furent  aussi  leues,  publiées  et 
registre'es  en  parlement  :  et  pource  que  l'on  souloit 
intitule)-  les  arrests  de  la  cour,  Jlenrj  par  la  grâce  de 
Dieu,  roy  de  France  et  de  Pologne ,  ledit  parlement 
ordonna  par  l'arrest  de  la  vérification  desdites  lettres 
de  lieutenance  de  M.  de  Mayenne,  que  les  arrests  de 
parlement  seroient  d'oresnavant  intitulez  :  les  gens 
tenons  le  parlement ,  et  en  la  petite  (  hancellerie,  les 
gens  tenons  la  chancellerie;  et  que  les  grâces,  remis- 
sions, abolitions,  et  autres  lettres  plus  preignantes, 
s'intituleroient  :  Charles ,  duc  de  Mayenne ,  pair  et 
lieutenant  gênerai  de  l'estat  et  couronne  de  France. 
Plusieurs  discours  furent  tenus  contre  ceste  qualité 
de  lieutenant  gênerai  de  Testât  royal  et  couronne  de 
France  :  les  catholiques  royaux  disoient  que  ceste  qua- 
lité n'estoit  qu'une  chimère;  qu'il  n'y  avoit  point  de 
lieutenant   s'il   n'y  avoit  de  chef,  et   qu'il  n'y  avoit 
point  de  chef  sinon  le  roy  ;  aussi  que  jamais  il  n'y  avoit 
eu  en  France  de  lieutenant  gênerai  de  l'Estat,  mais 
'   que  l'on  avoit  bien  ouy  parler  des  estats  de  France, 
\   et  non  pas  de  l'Estat;  ou  si  l'on  l'avoit  nommé,  que 
ç'auroit  esté  lors  que  l'on  disoit  le  Roj  et  son  Estât; 
et  qu'en  ce  cas  là  l'Estat  estoit  mis  pour  obeyr  et  non 
pour  commander.  Or  tout  cela  n'estoit  qu'escritures, 
qui  n'empescherent  pas  M.  de  Mayenne  de  jouyr  de 
ceste  qualité  de  lieutenant  au  party  de  l'union  six  ans 
durant. 

M.  de  Mayenne  désirant  nouer  et  estraindie  par  un 

ordre  et  règlement  toutes  les  villes  qui  s'estoient  desjà 
mises  du  party  de  l'union,  et  celles  qui  s'y  mettroient 
encor  à  l'advenir,  et  leur  donner  le  moyen  qu'elles 
ne  peussent  estre  des-unies  et  desjointes  que  par  la 
force,  fit  un  règlement  avec  ledit  conseil  gênerai  de 
l'union,  lequel  il  fit  publier  au  parlement; 

I.  Que  tous  ceux  qui  sont  entrez  ou  entreront  en 
l'union  des  catholiques,  seront  tenus  faire  et  prester 
le  serment,  selon  le  contenu  au  formulaire  enregistré 
en  la  cour  de  parlement  de  Paris,  auquel  sera  ad- 
jousté  le  serment  d'obeyssance  aux  magistrats,  et  que 
les  officiers  des  cours  souveraines  et  des  justices  ordi- 
naires le  jureront  en  l'assemblée  desdites  cours  et 
sièges  de  leurs  jurisdictions,  et  les  officiers  des  corps 
des  villes,  ez  maisons  et  hostels  de  ville;  desquels  ser- 
ments registre  seroit  faict  et  signé  de  chasque  offi- 
cier, dont  ils  en  envoyeroient  l'acte  audit  conseil  gê- 
nerai, affin  de  cognoistre  les  villes  et  comraunautez 
qui  seront  de  ladite  union. 

II.  Que  tous  les  ecclésiastiques  feroient  entr'eux  le 
mesme  serment,  dont  ils  feroient  dresser  actes  authen- 
tiques qu'ils  mettroient  ez  mains  des  baillifs  et  senes- 
chaux  ou  leurs  lieutenans,  pour  cognoistre  ceux  qui 
n'auroient  voulu  obeyr  au  présent  règlement  :  le  tout 
sans  préjudice  des  exemptions  prétendues  par  les  cha- 
pitres et  communautez. 

III.  Que  la  noblesse  fera  ledit  serment  pardevant 
les  baillifs  et  seneschaux,  chacun  en  leur  ressort,  et 
que  les  gentils  hommes  qui  seront  en  l'armée  le  pres- 
teront  entre  les  mains  de  M.  de  Mayenne,  ou  de 
celuy  qu'il  commettra  :  l'acte  de  prestation  duquel 

serment   ils   seront  tenus  envoyer  ausdits  bailliages 
pour  estre  deschargez  d'y  faire  ledit  serment. 

IV.  Que  les  habitans  des  villes  feront  le  serment 
pardevant  les  officiers  d'icelles,  ou  par  les  quartiers 
et  dixaines  ez  mains  des  capitaines.  Et  ceux  du  plat 
pays  le  feront  publiquement,  à  l'issue  de  la  messe  par- 
rochiale,  entre  les  mains  de  leurs  curez  ou  vicaires, 
les  procès  verbaux  desquels  sermens  seront  envoyez 
aux  baillifs  et  seneschaux. 

V.  Que  tous  lesdits  habitans  de  chasque  bailliage, 
tant  ecclésiastiques,  nobles,  que  du  tiers  estât,  pres- 
teront  ledit  serment  dans  quinzaine  après  la  procla- 
mation qu'en  auront  fait  faire  les  baillifs  et  seneschaux, 
laquelle  passe'e,  sera  procédé  à  la  saisie  des  biens 
meul)les  et  immeubles  de  tous  ceux  qui  se  trouveront 
refTusans  de  faire  ledict  serment,  lesquels  biens  meu- 
bles seront  vendus,  et  les  immeubles  baillez  à  ferme, 
pour  estre  les  deniers  employez  aux  affaires  du  party 
de  l'union  ;  et  sera  faict  aussi  le  mesme  des  biens  des 
hérétiques,  tant  de  ceux  qui  ont  esté  saisis  depuis  l'an 
i585  ,  que  de  ceux  qui  n'ont  encor  esté  saisis. 

VI.  Qu'il  n'y  aura  que  ceux  qui  auront  faict  ledit 
serment  qui  seront  tenus  et  reputez  du  corps  de  l'u- 
nion ;  mais  que  si  quelques-uns  venoient  à  l'enfraindre 
ou  le  violer,  qu'ils  seroient  rigoureusement  punis  et 
chasticz,  sans  espérance  de  pouvoir  r'entrer  jamais 
en  ladite  union  des  catholiques  de  laquelle  ils  se  se- 
ront une  fois  despartis. 

VII.  Que  les  juges  et  officiers  qui  signeront,  scelle- 
ront ou  feront  pul)lier  des  déclarations  contre  le  party 
de  l'union ,  seront  déclarez  ennemis  dudict  party,  leurs 
biens  vendus  et  leurs  estais  vacquans. 

VIII.  Que  (left'ences  sont  faictes  à  toutes  personnes 
dudit  party  de  recevoir  solde  ou  pension  des  enne- 
mis, ny  avoir  avec  eux  aucune  intelligence,  sur  peine 
de  la  vie. 

IX.  Que  nulle  capture,  emprisonnement  ou  saisie 
et  prise  de  biens,  tant  aux  villes  qu'aux  champs,  ne  se 
feroient  plus  que  par  ordonnance  escrite  des  magis- 
trats, excepte'  contre  ceux  qui  porteroient  les  armes 
contre  le  party  de  l'union;  et  qu'à  fin  d'esviter  au  mal 
qui  depuis  le  trouble  présent  estoit  advenu  par  l'impu- 
nité des  maléfices  et  diminution  de  l'authorité  des  ma- 
gistrats, que  toutes  personnes  leur  obeyront  en  l'exé- 
cution de  cequi  dependroit  de  leurs  charges,  sur  peine 
de  punition  corporelle. 

X.  Que  tous  ceux  qui  auroient  saisi  des  biens  meu- 
bles, par  oi'donnance  des  magistrats  ou  autrement, 
appartenans  aux  ennemis,  seroient  tenus  d'en  repré- 
senter les  procez  verbaux  audict  conseil  gênerai  de 
l'union ,  ou  aux  autres  conseils  eslablis  es  villes  dudict 
]iarty,  pour  estre  les  deniers  provenans  employez  ez 
aiî'aires  de  l'union  ;  et,  à  faute  de  ce  faire,  est  enjoinct 
au  procureur  gênerai  et  à  ses  substituts  en  chasque 
siège  d'en  informer,  n'estant  raisonnable  de  soufî'rir 
que  les  biens  des  particuliers  soient  exposez  au  pillage 
et  appliquez  au  profit  particulier  d'aucuns,  mais  qu'ils 
doivent  estre  employez  au  secours  des  affaires  pu- 
bliques. 

XI.  Que  commandement  seroit  faict  aux  gentils- 
hommes du  party  de  l'union  qui  s'estoient  logez  dans 
les  maisons  des  absens  par  permission,  et  pretendoient 
les  retenir  et  s'en  approprier,  de  desloger  desdictes 
maisons,  et  restituer  ce  qu'ils  y  auroient  trouve',  pour 

estre  les  meubles  vendus,  et  faict  bail  à  ferme  des- 
dictes  maisons,  et  les  deniers  employez  aux  affaires 
publiques. 

XII.  Que  tous  ceux  qui  devroicnt  aucune  chose  aux 
ennemis  dudict  party  de  l'union,  et  à  ceux  qui  por- 
toient  les  armes  avec  eux  en  quelque  manière  que  ce 
pust  estre,  seroient  tenus  le  déclarer  pardevant  les 
ju^es  des  lieux,  à  peine  du  quadruple;  avec  dellences 
à  toutes  personnes  de  receler  ou  cacher  les  meubles, 
papiers,  tillres  et  enseignements  appartenans  ausdicts 
ennemis;  et  qu'à  ceux  qui  declareroient  lesdicts  biens 
cachez,  il  leur  en  seroit  baillé  une  dixiesme;  et  que, 
pour  l'exécution  de  cest  article,  monitions  seroient 
publiées  par  les  parroisses  afiln  de  révélation. 

XIII.  Qu'advenant  vacation  par  mort  d'aucuns  es- 
tats  de  judicature  nouvellement  créez,  et  subjects  à 
suppression  par  l'ordonnance  de  Blois  faicte  en  l'an 
i577,  ^^  "'y  seroit  aucunement  pourveu;  et  qu'aux 
autres  estats  non  subjects  à  suppression,  (ju'il  y  seroit 
d'oresnavant  pourveu  par  eslection  et  nomination,  se- 
lon la  forme  portée  par  les  ordonnances. 

XIV.  Et  quant  aux  estats  de  finances  et  autres  estats 
reputez  vénaux,  vacation  advenant  par  mort,  qu'ils 
demeureront  supprimez  jusques  à  ce  qu'ils  soient  ré- 
duits au  nombre  porté  par  les  ordonnances;  et  quant 
à  ceux  qui  ne  seroient  subjects  à  suppression,  qu'ils 
seroient  mis  en  taxe  audict  conseil  gênerai  de  l'union, 
et  les  quittances  délivrées  ;  et  pour  le  regard  des  es- 
tats des  absens  ijui  n'auroient  faict  le  serment,  (ju'il 
y  seroit  pourveu  par  commission  seulement  et  non  en 
liltre  d'oflice;  comme  aussi  la  finance  qui  en  seroit 
baillée  ne  seroit  que  par  prest  et  pour  le  secours  des 

affaires  de  l'union,  dont  ils  seront  remboursez  aupa- 
ravant qu'estre  dépossédez. 

XV.  Que  ceux  à  qui  seront  resignez  des  estais  dont 
les  resignans  seront  de  l'union,  ne  payeront  aucune 
chose  pour  le  marc  d'or,  ny  pour  autre  cause  que  ce 
soit,  sinon  le  quart  denier,  et  ce  selon  la  taxe  qui  en 
sera  faicte  audict  conseil;  mesmes  que  toutes  résigna- 
tions à  condition  de  survivance,  dont  a  este'  payé  fi- 
nance, auront  lieu  pourveu  que  les  resignans  et  pour- 
veus  ayent  faictle  serment  de  l'union. 

XVI.  Que  le  grand  conseil  seroit  restably  et  tien- 
droit  sa  séance  dans  Paris,  à  la  charge  que  les  officiers 
d'iceluy  feroient  le  serment  de  l'union. 

XVII.  Que  les  requestes  qui  seront  présentées  pour 
évoquer  les  procez  et  dilferens  entre  les  particuliers, 
fondées  sur  récusations  et  autres  moyens  permis  par 
les  ordonnances,  seront  r'envoyées  pardevers  les  mais- 

'  ires  des  requestes  ordinaires  de  rhostel,  en  leur  audi- 
toire du  palais  à  Paris,  pour  en  donner  advis,  sur  lequel 
advis  seront  expédiées  lettres  patentes  scellées  du  grand 
seau  du  conseil  gênerai  de  l'union. 

XVIII.  Que  toutes  lettres  de  provisions  d'offices  et 
autres  lettres  de  justice  qui  s'expedioient  par  messieurs 
les  chanceliers  et  garde  3es  seaux  de  France,  seront 
cy  après  expédiées  par  ledit  conseil  gênerai  de  l'union , 
sous  le  seau  estably  audict  conseil,  avec  defl'ences  à 
toutes  personnes  d'en  obtenir  ailleurs,  ny  à  tous  juges 
y  avoir  aucun  esgard  et  y  rendre  obeyssance.  Et  si 
aucuns  ont  ol)tenu  lettres  depuis  le  9.4  décembre,  sous 
autre  seau  que  celuy  de  l'union,  seront  tenus  prendre 
nouvelles  lettres  de  provision  audit  seau,  sans  dere- 
chef payer  finance. 

XIX.  Que  Sa  Sainctetéseroit  suppliée  d'adviser  à  la 
forme  de  la  nomination  des  bénéfices  consistoriaux  (jui 
ont  vacque'  depuis  ledit  24  décembre  dernier,  et  à 
ceux  qui  vacqueront  cy  après;  et  cependant  (jue  ledit 
conseil  gênerai  y  establiroit  de  bons  œconomes,  et  que 
les  bénéfices  simples  qui  vacqueroient  pendant  ledit 
œconomat  seroient  conférez  à  personnes  capables,  se- 
lon la  forme  ancienne  et  accoustumée.  Aussi  qu'aux 
bénéfices  qui  vacqueront  en  plaine  collation  ou  pré- 
sentation royale,  ou  qui  vacqueront  en  regale,  y  seroit 
pourveu  par  M.  de  Mayenne  et  ledit  conseil  de  l'u- 
nion. 

XX.  Que  les  estais  sont  convoquez  au  i5  juillet  dans 
Paris,  attendant  laquelle  assemblée  seront  abolis,  et 
ostez  dès  à  présent ,  les  receveurs  et  la  recepte  du  pa- 
risis  des  espices,  et  les  estats  et  offices  de  receveurs  des 
consignations,  et  le  quart  des  tailles  diminué,  suyvant 
les  commissions  cy-devant  expédiées  par  les  princes 
catholiques  unis  avec  les  trois  estats  ;  et  pour  le  surplus 
des  trois  autres  quarts,  ensemble  pour  tous  les  autres 
subsides  et  impositions,  injonction  est  faicte  à  tous 
contribuables  de  les  acquitter.  Et  que  deffences  seront 
faictes  aux  gentils-hommes  et  autres,  de  quelque  qua- 
lité qu'ils  soient,  d'en  empescher  la  levée  et  port  ez 
mains  des  receveurs  establis  ez  villes  du  party  de  l'u- 
nion, ny  de  prendre  les  droicts  de  gabelle,  et  autres 
droicts  destinez  pour  le  payement  des  rentes  de  la  ville 
de  Paris. 

XXI.  Que  les  aubeineset  autres  droicts  du  domaine 
de  la  couronne  seront  exactement  recherchez,  pour 
estre  les  deniers  employez  ez  affaires  de  l'union. 

Ce  règlement  fut  leu,  pujilié  et  registre  au  parle- 

ment,  à  la  chambre  des  comptes  et  à  la  chambre  des 
aydes  à  Paris,  sur  un  mandement  que  leur  fit  le  duc 
de  Mayenne  et  ledit  conseil  en  ces  termes:  «  Nous 
avons  faict  le  règlement  cy  attaché  sous  le  contreseel 
de  la  chancellerie,  lequel  nous  vous  prions  faire  lire , 
publier  et  enregistrer;  et  mandons  aux  baillifs,  etc.,  le 
garder  et  faire  garder  selon  sa  forme  et  teneur.  Signé 
Senault.  »  Et  lesdites  cours  et  chambre  enjoignirent 
aux  substituts  du  procureur  gênerai  de  tenir  la  main 
à  l'observation  de  ce  reiglement,  qui  fut  publié  au 
commencement  du  mois  d'avril. 

Or  durant  les  quatre  premiers  mois  de  ceste  année? 
le  roy  Très-Chrestien  de  jour  en  jour  recevoit  advis, 
tantost  de  la  révolte  de  quelque  ville,  tantost  de  quel- 
que province  toute  entière  qui  s'estoit  mise  du  party 
de  l'union.  Il  pensoit  avoir  assez  de  serviteurs  dans 
Lyon  pour  retenir  ceste  ville  en  son  obeyssance ,  car 
presque  toutes  les  bonnes  et  grandes  villes  de  deçà 
Loire  s'estoient  rebellées  contre  luy.  11  avoit  envoyé 
mesmes  le  colonel  Alphonse  d'Ornano  pour  comman- 
der en  Dauphiné,  et  pensoit  aussi  que  la  crainte  de  ses 
troupes,  qui  n'estoient  gueres  loing  de  Lyon,  feroit 
maintenir  ceste  ville  en  son  devoir;  mais  il  en  advint 
tout  autrement.  Le  duc  de  Mayenne  y  avoit  laissé  de 
ses  affectionnez  quand  il  en  sortit  à  Noël  dernier. 
L'archevesque  de  Lyon  y  avoit  practiqué  pour  la  ligue 
long  temps  auparavant,  et  gaigné  quelques  volontez. 
Le  sieur  de  Mandelot,  leur  gouverneur,  qui  n'avoit 
jamais  advoué  ce  party,  estoit  mort  dez  le  mois  d'oc- 
tobre dernier,  et  le  duc  de  Nemours ,  ayant  esté  pour- 
veu  de  nouveau  de  ce  gouvernement  par  le  Roy,  s'es- 
toit sauvédeBlois  à  Paris.  Sur  l'advisque  les  Lyonnois 

eurent  de  sa  liberté'  et  de  ce  qui  se  passoit,  ils  firent  la 
mesnie  faute  que  font  d'ordinaire  les  peuples,  lesquels 
ne  regardent  jamais  ny  ne  considèrent  que  les  choses 
présentes.  Le  24  février  ils  se  déclarèrent  du  party  de 
l'union,  chassèrent  de  leur  ville  les  principaux  olliciers 
et  serviteurs  du  Roy,  et  firent  serment  de  se  maintenir 
en  bonne  intelligence  avec  les  princes,  seigneurs  et 
habitans  de   Paris,    capitale  du  royaume,   et  autres 
villes,  et  de  faire  tout  ce  qui  leur  seroit  commandé  par 
le  duc  de  Nemours  leur  gouverneur,  lequel,  ayant  re- 
ceu  ces  nouvelles ,  peu  après  s'achemina  à  Lyon.  Quel- 
ques-uns des  plus  remuans  et  des  plus  factieux  de  ce 
peuple  allèrent  au  devant  de  luy  jusques  en  Bourgon- 
gne  :  la  cause  fut  qu'ils  avoient  sceu  que  ledict  sieur 
duc  avoit  long-temps  recherché  en  mariage  Christine, 
fille  du  duc  de  Lorraine,  laquelle  avoit  tousjours  esté 
nourrie  en  la  cour  de  France  prez  la  Royne-mere,  sa 
mère  grand,  peu  auparavant  la  mort  de  laquelle  elle 
avoit  esté  promise  à  Ferdinand,  grand  duc  de  Toscane, 
auquel ,  par  ambassadeur,  elle  fut  depuis  espousée  à 
Blois  en  la  présence  du  Pxoy,  lequel,  ne  pensant  point 
qu'il  deust  advenir  une  telle  révolte  de  peuples  en  son 
royaume,  la  fit  conduire  pour  aller  s'embarquer  à 
Marseille  avec  une  belle  compagnie  :  aussi  estoit-il  son 
oncle,  et  elle  estoit  fille  de  sa  sœur;  mesmes messieurs 
les  princes  du  sang  l'allerent  conduire  jusques  à  deux 
lieues  de  Blois  quand  elle  en  partit.  Il  estoit  nécessaire 
à  ceste  grand  duchesse  espousée  de  passer  par  Lyon, 
où  elle  arriva  au  commencement  du  mois  de  mars, 
peu  de  jours  après  que  ceste  ville  se  fut  mise  du  party 
de  l'union.  Si  tost  que  elle  y  fut,  les  plus  factieux  de 
ce  party  tindrent  conseil  s'ils  la  dévoient  arrester:  les 

uns  soustindrent  qu'ils  le  dévoient  faire  pour  le  con- 
tentement de  leur  gouverneur,  qui  l'avoit  de  si  long- 
temps rechercliée  en  mariage j  le  plus  grand  nombre 
toutesfois  fut  d'opinion  qu'il  en  falloit  sçavoir  sa  vo- 
lonté' devant  qu'entreprendre  un  tel  faict,  ce  qui  fut 
cause  qu'aucuns  d'entr'eux  allèrent  le  trouver  pour  en 
avoir  son  advis,  afiin  d'exécuter  ce  qui  leur  seroit  com- 
mandé de  sa  part.  La  grand  duchesse  espousée ,  sur 
l'advis  qu'elle  eut  de  ce  complot ,  en  entra  en  appre- 
hensionj  mais  le  duc  de  Nemours  la  fit  asseurer  qu'elle 
ne  seroit  point  offensée  par  les  effects  de  ses  pretensions 
passées,  qui  n'avoient  jamais  eu  pour  guide  que  l'hon- 
neur. Geste  mauvaise  volonté  de  quelques  factieux  ne 
doit  pas  servir  de  loy  pour  juger  que  tous  les  Lyon- 
nois  fussent  de  ce  complot;  car  le  jugement  est  trop 
inique,  qui  pour  un  petit  nombre  condamne  un  gê- 
nerai. Puis  que  nous  sommes  tombez  sur  ce  discours, 
voyons  tout  d'une  Guitte  le  voyage  de  ceste  grande  du- 
chesse, et  sa  réception  à  Florence. 

Le  dix-huictiesme  de  mars  elle  partit  de  Lyon  pour 
aller  à  Marseille  avec  la  duchesse  Dorothée  de  Bruns- 
vich  sa  tante  paternelle,  qui  l'accompagna  jusques  en 
Italie.  Arrivée  à  Marseille  elle  y  trouva  dom  Pierre  de 
Medicis,  frère  du  grand  duc  son  espoux,  avec  nombre 
de  galères  bien  équipées,  entre  lesquelles  il  y  en  avoit 
une  pour  elle  dont  les  espaliers  estoient  vestus  de  da- 
mas cramoisi ,  et  au  lieu  de  simples  soldats  un  grand 
nombre  de  chevaliers  de  Sainct  Estienne,  armez  de 
corselets  et  vestus  de  riches  habits  sur  lesquels  ils  por- 
toient  la  croix  rouge.  Il  y  avoit  aussi  quarante  pages 
et  quarante  estaffiers  pour  servir  Son  Altezze,  lesquels 
estoient  tous  vestus  selon  la  dignité  d'une  telle  espou- 

sëe.  Avec  les  galères  du  grand  duc  cstoient  celles  du 
Pape,  de  Gennes  et  de  Malte,  lesquelles,  estans  toutes 
ensemblement  parties  de  Marseille,  parvindrent  heu- 
reusement à  Gènes,  où  peu  auparavant  estoit  arrivée 
la  royne  Chrislierue  de  Dannemarck,  ayeule  pater- 
nelle de  ladite  grand  duchesse  cspousée,  qui  la  receut  et 
vid  d'une  grande  affection;  mais  à  cause  de  sa  vieillesse 
elle  ne  la  put  accompagner  jusques  à  Florence.  Les 
Genevois  (0  la  recueillirent  benignement,  avec  beau- 
coup d'honneur  et  de  courtoisie.  De  Gènes  elle  alla  à 
Pise,  et  de  là  à  Florence.  Estant  arrive'e  à  La  Tour  des 
Aux  le  penultiesme  d'avril ,  elle  y  disna  avec  le  grand 
duc,  et  puis  quitta  le  dueil  qu'elle  portoit  à  cause  de 
la  Royne-mere  Catherine  de  Medicis  sa  grand'mere 
maternelle,  et  le  dimanche  ensuivant  fit  son  entre'e 
dans  Florence.  Le  grand  duc,  qui  estoit  rentré  le 
samedy  au  soir  dans  la  ville,  alla  au  devant  de  son  es- 
pouse  jusqu'à  la  porte  du  Pré  avec  tout  le  clergé,  et 
là  il  luy  mit  la  couronne  sur  la  teste.  Puis,  estant  montée 
sur  une  hacquenée  richement  enharnachée,  elle  entra 
dans  la  ville  sous  un  poésie  de  toille  d'or,  brodé  de 
perles  et  entremeslé  de  pierreries,  porté  par  cinquante 
jeune  citoyens  florentins,  et  accompagnée  de  plus  de 
deux  mil  chevaux.  Estant  entrée,  elle  fut  conduite  à 
l'église  Saincte  Marie  de  La  Fleur,  et  arrivée  à  la  porte, 
en  descendant  de  cheval,  fut  rencontrée  par  M.  le  car- 
dinal de  Florence,  accompagné  de  tous  les  evesques 
des  pays  du  grand  duc,  qui  ensemblement,  avec  le 
duc  de  Mantouë  et  dom  Pierre  de  Medicis,  la  mirent 
au  milieu  d'eux,  et  ainsi  la  conduirent  jusques  au  grand 
autel,  où  ledict  sieur  cardinal  ayant  leu  une  oraison, 
{')  Les  Genevois  :  les  Génois. 

et  après  quelques  louanges  à  Dieu  qui  furent  chantées 
en  musique,  il  luy  donna  la  bénédiction  papale,  et 
puis  la  reconduit  jusques  à  la  porte  où  il  l'avoit  re- 
ceuë.  De  là  elle  fut  menée  au  palais  ducal,  où  à  son 
arrivée  toute  l'artillerie  joua  en  signe  d'allégresse. 
Après  le  festin  la  nuict  leur  donna  la  perfection  de  leur 
mariage.  Les  jours  suyvants  furent  passez  en  diverses 
sortes  de  triomphes  et  d'exercices ,  où  les  ingénieux 
F'iorentins  firent  paroistre  la  subtilité  de  leur  nation, 
et  la  richesse  et  puissance  de  leur  prince. 

Les  cardinaux  de  Colonne,  de  Gonzague,  l'Allexan- 
drin  et  de  Joyeuse  se  trouvèrent  pour  honorer  ses  nop- 
ces,  avec  le  duc  de  Mantouë,  le  duc  de  Braciano,  dom 
Caesar  d'Esté  et  plusieurs  marquis  et  seigneurs  des  plus 
grandes  maisons  d'Italie.  Le  grand  duc  de  Toscane, 
après  les  festins  et  les  exercices,  voulut  leur  faire  en- 
cor  voir  la  grandeur  illustre  de  son  Estât  en  la  création 
de  huict  chevaliers  de  Sainct  Estienne  qu'il  fit  le  7  may 
en  l'église  Sainct  Laurent,  sçavoir ,  les  marquis  de 
Riano,  de  Bagno  et  de  La  Gornia,  le  comte  de  Meldola, 
Philipes  de  Pepoli,  Alexandre  Ursin  de  Petigliano, 
Ferrant  Rossi  et  Jules  Riano,  ausquels  il  donna  à  cha- 
cun un  coller  d'or  de  grand  valeur.  En  ceste  création 
de  chevaliers  le  grand  duc  avoit  son  manteau,  son 
sceptre  et  sa  couronne  royale ,  ce  que  les  grands 
ducs  de  Toscane  portent  suivant  la  constitution  et 
commission  qui  leur  a  esté  faicte  par  le  pape  Pie  v. 
Sa  Saincteté,  pour  honorer  aussi  ces  nopces,  envoya 
l'evesque  de  Vicenze  pour  nonce  en  la  cour  de  Flo- 
rence, lequel,  de  sa  part,  donna  une  espée  et  un  cha- 
peau au  giand  duc,  et  une  roze  beniste  à  la  grand' 
duchesse  :  ce  sont  présents  que  les  papes  ont  coustume 

d'envoyer  aux  grands  princes  souverains  et  affectionnez 
au  Sainct  Siège. 

Lé  pape  Sixte  v  en  mesme  temps  maria  aussi  deux 
de  ses  niepces,  sœurs  du  cardinal  de  Mont'alto,  nom- 
mées Flavie  et  Ursine,  avec  chacune  cent  mil  escus 
de  dot.  Flavie  espousa  Virginie  des  Ursins,  duc  de 
Braciano,  fils  de  Paul  Jordan,  neveu  du  grand  duc 
de  par  sa  sœur,  et  Ursine  fut  marie'e  au  duc  de  Ta- 
gliacozzo,  connestable  de  Naples,  fds  de  Marc- An- 
toine Colonne. 

Tandis  qu'on  ne  parloit  à  Rome  et  à  Florence  que 
de  nopces  et  d'esbats,  les  plus  grandes  villes  de  France 
se  mirent  du  party  de  l'union  et  se  bandèrent  contre 
le  Roy,  qui ,  estant  encoi'  à  Blois  sur  la  fin  de  février, 
eutadvis  certain  que  le  peuple  de  Thoulouse,  suivant 
l'exemple  de  Paris,  s'estoit  rais  du  party  de  l'union. 
Or  Paris  n'usa  que  d'emprisonnements  :  ceux  de  Thou- 
louse le  surpassèrent  en  ceste  esmotion  populaire;  car 
les  plus  remuans,  sur  un  faux  donné  à  entendre  au 
menu  peuple  que  les  plus  grands  de  la  cour  de  par- 
lement avoient  rescrit  des  lettres  à  M.  le  mareschal  de 
Montmorency,  qui  estoit  du  party  du  roy  de  Navarre, 
et  qu'ils  avoient  intelligence  avec  luy,  allèrent  prendre 
M.  le  président  Duranty  (0  ,  qu'ils  mirent  comme  pri- 
sonnier en  un  monastère,  où  peu  après  ils  le  massa- 

(0  Le  premier  président  Duranty.  Jean-Etienne  Duranty,  après  avoir 
été  capitoulet  avocat  général,  avoitété  nommé,  en  i58i ,  par  Henri  ni, 
premier  président  du  parlement  de  Toulouse.  Poursuivi  par  les  ligueurs , 
il  se  réfugia  dans  le  couvent  des  Dominicains ,  où  il  resta  trois  jours.  Le 
monastère  ayant  été  assailli,  Duranty  se  présenta  aux  assassins  avec 
les  marques  de  sa  dignité,  et  fut  tué  d'un  coup  d'arquebuse  le  lo  fé- 
vrier iSSp.  Jacques  Dalliii,  avocat  général,  étoit  son  beau  frère. 

39.  5 

crerent,et,  l'ayant  traisné  par  la  ville,  le  pendirent. 
M.  l'avocat  gênerai  d'A.pliis  fut  aussi  massacré  par  ces 
furieux  après  luy  avoir  dit  une  infinité  d'injures.  Plus, 
que,  continuans  leurs  actions  populaires,  à  l'exemple 
de  Paris  ils  avoient  envoyé  des  députez  en  toutes  les 
villes  voisines  pour  les  faire  entrer  au party  de  l'union, 
aucunes  desquelles  s'y  estoient  rengées,  les  autres  non. 
Ces  remuements  advindrent  sur  la  fin  de  janvier  et  en 
février. 

A.U  commencement  du  mois  de  mars  le  Roy  ayant 
sceu  aussi  que  quelques  habitans  de  Tours,  practiquez 
par  l'union,  avoient  comploté  d'appeller  le  sieur  de 
La  Bourdaisiere  et  se  rendre  de  leur  party,  y  envoya 
M.  de  Souvray,  gouverneur  de  Touraine,  qui  donna 
tel  ordre  que  la  ville  demeura  asseurée  en  l'obeyssance 
de  Sa  Majesté,  qui  partit  incontinent  de  Blois  pour  s'y 
rendre. 

Le  jour  de  son  départ,  ainsi  qu'il  estoit  prest  h  mon- 
ter à  cheval,  ayant  fait  passer  le  pont  à  toutes  ses 
troupes  pour  aller  droict  àMontrichart,  sur  quelques 
advis  qui  luy  furent  donnez,  les  chevaux  légers  du 
comte  de  Sagonne,  qui  s'estoit  allé  rendre  à  l'union  , 
vindrent  donner  jusques  dans  le  fauxbourg  de  Bour- 
neuf,  et  y  prindrent  des  prisonniers,  ce  qui  donna 
l'alarme;  mesmes  ceux  qui  estoient  prez  la  porte  du 
chasteau  la  fermèrent,  mais,  incontinent  ouverte,  quel- 
ques cavaliers  ayant  descouvert  que  ce  n'estoit  qu'une 
bravade.  Sa  Majesté  partit  de  Blois  et  alla  à  Montri- 
chart,  le  lendemain  à  Chenonceau  et  à  Bleré;  le  troi- 
siesme  jour  il  se  rendit  à  Tours,  et  fit  mettre  les  princes 
prisonniers  au  chasteau  d'Azé  le  Rideau. 

Or,  comme  quelqu'un  a  escrit ,  si  le  Roy  se  fust  re- 

solu,  après  la  mort  do  messieurs  de  Guise,  de  faire  les 
choses  entières  et  non  à  demy,  selon  sa  coustunie,  et 
si  deux  heures  après  cest  eflfect  il  fust  monte'  à  cheval , 
et  eust  adjousté  sa  présence  et  ses  forces  à  la  frayeur 
(les  villes  de  la  ligue,  estonne'es  de  ce  grand  accident, 
il  est  vray-seml)lal)le 'qu'il  eust  empesche'  la  révolte  de 
tant  de  peuples  contre  son  authorité.  Mais  ce  prince, 
qui  ne  manquoit  ny  de  jugement  ny  de  courage,  n'eut 
pas  plustost  veu  le  duc  de  Guise  mort,  qu'il  creut  qu'il 
n'y  avoit  plus  d'ennemy  au  monde  pour  luy.  Le  jour 
qu'il  le  fit  mourir  il  dist  à  la  Royne  sa  mère  et  à  ses 
familiers  :  Aujourd'huj  je  suis  roj.  Geste  confiance 
qu'il  prit  le  fit  aller  si  lentement  en  besongne,  qu'il 
laissa  perdre  Orléans,  qu'il  eust  sauvé  en  se  monstrant 
seulement,  laissa  revenir  le  duc  de  Mayenne,  qui  se 
fortifia  d'iiommes  et  de  moyens,  se  fascha  contre  ceux 
qui  le  conseilloient  de  se  servir  du  roy  de  Navarre , 
et  mesprisa  de  faire  beaucoup  de  choses  qu'il  fut  con- 
traint de  faire  peu  après,  quand  il  se  vid  presque  ré- 
duit à  ne  posséder  plus  de  son  royaume  que  les  villes 
de  Tours,  Blois  et  Bàugency  ;  car,  au  mois  de  mars, 
les  principales  villes  du  Mayne,  de  Berry,  d'Auver- 
gne, d'Anjou  et  de  Bretagne,  se  mirent  aussi  du  party 
de  l'union.  Et  ce  qui  fascha  le  plus  Sa  Majesté,  fut  que 
tous  ceux  qui  firent  souslever  ces  peuples  luy  estoient 
obligez  par  bien-faicts,  ou  luy  avoient  promis  et  juré 
de  nouveau  de  lui  estre  fidelles. 

La  ville  du  Mans  fut  la  première  où  plusieurs  ca- 
tholiques royaux  furent  arrestez  prisonniers ,,  entr'au- 
tres  le  sieur  du  Fargis,  qui  en  estoit  gouverneur, 
lefjuel  ils  envoyèrent  à  Paris.  Le  Roy  avoit  fait  repas- 
ser L')yre  à  ses  troupes  de  gens  de  guerre  que  con- 

5. 

duisoit  M.  le  mareschal  d'Aumont ,  et  luy  avoit  com- 
mandé de  s'advancer  vers  Le  Mans  sur  l'advis  qu'il 
avoit  receu  des  entreprises  des  partisans  de  l'union  ; 
mais  ledit  sieur  mareschal  ne  put  si  tost  y  arriver,  que 
le  sieur  de  Bois-Dauphin,  lequel,  à  la  sortie  des  estats 
de  Blois,s'estoit  remis  de  la  ligue,  n'y  fust  receu  gou- 
verneur pour  l'union.  Les  villes  de  Sablé,  La  Val, 
Mayenne  et  La  Ferté  se  mirent  de  ce  mesmeparty, 
comme  aussi  firent  plusieurs  de  la  noblesse  de  ceste 
province,  entre  autres  les  sieurs  de  Lansac  ,duPesché, 
de  Comeronde  et  de  La  Mothe-Serrand. 

Sur  un  autre  advis  que  le  Roy  eut  des  practiques 
et  grandes  intelligences  que  M.  le  comte  de  Brissac 
avoit  dans  Angers  avec  plusieurs  habitans,  et  qu'on 
avoit  induit  le  peuple  à  se  déclarer  de  l'union ,  mes- 
mes  que  l'on  avoit  proposé  à  M.  de  Pichery,  gou- 
verneur du  chasteau  d'Angers,  que ,  s'il  vouloit  se 
mettre  de  leur  party ,  qu'il  en  demeureroit  tousjours 
gouverneur,  et  que  l'on  luy  donneroit  cent  mil  escus 
et  l'entretenement  d'un  régiment  de  gens  de  pied,  avec 
offre  d'un  très-riche  et  grand  mariage  s'il  se  vouloit 
marier,  Sa  Majesté  envoya  commander  au  mareschal 
d'Aumont  de  descendre  avec  toutes  ses  troupes  en 
diligence  vers  Angers,  ce  qu'il  fit,  et  trouva  que 
M.  de  Brissac  avec  les  habitans  s'estoient  desjà  bar- 
ricadez contre  le  chasteau.  Mais  le  sieur  de  Pichery 
luy  ayant  fait  ouverture  par  la  porte  du  grand  pont  | 
du  chasteau ,  ce  fut  au  comte  de  Brissac  à  se  retirer 
hastivement ,  en  se  sauvant  avec  fort  peu  d'hommes  de 
sa  suite ,  et  laissant  son  bagage  et  plusieurs  de  ses  amis 
prisonniers.  Les  barricades  qu'ils  avoient  fait  jusques 
sur  le  fossé  contre  le  chasteau  furent  rompues.  Les  ha- 

bilans  d'Angers,  pour  avoir  esté  la  sepmaine  de  de- 
vant Pasques  du  party  de  l'union,  ayderent  au  J\oy 
de  la  somme  de  cent  mil  escus.  Le  sieur  de  Pichery 
fit  en  cela  un  service  très-signale'  au  Roy,  et  digne 
d'un  gentil-homme.  11  a  tousjours  du  depuis  gouverne' 
ceste  place  sous  l'obeyssance  des  roys. 

En  ce  mesme  temps  le  duc  de  Mercœur,  beau-frere 
du  Roy  à  cause  de  la  Royne,  qui  estoit  sœur  dudit 
duc,  se  déclara  aussi  en  ce  mois  de  mars  du  party  de 
l'union.  Le  Roy  fut  fort  fasché  de  ceste  nouvelle  contre 
le  duc,  pour  ce  qu'il  l'aimoit  et  luy  avoit  fait  plu- 
sieurs bien-faicts.  Il  luy  fit  espouser  la  riche  héritière 
de  la  maison  de  Martigues,  et  luy  donna  le  gouverne- 
ment de  Bretagne  après  la  mort  du  feu  ])on  duc  Loys 
de  Montpensier,  et  le  préféra  à  M.  de  Montpensier 
son  fils,  ce  qui  ne  se  fit  lors  sans  mescontentement. 
Tandis  que  M.  de  Nevers  fut  avec  son  armée  vers  La 
Ganache  il  ne  se  remiia  nullement,  et  pensoit-on  qu'il 
se  contiendroil  en  paix  :  mais  si  tost  qu'il  vid  les  trou- 
pes remontées  vers  la  Touraine,  il  commença,  avec  le 
sieur  de  Sainct  Laurent  et  l'evesque  de  Dol,  à  faire 
souslever  toutes  les  villes  de  la  Bretaigne,  jusques  aux 
communes  des  villages.  Les  deux  principales  villes  de 
ceste  province  sont  Rennes,  oii  est  le  parlement,  et 
Nantes,  où  est  la  chambre  des  comptes  :  il  desiroit 
s'en  asseurer  en  mesme  temps.  Le  chasteau  de  Nantes 
estoit  gouverné  par  deux  capitaines  qui  y  comman- 
doient  chacun  en  leur  semestre  :  le  capitaine  Gassion, 
gascon,  eslevé  en  la  maison  de  Martigues,  y  estoit  en 
son  semestre;  le  sieur  de  Cambouc  estoit  sorty  du  sien 
peu  auparavant,  pendant  lequel  le  duc  n'eust  sceu  exé- 
cuter ses  desseins.  Tout  luy  venant  donc  à  souhait,  il  fi 

amas  de  plus  de  gens  qu'il  put,  et  donna  la  charge  à  sa 
femme  et  au  capitaine  Gassion  de  s'asseurer  de  la  ville 
de  Nantes;  puis,  sous  une  feinte  d'aller  à  Vannes  aux 
estats ,  estant  à  Redon  il  tourna  droict  à  Rennes.  L'e- 
vesque  de  Dol,  de  la  maison  d'Espinay,  et  un  nommé 
François  Bouteiller,  avec  quelques-uns  du  parlement 
et  du  presidial,  le  sentans  approcher,  donnent  cou- 
rage à  ceux  de  leur  party  de  prendre  les  armes;  ils 
saisissent  les  places,  barricadent  les  rues,  et  font  ac- 
croire au  menu  peuple  que  le  sieur  de  La  Hunaudaye, 
qui  estoit  dans  Rennes,  estant  lieutenant  gênerai  pour 
le  Roy  au  pays,  vouloit  introduire  des  garnisons  en 
la  ville.  A.  ce  mot  de  garnison  le  peuple  s'anime,  se 
met  de  leur  costé,  et  tous  ensemble  reçoivent  le  duc 
avec  beaucoup  d'allégresse,  qui  incontinent  se  rendit 
maistre  des  tours  au  Foulon,  de  Sainct  Georges  et 
de  la  Porte  Blanche.  Le  sieur  de  Montbarot,  gouver- 
neur de  la  ville,  s'estant  retiré  dans  la  tour  de  la  porte 
Mordelese,  est  sommé  de  rendre  ceste  tour  entre  les 
mains  du  duc;  ce  qu'ayant  refusé  de  faire,  on  pointe 
Je  canon  pour  la  battre  :  mais  Montbarot,  estant  sans 
iççperance  d'un  prompt  secours,  et  n'y  ayant  appa- 
rence qu'il  pust  tenir  fort  dans  ceste  tour,  se  rendit 
audict  duc  avec  des  conditions  honnorables  pour  luy 
et  pour  ceux  qui  estoient  avec  luy.  Ainsi  le  duc  de 
Mercœur  demeura  maistre  de  ceste  ville,  et  y  mit  un 
gouverneur  à  sa  dévotion,  cependant  que  madame  de 
Mercœur  sa  femme,  et  madame  de  Martigues  sa  belle 
mère,  s'asseurerent  de  JNantes,  suivant  leurs  desseins, 
(|ti'ils  exécutèrent  de  ceste  façon. 

Ayant  le  capitaine  du  chasleau  à  Jeur  dévotion,  ils 
envoyèrent  quérir  aucuns  des  capitaines  de  la  ville  et 

quelques  uns  des  principaux  habitans  qu'ils  sçavoienL 
porter  de  l'afTection  au  party  de  la  ligue,  ausquels 
ils  dirent  que  toutes  les  grandes  et  bonnes  villes  de 
France  s'estoient  unies  et  avoient  pris  les  armes  con- 
tre le  Roy  pour  avoir  la  vengeance  de  la  mort  de  mes- 
sieurs de  Guise,  et  pour  la  conservation  de  la  religion 
catholique,  apostolique  et  romaine;  qu'à  leur  exemple 
ils  en  dévoient  faire  autant,  et  ne  pas  attendre  que  les 
partisans  du  Roy,  dont  il  y  en  avoit  quantité  dans  la 
ville,  se  rendissent  maistres  et  exerçassent  sur  les  bons 
catholiques  le«irs  ^pimositez  par  prisons  et  rançons, 
ainsi  que  les  catholiques  d'Angers  estoient  à  présent 
traictez  par  les  officiers  royaux.  «  Nous  avons  eu  advis 
cei  tain ,  leur  dirent-ils,  que  quelques  habitans  de  ceste 
ville,  dont  nous  avons  la  liste,  y  veulent  introduire  le 
roy  de  Navarre  avec  ses  troupes;  s'ils  exécutent  leur 
dessein,  ceste  ville  ne  peut  esviter  un  sac  gênerai  et  la 
perte  de  nostre  religion,  avec  la  mort  ou  la  prison  des 
bons  catholiques  :  on  empescliera  tous  ces  mauvais 
événements  en  les  prévenant  par  la  prise  des  armes, 
et  en  s'asseurant  de  quelques  personnes,  ce  qu'il  est 
besoin  d'exécuter  promptement  pour  ce  que  le  tarder 
en  telles  entreprises  est  périlleux.  Le  capitaine  Gas- 
sion  vous  servira  de  chef  pour  ceste  exécution  en  l'ab- 
sence de  M.  de  Mercœur.  »  Ce  discours  finy,  toute  l'as- 
semblée approuva  ce  dessein,  et  promirent  qu'ils  s'y 
employeroient  du  tout  pour  l'exécuter.  Suivant  l'ordre 
que  le  capitaine  Gassion  leur  donna  pour  le  point  de 
l'exécution,  chacun  s'en  retourna  en  son  quartier  :  ils 
prennent  les  armes,  se  barricadent  par  toutes  les  rues, 
font  courir  plusieurs  bruits  afin  que  le  meim  peuple 
se  mist  de  leur  costé,  ce  qu'il  fit.  En  mesme  temps  ils 

se  saisissent  de  quelques  officiers  royaux  et  autres  per- 
sonnes notables  qui  furent  menez  prisonniers  au  chas- 
teau,  entre  lesquels  furent  le  sieur  Miron,  l'un  des  gé- 
néraux de  Bretagne,  le  sieur  Boutin,  docte  juriscon- 
sulte, et  le  sieur  de  Roques.  Leurs  maisons  ne  furent 
exemptes  du  pillage,  ce  qui  advient  d'ordinaire  en 
tels  remuements.  Ainsi  Nantes  se  mit  du  party  de 
l'union,  sous  le  commandement  de  M.  de  Mercœur 
leur  gouverneur,  qui  prit  la  qualité  de  protecteur  de 
la  religion  catholique-romaine  en  ceste  province. 

En  mesme  temps  le  sieur  de  ^lincf  Laurent  s'as- 
seura  de  Dinan  et  de  Dol  pour  le  party  de  l'union. 
Sur  l'advis  qu'il  eut  que  le  baron  de  Maulac  s'estoit  mis 
dans  Josselin  pour  le  Roy,  il  s'y  achemina  avec  quel- 
ques ti'oupes  qu'il  avoit  leve'es  :  le  vendredy  sainct  il 
surprint  la  ville  de  Josselin  ;  mais  ledit  sieur  de  Mau- 
lac, retiré  au  chasteau,  contraignit  Sainct  Laurent  d'y 
tenir  un  siège,  ce  qu'il  fit,  assisté  des  communes  du 
pays.  Il  se  fit  en  ce  temps  là  de  terribles  remuements 
en  toute  la  basse  Bretaigne  :  Brest ,  l'arsenal  de  la  Bre- 
tagne, se  conserva  tous) ours  pour  le  Roy  par  la  fidélité 
du  gouverneur.  M.  de  Fontaines  maintint  Sainct  Malo 
en  son  devoir  jusques  à  ce  qu'il  fut  tué  par  les  Ma- 
loiiins,  ainsi  que  nous  dirons  cy  après. 

Cependant  M.  de  Mercœur  ayant  donné  à  plusieurs 
capitaines  des  commissions  pour  lever  le  plus  de  gens 
de  guerre  qu'ils  pourroient,  et  envoyé  quelques-uns 
des  principaux  officiers  du  parlement  de  Rennes  pri- 
sonniers au  chasteau  de  Nantes,  pour  avoir  esté  re- 
cognus  affectionnez  au  party  du  Roy,  il  s'achemina  à 
Fougères,  oii  il  fut  bien  receu  par  les  habitans  :  le  ca- 
pitaine du  chasteau,  après  quelque  résistance,   luy 

rendit  la  place,  avec  les  biens  du  marquis  de  La  Roche 
son  maistro  qui  estoient  dedans,  pour  la  somme  de 
quinze  cents  escus  qu'il  toucha.  Tous  les  gentils- 
hommes de  la  haute  Bretaigne  qui  ne  voulurent  pren- 
dre les  armes  pour  le  party  du  duc  furent  contraints 
d'abandonner  leurs  maisons  à  la  discrétion  de  ces  gens 
de  guerre  :  ledict  marquis  de  La  Roche  et  plusieurs 
autres  furent  menez  prisonniers  au  chasteau  de  Nantes  ; 
mais  le  sieur  du  Bordage  et  quelques  autres  gentils- 
hommes se  jetterent  dedans  Vitre,  et  unanimement 
avec  les  habitans  asseurerent  ceste  ville  et  le  chasteau 
au  service  du  Roy.  Le  duc  de  Mercœur  en  receut  les 
nouvelles  à  Fougères,  qui  n'en  est  distant  que  de  sept 
lieues;  il  y  envoya  incontinent  le  sieur  de  Tallouet 
avec  quelques  compagnies  de  gens  de  guerre,  lequel 
fit  prendre  les  armes  à  toutes  les  parroisses  de  quatre 
lieues  aux  environs  de  Vitré,  jusques  au  nombre  de 
plus  de  six  mil  hommes,  lesquels  tindrent  six  semaines 
assiégée  ceste  ville.  La  longueur  de  ce  siège  alentit  les 
boutades  de  ces  paysans,  qui  avoient  remply  les  che- 
mins creux,  qui  sont  fort  communs  en  ce  pays  là, 
d'arbres  qu'ils  avoient  coupés  pour  empescher  le  se- 
cours que  l'on  pourroit  donner  aux  assiégez  ,  lequel 
ne  laissa  toutesfois  de  leur  estre  donné  par  plusieurs 
gentils-hommes  qui  se  bazardèrent  d'y  entrer,  cequifut 
cause  de  la  levée  de  ce  siège;  aussi  que ,  durant  iceluy, 
les  habitans  de  Rennes,  qui  s'estoient  laissez  aller  aux 
persuasions  des  partisans  du  duc  de  Mercœur  qui 
estoit  lors  à  Fougères,  sur  des  lettres  qu'ils  receurent 
du  Roy  de  n'obéir  au  duc  de  Mercœur,  ains  de  s'op- 
poser à  ses  entreprises,  estans  à  ce  encouragez  par  au- 
cuns officiers  du  parlement  et  par  quelques  gentils- 

hommes  de  Bretagne,  ils  prirent  les  armes  et  se  sai- 
sirent du  sieur  de  La  Charrovinere  que  leur  avoit 
donné  le  duc  de  Mercœur  pour  gouverneur,  et  d'un 
capitaine  Joan ,  espagnol,  et  de  tous  ceux  qu'ils  pen- 
sèrent estre  du  party  de  l'union  ;  envoyèrent  appeller 
M.  de  Montbarot  leur  gouverneur  pour  revenir  en  la 
ville,  lequel,  rentre'  dans  Rennes,  a  maintenu  tous- 
jours  depuis  ceste  ville  en  l'obéissance  des  roys.  Les 
seigneurs  de  La  Hunaudaye,  le  marquis  d'Asserac  ,  le 
baron  du  Pont  et  les  principaux  seigneurs  bretons  tenans 
le  party  du  Roy  s'y  rendirent  aussi.  La  Bretagne  fut  du 
depuis  divisée  presque  en  deux  partis  :  le  duc  de  Mer- 
cœur,  les  sieurs  de  Quebrian,  de  Goulenes  et  autres 
seigneurs  se  retirèrent  à  Nantes,  où  fut  estably  une 
cour  des  officiers  du  parlement  qui  estoient  de  leur 
party;  et  Rennes  servit  de  retraicte  aux  catholiques 
royaux  et  aux  officiers  de  la  chambre  des  comptes  de 
Nantes.  Voylà  comme  furent  les  cours  souveraines 
de  Bretagne  divisées  en  deux  partys,  et  peu  après  les 
officiers  royaux  firent  pendre  en  effigie  ceux  de  l'union 
pour  cause  de  rébellion ,  et  ceux  de  l'union  en  firent 
de  mesme  de  ceux  qui  tenoient  les  principaux  offices 
royaux.  C'est  assez  traicté  pour  ceste  fois  des  re- 
muements de  la  Bretagne.  Voyons  ceux  qui  se  firent 
en  Berry. 

Bourges  est  la  capitale  ville  de  Berry  dont  M.  de 
La  Chastre  (0  estoit  gouverneur.  Le  Roy  avoit  esté 
adverty  que  ce  seigneur  vouloit  se  remettre  de  la  ligue, 

(0  M.  de  La  Chastre  :  Claude  de  La  Chastre.  Le  duc  de  Mayenne 
le  nomma  maréchal  de  France,  et  ajouta  à  son  gouvernement  de  Berry 
celui  de  l'Orléanais.  Les  Mémoires  de  Claude  de  La  Chastre  font 
partie  du  tome  xxxii  de  la  première  série. 

ce  (jui  fut  cause  que  Sa  Majesté  n'alla  h  BoilVges, 
comme  nous  avons  dit  cy-dessus.  Aucuns  geulils- 
hommes  de  ceste  province  serviteurs  du  Roy,  qui 
voy oient  son  dessein,  s'emparèrent  de  Sanserre,  et  se 
fortifièrent  en  leurs  chasteaux.  Quand  M.  de  La  Chastre 
se  fut  asseure'  de  Vierzon,  de  Selles,  de  Meun  sur 
Yevre,  de  Dun  le  Roy  et  de  la  tour  de  Bourges, 
le  4  avril  il  fit  assembler  en  corps  de  ville  les  liabitans 
de  Bourçes,  et  leur  dit  :  «  Vous  voyez  les  troubles  où 
nous  sommes,  ce  n'est  rien  encores  au  prix  des  maux 
qui  nous  menacent,  vous  en  sçavez  assez  les  causes. 
Vous  voyez  toutes  les  provinces  de  ce  royaume  armées, 
(jui  pour  un  party,  qui  pour  l'autre.  J'eusse  fort  désiré 
maintenir  le  repos  entre  les  voisins,  ce  qui  ne  se  peut 
plus  espérer,  ny  mesmes  de  conserver  les  villes  que  par 
la  force  et  l'appuy  de  l'un  des  deux  partis,  à  sçavoir 
de  celuy  du  Roy  ou  de  celuy  des  princes  catholiques 
et  villes  unies.  C'est  chose  assez  notoire  qu'il  est  im- 
possible de  demeurer  entre  les  deux  sans  entrer  en  l'un 
ou  en  l'autre  de  ces  deux  partys.  Il  faut  donc  se  dé- 
clarer pour  l'un  ou  pour  l'autre.  J'ay  voulu  re- 
cognoistre  quelle  seroit  la  volonté  du  Roy  et  ses  de- 
portements,  pourceque  j'ay  tousjours  révéré  son  nom, 
sa  dignité  et  la  personne  qui  a  régné  sur  nous  jusques 
à  ceste  heure;  et  ne  me  voudrois  encores  départir  de 
ceste  affection ,  ny  de  l'obeyssance  qui  nous  est  com- 
mandée luy  rendre,  si  la  seule  cause  de  Dieu,  son 
honneur,  ma  conscience  et  religion  ne  m'en  dispen- 
soient.  Vous  sçavez  que  les  huguenots  se  sont  emparez 
des  deux  meilleures  places  et  fortes  d'assiette  de  ce 
gouvernement,  qui  sont  Argenton  et  Sancerre  :  en  l'une 
et  en  l'autre  se  void  l'assistance  et  consentement  qu'ils 

ont  ^  du  Roy  ;  Arquien ,  l'un  des  Montigny,  est  dans 
Sancerre  parmy  eux  ;  ils  sont  advoiiez  du  Roy,  favo- 
risez et  secourus  de  poudres,  munitions,  hommes  et 
argent  que  l'aisne'  Montigny  y  a  conduits.  Nous  sçavons 
aussi  comme  le  roy  de  Navarre  et  le  Roy  ont  si  bonne 
intelligence  ensemble,  que  leurs  trouppes  de  gens  de 
guerre  logent  pesle  mesle  sans  se  meffaire  les  uns  aux 
autres,  mais  plustost  s'accordent  à  piller  et  courre  sus 
aux  bons  catholiques.  Toutes  ces  considérations,  mes- 
sieurs, m'ont  fait  ouvrir  les  yeux  et  penser  que  Dieu  m'a 
fait  naistre  sa  créature  pour  le  servir,  aymer  et  hono- 
rer sur  toutes  choses,  m'a  donné  une  ame  que  je  désire 
sauver  pour  le  loiier  un  jour  dans  son  paradis,  et  pen- 
serois  n'y  parvenir  jamais,  si  de  tout  mon  cœur,  de 
toutes  mes  forces  et  puissances,  et  de  ce  qu'il  luy  a 
pieu  mettre  en  moy  de  ses  grâces  et  bénéfices,  je  ne 
les  employois  à  la  conservation  de  sa  gloire  et  de  la 
religion  catholique,  apostolique  et  romaine,  et  extirpa- 
tion de  l'heresie.  Si  je  vous  trouve  disposez  en  mesme 
volonté  et  affection  que  moy,  je  demoureray  parmy 
vous  pour  vous  assister  et  servir  de  ma  vie  et  de  tout 
ce  qui  dépend  de  mes  forces  et  pouvoir  :  si  vous  prenez 
autre  advis,  je  suis  résolu  de  chercher  ma  seureté  et 
conservation  avec  ceux  qui  combattent  pour  le  main- 
tien de  la  religion  catholique ,  ou  mourir  glorieuse- 
ment avec  eux.  » 

Il  n'y  a  si  foible  persuasion  qui  ne  soit  assez  forte 
quand  la  haine  persuade  à  croire.  Ceux  aussi  qui 
avoient  esté  practiquez  de  longue-main  dans  Rourges 
dez  le  commencement  de  la  ligue,  pleins  de  haine  et 
de  courroux  qu'ils  avoient  contre  le  Roy  pour  la  mort 
de  messieurs  de  Guise,  eurent  très-aggreable  ceste  de- 

claration  de  M.  de  La  Chastre,  et  creurent  que  le  Roy 
s'estoit  accordé  avec  le  roy  de  Navarre,  ce  qui  n'estoit 
pas,  et  ne  le  fut  que  sur  la  fin  d'avril,  après  qu'il  eut 
receu  advis  que  le  duc  de  Mayenne  avoit  refusé  toutes 
les  propositions  d'accord  qu'il  luy  avoit  faict  faire  par 
M.  le  légat  Morosini,  ainsi  que  nous  dirons  cy  après. 

Aucuns  eussent  bien  désiré  que  l'on  se  fust  comporté 
dans  Bourges  comme  on  avoit  faict  aux  autres  villes 
de  la  ligue;  mais,  après  le  serment  faict  de  vivre  et 
mourir  en  leur  union,  ceux  qui  ne  le  voulurent  faire 
furent  chassez  :  ce  qu'ils  firent  sous  quelque  forme  de 
justice.  M.  l'archevesque  de  Bourges  (0  se  retira  peu 
après  à  Blois;  plusieurs  -ecclésiastiques  et  officiers 
royaux  se  retirèrent  aussi  à  Issoudun,  à  Vatan,  à  Au- 
bigny,  et  aux  villes  et  chasteaux  les  plus  proches  qui 
se  maintindrent  en  l'obéissance  du  Roy.  Et  le  Berry 
comme  les  autres  provinces  fut  divisé  en  deux  partis- 

Le  sieur  de  Randan,  gouverneur  pour  le  Roy  au  bas 
pays  d'Auvergne,  avoit  esté  des  premiers  de  la  ligue 
dez  l'an  1 585,  et  avoit,  avec  messieurs  ses  frères  l'eves- 
que  de  Clermont  et  l'abbé  de  Sainct  Martin ,  pi  aticqué 
de  longuemain  en  ceste  province  le  plus  de  partisans 
qu'ils  avoient  peu.  Dez  qu'il  eut  receu  les  nouvelles 
de  la  mort  de  messieurs  de  Guise  et  de  la  prise  des 
armes  par  les  Parisiens  contre  le  Roy,  il  se  résolut  de 
faire  le  semblable  en  son  gouvernement,  ce  qu'il  fît 

(»)  V archevtsque  de  Bourges.  Renaud  de  Beaulne,  petit-fils  de  Sam- 
blançay,  surintendant  des  finances  sous  François  i.  Avant  d'embrasser 
l'état  ecclésiastique,  il  fut  successivement  conseiller  et  président  des 
enquêtes  au  parlement  de  Paris.  Il  se  distingua  par  son  dévouement 
pour  la  cause  royale,  et  ce  fut  lui  qui  reçut  l'abjuration  de  Henri  iv. 
Il  mourut  en  1606,  après  avoir  obtenu  Tarcbcvêché  de  Sens. 

avec  aucuns  de  la  nol)lesse.  Plusieurs  villes  se  ren- 
dirent de  son  party  ;  les  autres  se  rnaintindrent  en 
l'obeyssance  du  Roy  :  les  deux  principales  villes  de  son 
gouvernement  estoient  Clermont  et  Rion.  Clerniont 
est  le  siège  de  l'evesché.  Rion  est  le  bureau  des  threso- 
riers  généraux,  qui  se  rengea  du  tout  à  la  dévotion  du 
sieur  de  Randan. 

Les  habitans  de  Clermont,  voyant  ledit  sieur  de 
Randan  déclaré  du  party  de  l'union ,  et  battre  le  chas- 
teau  du  Mas  de  Sainct  Jus,  qu'il  prit  peu  après,  sur  les 
lettres  qu'ils  receurent  du  Roy,  luy  envoyèrent  dire 
parle  sieur  d' Auterac  :  «Nous  avons  un  roy  de  l'obeys- 
sance duquel  nous  ne  nous  despartirons  jamais.  »  Luy, 
qui  ne  pensoit  à  rien  moins  qu'à  ceste  nouvelle,  leur 
envoya  ceste  response  par  d' Auterac  :  «  Je  vous  prie, 
messieurs,  de  vous  maintenir  en  la  religion  catho- 
lique-apostolique, romaine.  J'espère  de  conserver  ceste 
province  au  repos  auquel.  Dieu  mercy ,  je  l'ay  mainte- 
nue par  les  troubles  passez  de  ce  royaume,  et  plustost 
je  feray  sortir  de  ceste  province  et  conduiray  moy 
mesnie  dehors  les  troupes  que  j'ay  fait  lever  pour  re- 
prendre les  chasteaux  du  Mas  de  Sainct  Jus,  etc.  » 
Ceste  responce  ne  contenta  ceux  de  Clermont ,  et 
jugèrent  que  ce  n'estoit  que  pour  les  amuser  cepen- 
dant que  les  partisans  de  l'union  practiqueroient  pour 
faire  entrer  ledit  sieur  de  Randan  le  plus  fort  dans  leur 
ville.  Ils  ne  voulurent  estre  su])jets  aux  accidents  aus- 
quels  les  neutres  qui  ne  tenoient  ne  l'un  ne  l'autre 
party  tumberent  j  ils  firent  publier  une  déclaration  de 
vivre  et  mourir  en  l'obeyssance  du  Roy,  et  plusieurs 
grands  seigneurs  du  pays  se  vindrent  jetter  dans  celte 
ville  comme  àsauveté.  Ceux  que  l'on  pensoit  estre  du 

party  de  l'union,  ou  affectionniez  au  sieur  de  Uandanct 
à  ses  frères,  en  furent  chassez.  Ils  s'asseurerent  aussi 
des  lieux  forts  de  la  ville,  qui  n'a  du  depuis  change'  de 
party  durant  ces  derniers  troubles. 

M.  de  Randan ,  voyant  que  ceux  de  Clermont  et  de 
Montferrant  s'estoient  bandez  contre  le  party  de  l'u- 
nion, convoc|ua  au  commencement  d'avril,  en  la  ville 
de  Billom,  une  asserable'e  en  forme  des  trois  estats  du 
pays  d'Auvergne.  Les  partizans  qu'il  avoit  en  ceste 
province  s'y  trouvèrent.  A  l'ouverture  de  ceste  asseni- 
ble'e  ledit  sieur  de  Randan  leur  dit  qu'il  employc- 
roit  tous  les  moyens  que  Dieu  luy  avoit  donnez  avec 
la  vie  pour  son  service  et  pour  le  bien  particulier  et 
repos  du  pays ,  tant  pour  l'obligation  naturelle  qu'il  y 
avoit,  que  pour  celle  que  luy  donnoit  le  tiltre  et  hon- 
neur qu'il  avoit  d'en  estre  gouverneur.  M.  l'evesque 
de  Clermont  le  remercia  de  sa  bonne  affection  au  nom 
de  ceste  assemblée.  Et  après  son  remerciement, 
M.  l'evesque  de  Castres  et  les  sieurs  de  Vigneaux  et  de 
Callemels,  conseillers  au  parlement  de  Thoulouze , 
députez  de  Thoulouze  et  des  villes  du  pays  de  Lan- 
guedoc qui  s'estoient  déclarées  de  l'union,  se  présen- 
tèrent :  ledit  sieur  de  Vigneaux,  portant  la  parole,  leur 
dit  que  la  resolution  du  parlement  et  de  la  ville  de 
Thoulouse,  avec  toutes  les  villes  du  pays  de  Langue- 
doc qui  estoient  de  leur  party,  avoient  juré  de  vivre 
et  mourir  en  la  religion  catholique,  apostolique  et  ro- 
maine, et  union  de  tous  les  bons  catholiques,  et  spé- 
cialement de  ceux  de  la  province  d'Auvergne ,  ausquels 
ils  venoient  de  leur  part  oUriuet  donner  asseurance  de 
tous  les  moyens  de  ceux  dont  ils  estoient  députez  ,  et 
qu'en  faisant  avec  eux  l'union  réciproque,  ils  ne  s'en 

desparliroient  jamais,  et  n'en  feroient  aucune  autre, 
ny  chose  qui  pust  concerner  l'interest  desdits  unis,  sans 
leur  advis  et  consentement. 

Les  prétextes  qui  manquent  de  raison  ont  besoin 
de  beaucoup  de  paroles  :  aussi  ceux  qui  firent  les  pro- 
positions en  ceste  assemblée  ne  manquèrent  de  parer 
le  commencement  de  leurs  discours  du  zèle  de  feu 
messieurs  de  Guise  envers  la  religion  catholique,  et 
puis  tout  d'une  suitte  ils  lascherent  une  infinité  de 
mesdisances  contre  le  Roy.  Suivant  la  resolution  dudit 
sieur  de  Randan,  toute  ceste  assemblée  jura  en  l'église 
des  Jesuistes  deBillom,  ez  mains  de  l'evesque  de  Cler- 
mont,  le  serment- de  l'union,  et  chacun  d'eux  promit 
de  luy  obeyr  comme  estant  leur  gouverneur.  Du  de- 
puis il  asseura  lesdits  députez  de  Thoulouze  d'une 
union  réciproque  entr'eux,  et  qu'il  les  ayderoit  de 
tout  ce  qui  luy  seroit  possible. 

Sous  le  nom  de  ceste  assemblée  ledit  sieur  de  Ran- 
dan fut  prié  de  prendre  les  armes  pour  réduire  tout 
le  bas  pays  d'Auvergne  du  party  de  l'union ,  et  donner 
tout  l'ordre  requis  aux  affaires  de  la  guerre  et  de  la 
police.  Puis  ceste  assemblée,  à  l'instar  des  republiques 
libres  et  souveraines  d'Allemagne  ou  d'Italie,  fit  pu- 
blier une  déclaration  contre  les  villes  de  Clermont  et 
de  Montferrand,  les  déclarant  descheuës  de  tous  pri- 
vilèges, privées  de  tout  commerce,  de  toutes  cours  et 
jurisdictions,  et  de  la  qualité  et  pouvoir  d'estre  des 
treize  bonnes  villes  du  ba-s  pays  d'Auvergne  ;  aussi 
que  la  ville  de  Rion  seroit  à  perpétuité  la  principale 
et  la  capitale  ville  de  la  province  ,  et  à  laquelle  ils 
attribuèrent  et  transférèrent  toutes  les  jurisdictions  et 
privilèges  des  villes  de  Clermont  et  Montferrand. 

D'un  autre  costé  ceux  de  Clermont  eurent  recours 
au  Roy,  qui,  le  dix-septiesme  d'avril,  déclara  les  ha- 
bitans  de  Riom  rebelles  et  criminels  de  leze  majesté, 
et  par  les  mesmes  lettres  transfera  la  recepte  générale 
et  bureau  des  thresoriers  généraux  d'Auvergne  esta- 
blis  à  Riom,  en  la  ville  de  Clermont.  Voylà  en  quel 
estât  estoit  le  bas  pays  d'Auvergne  au  commencement 
de  ceste  anne'e.  Nous  rapporterons  cy-après  les  effects 
sanglans  de  leurs  remuements. 

Cependant  que  le  party  de  l'union  faict  souslever 
tant  de  provinces  contre  le  Roy,  et  qu'ils  l'entourèrent 
de  tous  costez,  excepté  en  la  province  de  Poictou,  le 
roy  de  Navarre,  revenu  en  convalescence  de  la  maladie 
qui  luy  print  au  bourg  de  Sainct  Père  en  pensant  aller 
secourir  La  Ganache ,  comme  nous  avons  dit,  ne  de- 
meura de  ce  costé  là  long  temps  sans  se  rendre  maistre 
de  plusieurs  places;  et,  ayant  mis  ses  troupes  en  cam- 
pagne, prit  Sainct  Maixent,  Maillezay,  Chastelleraut, 
Loudun ,  Lisle-Bouchard ,  Mirebeau,  Vivonne  et  autres 
places  voisines.  Un  docte  personnage,  escrivant  sur  les 
malheurs  de  ce  temps  là,  dit  :  «  Ce  que  la  ligue  faict 
souslever  tant  de  peuples  contre  le  Roy  est  par  mes- 
chanceté;  ce  que  les  huguenots  prennent  tant  de  places 
est  par  nécessité  ;  et  toutesfois  toutes  ces  choses  sont 
esgales  au  Roy  et  à  sa  couronne  :  elle  est  aussi  bien 
dissipée  et  desmembrée  des  uns  que  des  autres,  son 
peuple  autant  foulé  par  les  huguenots  que  par  la  ligue  ; 
et  n'estoit  que  ceux-là  se  deffendent,  et  ceux-cy  atta- 
quent, qu'on  poursuit  ceux-là,  et  ceux-cy  poursuivent, 
bref,  que  ceux-là  se  soumettent  tousjours  au  Roy,  et 
ceux-cy  le  veulent  tousjours  assujettir  à  eux,  on  pour- 
roit  dire  que  le  mal  que  les  huguenots  font  par  force 
3.9.  6 

au  royaume ,  est  aussi  grand  que  celuy  que  la  ligue 
laict  pour  assouvir  le  courroux  d'aucuns  d'entr'eux 
et  l'ambition  des  autres.  » 

Or  le  roy  de  Navarre,  estant  à  Chastelleraut,  en- 
tendit qu'il  y  avoit  du  trouble  à  Argenton  en  Berry 
entre  les  habitans  et  la  garnison  du  chasteau.  Les  habi- 
tans,  estans  supportez  de  quelques  gentils-hommes  du 
pays,  vouloient  tenir  pour  le  Roy,  et  le  capitaine  du 
chasteau ,  qui  y  avoit  este  mis  par  madame  la  douai- 
rière de  Monlpensier,  sœur  de  messieurs  de  Guise, 
qui  jouyssoit  de  ceste  place  à  cause  de  son  douaire , 
vouloit  tenir  pour  l'union.  Sur  ceste  contestation  , 
ledit  capitaine  du  chasteau  attendant  secours  d'Or- 
léans où  il  avoit  envoyé  en  demander,  et  les  habitans 
ayans  aussi  envoyé  vers  le  Roy,  le  roy  de  Navarre ,  en 
usant  de  sa  diligence  accoustumée,  les  alla  mettre 
d'accord  :  il  surprend  la  ville,  et  dès  que  le  secours 
qui  venoit  d'Orléans  pour  entrer  dans  le  chasteau  se 
fut  retiré,  le  capitaine,  qui  s'estoit  monstre  au  com- 
mencement fort  résolu  de  dclFendre  ceste  place ,  peu 
après  se  rendit,  et  le  roy  de  Navarre  mit  dedans  le 
sieur  de  Beaupré  pour  gouverneur. 

Retourné  à  Chastelleraut,  il  fît  une  déclaration  assez 
ample  sur  les  choses  advenues  en  France  depuis  la 
mort  de  messieurs  de  Guise,  et  l'addressa  en  forme 
de  lettre  aux  trois  estats  de  la  France ,  où  il  leur  dit  : 

«  S'il  eust  pieu  à  Dieu  toucher  le  cœur  du  Roy  mon 
seigneur  et  les  vostres ,  et  qu'en  l'assemblée  que  quel- 
ques-uns de  vos  députez  ont  faite  à  Blois  près  Sa  Ma- 
jesté j'eusse  esté  appelle,  comme  certes  il  me  semble 
qu'il  se  devoit,  et  qu'il  m'eust  esté  permis  librement 

de  proposer  ce  que  j'eusse  pensé  estre  de  l'utilité  de 
cest  Estât,  j'eusse  faict  voir  que  j'en  avois  non  seule- 
ment le  désir  au  cœur,  les  paroles  à  la  bouche,  mais 
encore  les  cITects  aux  mains,  et  que  je  n'ay  point  des 
ouvertures  à  dessein  ,  des  propositions  conditionnées  , 
de  beaux  mots  auscjuels  je  ne  voudrois  pas  pourtant 
m'obligcr  ;  au  contraire ,  de  ])onnes  resolutions ,  de 
ralTecticn  à  la  grandeur  du  Roy  et  du  royaume,  au- 
tant qu'il  se  peut,  voire  aux  despens  de  la  mienne,  et 
que  tjuand  tout  le  monde  y  sera  disposé,  il  ne  faudra 
ny  traicter  ny  capituler  avec  moy,  ma  conscience 
m'asseurant  que  rien  ne  m'a  rendu  diflicile,  sinon  sa 
considération  et  celle  de  mon  honneur.  Puis  que  cela 
ne  s'est  point  faict,  ce  que  peut-estre  la  France  contera 
pour  une  de  ses  fautes,  n'y  ayant  point  de  si  bon  mé- 
decin que  celuy  qui  ayme  le  malade,  je  veux  donc  au 
moins  vous  faire  entendre  à  ce  dernier  coup,  et  ce 
que  je  pense  estre  de  mon  devoir,  et  ce  que  j'estime 
nécessaire  au  service  de  Dieu ,  du  Roy  mon  souve- 
rain, et  au  bien  de  ce  royaume,  afin  que  tous  les  sub- 
jets de  ceste  couronne  en  soient  instruits,  et  que  tous, 
pour  ma  descharge,  sçacheat  mon  intention,  et  par 
mon  intention  mon  innocence. 

a  Dieu  a  fait  voir  au  jour  le  fond  des  desseins  de 
tous  ceux  qui  pouvoient  remuer  en  cest  Estât.  Il  a  des- 
couvert les  miens  aussi.  Nul  de  vous,  nul  de  la  France 
les  ignore.  N'est-ce  pas  une  misère  qu'il  n'y  ait  si 
petit  ne  si  grand  en  ce  royaume  qui  ne  voye  le  mal, 
qui  ne  crie  contre  les  armes,  qui  ne  les  nomme  la  fièvre 
continue  et  mortelle  de  cest  Estât,  et  neantmoins  jus- 
ques  icy  nul  n'a  ouvert  la  bouche  pour  y  trouver  le 
remède  ?   qu'en  toute  ceste  assemblée  de  Blois   nul 

6. 

n'ait  osé  prononcer  ce  sacré  mot  de  paix,  ce  mot 
dans  l'effect  duquel  consiste  le  bien  de  ce  royaume  ? 
Croyez,  messieurs,  que  ceste  admirable  et  fatale  stu- 
pidité est  un  des  plus  grands  présages  que  Dieu  nous 
ait  donné  du  déclin  de  ce  royaume.  JN'ostre  Estât  est 
extrêmement  malade  :  chacun  le  void.  Par  tous  les 
signes  on  juge  que  la  cause  du  mal  est  la  guerre  ci- 
vile, maladie  presque  incurable,  de  laquelle  nul  Estât 
n'eschappa  jamais;  ou,  s'il  en  est  relevé,  si  ceste  apo- 
plexie ne  l'a  emporté  du  tout,  elle  s'est  au  moins  ter- 
minée en  la  perte  entière  de  la  moitié  du  corps. 

«  Quel  remède  ?  jN"u1  autre  que  la  paix  ,  la  paix , 
qui  remet  l'ordie  au  cœur  de  ce  royaume ,  qui  par 
l'ordre  luy  rend  sa  force  naturelle,  qui  par  l'ordre 
chasse  les  desobeyssances  et  malignes  humeurs ,  purge 
les  corrompues,  et  les  remplit  de  bon  sang,  de  bonnes 
intentions,  de  bonnes  volontez,  qui,  en  somme,  le  fait 
vivre.  C'est  la  paix  qu'il  faut  demander  à  Dieu  pour 
son  seul  remède,  pour  sa  seule  guerison.  Qui  en  cher- 
che d'autre,  au  lieu  de  le  guérir  le  veut  empoisonner. 

«  Je  vous  conjure  donc  tous  par  cest  escrit ,  autant 
catholiques,  serviteurs  du  Roy  mon  seigneur,  comme 
ceux  qui  ne  le  sont  pas;  je  vous  appelle  comme  Fran- 
çois; je  vous  somme  que  vous  ayez  pitié  de  cest  Estât, 
de  vous-mesmes,  qui,  le  sappans  par  le  pied,  ne  vous 
sauverez  jamais  que  la  ruine  ne  vous  accable  ;  de  moy, 
encores  que  me  contraigniez  par  force  à  voir,  à  souf- 
frir, à  faire  des  choses  que  sans  les  armes  je  mourrois 
nulle  fois  plustost  que  de  voir,  de  souffrir  et  de  faire. 
Je  vous  conjure  de  despouiller  à  ce  coup  les  misérables 
passions  de  guerres  et  de  violences  qui  dissipent  et 
démembrent  ce  bel  Estât,  et  qui  nous  distrayent  les 

uns  par  la  force,  les  autres  trop  volontairement,  de 
l'obeyssance  de  nostre  Roy  ;  qui  nous  ensanglantent 
du  sang  les  uns  des  autres,  et  qui  nous  ont  desjà  tant 
de  fois  fait  la  risée  des  estrangers,  et  à  la  fin  nous  fe- 
ront leur  conqueste;  de  quitter,  dis- je,  toutes  nos  ai- 
greurs pour  reprendre  les  haleines  de  paix  et  d'union, 
les  volontez  d'obéissance  et  d'ordre,  les  esprits  de 
concorde  par  laquelle  les  moindres  Estats  deviennent 
puissans  empires,  et  par  laquelle  le  nostre  a  longue- 
ment fleuri  le  premier  royaume  de  ceux  de  la  clires- 
tienté. 

«  Bien  que  j'aye  mille  et  mille  occasions  de  me 
plaindre  en  mon  particulier  de  ceux  de  la  maison  de 
Guise,  d'eux ,  dis-je,  mes  parens,  et  parens  si  proches, 
que,  hors  le  nom  que  je  porte,  je  n'en  ay  point  de 
plus  ;  bien  qu'en  gênerai  la  France  en  ait  encores  plus 
de  subjet  que  moy.  Dieu  sçait  neantmoins  le  des- 
plaisir que  i'ay  de  les  avoir  veu  entrer  en  ce  chemin, 
dont  le  cœur  m'a  tousiours  jugé  que  jamais  ils  n'en 
sortiroient  à  leur  honneur.  Dieu  me  soit  tesmoin  si, 
les  cognoissant  utiles  au  service  du  Roy,  et,  je  puis 
dire  encores,  au  mien,  puis  que  j'ay  cest  honneur  de 
luy  appartenir  de  si  près,  et  que  mon  rang  précède 
le  leur,  je  n'eusse  esté  et  ne  serois  très-aise  qu'ils 
employassent  beaucoup  de  parties  que  Dieu  et  la  na- 
ture leur  ont  donné,  pour  bien  servir  ceux  à  qui  ils 
dévoient  service  :  au  lieu  que  les  mauvais  conseils  les 
ont  poussez  au  contraire.  Tout  le  monde,  hors-mis 
moy,  se  riroit  de  leur  mal-heur,  seroit  bien  ayse  de 
voir  l'indignation,  les  déclarations,  les  armes  du  Roy 
mon  seigneur  tournées  contre  eux.  Moy  certes  je  ne 
le  puis  faire,  et  ne  le  fais  pas,  sinon  autant  que  des 

deux  maux  je  suis  contraint  de  prendre  le  moindre. 
Je  parleray  donc  librement,  à  moy  premièrement,  «t 
puis  h  eux,  afin  que  nous  soyons  sans  excuse. 

«  Ne  nous  enorgueillissons  nyles  uns  ny  les  autres. 
Quant  à  moy ,  encores  que  j'aye  receu  plus  de  faveur 
de  Dieu  en  ceste  guerre  qu'en  toutes  les  passées,  et 
qu'au"  lieu  que  les  deux  autres  partis  (  quel  mal-heur 
qu'il  les  faille  ainsi  nommer)  se  sont  affoiblis,  le  mien 
en  apparence  s'est  fortifié,  je  sçay  bien  neantmoins 
que  toutes  les  fois  que  je  sortiray  de  mon  devoir  il  ne 
me  bénira  plus;  et  j'en  sortiray  quand,  sans  raison  et 
de  gayetéde  cœur,  je  m'attaqueray  à  mon  Roy  et  trou- 
bleray  le  repos  de  son  royaume. 

«  De  mesmes  eux,  qui ,  depuis  ces  quatre  dernières 
années,  ont  mieux  aimé  les  armes  que  la  paix,  qui  les 
premiers  ont  remué  en  cest  Estât  et  ont  fait  ce  troi- 
siesmeparty  si  indigne  delafoy  de  France,  et,  je  diray 
encores,  de  celle  de  leurs  ayeuls,  puisque  Dieu  par  ses 
jugemens  leur  monstre  qu'il  n'a  pas  eu  aggreable  ce 
qu'ils  ont  fait,  puis  qu'il  touche  l'esprit  de  nostre  Roy 
pour  les  recevoir  à  sa  douceur  accoustumée,  comme 
luy-mesme  le  déclare,  qu'ils  se  contentent.  Nous  avons 
tous  assez  fait  et  souffert  de  mal.  Nous  avons  esté  qua- 
tre ans  yvres,  insensez  et  furieux  :  n'est-ce  pas  assez  ? 
Dieu  ne  nous  a  il  pas  assez  frappez  les  uns  et  les  au- 
tres, pour  nous  faire  revenir  de  nostre  endormisse- 
ment, pour  nous  rendre  sages  à  la  fin  et  pourappaiser 
nos  furies? 

«  Or  si  après  cela  il  est  loisible  que,  comme  très- 
humble  et  très-fidelc  sujet  du  Roy  mon  seigneur,  je 
die  quelque  bon  advis  à  ceux  qui  le  conseillent  :  Qui 
a  jamais  ouy  parler  qu'un  Kstat  puisse  durer  quand 

il  y  a  deux  partis  dedans  qui  ont  les  armes  à  la  main? 
Que  sera-ce  de  cestuy-cy,  où  il  y  en  a  trois  ?  Gomment 
luy  peut-on  persuader  de  faire  une  guerre  civile,  et 
contre  deux  tout  à  un  coup?  Il  n'y  a  point  d'exemple, 
point  d'histoire,  point  déraison  qui  luy  promette  une 
bonne  issue  de  cela.  Il  faut  qu'il  face  la  paix,  et  la 
paix  générale  avec  tous  ses  sujets,  tant  d'un  costé  que 
d'autre,  tant  d'une  cjue  d'autre  religion,  ou  qu'il 
r'allie  au  moins  avec  luy  ceux  qui  le  moins  s'escar- 
teront  de  son  obeyssance;  et ,  à  ce  propos,  qu'un 
chacun  juge  de  mon  intention.  Voylà  comme  je  rends 
le  mal  pour  le  bien,  comme  j'entens  l'animer  contre 
ses  subjets  qui  ont  esté  de  ceste  belle  ligue.  Et  vous 
sçavez  tous,  messieurs,  neantmoins  que  quand  je  le 
voudrois  faire,  et  en  sa  nécessité  luy  porter  mon  ser- 
vice, comme  je  le  feray  s'il  me  le  commande,  en  ap- 
parence humaine  je  traverseray  beaucoup  leurs  des- 
seins, et  leur  tailleray  bien  de  la  besongne. 

«  ftlais  quand  Dieu  bénira  les  desseins  de  nostre 
Roy,  et  qu'il  viendra  à  bout  de  tous  les  mutins  de  son 
royaume ,  il  est  misérable  s'il  faut  qu'il  les  face  tous 
punir  comme  ils  le  méritent.  Quoy  ipunir  une  grande 
partie  de  ses  villes,  une  grande  partie  de  ses  subjets! 
ce  seroit  trop.  C'est  un  malheur,  c'est  une  rage  que 
Dieu  a  envoyée  en  ce  royaume  pour  nous  punir 
de  nos  fautes.  Il  le  faut  oublier,  il  le  faut  pardonner, 
et  ne  sçavoir  non  plus  mauvais  gré  à  nos  peuples,  à 
nos  villes,  qu'à  un  furieux  quand  il  frappe,  qu'à  un 
insensé  quand  il  se  promené  tout  nud.  Soit  au  con- 
traire, si  ceux  de  la  ligue  se  fortifient  tellement  qu'ils 
luy  résistent,  comme  certes  il  y  a  apparence,  et  j'ay 
peur  que  sa  patience  soit  leur  principale  force,  Diea 

voulant  peut  estre  exercer  sur  nous  des  jugemens  que 
nous  ne  sçavons  pas,  que  ce  sera  de  nous  et  de  luy? 
que  dirons  nous  des  François?  Quelle  honte  que  nous 
ayons  chassé  nos  roys  !  Tache  qui  ne  souilla  jamais  la 
robbe  de  nos  pères,  et  le  seul  advantage  que  nous 
avons  sur  tous  les  vassaux  de  la  chrestienté. 

«.  Cependant  n'est-ce  pas  un  grand  mal-heur  pour 
moy  que  je  sois  contraint  de  demeurer  oisif?  On  m'a 
mis  les  armes  en  main  par  force.  Contre  qui  les  em- 
ployeray-je  àceste  heure?  contre  mon  Roy?  Dieu  luy 
a  touché  le  cœur.  Faisant  pour  luy,  il  a  fait  pour  moy 
contre  ceux  de  la  ligue.  Pourquoy  le  mettray-je  au 
desespoir?  Pourquoy,  moy  qui  presche  la  paix  en 
France,  aigriray- je  le  Roy  contr'eux,  et  osteray,  par 
l'appréhension  de  mes  forces  ,  à  luy  l'envie ,  à  eux  l'es- 
pérance de  reconciliation?  Et  voyez  ma  peine  j  car,  si 
je  demeure  oisif,  il  est  à  craindre  qu'ils  facent  encores 
quelque  accord,  etàmesdespens,  comme  j'ayveu deux 
ou  trois  fois  avenir,  ou  qu'ils  affoiblissent  tellement  le 
Roy  et  se  rendent  si  forts,  que  moy,  après  sa  ruine, 
n'auray  gueres  de  force  ny  de  volonté  pour  empescher 
la  mie'nne. 

«  Messieurs,  je  parle  ainsi  à  vous,  que  je  sçay ,  à 
mon  très  grand  regret,  n'estre  tous  composez  d'un  hu- 
meur. Les  déclarations  du  Roy  monseigneur,  et  prin- 
cipalement les  dernières,  publient  assez  qu'il  y  en 
avoit  entre  vos  députez,  et  quasi  la  plus  grande  partie, 
à  la  dévotion  d'autre  que  de  luy.  Si  vous  avez  tant  soit 
peu  de  jugement,  vous  conclurrez  avec  moy  que  je 
suis  en  grand  hazard;  aussi  est  le  Roy,  aussi  est  le 
troisiesme  party,  aussy  estes  vous,  et  en  gros  et  en 
détail.  Nous  sommes  dans  une  maison  qui  va  fondre, 

dans  un  batteau  qui  se  pert,  et  n'y  a  nul  remède  que 
la  paix;  qu'on  s'en  imagine,  qu'on  en  cherche  tant 
d'autres  que  l'on  voudra. 

«  Pour  conclusion  donc,  plus  ailectionné,  je  le  puis 
dire,  et  plus  interesse' en  cecy  que  vous  tous,  je  la 
demande  au  nom  de  tous  au  Roy  mon-seigneur;  je 
la  demande  pour  moy,  pour  tous  les  François,  pour 
la  France  :  qui  la  fera  autrement,  elle  n'est  pas  bien 
faite.  Je  proteste  de  «me  rendre  encores  plus  traictable 
que  je  ne  fus  jamais  si  on  pense  que  j'ay  este  difficile; 
je  veux  servir  d'exemple  à  tous  par  l'obeyssance  que 
je  monstre  à  mon  Roy. 

«  Mais ,  après  avoir  tant  et  tant  de  fois  protesté  et  dé- 
claré ce  qui  est  de  mon  devoir  et  de  nostre  proffit  com- 
mun, je  déclare  donc  à  la  fin,  premièrement  à  ceux 
qui  sont  du  party  du  Roy  mon  seigneur,  que  s'ils  ne 
luy  conseillent  de  se  servir  de  moy  et  des  moyens  que 
Dieu  m'a  donnez,  s'ils  ne  s'accordent  à  ceste  saincte 
délibération,  non  de  faire  la  guerre  à  ceux  de  Lor- 
raine, non  à  Paris,  à  Orléans  ou  à  Thoulouse,  mais  à 
ceux  qui  empescheront  la  paix  et  l'obeyssance  deuë  à 
ceste  couronne,  qu'ils  seront  seuls  coulpables  des  mal- 
heurs qui  arriveront  au  R.oy  et  au  royaume,  et  moy, 
au  contraire,  deschargé  de  ce  blasme  et  acquitté  de  la 
foy  que  j'ay  àmon prince,  duquel  j'ay,  autant  que  j'ay 
peu,  empesché  et  empescheray  le  mal,  vueillent-ils 
ou  non. 

«  Et  quant  à  ceux  qui  retiennent  encores  le  nom  et 
le  party  de  la  ligue,  je  les  conjure  comme  François, 
je  leur  commanderois  volontiers  encores  comme  à 
ceux  qui  ont  cest  honneur  de  m'appartenir,  et  de  qui 
les  pères  eussent  receu  ce  commandement  à  beaucoup 

de  faveur,  je  m'en  asseure  (  si  ce  n'est  de  ceste  façon , 
je  le  feray  au  moins,  après  le  Roy,  comme  le  premier 
prince  et  le  premier  magistrat  de  France) ,  qu'ils  pen- 
sent à  eux,  qu'ils  se  contentent  de  leur  perte,  comme 
je  fais  des  miennes  ;  qu'ils  donnent  leurs  passions,  leurs 
querelles,  leurs  vengeances  et  leurs  ambitions  au 
bien  de  la  France  leur  mère,  au  service  de  leur  Roy, 
à  leur  repos  et  au  nostre.  S'ils  font  autrement ,  j'es- 
père que  Dieu  n'abandonnera  point  tant  le  Roy  qu'il 
n'achevé  en  luy  son  ouvrage,  et  qu'il  ne  luy  donne 
envie  d'appeller  ses  serviteurs  près  de  luy,  et  moy 
le  premier,  qui  ne  veux  autre  tiltre,  et  qui,  y  allant 
pour  cest  effet ,  auray  assez  de  force  et  de  bon  droit 
pour  l'assister,  et  luy  ayder  à  oster  du  monde  leur  mé- 
moire ,  et  de"  la^rance  leur  party. 

«  Et  bien  que,  plus  que  nul  autre,  j'aye  regret  de 
voir  les  differens  de  la  religion,  et  que,  plus  que  nul 
autre ,  j'en  souhaitte  les  remèdes ,  neantmoins ,  recog- 
noissant  bien  que  c'est  de  Dieu  seul,  et  non  des  armes 
et  de  la  violence,  qu'il  les  faut  attendre,  je  proteste  de- 
vant luy,  et  à  ceste  protestation  j'engage  ma  foy  et 
mon  honneur,  que  par  sa  grâce  j'ay  jusques  icy  con- 
servez entiers,  que  tout  ainsi  que  je  n'ay  peu  souffrir 
que  l'on  m'ait  contraint  en  ma  conscience,  aussi  ne 
souffriray-je  ny  ne  permettray  jamais  que  les  catho- 
liques soyent  contraints  en  la  leur,  ny  en  leur  exer- 
cice libre  de  leur  religion.  Déclarant  en  outre  qu'aux 
villes  qui  avec  moy  s'uniront  en  ceste  volonté,  qui  se 
mettront  sous  l'obeyssance  du  Roy  mon  seigneur  et  la 
mienne,  je  ne  permettray  qu'il  soit  innové  aucune 
chose,  ny  en  la  police,  ny  en  l'Eglise,  sinon  en  tant 
que  cela  concernera  la  liberté  d'un  chacun.   Prenant 

derechef,  tant  les  personnes  quo  les  biens  des  catlio- 
liques,  et  mesmesdes  ecclésiastiques,  sous  ma  protec- 
tion et  sauve-garde,  ayant  de  long  temps  appris  que 
le  vray  et  unique  moyen  de  reiinir  les  peuples  au  ser- 
vice de  Dieu,  et  d'establir  la  pieté  en  un  Estât,  c'est 
la  douceur,  la  paix,  les  bons  exemples,  non  la  guerre 
ny  les  desordres,  par  lesquels  les  vices  et  les  mes- 
chancetez  naissent  au  monde.  Fait  à  Chastelleraut  le 
4  mars  iSSg.  Ainsi  signe'  Henry;  et  plus  bas,  Delo- 

MEKIE.   a 

Ceux  qui  conseilloient  lors  le  Roy  luy  donnèrent 
de  trois  sortes  de  conseils  :  les  uns  estoient  d'advis  que 
Sa  Majesté  devoit  faire  la  guerre  aux  huguenots  et  à 
la  ligue  tout  ensemble;  les  autres,  que  l'on  devoit  ac- 
corder, à  quelque  prix  que  ce  fust,avec  les  princes  et 
villes  de  la  ligue,  et,  suivant  l'edict  d'union,  continuer 
la  guerre  aux  hérétiques;  d'autres soustenoient,  par  rai- 
sons d'Estat,  que  Sa  Majesté  se  devoit  servir  du  roy  de 
Navarre  et  de  ses  forces,  puis  qu'il  s'ofTroit  si  libre- 
ment à  luy  faire  service. 

De  faire  la  guerre  aux  huguenots  et  à  la  ligue  tout 
ensemble  il  fut  jugé  du  tout  impossible  :  mais  Sa  Ma- 
jesté résolut  de  tenter  les  deux  autres  conseils  en  un 
mesme  temps. 

Pour  traicter  d'accord  avec  les  princes  de  la  ligue, 
le  Roy  en  rescrivit,  au  commencement  du  mois  de 
mars,  à  M.  le  duc  de  Lorraine,  par  le  sieur  de  Lenon- 
court,  bailly  de  Sainct  Mihel,  qui  l'estoit  venu  trouver 
de  la  part  dudit  duc  de  Lorraine  son  maistre  pour 
les  affaires  de  Sedan  et  Jamets;  et  du  depuis,  suivant 
l'ollre  que  luy  fit  M.  le  légat  Morosini  de  s'en  entre- 

mettre,  il  luy  permit  d'aller  trouver  M.  de  Mayenne , 
et  mesmes  luy  bailla  les  mesmes  articles  qu'il  avoit 
envoyez  audict  duc  de  Lorraine.  Le  succez  de  ces  pro- 
cédures nous  le  dirons  cy-après. 

Pour  aller  vers  le  roy  de  Navarre,  madame  la  du- 
chesse d'Angoulesme  en  prit  la  charge,  et  alla  vers 
luy  à  Chastelleraut,  où  elle  le  trouva  du  tout  disposé 
au  service  qu'il  devoit  au  Roy,  ce  qu'elle  rapporta  à 
Sa  Majesté. 

Cependant  que  ces  allées  et  venues  se  font,  le  Roy 
envoyé  M.  de  Montpensier  en  son  gouvernement  de 
Normandie.  Plusieurs  princes  et  seigneurs  aussi  allè- 
rent lever  en  diverses  provinces  leurs  compagnies,  où 
il  se  commença  à  faire  des  rencontres  qui  firent  dès  lors 
juger  que  ces  troubles  ne  se  pacifieroient  si  doucement 
qu'aucuns  pensoient.  M.  le  comte  de  Soissons  estant 
allé  à  Nogent  le  Retrou,  sçachant  que  les  compagnies 
de  Sagonne,  de  Medavid  et  de  Nicolo,  pour  le  party 
de  l'union  tenoient  les  champs,  monta  à  cheval  avec 
sa  troupe  qui  estoit  forte,  et,  les  rencontrant  à  La 
Croix  du  Perche,  les  chargea.  Le  combat  fut  opinia- 
stré  du  commencement.  La  mort  de  cinquante  liguez 
fit  songer  les  autres  à  leur  retraicte  :  aucuns  se  sau- 
vèrent, quelques-uns  demeurèrent  prisonniers.  Les 
cazaques  noires  semées  de  larmes  et  de  croisettes  de 
Lorraine  blanches,  ostées  aux  morts  et  aux  prison- 
niers, servirent  en  ce  commencement  de  parade  et 
de  trophée  aux  cavaliers  qui  se  trouvèrent  en  ceste 
rencontre. 

Paredict  du  mois  de  février,  le  Roy,  estant  encores 
h  Blois,  avoit  transféré  la  cour  de  parlement  et  la 
chambre  des  comptes  de  Paris  en  la  ville  de  Tours , 

enjoignant  à  tous  les  olîiciers  desdites  cours  de  s'y 
rendre  pour  y  exercer  leurs  charges.  Le  23  de  mars, 
le  lieu  pour  tenir  le  siège  du  parlement  estant  prépare' 
dans  une  grand'sale  à  l'abbaye  de  Sainct  Julien,  après 
que  le  Roy,  assisté  de  M.  le  cardinal  de  Vendosme, 
de  plusieurs  evesques ,  maistres  des  requestes  et  con- 
seillers, vestus  en  robe  rouge,  eurent  tous  oiiy  la 
messe  dans  l'église  Sainct  Julien,  ils  furent  de  l'église 
audit  lieu  prépare',  là  où  Sa  Majesté',  séant  en  son  lict 
de  justice,  fit  lire,  publier  et  enregistrer  ledict  edict 
de  transaction  et  establissement  de  sa  cour  de  parle- 
ment de  Paris  à  Tours.  Il  pourveut  de  Testât  de  pré- 
sident M.  Faye,  sieur  d'Espesses,  qui  estoit  son  ad- 
vocat  gênerai,  homme  d'une  grande  prudence  et  de 
beaucoup  de  doctrine,  et  expérimenté  ez  affaires  du 
monde.  La  chambre  des  comptes  fut  establie  dans  la 
thresorerie  de  Sainct  Martin  de  Tours.  Ces  cours  sou- 
veraines ont  esté  à  Tours  depuis  le  m'ois  de  mars  an 
présent  i589,  jusques  au  mois  de  mars  l'an  160^. 

Le  parlement  de  Paris,  l'an  i4i9>  fut  aussi  trans- 
féré à  Poictiers  durant  les  troubles  entre  les  maisons 
d'Orléans  et  de  Bourgongne,  où  il  fut  vingt  ans  ou 
environ;  et  pour  mémoire  de  ceste  translation,  le  jour 
et  feste  de  Sainct  Hilaire,  qui  est  le  sainct  auquel  est 
dédié  ia  grande  église  de  Poictiers ,  messieurs  de  la 
cour  ne  vont  point  au  Palais,  et  gardent  ceste  feste  : 
ce  qu'ils  observent  aussi,  à  cause  de  ceste  dernière 
translaction,  le  jour  de  la  feste  de  Sainct  Gatian,  qui 
est  le  sainct  auquel  est  dédié  l'église  archiépiscopale 
de  Tours.  Voylà  les  deux  festes  que  messieurs  de  la 
cour  gardent  pour  avoir  esté  transféré  le  parlement 
deux  fois  hors  de  son  siège  ordinaire. 

Le  sieur  Pasquier  (0,  dans  ses  Recherches ,  a  noté 
qu'à  toutes  ces  deux  fois  que  le  parlement  a  esté  trans- 
féré, il  s'est  remarqué  comme  des  présages  qui  signi- 
fioient  ces  grands  changements. 

Pour  la  première  fois,  il  dit  que  l'an  1407,  qui  fut 
l'année  que  commencèrent  les  troubles  entre  les  mai- 
sons d'Orléans  et  de  Bourgongne  à  cause  de  l'assassi- 
nat du  duc  d'Orléans,  frère  du  roy  Charles  vi,  faict 
par  le  commandement  du  duc  de  Bourgongne ,  qu'à 
l'ouverture  du  parlement,  le  lendemain  de  la  Sainct 
Martin,  il  ne  se  trouva  aucun  des  présidents  de  la 
grand-chambre,  quoy  qu'il  y  en  eust  lors  cinq,  qui 
estoit  nombre  assez  suffisant  pour  faire  que  l'un  d'eux 
se  trouvast  en  ceste  cérémonie  ;  si  bien  que,  pour  rece- 
voir le  serment  des  advocats  et  procureurs  à  la  mode 
accoustumée,  il  fallut  que  le  Boy  envoyast  ses  lettres 
au  sieur  du  Drac,  président  aux  enquestes,  pour  pré- 
sider en  la  grand-chambre,  et  recevoir  le  serment 
d'eux  tous  :  ce  que  plusieurs  dèslors  prirent  pour  un 
sinistre  présage  :  aussi  commencèrent  en  cest  an  les 
divisions  de  ces  deux  maisons,  qui  ruinèrent  de  fonds 
en  comble  la  France  ;  et  peu  s'en  fallut  que  la  cou- 
ronne ne  fust  transportée  en  une  main  estrangere. 

Pour  la  seconde  fois,  il  dit  qu'il  remarqua  qu'à  l'ou- 
vertuie  du  parlement,  l'an  i587,  on  n'apporta  point 
la  paix  à  baiser  à  messieurs  les  présidents  et  conseil- 
lers de  la  cour  oyans  la  messe  dans  la  grand-salle  du 

(')  Le  sieur  Pasquier.  Etienne  Pasquier,  avocat  célèbre,  avoit  été 
nommé,  en  i585,  par  Henri  m,  avocat  général  à  la  chambre  des 
com|iles  de  Paris.  Il  demeura  fidèle  à  ce  prince  ,  et  rendit  ensuite  de 
grands  services  à  Henri  iv.  Ses  Recherches  sur  la  France,  où  tous  les 
historiens  modernes  ont  puisé,  sont  remplies  de  particularités  curieuses. 
Il  mourut  à  Paris  en  16 iS,  âge  de  quatre-vingt-cinq  ans. 

Palais,  avec  leurs  robbes  d'escarlate  et  chapperons 
fourrez ,  combien  que  de  tout  temps  et  ancienneté  on 
n'avoit  point  failly  de  l'apporter  à  baiser  après  l'esle- 
vation  du  Saint  Sacrement  de  l'autel,  et  que  dèslors 
plusieurs  conjecturèrent  que  ceste  oubliance  de  leur 
avoir  donné  la  paix  à  baiser  promettoit  je  ne  sçay 
quoy  de  mal-heureux  à  la  France  ;  ce  qui  advint,  au 
mois  de  may  ensuyvant,  en  la  journée  des  Barricades, 
<ftù  le  roy  Henry  m  fut  contraint  de  se  retirer  de  Paris, 
et  la  mort  des  deux  princes  lorrains  au  mois  de  dé- 
cembre, bref  la  révolte  générale,  non  seulement  de 
la  ville  de  Paris,  mais  des  principales  villes  de  France 
contre  le  Roy,  ainsi  qu'il  se  peut  voir  en  lisant  ceste 
histoire. 

Le  vingt-huictiesme  du  mesme  mois  une  Irefve  fut 
faicte  en  Dauphiné  entre  le  colonel  Alphonse  Dor- 
nano,  gênerai  pour  le  Roy  en  l'armée  de  Dauphiné, 
qui  l'accorda  à  la  réquisition  des  trois  estais  dudit 
pays  de  Dauphiné,  par  authorité  de  la  Cour,  sous  le 
bon  plaisir  du  Roy,  et  le  sieur  Desdiguieres,  com- 
mandant pour  le  roy  de  Navarre  audit  pays,  assisté 
des  gentils-hommes  de  son  party ,  qui  l'accorda  aussi 
sous  le  bon  plaisir  dudit  sieur  roy  de  Navarre.  Les 
principaux  points  de  ceste  trefve  furent  : 

Que  tous  actes  d'hostilité  et  exploits  de  guerre  ces- 
seroient,  tant  d'un  party  que  d'autre,  pour  le  temps 
de  vingt  et  un  mois,  à  commencer  du  premier  jour 
d'avril  an  présent,  jusques  en  décembre  1690. 

Que  la  liberté  de  conscience  et  de  l'agriculture  seroit 
reslablie  par  tous  les  endroicts  de  ceste  province,  et 
que  pour  le  traffic  on  ne  prendroit  autre  passeport 
que  le  bénéfice  de  la  trefve. 


96  [i^Sq]    chronologie  NOVENAIItE 

Que  les  ecclésiastiques  rentreroient  en  la  jouyssahcé 
de  leurs  biens,  bénéfices  et  fiuicts  d'iceux,  du  jout 
de  la  présente  trefve,  sans  rien  demander  des  fruicts 
payez  ou  qui  restoient  à  payer  des  anne'es  précédentes, 
sauf  dix-huict  mil  escus  qui  seroient  pris  par  chasque 
anne'e  de  la  présente  trefve,  par  le  sieur  Desdiguieres, 
sur  les  dixmes  que  le  Roy  a  accoutusme'  prendre,  pour 
estre  employées  en  œuvres  concernant  la  piété,  et  au- 
tres pour  le  soulagement  du  peuple. 

Que  le  receveur  du  Roy  seroit  restably  en  la  pos- 
session et  jouyssance  de  tous  les  droicts  domaniaux  de 
Sa  Majesté  j  sans  que  ceux  qui  en  ont  jouy  durant  les 
guerres  en  puissent  estre  recherchez. 

Que  tous  les  habitans  dudit  pays ,  de  quelque  party 
qu'ils  fussent,  ou  qui  s'en  estoient  absentez  depuis 
l'an  i585 ,  rentreroient  en  la  jouyssance  de  tous  leurs 
biens. 

Que  pour  l'entretenement  des  gens  de  guerre,  tant 
d'un  party  que  d'autre,  seroit  levé  sur  tous  les  tail- 
lables  la  somme  de  trente  six  mil  escus,  desquels  le- 
dit sieur  Desdiguieres  en  prendroit  dix-huict  mil. 

Que  la  moitié  des  péages  qui  se  leveroient  en  ceste 
province  seroient  baillez  audit  sieur  Desdiguieres. 

Et  que,  dedans  le  premier  jour  de  juillet  prochain, 
il  se  tiendroit  une  conférence  pour  procéder,  s'il  estoit 
besoin ,  au  retranchement  des  gens  de  guerre ,  plus 
au  restablissement  de  l'exercice  de  la  religion  catho- 
lique, apostolique  et  romaine,  ez  lieux  tenus  par  le- 
dict  sieur  Desdiguieres,  à  laquelle  conférence  ledit 
sieur  Desdiguieres  rapporteroit  sur  ce  l'intention  du 
roy  de  Navarre. 

Si  tost  que  ceste  trefve  fut  publiée  en  la  cour  de 

parlement  à  Grenoble,  ledit  sieur  colonel  Alphonse 
mit  aucunes  de  ses  troupes  en  garnison  ez  prochaines 
places  prez  de  Lyon  pour  faire  la  guerre  aux  Lyonnois, 
et  envoya  au  l\oy  deux  des  vieux  régiments  de  gens  de 
pied,  de  l'un  desquels  estoit  maistre  de  camp  le  sieur 
de  La  Garde,  qui  pouvoient  estre  en  tout  six  cents 
hommes,  lesquels  passèrent  depuis  les  bords  du  Rosne 
jusques  à  Tours,  attaquez  et  poursuivis  en  Auvergne 
et  en  Berry  par  le  party  de  l'union.  Les  conducteurs 
furent  fort  estimez  de  leur  resolution  en  ce  passage  de 
prez  de  cent  lieues  de  longueur  sans  aucune  escorte 
de  cavallerie,  et  arrivèrent  seurement  à  Tours  sur  la 
fm  d'avril.  Ainsi  le  Dauphiné  eut  un  peu  de  repos 
jusques  à  la  mort  du  Roy,  cependant  que   les  princi- 
pales villes  de  Provence,  savoir,  Marseille,  Aix,  Ar- 
les, Toulon,  et  autres,  se  déclarèrent  du  party  de 
l'union   par  la  persuasion  des  sieurs  de  Vins  et  de 
Carses,  seigneurs  qui  avoient  de  long-temps  practiqué 
et  désiré  le  gouvernement  de  ceste  province ,   et  ce 
dez  que  M.  le  mareschal  de  Rets  en  fut  pourveu  du 
gouvernement,  auquel  ils  s'estoient  opposez;  car  il 
s'engendra  dans  ce  pays  comme  deux  factions  :  ceux 
qui,    obeyssans  au  Roy,  suivoient   le  mareschal  de 
Rets  furent  appeliez  les  Razez ,  et  les  partisans  de  la 
maison  de  Carses  estoient  surnommez  les  Carses.  Le- 
dit sieur  de  Vins  avoit  esté  des  premiers  du  party  dé 
la  ligue,  pour  l'opinion  qu'il  s'estoit  forme'e  dans  l'es- 
prit de  n'avoir  esté  recompensé  par  le  Roy  des  ser- 
vices qu'il  disoit  lui  avoir  faicts,  veu  qu'à  son  occasion 
il  avoit  receu  une  arquebuzade  au  siège  de  La  Ro- 
chelle, qui  sans  doute  eust  tué   Sa  Majesté  si   ledit 
sieur  de  Vins  n'eust  esté  au  devant  de  luy.  Ce  fut  aussi 
39-  7 

luy  qui  le  premier  prit  les  arrues  contre  le  sieur  de  La 
Valette,  gouverneur  de  Provence  pour  le  Roy.  Des 
exploicts  militaires  qui  se  sont  passez  en  ceste  pro- 
vince ,  nous  le  dirons  cy  après. 

Les  trefves  aussi  faictes  entre  le  duc  de  Lorraine  et 
mademoiselle  la  duchesse  de  Bouillon,  le  26  décem- 
bre i588,  pour  le  terme  de  six  semaines,  furent  con- 
tinuées jusques  au  dix-septiesme  de  ce  mois  de  mars, 
et  depuis  jusques  au  i3  d'avril,  que  la  guerre  recom- 
mença entr'eux.  Il  ne  sera  hors  de  propos  en  ce  lieu 
de  dire  la  cause  et  l'origine  de  leurs  querelles,  et 
comme  ceste  trefve  fut  faicte. 

Après  que  le  Boy,  par  l'edict  du  mois  de  juillet 
qu'il  accorda  avec  les  princes  de  la  ligue  l'an  i585, 
eut  commande  que  tous  ses  subjects  eussent  à  aller  à 
la  messe,  ou  sortir  dans  six  mois  de  son  royaume, 
ceux  de  la  religion  prétendue  reformée  des  provinces 
de  Champagne,  Picardie,  Isle  de  France,  et  d'autres 
endroicts,  se  retirèrent  à  Sedan  et  à  Jamets,  places 
appartenantes  au  duc  de  Bouillon,  lequel  en  estoit 
prince  souverain  :  mais  le  terme  de  six  mois  fut  réduit 
à  trois,  et  de  trois  mois  à  quinze  jours. 

Les  princes  de  la  maison  de  Lorraine  desiroient  de 
n'avoir  point  de  tels  voisins  auprès  d'eux;  mesmes  le 
duc  de  Guise  supplia  le  Boy  de  luy  permettre  de  faire 
la  guerre  aux  terres  du  duc  de  Bouillon;  mais  Sa  Ma- 
jesté ne  luy  voulut  octroyer  ceste  demande.  Soit  à 
dessein  ou  autrement,  la  prise  de  Bocroy,  faicte  le 
18  novembre  i586,  fut  le  prétexte  de  la  guerre  que 
ledict  sieur  duc  de  Guise  fit  au  duc  de  Bouillon. 

Bocroy  est  une  place  du  gouvernement  de  Cham- 
pagne. Un  gentil -homme  françois,  réfugié  à  Sedan, 

blen-aymé  du  duc  de  Bouillon ,  en  partit  avec  (juel- 
ques  capitaines  et  bon  nombre  de  soldats,  avec  les- 
quels il  prit  nuitamment  la  ville  de  Rocroy,  et  tuèrent 
le  sieur  de  Chambery  qui  en  ostoit  t^ouverneur.  La 
prise  de  ceste  ville  fut  l'occasion  que  le  duc  de  Guise 
assembla  en  diligence  ses  forces,  et  repi  it  ceste  place 
par  coni[)Osition  le  24  decemi)re  au  mesme  an. 

Le  duc  de  Bouillon  fut  accusé  d'estre  aulheur  de 
ceste  entreprise.  Il  envoya  au  Boy  ses  excuses,  et  luy 
manda  qu'il  n'en  sçavoit  rien,  mesmes  qu'il  avoit  def- 
fendu  à  tous  ses  subjects  de  donner  aucun  secours  à 
tels  entrepreneurs,  à  quoy  ses  subjects  luy  avoient 
obey  ;  aussi  qu'il  avoit  tasché  de  faire  avec  eux  à  ce 
qu'ils  remissent  la  place  entre  ses  mains  pour  la  rendre 
à  Sa  Majesté,  ce  qu'ils  n'avoient  voulu  faire,  et  l'avoient 
rendue  au  duc  de  Guise  qui  y  avoit  mis  un  gouver- 
neur à  sa  dévotion,  ce  qui  donnoit  assez  à  cognoistre 
que  ceste  surprise  prccedoit  d'une  double  entreprise 
et  practique  de  ses  ennemis,  qui  avoient  gaigné  tels 
entrepreneurs  dans  Sedan  pour  frapper  deux  coups 
d'une  mesme  pierre,  sçavoir  :  l'un,  pour  oster  le  sieur 
de  Chambery  de  dedans  Rocroy,  pource  qu'il  estoit 
fort  serviteur  du  Roy  et  n'estoit  point  de  la  ligue,  et 
l'autre,  pour  faire  croire  à  Sa  Majesté  que  tels  entre- 
preneurs ,  ainsi  sortis  de  Sedan,  n'avoient  entrepris 
ceste  surprise  que  par  son  advis,  aftin  que  le  Roy  com- 
mandast  au  duc  de  Guise  de  luy  faire  la  guerre. 

Au  contraire  de  ses  excuses,  le  duc  de  Guise  manda 
au  Roy  que  ceste  surprise  estoit  de  l'intelligence 
du  duc  de  Bouillon,  qui  vouloit  faire  la  guerre  à  la 
France  sous  main  par  les  ennemis  de  Sa  Majesté  qu'il 
avoit  retirez  dans  ses  places,  et  leur  avoit  fait  surpren- 

dre  Rocroy  et  en  tuer  le  gouverneur;  que  ceste  excuse 
qu'il  ne  leur  avoit  donné  secours  depuis  la  surprise 
n'estoit  une  excuse  vala])le,  pource  que  l'on  sçavoit 
assez  que  c'estoit  une  quantité  d'hommes  qu'il  avoit 
hazardez  pour  faire  ceste  exécution,  lesquels  il  eust 
supportez  s'ils  eussent  peu  garder  ceste  place;  mais, 
voyant  la  diligence  du  siège  et  qu'ils  estoient  contraints 
de  se  rendre,  il  les  avoit  desadvoiiez. 

Le  Roy,  nonobstant  toutes  ces  raisons,  ne  veut  point 
qu'on  entreprenne  la  guerre  sur  les  terres  de  Sedan; 
toutesfois  la  garnison  de  Jamets,  nonobstant  les  def- 
fences  qui  leur  estoient  faictes  par  le  duc  de  Bouillon, 
ne  pouvoit  se  maintenir  en  paix  :  mesmes  quelques- 
uns  ayant  surprins  et  pillé  une  maison  d'un  gentil- 
homme de  Lorraine,  desadvouez ,  estans  pris  furent 
pendus.  Toutes  ces  courses  furent  cause  que  le  duc  de 
Guise,  quoyqu'il  ne  pust  faire  condescendre  le  Roy  à 
ce  qu'il  luy  permist  de  faire  la  guerre  à  Sedan  et  à  Ja- 
mets, s'en  alla  emparer  de  Raucour  et  entra  dedans 
les  terres  de  Sedan,  où,  en  quatre  mois  que  ses  troupes 
y  séjournèrent,  il  y  fut  commis  une  infinité  d'actes 
d'hostilité,  pendant  lesquels  la  garnison  de  Jamets  fit 
aussi  la  guerre  à  toute  reste  aux  habitans  de  Verdun, 
par  le  commandement  du  duc  de  Bouillon,  jusques 
aux  trefves  qui  furent  faictes,  à  l'instance  de  la  Royne 
mère,  en  avril  iSB-j,  et  depuis  continuées  jusques  au 
mois  de  janvier  i588. 

Durant  ces  trefves  le  duc  de  Boiiillon  fut  conduc- 
teur de  ceste  grande  armée  d'estrangers,  après  la  des- 
route de  laquelle,  comme  nous  avons  dit  cy  dessus,  il 
mourut  l'unziesme  janvier  i588,  laissant  madamoi- 
selle  Charlotte  de  La  Mark  sa  sœur,  son  unique  heri- 

tiore,  et  M.  le  duc  de  Montpensier  leur  oncle,  son 
tuteur. 

Plusieurs  pensoieiit  que  les  princes  de  la  maison  de 
Lorraine  ne  voudroient  faire  la  guerre  à  ceste  pupille, 
mais  il  en  advint  au  contraire;  car  audit  mois  de  jan- 
vier la  guerre  se  commença,  et  le  duc  de  Lorraine 
envoya  le  ])aron  d'Haussonville  avec  trois  mille  hom- 
mes de  pied  et  huict  cents  chevaux  se  loger  autour  de 
J  a  mets.  Le  duc  de  Guise  y  envoya  aussi  une  partie  de 
ses  troupes,  qui  firent  un  grand  degast  autour  de  Se- 
dan, contre  l'intention  du  Roy  qui  avoit  îfccorde'  à  ma- 
damoiselle  de  Bouillon  la  continuation  de  la  trefve 
encores  pour  un  an. 

Le  baron  d'Haussonville  ,  tenant  Jamets  assiège', 
somme  le  sieur  de  Schelandre  de  rendre  la  place  au 
duc  de  Lorraine,  et  fait  offre  qu'il  ne  seroit  rien  changé 
ny  en  la  religion,  ny  en  la  police;  mais  il  eut  pour 
responce  qu'il  avoit  affaire  à  gens  d'honneur  qui  ne 
surtiroient  de  ceste  place  avec  des  paroles. 

Aussi  le  Roy  en  ce  temps  envoya  M.  de  Rieux,  che- 
valier de  ses  ordres,  à  Sedan;  il  proposa  au  conseil  de 
la  duchesse  de  Bouillon  que  Sa  Majesté  prendroit  la 
protection  de  ses  places,  à  la  charge  qu'il  mettroit  de- 
dans tel  gouverneur  qu'il  luy  plairoit.  Le  roy  d'Es- 
pagne en  mesme  temps  y  envoya  un  agent  leur  faire 
des  propositions.  Mais  le  comte  de  INLiulevrier,  oncle 
du  feu  dernier  duc  de  Bouillon,  prétendant  que  Sedan 
et  Jamets  luy  appartenoient,  escrivit  à  ceux  qui  y 
avoient  le  gouvernement  des  affaires,  et  les  pria  de  le 
recevoir,  avec  de  belles  promesses;  outre  tout  cela, 
on  parloit  encor  de  plusieurs  niari;iges  pour  madamoi- 
selle  de  Bouillon,  tantost  d'un  des  enfans  (k\  chic  dû 

Guise,  puis  de  l'un  de  ceux  du  duc  de  Lorraine.  Bref 
ces  places  estoient  bien  désirées  et  beaucoup  affligées. 
Quelque  travail  et  peine  que  M.  de  Montpensier  prinst 
en  la  cour  de  France  pour  y  apporter  quelque  déli- 
vrance et  soulagement,  il  n'en  put  venir  à  bout. 

Depuis  le  mois  de  janvier  jusques  au  mois  d'avril, 
les  assiegeans  et  assiégez  en  une  infinité  de  sorties  et 
approches  s'entremonstrerent  leur  valeur.  La  veille  de 
Pasques,  le  baron    d'Haussonville,   après  avoir  fait 
l)resche,  fit  donner  en  mesme  temps  l'assaut  et  l'esca- 
lade; mais  les  assiegeans,  repoulsez  avec  beaucoup  de 
perte,  furent  contraints  de  demander  au  duc  de  Lor- 
raine nouvelles  forces  d'hommes  et  d'argent.  Deux 
mois  se  passèrent  en  de  sanglantes  escarmouches  et 
sorties  que  faisoient  aucunefois  ceux  de  Jamets  avec 
des  petites  pièces  de  campagne,  et  endommageoient 
fort  les  assiegeans,  qui  receurent,  le  premier  juillet, 
trois  mil  lansquenets  de  renfort.  Toutesfois ,  peu  de 
jours  après,  un  pourparler  fut  accordé  entre  les  sieurs 
d'Haussonville  et  de  Schelandre.  En  ce  pourparler, 
d'Haussonville  dit  qu'un  mariage  ou  une  honneste  re- 
compense leur  pourroit  donner  la  paix.  Schelandre 
luy  respondit  que  le  desgast  qu'on  avoitfaictne  sepou- 
voit  recompenser,  et  que  la  diversité  de  religion  eni- 
pescheroit  un  mariage.  Après  plusieurs  discours,  il  fut 
arresté  entr'eux  que  Schelandre  advertiroit  M.  de  Mont- 
pensier, et  d'Haussonville  le  duc  de  Lorraine,  affind'ad- 
visers'il  y  avoit  moyen  de  pacifier.  En  se  disant  l'adieu  , 
le  sieur  d'Haussonville  dit:  «  Monsieur  de  Schelandre , 
il  vaut  mieux,  comme  dit  le  proverbe,  laisser  son  en- 
fant nior^feux  que  lui  arracher  le  nez.  »  Mais  le  sieur 
baron  de  Schelandre  lui  repartit:  «  Monsieur,  un  bon 

joueur  ne  se  retire  jamais  sur  sa  perte.  >*  Puis  il  ad- 
jousla  :  Quand  le  vin  est  tiré  il  le  faut  boire. 

Nonobstant  ce  pourparler,  chacun  d'eux  taschoit  à 
faire  reiissir  ses  desseins.  Les  in  tell  ijjen  ces  que  Haus- 
sonville  pensoit  avoir  avec  quelques-uns  de  Jamets  se 
trouvèrent  doubles,  et  les  voulant  faire  venir  à  efiect, 
plusieurs  des  siens  y  perdirent  la  vie,  et  luy  l'argent 
du  duc  de  Lorraine,  qui  servit  bien  aux  assiégez. 

La  continuation  de  ce  siège  résolue  au  conseil  du 
duc  de  Lorraine,  le  sieur  d'Haussonville  fit  faire  neuf 
forts  pour  euipescher  les  sorties  des  assiégez;  mais  par 
la  sage  conduitte  de  leur  gouverneur,  ils  ne  laissèrent 
de  faire  encor  des  sorties,  et  plusieurs  fois  rechasse- 
lent  les  assiegeans  jusques  dedans  leurs  forts. 

Cependant  que  Janiets  estoit  pressé  par  un  si  long 
siège,  madame  d'Aremberg  se  trouva  au  mois  d'octo- 
bre à  Sedan  pour  adviser, avec  le  conseil  de  mademoi- 
selle de  Bouillon ,  s'il  y  auroit  moyen  de  faire  quelque 
accord  avec  le  duc  de  Lorraine.  Le  sieur  de  Sche- 
landre  s'y  rendit  aussi;  quelques  articles  furent  dres- 
sez, que  ledit  sieur  de  Schelandre  porta  au  baron 
d'Haussonville  qui  estoit  au  camp  devant  Jamets,  le- 
quel les  envoya  au  duc  de  Lorraine  à  Nancy,  se  char- 
geant d'en  rendre  response  dans  trois  semaines;  mais 
ledit  baron  se  trouvant  malade,  il  quitta  la  conduicte 
de  l'arme'e  au  seneschal  deLenoncouit,  qui  ayant  pris 
ceste  charge  resserra  d'aborde'e  fort  les  assiégez.  Le 
17  novembre  le  sieur  de  rA-fTerté,  de  la  part  du  duc, 
ayant  apporté  la  responce,  il  la  communiqua  au  sieur 
de  Schelandre;  mais  ayant  pris  temps  pour  en  délibé- 
rer, il  advint  que  la  cavalerie  de  vScdan,  qui  pouvoit 
cstre  de  cent  Ijons  chevaux,  fut  dclFaicte  près  d'Esté- 

nay  ;  fort  peu  se  sauvèrent  de  la  mort  ou  de  la  prison. 
Cela  recula  un  peu  ceste  negotiation,  qui  fut  peu  après 
reprise,  et  ledit  sieur  de  l'Afferté  alla  avec  le  sieur  de 
Marolles  à  Sedan,  où  estant  arrivé  il  communiqua  la 
response  dudit  duc  son  maistre  au  conseil  de  made- 
moiselle de  Bouillon.  Ceste  response  veuë  et  regarde'e 
audit  conseil,  le  sieur  de  l'Afferté  fut  chargé  de  porter 
leur  resolution  au  duc  de  Lorraine,  de  laquelle  il  pro- 
mit rendre  response  dans  le  cinquiesme  décembre.  Au 
lieu  de  revenir,  le  duc  de  Lorraine  envoya  le  sieur  de 
Lenoncourt,  baillif  de  Sainct  Mihel,  frère  dudit  sieur 
seneschal,  gênerai  de  l'armée  de  devant  Jamets,  qui 
mit  la  dernière  main  à  une  trefve  qui  fut  publiée  le 
28  décembre  i588,  pour  le  temps  de  six  semaines. 

Par  ceste  trefve  (0,  la  ville  de  Jamets,  ne  pouvant 
plus  tenir  à  cause  de  la  famine  et  des  maladies,  fut 
rendue  au  duc  de  Lorraine.  Le  sieur  de  Schelandre 
se  retira  avec  les  gens  de  guerre  au  chasteau  pour 
madamoiselle  de  Bouillon,  ayant  promis  de  ne  mettre 
de  nouveau  aucuns  vivres  dedans  ceste  place,  ny  mu- 
nitions, ny  gens  de  guerre. 

Il  fut  aussi  accordé  de  part  et  d'autre  qu'il  ne  se  fe- 
roit  aucuns  ouvrages  en  la  ville  qui  pussent  nuire  au 
chasteau,  ny  dans  le  chasteau  qui  pussent  nuire  à  la  ville. 

Que  les  gens  de  guerre  et  habitans  de  Jamets  qui  ne 
voudroient  faire  serment  au  duc  de  Lorraine  sorti- 
roient,  et  seroient  conduits  seurement. 

Que  mademoiselle  de  Boiiillon  pendant  la  trefve 
ne  seroit  empeschée  de  recevoir  ses  droicts  et  revenus. 

(>)  Par  ceste  trefwe.  Cayet  omet  de  dire  que  François  de  La  Noup 
présidoii  au  conseil  ds  fe  jerme  duchesse  de  Bouillon,  dont  il  étoit  tu- 
teur. 

Et  pour  remettre  un  bon  repos  ez  terres  de  ma- 
demoiselle de  Bouillon,  que,  dedans  le  lo  de  janvier, 
ses  députez,  avec  ceux  du  duc  de  Lorraine,  s'assemble- 
roient  à  Inaut  pour  adviser  à  faire  une  bonne  paix  par 
le  moyen  d'un  mariage,  pour  le  bien  et  contentement 
de  ladite  damoiselle  et  seurelé  de  ses  subjets,  sans 
toutesfois  y  rien  conclurre  ny  resouldre  que  premiè- 
rement chacun  d'eux  n'eust  envoyé'  vers  le  Roy  et 
M.  de  Montpensier  pour  avoir  leur  consentement,  et 
obtenir  d'eux  procuration. 

Le  23  janvier  1589,  les  députez, tant  d'une  part  que 
d'autre,  se  trouvèrent  à  Inaut.  Plusieurs  articles  furent 
dressez,  mais  pour  les  faire  entendre  au  Roy  on  pro- 
longea la  trefve  jusques  au  premier  jour  du  mois  de 
mars. 

Pendant  ceste  trefve,  les  gens  de  guerre  de  part  et 
d'autre  prindrent  party.  Le  duc  de  Lorraine,  qui  ne 
se  vouloit  après  la  mort  de  ses  cousins  de  Guise  dé- 
clarer ouvertement  contre  le  Roy,  licentia  une  partie 
de  ses  troupes ,  lesquelles  furent  trouver  le  capitaine 
Sainct  Paul  en  Champagne,  qui  tenoit  pour  le  party  de 
l'union. 

D'autre  costé,  aucuns  gens  de  guerre  de  Sedan  et 
de  ceux  qui  estoient  sortis  de  Jamets,  sçachants  que 
le  sieur  d'Inteville,  lieutenant  gênerai  pour  le  Roy  en 
Cliampagne,  levoit  des  hommes  pour  s'opposer  aux  re- 
muements du  capitaine  Sainct  Paul,  vindrent  le  trou- 
ver en  Champagne,  et  se  mirent  sous  la  conduitte  du 
sieur  d'Amblize  et  du  baron  de  Terme.  Le  capitaine 
Sainct  Paul,  ayant  ramassé  le  plus  de  gens  qu'il  put, 
sçachant  que  ledit  sieur  d'Amblise  tenoit  les  champs, 
aUa  pour  le  deHaire.  Les  royaux  et  les  liguez  se  ren- 

contrèrent  entre  Sainct  Gevin  et  Sainct  George,  où  il 
y  eut  un  grand  combat.  Du  commencement  la  compa- 
gnie d'Amblize  prit  l'espouvante,  et  demeura  avec  fort 
peu  des  siens  au  combat;  mais,  après  ce  premier  choc, 
les  sieurs  de  Chaumont,  de  Vandy  et  de  Loupes  avec 
leurs  compagnies  chargèrent  tellement  les  troupes  de 
Sainct  Paul,  qu'ils  les  rompirent  et  mirent  en  fuite, 
après  en  avoir  tue'  et  pris  prisonniers  plusieurs,  entre 
lesquels  estoient  le  sieur  d'Artigoti ,  lorrain,  et  quinze 
capitaines.  Geste  deffaicte  vint  bien  à  propos  pour  les 
affaires  du  Roy,  car,  si  ceux  qui  tenoient  son  party  y 
eussent  esté  desfaicts,  il  y  avoit  grande  apparence  que 
presque  toute  la  Champagne  eust  pris  le  party  de  l'union  ; 
car  ceste  province  fut  grandement  divisée;  mesmesles 
habitans  de  Troye  vindrent  à  Paris  demander  le  fils 
puisné  de  feu  M.  de  Guise,  appelle  depuis  la  mort  de 
son  père  M.  le  prince  de  Ginville,  affin  d'estre  leur 
gouverneur;  mais,  ainsi  que  tous  peuples  font  d'ordi- 
naire en  tels  remuements,  les  Troyens  luy  portèrent 
une  fort  grande  affection  à  ce  commencement,  et  à  la 
suitte  de  ceste  histoire  il  se  verra  qu'au  déclin  de  la 
ligue  ils  le  firent  sortir  si  soudainement  de  leur  ville, 
qu'ils  ne  luy  donnèrent  le  loisir  quasi  de  monter  à 
cheval.  Le  sieur  de  Hautefort,  qui  se  qualifioit  lieute- 
nant gênerai  en  Champagne  et  Brie  pour  l'union  ,  fut 
à  Troye  avec  des  troupes  de  gens  de  guerre,  lequel 
traicta  rudement  les  chasteaux  des  seigneurs  qui  s'es- 
toient  déclarés  pour  le  party  du  Roy,  entr'autres  les 
chasteaux  de  Chapes,  Brienne  et  Marzac.  Il  alla  faire  le- 
ver le  siège  au  sieur  de  Sautour,  qui  avoit  assiégé  Meiy 
sur  Seine,  et  le  chargea  de  telle  façon  que  tous  les 
siens  furent  dcffaicts,  et  luy-mesme  eut  assez  de  peine 

à  se  sauver  au  travers  des  eaux  et  des  marcts  où  il 
j)ensa  se  noyer.  Les  villes  de  Reims,  Troyes,  Meaux, 
INIezicres,  Vilry  et  autres,  se  mirent  du  party  de  l'u- 
nion. Chaalons,  Langres,  Cliasteau -Thierry,  Saincte 
Menehoust  et  autres,  tindrent  le  party  du  Roy.  Voylà 
comment  les  villes  de  ce  gouvernement  lurent  divisées 
en  deux  partys.  Dans  Chaalons  il  fut  du  depuis  estably 
une  chambre  du  parlement  de  Paris  transféré  à  Tours, 
pour  rendre  la  justice  aux  catholiques  royaux  des 
provinces  de  Champagne,  Brie,  Picardie  et  autres 
pays  qui  sont  enclavez  entre  la  rivière  de  Seine,  le 
pays  de  Gaux  en  Normandie ,  et  les  frontières  des  Pays- 
Bas,  Lorraine  et  Bourgongne. 

Or,  pour  retourner  au  discours  de  ce  (fui  se  passoit 
entre  le  duc  de  Lorraine  et  mademoiselle  de  Bouillon, 
pendant  leur  trefve  ledit  duc  de  Lorraine  envoya  le 
sieur  de  Lenoncourt,  baillif  de  Sainct  Mihel,  pour 
avoir  l'advis  et  volonté  du  Roy  et  de  M.  de  Montpen- 
sier  touchant  le  mariage  proposé  par  leurdite  trefve,  et 
de  la  composition  à  l'amiable  de  leurs  différents  :  mais 
Sa  Majestéescrivit  au  duc  de  Lorraine  qu'il  vouloitque 
la  trefve  fust  continuée  jusques  à  son  arrivée  en  Cham- 
pagne, où  il  esperoitestre  au  plus  tard  dans  deux  mois, 
et  cjue  luy  mesmes  vouloit  estre  sur  les  lieux  arbitre  de 
leurs  différents  pour  les  terminer  à  l'amiable.  Geste  res* 
ponce  ne  plut  au  duc,  et  du  depuis,  voyant  les  grands  re- 
muements cjui  se  faisoient  en  France,  il  ne  voulut  conti- 
nuer la  trefve,  si  bien  qu%le  treiziesme  d'avril  la  guerre 
recommença,  et  le  siège  du  cliasteau  de  Jamets  fut  con- 
tinué, de  la  reddition  duquel  nous  parlerons  cy  après. 

Après  que  M.  le  duc  de  Mayenne  eut  juré  et  fait 
serment  au  parlement  de  Paris,  entre  les  mains  du 

président  Brisson ,  d'employer  jusques  à  la  dernière 
goutte  de  son  sang  pour  maintenir  la  religion  catholi- 
que, apostolique  et  romaine,  et  conseiver  l'Estat  royal 
en  son  entier,  l'authoritédes  cours  souveraines, les  pri- 
vilèges du  clergé  et  de  la  noblesse  ,  de  faire  garder  et 
observer  les  loix  et  ordonnances  du  royaume  et  l'obeys- 
sance  deuë  aux  magistrats,  de  préserver  le  peuple  de 
France  de  toute  oppression,  et  d'employer  les  forces 
et  la  puissance  qui  luy  avoit  este'  octroyée  à  l'honneur 
de  Dieu  et  au  bien  du  royaume,  il  partit  de  Paris  pour 
aller  faire  un  corps  d'armée  de  toutes  ses  troupes,  les- 
quelles durant  le  mois  de  mars  s'estoient  rendues  en 
la  Beaulse.  On  l'attendoit  à  Orléans ,  et  les  habitans 
eussent  bien  désiré  qu'il  y  eust  esté  pour  les  délivrer  des 
royaux  de  Boisgency,  lesquels  ne  bougeoientde  leurs 
poites  ;  mais  l'entreprise  de  Vendosme  et  de  Tours 
luy  fit  prendre  le  chemin  de  Chasteaudun,  où  M.  le 
légat  Morosini  du  consentement  du  Roy  l'allaexpresse- 


'D 

ment  trouver 


Ledit  sieur  légat,  prenant  congé  de  Sa  Majesté  sa 
légation  finie ,  entendant  que  l'on  proposoit  au  Roy 
qu'il  falloit  qu'il  appellast  prez  de  luy  le  roy  de  Na- 
varre et  ses  forces  pour  résister  au  duc  de  Mayenne  et 
au  party  de  l'union,  le  supplia  de  ne  le  vouloir  faire , 
mais  plustost  pacifier  son  royaume  avec  les  catholiques 
de  l'union,  et  s'offrit  liiy-mesme  de  s'y  entremettre: 
ce  que  le  Roy  receut  de  bonne  part ,  et  accepta  son 
offre,  et  luy  permit  d'aller  tiiouver  M.  de  Mayenne  la 
part  où  il  seroit  pour  le  persuader  à  la  paix  et  à  un 
accord,  duquel  Sadite  Majesté  avoit  desjà  escrit  à  M.  le 
duc  de  Lorraine,  affin  qu'il  y  preparast  tous  les  autres 
princes  de  sa  maison.  Et  pour  accélérer  plustost  cest 

itOaire  ,  Sa  Majesté  bailla  audit  sieur  Icgat  par  csciit 
l'accoid  qu'il  desiroit  faire  avec  ledit  duc  de  Maj'enne 
etavectous  les  princesetseigneurs  duparty  de  l'union, 
dans  lequel  il  leui-  piomettoit  de  délivrer  tous  les  pri- 
sonniers (ju'il  tenoit,  de  continuer  tous  les  princes  et 
seigneurs  de  ce  party  en  tous  leurs  gouvernements, 
leur  laisser  les  villes  de  seureté,  et  les  faire  payer  de 
leurs  pensions  :  au  pied  duquel  escrit  Sa  Majesté  mit 
que  pour  les  ditiicultez  qui  pourroient  advenir  sui- 
l'exécution  de  son  offre  ,  qu'il  s'en  remettoit  du  tout  à 
Sa  Saincteté  pour  en  estre  amiai)le  compositeur,  pre- 
nant pour  adjoincts  messieurs  le  grand  duc  de  Tos- 
cane, le  duc  de  Lorraine  ,  la  seigneurie  de  Venize  et 
M.  le  duc  de  Ferrare.  Le  Roy  par  ceste  proposition 
fit  paroistre  audit  sieur  légat  le  désir  qu'il  avoit  d'ap- 
paiser  ces  nouveaux  troubles  :  mais ,  ayant  sceu  que 
M.  de  Mayenne  estoit  party  de  Paris  pour  le  venir 
assaillir,  et  craignant  qu'il  ne  le  prinst  à  son  desadvan- 
tage,  il  dit  audit  sieur  légat  qu'il  le  prioit  d'effectuer 
ceste  negotiation  dans  quinze  jours,  ou  de  faire  faire 
(juelque  Irefve  dans  ledit  temps;  mais  que  si  cela  ne  se 
pouvoit  faire  qu'il  le  luy  mandast  incontinent ,  affin 
([u'il  pensast  à  ses  affaires. 

M.  le  légat  le  luy  promit,  et  s'estant  hasté  pour  aller 
à  Orléans,  pensant  y  rencontrer  M.  de  Mayenne,  fut 
contraint  de  rebrousser  chemin  et  le  venir  trouver  à 
Chasteaudun,  où  il  luy  proposa  les  articles  et  les  con- 
ditions que  le  r>oy  luy  avoit  baillées,  et  n'oublia  rien 
de  ce  qu'il  pensoit  pouvoit  apporter  advancement  à  un 
tel  œuvre;  mais  M.  de  Mayenne  luy  dit:  «Je  ne  peux 
entendre  h  nul  accord  qu'auparavant  je  n'aye  ad  vis 
de  tous  ceux  qui  ont  interest  au  party  de  l'union  aussi 

bien  que  moy.  Quand  bien  j'aurois  accordé  toutes  ces 
propositions,  SaSainctete'  ne  me  voudroit  contraindre 
de  luy  obeyr  ;  aussi  suis-je  résolu  de  plustost  mourir 
que  de  le  faire.  »  M.  le  légat  se  trouva  lors  bien  es- 
tonné  et  loing  de  son  attente;  il  ouyt  des  propos  que 
les  plus  grands  de  ce  party  de  l'union  disoient  si  libre- 
ment contre  le  Roy  ,  avec  une  infinité  d'injures,  ne  le 
nommant  jamais  pour  roy ,  qu'il  n'osa  plus  parler  de 
paix  au  duc  de  Mayenne,  ny  à  aucun  de  son  conseil, 
considérant  que  ce  seroit  temps  perdu.  Il  en  advertit 
incontinent  Sa  Majesté  suivant  ce  qu'il  luy  avoit  pro- 
rais, luy  mandant  qu'il  pourveust  à  ce  qu'il  advi- 
seroit  estre  bon  pour  ses  affaires  ;  quand  à  luy,  qu'il 
estoit  bien  marry  de  n'avoir  peu  rien  faire  de  bon  avec 
M.  de  Mayenne ,  duquel  il  avoit  pris  congé  pour  s'en 
retourner  à  Orléans,  et  continuer  son  voyage  jusques 
à  Lyon ,  où  il  attendroit  ce  qu'il  plairoit  à  Sa  Saincteté 
luy  commander. 

Quand  le  Roy  alla  de  Blois  à  Tours,  M.  le  légat  fut 
logé  durant  le  caresme  de  ceste  année  dans  l'abbaye 
de  Marmoustier,  où  il  n'avoit  point  entendu  les  termes 
et  paroles  dont  usoient  ceux  de  l'union  ;  mais  il  fut 
fort  estonné,  estant  à  Orléans,  de  ce  qu'ouvertement  et 
affirmativement  plusieurs  grands  de  ce  party  ne  vou- 
loient  plus  recognoistre  le  Roy  pour  souverain,  et  que 
le  clergé,  devant  qu'avoir  eu  mandement  du  Pape,  s'es- 
toit  émancipé  de  faire  beaucoup  de  choses  nouvelles  de 
leur  authorité ,  obeyssans  à  la  resolution  faicte  par 
aucuns  docteurs  qui  prenoient  le  nom  de  la  Faculté 
de  Paris,  par  laquelle  ils  arresterent  que  ces  mots ;yro 
Rege  nostro  seroient  obmis  et  passez  sous  silence  par 
tous   les  prestres  qui  chanteroient  la  messe,  comme 

u'estans  de  l'essence  propre  du  canon  ,niais  que  l'on 
diroit  au  lieu  :  Pro  Christianis  nostris principibus .  Geste 
resolution  portuit  aussi  que,  s'il  y  avoit  aucuns  docteurs 
qui  ne  fussent  de  leur  opinion,  qu'ils  seroient  privez 
des  prières  et  droicts  de  la  Faculté,  efiiicez  et  rejeltez 
du  sein  d'icelle,  comme  coulpables  et  participans  de 
crime  et  d'excommunication.  Plus,  que,  sans  mande- 
ment de  s'a  Sainctete',  ils  avoicnt  collige'  de  nouveau 
certaines  prières  que  les  prestres  de  ce  party  disoient 
en  célébrant  la  messe.  Bref,  il  vid  tant  de  choses  inven- 
te'es  aux  églises  des  villes  qui  tenoient  ce  party  ,  que 
non  seulement  luy,  mais  tous  ceux  qui  n'avoient  au- 
cune passion  en  ces  remuements ,  les  blasraerent  comme 
tenans  par  trop  d'une  sédition  populaire  :  car,  outre 
telles  prières  nouvelles ,  ils  avoient  fait  des  tableaux 
ez  églises  principales  pour  animer  le  peuple  contre  le 
Roy  ,  où  le  duc  de  Guise  estoit  peint  tué  de  da- 
gues, avec  ces  mots  :  Prince  de  force ,  et  son  frère  le 
cardinal  de  Guise  estoit  tué  de  coups  d'hallebardes, 
avec  ceste  inscription  :  Prince  de  patience.  Ces  pein- 
tures esmeurent  merveilleusement  les  peuples  à  se 
desbaucher  de  l'obeyssance  de  leur  souverain. 

Or,  le  Roy  ayant  receu  les  lettres  de  M.  le  légat 
comme  il  n'avoit  peu  faire  condescendre  le  duc  de 
Mayenne  à  un  bon  accord  ,  fut  contraint  de  se  servir 
du  roy  de  Navarre  ,  auquel  incontinent  il  manda  un 
gentil-homme  pour  le  semondre  de  mettre  en  effect 
les  offres  qu'il  luy  avoit  plusieurs  fois  faictes  de  luy 
obeyr.  Le  roy  de  Navarre  envoya  M.  de  Chastillon  à 
Tours.  La  nécessité  où  les  affaires  s'alloient  réduire  ne 
requeroit  pas  grande  contestation.  Le  Roy  promit  de 
luy  bailler  un  passage  sur  la  rivière  de  Loire,  et  que  l'on 

feroit publier  une  trefve  pour  un  an,  pendant  laquelle 
on  traicleroit  d'une  paix  asseurée/ Pour  la  délivrance 
d'un  pont  sur  la  rivière  de  Loire,  le  Roy  avoit  promis  le 
pont  de  Ce  ;  celuy  qui  en  estoit  gouverneur  fit  quelque 
difficulté'  de  se  desfaire  de  ceste  place;  ce  que  voyant  le 
Roy,  il  envoya  quérir  le  sieur  de  Lessar,  gouverneur  de 
Saumui,  qui  luy  promit  de  délivrer  la  ville  €t  le  pont  de 
Saumur  au  roy  de  Navarre  ;  mais  il  supplia  Sa  Majesté 
de  luy  faire  délivrer  dix  mille  francs,  à  quoy  se  mon- 
toient  quelques  réparations  qu'il  avoit  fait  faire.  Les 
finances  de  l'espargne  du  Roy  estoient  taries  pource 
que  les  deniers  des  receptes  générales  n'y  venoient  plus, 
car  le  party  de  l'union  en  possedoit  d'aucunes  :  les  de- 
niers de  celles  qui  estoient  encor  en  l'obeyssance  de 
Sa  Majesté  ne  pouvoient  estre  amenez  à  Tours  pour 
la  difficulté  des  chemins  ;  quelques-unes  estoient  rete- 
nues pour  les  affaires  en  chasque  province  :  ce  qui  fut 
cause  que  les  trésoriers  refusèrent  de  payer  lesdits  dix 
mille  francs  au  sieur  de  Lessar  faute  de  finance  royale. 
Un  seigneur  italien   les   presta  au  Roy.  Le  sieur   de 
Lessar  contenté,  il  délivra  la  ville  et  le  pont  de  Saumur 
au  roy  de  Navarre,   qui  mit  pour  commander  dans 
ceste  place  le  sieur  du  Plessis  Mornay. 

Or,  en  ce  mesme  temps  que  le  Roy  estoit  en  néces- 
sité d'argent,  le  party  de  l'union  ne  manquoit  point  de 
moyens,  et,  comme  plusieurs  ont  dit,  «  les  thresors 
cachez  furent  lors  descouverts  pour  eux  comme  si  le 
destin  leureust  exprès  nourry  des  gens  pour  leur  faire 
une  espargne  et  un  magasin  d'or  ;  »  car  ils  trouvèrent 
en  un  seul  endroit  dans  Paris,  au  logis  du  sieur  Molan, 
thresorier  de  l'espargne,  plus  d'un  milion  de  livres 
qu'il  avoit  fait  cacher  et  enterrer  dans  sa  maison.  Ce 

thresorier  estoit  à  Tours,  et  avoit  de  belles  seigneuries 
en  Touraine  :  il  se  plaignoit  plus  du  temps  et  du  peu 
de  moyens  qu'il  avoit  que  nul  autre  des  réfugiez. 
Outre  le  Roy,  beaucoup  de  ses  particuliers  amis  durant 
ces  calaraitez  publiques  l'avoient  requis  de  leur  prester 
de  l'argent:  plusieurs  sçavoient  ses  commoditez;  il  les 
avoit  refusées  à  tous.  Sur  la  nouvelle  qui  vint  au  Roy 
d'un  si  grand  nombre  d'or  que  ceux  de  l'union  avoient 
trouvé  caché  dans  sa  maison,  il  le  fit  mettre  prisonnier. 
Les  justes  courroux  des  roys  sont  excusables.  Molan 
dit  que  cest  argent  ne  luy  appartenoit,  ains  à  des  par- 
ticuliers dont  il  estoit  responsable.  Les  siens  s'employè- 
rent pour  luy.  Pour  sortir  de  peine  il  bailla  encor  au 
Roy  trente-mil  escus,  et  perdit  son  estât,  qui  valoit 
bien  autant.  Une  mauvaise  fortune  suit  l'autre  :  il  luy 
en  advint  de  mesme  ,  car  M.  de  Mayenne  prenant 
Sainct  Ouyn,  toutes  ses  terres  qu'il  avoit  en  Touraine 
furent  ravagées. 

Le  2 1  d'avril  le  roy  de  Navarre,  estant  à  Saumur,  fit 
une  déclaration  sur  son  passage  de  la  rivière  de  Loire 
pour  faire  service  à  Sa  Majesté.  Il  dit  dans  ceste  dé- 
claration qu'estant  premier  prince  du  sang  de  France, 
que  la  loy  et  son  devoir  l'obligent  de  défendre  son 
Roy,  et  que ,  quelque  prétexte  que  les  chefs  de  la  ligue 
prennent,  qu'ils  ne  sont  que  perturbateurs  du  repos 
public,  et  n'ont  autre  but  que  la  vie  et  couronne  du 
Roy,  la  dissipation  et  usurpation  de  cest  Estât  ; 

Qu'il  n'a  et  ne  veut  tenir  pour  ennemis  que  ceux 
qui  se  sont  rebellez  contre  le  Roy ,  et  deffend  à  tous 
ses  gens  de  guerre  de  rien  entreprendre  ny  attenter 
sur  les  bons  sujets  du  Roy,  et  spécialement  sur  ceux 
du  clergé,  pourveu  qu'ils  se  contiennent  modestement 
39.  8 

en  leur  vocation,  priant  tous  les  ordres  et  estats  de  ce 
royaume  d'adviser  au  mal  qu'apportera  la  conliiiua- 
tion  de  ces  confusions; 

Ceux  du  cierge',  de  considérer  la  pieté  estoufée  dans 
les  armes,  le  nom  de  Dieu  en  blasphème,  et  la  reli- 
gion en  mespris,  s'accoustumant  un  chacun  de  se  jouer 
du  sacré  nom  de  foy,  lors  qu'il  void  que  les  plus  grands 
le  prennent  pour  prétexte  des  plus  exécrables  infide- 
litez  qui  puissent  estre  ; 

Ceux  de  la  noblesse,  de  remarquer  quelle  cheute  a 
prins  leur  ordre  en  peu  de  temps,  quand  les  armes, 
marques  ou  de  la  noblesse  héréditaire,  ou  loyers  de 
vertu,  sont  comme  trainées  dedans  la  fange,  mises  ez 
mains  d'une  populace  qui  de  liberté  passera  en  licence, 
de  licence  à  l'abandon  de  toute  insolence,  sans  plus 
respecter,  comme  jà  on  le  void ,  ny  mérites  ny  qualitez  ; 

Ceux  de  la  justice,  de  considérer  quel  brigandage 
est  entré  par  la  porte  du  bien  public,  quand  en  la 
chambre  des  pairs  de  France,  où  les  plus  grands  lais- 
sent leur  espée  pour  la  révérence  de  justice,  est  entré 
un  procureur  armé,  accompagné  de  vingt  marauts, 
portant  l'e^pée  à  la  gorge  au  parlement  de  France, 
l'emmenant  en  triomphe  en  robbes  rouges  à  la  Bas- 
tille; quand  un  premier  président  est  assommé,  trainé 
et  pendu  à  Thoulouze  (zélateur  de  la  religion  catho- 
lique-romaine, et  le  plus  formel  ennemy  de  la  con- 
traire) par  le  monopole  d'un  evesque; 

Ceux  du  tiers-estat,  qui  tout  au  moins  dévoient  tirer 
proffit  de  ces  dommages,  advisent  s'ils  sont  soulagez 
des  tailles  et  subsides  ,  s'ils  sont  deschargez  de  la  gen- 
darmerie ,  si  leurs  boutiques  ez  villes  et  leurs  mestai- 
ries  ez  champs  s'en  portent  mieux. 

«  Un  roy,  dit-il,  ne  peut  souffrir  d'estre  dégrade' 
par  ses  subjects;  et  pour  l'empescher  il  faudra  rengcr 
riiîueur  contre  rigueur,  et  force  contre  force.  Contre 
l'usurpation  des  estrangers,  il  faudra  que  Sa  Majesté 
soit  secourue  d'eslrangers ,  ce  qui  sera  la  cause  que 
les  champs  deviendront  en  forests,  et  les  guerets  en 
friche  :  mal  qui  sera  commun  au  laboureur  et  au  bour- 
geois, au  gentilhomme  et  au  clergé. 

«  Il  seroit  bien  plus  à  propos  d'abréger  tant  de  ca-' 
Limitez  par  une  paix,  en  rendant  l'obéissance  et  la  fi- 
délité que  l'on  doit  au  Roy.  C'est  pourquoy  je  prie 
tous  les  serviteurs  de  Sa  Majesté  de  redoubler  leur 
affection  et  courage  à  le  servir  de  bien  en  mieux  contre 
ses  ennemis,  et  exhorte  ceux  qui  se  sont  laissez  aller 
à  une  telle  rel)ellion,  de  n'estre  instrumens  de  leur 
propre  ruine,  et  de  se  désister  d'un  si  mauvais  party, 
et  recourir  à  la  clémence  de  Sa  Majesté.  » 

Peu  après  la  publication  de  ceste  déclaration ,  le  Roy 
en  fit  publier  deux  en  un  mesme  temps.  Dans  la  pre- 
mière il  déclare  tous  les  biens  meubles  du  duc  de 
Mayenne,  et  des  princes  et  habitans  des  villes  qui  te- 
noient  son  party,  aci[uis  et  confisquez,  pour  estre  les 
deniers  provenans  de  la  vente  d'iceux  employez  aux 
frais  de  la  guerre,  puis  que  dans  le  i5  d'avril,  terme 
qu'il  leur  avoit  prefix  pour  se  recognoistre,  ils  n'es- 
t oient  venus  se  remettre  en  l'obéissance  que  justement 
ils  luy  dévoient. 

L'autre  déclaration  estoit  sur  la  trefve  qu'il  avoit 
accordée  avec  le  roy  de  Navarre ,  dans  laquelle  il  dit 
que  l'on  avoit  de  longue-main  essayé  de  séduire  la 
plus-part  de  ses  subjects  catholiques  par  ligues  et  as- 
sociations secrettes ,  sous  un  faux  prétexte  de  zèle  et 

de  la  conservation  de  la  religion  catholique-romaine, 
contre  ceux  de  la  nouvelle  opinion  qui  pourroient 
prétendre  de  luy  succéder;  mais  que  le  but  des  chefs 
de  telles  ligues  tendoit  à  l'usurpation  et  partage  de  sa 
couronne  entr'eux,  après  s'estre  formé  un  party  entre 
ses  subjects  catholiques,  et  s'estre  appuyez  d'intelli- 
gences avec  les  estrangers; 

Que  les  chefs  de  ceste  ligue  avoient  commencé  tels 
mauvais  desseins  par  detractions  et  mesdisances  de  ses 
actions,  pour  le  rendre  odieux  à  son  peuple,  et  tirer  à 
eux  l'affection  d'iceluy,  sous  prétexte  de  le  soulager 
des  charges  que  l'injure  du  temps  leur  auroit  appor- 
tées, et  que  tels  desseins  avoient  continué  par  la  levée 
de  leurs  premières  armes  :  ce  qui  n'avoit  apporté  autre 
effect,  sinon  la  destruction  de  ses   subjects  par  les 
entreprises  qu'ils  faisoient  contre  son  authorité;  mais 
que  si  les  essays  de  la  prise  de  leurs  premières  armes 
avoient  esté  pernicieux ,  que  la  suitte  en  estoit  en- 
cores  plus  dommageable,  et  cause  de  toutes  les  inhu- 
manitez  et  desordres  qui  se  commettoient  en  la  France , 
telles  que  l'on  n'en  avoit  jamais  veu  ny  ouy  parler  de 
semblables.  «  Nous  avons,  dit-il,  du  commencement     , 
recherché  tous  moyens  à  nous  possibles  pour,  par     I 
douceur,  r'amener  tous  nos  sujets  catholiques  à  une 
bonne  et  ferme  reunion  sous  nostre  obéissance ,  et  par 
le  moyen  d'icelle  exécuter  ce  que  à  leur  instante  prière 
nous  leur  aurions  promis  en  l'assemblée  de  nos  estats. 
Mais,  tant  s'en  faut  que  par  ceste  voye  la  dureté  de 
leurs  cœurs  ait  peu  estre  amollie  et  fleschie  à  quel- 
<jue  compassion  de  tant  de  maux  dont  ils  sont  cause 
non  contens  des  desordres  passez,  mesmes  d'avoir  sous- 
levé  contre  nous  la  pluspart  de  nos  villes,  tué,  empri- 

sonne  ou  dépose  nos  oflficlers,  rançonné  les  plus  aisez 
de  nostrc  royaume,  de  quelque  ordre,  estât,  qualité, 
sexe,  conditian  et  aage  qu'ils  puissent  estre,  uiesines 
les  personnes  ecclésiastiques,  rompu  nos  seaux,  efiacé 
nos  armoiries,  descbiré  et  ignominieusement  trainé 
nos  elligies,  cstably  des  conseils  et  officiers  à  leur  fan- 
tasie,  ravy  nos  finances  et  exercé  contre  nous  et  nos 
bons  sujets  tous  actes  de  mespris,  dérision  ,  bostilité  et 
inbumanilé,  qu'adjoustans  injure  sur  injure,  ils  s'ap- 
prestent  à  venir  assaillir  nostre  propre  personne  avec 
artillerie  tirée  de  nos  arcenaux,  et  armée  composée, 
tant  de  nos  sujets  rebelles  que  d'estrangers  en  partie 
de  religion  contraire  à  la  catbolique,  apostolique  et 
romaine,  de  laquelle  neantmoins  ils  se  disent  seuls 
protecteurs,  pour  avec  nous  opprimer  tous  nos  bons 
sujets  et  serviteurs  catboliques,  au  lieu  de  s'addFesser 
à  ceux  de  l'opinion  contraire,  qu'ils  laissent  en  paix  et 
liberté  de  s'èstendre  à  leur  plaisir,  comme  ils  n'en  ont 
perdu  l'occasian,  ayant  le  roy  de  Navarre,  pendant 
que  nous  estions  à  nous  préparer  et  fournir  de  forces 
pour  nous  garentir  des  mauvaises  intentions  desdits 
rebelles,  prins  et  saisi  nos  villes  de  Niort,  Sainct 
Maixant,  Maillezais,  Cbastelleraut,  Loudun,  l'Isle 
Roucbard,  Montreuil-Bellai ,  Argenton  et  Le  Blanc  en 
Berry,  et  advancé  ses  forces  prez  de  ceste  ville,  où  nous 
nous  estions  acheminez  sur  le  premier  advis  de  sesdils 
exploits,  pour  donner  tout  l'ordre  que  nous  pourrions 
à  empescher  qu'il  ne  les  poursuivist  plus  avant.  Ce 
(ju'en  fin  cognoissant  ne  pouvoir  faire  par  les  armes 
en  mesme  temps  que  nous  sommes  en  nécessité  de  les 
employer  pour  la  conservation  et  défense  de  nostre 
propre  personne  et  de  nos  bons  serviteurs  et  sujets, 

contre  la  rage  et  violence  des  rebelles  ,  après  les  avoir 
recognu  inflexibles  à  aucunes  conditions  de  reconci- 
liation sur  les  ouvertures  que  leur  en  avons  fait  faire , 
et  considérant  qu'ores  qu'il  n'eust  voulu  comme  eux 
s'attacher  à  nostre  vie,  nosditsbons  subjects  pouvoient 
neantmoins  estre  grandement  molestez  de  ses  armes? 
si  nous  ne  luy  ostions  l'occasion  de  les  employer  selon 
que  Testât  présent  des  affaires  de  ce  royaume  luy  en 
donnoit  la  commodité  j  d'autre  part,  estans  pressez  et 
interpellez  par  les  clameurs  et  requestes  de  nos  pro- 
vinces travaillées  de  ceux  de  son  party,  d'y  remédier,  et 
plustost  par  une  surceance  d'hostilité  qu'autrement, 
sans  laquelle,  leur  défaillant  la  force  de  se  défendre,  et 
le  moyen  d'entretenir  les  gens  de  guerre,  toute  espé- 
rance de  pouvoir  plus  substanter  leurs  vies  et  de  leurs 
familles  leur  estoit  ostée,  et  qu'aucunes  d'icelles,  con- 
traintes par  la  violence  du  mal,  avoient  jà  accordée 
d'elles  mesmes  ;  toutes  les  susdites  raisons  ayant  esté 
par  nous  mises  en  délibération  avec  les  princes  de 
nostre  sang,  officiers  de  nostre  couronne,  et  autres 
seigneurs  et  personnages  de  nostre  conseil  estans  près 
de  nous ,  n'aurions  trouvé  autre  moyen  entre  ces  extre- 
mitez  que  de  prendre  et  donner  à  nosdits  subjects 
quelque  relasche  de  guerre  de  la  part  dudit  roy  de 
Navarre.  Et  pour  cest  effect  luy  avons  accordé,  pour 
luy  et  pour  tous  ceux  de  son  party ,  trefve  et  sur- 
ceance d'armes  et  de  toute  hostilité,  suivant  l'instance 
qu'il  nous  en  a  faite,  recognoissant  son  devoir  envers 
nous,  esmeu  de  compassion  de  la  misère  oîi  ce  royaume 
est  de  présent  réduit ,  qui  incite  tous  c«ux  qui  retien- 
nent le  sentiment  de  bons  François  d'ayder  à  esteindre 
le  feu  de  division  qiii  le  consume  et  menace  de  sa  der- 

niere  ruine,  dont  toutesfois  nous  espérons  que  Dieu, 
par  sa  bonté,  le  voudra  encores  préserver,  pour  sa 
glofre,  contre  les  machinations  et  efToits  de  ceux  qui 
en  désirent  et  pourchassent  la  dissipation  pour  leur 
ambition  particulière.  Laquelle  trefve  et  surceance 
d'armes  nous  entendons  estre  générale  par  tout  nostre 
royaume  durant  un  an  entier,  à  commencer  du  troi- 
siesme  jour  île  ce  mois,  et  finir  à  semblable  jour,  l'un 
et  l'autre  inclus,  pour  tous  nos  ])ons  et  fidèles  sul)jets 
qui  recognoissent  nostre  authorite'  en  nous   rendant 
l'obeyssance  qu'ils  nous  doivent;  ensemble  pour  Testât 
d'Avignon  et  comté  de  Venisse  (0,  appartenant  à  nostre 
Irès-sainct  père  le  Pape,  que  nous  avons  voulu  y  estre 
comprins,    et  les  subjets  d'iceluy   en  jouyr,  comme 
estans  sous  nostre  protection,  etc.  Aussi  qu'en  conse- 
(juence  de  ce  que  dessus,  ledit  roy  de  Navarre  et  ceux 
de  son  party  auront  main-levée  de  leur  biens,  pour 
en  jouyr  tant  que  ladite  trefve  durera  j  comme  aussi 
réciproquement  ils  laisseront  jouyr  les  catholiques, 
tant  ecclésiastiques  qu'autres  nos  bons  serviteurs,  de 
leurs  biens  et  revenus  ez  lieux  par  eux  tenus.  Si  vou- 
lons, etc.  » 

En  mesme  temps  aussi  le  roy  de  Navarre  commanda 
à  tous  ceux  de  son  party  l'observation  de  ceste  trefve, 
et  dans  la  publication  qu'il  en  fit  il  dit  :  «  Comme  il 
soit  notoire  à  un  chacun  que  nous  n'avons  pris  ny  re- 
tenu les  armes  en  ceste  misérable  guerre  qu'autant 
que  la  nécessité  nous  y  auroit  contraint,  aussi  avons 
nous  assez  tesmoigné  par  nos  actions  l'extrême  regret 
que  nous  avions  de  nous  y  voir  enveloppez  et  obligez 
par  la  raabce  des  ennemis  de  ce  royaume  ,  le  désir  au 

contraire  que  nous  aurions  de  pouvoir  servir  Sa  Ma- 
jesté encontre  eux,  pour  le  restablissement  de  son  au- 
thorité ,  repos  et  tranquilité  de  ses  bons  subjets  -,  le 
malheur  cependant  auroit  esté  tel  que  nostre  bonne  in- 
tention auroit  esté  desguisée  par  plusieurs  artifices;  la 
mauvaise  volonté  desdits  ennemis,  couverte  de  pré- 
textes spécieux  et  favorables,  si  avant,  que  ce  royaume 
auroit  esté  réduit  jusques  sur  le  bord  d'une  ruine  iné- 
vitable, si  la  prudence  du  Roy,  nostredit  souverain 
seigneur,  combatue  toutesfois  et  traversée  d'infinis 
obstacles,  n'eust  sceu  demesler  nostre  innocence  de 
leurs  calomnies,  n'eust  veu  aussi  leur  malignité  invé- 
térée au  travers  de  leurs  couleurs  et  palliations.  Et 
est  évident  que  ceste  guerre,  commencée  sous  ombre 
de  religion,  s'est  trouvée  tout  à  coup  pure  guerre 
d'Estat;  que  ceux  de  la  ligue  ne  sont  point  allez  cher- 
cher ny  attaquer  ceux  de  la  religion  dont  nous  faisons 
profession,  ains  ont  abusé  des  armes  et  de  l'authorilé 
qui  leur  avoit  esté  baillée  à  ceste  fin,  pour  occuper  les 
villes  de  ce  royaume  plus  eslongnées  et  moins  sus- 
pectes de  ladite  religion  :  aussi  peu  ont  ils  employé 
leurs  prescheurs  à  la  conversion  de  ceux  qu'ils  preten- 
doient  hérétiques;  au  contraire  s'en  sont  servis,  par 
toutes  les  villes,  à  la  subversion  de  ce  royaume, 
comme  de  boutefeux  pour  embraser  l'Estat,  suborner 
les  subjets  contre  leur  prince,  les  desbaucher  de  l'o- 
bcyssance  de  leurs  magistrats ,  les  disposer  à  séditions 
et  changements,  à  confondre  sans  aucun  respect  toutes 
choses  divines  et  humaines;  dont  seroit  advenu,  au 
grand  regret  de  tous  les  gens  de  bien,  une  révolte  non 
croyable  en  ceste  nation  contre  le  Roy  nostre  souve- 
rain seigneur,  et  en  conséquence  d'icelle  une   telle 

confusion  en  plusieurs  villes  et  provinces,  que  l'om- 
bre prétendue  de  pieté  et  de  justice  en  auroit  du  tout 
aneanty  et  efface'  le  corps,  la  crainte  de  Dieu  et  la  ré- 
vérence de  sa  vraye  image,  du  magistrat  légitime  et 
souverain  institué  de  luy.  En  ces  extremitez  donc,  re- 
cognoissans  nostredit  souverain  seigneur,  et  déplorant 
au  fonds  de  nostre  ame  la  calamité  de  cest  Estât  et  de 
ce  peuple,  nous  nous  serions  retirez  devers  Sa  Ma- 
jesté, luy  aurions  présenté  à  ses  pieds  nos  vies  et 
moyens  pour  l'assister,  contre  ses  ennemis,  au  resta- 
blissement  de  son  autliorité  et  de  ses  bons  subjects , 
protestans,  comme  ores  nous  faisons,  de  n'avoir  autre 
intention  que  son  service,  et  comme  aussi  chacun  peut 
juger  évidemment]  que  si  autre  elle  eust  esté,  nous 
avions  l'occasion  tout  à  propos  de  nous  ayder  des  mi- 
sères publiques.  Ce  que  voyant ,  Sa  Majesté  nous  auroit 
fait  cest  honneur  de  recognoistre  et  accepter  benigne- 
ment  nostre  bonne  volonté;  et,  pour  nous  donner  meil- 
leur moyen  de  la  servir,  se  seroit  résolue  à  une  trefve 
ou  surceance  d'armes  et  de  toutes  hostilitez,  de  la- 
quelle nous  espérons,  avec  l'ayde  de  Dieu,  une  bonne 
paix  à  l'advenir.  Pource  est-il  que  nous  vous  faisons 
sçavoir,  à  tous  et  chacun  de  vous  qui  recognoissez 
nostre  authorité  et  protection,  et  qui  avez  suivy  et 
suivez  le  party  que  nous  soustenons  chacun  en  droit 
soy,  que  nous  avons  traicté,  arresté  et  conclud  avec  le 
Roy,  nostre  souverain  seigneur,  une  trefve  et  surceance 
d'armes  générale  par  tout  ce  royaume  pour  un  au 
entier,  à  commencer  du  troisiesme  du  présent  mois 
d'avril,  et  finir  à  semblable  jour,  l'un  et  l'autre  inclus; 
en  laquelle  aussi  nous  entendons  estre  comprins  Testât 
et  comté  de  Vcnisse,  et  les  sul)jocts  d'iccluy,  comme 

eslant  sous  la  protection  du  Roy  nostredit  souverain 
seigneur.  Delîendons,  etc.  » 

Voylàles  déclarations  que  les  deux  Roys  firent  con- 
tre le  party  de  l'union.  Nous  dirons  cy-après  comme 
leur  accord  servit  d'un  spécieux  prétexte  de  révolte 
aux  factieux  de  Poictiers,  d'Agen  et  d'autres  endroits. 
Devant  qu'entrer  en  ce  qui  se  passa  au  mois  de  may  en 
France,  voyons  ce  que  fit  M.  de  Montpensier  en  son 
gouvernement  de  Normandie  au  mois  d'avril. 

Nous  avons  dit  que  le  Roy  avoit  envoyé  M.  de  Mont- 
pensier en  son  gouvernement  de  Normandie,  où  le  party 
de  l'union  avoit  faict  souslever  Rouen,  qui  est  la  ville 
capitalle  de  ceste  province,  Falaize,  Lizieux,  Argen- 
tan, et  tous  les  ponts  et  villes  de  dessus  la  rivière  de 
Seine,  fors  le  Pont  de  L'Arche.  La  ville  de  Gaèn,  qui 
tient  le  second  lieu  des  villes  de  Normandie,  Sainct 
Lo,  Alençon,  et  autres  places  et  chasteaux,  furent 
maintenus  en  l'obeyssance  du  Roy  par  les  catholiques 
royaux.  Diepe  ,  entr'autres  places,  leur  servit  bien  de 
retraicte  pour  le  pays  de  Caux.  Ainsi  la  Normandie 
fut  divisée  presque  esgalement  en  deux  party  s.  M.  de 
Montpensier  estant  arrivé  à  Alençon  ,  le  sieur  de  Lar- 
chan ,  gouverneur  d'Evreux,  et  le  sieur  deBacqueville, 
le  viiidrent  trouver  avec  leurs  compagnies.  Il  en  partit 
le  4  d'avril,  et  s'en  alla  passer  à  Sez,  où  il  fut  bien  re- 
ceu  par  M.  l'evesque  de  Sez  et  par  les  principaux  ha- 
bitans;  et  là  le  vindrent  trouver  les  sieurs  de  Halot  de 
Montmorency  et  de  Crevecœur  son  frère,  avec  leurs 
compagnies.  De  Sez  il  passa  à  Escouchey,  et,  en  s'en 
allant  à  Caen,  il  rencontra  cinquante  lances  et  cent 
harquebuziers  à  cheval  de  la  garnison  de  Falaize,  qu'il 

dcfiit  ;  la  plus-part  furent  tuez,  et  le  capitaine  Toucliel 
qui  les  contluisoit  pris  prisonnier. 

M.  de  Montpensier,  voyant  que  le  party  de  l'union 
s'eslevoit  et  s'aggrandissoit  de  plus  en  plus  en  ces 
quartiers  là,  advisa  qu'il  estoit  nécessaire  de  prendre 
(juelques-unes  des  places  qui  s'estoient  si  soudaine- 
ment esleve'es.  La  plus  grand  part  de  la  noblesse  du 
pays  l'estoit  venu  trouver,  ce  fut  ce  qui  le  fit  résoudre 
d'assiéger  Falaize  ;  et  ayant  fait  partir  de  Caën  deux 
canons  et  une  coulevrine  avec  quelques  gens  de  pied, 
le  20  d'avril  il  s'y  rendit.  La  batterie  fut  incontinent 
dressée,  et  sur  le  soir,  deux  tours  ayans  esté  ouvertes, 
il  fit  commander  à  quelques  gens  de  pied  de  s'y  aller 
loger  pour  favoriser  le  lendemain  l'assaut.  Ils  s'y 
acheminèrent,  et  plusieurs  de  la  noblesse  qui  les  y  vid 
aller,  sans  en  avoir  eu  commandement,  les  suivit,  en 
sorte  qu'ils  allèrent  tous  donner  du  ventre  contre  la 
muraille,  car  on  ne  se  put  loger  dans  les  deux  tours 
pour  estre  trop  profondes,  si  bien  qu'ils  furent  con- 
traints de  se  retirer  avec  perte  de  quelques  uns. 

Or,  comme  M.  de  Montpensier  deiiberoit  de  conti- 
nuer le  lendemain  la  batterie  et  faire  bresche,  il  ré- 
cent la  nuict  un  advertissement  que  les  sieurs  comte 
de  Brissac,  Pierre  Court,  Lonchan,  le  baron  d'Es- 
chaufour,  le  baron  de  Tuljeuf,  le  sieur  de  Roquenval 
et  de  Beaulieu  ,  avoient  amassé  du  costé  de  L'Aigle  et 
Argentan  grand  nombre  de  gens,  tant  de  cavalerie  que 
d'infanterie,  et  mesmes  avoientavec  eux  certaines  com- 
munes de  ce  pays,  que  l'on  appelloit  les  Gauthiers, 
qui  s'estoient  dez  l'an  passé  eslevez  pour  ne  payer  point 
de  tailles,  et  qu'ils  s'assembloient  tous  pour  venir 
luy  faire  lever  le  siège.  Jl  advisa  que  de  les  attendre 


124  [ï^^9]    CHRONOLOGIE  NOVEN AIRE 

audit  Falaize,  veu  le  grand  nombre  d'infanterie  qu'ils 
avoient,  il  y  auroit  danger  qu'il  fust  forcé  à  lever  le 
siège;  surquoy  il  résolut  d'aller  combattre  ce  secours  : 
ce  qu'il  fit  le  lendemain.  Et  ayant  trouvé  en  trois  vil- 
lages de  cinq  à  six  mille  hommes  logez,  entre  les- 
quels il  y  avoit  de  deux  à  trois  cents  gentils-hommes 
et  quelques  gens  d'église,  les  ayant  fait  recognoistre 
par  le  sieur  d'Emery ,  il  envoya  les  sieurs  comte  de 
Torigny,  Lonquaunay  et  de  Vigues  l'aisné,  se  loger 
entre  lesdits  villages  et  Argentan,  et  les  fit  soustenir  des 
sieurs  de  Baqueville  et  de  Larchan  d'un  costé,  et  de 
l'autre  du  sieur  de  Beveron  ;  et  luy  alla  avec  tout  le 
reste  droit  à  eux,  lesquels  le  soustindrent  pour  quel- 
que temps;  mais  enfin,  oyans  le  bruit  d'une  coule- 
vrine  qu'il  y  avoit  fait  conduire,  ils  commencèrent  à 
bransler,  puis  furent  chargez  si  vivement,  que  ceux 
qui  estoient  au  premier  village,  nommé  Pierrefite, 
furent  tous  rompus  et  taillez  en  pièces,  ou  prins  pri- 
sonniers. De  là  il  fit  cheminer  droit  au  second  village, 
nommé  Villers,  lequel  fut  forcé,  et  ceux  qui  estoient 
dedans  traictez  comme  les  premiers.  La  nuict  estoit 
proche;  il  n'y  avoit  point  d'apparence  pour  ce  jour  de 
forcer  le  troisiesme  village,  nommé  Comneaux.  M.  de 
Montpensier  les  fit  sommer  de  se  rendre;  mais ,  voyant 
qu'ils  estoient  lents  à  respondre,  il  fit  attaquer  leur 
fort,  et  l'un  de  leurs  chefs,  nommé  Beaulieu ,  qui  en 
estoit  sorty,  estant  pris  et  amené,  ils  se  rendirent. 
M.  de  Brissac  et  quelque  cavalerie,  voyant  l'effort  fait 
à  Pierrefite,  firent  leur  retraicte  à  Argentan.  Le  nom- 
bre des  morts  fut  de  trois  mille;  il  y  eut  de  mille  à 
douze  cens  prisonniers,  entre  lesquels  se  trouvèrent 
environ  trente  gentils-hommes.  Les  principaux  estoient 

le  baron  de  Tubeuf  et  de  Beaulieu.  Après  ceste  des- 
laicte  M.  de  Montpensier  s'en  retourna  à  Caen,  où 
du  depuis  fut  transféré  la  cour  de  parlement  et  les  au- 
tres cours  souveraines  de  Rouen.  M.  le  premier  prési- 
dent de  Rouen  et  plusieurs  autres  présidents  et  con- 
seillers tenans  le  party  du  Roy  s'y  rendirent  pour  y 
exercer  leurs  charges  et  oflices. 

Le  Roy,  estant  à  Tours,  receut  les  nouvelles  des  ex- 
ploicts  de  M.  de  Montpensier  en  Normandie,  et  en 
rendit  grâces  à  Dieu  j  mais,  le  mesme  jour  qu'il  en  eut 
l'advis,  M.  de  Mayenne,  le  aS  avril,  desfit  le  comte 
de  Brienne  auprès  d'Amboise  avec  ses  troupes,  com- 
pose'es  de  plus  de  mil  hommes  de  pied  et  de  deux  cents 
chevaux.  Ceste  desfaicte  advint  de  ceste  façon.  Nous 
avons  dit  que  M.  de  Mayenne  ne  voulut  passer  par  Or- 
léans, de  peur  de  perdre  le  temps  de  l'exécution  de 
ses  entreprises  qu'il  avoit  sur  Vendosme  et  sur  Tours. 
Dez  qu'il  fut  arrivé  à  Chartres  pour  aller  à  Chasteau- 
Dun,  il  fait  advancer  son  advant-garde  ,  conduite  par 
M.  de  Rosne,  vers  le  Vendosmoisj  le  sieur  de  Maillé 
Benehard,  gouverneur  de  Vendosme,  practiqué  de 
longue  main  pour  estre  du  party  de  l'union,  suivant 
son  intelligence,  donne  entrée  à  Rosne  dans  la  ville 
de  Vendosme,  où  il  prit  prisonniers  aucuns  de  mes- 
sieurs du  grand  conseil  estimez  serviteurs  du  Roy. 
Ceste  vendition  luy  cousla  toutesfois  depuis  la  vie,  car, 
ayant  esté  continué  gouverneur  dans  Vendosme  pour 
l'union,  sept  mois  après  le  roy  Henry  iv  ayant  re- 
pris ceste  ville,  il  y  fut  pris  prisonnier  en  estant  en- 
cor  gouverneur,  et  voulant  implorer  pour  luy  sauver 
la  vie  la  faveur  des  grands,  l'on  luy  fit  reproche  qu'il 
avoit  vendu  ce.sie  place  à  l'union.  Il  s'excusa  qu'il  n'a- 

voit  des  forces  pour  résister  à  leur  armée;  mais  il  de- 
meura comme  un  muet  à  ce  qu'il  luy  fut  dit  que,  le 
2  avril,  M.  le  comte  de  Soissons,  par  commandement 
du  Roy,  passant  à  Vendosme,  luy  avoit  offert  des  gens 
de  guerre,  et  qu'il  luy  avoit  fait  responce  qu'il  n'en 
avoit  que  faire.  Geste  objection  fut  la  principale  cause 
qu'il  eut  la  teste  tranchée. 

La  prise  de  Vendosme  par  l'union  incommoda  lors 
grandement  les  desseins  du  Roy;  car,  outre  la  prison 
des  principaux  de  messieurs  du  grand  conseil,  M.  de 
Mayenne,  estant  party  de  Chasteau-Dun ,  s'y  vint  ren- 
dre incontinent  avec  toute  son  armée.  Geste  ville  n'est 
distante  que  d'une  journée  de  Tours  :  entre  ces  deux 
villes  ce  ne  sont  que  campagnes.  Le  Roy,  ayant  advis 
de  la  perte  de  ceste  place,  avoit  envoyé  vers  toutes 
ses  troupes  qui  tenoient  les  champs  de  ce  costé-là,  afin 
de  les  faire  retirer  ez  villes  qu'il  tenoit  sur  la  rivière 
de  Loire.  M.  de  Rrienne  avoit  eu  commandement  de 
se  retirer  à  Rlois,  où  M.  d'Espernon  son  beaufrere 
estoit  arrivé  avec  des  troupes  qu'il  avoit  amenées  de 
la  Guienne  affîn  de  deffendre  ceste  ville,  si  INI.   de 
Mayenne  la  vouloit  attaquer,  pource  que  le  commun 
bruit  entre  ceux  de  l'union  estoit  qu'ils    vouloient 
razer  en  mémoire  perpétuelle  le  chasteau  de  Blois,  à 
cause  que  messieurs  de  Guise  y  avoient  esté  tuez   et 
bruslez  ;  mais  M.  de  Mayenne,  adverty  que  le  comte 
de  Rrienne  estoit  logé  à  Sainct  Ouyn ,  à   une  lieuë 
d'Amboise,  là  où  il  vouloit  aller  passer  la  rivière  de 
Loire,  fit  partir  M.  de  Canillac  de  nuict,  et  luy  le 
suivit  avec  deux  canons.  Ils  usèrent  d'une  telle  dili- 
gence, qu'ils  surprinrent,  desfirent  et  taillèrent  en 
pièces  six  cents   hommes  des  troupes  du  comte  de 

Briennej  peu  se  sauvèrent  à  Amboise  :  luy  et  quel- 
tiues-uns  des  siens  se  jetterent  dans  le  cliasteau  de 
Sainct  Ouyn;  mais  le  duc  de  Mayenne  ayant  lait  tirei- 
deux  vole'es  de  canon,  il  se  rendit  à  luy,  à  la  charge 
qu'il  feroit  mettre  en  liberté  le  duc  d'Elbeuf,  ou  bien 
qu'il  se  remettroit  son  prisonnier,  et  que  tous  ceux 
qui  estaient  avec  luy  auroient  la  liberté,  à  condition 
de  ne  porter  d'un  an  les  armes  contre  l'union.  Le  duc 
de  Mayenne  lit  cest  accord  avec  le  comte  de  Brienne, 
pensant  retirer  de  prison  le  duc  dElbeuf,  sur  l'advis 
qu'il  eut  que  le  Roy  avoit  envoyé  M.  le  cardinal  de 
Bourbon  au  cliasteau  de  Chinon,  que  le  duc  de  Guise 
avoit  esté  mis  au  cliasteau  de  Tours,  et  le  duc  d'Elbeuf" 
à  la  tour  de  Loches,  qui  estoit  en  la  puissance  du  duc 
d'Espcrnon,beaufrere  dudit  comte  de  Brienne,  lequel 
toutesfois  n'en  put  rien  obtenir  :  aussi  du  depuis  il  fut 
long  temps  prisonnier  à  Paris.  M.  de  Mayenne  en 
cest  exploict  perdit  le  marquis  de  Canillac,  qui  fut 
fort  regretté  de  tous  ceux  de  son  party.  Dix-sept  en- 
seignes qui  furent  portées  à  Paris,  firent  changer  à 
ceux  de  l'union  la  tristesse  qu'ils  avoient  eue  de  la 
perte  receue  en  Normandie.  Après  la  deffaicte  de 
Sainct  Ouyn  le  duc  de  Mayenne  se  logea  autour  de 
Chasteau-JAegnaud;  mais,  sur  l'advis  qu'il  receut  que 
le  roy  de  Navarre  estoit  party  de  Saumur  avec  quatre 
cents  chevaux  et  mil  harquébusiers  à  cheval,  il  s'alla 
loger  avec  toutes  ses  troupes  le  long  de  la  rivière  du 
Loir. 

Le  vingt-huictiesme  d'avril,  le  roy  de  Navarre  es- 
tant party  de  Saumur  en  intention  d'enlever  quelques 
uns  des  logis  du  duc  de  Mayenne,  il  alla  jusques  à 
Cliasteaux  en  Anjou,  où  faisant  repaistre  les  siens,  il 

eut  advis  que  le  duc  de  Mayenne  n'estoit  plus  vers 
Chasteau-Regnaut  :  ce  qu'entendant  il  tourna  bride , 
et  vint  loger  à  Maillé,  deux  lieues  prez  de  Tours,  où 
estant  il  en  donna  advis  au  Roy. 

Le  dimanche,  dernier  jour  d'avril,  le  Roy,  allant 
ouyr  la  messe  à  Marmoustier ,  envoya  dire  au  roy  de 
Navarre  qu'il  avoit  très-agreaWe  qu'il  fust  si  prez  de 
luy,  et  qu'il  desiroit  de  le  voir  et  de  luy  parler.  Le 
roy  de  Navarre  luy  manda  qu'il  ne  feroit  faute  de  se 
rendre  au  Pont  de  La  Motte,  à  un  quart  de  lieue  de 
Tours,  pour  y  recevoir  ses  commandements  :  ce  qu'il 
fit,  et  s'y  rendit  à  une  heure  après  midy  avec  toutes 
ses  troupes.  Mais  M.  le  mareschal  d'Aumont ,  de  la 
part  du  Roy,  l'alla  trouver  au  Pont  de  La  Motte,  et  luy 
dit  que  Sa  Majesté  et  toute  la  Cour  l'attendroit  au 
chasteau  du  Plessis,  et  le  prioit  de  passer  l'eau  dans 
des  bateaux  qui  furent  incontinent  menez  de  Tours 
pour  cest  elfect  au  dessous  des  faux-bourgs  de  Sainct 
Syphorian. 

Quelques-uns  des  siens  le  vouloient  divertir  de 
passer  l'eau ,  et  le  prièrent  de  considérer  qu'il  alloit 
sans  aucunes  forces  se  mettre,  comme  en  une  isle 
entre  les  rivières  de  Cher  et  de  Loire ,  en  la  puissance 
du  Roy.  Tous  ces  discours  n'empescherent  sa  resolu- 
tion; et  faisant  passer  premièrement  l'eau  à  une  bonne 
partie  de  sa  noblesse ,  il  passa  puis  après  avec  ses  gardes 
que  conduisoit  le  capitaine  Vignolles.  De  toute  sa 
troupe  nul  n'avoit  de  manteau  et  de  pannache  que  luy; 
tous  avoient  l'escharpe  blanche ,  et  luy,  vestu  en  soldat, 
le  pourpoint  tout  usé  sur  les  espaules  et  aux  costez 
de  porter  la  cuirasse,  le  hault  de  chausses  de  velours 
de  feuille  morte,  le  manteau  d'escarlate,  le  chapeau 

gris  avec  un  grand  pennachc  blanc,  où  il  y  avoit  une 
très-belle  médaille,  estant  accompagné  de  messieurs 
le  duc  de  Montbazon  et  du  mareschal  d'Aumont,  qui 
l'estoient  venu  trouver  de  la  part  du  Roy,  arriva  au 
cliasteau  du  Plessis.  Le  Roy  y  estoit  venu  une  beure 
auparavant  avec  tous  les  princes  et  toute  sa  noblesse, 
et ,  en  attendant  l'arrivée  dudit  roy  de  Navarre  il  alla 
aux  Bons  Hommes.  Toute  la  noblesse  estoit  dans  le 
parc  avec  une  multitude  de  peuple  curieux  de  voir 
ceste  entreveuë.  Incontinent  que  le  roy  de  Navarre  fut 
entré  dans  le  cliasteau,  on  alla  advertir  le  Roy,  lequel 
s'achemina  le  long  du  jeu  de  paillemail,  cependant 
que  le  roy  de  Navarre  et  les  siens  descendoient  l'es- 
calier par  lequel  on  sortoit  du  chasteau  pour  entrer 
dans  le  parc.  Au  pied  des  degrez,  M.  le  comte  d'Au- 
vergne, assisté  de  messieurs  de  Sourdis,  de  Liancourt 
et  autres  chevaliers  des  ordres  du  Roy,  le  receurent, 
et  l'accompagnans  pour  aller  vers  Sa  Majesté,  au  bruit 
que  les  archers  firent,  cviaws,  place!  place!  voicj  le 
Roy  !  la  presse  se  fendit,  et  si  tost  que  le  roy  de  Navarre 
vid  Sa  Majesté,  il  s'inclina,  et  le  Roy  vint  l'embrasser. 
Les  embrassements  et  salutations  réitérées  plusieurs 
fois  avec  une  mutuelle  démonstration  d'un  grand  con- 
tentement de  part  et  d'autre,  le  Roy  pensant  avec  le 
roy  de  Navarre  faire  un  tour  de  promenade  dans  le 
parc,  il  luy  fut  impossible  pour  la  multitude  du  peu- 
ple, dont  les  arbres  mesmes  estoient  tous  chargez.  L'on 
n'entendoit  par  tout  que  ces  cris  d'allégresse  de  Vive 
le  Roj!  Quelques-uns  crioient  aussi  Vivent  les  Roy  s  ! 
Ainsi  Leurs  Majestez,  ne  pouvans  aller  départ  ny  d'au- 
tre, rentrèrent  dans  le  chasteau,  où  se  tint  le  conseil, 
et  y  demeurèrent  l'espace  de  deux  heures. 

39-  <J 

Au  sortir  du  conseil  ils  montèrent  à  cheval ,  et  le 
roy  de  Navarre  reconduit  le  Roy  jusques  au  pont 
Sainct  Anne,  à  my-cliemin  du  faux-bourg  de  La  Riche, 
et,  prenant  congé'  de  Sa  Majesté,  il  s'en  retourna  passer 
la  rivière  de  Loire,  et  alla  loger  au  faux-bourg  Sainct 
Svmphorien,  en  une  maison  vis  à  vis  du  pont  de  Tours. 

Le  premier  jour  de  may  il  enti-a  à  pied  sur  les  six 
heures  du  matin  dans  la  ville  ,  et  vint  donner  le  bon- 
jour au  Roy.  Toute  ceste  matine'efut  employe'e  en  con- 
seil et  délibérations  d'afîaires,  jusques  sur  les  dix  heures 
que  le  Roy  alla  à  la  messe,  et  fut  accompagne'  jusques 
à  la  porte  de  l'église  Sainct  Gatian  par  le  roy  de  jVa- 
varre,  qui  delà  s'en  alla  visiter  les  princesses  de  Condé 
et  de  Conty.  L'apresdine'e  se  passa  à  courir  la  bague  le 
long  des  murs  du  parc  du  Plessis,  où  le  roy  de  Na- 
varre et  tous  les  princes  et  grands  seigneurs  s'exercè- 
rent cependant  que  le  Roy  estoit  à  vespres  aux  Rons- 
Hommes.  Deux  jours  se  passèrent  en  ceste  entreveuë, 
durant  lesquels  le  Roy  résolut  de  faire  une  arme'e  forte 
et  puissante  pour  aller  assiéger  Paris. 

Pendant  ceste  entreveuë  le  duc  de  Mayenne  et  son 
armée  estoit  au  Vendosmois  et  sur  les  marches  de  la 
Touraine.  L'on  a  escrit  que  ledit  duc  avoit  de  grandes 
intelligences  dans  Tours  pour  y  surprendre  le  Roy, 
qu'il  y  avoit  nombre  de  partizans,  plusieurs  mesmes 
desquels  furent  descouverts  et  punis  au  mois  d'aoust 
ensuivant,  ainsi  que  nous  dirons  cy  après,  et  que  par 
leur  moyen  il  pensoit  se  rendre  maistre  de  Tours,  et 
prendre  le  Roy  sans  beaucoup  de  hazard  ;  plus,  que, 
sur  l'advis  qu'il  receut  que  le  roy  de  Navarre  n'estoit 
plus  à  Tours,  s'en  estant  allé  à  Chinon  pour  faire  ad- 
vancer  son  infanterie^  et  voyant  que  le  Roy  n'avoit 

prez  de  luy  dans  la  ville  que  sa  noblesse,  et  qu'au  faux- 
bourg  de  Sainct  Symj)horien  estoient  seulement  logex 
douze  cents  hommes  de  gens  de  pied  et|  quelque  cin- 
quante chevaux  légers ,  et  au  faux-bourg  Sainct  Pierre 
des  Corps  le  régiment  des  Suisses  du  colonel  Galatis, 
qui  pouvoit  estre  de  quelque  deux  mil  cinq  cents 
hommes,  il  jugea  que  l'absence  dudict  roy  de  Navarre 
luy  faciliteroit  l'exécution  de  deux  desseins  qu'il  avoit: 
l'un  avec  quelques-uns  qui  estoient  auprès  du  Roy, 
lesquels  dévoient  mener  Sa  Majesté  se  promener  aux 
champs  de  là  le  pont,  où  il  seroit  fort  facile  au  duc  de 
le  prendre  par  le  moyen  d'un  embuscade.  L'autre  des- 
sein estoit  qu'en  cas  que  le  premier  ne  reiissist,  qu'il 
meneroit  toute  son  arme'e  pour  attaquer  le  faux-bourg 
Sainct  Symphorien,  où  estoient  logez  trois  régiments 
François,  et  que  l'escarmouche  se  feroit  lentement,  affin 
que  le  Roy  pour  les  secourir  y  envoyast  sa  noblesse 
et  les  Suisses,  et  qu'au  raesme  temps  que  ses  partizans 
qu'il  avoit  dans  Tours  prendroient  les  armes  et  sonne- 
roient  le  tocsain,  que  luy  donneroit  de  l'autre  costé 
avec  toute  son  armée  dans  le  faux-bourg,  qui  seroit 
aisé  à  prendre  pour  ce  qu'il  n'est  nullement  fermé, 
estant  au  pied  d'un  costeau,  et  très-facile  à  y  entrer  de 
tous  costez,  et  que,  l'ayant  pris,  la  division  des  habi- 
tans  luy  faciliteroit  la  prise  de  la  ville  et  du  Roy. 
Voylà  ce  qu'ils  disent,  et  voicy  ce  qu'il  advint  : 

Le  7  de  may  le  duc  de  Mayenne  fit  cheminer  toute 
la  nuict  son  armée,  et  le  lundy  au  malin,  après  luy 
avoir  faict  faire  dix  giandes  lieues  ,  son  avantgarde 
parut  sur  les  huict  heures  à  la  portée  d'un  mousquet 
du  faux-bourg  Sainct  Symphorien.  Le  Roy  estoit  monté 
à  cheval  ce  mesme  matin,  à  ce  persuadé  pour  la  beauté 

9- 

du  temps  qu'il  faisoit  ;  il   passe    le  pont  et  va  droit 
monter  comme  pour  aller  vers  La  Membrolle.  Proche 
le  corps  de  garde  qui  estoit  au  haut  du  costeau,  il  y 
avoit  une  barricade  à  l'endroit  où   le    chemin  com- 
mence à  devenir  creux,  à  trente  pas  de  laquelle  il  ren- 
contraun  homme  qui  revenoitde  LaMembrole,  lequel, 
le  recognoissant,  luy  dit  :  «Sire, où  allez-vous?  Voylà 
sans  doute  des  cavaliers  de  la  ligue,  retirez-vous;  » 
et,  ce  disant,  les  luy  monstra  de  si  prez,  qu'ils  se  le- 
vèrent de  leur  embuscade  à  cent  pas  de  luy.  Le  Roy, 
qui  les  vid  venir  droict  à  luy,  se  retire  :  on  crie  aux 
armes  au  premier  corps  de  garde  ;  les  soldats  bordent  in. 
continent  la  barricade,  là  où  les  cavaliers  de  la  ligue  vin- 
drent  ti  rer  le  coup  de  pistolet ,  et  y  laissèrent  mort  un  de 
leurs  capitaines  de  chevaux  légers  nommé  La  Fontaine. 
Ils  se  retirèrent  ayant  ainsi  failly  à  prendre  le  Roy  ;  et  l'a- 
larme estant  donnée,  tous  les  soldats  se  rendirent  en 
leurs  corps  de  garde.  C'est  ce  qui  a  faict  croire  à  plu- 
sieurs qu'il  y  avoit  intelligence  et  trahison  particulière. 
L'infanterie  du  duc  de  Mayenne  arrivée,  l'escar- 
mouche se  continua  depuis  le  matin  jusques  sur  les 
quatre  heures  après  midy.  Le  sieur  de  Grillon,  maistre 
de  camp  du  régiment  des  gardes  du  Roy,  le  sieur  de 
Rubempré    et  le  sieur  de  Gerzé,   aussi    maistres  de 
camp  des  régiments  qui  estoient  dans  ce  fauxbourg 
s'y  rendirent.  Le  Roy  se  retira  en  la  ville,  et,  suyvant 
un  advis  qui  luy  fut  donné,  commanda  au  mareschal 
d'Aumont  de  demeurer  à  la  porte  du  pont,  et  de  ne 
laisser  aller  personne,  de  quelque  qualité  qu'il  fust, 
de  la  ville  dans  le  fauxbourg,  sans  son  exprès  com- 
mandement ;  plus,  il  fit  entrer  les  Suisses  dans  la  ville, 
et  les  fit  mettre  en  armes  aux  principales  places  et  ad- 

venues  :  tout  cela  se  passa  sans  qu'aucun  hahilant  se 
meslast  de  rien.  Ayant  ainsi  asseuié  la  ville,  il  manda 
en  diligence  de  tous  costez,  tant  vers  le  roy  de  Navarre 
que  au  duc  d'Espernon  à  Blois,  et  autres  seigneurs, 
pour  le  venir  trouver  en  diligence.  Tandis  que  tous 
ses  serviteurs  se  hastent  de  se  rendre  auprès  de  luy, 
le  duc  de  Mayenne,  ayant  faict  entretenir  lentement 
l'escarmouche,  entre  quatre  et  cinq  heures  après  midy, 
entra  par  trois  endroicts  dans  le  faux-bourg,  où  il  pen- 
soit  trouver  une  plus  grande  résistance  qu'il  ne  fit , 
car  il  avoit  faict  eslection  à  chacun  des  trois  endroicts 
de  deux  mille  de  ses  meilleurs  soldats,  et  avoit  departy 
sa  cavalerie  en  trois  hotspour  les  soustenir  avec  le  ca- 
non, et  les  pionniers  pour  le  conduire;  bref, tout  estoit 
si  bien  ordonné,  que  les  barricades  furent  incontinent 
rompues,  les  corps  de  garde  gaignez  et  bruslez,  et  en 
moins  d'une  demie  heure  il  se  trouva  maistre  du  faux- 
bourg.  Si  la  rivière  eust  esté  grosse,  comme  elle  le 
devint  douze  jours  après  à  cause  des  neiges  qui  se 
fondirent  en  Auvergne,  peu  de  soldats  se  fussent  sau- 
vez ;  mais  l'eau  estant  basse  ils  eurent  moyen  de  se 
retirer  dans  la  première  isle  du  pont,  au  travers  de  la 
grève.  En  cest  exploict  le  duc  de  Mayenne  perdit 
plus  de  cent  soldats,  et  le  Roy  prez  de  deux  cents. 
Tous  les  trois  maistresde  camp  furent  tuez  ou  blessez; 
Gersé  fut  tué;  Grillon  eut  un  coup  d'harquebuze  au 
travers  du  corps,  dont  il  a  esté  guery,  et  est  encores 
à  présent  en  vie,  quoy  que  tous  les  historiens  estran- 
gers  escrivent  qu'il  y  mourut;  etRubempréy  fut  blessé 
aux  deux  jambes.  Un  des  quarante-cinq  (0  gentils- 

(0  Un  des  quarante-cinq.  Ce  gentilhomme  s'appcloit  Sainl-Malin 
Oa  l'accusoit  d'avoir  porté  les  premiers  coups  au  duc  de  Guise. 


l34  [l^^'O]    CUROiN-OLOGlE    KOVEKAïaE 

hommes  du  Roy  fut  recogneu  mort  :  ils  le  pendirent 
parles  pieds,  et  lui  coupèrent  la  nature.  Tout  ce  faux- 
bourg  fut  pillé,  et  s'y  commit  beaucoup  de  desordre, 
mesmes  dans  l'église. 

Sur  les  sept  heures  du  soir  l'infanterie  du  roy  de 
Navarre  arrivée,  une  partie  fut  logée  au  faux-bourg  de 
La  Riche,  l'autre  fut  logée  dans  deux  isles  proches  du 
faux-bourg  Sainct  Symphorien.  Toute  la  nuict  arrivè- 
rent gens  de  guerre  au  Roy.  La  lune  estoit  belle  et 
claire  :  les  sentinelles  du  duc  de  Mayenne  voyoient 
que  les  sentinelles  qui  estoient  dans  les  isles  avoient  des 
escharpes  blanches;  ils  jugèrent  incontinent  que  les 
troupes  du  roy  de  Navarre  estoient  arrivées  :  leur 
proximité  les  fit  parler  les  uns  aux  autres;  quelques- 
uns  mesmes  de  commandement  d'une  part  et  d'autre 
s'en  meslerent  ;  ceux  de  l'union  leui-  dirent  mille  vile- 
nies du  Roy ,  et  leur  demandèrent  s'ils  n'avoient  point 
souvenance  de  la  Sainct  Rarthelemy  ;  les  autres  leur 
repartirent  qu'il  estoit  leur  roy  et  à  eux  aussi,  et  qu'il 
n'appartenoit  qu'à  des  femmes  à  dire  des  injures  et 
non  à  des  soldats,  et  que,  le  jour  venu,  ils  verroient  s'ils 
estoient  aussi  vaillans  que  mesdisans. 

Le  duc  de  Mayenne,  asseuré  par  ces  paroles  que  les 
troupes  du  roy  de  Navarre  estoient  arrivées,  tint  con- 
seil, oii  il  prit  la  resolution  de  se  retirer.  Sur  les  qua- 
tre heures  du  matin,  le  bouteselle  sonné,  ceux  qui 
firent  l'arriere-garde  mirent  le  feu  aux  maisons  qui 
estoient  des  deux  costez  de  l'entrée  du  pont,  et  en 
brusierent  les  deux  premières  arches.  Ainsi  le  duc  de 
Mayenne  partit  du  faux-bourg  Sainct  Symphorien,  et 
son  armée  retourna  d'une  mesme  traicte  au  mesme 
lieu  d'où  elle  estoit  partie.  Le  lendemain  il  la  fit  pas- 

ser  la  rivière  du  Loir,  et  tirer  droict  au  Mans,  où  il 
tut  très-bien  receu  par  les  Manceaux  :  de  là  il  alla  à 
Alençon,  qu'il  assiégea;  et  après  avoir  tenu  quelque 
temps  il  se  rendit.  Par  ceste  reddition  le  duc  r'asseura 
tous  ceux  de  son  party  de  ces  quartiers  là,  qui  sans 
sa  présence  estoient  fort  esbranlez  :  mais  sur  la  fin 
du  mois  de  may  il  fut  contraint  de  s'en  retourner 
vers  Paris  sur  l'advis  qu'il  reccut  de  plusieurs  choses 
qui  y  estoient  survenues,  ainsi  que  nous  dirons  cy- 
après. 

Le  Pioy,  voyant  le  feu  aux  maisons  du  bout  du  pont 
de  Tours,  pensoit  que  le  duc  l'eust  aussi  fait  mettre 
dans  tout  le  faux-bourg;  mais  incontinent  l'advis  luy 
estant  venu  certain  de  sa  retraicte,  il  y  alla,  et  fit  don- 
ner ordre  d'esteindre  ce  feu,  et  n'y  eut  que  douze 
maisons  brusle'es.  Il  envoya  prendre  langue  quel  che- 
min tenoit  le  duc.  Ceux  qui  y  allèrent  en  amenèrent 
quelques  soldats  prisonniers,  et  asseurerent  le  Roy 
(ju'il  n'y  avoit  point  moyen  de  le  suivre,  et  qu'il  te- 
uoit  le  chemin  comme  pour  aller  à  Chasteau  du  Loir. 
Ainsi  que  le  Roy  estoit  encor  à  regarder  le  desordre 
(ju'ilsavoient  faict  en  ce  faux-bourg,  le  roy  de  Navarre 
y  arriva,  puis  tous  deux  rentrèrent  dans  la  ville,  et 
prirent  telle  résolution  que  l'union  du  depuis  ne  vid 
plus  les  bords  de  Loire  avec  une  si  puissante  armée. 
Je  diray  aussi  que  le  Roy  commanda  que  l'on  enter- 
rast  leurs  morts,  et  qu'aucuns  de  leurs  blessez  qui  se 
trouvèrent  encor  dans  le  faux-bourg,  fussent  me- 
nez à  riiospital  et  pensez  comme  les  autres,  ce  qui  fut 
faict. 

L'on  fit  plusieurs  discours,  tant  d'un  que  d'autre 
])arty  ,  sur    cest   exploict  de  guerre  que  fit  M.    de 

Mayenne.  Les  uns  disoient  que  son  dessein  estoit  ju- 
dicieux, en  ce  qu'ayant  veu  l'esmotion  de  tant  de  peu- 
ples contre  leur  roy,  il  estoit  expédient  qu'il  tournast 
toute  leur  furie  contre  Sa  Majesté,  et  que  ce  n'estoit 
assez  que  l'on  luy  eust  faict  son  procès  à  Paris ,  que 
l'on  l'eust  prononcé  incapable  et  desgradé ,  si  on  ne 
luy  ostoit  son  sceptre  de  ses  propres  mains;  et  que  ce 
fut  pourquoy  ledit  duc  alla  droict  à  Tours ,  et  que 
si  la  fortune  n'avoit  favorisé  son  dessein ,  qu'il  ne  lais- 
soit  d'avoir  esté  judicieusement  pris.  Les  autres  leur 
respondoient  que  leur  proposition  eust  esté  bonne  si 
le  duc,  après  avoir  vaincu  le  Boy,  eust  esté  capable 
de  tenir  sa  place;  mais  qu'en  ceste  esmotion  de  peu- 
ples, les  événements  de  son  dessein  ne  pouvoient  estre 
autres  que  de  faire  tomber  le  sceptre  de  son  roy 
entre  les  mains  du  populaire,  lequel  se  fust  divisé  in- 
continent par  petits  cantons  ou  gouvernements,  à  la 
ruine  et  dissipation  de  l'héritage  des  roys  de  France, 
et  au  mespris  et  des-honneur  de  la  nation  françoise , 
laquelle,  n'ayant  plus  de  roy  ny  de  chef,  eust  esté  mo- 
quée et  mesprisée  par  toutes  les  autres  nations.  Aucuns 
alleguoient  qu'en  France  le  nombre  de  cavalerie  est 
ce  qui  fait  gaigner  ou  perdre  les  batailles  ;  que  le  duc 
de  Mayenne  n'eust  sceu  avoir  douze  cents  chevaux , 
entre  lesquels  il  n'y  en  avoit  pas  huict  cents  de  com- 
bat; qu'il  avoit  un  très-grand  nombre  d'infanterie,  peu 
de  vieux  soldats  et  de  vieux  capitaines,  et  quec'estoient 
presque  tous  gens  nouvellement  levez  parmy  l'esmotion 
du  peuple  ;  nul  chef  de  guerre  en  toute  son  armée  que 
luy  qui  fust  capable  de  la  conduire,  advenant  faute  de 
sapersonne;  qui  estoit  la  cause  qu'il  avoittaschédel'em- 
ployer  avant  que  le  Roy  eust  joinct  ses  forces,   les- 

quelles  dans  peu  de  temps  dévoient  estrc  grandes; 
mais  que,  n'ayant  peu  faire  réussir  son  dessein,  il  s'es- 
toit  retiré  au  May  ne,  attendant  encor  des  troupes 
de  cavalerie  qui  luy  venoient  de  Picardie  et  de  Cham- 
pagne, avec  lesquelles  il  esperoit  estre  aussi  fort  que 
le  Roy.  Mais  ces  troupes  ayant  esté  desfaictes  par  les 
royaux,  ainsi  que  nous  dirons  cy-après,  il  fut  con- 
traint de  s'en  retourner  vers  Paris. 

Au  contraire,  sur  le  bruit  de  sa  uetraicte,  toute  la 
noblesse  de  France  accourut  auprès  du  Roy  ,  qui ,  de 
resserré  qu'il  estoit  presque  dans  la  ville  de  Tours, 
devint  en  un  moment  le  maistre  de  la  campagne  :  ce 
qui  fit  que  toutes  choses  se  changèrent.  Sa  Majesté  des- 
pescha  en  Angleterre  et  en  Allemagne  pour  avoir  des 
gens  de  guerre.  Il  manda  au  sieur  de  Sancy  qu'il  has- 
tast  la  levée  des  six  mille  Suisses,  et  qu'il  s'acheminast 
droict  vers  Paris ,  où  il  esperoit  estre  dans  un  mois.  11 
fit  advancer  le  roy  de  Navarre  àBoisgency  avec  toutes 
ses  troupes.  Il  envoya  le  comte  de  Soissons  et  le  sieurde 
Laverdinen  Bretagne  ;  etluy,  sur  le  bruit  qu'il  eut  que 
les  partizans  de  l'union  se  vouloient  eslever  dans  Poic- 
tiers ,  il  partit  de  Tours  pour  y  donner  ordre  et  faire 
advancer  les  troupes  qui  luy  venoient  de  Guyenne.  Du 
succez  de  toutes  ces  choses  nous  le  dirons,  mais  que 
nous  ayons  dit  ce  que  fit  le  pape  Sixte  en  ces  remue- 
ments de  la  France. 

Le  pape  Sixte  et  toute  la  cour  romaine  furent  fort 
faschez  de  la  mort  de  messieurs  de  Guise,  pour  ce 
qu'ils  les  estimoient  estre  les  fermes  colonnes  pour  sous- 
tenir  la  religion  catholique  en  France ,  et  sur  tout  ils 
se  sentoient  offensez  de  la  mort  du  cardinal  de  Guise. 
Le  Roy  d'un  costé,  et  l'union  de  l'autre,  envoyèrent 

leurs  agents  à  l\oine  pour  faire  entendre  à  SaSainctele' 
roccasion  des  troubles  de  la  France.  Le  Roy  y  envoya 
M.  l'evesque  du  Mans  ,  et  ceux  de  l'union  députèrent 
messieurs  le  commandeur  de  Diou ,  l'abbé  d'Orbays, 
le  conseiller  Coquelcy,  et  le  doyen  de  Reims ,  pour  y 
aller.  Ils  arrivèrent  tous  presque  en  mesme  temps 
à  Rome  ,  et  s'addresserent  les  uns  et  les  autres  aux 
cardinaux  de  Sainct  Severin  et  de  Monlalto  ,  qui 
avoient  la  charge  des  affaires  de  France  prez  Sa 
Saincteté. 

M.  l'evesque  du  Mans,  en  l'audience  qui  luy  fut 
donne'e ,  présenta  au  Pape  la  lettre  du  Roy,  dans  la- 
quelle estoient  les  raisons  qui  avoient  meu  Sa  Majesté 
de  faire  cliastier  les  duc  et  cardinal  de  Guise  d'une 
façon  extraordinaire,  comme  séditieux  ;  le  priant  de 
luy  ayder  pour  renger  le  reste  des  rebelles  de  son 
royaume  en  leur  devoir  et  le  mettre  en  paix. Le  Pape, 
à  la  lecture  de  ceste  lettre,  monstraun  grand  mescon- 
tentement  de  visage  et  de  parole,  et,  suy  vaut  l'opinion 
qu'il  en  avoit  prise  dez  les  premières  nouvelles  qu'il 
receut  de  leur  mort,  il  dit  à  l'evesque  du  Mans  qu'il 
n'estoit  point  question  de  juger  si  messieurs  de  Guise 
estoient  criminels  de  leze- majesté  contre  le  roy  de 
France  ,  mais  si  le  Roy  pouvoit  faire  mourir  un  car- 
dinal et  en  retenir  un  autre  prisonnier  sans  son  con- 
sentement, veu  qu'il  sçavoit  bien  qu'il  n'y  avoit  que  les 
papes  qui  eussent  puissance  souveraine  sur  les  cardi- 
naux, et  que  le  Roy  ayant  fait  mourir  un  cardinal 
sans  son  consentement,  et  en  tenant  un  autre  prison- 
nier, il  avoit  offensé  grandement  le  Sainct  Siège,  et 
que  si  le  cardinal  de  Guise  avoit  conspiré  contre  luy, 
il  le  devoit  faire  mettre  piisonnier  comme  il  avoit  faict 

les  autres  princes.  L'amijassadeur  de  France,  prenant  la 
parole,  remonstra  à  Sa  Saincteté  fort  particulièrement 
la  grande  aulhorité  que  messieurs  de  Guise  avoient 
usurpe'e  en  France,  le  danger  qu'il  y  eust  eu  de  les 
tenir  prisonniers,  et  mcsmes  que  c'cust  esté  chose  im- 
possible au  Roy  de  le  faire,  et  que  si  pour  le  faict  du 
cardinal  SaSainctele  jiigcoit  que  le  Roy  meritast  abso- 
lution, qu'il  la  luy  dcmandcroit.  Les  exemples  de  plu- 
sieurs empereurs  et  roysqui  avoient  fait  mourir  des  car, 
dinaux  pour  avoir  entrepris  contre  leurs  Estats  furent 
remonstre'es  à  Sa  Sainctele',  et  mesnies  celle  de  Fer- 
dinand dernier  empereur  (0,  qui  fit  tuer  le  cardinal 
George  en  Hongrie  ,  quoy  que  le  consistoire  fust  fort 
aigry  contre  luy ,  pour  ce  que  peu  auparavant  il  avoit 
mesmes  rescrit  en  sa  faveur  pour  le  faire  cardinal ,  et 
toutesfois,  après  que  Ferdinand  eut  faict  remonstrer  au 
consistoire  les  intelligences  particulières  quele  cardinal 
avoit  avec  ses  ennemis,  il  en  obtint  absolution.  Toutes 
ces  raisons  ne  furent  niées  par  le  Pape  absolument: 
aussi  n'accordoit-il  la  demande  du  Roy,  mais  il  remit 
la  cognoissance  de  cest  affaire  aux  cardinaux  de  la  con- 
grégation de  France. 

Les  agents  de  l'union  à  Rome  cependant  enflammè- 
rent et  accreurent  fort  par  paroles  le  desdain  que  le 
Pape  et  les  cardinaux  avoient  contre  le  Roy  pour  avoir 
fîiit  tuer  un  cardinal.  Ils  disoient  une  infinité  de  cir- 
constances pour  exagérer  la  gravité  du  faict,  et  que  le 
Roy,  non  content  d'avoir  fait  tuer  de  tels  princes  très- 

(')  Et  mesine  celle  de  Ferdinand  dernier  empereur.  En  i5ji,  ce 
prince,  n'étant  que  roi  de  Hongrie,  avoit  fait  assassiner,  dans  le  châ- 
teau de  Vin  tz,  Georges  Marlinusius,  rcgcnl  de  Transilvanie,  cardinal  et 
nrclicvê<ino  de  Crian. 

utiles  serviteurs  de  la  religion  et  de  l'Estat,  avoit  faict 
brusler  leurs  corps  après  avoir  esté  estendus  deux 
jours  sur  la  place  pour  en  faire  trophe'e.  Ils  excusoient 
feu  messieurs  de  Guise ,  soustenoient  qu'ils  estoient 
innocents,  et  que  le  Roy  avoit  viole'  la  foy  publique, 
et  la  franchise  et  liberté  des  estats  généraux. 

L'ambassadeur  de  France  se  plaignit  à  Sa  Saincteté 
des  paroles  et  des  pratiques  dont  usoient  les  agents  de 
l'union,  et  le  supplia  de  ne  les  escouter,pour  ce  qu'ils 
estoient  rebelles  au  Roy,  et  qu'il  leur  devoit  desnier 
toute  audience. 

Le  Pape,  ayant  entendu  les  grands  remuements  qui 
se  faisoient  en  France,  et  voulant  voir  ce  qu'il  en  ad- 
viendroit,  luy  dit  qu'il  estoit  père  commun,  qu'il  es- 
coutoit  les  oppressez,  mais  que  d'embrasser  leur  cause 
qu'il  ne  le  feroit  pas  sans  l'avoir  meurement  advisé. 

Les  ministres  de  France  à  Rome  trouvèrent  ceste 
response  de  Sa  Saincteté  estre  contraire  à  la  souve- 
raine puissance  de  leur  prince,  et  qu'elle  estoit  contre 
ceste  maxime  générale  observée  entre  tous  les  roys  et 
princes  souverains ,  qui  est  de  ne  supporter  les  sub- 
jects  rebelles  les  uns  des  autres  pour  quelque  occasion 
que  ce  soit;  aussi  que  de  tout  temps  il  a  esté  observé 
en  France  que  les  subjets  ne  se  'peuvent  addresser 
qu'au  roy  seul  pour  faire  leurs  plaintes,  et  luy  seul 
y  peut  donner  l'ordre  tel  qu'il  trouvera  bon  par  son 
conseil. 

Plus,  ils  advertirent  incontinent  le  Roy  de  ceste  res- 
ponse du  Pape  et  des  practiques  des  agents  de  l'union 
à  Rome,  et  comme  ils  faisoient  courir  un  bruit  que 
Sa  Majesté  avoit  joinct  ses  forces  avec  les  huguenots, 
et  qu'il  n'y  avoit  plus  de  distinction  des  troupes  les 

unes  des  autres;  item,  que  si  Sa  Majesté  se  servoit  ou- 
vertement (lu  roy  de  Navarre,  que  le  Pape  sans  doulo 
approuvcroit,  au  premier  advis  qu'il  en  recevroit ,  le 
party  de  l'union.  Ce  fut  pourquoy  quelques-uns  du 
conseil  du  Koy,  au  commencement  que  l'on  parloit  de 
faire  une  trefve  avec  le  roy  de  Navarre,  n'estoient  de 
ceste  opinion. 

L'union  en  France  receut  aussi  cest  advis,  et  que 
tout  leur  remuement  ne  se  pouvoit  approuvera  Rome, 
si  le  Roy  ne  se  servoit  des  hérétiques  :  ce  fut  aussi 
une  des  principales  causes  qui  les  fit  haster  d'aller 
assaillir  le  Roy,  qu'ils  sçavoient  estre  à  Tours  sans 
forces,  et  par  ce  moyen  le  contraindre  de  se  servir  des 
forces  du  roy  de  Navarre  pour  se  delTendre  d'eux,  affin 
qu'ils  obtinssent  à  Rome  leurs  intentions. 

Le  Roy,  qui  se  void  en  nécessite',  de  deux  maux  se 
resoult  d'esviter  le  pire;  il  accepte  le  secours  du  roy 
de  Navarre  pour  se  sauver  de  la  fureur  de  l'union  , 
ainsi  que  nous  avons  dit;  et  ceux  qui  le  luy  persuadè- 
rent par  raisons  d'Estat  luy  remonstrerent  que  les 
derniers  empereurs  et  roy  s  s'estoient  servis  des  héréti- 
ques, et  mesmes  des  Barbares  et  Turcs,  pour  se  des- 
livrer de  l'oppression  de  leurs  ennemis. 

Aussi-tost  que  la  trefve  fut  publie'e  entre  le  Roy  et 
le  roy  de  Navarre,  les  agents  de  l'union  à  Rome  pour- 
suivirent, envers  le  Pape  et  les  cardinaux,  l'approba- 
tion de  la  levée  de  leurs  armes,  et  de  tout  ce  qu'ils 
avoient  faict  contre  le  Roy ,  requerans  une  bulle  d'ex- 
communication contre  luy.  Le  Pape  eut  à  grand  cour- 
roux ceste  trefve  ,  et  d'autant  plus  qu'elle  estoit  avec 
le  roy  de  Navarre,  contre  lequel  il  avoit  fait  publier 
une  excommunication,  laquelle  il  avoit  tellement  prise 

à  cœur  ,  qu'il  avoit  faict  r'imprimer  le  Cours-Canon 
exprès  pour  l'y  faire  insérer ,  et  creut  lors  tout  ce  que 
les  agents  de  l'union  luy  dirent  touchant  Testât  de  la 
France,  et  principalement  que  le  Roy  estoit  perdu, 
et  que  tout  son  peuple  s'estoit  révolte',  ce  qui  n'estoit 
qu'en  partie  :  cela  fut  occasion  qu'il  dénia  toute  au- 
dience aux  ministres  de  France,  et  que,  le  24  may  ,  il 
fit  afiicher  dans  Rome  un  monitoire  dans  lequel  il 
commandoit  que,  deux  jours  après  la  publication  de 
ce  monitoire  en  six  villes  de  France  y  dénommées, 
que  le  Roy  eust  à  mettre  en  liberté  M.  le  cardinal  de 
Bourljon  et  l'archevesque  de  Lyon,  et  l'en  faire  cer- 
tain par  instrument  authentique,  sinon  qu'il  l'excom- 
munioit;  et  que,  dans  soixante  jours  aussi  après  il  eust 
à  comparoir  à  Rome  en  personne  ou  par  procureur 
pour  luy,  affin  de  déclarer  les  raisons  pourquoy  il  ne 
devoit  estre  excommunié  pour  avoir  faict  tuer  le  car- 
dinal de  Guise  ;  aussi  qu'il  eust  à  dire  pourquoy  ses 
subjects  ne  dévoient  estre  délivrez  du  serment  qu'ils 
luy  dévoient.  Plus  ,  il  cassoit  tous  les  privilèges  des 
roys  de  France  par  lesquels  ils  pouvoient ,  par  d'au- 
tres que  par  Sa  Saincteté,  estre  absous  de  telle  ex- 
communication. 

A  ce  monitoire  les  catholiques  royaux  ont  faict  plu- 
sieurs responses  depuis  la  mort  du  Roy,  pour  vérifier 
qu'il  avoit  esté  donné  contre  toutes  les  formes  et  con- 
sidérations en  tel  cas  requises,  quand  mesmes  il  n'au- 
joit  esté  faict  que  pour  un  simple  particulier  :  aussi 
on  en  appella  dèslors  comme  d'alîus  à  un  futur  con- 
cile et  au  Pape  mieux  informé,  ce  qui  se  praticque 
d'ordinaire  en  France  quand  les  papes  entreprennent 
contre  l'authorité  des  roys  et  les  privilèges  de  l'Eglise 


DE  PA.r.Ml  CAYET.     [l58()]  1^3 

(Gallicane,  OU  ordonnent  (juelque  cliose  qui  ne  soit 
conforme  aux  saincts  décrets.  Et  d'autre  part  les  doc- 
teurs de  la  Sorbonne  de  Paris,  qui  estoient  de  l'union , 
et  qui  avoiont  déclare'  le  Roy  absolument  excommunie', 
ne  l'appellant  plus  que  Henry  de  Valois,  et  mesmes 
qui  avoient  déclaré  les  François  libres  de  tout  ser- 
ment de  fidélité  envers  Sa  Majesté ,  ne  furent  point 
aussi  contens  de  ce  monitoire,  pourcc  que  dans  iceluy 
Sa  Saincteté  appelloit  le  Roy  Trhs-Chrestien  ,  et  ne  le 
declaroit  point  absolument  excommunié  comme  ils 
avoient  faict;  tellement  que  leur  excommunication 
n'estant  point  confirmée  par  le  Pape,  ils  demeuroient 
tousjours  en  qualité  de  rebelles. 

Ce  monitoire  fut  donné  à  la  poursuittc  des  ennemis 
du  Roy  j  le  pape  Sixte  le  leur  bailla  pour  le  faire  pu- 
blier, et  leur  promit  de  les  assister  de  biens  spirituels 
et  temporels.  Nous  verrons  à  la  suite  de|  ceste  bistoire 
ce  qui  en  advint,  et  comme  Sa  Saincteté,  ayant  re- 
cogneu  les  subtils  desseins  de  ceux  de  l'union,  en  eut 
de  grosses  paroles  avecles  ministres  d'Espagne  à  Rome; 
ce  que  plusieurs  ont  escrit  avoir  esté  cause  de  sa  mort. 

Nous  avons  dit  que  le  Roy  avoit  envoyé  pour  tirer 
secours  d'Angleterre,  lequel  n'arriva  en  France  si  tost 
que  l'on  esperoit,  pour  Testât  auquel  estoient  lors  les 
aflfaires  d'Angleterre.  L'an  passé  les  Anglois  avoient 
demeuré  sur  la  defiensive  contre  les  Espagnols,  et  la 
grande  armée  navalle  d'Espagne  se  trouva  dissipée  sans 
avoir  faict  aucun  exploict  mémorable ,  et  au  mois  de 
may  de  ceste  année  les  Anglois  allèrent  attaquer  les 
Espagnols  en  Galice  et  en  Portugal,  où  leur  dessein 
ne  leur  succéda  pas  gueres  mieux  qu'il  avoit  faict  aux 
Espagnols.  Voicy  ce  (pi'il  en  advint  :  Après  qu'il  eut 

esté  disputé  long  temps  au  conseil  d'Angleterre  sur  la 
requeste  qui  y  fut  présentée  par  les  chevaliers  Norreys 
et  Drac,  par  laquelle  ils  supplicient  la  Royne  de  faire 
quelque  entreprise  contre  l'Espagnol,  les  uns  souste- 
nans  qu'il  estoit  plus  seur  de  n'entreprendre  rien  et  de 
demeurer  cois,  les  autres  disans  le  contraire,  et  qu'il 
falloit  tirer  raison  de  l'Espagnol,  qui  estoit  venu  pour 
les  attaquer  jusques  dans  leur  pays,  en  fin  les  Anglois 
tumberent  d'accord  de  faire  une  armée  de  mer.  Sur 
cest  accord  survint  une  difficulté  pour  résoudre  quelle 
route  prendroit  leur  armée.  Dom  Antoine  (0,  qui  se 
disoit  roy  de  Portugal ,  chassé  par  celuy  d'Espagne  , 
estoit  lors  en  Angleterre.  Il  proposa  au  conseil  que 
la  noblesse  et  le  peuple  de  Portugal  ne  desiroit  rien 
tant  que  son  retour,  qu'infailliblement  ils  luy  four- 
niroient  argent,  armes  et  vivres;  qu'il  ne  demandoit 
autre  chose  aux  Anglois,  sinon  qu'ils  le  missent  abord 
en  son  royaume.  D'autres  au  contraire  proposèrent  le 
voyage  des  Indes.  On  consulta  long  temps  là  dessus. 
Il  fut  résolu  de  faire  voile  droict  en  Portugal  :  leurs 
raisons  furent  que ,  quand  on  auroit  taillé  de  la  be- 
songne  au  roy  d'Espagne  en  Portugal,  il  seroit  plus 
aisé  de  l'assaillir  ez  Indes,  ou  dedans  l'Espagne  mesme. 
Geste  resolution  prise,  l'équipage  se  dressa,  les  cheva- 
liers Norreys  et  Drac  furent  esleus  chefs ,  et  le  rendez- 
vous  pour  faire  voile  fut  donné  à  Plimouth. 

Le  dix-huictiesme  d'avril,  les  chefs,  capitaines  et 
soldats  entrèrent  alaigrement  dans  les  navires,  crians 
tous:  Espagne!  Espagne  !\uA  flotte  se  trouva  composée 

(')  Dom  Antoine  :  dom  Antonio,  prieur  de  Crato.  Il  éloit  fils  naturel 
de  Louis,  grand-oncle  du  dernier  roi  de  Portugal  dom  Sébastien,  mort 
en  Afrique  en  1578. 

de  six  grands  navires  de  charge,  de  vingt  navires  de 
guerre,  et  de  sept  vingts  autres  vaisseaux  bien  équipez, 
dans  lesquels  s'embarquèrent  de  (juinze  à  seize  mil 
hommes  de  guerre.  Outre  les  deux  chefs,  s'embarquè- 
rent aussi  ledit  roy  dom  Antonio,  Kmanuël  son  fils, 
le  comte  d'Essex,  qui  alla  en  ce  voyage  sans  congé' 
de  la  Roy  ne,  Gauthier  d'Evorcux  son  frère,  colonel 
de  la  cavalerie,  Roger  Guillaume,  colonel  de  l'infan- 
terie, Edoiiard  et  Henry  de  Norreys,  et  plusieurs  gen- 
tils-hommes et  capitaines  anglois  et  holandois,  lesquels 
embarquez ,  la  flotte  partit  du  port  de  Plimouth ,  et,  pre- 
nant la  route  d'Espagne,  un  vent  de  traverse  la  poulsa, 
le  24  d'avril,  vers  le  port  de  Grogne  (0  en  Galice. 

Le  roy  d'Espagne  ayant  eu  advis  de  la  leve'e  de  ceste 
arme'e,  et  que  leur  dessein  estoit  de  descendre  en  Por- 
tugal, il  manda  premièrement  au  cardinal  Albert 
d' Austriche  qui  en  estoit  gouverneur  pour  luy,  de  s'as- 
seurer  de  tous  ceux  qu'il  estimeroit  favoriser  le  party 
de  dom  Antonio,  de  quelque  qualité  qu'ils  fussent,  et 
aussi  qu'il  desarmast  le  menu  peuple,  afTin  qu'il  ne  peust 
rien  entreprendre,  ny  favoriser  son  ennemy.  Le  car- 
dinal obeyt  si  bien  à  ces  commandements,  que  l'exé- 
cution d'iceux  fut  la  seule  cause  du  peu  d'effect  que  fit 
l'armée  des  Anglois  en  Portugal. 

Secondement,  pour  opposer  la  force  contre  la  force 
il  fit  dresser  une  armée  de  laquelle  il  fit  le  comte  de 
Fuentes  chef  et  gênerai;  mais,  comme  il  estoit  un  roy 
prévoyant  et^advisé,  il  osta  de  leurs  charges  tous  ceux 
qui  avoient  mal  faict  en  l'armée  qu'il  avoit  envoyé  en 
Angleterre  l'an  passé,  et  en  leur  place  y  en  mit  d'au- 
tres. Ferrand  Lopez  fut  desmis  de  sa  charge  de  maistre 

(0  Crogne  :  La  Corogae. 

de  camp  gênerai,  et  en  sa  place  il  mit  François  de  Pa- 
diglia;  en  Testât  de  François  de  Guevare,  qui  estoit 
pourvoyeur  gênerai,  il  en  pourveut  André  d'Alve ,  et 
donna  la  charge  de  colonel  de  la  cavalerie  à  Alphonse 
Vargas,  et  de  l'auditeur  à  Jean  Maldonat.  Toute  son 
arme'e  arrivée  en  Portugal,  fut  mise  comme  en  garni- 
son aux  principales  places. 

Aussi,  le  long  des  costes  de  la  Biscaye  et  de  la  Ga- 
lice, ledit  roy  d'Espagne  avoit  envoyé  advertir  ses 
gouverneurs  de  garnir  tous  les  ports  de  mer,  et  de  les 
faire  munir  de  toutes  choses  nécessaires  pour  résister 
aux  Anglois.  Jean  Pacheco,  marquis  de  Cerralvo, 
gouverneur  de  Galice,  s'estoit  rendu  à  Grogne,  qui  est 
un  des  principaux  ports  de  Galice  ,  et  est  une  ville  di- 
visée en  deux,  sçavoiren  haulte  et  basse  ville,  chacune 
desquelles  a  ses  murailles  et  fossez  à  part,  la  basse  es- 
tant ceinte  tout  autour  de  la  mer,  excepté  du  costé 
d'en  haut;  lequel,  voyant  que  les  Anglois  avoient  pris 
terre  et  faisoient  descendre  dix  mil  hommes  qu'ils  ren- 
gerent  incontinent  en  bataille,  fit  sortir  une  troupe 
d'Espagnols  à  l'escarmouche;  mais ,  ayans  esté  con- 
traincts  de  se  retirer,  tout  le  reste  de  ce  jour  et  le  len- 
demain ce  ne  furent  que  sorties  et  escarmouches  à  la 
faveur  du  canon  que  l'on  tiroit,  tant  des  deux  galleres 
et  d'un  gallion  qui  estoient  au  port,  que  de  la  haute 
et  basse  ville  et  du  fort.  Les  Anglois,  en  estans  incom- 
modez, se  resouldent  de  se  rendre  maistres  de  ceste 
place:  le  26  ils  se  préparèrent  de  donner,  par  terre  et 
par  mer,  un  assaut  à  la  basse  ville,  ce  qu'ils  exécutèrent 
si  courageusement  qu'ils  s'en  rendirent  maistres  en 
moins  d'une  heure  et  demie  ,  et  contraignirent  les  Es- 
pagjTKols  qui  eschapereot  la  fureur  de  leurs  armes   de 

se  sauver  en  la  haute  ville.  Ainsi  ceste  place  fut  pille'e, 
les  vaisseaux  qui  estoient  au  port,  gaignez;  le  galion 
de  liicalde  fut  brusle'  par  ceux  qui  estoient  dedans, 
alîin  que  les  canons,  les  boulets  et  tout  ce  qui  estoit 
dedans  ne  tumbast  entre  les  mains  de  leurs  ennemis. 
Les  Anglois  firent  dans  ceste  basse  ville  un  grand  butin 
de  vivres,  de  munitions  de  guerre,  et  de  cent  cinquante 
canons  de  tous  qualil^res.  Les  Espagnols  qui  s'estoient 
sauvez  en  la  haute  ville  s'y  r'emparerent,  et  bruslerent 
quelques  maisons  qu'ils  jugèrent  les  pouvoir  incom- 
moder, et  par  ce  moyen  les  assiégez  et  les  assiegeans 
se  préparèrent  de  se  deflendre  et  d'assaillir. 

Le  marquis  de  Ceralvo,  sommé  par  un  trompette 
anglois  de  rendre  la  haute  ville,  respondit  qu'il  n'en 
feroit  rien  -,  mais  il  advint  que  ce  trompette  en  se  reti- 
rant fut  tué  d'une  mousquetade.  Le  marquis  à  l'heure 
mesme  fit  pendre  sur  la  muraille  celuy  qui  avoit  tiré 
le  coup ,  avec  un  escriteau  :  ce  que  les  Anglois  ayant 
veu ,  firent  estime  de  la  justice  du  marquis ,  et  luy  pro- 
posèrent l'eschange  de  quelques  prisonniers.  Il  leur 
respondit  c[u'il  n'avoit  nulle  charge  de  cela,  les  sup- 
pliant seulement  qu'ils  traictassent  bien  le  capitaine 
Jean  de  Liina  qui  estoit  tumbéleur  prisonnier,  et  qu'il 
en  feroit  de  mesme  aux  Anglois  qu'il  tenoit,  auxquels 
il  feroit  bonne  guerre. 

Les  Anglois,  ayant  planté  leur  artillerie,  battent  la 
haute  ville  et  font  jouer  une  raine,  laquelle  ayant 
remply  les  fossez,  ils  se  présentèrent  pour  aller  à  l'as- 
saut; mais  ils  furent  vaillamment  repoulsez  parles 
Espagnols.  Spencer,  maistre  de  l'artillerie  des  Anglois, 
et  le  capitaine  Goodvin,  pensant  monter  à  la  bresche, 
furent  tuez. 


10. 


i48  [^589]    CHBOWOLOGIE NOVENAIRE 

Norreys  voulut  tenter  derechef,  pour  pouvoir  gaigner 
ceste  place,  d'y  faire  donner  un  assaut;  il  fait  dere- 
chef travailler  à  la  mine  et  recommencer  sa  batterie  ; 
mais,  voyant  qu'il  consumoit  le  temps  et  perdoit  ses 
gens  en  vain,  du  nombre  desquels  il  s'en  falloit  desjà 
plus  de  mille,  se  résolut  de  lever  le  siège,  et  de  faire 
rembarquer  ses  gens,  son  artillerie  et  son  butin. 

Au  levement  de  ce  siège  les  Espagnols  firent  une 
sortie  où  de  part  et  d'autre  il  y  en  eut  beaucoup  de 
tuez;  le  frère  du  gênerai  Norreys  y  fut  blesse'  et  plu- 
sieurs autres.  Les  Anglois  ayans  bruslé  toute  la  basse 
ville  firent  voile  le  19  may,  et  sept  jours  entiers  les  Es- 
pagnols n'eurent  point  de  leurs  nouvelles,  jusquesau 
26  de  may  que  toute  la  flote  fut  veue  vers  la  coste  de 
Portugal,  où  ils  prirent  terre  prez  le  chasteau  de  Pé- 
niche, distant  de  treize  lieues  de  Lisbone,  et  y  firent 
descendre  quatre  mille  soldats  et  quelque  cavalerie, 
avec  quelques  pièces  de  canon  dont  ils  battirent  Pé- 
niche, qui  se  rendit  incontinent  à  eux  ;  puis  ayans  faict 
encor  descendre  six  mille  soldats  en  terre,  ils  donnè- 
rent la  chasse  à  quelque  cavallcrie  espagnole  qui  es- 
toit  venue  pour  deffendre  ces  rivages. 

Le  gênerai  Norreys,  ayant  laissé  la  conduite  des  na- 
vires à  Drac  (lequel,  suivant  ce  qu'ils  avoient  résolu, 
s'en  alla  à  Cascais,  où  il  se  rendit  maistre  du  chasteau 
et  prit  quantité  de  vaisseaux  allemans  et  bretons  qui 
estoient  au  port,  chargez  de  plusieurs  sortes  de  mar- 
chandises), mena  l'armée  droict  à  Lisbone  :  il  avoit 
avec  luy  ledit  roy  dom  Antonio.  Leur  premier  logis 
fut  à  Lorygna,  le  lendemain  à  Torres-Vedras ,  de  là  à 
Sainct  Sebastien,  et  puis  ils  se  vindrent  loger  au  faux- 
bourg  de  Bonavista  de  Lisbone.  Ils  n'approchèrent 

point  de  si  prez  sans  estre  souvent  attaquez  de  la  ca- 
valerie du  comte  de  Fuentes  (0,  qui,  suivant  le  com- 
mandement qu'il  avoit ,  ne  liazardoit  nullement  ses 
troupes  en  gros,  ains  seulement  par  compagnies  parti- 
culières, pour  tenir  tousjours  en  cervelle  les  Anglois, 
et  leur  empesclier  toutes  les  coramodite's  qu'ils  pour- 
roient  tirer  des  paysans,  dont  il  y  en  eut  quelques 
uns,  mais  en  petit  nombre  et  sans  armes,  qui  s'en  al- 
lèrent trouver  leur  roy  dom  Antonio  en  l'armée  des 
Anglois. 

Le  gênerai  Norreys,  s'estant  campé  en  lieu  fort  au- 
près de  Lisbone,  attendoit  quelque  remuement  dans 
ceste  ville  par  les  partisans  de  dom  Antonio  j  mais  le 
hou  ordre  qu'y  avoit  donné  le  cardinal  d'Austriche, 
comme  nous  avons  dit,  et  la  punition  qu'il  fit  faire  de 
((uelques-uns  qui  se  vouloient  souslever,  espouvan- 
terent  tellement  les  autres  que  pas  un  ne  bougea.  Sept 
jours  passés,  Norreys,  voyant  les  paroles  et  promesses 
de  dom  Antonio  estre  sans  efFect,  et  perdant  tous  les 
jours  aux  escarmouches  quelques-uns  des  siens,  entre 
lesquels  avoit  esté  tué  le  colonel  Beett  et  autres,  se 
doutant  bien  que  les  Espagnols  ne  taschoient  qu'à  luy 
empesclier  de  pouvoir  recouvrir  des  vivres  en  son  ar- 
mée, et  qu'ils  ne  vouloient  bazarder  un  combat  puis 
(|u'ils  avoient  mis  tous  leurs  gens  de  guerre  dans  les 
forteresses,  se  résolut  de  se  retirer.  Dom  Anlonio  le 
pria  d'attendre  encores  un  jour,  ce  qu'il  accorda;  mais 

(»)  Du  comte  de  Fuentes.  Il  devint  l'un  des  plus  grands  généraux  de 
l'Espagne.  Sa  longue  carrière  fut  partagée  entre  la  guerre  et  les  négo- 
ciations. Agé  de  qualrc-vi'.igt-deux  ans,  il  perdit,  contre  le  jeune  duc 
d'Enghien  ,  la  bataille  de  Rocroy ,  livrée  le  1 9  mars  i643 ,  et  il  y  fut  tué. 
IjC  comte  de  Fuenles  étoit  ne  à  Valladolid  en  i5Go. 

durant  ce  jour  n'y  estant  rien  survenu  de  nouveau, 
Norreys  avec  l'armée  se  retira  vers  les  navires  à  Cas- 
cais.  Le  comte  de  Fuentes  ne  le  voulut  laisser  retirer 
sans  compagnie  :  il  mande  son  armée  de  tous  costez 
pour  l'incommoder  en  sa  retraicte;  mais  l'ordre  et  la 
diligence  de  Norreys  fut  telle,  qu'à  la  barbe  du  comte 
de  Fuentes  et  de  l'adelantado  de  Castille,  qui  estoit 
descendu  sur  le  Tage  avec  quelques  vaisseaux  armez 
pour  donner  sur  la  queue  de  ceste  armée,  Norreys  fit 
rembarquer  ses  gens,  dont  il  trouva  faute  de  trois  mille, 
mit  le  feu  dans  la  forteresse  de  Gascais,  et  ainsi  fit 
voile  pour  retourner  en  Angleterre,  oii  il  arriva  au 
mois  de  juillet  avec  dom  Antonio, 

Les  historiens  espagnols  ont  escrit  que  le  plus  grand 
trophée  que  les  Anglois  laissèrent  en  Portugal  de  tout 
ce  grand  appareil,  fut  la  ruine  qu'ils  firent  de  plusieurs 
Ijelles  églises.  Or  les  Anglois  s'estoient  mocquez  l'an 
passé  des  Espagnols,  qui  pensoient  que  l'Angleterre 
n'eust  la  force  de  résister  à  leur  grand'armée,  avec 
laquelle  ils  vouloient  y  mettre  pied,  et,  par  la  prise  des 
armes  que  feroient  les  catholiques  anglois  en  mesme 
temps,  se  faciliter  la  conqueste  de  ceste  isle;  mais, 
par  la  vigilance  de  la  Royne,  nul  catholique  ne  s'y 
remua,  et  les  Espagnols  y  perdirent  leur  peine  et 
plusieurs  vaisseaux,  avec  quelques  milliers  de  soldats, 
dont  le  mauvais  temps  qu'ils  eurent  en  mer  fut  la  prin- 
cipale cause.  Les  Anglois  avoient  cest  erreur  pour  se 
donner  garde  de  faire  la  mesme  faute  3  mais  elle  ne  leur 
profita  de  rien,  et  allèrent  broncher  à  la  mesme  pierre, 
qui  fut  dépenser  conquester  le  Portugal  sous  opinion 
de  faire  révolter  quelques  Portugais  du  party  de  dom 
Antonio;  et,  voulans  exécuter  leur  entreprise,  ils  furent 

contraints,  après  la  perte  des  frais  d'une  si  grande  ar- 
mée, s'en  retourner  en  Angleterre,  ayant  perdu  la 
moitié  de  leur  armée,  plus  par  maladies  qui  s'engen- 
drèrent parmy  eux  ,  que  non  pas  par  l'espée  ,  et  sans 
avoir  faict  aucun  eiTectde  profit.  Voylà  tout  ce  qui  ad- 
vint ceste  année  en  l'entreprise  que  firent  les  Anglois 
contre  les  Espagnols.  Voyons,  devant  que  retourner  en 
France,  ce  qui  se  passa  aussi  au  commencement  de 
ceste  année  entre  ledit  roy  d'Espagne  et  les  estats  des 
Provinces-Unies  de  Holande. 

Afîin  de  mieux  entendre  en  quel  estât  estoient  les 
affaires  des  Pays-Bas  en  ceste  année,  il  ne  sera  hors 
de  propos  de  faire  un  petit  récit  de  ce  qui  s'y  est 
passé  aux  années  précédentes.  Après  la  mort,  advenue 
l'an  i584  à  Chasteau-Thieny,  de  M.  le  duc  d'Anjou 
frère  du  Roy,  qui  avoit  esté  déclaré  et  receu  dans  An- 
vers duc  de  Brabant  et  comte  de  Flandres,  et  de  celle 
du  prince  d'Orenge,  assassiné  un  mois  après  dans 
Delft,  lequel  estoit  capitaine  gênerai  et  gouverneur 
des  provinces  et  villes  qui  avoient  secoué  le  joug  de 
l'Espagnol  aux  Pays-Bas ,  les  estats  généraux  desdites 
provinces  et  villes  se  trouvèrent,  sur  la  fin  de  ladite 
année,  bien  troublez  pour  estre  destituez  de  prince  et 
de  gouverneur.  Toutesfois,  pour  résister  aux  puissants 
efforts  du  roy  d'Espagne,  ils  nommèrent  pour  leur 
gouverneur  et  capitaine  gênerai  le  prince  Maurice, 
second  fils  dudit  feu  prince  d'Orenge,  aagé  seulement 
de  dix-huict  ans,  et  pour  son  lieutenant  le  comte  de 
Hohenloo. 

Le  prince  de  Parme,  lieutenant  gênerai  pour  le  roy 
d'Espagne,  ayant  prins  Dendermonde,  receu  Gand 
par  accord,  assiégé  Anvers,  et  estant  maistre  de  la 

campagne,  donna  merveilleusement  à  penser  auxdits 
estats,  Jesquels,  après  plusieurs  assemblées  pour  se  ré- 
soudre à  qui  ils  se  dévoient  donner,  sçavoir  :  ou  à  la 
couronne  des  roys  de  France,  dont  la  plus-part  de 
leurs  provinces  avoient  de  tout  temps  relevé  comme 
en  estans  seigneurs  et  princes  souverains,  et  auxquels 
les  comtes  de  Flandres  et  d'Artois  avoient  tous] ours 
faict  hommage,  jusques  au  dernier  empereur  Charles  v, 
ou  bien  de  se  donner  à  la  couronne  des  roys  d'Angle- 
terre ;  leur  resolution  fut  longue,  pource  que  les  uns 
soustenoient  pour  la  France,  les  autres  pour  l'An- 
gleterre. Les  affections  d'un  party  et  d'autre  estoient 
fondées  sur  plusieurs  raisons  d'Estat.  Enfin  ils  résolu- 
rent de  se  donner  à  la  France  et  non  à  l'Angleterre, 
pour  ce  que  la  Royne  n'avoit  point  de  successeur  as- 
seuré,  et  que  la  France  n'en  manquoit  jamais  par  l'or- 
dre ancien  du  royaume ,  auquel  le  premier  prince  du 
sang  succède  tousjours,  et  aussi  que  le  roy  de  Na- 
varre, qui  estoit  le  successeur  du  roy  de  France,  es- 
toit  de  leur  religion. 

En  ce  mesme  temps  lesdits  estats  envoyèrent  vers 
la  royne  Elisabeth  d'Angleterre  la  supplier  de  leur 
donner  secours;  mais  elle,  ayant  eu  advis  que  les  dé- 
putez desdits  estats  s'estoient  acheminez  en  France 
pour  s'offrir  au  Roy ,  y  envoya  le  comte  d'Erby,  prince 
du  sang  royal  d'Angleterre,  tant  pour  confirmation 
d'amitié  avec  le  Roy,  que  pour  luy  apporter  l'ordre  de 
la  Jartiere,  et  pour  luy  recommander  la  cause  des 
Pays-Bas,  laquelle  elle  luy  conseilloit  d'embrasser 
pour  beaucoup  de  raisons  qu'elle  luy  fit  proposer. 

Le  12  février  l'an  i585,  le  prince  d'Espinoy,  por- 
tant la  parole  comme  chef  desdits  députez  des  estats 

généraux  en  l'audience  que  le  Roy  leur  donna ,  luy 
dit  qu'il  pleust  à  Sa  Majesté  les  prendre  tous,  eux  et 
leurs  provinces  et  communautez,  comme  ses  subjects 
et  vassaux  qu'ils  desiroient  estre ,  et  que,  sous  certaines 
bonnes  conditions,  ils  estoient  prêts  de  s'obliger  à  luy, 
sans  aucune  restriction  ny  reserve ,  mesmes  de  la  Ho- 
lande  et  Zelande,  qu'ils  avoient  autresfois  accordée  au 
prince  d'Orenge  et  à  ses  hoirs,  laquelle  réservation  ils 
avoient  recognu  avoir  este'  le  seul  motif  de  la  jalousie 
conceue  contr'eux  par  le  conseil  de  feu  Monsieur, 
frère  de  Sa  Majesté',  et  leur  dernier  duc. 

Ces  députez  furent  receus  benignemenl,  et  donnè- 
rent leurs  propositions  par  escrit;  mais  le  roy  d'Espa- 
gne, qui  vid  que  le  Roy  pouvoit  en  acceptant  cest 
offre  réduire  sous  sa  puissance  les  Pays-Bas ,  practi- 
qua  par  intelligences  plusieurs  princes  et  seigneurs  en 
France  pour  faire  une  ligue  sur  les  prétextes  que 
nous  avons  dit  cy-dessus,  et  traicta  avec  eux  et  leur 
bailla  de  l'argent. 

Le  Roy,  qui  estadverty  de  ces  practiques  faictes  par 
l'Espagnol  en  son  royaume,  fut  conseille'  de  ne  se  mes- 
lernullement  des  affaires  des  Pays-Bas,  et  de  n'innover 
rien  en  la  paix  qu'il  avoit  avec  l'Espagne.  Ce  fut  pour- 
quoy  il  leur  fit  response  qu'il  ne  les  pouvoit  recevoir 
sous  sa  protection,  ny  ne  leur  pouvoit  donner  secours 
en  aucune  façon,  et  ne  vouloit  enfraindre  la  paix  entre 
la  France  et  l'Espagne.  Mais  quoy  que  Sa  Majesté  res- 
crivist  depuis  au  roy  d'Espagne  et  au  prince  de  Parme, 
et  leur  mandast  qu'il  avoit  refusé  l'offre  des  Flamans, 
les  Espagnols  ne  laissèrent  de  continuer  leurs  prac- 
tiques en  France,  et  ont  entretenu,  par  le  moyen  de 
leurs  doublons,  la  rébellion  d'une  partie  des  François 

contre  leur  Roy,  qui  par  ce  moyen  a  tousjours  eu 
du  depuis  la  guerre  jusques  à  sa  mort. 

Ainsi  les  Flamans,  refusez  par  le  roy  de  France, 
eurent  recours  à  la  royne  d'Angleterre,  laquelle ,  après 
plusieurs  raisons  et  difficultez  dispute'es  en  son  conseil, 
ne  les  voulut  recevoir  pour  subjects  et  vassaux;  mais 
elle  se  déclara  bien  protectrice  des  Pays-Bas  restez  en 
l'union  générale,  sçavoir  de  la  Holande,  Zelande, 
Utrecht,  Frise,  et  autres  pays  unis,  et  ce,  sous  cer- 
taines conditions.  Les  principales  estoient  que  lesdits 
estats  luy  delivreroient,  pour  l'asseurance  des  deniers 
qu'elle  desfrayeroit  pour  l'entretien  de  l'armée  qu'elle 
envoyeroit  ez  Pays-Bas  ,  les  places  de  Flessingue,  Ra- 
meken  et  La  Briele  :  ce  qu'ils  firent  le  29  d'octobre.  Et 
ainsi  la  royne  d'Angleterre  fut  déclarée  protectrice 
desdits  estats,  où  elle  envoya  le  comte  de  Leycestre, 
fils  du  duc  de  Northumbellant,  avec  une  armée,  lequel 
y  fut  déclaré  gouverneur  gênerai  de  la  part  de  ladicte 
Royne.  Et  ainsi  le  prince  Maurice  se  desmit  de  la 
charge  de  capitaine  gênerai  que  les  estats  luy  avoient 
donnée  après  la  mort  de  son  jiere. 

Le  comte  de  Leycestre  fut  receu  fort  magnifique- 
ment par  toutes  les  villes  de  Holande  et  des  autres 
Provinces  Unies;  mais,  voulant  tenir  absolument  le  gou- 
vernement de  toutes  leurs  affaires,  il  s'engendra  entre 
luy  et  lesdits  estats  une  infinité  de  jalousies,  et  des 
desfiances  si  grandes,  que  tout  alla  de  mal  en  pis  pour 
eux.  Or  le  prince  de  Parme,  dezle  moisd'aoust  en  i585, 
avoit  pris  Anvers,  et  chassé  ceux  du  party  des  estats 
hors  de  Bruxelles  et  de  plusieurs  villes  qu'ils  tenoient. 
Plusieurs  mesmes  de  la  noblesse  desdits  estats  s'estoient 
racommodez  avec  le  roy  d'Espagne.  Et,  en  l'an  i586, 

ledit  prince  de  Parme,  continuant  ses  exploicts,  avoit 
leprins  Grave,  Venloo,  Nuys,  et  plusieurs  autres  pla- 
ces, cependant  que  le  comte  de  Leycestre,  estant  à 
Utreclit,vouloit  exécuter  son  premier  dessein  de  cog- 
noistre  de  toutes  choses  concernant  Testât  des  Pays- 
Bas,  et  ayant  fait  mettre  prisonniers  quelques  uns  du- 
dit  conseil  d'Estatdes  Provinces  Unies  qui  luy  avoient 
esté  ordonnez  pour  conseillers,  et  ce  suivant  leurs  pri- 
vilèges et  libertez  qu'ils  disent  avoir;  ce  qui  fut  un 
commencement  de  la  haine  qu'ils  luy  portèrent,  et 
qui  continua  à  cause  qu'il  donna  aux  Anglois  les  prin- 
cipaux  estats  et  charges  de  la  guerre,  dont  les  seigneurs 
qui  avoient  tousjours  esté  alTectionnez  à  la  maison  de 
Nassau  s'en  plaignirent. 

Sur  la  fin  de  l'an  i586,  ledit  comte  de  Leycestre 
estant  mandé  parla  Royne  d'aller  en  Angleterre  ,  il  s'y 
en  retourna.  Peu  après  qu'il  y  fut,  les  estats  des  Pro- 
vinces Unies  escrivirent  à  la  Royne  plusieurs  plaintes 
touchant  son  gouvernement;  et  du  depuis  la  Royne, 
pour  estre  mieux  informée  de  tout,  envoya  à  La  Haye 
en  Holande  le  sieur  de  Burchort  et  quelques  siens 
conseillers  pour  entendre  et  appaiser  ces  différents. 
Mais  les  plaintes  des  estats  furent  augmentées  par  la 
perte  du  grand  fort  de  Zutphen  et  de  Deventer  que 
deux  Anglois  rendirent  à  l'Espagnol,  lesquels  ledit 
comte  de  Leycestre  y  avoit  mis  pour  y  commander,  ce 
qui  fut  suivy  par  la  reddition  aussi  de  la  ville  de  Guel- 
dres  par  un  Escossois  que  le  comte  de  Leycestre  avoit 
eu  envie  de  desapointer  de  son  régiment.  Et  pour  com- 
bler le  boisseau  de  l'infortune  des  estats,  le  duc  de 
Parme  mit  le  siège  devant  L'Escluse. 

Or  les  estats  qui  s'estoient  assemljlez  à  La  Haye  au 

mois  de  février  en  ceste  année  i587 ,  pour  remédier  à 
leurs  affaires,  crerent  gouverneur  gênerai  le  prince 
Maurice  en  l'absence  du  comte  de  Leycestre,  avec 
commandement  à  tous  leurs  gens  de  guerre,  et  non  à 
ceux  de  la  royne  d'Angleterre,  de  luy  o])eyr.  Le  prince 
Maurice  et  le  comte  de  Hohenlo,  pensant  destourner 
le  siège  de  L'Ecluse,  font  une  course  enBrabant,  et 
portent  le  feu  par  où  ils  passent  :  tout  cela  n'estoit  as- 
sez pour  faire  lever  le  siège  au  prince  de  Parme  ;  les 
estais  avoient  bonne  volonté,  mais  ils  n'estoient  assez 
forts  d'eux  mesmes  sans  le  secours  d'autruy. 

La  royne  d'Angleterre  jugeant,  par  le  siège  de  L'Es- 
cluse,  que  le  duc  de  Earme  avoit  ses  desseins  tournez 
pour  se  rendre  maistre  des  villes  et  ports  le  long  des 
costes  de  la  mer  de  Flandres,  et  que  cela  luy  impor- 
teroit  de  beaucoup,  y  envoya  du  secours  promptement, 
lequel  y  entra; plus,  elle  fit  lever  nouvelles  troupes,  et 
renvoya  aux  Pays  Bas  le  comte  de  Leycestre,  lequel 
arrivé  en  Zelande,  pensant  recouvrir  l'honneur  que  l'on 
luy  avoit  intéressé  par  les  plaintes  qu'aucuns  des  estats 
avoient  faictes  de  ses  deportements,  entreprint  de  se- 
courir L'Escluse  par  mer,  et  d'assaillir  le  havre  occupé 
par  l'Espagnol;  mais  les  capitaines  zelandois,  mal  vo- 
lontaires en  son  endroit,  furent  cause  que  son  dessein 
ne  fut  exécuté  :  nonobstant  ceste  desobeyssance,  il  va  à 
Ostende,  et  espère  secourir  par  terre  L'Escluse.  Avec 
cinq  mil  hommes  de  pied  il  tire  vers  le  fort  de  Blan- 
keberghe,  qu'il  assiégea  avec  deux  pièces  de  campa- 
gne. Le  duc  de  Parme  en  estant  adverty,  avec  une 
partie  de  son  armée  luy  vint  au  devant,  et  le  comte  de 
Leycestre  le  sentant  approcher  leva  sa  batterie,  et  se 
Retira  dans  Ostende  ;  mais  son  arrieregarde  fut  très  mal 

traictée  par  le  duc  de  Parme,  qui  peu  après  ceste  re- 
traicte  receut  L'Escluse  à  composition. 

Ceste  perte  augmenta  de  beaucoup  les  murmures 
entre  le  comte  de  Loycestre  et  les  estais,  et,  en  l'as- 
semblée générale  qui  fut  tenue  à  Dordreclit  de  toutes 
les  Provinces  Unies,  pour  accorder  leurs  différents  et 
donner  un  bon  ordre  à  l'advenir,  on  luy  présenta  par 
escrit  quelle  estoit  l'authorite'  des  estats  des  Pays-Bas, 
et  quelle  devoit  estre  sa  charge  de  gouverneur  gênerai. 
Mais,  au  contraire  de  se  pouvoir  accorder,  le  comte  dé 
Hohenlo  refusa  d'ol)eyr  audit  comte  de  Leycestre,  et 
ceste  assemblée  se  finit  par  apologies  et  invectives  qu'ils 
firent  imprimer  les  uns  contres  les  autres,  et  continuè- 
rent tellement,  que  Leycestre  se  voulut  emparer  de 
Leyden  pour  la  royne  d'Angleterre.  L'entreprise  des- 
couverte, et  les  entrepreneurs,  desadvouez  dudit  comte, 
furent  exécutez  par  justice.  Mais  de  plus  en  plus  les 
divisions  et  partialitez  se  continuèrent  entr'eux,  et  la 
Royne  fut  contraincte  de  r'appeller  du  tout  Leycestre 
en  Angleterre,  lequel,  obeyssantàce  commandement, 
partit  le  i4  novembre  de  Zelande,  et  se  rendit  incon- 
tinent à  Londres. 

Les  estats  et  la  plus-part  de  leurs  gens  de  guerre, 
résolus  de  n'obeyr  plus  à  Leycestre  comme  à  leur 
gouverneur,  se  trouvent  en  nouvelle  peine,  car  les  ca- 
pitaines de  plusieurs  places  fortes  ne  veulent  recognois- 
tre  d'autre  gouverneur  que  luy.  Ils  sont  tous  à  la  veille 
de  jouer  des  cousteaux  les  uns  contre  les  autres  :  ce 
qui  eust  esté  un  grand  advantage  pour  l'Espagnol,  qui 
cependant  entretenoit  la  royne  d'Angleterre  d'un  ac- 
cord, et  mesmes  les  députez  d'une  part  et  d'autre  se 
trouvèrent  à  Bourbourg  en  Flandres  :  mais  n'ayans  peu 

rien  faire,  l'on  ne  parla  plus  en  Angleterre  que  de  se 
préparer  à  se  deffendre  contre  la  grande  armée  que  l'on 
dressoit  en  Espagne  pour  la  venir  envahir. 

Le  prince  de  Parme  d'autre  costé  faisoit  fouyr  des 
nouveaux  canaux  en  Flandres,  et  y  faisoit  faire  une 
sorte  de  navires  à  fond  plat,  appelle'esp/e^fe^,  pour  en 
garnir  les  villes  maritimes  de  Dunquerke  et  Nieuport, 
et  aussi  affin  de  s'en  servir  pour  se  joindre  à  l'armée 
d'Espagne.  Bref,  les  préparatifs  de  ceste  grande  armée 
servirent  de  beaucoup  aux  estats  des  Provinces  Unies 
pour  reprendre  leur  authorité;  car  quelques-uns  ont 
estimé  que  le  voyage  que  fit  en  ce  temps  là  l'admirai 
Haward  en  l'isle  de  Valchren  avec  dix  navires  de 
guerre,  n'estoit  que  pour  se  saisir  du  prince  Maurice, 
accusé  en  la  cour  d'Angleterre,  par  le  comte  de  Ley- 
cestre  et  par  le  sieur  de  Russel,  de  s'estre  voulu  ren- 
dre maistre  de  Flessinghe ,  et  d'estre  la  cause,  avec  ceux 
qui  le  supportoient ,  des  exécutions  à  mort  que  l'on 
avoit  faictes  à  Leyden  ,  et  de  ce  qu'ils  tenoient  comme 
assiégé  Medemblyk,  et  declaroient  ennemis  tous  ceux 
qui  portoient  de  l'affection  aux  Anglois.  Mais  le  prince 
à  l'arrivée  de  l'admirai  se  retira  vistement  à  Middel- 
bourg ,   et  en  partit  à  l'instant  pour  s'en  aller  en  la 
flotte  des  navires  de  guerre  que  les  estats  entretenoient 
devant  le  fort  de  Lilloo,  où  ledit  sieur  admirai  envoya 
vers  luy  deux  siens  parens  pour  luy  dire  qu'il  avoit 
charge  de  la  part  de  la  Royne  de  traicter  avec  luy, 
affin  de  faire  mettre  bas  toutes  les  deffiances  et  jalou- 
sies. Le  prince  s'en  excusa  honnestement  d'y  aller,  et 
fit  response  que  ces  accords  se  dévoient  faire  avec  les 
estats  généraux,  et  non  avec  luy.  Peu  après  il   res- 
crivit  à  la  Royne  plusieurs  plaintes  touchant  ses  terres 

patrimoniales,  occupées  par  ceux  qui  se  disoient  ser- 
viteurs de  Sa  Majesté',  et  sur  tout  contre  les  accusations 
de  Russel,  dont  il  la  supplioit  luy  en  faire  faire  répa- 
ration. 

La  Roy  ne,  considérant  le  danger  de  toutes  ces  def- 
liances,  voyant  l'armée  navalle  d'Espagne  si  proche, 
et  qu'elle  ne  pouvoit  la  repoulser  et  conserver  Testât 
de  ses  pays  que  par  une  union  avec  ses  voisins,  et 
aussi  pour  se  servir  des  navires  de  guerre  des  estais , 
respondit  fort  courtoisement  au  prince,  et  desadvoiia 
tous  ceux  (jui  voudroient  se  couvrir  du  manteau  de 
son  service;  et,  pour  d'avantage  appaiser  ces  partia- 
litez,  elle  envoya  la  résignation  du  gouvernement  de 
Leycestre  ,  qui  fut  publiée  par  toutes  les  villes  de  l'o- 
beyssance  des  estats. 

Ainsi  les  estats,  ayans  repris  leur  première  autho- 
rité,  restablirent  aussi  le  prince  Maurice  en  ses  gou- 
vernements de  Hollande  et  de  toutes  les  Provinces 
Unies,  en  son  admirante,  et  en  son  estât  de  capitaine 
gênerai  de  toute  leur  gend'armerie;  lequel  en  ceste 
qualité  a  mis  à  fin  beaucoup  de  beaux  exploicts  mili- 
taires, comme  il  se  peut  voir  à  la  suitte  de  ceste  his- 
toire. 

Après  que  le  duc  de  Parme,  qui  estoit  à  Dunquerke 
avec  une  belle  armée,  pensant  se  joindre  à  la  grande 
flote  d'Espagne,  eut  entendu  pour  certain  que  les 
vents  et  le  mauvais  temps  de  la  mer  se  joiioient  de 
toute  ceste  grande  armée  d'Espagnols,  et  que,  n'osans 
repasser  dans  la  Manche  d'Angleterre  où  ils  avoient 
esté  si  bien  canonnez,  ils  prenoient  leur  chemin  pour, 
en  tournoyant  l'Escosse  et  l'Irlande,  reprendre  la  route 
d'Espagne ,  ce  prince  donc,  voyant  qu'il  n'eust  sceu  rien 

exécuter  du  dessein  que  le  roy  d'Espagne  avoit  contre 
l'Angleterre  sans  ceste  grande  flote,  ny  elle  sans  luy, 
ramena  son  arme'e  de  Flandres  en  Brabant,  et  alla 
pour  assiéger  la  ville  de  Berg  sur  le  Soom;  mais,  vou- 
lant s'emparer  de  l'isle  de  Ter-Tolen ,  le  marquis  de 
Renty  et  le  comte  Octavien,  conduisants  huict  cents 
hommes  à  la  faveur  de  deux  mil  mousquetaires  qui 
estoient  sur  la  digue  de  Berg  ,  furent  contraincts  de  se 
retirer  après  y  avoir  perdu  quatre  cents  hommes.  Le 
duc  voyant  qu'il  n'avoit  peu  prendre  ceste  isle,  sans 
laquelle  il  ne  pouvoit  empescher  le  prince  Maurice  de 
secourir  par  mer  ceux  de  Bergh,  il  voulut  tenter 
d'avoir  ceste  place  par  la  practique  de  Batfort,  escos- 
sois,  qui  luy  devoit  livrer  le  grand  fort  qui  estoit  à  la 
teste  deBergh,  ayant  lequel  il  eust  facilement  peu  se 
rendre  maistre  de  ceste  ville.  Mais  Batfort  en  ayant 
adverty  les  chefs  de  la  garnison,  on  luy  joiia  d'une 
double  entreprise ,  et  trois  mil  soldats  choisis  de  son 
armée  que  Batfort  avoit  introduit  dans  le  fort  furent 
durement  traictez  par  le  canon  et  par  les  mousque- 
tades  que  l'on  tir  oit  au  travers  d'eux,  en  teste  et  en 
flanc;  et  ceux  qui  se  pensoient  sauver  furent  telle- 
ment canonnez  à  dos  par  ceux  de  la  ville,  que  peu 
s'eschapperent. 

Le  duc  après  ceste  perte  leva  son  camp ,  et  le  re- 
partit par  les  garnisons  pour  le  reste  de  Thyver.  Le 
comte  Charles  de  Mansfel  en  ce  mesme  temps  assiégea 
Vathendonk,  qu'il  prit,  et  Bonne  se  rendit  aussi  après 
un  long  siège  :  ces  deux  prises  servirent  de  consola- 
tion aux  Espagnols  de  leurs  pertes  passées. 

Cependant  le  prince  et  les  estats  n'avoient  autre  des- 
sein que  de  s'asseurer  et  restablir  en  leur  première 

authorité.  Les  partisans  des  Anglois  y  furent  quelque 
peu  plus  doucement  traictez  que  ne  furent  les  François 
à  Anvers,  quand  feu  M.  le  duc  fut  contrainctd'en  sortir, 
et  toutesfois  leurs  historiens  ont  mesme  escritque,  si  les 
soldats  des  garnisons  angloises,  que  la  force  et  la  pré- 
sence du  prince  Maurice  fit  venir  à  la  raison ,  ne  se 
fussent  voulu  contenter,  et  que  Leycesti  e  n'eust  bien- 
tost  remis  son  gouvernement  ez  mains  des  estats  géné- 
raux, il  en  fust  advenu  plus  grand  mal.  Aussi,  après 
que  les  garnisons  angloises  de  La  Vere  et  d'Arnemuy- 
den  furent  appaise'es  par  argent,  le  prince  Maurice  y 
alla,  et  prit  possession  de  son  marquisat  de  La  Vere. 

Le  7  d'octobre  aussi  le  comte  de  Mœurs,  qui  tenoit 
le  party  du  prince  et  des  estats ,  se  trouva  dans  la  ville 
d'Utrecht,  où  un  tumulte  populaire  s'esleva  contre  les 
partisans  anglois.  En  ceste  esmotion  le  capitaine  Cleer- 
hagen ,  pourveu  du  gouvernement  de  Gorcun  par  le 
comte  de  Leycestre,  y  fut  percé  de  part  en  part  au 
travers  du  corps.  Ledit  comte  de  Mœurs  se  saisit  du 
capitaine  ^Terlo,  escoutete  (0  d'Utrech,  et  du  bourg- 
maistre  de  Deventer,  et  s'asseura  de  ceste  ville,  où 
depuis  il  fit  rappeller  les  bourgeois  que  les  partisans 
du  comte  de  Leycestre  avoient  bannis  de  la  ville,  et 
reiinit  tous  les  Trajectins  (2)  en  l'union  avec  les  Holan- 
dois  et  les  autres  provinces  confédérées. 

Au  commencement  de  l'an  iSSg  le  prince  Maurice 
désira  de  ravoir  Gertruydemberghe ,  ville  du  domaine 
de  la  maison  de  Nassau,  dans  laquelle  le  comte  de 
Leycestre  avoit  mis  un  gouverneur  et  garnison  à  sa 
dévotion  :  ils  avoient  esté  appaisez  comme  ceux  de  La 

(0  Escoutete  :  sorte  de  juj^e  chez  les  Wallons.  —  (»)  Trajectins  :  ha- 
bitans  d'Utrecht. 

39.  II 

Vcre  avec  une  somme  d'argent;  toutesf'oif  on  ne  les 
scéut  tirer  deliors  comme  on  avoit  fait  ceux-là,  et  pri- 
rent pour  prétexte  qu'ils  n'estoient  pas  du  tout  payez. 
A  l'instigation  d'un  d'entr'eux  appelle'  Neus,  ils  se  mi- 
rent à  courir  et  piller  les  navires  et  les  marchands  qui 
trafiqu  oient. 

Le  prince  çt  les  estats  se  resouldent,  pour  monstrer 
un  bon  exemple  d'obeyssance  à  toutes  leurs  garnisons, 
de  chastier  ces  mutinez,  et  d'assiéger  ceste  place  par 
mer  et  par  terre  :  ce  qu'ils  firent  au  commencement 
d'avril,  et  la  ])attirent  de  telle  furie,  qu'en  deux  jours 
ils  firent  breclie  si  raisonnable  que  ceux  de  dedans  de- 
mandèrent à  composer  :  ce  que  leur  a^-anteste'  accordé 
et  les  articles  dressez,  le  prince  pensant  le  lendemain 
les  signer,  l'eau  devint  en  ceste  nuict  là  si  haute,  que 
ledit  sieur  prince  fut  contraint  d'enlever  mesmes  son 
canon  :  ce  que  voyant  les  assiégez  ,  ils  remparerent  la 
brèche  et  ne  voulurent  plus  de  composition,  voyant  le 
siège  levé'  à  cause  des  eaux.  Les  habitans  de  Dordrecht , 
voisins  de  Gertruydemberghe ,  tascherent  lors  ,  par 
belles  offres  et  promesses,  de  raccommoder  ces  garni- 
sons mutinées  ;  mais  ils  aymerent  mieux  s'accommoder 
avec  le  duc  de  Parme  qui  estoit  venu  jusques  à  Breda, 
et  avoit  campé  son  armée  au  mesme  lieu  d!où  les  eaux 
avoient  faict  retirer  le  camp  du  prince.  Les  articles  de 
la  composition  dressez,  tant  pour  les  habitans  que  pour 
la  garnison  ,  laquelle  receut  quinze  mois  de  paye,  avec 
permission  de  se  retirer  où  ils  voudroient,  ou  bien  de 
prendre  les  armes  pour  l'Espagnol,  Jean  Winkelvelde 
et  Charles  Honning,  chefs  desdites  garnisons,  sorti- 
rent et  demeurèrent  au  service  de  l'Espagnol ,  riches 
du  butin  qu'ils  avoient  faict  dans  ceste  place,  laquelle 

ils  livrèrent  ainsi  au  duc  de  Parme  ;  lequel,  après  ceste 
reddition,  envoya  le  23  d'avril  une  partie  de  son  armée, 
sous  la  conduite  de  Charles  de  Mansfeld,  pour  aller 
s'emparer  d'aucuns  cliasteaux  vers  Bosleduc  et  sur  la 
rivière  de  Meuse,  plusieurs  desc^uels  il  rengea  à  la 
dévotion  de  l'Espagnol;  mais,  estant  campe'  devant  la 
ville  de  Heisdem,  il  fut  contraint  d'en  lever  le  siège 
et  faire  place  au  secours  que  leur  envoyoit  le  prince 
Maurice.  Voylà  tout  ce  qui  s'est  passé  de  plus  remar- 
quable ez  Pays-Bas  jusques  au  8  de  may  que  le  prince 
de  Parme  s'en  alla  au  pays  du  Liège  boire  de  l'eau  des 
fontaines  de  Spa,  à  cause  de  son  indisposition  que  l'on 
dis  oit  procéder  de  poison  par  la  meschancelé  de  ses 
ennemis;  car  en  ce  temps  il  fut  contraint  d'envoyer  le 
président  Richardot  en  la  cour  d'Espagne  pour  se  jus- 
tifier de  ce  qui  avoit  esté  dit  et  escrit  contre  luy  au 
roy  d'Espagne  par  plusieurs  Espagnols  et  par  le  sieur 
de  Ciiampigny ,  l'accusans  de  n'avoir  faict  son  devoir 
lors  que  la  flote  d'Espagne  estoit  auprès  de  Calais,  ny 
en  la  conférence  de  Bourbourg  avec  les  Anglois,  et 
qu'il  avoit  esté  seul  la  cause  de  la  perte  de  tant  de  sol- 
dats à  Berg  sur  le  Zoom,  ayant  fait  ceste  entreprise 
contre  l'advis  du  conseil  de  guerre  qui  estoit  prez  de 
luy.  Mais  toutes  ces  accusations  s'en  allèrent  en  fumée. 
Ricliardot  luy  rapporta  d'B^spagne  l'ordre  de  ce  qu'il 
devoit  faire  à  l'advenir,  et  la  continuation  de  ses  gou- 
vernements. Cbampigny,  pour  s'exempter  de  tumber 
sous  sa  puissance,  fut  contraint  de  sortir  des  Pays-Bas 
et  se  retirer  en  la  comté  de  Bourgongne. 

Il  est  temps  que  nous  retournions  voir  ce  qui  se 
passoit  en  France.  Nous  avons  dit  qu'après  que  le  duc 
de  Mayenne  se  fut  retiré  du  faux-bourg  de  Tours,  le 

1 1. 

Roy  fit  advancer  le  roy  de  Navarre  à  Boisgency  avec 
toutes  ses  troupes.  A.ussi  tost  qu'il  y  fut  il  envoya  tous 
les  siens  à  la  guerre.  Chasteaudun  fut  incontinent  sur- 
pris par  le  capitaine  Lorges  j  le  sieur  de  Chastillon  fut 
par  luy  envoyé  avec  deux  cents  chevaux  et  trois  cents 
harquebuziers  pour  une  entreprise  sur  Chartres  :  mais 
voicy  ce  qu  il  en  advint  le  dix-huictiesme  may. 

Les  troupes  de  cavalerie  de  la  Picardie  que  con- 
duisoit  le  sieur  de  Saveuze,  gouverneur  de  Dourlens, 
pour  aller  trouver  l'armée  de  M.  de  Mayenne,  s'es- 
toient  venues  loger  à  Liplantin,  à  quatre  lieues  et 
demie  de  Chartres,  et  à  deux  lieues  et  demie  de  Bon- 
neval.  Sur  le  bruit  que  le  sieur  de  Lorges  avoit  batu 
l'estrade  le  jour  d'auparavant  vers  Bonneval,  le  sieur 
d'Arclinville ,  gouverneur  de  Chartres  pour  l'union, 
avec  sa  compagnie,  partit  de  Chartres  pour  s'y  ache- 
miner, et  pour  y  mettre  des  gens  de  guerre  dans  l'ab- 
baye ;  mais,  estant  près  de  Bonneval ,  il  rencontra  vingt 
gentils-hommes  menez  par  le  sieur  de  Fouquerolles , 
qui  estoient  pour  coureurs  de  la  troupe  de  M.  de 
Chastillon,  lesquels  sans  marchander  le  chargèrent  si 
rudement,  que  six  des  siens  estans  demeurez  sur  la 
place,  il  se  retira  et  s'en  alla  sauver  à  Liplantin,  où 
il  donna  l'alarme  au  sieur  de  Saveuze,  qui  incontinent 
fit  monter  tous  les  siens  à  cheval. 

Le  sieur  de  Chastillon,  poursuivant  son  chemin  pour 
aller  vers  Chartres,  et  ayant  passé  deux  bonnes  lieues 
outre  Bonneval,  descouvrit  d'une  grand'demie  lieuë  le 
sieur  de  Saveuze  et  toutes  ses  troupes  à  cheval.  Les 
uns£t  les  autres  s'approchent,  et  chacun  des  chefs  se 
mit  à  la  teste  de  sa  troupe.  Dans  celle  de  Saveuze 
estoient  les  compagnies  des  sieurs  des  Brosses,  com- 


DE  PALMA  CAYET.  [iSSg]  l65 

posées  de  six  à  sept  vingts  gentils-hommes,  et  c'estoîl 
toute  l'eslitc  de  la  noblesse  de  Picardie  du  j)arty  de 
l'union,  en  nombre  de  trois  cens  chevaux,  avec  vingt- 
cinq  ou  trente  iiarquebusiers. 

Desjà  le  sieur  de  Chastillon  changeoit  le  pas  au  trot 
pour  les  recevoir.  Charbonnière  et  llarambure  avec 
leurs  compagnies  de  chevaux  légers  estoient  sur  la 
gauche  de  l'autre  coste'.  Quand  Saveuze  jetta  devant 
ses  Iiarquebusiers ,  et  ordonna  sa  troupe  de  lanciers  en 
haye,  puis  vint  sans  se  desbander  un  grand  ({uart  de 
lieue  au  pas ,  alors  les  trompettes  sonnèrent  à  la  charge 
des  deux  costez,  et  le  sieur  de  Chastillon,  ayant  fait 
une  petite  alte  pour  attendre  son  harquebuserie, 
l'ayant  mise  en  son  lieu,  et  fait  deux  hosts  de  ce  qu'il 
avoit  de  cavalerie,  prend  la  charge,  où  Saveuze  vint 
fort  bravement  et  print  le  gallop  de  trente  pas,  ses 
harqueljusiers  faisant  leur  salve  tout  à  cheval  d'assez 
près.  L'infanterie  du  sieur  de  Chastillon  les  receut, 
qui,  après  avoir  tiré  leurs  premières  harquebusades, 
se  mesla  durant  la  charge  dedans  toute  ceste  caval- 
lerie,  où  ils  tuèrent  force  chevaux  de  coups  d'espées 
dedans  les  flancs,  et  s'y  en  perdit  trois  d'entr'eux  seu- 
lement. Saveuze,  qui  d'abordade  avoit  la  teste  tournée 
contre  les  chevaux  légers,  print  sur  la  droite,  et  chargea 
de  telle  furie  le  sieur  de  Chastillon,  que  ses  premiers 
rangs  furent  rompus,  luy  cliocqué  et  porté  par  terre, 
et  huict  ou  dix  gentils-hommes  des  siens  coururent 
ceste  mesme  fortune.  I^es  sieurs  des  Brosses  char- 
gèrent le  sieur  de  Chastillon  en  flanc  tout  d'un  temps, 
en  sorte  que  le  reste  de  sa  troupe  fut  fort  esbranlée. 
Tandis  que  le  sieur  de  Chastillon  et  ceux  qui  avoient 
esté  renversez  avec  luy,  s'estans  relevez,  combattoient 

à  pied,  Harambure,  qui  menoit  la  compagnie  de  che- 
vaux légers  du  roy  de  Navarre,  auprès  duquel  s'estoit 
rangé  Fouquerolles,  chargea  Saveuze  et  les  siens  de 
telle  furie  qu'il  les  perça.  Après  que  le  combat  eut 
este'  longuement  opiniastre',  et  que  les  Picards  pen- 
soient  tousjours  se  pouvoir  r'allier,  ce  qu'ils  ne  peu- 
rent  faire ,  ils^furent  tellement  chargez  qu'il  y  demeura 
plus  de  six  vingts  gentils-hommes  morts  sur  la  place, 
et  les  fuyards  furent  chassez  plus  d'une  grande  lieue  , 
où  il  en  fut  encore  tué  quelque  soixante.  Entre  qua- 
rante gentils-hommes  prisonniers  se  trouva  le  sieur  de 
Saveuze  bien  blessé,  et  le  sieur  de  Forseville,  les- 
quels furent  menez  par  le  sieur  de  Chastillon  à  Bois- 
gency  oii  estoit  le  roy  de  Navarre;  mais  Saveuze,  ayant 
sceu  la  mort  des  sieurs  des  Brosses  et  de  tant  d'amis 
qu'il  perdit  en  ceste  charge,  ne  voulut  endurer  que 
ses  playes  fussent  pensées,  dont  il  mourut. 

Le  roy  de  Navarre  envoya  incontinent  ledict  sieur 
de  Chastillon  au  Roy  luy  porter  l'advis  de  ceste  ren- 
contre ,  avec  les  deux  cornettes  qui  y  furent  gaignées  ; 
lequel  trouva  Sa  Majesté  à  Chastelleraut,  qui  receut 
ceste  nouvelle  avec  joye,  et  dit  aux  siens  en  particu- 
lier  :  «  J'ay  souvenance  d'avoir  dit,  quand  Chastillon 
ayma  mieux  se  faire  voye  par  les  armes  en  sa  retraicte 
de  l'armée  des  reistres,  que  non  pas  de  me  rendre  ses 
drapeaux,  qu'il  avoit  du  courage  et  de  la  valeur  pour 
s'estre  sauvé  de  ceste  meslée,  et  que,  s'il  estoit  catho- 
lique, j'estimerois  un  jour  qu'il  me  feroit  service.  Je 
voudrois  qu'il  le  fust.  Les  deux  services  qu'il  m'a  faits 
depuis  quinze  jours  ne  sortiront  jamais  de  ma  mé- 
moire, celuy-cy  et  cestuy-là  qu'il  me  fit  aux  faux- 
bourgs  de  Tours.  »  Puis,  se  tournant  vers  Bellanger, 

jacobin,  il  luy  dit:  «  Nostre  maistre,  tascliez,  à  me 
faire  ce  service.  »  Bellanger  s'y  employa  depuis;  il  y 
eut  quelques  commencements  de  conférences  pour  cest 
elFect  à  Tours,  mais  rien  n'en  rei'issit,  le  soing  des 
armes  en  fut  la  cause. 

La  translation  du  parlement  de  Paris  à  Tours  fut 
publiée  au  commencement  d'avril  en  la  ville  de  Poic- 
tiers.  Plusieurs  luibitaiis  pensaient  que  comme  leur 
ville  avoit  este'  une  fois  la  retraicle  du  parlement , 
qu'elle  le  devoit  encor  estre  h  ceste  fois  cy.  L'eves- 
que  de  Poictiers ,  de  la  maison  de  Sainct  Belin,  le 
sieur  de  Boisseguin,  gouverneur  du  chasteau ,  le  vi- 
comte de  La  Guierclie  son  gendre,  et  un  cordelier 
nommé  Protasius,  afiectionnez  au  party  de  l'union , 
affin  de  faire  esmouvoir  le  peuple  contre  le  Roy,  se 
servirent  de  trois  subjects  :  que  le  Roy  ne  leur  vouloit 
point  de  bien,  puis  qu'il  avoit  mis  son  parlement  à 
Touis  et  non  à  Poictiers;  qu'il  avoit  faict  trefve  avec 
le  roy  de  Navarre  contre  son  edict  d'union,  et  qu'il 
estoit  excommunié  par  le  Pape,  leur  ville  estant  une 
des  six  nommées  par  Sa  Sainctelé  pour  faire  la  publi- 
cation du  monitoire  contre  Sa  Majesté.  Ceste  ville  es- 
toit  presque  également  divisée  en  deux  partys.Le  Roy 
y  avoit  de  ])ons  serviteurs  qui  le  supplièrent  de  s'y 
transporter,  et  luy  mandèrent  que  sa  présence  seroit 
l'asseurance  de  leur  ville  à  son  service,  et  qu'ils  s'em- 
pareroientde  quelques  portes  affin  de  luy  donner  plus 
seure  entrée  :  ce  fut  ce  qui  fit  acheminer  le  Roy  à 
Poictiers,  et  commander  au  mareschal  de  Birou,  au 
comte  de  LaVauguyon,  et  à  plusieurs  seigneurs  qui 
avoient  levé  des  troupes  en  Guyenne,  de  s'y  rendre  : 
ce  qu'ils  firent  et  luy  aussi.  Mais  au  lieu  de  trouver  les 


l68        [iSSp]  CHRONOLOGIE  WOVENAIRE 

portes  ouvertes,  estant  dans  les  faux-bourgs,  il  trouva 
que  ceux  de  l'union  s'estoient  rendus  maistres  de  la 
ville  et  de  toutes  les  portes.  Protasius,  sçachant  que  le 
Roy  estoit  dans  les  faux-bourgs,  y  fit  tirer  quelques 
coups  de  canon  sans  efTect.  Le  Roy,  voyant  ceste  ré- 
bellion, se  retira  à  Chastelleraut ,  où  plusieurs  habi- 
tans,  tant  de  la  justice  qu'autres  que  l'union  mit  hors 
de  Poictiers,  le  vindrent  trouver.  Du  depuis  il  en 
transfera  le  siège  presidial,  qui  est  le  plus  beau  de 
toute  la  France ,  à  Niort ,  où  ils  se  retirèrent  tous  ;  et 
le  Poictou  fut  alors  divisé  en  deux  partys,  comme  fut 
aussi  la  Guyenne  ;  car  en  mesme  temps  la  ville  d'A- 
gen,  l'une  aussi  des  six  villes  nomme'es  pour  la  publi- 
cation dudit  monitoire,  sur  les  prétextes  de  ceux  de 
Poictiers,  suivant  les  intelligences  practiquées  de  lon- 
gue main  par  le  sieur  de  Villars,  evesque  d'Agen,  et 
par  le  sieur  de  Montluc  (0,  se  déclara  de  l'union ,  et 
les  habitans  mirent  dehors  leur  ville  le  sieur  de  Sainct 
Chameran,  seneschal  d'Agenois,  et  tous  les  royaux. 
Blaye,  où  commandoit  le  sieur  de  Lussan,  se  déclara 
aussi  de  ce  mesme  party.  Bourdeaux,  la  ville  capitale 
où  est  le  parlement  de  la  Gascongne,  par  la  conduite 
du  mareschal  de  Matignon ,  fut  conservée  au  service 
du  Roy,  lequel,  affin  de  maintenir  la  ville  en  paix ,  en 
fit  depuis  sortir  les  jesuistes,  lesquels  il  envoya  faire 
leur  demeure  à  Sainct  Macary.  La  ville  de  Limoges 
pensa  aussi  se  mettre  de  l'union ,  et  en  eust  esté  sans 
l'ordre  qu'y  mit  M.  le  comte  de  La  Voûte ,  fils  de 
M.  de  Ventadour.  Bref,  toutes  ces  provinces  furent 
lors  fort  affligées  en  ceste  division  de  partis. 

(0  Le  sieur  de  Montluc.  C'est  probablement  l'un  des  fils  de  Biaise  de 
Montluc  qui  fut  chevalier  de  Malte  et  évêque  de  Condom. 

Si  tost  que  le  Roy  fut  à  Tours  de  retour  de  son  peu 
heureux  voyage  de  Poictiers ,  il  receut  les  nouvelles 
de  ladefiaicte  du  duc  d'Aumalle  et  de  toutes  ses  troupes 
qui  avoient  assiégé  la  ville  de  Senlis  pour  l'union,  dont 
il  fit  rendre  grâces  à  Dieu  dans  l'église  Sainct  Gatian, 
où  le  Te  Deum  fut  chante'.  Or,  affin  d'entendre  mieux 
comment  Senlis  fut  assiégé,  et  par  qui,  comment  il 
fut  délivré  du  siège,  et  qui  ce  fut  qui  le  fit  lever,  il  est 
besoin  de  sçavoir  comment  Senlis  se  déclara  du  party 
du  Roy. 

M.  de  Mayenne ,  devant  que  partir  de  Paris  pour 
aller  en  Touraine ,  avoit  donné  ordre  que  toutes  les 
places  à  dix  lieues   autour  de  Paris  eussent  faict  le 
serment  de  l'union  :  mesmes  M.  de  Rostin,  ayant  tenu 
près  de  deux  mois  la  ville  de  Melun  pour  le  Roy, 
la  rendit  enfin  à  l'union;  si  bien  qu'il  n'y  avoit  plus 
que  le  chasteau  du  bois  de  Vincennes  auquel ,  de  tous 
les  seize  quartiers  de  Paris,  par  chacun  jour,  ainsi  que 
nous  avons  dit,  estoit  envoyé  pour  la  garde  des  ave- 
nues dudit  chasteau  la  colonelle  de  chacun  desdits 
quartiers  avec  mille  ou  douze  cents  hommes,  estimans 
prendre  ceste  place  à  faute  de  vivres.  Et  affin  que  les 
affaires  de  l'union  fussent  plus  asseurées,  ils  résolurent 
que  le  duc  d'Aumalle  demeureroit  en  l'Isle  de  France 
et  en  Picardie,  cependant  que  le  duc  de  Mayenne  iroit 
contre  le  Roy  en  Touraine,  pour  donner  ordre  si 
quelqu'un  s'esraouvoit  dedans  ou  autour  de  Paris ,  et 
qu'en  ce  faisant  rien  ne  pourroit  traverser  leurs  des- 
seins :  mais  il  en  advint  tout  autrement.  Le  duc  de 
Mayenne  ne  se  fut  si  tost  acheminé  vers  la  Touraine , 
que  les  sieurs  de  Givry ,  La  Grangc-Le  Roy  et  autres 
seigneurs  s'esleverent  du  costé  de  la  Rrie  :  de  l'autre 

costé,  en  l'Isle  de  France,  sur  la  fin  du  mois  d'avril  , 
M.  de  Thoré,  frère  de  M.  de  Montmorency,  par  l'in- 
telligence qu'il  eut  dans  Senlis,  s'empara  de  ceste  place, 
où  les  sieurs  de  Fontenay ,  de  Moussy,  le  baron  de  Bondy , 
et  bien  cent  gentils  -  hommes  du  pays  et  quatre  cents 
hommes  de  pied,  se  jetterent  incontinent,  résolus  avec 
tous  les  habitans  de  Senlis  de  tenir  pour  le  Roy. 

Senlis  n'est  qu'à  dix  lieues  de  Paris  :  la  réduction 
de  ceste  ville  au  party  du  Roy  estonna  les  Parisiens. 
Trois  jours  qu'ils  furent  à  se  résoudre  comme  ils  dé- 
voient reprendre  ceste  place,  donna  le  loisir  au  sieur  ^ 
de  Thoré  de  l'envitailler  et  munir.  Celuy  qui  s'ache- 
mina des  premiers  pour  faire  les  approches  à  Senlis , 
fut  le  sieur  de  Mayneville,  gouverneur  de  Paris  pour 
l'union.  M.  d'Aumalle  s'y  rendit  presque  aussi  tost 
avec  quatre  mil  hommes,  tant  de  cavalerie  que  d'in- 
fanterie. Plusieurs  Parisiens  y  accoururent,  et  autres 
de  plusieurs  endroits  des  villes  proches  dudit  party 
de  l'union,  si  qu'il  s'y  trouva  en  peu  de  temps  de  cinq 
à  six  mille  hommes  assiegeans  en  bonne  conche  (0. 
Le  cinquiesme  may  deux  canons  et  une  coulevrine, 
avec  poudres  et  boulets,  partirent  de  Paris  sous  la 
charge  de  Brigard ,  procureur  de  l'Hostel  de  Ville  ; 
mais  ne  se  trouvant  gens  de  guerre  pour  les  conduire 
promptement,  la  compagnie  colonelle  d'Aubret,  allant 
en  garde  au  bois  de  Vincennes,  suivant  son  ordre,  au 
lieu  de  tourner  par  la  Grève  estant  au  bout  du  pont 
Nostre-Dame,  fut  conduite  droict  par  la  porte  Sainct 
Martin  au  Bourget,  oii  le  canon  et  les  munitions  les 
attendoient  ;  et  ainsi,  au  lieu  d'aller  à  Vincennes,  ils 
allèrent  conduire  le  canon  à  Senlis,  où  ils  arrivèrent 

(')  A'/i  bonne  conche  :  eu  bouuc  tenue. 

le  lendemain  samedy  au  soir.  De  prime  arrivée  ils  sa- 
luèrent la  ville  d'un  coup  de  canon,  et  les  assiégez 
furent  sommez  de  se  rendre,  lesquels  firent  responce 
qu'ils  y  adviseroient  le  lendemain.  Sur  ceste  responce 
il  courut  pour  nouvelles  à  Paris  qu'ils  oiïroient  une 
quantité'  d'argent  pour  sauver  leurs  vies  et  le  pillage 
de  la  ville  :  ce  n'estoit  qu'un  vau  de  ville,  et  estoit  ce 
que  les  assiégez  avoient  le  moins  en  intention;  aussi 
leur  responce  ne  fut  autre  qu'ils  conscrveroient  leur 
ville  pour  le  service  du  Roy.  Pendant  ce  pourparler 
le  sieur  d'Arraentieres  arriva  de  Compiegne  ,  qui  en- 
tra dans  la  ville  de  Senlis  avec  quelques  chevaux,  et 
y  apporta  mesmes  quelques  poudres.  Or  la  ville  de 
Compiegne,  qui  n'est  distante  de  Senlis  que  de  liuict 
lieues,  s'estoit  maintenue  en  l'obeyssance  du  Roy,  et, 
quoy  que  les  principales  villes  de  Picardie  se  fussent 
montre'es  fort  affectionnées  au  party  de  l'union,  il  se 
trouva  plusieurs  bonnes  places  qui  se  tindrent  en  leur 
devoir.  Du  long  des  costes  de  la  mer.  Calais  et  Bo- 
logne servit  de  retraicte  aux  royaux  de  ces  costez-là; 
de  l'autre  costé,  Sainct  Quentin  sur  la  Somme,  et, 
sur  la  rivière  d'Oise,  Compiegne,  Chauny  et  La  Fere, 
servirent  de  retraicte  à  M.  le  duc  de  Longueville, 
au  sieur  de  Humieres,  au  comte  de  Chaunes,  au  sieur 
d'Estrée,  au  vicomte  d'Auchy ,  et  autres  seigneurs. 
Les  places  du  Castellet  et  de  La  Capelle  en  Tierasche 
servirent  pour  faciliter  le  secours  que  ces  seigneurs  et 
lesdites  villes  pourroient  tirer  des  villes  de  la  Cham- 
pagne  et  des   frontières  qui   tenoient  encor  pour  le 
Roy  ou  favorisoient  son  party  ,  et  avoir  entre   eux 
une  communication  :  ce  qui  succéda  fort  heureuse- 
ment alors  pour  le  service  du  Roy  ;  car  M.  de  La 

Noue,  qui  avoit  pris  en  charge  la  deffence  des  terres 
de  la  duchesse  de  Bouillon  après  la  trefve  accorde'e 
avec  le  duc  de  Lorraine  et  ladite  duchesse  ,  vint  trou- 
ver M.  le  duc  de  Longueville  (0  à  Sainct  Quentin, 
suivant  le  commandement  qu'il  en  receut  du  Roy,^ 
et  amena  avec  lui  plusieurs  gentils-hommes  et  soldats 
qui  avoient  durant  ces  troubles  tousjours  practiquéles 
armes  ez  guerres  de  Sedan  et  Jamets.  Toutes  ces  choses 
advinrent  assez  heureusement  en  ces  pays  là  pour  le 
service  du  Roy.  Si  bien  que  d'Armentieres  estant  en- 
voyé de  Compiegne  à  Senlis,  il  asseura  les  assiégez 
d'un  prompt  secours  :  tous  les  royaux  de  ceste  pro- 
vince montèrent  incontinent  à  cheval  pour  secourir 
Senlis,  et  leur  rendez-vons  leur  fut  donné  à  Compie- 
gne, où  le  sieur  de  Givry  et  autres  seigneurs  de  la 
Brie  se  trouvèrent  aussi.  Cependant  le  duc  d'Aumale, 
adverty  de  cest  amas  de  gens  de  guerre ,  mande  à  tous 
les  partisans  de  l'union  de  ces  quartiers  là  de  le  venir 
trouver  à  ce  siège.  Le  sieur  de  Balagny,  avec  la  cava- 
lerie de  Cambray  et  autres  troupes  levées  prompte- 
ment  ez  villes  du  party  de  l'union  en  Picardie,  s'y 
vint  rendre  avec  sept  pièces  de  canon,  sçavoir,  six  qu'il 
avoit  prises  à  Peronne,  et  une  à  Amiens.  Les  assiégez, 
sur  la  nouvelle  de  sa  venue  et  de  tant  de  pièces  de  ca- 
non, firent  une  sortie  de  cent  chevaux ,  avec  cinquante 
desquels  Armentieres  reprint  la  campagne  pour  ad- 
vertir  le  duc  de  Longueville,  qui  estoit  arrivé  à  Com- 
piegne, du  ])esoin  que  les  assiégez  avoient  d'un  prompt 
secours. 

(')  F'int  trouver  M.  le  duc  de  Longuci'ille.  Ils  avoicnl  reçu  de  Henri  m 
Tordre  d'aller  à  Langres  au-dcvaul  d'une  troupe  de  Suisses  que  Sancj 
avoit  été  chargé  de  lever. 

Le  duc  d'Aumale,  ayant  faict  commencer  la  batterie 
avec  dix  pièces  de  canon  le  mercredy  17  may  au  ma- 
tin ,  pensoit  emporter  ceste  ville  de  force  devant  que 
le  secours  fust  approché;  et  quelques  gens  de  guerre, 
estimans  que  la  bresclie  fust  raisonnable  pour  un  as- 
saut, le  donnèrent  avec  telle  confusion,  sans  l'ordon- 
nance dudit  duc  d' Auraalle ,  qu'ils  en  furent  repoulsez 
avec  perte. 

Mais,  sur  le  midy  de  ce  raesme  jour,  le  duc  d'Aumale 
eut  advis  que  le  duc  de  Longueville  estoit  party  de 
Compiegne  :  ses  espions  luy  rapportèrent  avec  asseu- 
rance  qu'il  n'avoit  que  mille  chevaux  et  trois  mille 
hommes  de  pied,  sans  aucune  pièce  de  canon.  Ils  di- 
soient vray  ;  car  le  duc  de  Longueville  fit  faire  alte  à 
Verbery,  et,  sçachant  bien  que  les  espions  ne  manque- 
roient  point  de  rapporter  qu'il  n'avoit  point  de  canon, 
ne  le  fit  partir  de  Compiegne  que  quelque  temps  après 
luy,  afiin  que  le  duc  d'Aumalle  l'estimast  plus  foible 
qu'il  n'estoit.  En  attendant  son  canon  à  Verbery  il  fit 
asseml)ler  tous  les  seigneurs,  et  leur  dit  :  «  Messieurs, 
quand  chacun  de  vous  considérera  à  quoy  tend  ceste 
affaire,  et  de  combien  elle  importe  au  Roy  et  à  toute 
la  France  en  gênerai,  je  ne  doute  point  qu'il  n'y  en 
aura  pas  un  d'entre  vous  qui  n'estimera  heureuse  la 
journe'e  en  laquelle  il  respandra  son  sang  pour  une  si 
bonne  occasion.  Toutes  choses  se  doivent  faire  par 
conseil.  Quoy  que  je  sois  vostre  gênerai,  j'ay  com- 
mandement exprez  de  Sa  Majesté  qu'ez  affaires  de 
la  guerre  j'use  du  conseil  de  M.  de  La  Noué  :  nul 
d'entre  vous  n'ignore  les  grandes  charges  militaires 
qu'il  a  exercées ,  et  desquelles  il  est  venu  heureuse- 
ment à  bout.  C'est  pourquoy ,  en  ceste  journée  si  im- 

portante  à  toute  la  France,  je  le  supplie  de  prendre  la 
conduite  et  la  disposition  de  ceste  petite  armée.  Quand 
à  moy,  je  luy  obeyray  comme  soldat,  et  je  vous  sup- 
plie tous  de  faire  ce  qu'il  ordonnera.  » 

Tous  les  seigneurs,  sur  un  refus  que  fit  M.  de  La 
Noue  d'accepter  ceste  charge,  le  supplièrent  de  la 
prendre,  et  d'obeyr  à  la  proposition  de  M.  de  Lon- 
gueville,  et  que  quand  à  eux,  qu'ils  ne  manque- 
roient  point  d'obeyssance,  et  d'exécuter  son  comman- 
dement en  ceste  journée.  Ainsi  M.  de  La  Noue,  pressé 
de  prendre  ceste  conduitte,  l'accepta,  et,  le  canon  ar- 
rivé de  Compiegne,  ayant  disposé  de  l'ordre  et  comme 
dévoient  cheminer  toutes  les  troupes,  estant  au  de- 
vant d'icelles,  il  leur  parla  en  ceste  sorte  :  «  Messieurs 
les  bons  chefs  ont  leur  espoir,  non  en  une  confuse 
multitude  d'hommes,  mais  en  la  vaillance  et  vertu 
d'une  petite  troupe  de  combatans  hardis  et  coura- 
geux. Le  nombre  de  nos  ennemis  est  grand  5  nous  en 
avons  à  combattre  deux  contre  un,  pour  ce  qu'ils  sont 
deux  fois  autant  que  nous.  Mais  je  vous  voy  tous  Fran- 
çois, et  tous  en  bonne  volonté  de  faire  paroistrë  au- 
jourd'huy  le  devoir  que  vous  devez  au  Roy  et  à  la 
France  contre  une  multitude  de  rebelles,  et  contre 
une  armée  ramassée  parmy  la  lie  du  peuple,  qui  ont 
changé  l'aune  de  leurs  boutiques  en  lances,  se  presu- 
mans  d'esgorger  la  noblesse  et  piller  leurs  maisons  à 
la  campagne  aussi  bien  qu'ils  ont  faict  dans  les  villes 
en  leurs  séditions  populaires,  et,  sur  ceste  presump- 
tion,  ont  osé,  sous  la  conduite  de  personnes  qui  n'eu- 
rent jamais  aucun  bonheur  à  la  guerre,  assiéger  Sen- 
lis,  Senlis,  messieurs,  qui  est  une  place,  afîîn  que  je 
vous  parle  franchement,  en  laquelle  à  présent  gist  le 

salut  de  toutes  les  provinces  de  France  qui  sont  de 
deçà  la  Seine  ;  car,  si  elle  n'est  secourue  par  vous,  et 
qu'il  faille  que  l'cnnemy  la  reprenne,  je  vous  dis  que, 
outre  la  perte  des  bons  François  qui  se  sont  jettez  de- 
dans pour  la  defiendre  couiageusement,  et  l'injure 
grande  qu'en  recevra  nostre  l^oy,  vous  vous  pouvez 
asseurer  que  le  peuple  des  villes  rebelles  vous  fera  la 
guerre  plus  cruelle  qu'auparavant,  et  qu'il  faut  que 
vous  faciez  estât,  ô  noblesse,  de  n'avoir  plus  de  mai- 
sons et  de  chasteaux  aux  champs  que  le  peuple  ne  pille 
et  al)atte ,  ainsi  qu'ils  ont  desjà  faict  en  plusieurs  lieux. 
Je  vous  ay  dit  que  l'ennemy  estoit  en  plus  grand  nom- 
bre que  nous,  il  est  vray  ;  mais  je  voy  à  vostre  gaillar- 
dise qu'il  n'y  pas  un  d'entre  vous  qui  eust  à  combattre 
deux  de  ces  rebelles  en  particulier  qu'il  ne  s'en  pro- 
mist  d'en  avoir  la  victoire.  L'ennemy  se  fie  au  nombre 
de  ses  hommes;  et  j'espère,  avec  la  grâce  de  Dieu,  que 
nous  ne  serons  en  peine  de  combattre  homme  à  homme, 
mais  que,  suivans  tous  l'ordre  qui  vous  sera  donné,  en 
combattant  à  tout  oultrance  vous  vous  ferez  voye  par 
le  milieu  des  escadrons  ennemis,  leur  passerez  sur  le 
ventre,  et  jouyrez  de  leurs  despouilles,  et,  outre  le 
profit  que  vous  ferez  de  vos  prisonniers,  vous  aurez 
poui-  butin  tout  le  bagage  de  ces  nouveaux  soldats.  » 

Toute  ceste  petite  armée  voyant  l'opinion  que  leur 
conducteur  avoit  d'elle,  marcha  si  allaigrement,  que 
Ton  eust  dit  qu'elle  alloit  à  quelque  beau  festin.  Avec 
M.  de  Longueville  estoient  plusieurs  seigneurs  et  ca- 
pitaines ,  entr'autresles  sieurs  de  Humieres,  de  Givry, 
de  Bonnivet,  de  Mesvilier  et  de  La  Tour.  Arrivez  à 
demye  lieue  de  Senlis,  marchons  tous  en  bon  ordre 
pour  s'ouvrir  le  chemin  avec  les  armes  ,  M.  d'Aumale, 

adverty  de  leur  venue,  se  résolut  d'aller  au  devant. 
Il  estimoit,  selon  le  rapport  des  espions,  qu'ils  n'eus- 
sent point  de  canon  ;  ce  fut  pourquoy  il  préjugea  qu'a- 
vec sa  cavalerie  seule  il  estoit  assez  fort  pour  desfaire 
tout  ce  secours;  mais  il  se  trompa,  car  ayant  mis  d'un 
coste'  le  sieur  [de  Mayneville  avec  de  belles  troupes  de 
cavallerie,  de  l'autre  le  sieur  de  Balagny  avec  ses 
cinq  compagnies  de  Cambraisiens  et  de  Walons,  et 
luy  tenant  le  milieu  avec  plusieurs  compagnies  de  ca- 
valerie marchant  en  assez  belle  ordonnance ,  il  alla 
droict  pour  deffaire  le  duc  de  Longueville.  La  Noue, 
qui  le  void  venir,  le  contemple,  et  fait  faire  alte.  Il 
avoit  rengé  les  troupes  royales  de  ceste  façon  ;  le  duc 
de  Longueville  avec  un  escadron  de  cavalerie  tenoit 
la  bataille  entre  deux  gros  d'infanterie  qui  avoient 
chacun  deux  pièces  de  campagne ,  et  à  l'un  de  leurs 
costez  estoit  la  cavalerie  de  Sedan,  avec  laquelle  se 
rengea  ledit  sieur  de  La  Noue,  et  de  l'autre,  les  com- 
pagnies de  cavalerie  des  garnisons  de  La  Capelle  et  du 
Castelet. 

Si  tost  qu'ils  eurent  veu  leur  ennemy  de  loing,  ils 
])oiiilloient  dans  l'ame  de  venir  aux  mains.  La  Noue 
va  d'escadron  en  escadron  leur  dire  :  «  Je  voy  bien, 
messieurs ,  que  l'on  n'a  que  faire  de  jvous  exhorter  au 
combat;  mais  ayez  un  peu  de  patience,  vous  voyez 
aussi  bien  que  moy  le  mauvais  ordre  que  tiennent  nos 
ennemis,  vous  les  voyez  bransler;  laissez  les  venir,  ils 
sont  à  nous,  je  vous  en  asseure  sur  ma  vie,  et  aurons 
meilleur  marché  d'eux  que  je  n'eusse  jamais  pensé.  » 
Aussi,  autant  que  l'ordre  et  l'obeyssance  fut  grande  de 
ce  costé-cy,  autant  le  desordre  et  la  confusion  estoit  du 
costé  de  l'union  ,  ce  qui  fut  cause  de  leur  desroute. 


DE  r-ALMA   CAYET.     [1^89]  l'J'J 

Balagny    avec  la  cavalerie   de    Canibray   alla  pour 
entamer  le  combat;  mais,  estant  à  deux  cents  pas  des 
royaux,  l'infanterie  royale  s'ouvrit,  et  l'artillerie  qui 
estoit  au  milieu  d'eux,  perça  tout  outre  son  bataillon 
de  Cambresiens,  qui,  pour  le  grand  nombre  qu'elle  en 
renversa,  furent  contraincts  de  s'escarter  et  reculer  un 
peu  arrière.  Le  duc  d'Aumale,  qui  avoit  creu  qu'ils 
n'avoient  point  de  canon,  futasseuré  du  contraire  par 
le  son  qu'il  en  ouyt,  ce  qui  fut  cause  qu'il  résolut  de  le 
gaigner,  et  commanda  au  sieur  de  Mayneville  d'aller 
à  la  charge,  et  au  sieur  de  Balagny  de  s'y  acheminer, 
et  que  luy  s'y  en  alloit  aussi.  Ils  donnèrent  tous  en 
mesme  temps.  L'infanterie  royale  s'estant  derechef  ou- 
verte, le  canon  fit  encor  jour  au  travers  de  leurs  trou- 
pes ;  et,  nonobstant  cela,  estant  advancez  à  cinquante 
pas  prez  des  royaux,  ils  se  trouvèrent  encor  saluez 
d'un  nombre  de  mousquetaires  que  l'on  avoit  rengës 
aux  flancs  de  la  cavalerie,  ce  qui  fut  cause  de  la  mort 
d'une  grande  quantité  de  chevaux  et  du  renversement 
de  beaucoup  de  cavaliers,  lesquels  en  mesme  temps  se 
trouvèrent  chargez  de  tous  costez  par  la  cavalerie 
royale,  et  alors  la  meslée  fut  grande  et  le  combat 
quelque  peu  opiniastre'3  mais  les  gens  du  duc  d'Au- 
male incontinent  commencèrent  à  prendre   l'espou- 
vante;  les  royaux,  la  teste  baisse'e,  poursuivirent  leur 
pointe,  et  en  mesme  temps  ceux  de  la  ville  de  Senlis, 
qui  voy oient  le  combat  de  dessus  leurs  murailles,  sor- 
tirent et  renversèrent  les  premières  barricades  :  l'es- 
pouvante  estant  au  camp  de  l'union ,  ce  ne  fut  plus 
qu'une  desroute  générale.  Le  duc  d'Aumale  et  Bala- 
gny, nepouvans  retenir  les  fuyards,  furent  contraincts 
de  les  suivre  et  se  sauver  tous  deux  blessez,  d'Aumale 

à  Sainct  Denis,  et  Balagny  à  Paris.  Les  dix  canons,  les 
boulets,  et  toutes  leurs  munitions  de  guerre  furent  gai- 
gnezj  les  sieurs  de  Mayneville  et  de  Chamois  furent 
trouvez  morts  au  champ  du  combat  avec  deux  mille  au- 
tres; plusieurs  en  fuyant  furent  mesmes  tuez  par  les 
paysans,  et  d'autres  ne  se  purent  retirer  des  marescages 
qui  sont  auprès  de  l'abbaye  de  La  Victoire.  Les  victo- 
rieux entrèrent  dans  Senlis,  où  M.  de  Longueville  fit 
rendre  grâces  à  Dieu  dans  l'église  Nostre  Dame.  Après 
que  l'on  fut  retourné  de  la  chasse  des  fuyards ,  toutes 
les  troupes  furent  loge'es  aux  villages  d'alentour.  Quel- 
ques-uns remarquèrent  lors  deM.de  La  Noue  qu'ayant 
conduit  une  telle  entreprise  à  une  heureuse  fin,  et  re- 
cognu  qu'il  n'y  avoil  plus  d'ennemis  en  campagne, 
il  se  retira  en  son  quartier,  où,  ayant  en  une  court  fait 
ranger  quelques  pierres  pour  s'asseoir  et  manger  de 
ce  que  ses  gens  avoient  apoité  dans  ses  paniers,  plu- 
sieurs seigneurs  et  capitaines  le  vindrent  trouver  :  il 
les  pria  de  s'asseoir  comme  luy;  tous  le  gratifient  de 
l'honneur  de  ceste  victoire;  luy  s'en  excuse,  et  leur 
dit  qu'elle  aj)partenoit  à  leur  gênerai,  et  non  à  luy. 
Puis,  luy  ayans  demandé  que  c'est  qu'ils  feroient,  il 
leur  dit  :  «  Messieurs,  je  m'en  vay  avec  vous  à  Senlis, 
où  M.  de  Longueville  vous  dira,  et  à  vous  et  à  moy, 
,  ce  qu'il  faut  que  nous  fassions.  « 

Les  Parisiens  se  trouvèrent  merveilleusement  es- 
tonnez  de  ceste  desfaicte  ;  l'on  leur  faisoit  accroire  que 
ce  n'estoit  qu'une  petite  desroute.  Le  sieur  de  Balagny, 
;tu  lieu  de  Mayneville,  fut  estably  gouverneur  de  Pa- 
ris, et  M.  d'Aumale  receut  les  fuyards  à  Sainct  Denis, 
avec  resolution  de  deffendre  ceste  place  en  cas  d'un 
siège;  mais  le  dix-neufiesme  de  may,  cependant  que 

M.  de  Longueville  elle  sieur  de  La  Noue  allèrent  ren- 
vitailler  le  chasteau  du  buis  de  Vincennes,  le  sieur  de 
Givry  fit  saluer  la  ville  de  Paris  de  plusieurs  vole'es  de 
canon,  ce  qui  occasionna  madame  de  Montpensier  de 
rescrire  à  M.  de  Mayenne  ,  qui  estoit  devant  Alençon, 
à  ce  qu'il  revinst  en  toute  diligence  :  ce  qu'il  fit.  Mais 
cependant  que  ledit  duc  de  Longueville  et  les  seigneurs 
qui  l'accompagnoient  allèrent  recueillir  les  Suisses 
en  Bourgongne,  qu'amenoit  M.  de  Sansy,  il  print  en 
Brie  le  chasteau  de  La  Grange  Le  Roy  et  quelques  au- 
tres cliasteaux,  et  puis  s'en  alla  assiéger  Montereau- 
Faut- Yonne  que  le  duc  d'Espernon  avoit  pris,  lequel 
après  ceste  prise  s'estoit  retiré  à  Blois,  et  celuy  qu'il  y 
avoit  laissé  dedans  rendit  Montereau  audit  duc  de 
Mayenne,  qui  depuis  s'en  retourna  à  Paris  pour  se 
préparer  à  se  defTendre  contre  le  Roy,  ainsi  que  nous 
dirons  cy  après. 

Ces  deux  grandes  disgrâces  que  receut  l'union  les 
dix-septiesme  et  dix-huictiesme  de  may,  haussèrent 
de  beaucoup  le  courage  aux  royaux.  Le  roy  de  Na- 
varre, comme  nous  avons  dit ,  estoit  lors  à  Boisgency. 
Le  2  2  may  il  en  rescrivit  à  ceux  d'Oileans,  et  leur 
mandoit  qu'il  estoit  bien  mari  y,  en  s'approchant  si  prez 
d'eux,  d'estre  contraint  de  leur  monstrer  l'efTroy  et  les 
incommoditez  que  la  guerre  apportoitj  et,  après  leur 
avoir  remonstré  qu'ils  n'avoient  point  en  encor  de 
crainte  ny  de  nécessité  qui  pussent  excuser  ny  la 
prise  de  leurs  armes,  ny  leur  rébellion,  il  leur  dit  : 
«  C'est  vous  donner  des  peurs  trop  vaines  de  vous  per- 
suader que  nostre  Roy,  le  plus  catholique  qui  fut  ja- 
mais, vous  contraigne  à  quitter  vostre  religion  catho- 
lique; trop  efilongné  de  vous  menasser  que  moy  je  le 

12. 

feray,  je  ne  suis  point  point  vostre  roy,  je  ne  le  seray , 
s'il  plaist  à  Dieu,  jamais.  Quand  j'y  serois  appelle,  je 
ne  serois  pas  si  peu  sage  que  je  ne  fuye  toutes  occa- 
sions qui  peuvent  apporter  la  guerre  civile  et  division 
en  un  royaume.  Or  je  suis  bien  aise  de  vous  en  pou- 
voir parler  de  si  près  et  si  vostre  voisin.  Vous  avez  veu 
il  n'y  a  que  deux  jours,  mercredy  et  jeudy  dernier, 
les  commencemens   de  bénédictions   que    Dieu    en- 
voyé sur  nos  armes  à  Senlis  et  icy  auprès  de  Bonne- 
Tal,  à  la  veuë  des  deux  plus  grandes  villes  de  France  : 
jettez  les  yeux  là  dessus.  Ce  n'est  point  à  vous  à  débattre, 
contre  vostre  Roy,  s'il  a  eu  occasion  ou  non  de  punir 
M.  de  Guise;  il  y  en  a  eu  en  France  autresfois  d'aussi 
grande  maison  que  luy  plus  honteusement  traictez, 
pour  qui  neantmoins  les  peuples  n'ont  point  pris  la 
mauvaise  querelle.  Les  souverains    ne  rendent  qu'à 
Dieu  seul  compte  de  leurs  sceptres,  c'est  à  nous  à  y 
obeyr  quand  les  choses  sont  faites.  Jamais  vous  ne  vous 
trouverez  bien   d'un  si  mauvais  fondement.   Que  si 
vous  vous  plaignez  qu'on  vous  voulust  donner  des  gou- 
verneurs, ou  mettre  une  garnison  qui  vous  fouleroit, 
qu'on  vous  voudroit  faire  des  citadelles  et  autres  telles 
choses,  combien  que  ce  soyent  plaintes  ordinaires  de 
toutes  villes,  qui  ne  sont  pas  loisibles  en  un  royaume 
bien  paisible  et  en  un  Estât  bien  obeyssanl: ,  neantmoins 
les  desordres  du  nostre  les  ont  rendues  plus  recevables  : 
quand  vous  ne  désireriez  que  cela,  j'ay  peu  de  crédit  au- 
près du  Roy  mon  seigneur;  mais  je  me  fais  fort  qu'ou- 
bliant >vos  fautes  il  l'accordera,  si  vous  vous  mettez  en 
AfOstre  devoir  de  le  recognoistre  et  de  luy  demander 
pardon  ;  et  de  ceste  façon  vous    n'aurez  point  peur 
qu'autre  que  vous  mesmes  vous  contraigne  à  quitter 

vostre  religion,  qu'autre  vous  bastisse  des  citadelles 
cjue  vous  mesmes,  qui  serez  vous  niesmes  vostre  gar- 
nison. M 

Ainsi  le  roy  de  Navarre  taschoit  par  escritures  de 
r'amener  ceste  v  ille  en  son  devoir  ;  mais  il  n'y  avoit  rien 
de  tel  en  leur  cœur.  Deux  jours  après  il  partit  de  Bois- 
gency,  et  ayant  faict  vingt-cinq  lieues  il  arriva  à  Tours. 
Donnant  le  bon-soir  au  Boy,  il  luy  dit  qu'il  nefailloit 
plus  tarder  là,  et  qu'il  failloit  suivre  M.  de  Mayenne 
qui  s'en  retournoit  en  haste  asseurer  les  Parisiens  de 
leur  estonnement.  Sur  cest  advis  le  Boy  commanda  au 
mareschal  de  Biron  de  faire  advancer  toutes  les  trou- 
pes vers  Boisgency,  et  les  faire  passer  du  coste'  de  la 
Sologne.  Tous  les  royaux  s'y  rendirent  incontinent. 
Les  munitions  de  guerre  y  furent  conduites  avec  les 
six  canons  qu'avoit  r'amenez  M.  de  Nevers  de  l'ar- 
mée de  Poictou,  lequel  au  commencement  d'avril  es- 
tait party  de  Tours  pour  s'en  aller  à  Nevers,  et  ne  fut 
point  en  ceste  armée.  La  Boyne  fut  conduite  àChinon. 
Messieurs  les  cardinaux  de  Vendosme  et  de  Lenon- 
court,  M.  le  garde  des  seaux,  et  autres  seigneurs  du 
conseil,  furent  laissez  à  Tours  pour  donner  l'ordre 
requis  à  tout  ce  qui  s'y  pourroit  esmouvoir.  Ainsi  le 
Boy  ayant  ordonné  à  la  seureté  de  («uelques  provinces 
de  ces  quartiers  là,  prest  à  partir  de  Tours,  joyeux 
de  tant  d'heureux  succez,  receut  encor  une  traverse 
de  fortune.  Il  avoit  envoyé,  comme  nous  avons  dit, 
M.  le  comte  de  Soissons  en  Bretagne  pour  y  conmian- 
der,  car  la  ville  de  Renés  s'estoit  d'elle-mesme  remise 
du  party  royal,  et  plusieurs  seigneurs  avoient  levé  des 
troupes  de  cavalerie  et  d'infanterie,  lesquelles,  amassées 
et  conduites  par  un  chef  et,  unies  en  un  corps  d'armée 

eussent  donné  de  la  peine  au  duc  de  Mercœur;  mais 
il  en  advint  autrement,  car  M.  le  comte  de   Soissons 
partant  d'Angers  avec  une  troupe  de  trois  cents  che- 
vaux, accompagné  du  sieur  de   Lavardin,  du  comte 
d'Avaugour  et  autres  seigneurs,  pour  aller  d'une  traicte 
à  Renés,  qui  en  est  distant  de  vingt-deux  grandes  lieues, 
sur  l'advis  que  receut  M.  de  Mercœur  de  ce  voyage, 
il  se  résolut  de  le  traverser  en  ce  passage.   Il  manda 
tous  les'partisans  de  l'union  de  ces  quartiers  là,  les- 
quels se  rendirent  à  Angry.Vicques  mesmes,  qui  avoit 
tant  remué  en  la  basse  Normandie  ,  s'y  trouva  avec  ses 
troupes.  Ainsi  assemblez  à  huict  lieues  d'Angers,  ils 
faillirent  de  rencontrer  ledit  sieur  comte  de  Soissons: 
ce  que  n'ayant  peu  faire,  ils  le  suivirent  dix  grandes 
lieues  ;  mais  il  passoit  si  roide,  que,  désespérez  de  l'a- 
consuivre,  ils  advisoient  à  se  retirer,  quand  le  duc  fut 
adverty  que  ledit  sieur  comte  n'avoit  point  passé  Chas- 
teaugyron ,  et  qu'il  y  logeoit  :  ce  qui  estoit  vray,  car, 
sur  l'advis  qu'on  luy  avoit  donné  de  loger  dans  ce 
bourg  pour  rafraiscliir  ses  gens  d'une  si  grande  traicte, 
et  qu'il  y  pouvoit  demeurer  en  seureté  n'estant  distant 
de  Renés  que  de  trois  lieues,  d'oii  on  tireroit  des  forces 
bastantes  pour  empescher  le  duc  de  Mercœur  quand  il 
voudroit  entreprendre  quelque  chose,  il  y  logea.  Ce 
que  le  duc  ayant  sceu,  il  commanda  à  Vicques  de 
prendre  la  pointe  droict  à  Chasleaugyron,  et  qu'il  le 
suyvroit.  Ils  marchèrent  si  diligemment  qu'ils  y  arri- 
vèrent, et,  ayant  tué  quelques  sentinelles,  entrèrent 
dans  le  bourg,  où  le  peu  de  loisir  qu'ils  donnèrent  au- 
dit sieur  comte  de  se  rallier  avec  les  siens,  qui  estoient 
desjà  tous  descendus  de  cheval  et  logez,  fut  cause  que, 
nonobstant  la  grande  résistance  qu'il  leur  fit,  ils  le 

prirent  prisonnier  avec  le  sieur  d'Avaugour  et  autres 
seigneurs  :  le  sieur  de  Laverdin  avec  cjuelques-uns  des 
siens  se  sanva  à  Renés. 

Le  duc  de  Mercœur  voyant  en  sa  puissance  un  prince 
du  sang  de  France  son  prisonnier,  avec  le  comte  d'A- 
vaugour, l'un  des  quatre  principaux  baronsde  Breta- 
gne, lesquels  il  envoya  mettre  sous  bonne  conduitte 
dans  le  cliastcau  de  Nantes,  pensant  que  ceste  deli'aicte 
donneroit  de  la  crainte  à  ceux  de  Rennes,  s'en  appro- 
cha à  demie  lieuë,  et  les  ayant  envoyé  sommer,  ils  ne 
Inv  respondirent  qu'à  coups  de  canon.  Luy,qui  n'en 
avoit  point,  fut  contraint  de  se  retirer,  ce  qui  ne  fut 
sans  faire  des  hostilitez  en  ces  quartiers  là. 

Nonobstant  la  nouvelle  de  ceste  prise,  le  Roy  ne 
laissa  de  partir  de  Tours,  et,  estant  arrivé  à  Biois,  il 
des})escha  incontinent  M.  le  prince  de  Dombes  pour 
aller  gouverner  la  Bretagne  ,  où  il  fut,  et  y  arriva  sans 
aucun  destourbier,  et  là  oîx  du  depuis  la  guerre  se  re- 
miia  vivement  entre  les  royaux  et  l'union.  Nous  dirons 
en  leur  ordre  le  succcz  de  tant  de  confusions. 

Le  Roy,  arrivé  à  Boisgency,  ayant  passé  le  pont  du 
custé  de  la  Solongne,  alla  assiéger  Gergeau.  Le  sieur 
de  La  Chastre  s'estoit  jette  dans  Orléans,  d'où  sa  cava- 
lerie ayant  faict  une  sortie  fut  incontinent  recognée 
jusques  dans  les  faux-bourgs  par  les  troupes  royales, 
après  en  avoir  tué  et  pris  prisonniers  quelques-uns.  Il 
avoit  mis  dans  Gergeau  le  puisné  des  Jalanges  qui  vou- 
loit  s'opiniastrer;  mais  après  quelques  volées  de  canon 
il  se  rendit  à  discrétion  et  fut  pendu. 

Le  Roy,  après  la  prise  de  Gergeau,  où  il  y  a  un  pont 
sur  Loyre,  receut  les  babitans  de  Gyan  et  La  Charité, 
où  il  y  a  aussi  deux  beaux  ponts,  et  y  mit  garnison. 

Du  depuis  ces  places  ont  tous] ours  esté  royales,  et  par 
ce  moyen  il  eut  en  son  obeyssance  tous  les  ponts  de 
dessus  la  rivière  de  Loyre ,  excepté  ceux  d'Orléans  et 
de  Nantes. 

Après  la  prise  de  Gergeau,  l'armée  repassa  la  Loire 
pour  aller  en  Beausse  et  en  Gastinois,  afm  de  se  saisir 
de  Pluviers,  où  les  habitanss'estoient  monstrez  animez 
en  leur  révolte,  et  mesmes  ils  avoient  pris  du  bagage 
de  M.  d'Espernon  lorsqu'il  alla  surprendre  Montereau- 
Fautyonne;  il  leur  avoit  envoyé  redemander  avec  cour- 
toisie, mais  ils  luy  respondirent  des  injures^,  dont  ils  se 
trouvèrent  mal  :  aussi  il  est  dangereux  à  un  peuple  de 
s'attaquer  aux  grands.  Ceste  place  fut  aussi  tost  em- 
portée de  force  et  pillée  que  recogneue. 

Tout  d'une  suitte  l'armée  s'achemina  à  Estampes. 
M.  de  Mayenne  y  envoya  le  baron  de  Sainct  Germain, 
et  manda  à  M.  de  La  Chastre  qu'il  s'allast  jetter  dedans 
Chartres,  ce  qu'il  fit.  Ceux  d'Estampes,  sommez  de  se 
rendre,  respondirent  mille  villenies,  comme  c'est  l'or- 
dinaire des  peuples  mutinez,  et  crioient  que  le  canon 
du  Roy  avoit  les  goûtes,  que  l'on  avoit  creuzé  des 
moyaux  de  charrue  pour  leur  faire  peur.  Ceste  ville 
est  assez  grande  et  est  à  my-chemin  d'Orléans  et  de 
Paris,  située  au  bord  d'une  petite  rivière  fort  estroite 
et  creuze.  Cependant  que  l'on  parlementoit  après  quel- 
ques volées  de  canon  qui  furent  tirées,  les  gens  du  roy 
de  Navarre  trouvèrent  l'invention ,  par  le  moyen  de 
quelques  arbres  coupez,  de  traverser  la  rivière,  et,  en 
un  endroit  du  costé  de  l'eau  où  les  murailles  estoient 
fort  basses,  entrèrent  dans  la  ville,  crians,pourespou- 
vanter  les  habitans,  que  leurs  compagnons  estoient 
desjà  entrez  parla  bresclie.  Ainsi  Estampes  se  vid  prins 

et  pillé  en  une  lieui'e ,  sans  qu'en  toutes  ces  prises  de 
villes  le  Roy  perdist  un  homme.  Le  baron  de  Sainct 
Germain,  qui  avoit  esté  nourry  page  du  Roy,  dévalé 
du  cliasteau  avec  une  corde,  pensoit  se  sauver  par  le 
moyen  de  quelques  amis  qu'il  avoit  en  l'armée  royale; 
mais,  amené  à  Sa  Majesté,  il  eut  la  teste  tranchée.  Ber- 
geroneau,  procureur  du  Roy  audit  bailliage  d'Estam- 
pes, fut  aussi  pendu  avec  quelques  autres.  Il  avoit  usé 
d'une  fmesse  pour  se  sauver,  et  s'estoit  fait  mettre  en 
la  prison  dans  une  basse  fosse  les  fers  aux  pieds,  où  il 
fut  trouvé.  Amené  au  Roy,  il  dit  que  les  mutins  l'a- 
voient  mis  en  tel  estât  pour  avoir  voulu  soustenir  le 
service  de  Sa  Majesté.  Plusieurs  habitans  prisonniers 
et  les  gentils-hommes  du  pays  ayans  asseuré  le  Roy  du 
contraire,  et  qu'il  estoit  la  cause  de  la  perte  du  pays , 
Sa  Majesté, qui  avoit  ouy  parler  de  sescomportemens, 
commanda  qu'on  enfist  justice. 

Les  habitans  de  Dourdan ,  petite  ville,  mais  oii  il  y 
a  un  assez  bon  cliasteau,  furent  plus  advisez  que  ceux 
d'Estampes,  et  ne  receurent  aucune  incommodité,  car 
ils  vindrent  en  l'armée  du  Roy  avec  la  marque  royale, 
qui  estoit  la  croix  blanche  ou  l'escharpe  blanche  (  en 
quoy  ils  employèrent  leurs  belles  serviettes  de  lin),  au 
contraire  de  ceux  de  l'union,  qui  portoient  des  croix 
de  Lorraine  ou  des  escharpes  de  toutes  sortes  de  cou- 
leurs. 

D'Estampes  l'armée  tira  droict  à  Poissy ,  oii  il  y  a 
un  pont  sur  la  rivière  de  Seine  :  les  habitans  sommez 
s'opiniastrerent,  et  voulurent  voir  le  canon  j  mais  en 
un  instant  on  entra  par  dessus  les  murailles  dans  la 
ville,  et  d'un  mesme  temps  ceux  qui  s'estoient  retirez 
au  pont  s'estans  rendus  ,  six  d'entr'eux  furent  pendus. 

Ainsi  le  Roy  ayant  gaigne  ce  pont ,  il  y  fit  passer  à  son 
armée  la  rivière  de  Seine,  et  s'alla  camper  devant  la 
ville  de  Pontoise  qui  n'en  est  distante  tjue  de  trois  pe- 
tites lieues.  Le  duc  de  Mayenne  estoit  à  Paris,  où  enten- 
dant que  le  dessein  du  P\oy  estoit  d'assiéger  Pontoise, 
il  y  envoya  deux  mille  hommes  de  guerre ,  et  le  sieur 
de  liautefort  pour  y  commander,  lequel  luy  promit 
de  delFendre  ceste  place  contre  l'arme'e  royale,  ou  d'y 
mourir.  Les  approches  faictes,  ceux  de  Pontoise  tas- 
chentà  se  deffendre,  et, sommez  de  rendre  la  place  au 
Roy  ,  ne  respondent  qu'injures.  Ils  avoient  logé  dans 
l'egiise  jNostre  Dame,  qui  est  hors  la  ville,  plusieurs 
gens  de  guerre  ;  aussi  ce  fut  de  ce  costé  cii  il  y  eut  le 
plus  d'elîbi  t.  Hautefort,  du  party  de  l'union,  fut  tué  dans 
ceste  église  ,  et  du  parly  du  Pvoy  le  sieur  de  Charbon- 
nières fut  Ijlessé  d'un  coup  qui  en  fut  tiré,  dont  il  mou- 
rut :  quand  il  fut  blessé  le  roy  de  jXavarre  avoit  sa  main 
sur  son  espaule.  Le  Roy  fut  contraint  de  faire  pointer 
sou  canon  contre  ceste  église,  et  la  battit  si  furieuse- 
ment qu'elle  fut  ruinée  ,  ce  que  voyant  les  assiégez  se 
rendirent  le  ^5  de  juillet.  Après  ceste  reddition  le  Roy, 
ayant  passé  la  rivière  d'Oyse,  alla  voir  l'armée  des 
Suisses  au  devant  de  laquelle  M.  de  Longueville  avoit 
esté  jusqu'à  Chastillon  sur  Seine,  ainsi  que  nous  avons 
dit.  Or,  devant  (jue  de  reciter  ce  qui  advint  en  la  mort 
du  Roy,  sept  jours  après  la  reddition  de  Pontoise, 
voyons  les  effects  qu'avoit  faict  ceste  armée  de  Suisses 
conduite  par  M.  de  Sancy  ,et  comme  elle  empescha  le 
duc  de  Savoye  d'exécuter  beaucoup  de  desseins  qu'il 
avoit  contre  la  France  après  la  surprise  qu'il  avoit  faicte 
du  marquisat  de  Salusses. 

Le  sieur  de  Sancy  ayant  demandé  pour  le  Roy  une 

levée  à  tous  les  cantons  des  Suisses,  robtintd'une  partie 
d'eux  seulement,  les  autres  cantons ayans  accorde'  gens 
à  l'union.  Ov  les  cantons  où  ladite  levée  fut  faicte  es- 
toient  ceux  de  Berne,  de  Basic,  de  Soleure,  de  Valay 
et  des  Grisons.  Ledit  sieur  de  Sansy,  négociant  avec 
messieurs  de  Berne,  conclut  avec  eux  de  commencer  la 
guerre  ez  places  que  le  duc  possedoit  autour  de  Ge- 
nève, aflîn  (jue  luy  ayant  là  taillé  de  la  jjesongne,  qu'il 
eust  plus  de  commodité  de  passer  outre,  et,  s'estant 
facilité  les  passages,  approcher  du  Lyonnois,  et  y  at- 
tendre le  commandement  du  Roy,  cependant  que  de 
l'autre  coslé  les  sieurs  Alplionse  Corse  ,  Desdiguieres 
et  le  baron  de  La  Roche,  attaqueroient  ledit  duc  par  le 
Dauphiné,  qui  seroit  le  moyen  de  l'arrester  en  son 
pays ,  sans  luy  donner  la  commodité  d'exécuter  les  en- 
treprises qu'il  avoit,  tant  sur  plusieurs  places  de  la  cou- 
ronne de  France,  que  sur  Lauzane  et  autres  terres  ap- 
partenantes ausdits  seigneurs  de  Berne,  et  sur  la  ville 
de  Genève.  Mais  afEn  d'entendre  mieux  ce  que  nous 
avons  à  dire  au  récit  des  exploits  militaires  qui  se  pas- 
sèrent lors  autour  de  Genève  ,  il  est  nécessaire  de  sça- 
voir  quels  pays  environnent  de  tous  costez  ceste  ville. 
La  ville  de  Genève  est  assise  au  bout  du  lac  Léman, 
et  a  du  costé  de  septentrion  ce  lac  qui  luy  sert  de  fossé 
et  muraille;  à  l'orient  le  bailliage  de  Tlionon  et  Clia- 
blais,  le  pays  de  Fossigny  à  deux,trois  et  quatre  lieues 
de  ses  portes  ;  au  midy  les  montagnes  de  Saleve  et  le 
bailliage  de  Ternier  en  une  riche  plaine  d'environ 
trois  lieues  de  pays,  et  la  rivière  d'Arve  à  deux  por- 
tées de  mousquet  de  ses  murailles;  à  l'occident  le  Rosne 
qui  passe  au  bout  de  la  ville ,  la  séparant  par  un  pont 
du  bourg  de  Sainct  Gervais.  Au  long  du  Rosne  vers 

l'occident  est  le  bailliage  de  Geais  (0  contenant  quatre 
lieues  de  longueur  et  deux  de  largeur,  borné  du  mont 
Jura;  à  l'un  des  bouts  est  la  ville  et  chasteau  de  Geais 
à  trois  grandes  lieues  de  Genève;  à  l'autre,  tendant  à 
Lyon ,  est  le  destroit  et  pas  de  La  Cluse  (2) ,  lieu  fort 
d'art  et  de  nature  entre  deux  montagnes  et  le  Rosne. 
Thonon  est  à  cinq  lieues  de  Genève  sur  le  lac,  tendant 
sur  le  pays  de  Valay  (^).  Par  ainsi  Genève  est  comme 
ceinte  des  trois  bailliages  rendus  au  feu  duc  de  Savoye 
par  les  seigneurs  de  Berne  l'an  iSôy  sous  certaines 
conditions. 

Or,  ceux  de  Genève  estoient  grandement  pressez 
par  le  moyen  des  grandes  garnisons  que  le  duc  de  Sa- 
voye tenoit  dans  les  chasteaux  de  Geais  et  de  Thonon , 
au  pas  de  La  Cluse,  et  principalement  à  cause  de  celles 
du  fort  de  Ripaille,  proche  dudict  Thonon,  dans  lequel 
il  y  avoit  cinq  cents  Piedmontois,  soldats  d'eslite,  et 
au  port  de  ce  fort  deux  galères  bien  arme'es ,  et  deux 
cents  soldats  dedans. 

Le  sieur  de  Sancy  ayant  receu  advis  que  le  duc  de 
Savoye  avoit  faict  passer  sa  cavalerie  et  milice  de  Pied- 
mont  au  deçà  des  monts ,  qu'il  avoit  de  nouveau  faict 
lever  deux  regimens,  chacun  de  mil  hommes  de  pied, 
par  les  comtes  de  Martinengue  et  Ottavio  Sanvitali , 
et  que  tous  les  pays  dudit  duc  estoient  en  armes  sur 
un  commun  bruit  qu'il  venoit assiéger  Genève,  il  con- 
seilla ceux  de  Genève  de  n'attendre  que  les  forces  du 
duc  les  tinssent  d'avantage  à  la  gorge  ,  qu'il  valoit 
mieux  qu'ils  commençassent  la  guerre  au  duc  de  Sa- 
voye comme  les  plus  proches,  et  qu'il  prenoit  sur  soy 
tout  le  hazard  de  cest  affaire  :  à  quoy  ceux  de  Genève 

(•)  Geais  :  Gex.  —  C-^  La  Cluse  :  L'Ecliise.  — (3)  f^alay:  Valais. 

s'accordèrent  aisément ,  pour  avoir  la  vengeance  des 
oppressions  qu'ils  disoient  avoir  receuës  du  duc,  et  ce 
aussi  suyvant  l'advis  des  Bernois,  qui  leur  promirent  de 
les  assister. 

Suivant  ceste  resolution,  le  a  d'avril,  M.  de  Quitri, 
qui  commandoit  aux  troupes  de  Genève,  avec  trois 
cornettes  de  cavalerie  et  six  compagnies  d'infanterie, 
qui  pouvoient  estre  en  tout  douze  cents  combattans, 
sortit  de  Genève  sur  le  soir,  et  print  le  chasteau  de 
Montliou  ,  la  ville  de  Bonne  et  le  chasteau  de  Sainct 
Joire,  qui  furent  pillez  ,  et  où  fut  mis  garnison ,  puis 
fit  rompre  les  ponts  de  Tremblieres  et  de  Buringe  sur 
la  rivière  d'Arve,  affin  de  couper  les  passages  de  ce 
coste'  là  ;  ce  qu'ayant  faict  il  s'en  retourna  le  G  d'avril 
à  Genève. 

Le  lendemain  ledit  sieur  de  Quitry,  ayant  fait  sortir 
les  compagnies  de  Genève  avec  deux  coulevrines  et 
trois  canons,  tira  droit  à  Geais  qu'il  prit ,  et  le  baron 
dePlobel,  qui  estoit  gouverneur  dans  le  chasteau,  se 
rendit  à  sa  discrétion,  et  demeura  prisonnier  de  ceux 
de  Genève. 

Ainsi  Geais  estant  pris,  il  s'achemina  pour  se  rendre 
maistredu  pas  de  La  Cluse  ;  mais  après  quelques  escar- 
mouches, et  que  le  baron  de  Sonas,  gouverneur  de 
Remilly  pour  le  duc  de  Savoye,  avec  trois  cents  che- 
vaux et  quelques  gens  de  pied,  eut  donne'  la  chasse 
aux  soldats  de  Genève  qui  s'estoient  émancipez  de  faire 
quelques  courses  hors  de  leur  armée ,  et  aussi  à  cause 
que  M.  de  Sancy,  lieutenant  gênerai  pour  le  Roy  en 
l'armée  des  Suisses,  arriva  à  Colonges,  et  le  colonel 
d'Erlac  avec  un  régiment  de  Bernois,  lesquels  après 
avoir  pris  conseil  de  ce  qu'il  estoit  besoin  de  faire ,  il 

kit  résolu  de  laisser  le  pas  de  La  Cluse,  et  d'aller  au 
devant  du  reste  de  la  levée  des  Suisses  qui  venoient 
de  Soleurre,  Valais  et  des  Grisons,  et  de  quelques  gens 
de  cheval  qui  dévoient  venir  d'Allemagne;  ce  qu'ils 
firent  et  s'en  retournèrent  à  Genève,  d'où  ils  partirent 
le  33  pour  aller  assiéger  Thonon  ,  qui ,  tiois  jours 
après  avoir  esté  investy,  fut  rendu  à  M.  de  Sancy, 
comme  aussi  se  rendirent  à  luy  en  mesme  temps  les 
chasteaux  de  Balaison  et  d'Ivoire. 

Le  fort  de  Ripaille  fut  en  mesme  temps  investy.  Or 
l'armée  royale  estoit  lors  composée  de  dix  mille  hom- 
mes de  pied,  Suisses  et  Grisons,  de  lansquenets  et  des 
troupes  de  Genève  ,  fort  peu  de  cavalerie.  Ce  fort  de 
Ripaille  estoit  important  au  duc  de  Savoye ,  lequel 
avoit  envoyé  le  comte  de  Martinengue  et  le  sieur  de 
Sonas  avec  douze  cents  lances,  cinq  cents  aigoulets 
et  mil  hommes  de  pied,  pour  empescher  les  desseins 
de  M.  de  Sancy,  et  faire  divertir  ce  siège.  Ils  vindrent 
passer  à  demy  quart  de  lieue  de  Genève,  et  se  rendi- 
rent à  Lullins,  pays  de  montagne,  à  deux  lieues  de  Tho- 
non ,  et  usèrent  d'une  telle  vigilance  et  diligence,  que, 
devant  (jueles  Suisses  se  fussent  rengez  pour  soustenir 
le  choc,  un  gros  de  quatre  cents  lances  poursuivit  si 
chaudement  la  cavalerie  de  Genève,  qu'elle  fut  con- 
trainte de  se  sauver  au  galop  dedans  Thonon  ,  oiî  les 
Savo)  ards  la  poursuivirent  si  vivement,  qu'ils  vinrent 
jusques  à  la  barrière  contre  la  porte,  là  où  le  fils  du 
l)aron  deViry  fut  tué  d'une  mousquetade  tirée  de  dessus 
les  murailles,  lesquelles  incontinent  furent  garnies  de 
harquebuziers;  ce  qui  fut  la  cause  que  les  Savoyards 
retournèrent  en  arrière  sans  estre  suivis. 

Mais  la  cavalerie  de  Genève,  ressortie  de  Thonon 

par  une  autre  porte,  avec  quelque  infanterie  allèrent 
pour  cliarger  ceux  qui  les  venoient  de  faire  si  ])ien  cou- 
lir  :  les  Savoyards  firent  semblant  de  reculer,  mais 
en  un  instant  ils  tournèrent  visage  et  firent  recourir 
encor  la  cavalerie  de  Genève  vers  Thonon  :  une  pluye 
([ui  survint,  accompagnée  d'esclairs  et  tonnerres,  fut 
la  cause  qu'il  n'y  en  eut  gucres  de  tuez  de  part  ny 
d'autre.  Ledict  comte  de  Martinengue  en  mesrae  temps 
voulut  tenter  de  delFaire  le  régiment  de  Soleurre;  mais 
les  Suisses,  s'estans  rengez  et  renforcez  incontinent  de 
lansquenets  et  de  François,  soustindrent  le  choc  avec 
leurs  picques,  tellement  que  ledit  comte,  se  voyant 
blessé  à  la  jambe  ,  quelques  uns  des  siens  tuez  et  plu- 
sieurs chevaux  blessez,  fut  contraint  de  se  retirer  aux 
environs  du  mont  de  Sion  par  chemins  bien  rudes  et 
difficiles,  sans  pouvoir  secourir  ledit  fort  de  Ripaille, 
que  l'on  commença  à  battre  le  dernier  jour  d'avril. 
Mais  le  premier  jour  de  may  les  assiégez,  voyans  leur 
secours  reculé,  sommez  par  M.  de  Sancy  de  se  rendre, 
luy  demandèrent  composition,  laquelle  il  leur  accorda: 
puis  estans  sortis,  le  troisiesme  jour  de  may  on  mit  le 
feu  par  toutes  les  sept  tours  de  ce  fort,  et  aux  galères 
et  esquifs  du  duc  de  Savoye  qui  y  estoient  au  port , 
lesquelles  furent  aussi  bruslées. 

Les  bailliages  de  Thonon  et  de  Geais  ayans  esté 
ainsi  conquis  sur  le  duc  de  Savoye ,  M.  de  Sancy 
alla  en  Suisse,  pour  resouldre  avec  les  Bernois  de 
son  acheminement  avec  l'armée  des  Suisses  en  France, 
et  de  la  conservation  desdicts  deux  bailliages  conrjuis 
contre  l'armée  du  duc  de  Savoye,  qui  s'apprestoit 
à  Remilly  et  vers  le  Fossigny.  Il  fut  résolu  entr'eux 
que  le   colonel  d'iM'lac,  avec  cinq  enseignes  de  sou 


1(^2  [ïSSq]  chronologie  novenaire 

régiment,  et  trois  mil  Bernois  qui  seroient  levez  de 
nouveau  et  envoyez,  garderoient  lesdits  deux  bail- 
liages conquis  ,  et  que  les  trois  cornettes  de  Genève, 
conduites  par  le  sieur  de  Quitry,  avec  les  six  compa- 
gnies de  gens  de  pied,  et  les  garnisons  de  Monthou  et 
de  Bonne,  demeureroient  en  ces  quartiers  là,  ets'en- 
tresecourreroient  mutuellement  contré  le  duc  de  Sa- 
voy e  leur  ennemy  commun,  et  que,  suivant  le  comman- 
dement exprès  que  M .  de  Sancy  avoit  de  mener  la 
leve'e  des  Suisses  en  France,  qu'il  s'y  achemineroit 
par  Genève  tirant  vers  Neufchatel  et  Montbelliard  pour 
entrer  par  la  Franche-Comté  vers  Langres,  ville  fron- 
tière de  France  en  Champaigne,  qui  s'estoit  maintenue 
en  l'obeyssance  du  Roy,  et  qui  s'est  tousjours  depuis 
conservée  au  party  royal  par  la  conduite  du  lieutenant 
Roussard,  qui  a  sceu  si  dextrement  manier  les  Lan- 
grois,  qu'il  les  a  conservez  contre  une  infinité  d'entre- 
prises ;  et  peut  on  dire  de  luy  qu'il  a  maintenu  la  ville 
de  Langres  en  son  devoir. 

Suyvant  ceste  resolution  M.  de  Sancy  revint  à  Tho- 
non,  et  mena  toute  l'armée  vers  Genève,  où  ayant  fort 
accortement  communiqué  avec  le  sieur  de  Quitry  et 
les  principaux  de  Genève  la  resolution  qu'il  avoit 
prise  avec  les  Bernois  pour  acconduire  l'armée  en 
France  par  le  commandement  qu'il  en  avoit  receu  du 
Roy ,  il  fut  advisé  enlr'eux  de  faire  courir  un  bruit  que 
l'armée  s'en  alloit  au  pays  de  Genevois  comme  pour 
tirer  à  Chambery,  et  mesmes  quelques  uns  furent  en- 
voyez recognoistre  quelques  ponts  et  passages.  Ce  ])ruit 
fut  semé  pour  beaucoup  de  raisons,  et  principalement 
affin  que  les  espions  ne  se  doutassent  aucunement  du 
chemin  que  tiendroit  ceste  armée,  laquelle  cependant, 

après  un  long  chemin,  avec  douze  canons,  se  fit  voye 
par  tout,  et  arriva  àLangres,  etdelàtiraversChastillon 
sur  Seine,  où  ayant  rencontre  M. de  Longueville  et  son 
armée,  ils  traversèrent  ensemljlement  la  Champagne, 
passèrent  la  Marne,  et  arrivèrent  sans  aucun  destour- 
bier  en  l'armée  du  Roy  à  Conflans ,  à  deux  lieues  au 
dessous  de  Pontoise,  où  le  Roy  les  receut  tous  avec 
beaucoup  de  démonstration  de  joye,  principalement 
envers  ledit  sieur  de  Sancy,  qui  fut  grandement  loué 
de  plusieurs  pour  la  grande  prudence  et  dextérité  dont 
il  avoit  usé  amenant  un  tel  secours  au  Roy  après  une 
infinité  de  diflicultezqui  se  présentèrent  en  ceste  négo- 
ciation, et  aussi  d'avoir  practiqué  des  affaires  pour 
quatre  mois  au  duc  de  Savoye  et  à  toutes  ses  troupes, 
aflîn  de  l'empescher  de  troubler  ses  voisins,  ainsi  qu'il 
avoit  dessigné,  ce  qui  avoit  esté  descouvert  par  plu- 
sieurs mémoires  et  lettres  interceptées.  Nous  dirons  cy 
après  ce  qui  advint  en  la  guerre  du  duc  de  Savoye 
contre  les  Bernois  et  Genevois.  Voyons  comme  le  Roy 
s'achemina  ayant  receu  ceste  armée  pour  assiéger  Paris, 
et  comme  il  y  fut  assassiné ,  qui  estoit  cest  assassin  , 
et  des  maux  qui  en  sont  depuis  arrivez. 

Après  tant  d'heureux  succez,  tous  les  vœux  des 
royaux  furent  tournez  pour  aller  devant  Paris,  et  di- 
soient tous  que  de  la  réduction  de  ceste  ville  depen- 
doit  la  ruine  de  l'union,  aussi  que  l'entrée  en  seroit 
facile,  veu  le  grand  nombre  de  serviteurs  que  Sa  Ma- 
jesté y  avoit  encores,  car  toutes  les  bonnes  familles 
n'avoient,  disoient-ils,  adhéré  à  l'union  que  pour  sauver 
le  pillage  de  leurs  maisons  et  la  prison. 

Le  Roy,  approchant  de  Paris,  desiroitse  rendre  mais- 
tre  des  passages  sur  les  rivières  de  Seine  et  de  Marne, 
.39.  i3 

aussi  bien  qu'il  avoit  fait  de  ceux  de  la  rivière  d'Oyse. 
Il  voulut  s'asseurer  du  pont  Sainct  Clou.  Le  dernier  de 
juillet,  après  avoir  fait  tirer  quelques  vole'es  de  canon, 
il  s'en  rendit  maistre,  etl'advantgarde  de  son  armée,  que 
conduisoit  le  roy  de  Navarre,  fut  loge'e  à  Meudon  et 
aux  environs. 

M.  de  Mayenne  estoit  à  Paris,  et  avoit  logé  toute 
son  armée  dans  les  faux-bourgs:  il  se  doutoit  bien  que 
les  royaux  ne  faudroient  de  faire  quelque  entreprise 
pour  l'y  venir  attaquer  ;  ce  fut  pourquoy  il  ordonna 
M.  de  La  Chastre  pour  commander  aux  gens  de  guerre 
logez  aux  faux-bourgs  Sainct  Jacques  et  Sainct  Ger- 
main, et  luy  s'asseuroit  qu'il  empescheroit  bien  que 
l'on  ne  se  viendroit  loger  dans  les  faux-bourgs  de 
Sainct  Denis  et  de  Sainct  Honoré,  espérant  que  M.  de 
Nemours  estant  venu,  qui  amenoit  des  troupes  du 
Lyonnois  et  les  forces  de  Lorraine,  qu'il  donneroit 
bataille,  ou  feroit  retirer  le  Roy,  lequel,  au  dire  de 
l'union,  n'avoit  plus  de  pouldres  ni  de  boulets  pour 
entreprendre  un  grand  effort. 

Mais  il  advint,  au  contraire  de  tant  de  desseins,  que, 
le  premier  jour  d'aoust,  entre  sept  et  huit  heures  du 
matin,  le  Roy  estant  logea  Sainct  Clou  dans  la  belle 
maison  du  sieur  Hierosmede  Gondy,  un  jacobin,  sorly 
de  Paris  exprès  pour  le  tiier,  en  luy  présentant  une 
lettre,  tira  un  cousteau  de  sa  manche,  duquel  il  luy 
donna  un  coup  dans  le  petit  ventre.  Le  Roy,  se  sentant 
blessé,  tira  luy-mesme  le  cousteau  que  ce  jacobin  avoit 
laissé  dans  la  playe,  et  l'en  frappa  d'un  coup  au  dessus 
de  l'œil.  Plusieurs  gentils-hommes,  qui  à  l'instant  en- 
trèrent dans  la  chambre  du  Roy,  se  jetterent  sur  ce  ja- 
cobin et  le  tiierent,    puis  le  jetterent  du  haut  en  bas 

de  la  fenesire  de  la  chambre  dans  la  court,  où  il  fut 
assez  long  temps,  les  uns  disans  que  c'estoit  un  soldat 
desguisé  en  jacobin,  les  autres  non,  jusques  à  ce  qu'il 
fut  recognu  estre  d'asseurance  un  jacobin  appelle  frère 
Jacques  Clément. 

Le  Roy ,  se  sentant  ainsi  blesse',  se  recommanda  tout 
aussi  tost  à  Dieu,  comme  au  souverain  médecin.  Il  fut 
porté  incontinent  en  son  lict,  et,  après  que  le  premier 
appareil  luy  eut  esté  appliqué,  il  demanda  à  son 
premier  chirurgien  quel  jugement  il  faisoit  de  sa 
playe,  et  luy  commanda  de  ne  luy  celer  le  mal,  affin 
qu'il  ne  fust  prévenu  de  la  mort  sans  avoir  recours  aux 
remèdes  de  l'ame,  et  recevoir  les  saincts  sacrements 
de  l'Eglise  :  lequel  luy  respondit,  avec  le  jugement  qu'il 
avoit  pris  de  ses  autres  compagnons,  qu'on  ne  cognoissoit 
pas  qu'il  fust  en  danger,  et  qu'ils  esperoient,  avec  la 
grâce  de  Dieu ,  que  dans  dix  jours  au  plus  tard  il  mon- 
teroit  à  cheval  ;  ce  qui  fut  l'occasion  que  Sa  Majesté 
incontinent  fit  advertir  par  lettres  tous  les  princes  es- 
trangers  et  tous  les  gouverneurs  des  provinces,  et  leur 
mandoit  en  ces  termes  ce  qui  estoit  advenu  en  sa 
blessure  : 

«  Ce  matin  un  jeune  jacobin,  amené  par  mon  pro- 
cureur gênerai  (0  pour  me  bailler,  disoit-il,  des  let- 
tres du  sieur  de  Harlay,  premier  président  en  ma  cour 
de  parlement,  mon  bon  et  fidèle  serviteur,  détenu  pour 
ceste  occasion  prisonnier  à  Paris,  et  pour  me  dire  quel- 
que chose  de  sa  part,  a  este'  introduit  en  ma  chambre 
par  mon  commandement,  n'y  ayant  personne  que  le 
sieur  de  Beliegarde,  premier  gentil-homme,  etmondit 

('  )  Mon  procureur  gênerai  :  La  Gucslc.  Il  remplissoit  en  même  temps 
les  fonctions  d'intendant  de  justice  de  l'armce. 

i3. 

procureur  gênerai.  Après  m'avoir  salué,  et  feignant  à 
me  dire  quelque  chose  de  secret,  j'ay  faict  retirer  les 
deux  dessus  nommez,  et  lors  ce  mal-heureux  m'a  donné 
un  coup  de  cousteau,  pensant  bien  me  tuer;  mais  Dieu, 
qui  a  soin  des  siens,  n'a  voulu  que,  sous  la  révérence 
que  je  porte  à  ceux  qui  se  disent  vouez  à  son  service,  je 
perdisse  la  vie,  ains  me  l'a  conservée  par  sa  grâce,  et 
empeschéson  damnable dessein,  faisant  glisser  le  cous- 
teau, de  façon  que  ce  ne  sera  rien,  s'il  plaist  à  Dieu, 
espérant  que  dedans  peu  de  jours  il  me  donnera  ma 
première  santé.  Je  ne  doute  que  telle  voye  ne  soit  en 
telle  horreur  qu'elle  mérite  à  tous  les  gens  de  bien,  et 
principalement  aux  princes,  pour  l'iniquité  et  mauvais 
exemple  d'icelle.  Et  d'autant  que  je  vous  tiens  pour  l'un 
de  mes  bons  parens  et  amis,  je  vous  ay  bien  voulu  ad- 
vertir  de  cest  accident,  m'asseurant  que  vous  blasme- 
rez  l'acte,  et  ceux  desquels  il  peut  procéder.  Vous 
serez  bien  aise  aussi  d'entendre  l'espoir  de  ma  briefve 
guerison  avec  l'aide  de  Dieu,  lequel  je  prie  vous  avoir, 
mon  cousin,  en  sa  garde.  Du  pont  Sainct  Clou,  le 
premier  d'aoust  iSSq.  » 

Telles  estoient  les  lettres  et  espérances  du  Roy,  qui 
fit  incontinent  aussi  mander  son  chapelain  pour  ouyr  la 
saincte  messe,  lequel  venu,  et  ayant  fait  dresser  un  autel 
vis  à  vis  du  lict  de  Sa  Majesté  et  dans  sa  chambre,  com- 
mença à  la  dire,  et  le  Roy  l'oiiit  avec  toute  l'attention 
et  dévotion  qu'on  sçauroit  désirer  :  au  temps  del'esle- 
vation  du  corps  et  sang  de  nostre  sauveur  Jésus  Christ, 
il  dit  tout  haut,  la  larme  à  l'œil  «  :  Seigneur  Dieu,  si  tu 
cognois  que  ma  vie  soit  utile  et  profitable  à  mon  peu- 
ple et  à  mon  Estât  que  tu  m'as  mis  en  charge,  conserve 
moy,  et  me  prolonge  mes  jours,  sinon,  mon  Dieu, 

prends  mon  corps  et  mon  ame,  et  la  mets  en  ton  pa- 
radis. Ta  volonté' soit  faite.  »  Puis  il  dit  ces  l)eaux  mots 
que  l'Eglise  chante  en  telle  action  :  O  salutaris  hostia. 
La  messe  unie,  il  print  quelcjue  refraiscliissement  pour 
pouvoir  reposer. 

Il  fut  ad  vise'  par  le  roy  de  Navarre  et  par  les  prin- 
ces et  seigneurs  cjui  avoient  charge  en  faimée  que  l'on 
devoit  se  tenir  en  armes  et  prests,  de  peur  d'une  sur- 
prise du  coste'  de  Paris,  ce  qu'ils  firent  tous.  Leur  raison 
estoit  que  l'assassinateur  en  estant  sorty,  il  n'y  avoit 
point  de  doute  que  c'estoit  un  faict  prémédite'  dans 
ceste  ville,  et  que  les  chefs  de  guerre  qui  y  esloient, 
estans  advertis  de  la  blessure  du  P\oy  ,  presumeroient 
qu'il  adviendroit  du  trouble  en  Tarmee,  sous  la  faveur 
duquel,  en  attaquant  quelque  quartier,  ils  pourroient 
faire  ç[uelque  elFort  notable.  Mais  tout  ce  jour  il  ne 
sortit  rien  de  Paris,  et  les  Seize  s'empescherent  tous, 
depuis  le  matin  jusques  sur  le  midy  ([u'ils  ouyrent  que 
Jacques  Clément  avoit  esté  tué,  à  emplir  les  prisons 
du  grand  et  petit  Chastelet  de  tous  ceux  qu'ils  pen- 
soient  avoir  des  parens  en  l'armée  du  Roy.  Plusieurs 
furent  aussi  mis  dans  le  Louvre  et  à  la  Bastille. 

Tout  le  long  du  jour  le  Roy  ne  parla  que  de  Dieu 
avec  M.  Loys  de  Parade,  son  aumosnier,  et  avec  plu- 
sieurs princes  et  seigneurs  qui  ne  bougèrent  de  sa 
chambre  depuis  qu'il  fut  blessé  jusques  à  sa  mort, 
entr'autres  M.  le  grand  prieur  de  Fiance,  qui  depuis 
a  esté  appelle  M.  le  comte  d'Auvergne,  lequel  il  ay- 
moit  fort  pour  estre  fils  naturel  du  feu  roy  (')  Gliarles 

(')  Fils  naturel  duftu  Hoj.  Cliarles  ix  Tavoil  eu  de  Marie  Toiicliel. 
Ce  prince  prit  cusuilo  le  tilie  de  duc  d'Angoulcnie.  Il  a  composé  des 
Mémoires  qui  font  partie  de  celle  série. 

neufiesme  son  frere,  M.  le  duc  d'Espernon,  messieurs 
de  Bellegarde  et  d'O ,  les  sieurs  de  Cliasteau-vieux,  de 
Clermont,  d'Antragues  et  de  Manou,  capitaines  des 
gardes  du  corps,  de  Lyencourt,  premier  escuyer,  et 
de  Beaulieu  Ruze',  premier  secrétaire  d'Estat,  auxquels 
il  fit  plusieurs  beaux  discours  sur  l'estime  qu'il  faisoit 
de  ceux  qui  mouroient  en  la  grâce  de  Dieu,  et  com- 
bien il  les  croyoit  heureux,  qu'il  desiroit  s'y  disposer 
pour  estre  plus  asseure',  encores  que,  le  28  de  juillet 
dernier,  estant  au  camp  devant  Pontoise,  il  eust  receu 
son  Créateur. 

Après  que  l'ordre  eut  esté  donné  par  toute  l'armée , 
messieurs  les  princes  du  sang  et  autres  ducs  et  prin- 
ces, les  mareschaux  de  Biron  et  d'Aumont,  et  les  prin- 
cipaux seigneurs  de  l'armée,  se  rendirent  au  logis  du 
Roy,  où  ils  entendirent  qu'il  estoit  blessé  à  jnort  : 
la  tristesse  fut  alors  grande.  Le  Roy  ayant  fait  apro- 
cher  M.Estienne  Bolongne,  chapelain  de  son  cabinet, 
pour  se  confesser,  et  luy  ayant  demandé  l'absolution, 
illuy  dit:  «  Sire,  le  bruit  est  que  Sa  Saincteté  a  envoyé 
une  monition  contre  vous  sur  les  choses  qui  se  sont 
passées  aux  estats  de  Blois  dernièrement;  toutesfois, 
luy  dit-il,  je  ne  sçay  pas  la  clause  de  ladite  monition, 
et  ne  peux  sans  manquer  à  mon  devoir  de  vous  exhor- 
ter de  satisfaire  à  la  demande  de  Sa  Saincteté  j  autre- 
ment je  ne  peux  vous  donner  absolution  de  vostre  con- 
fession. »  A  quoy  le  Roy  respondit  hautement  devant 
tous  les  princes  et  seigneurs  :  «  Je  suis  le  premier  fils 
Je  l'Eglise  catholique,  apostolique  et  romaine,  et  veux 
mourir  tel.  Je  promets,  devant  Dieu  et  devant  vous 
tous,  que  mon  désir  n'a  esté  et  n'est  encores  que  de 
contenter  Sa  Saincteté  en  tout  ce  qu'elle  désire   de 

moy.»  Ce  qu'ayant  dit,  ledit  Bolongneluy  donna  l'ab- 
solution. 

Peu  après  l'on  luy  dit  que  le  roy  de  Navarre  estoit 
là.  Or  il  sentoit  desjà  quelques  douleurs  et  grandes 
tranchées,  pour  avoir  esté  blessé  au  petit  ventre,  ce 
qui  le  fit  conjecturer  qu'il  estoit  plus  blesse  que  l'on 
ne  luy  avoit  dit,  et  que  Dieu  le  vouloit  tirer  à  luy.  Il 
fit  appeller  le  roy  de  Navarre ,  auquel  il  dit  :  «  Mon 
frère,  vous  voyez  Testât  auquel  je  suis;  puis  qu'il  plaist 
à  Dieu  dem'appeller,  je  meurscontenten  vous  voyant 
auprès  de  moy.  Dieu  en  a  ainsi  disposé,  ayant  eu  soing 
de  ce  royaume,  lequel  je  vous  laisse  en  grand  trouble. 
La  couronne  est  vostre  après  que  Dieu  aura  fait  sa 
volonté  de  moy.  Je  le  prie  qu'il  vous  face  la  grâce 
d'en  jouyr  en  bonne  paix.  A  la  mienne  volonté  qu'elle 
fust  aussi  florissante  sur  vostre  teste  comme  elle  a  esté 
sur  celle  de  Charlemagne,  J'ay  commandé  à  tous  les 
officiers  de  la  couronne  de  vous  recognoistre  pour  leur 
roy  après  moy.  » 

Le  roy  de  Navarre  s'estant  mis  de  genoux,  les  yeux 
pleins  de  chaudes  larmes  et  le  cœur  de  gros  sanglots, 
ne  luy  put  dire  un  seul  mot,  et  ayant  pris  les  mains  du 
Roy  les  baisa.  Sa  Majesté,  voyant  qu'il  ne  luy  pouvoit 
rien  respondi'e  à  cause  de  ses  larmes,  l'embrassa  par 
la  teste,  et  l'ayant  baisé  lui  donna  sa  bénédiction; 
puis,  luy  ayant  dit  qu'il  se  levast,  il  fit  approcher  tous 
les  princes  et  seigneurs  qui  estoient  la  présents,  et  leur 
dit  :  «  Je  vous  ay  tantost  dit  que  je  désire  que  vous  de- 
meuriez tous  unis,  pour  la  conservation  de  ce  qui  reste 
d'entier  en  mon  Estât,  car  la  division  entre  les  grands 
d'un  royaume  est  la  ruyne  des  monarchies,  et  que  le 
roy  de  Navarre  est  le  légitime  successeur  de  ceste  cou- 

ronne.  Vous  n'ignorez  pas  la  juste  oJjeyssance  que 
vous  luy  devez  après  n\oy;  et,  affin  que  vous  demeu- 
riez tous  unis  au  devoir  que  vous  devez  à  la  couronne, 
je  vous  commande  à  tous  présentement  de  luy  jurer 
et  promettre  obeyssance  et  fidélité.  «  Suyvant  le  com- 
mandement du  Pvoy,  tous  les  princes  et  officiers  de  la 
couronne  qui  estoient  là  presens,  mirent  à  l'instant  un 
genouil  en  terre,  et  promirent  et  jurèrent  obeyssance 
et  fidélité  au  roy  de  JVavarre  après  qu'il  auroit  pieu 
à  Dieu  de  faire  sa  volonté  du  Roy  :  ce  fait,  Sa  Majesté 
commanda  qu'on  le  laissast  en  repos.  Le  roy  de  Na- 
varre se  retira  pleurant,  comme  aussi  firent  tous  les 
princes  les  larmes  aux  yeux  :  les  officiers  domestiques 
avec  les  aumosniers  demeurèrent  seulement  dans  la 
chambre. 

Sur  les  deux  heures  après  minuit  son  mal  rengregea 
si  fort,  que  luy  mesme  commanda  audit  Boulogne, 
son  chapelain  du  cabinet,  d'aller  prendre  le  Sainct 
Sacrement,  affin  que  s'estant  encore  confessé  il  le  pust 
adorer  et  recevoir  pour  viatique  :  «  Car,  disoit-il,  je 
juge  que  l'heure  est  venue  que  Dieu  veut  faire  sa  vo- 
lonté de  moy.  »  Ce  qui  fut  cause  que  les  officiers  qui 
l'assistoient  luy  dirent  plusieurs  choses,  affin  de  le 
consoler  pour  attendre  la  mort  en  patience,  et  luy 
leur  respondit  :  «  Je  recognois,  mes  amis,  que  Dieu 
me  pardonnera  mes  péchez  par  le  mérite  de  la  mort 
et  passion  de  son  fils  nostre  Seigneur  Jesus-Christ.  » 
Puis  incontinent  il  leur  dit  :  «  Je  veux  mourir  en 
la  créance  de  l'jiglise  catholique,  apostolique  et  ro- 
maine. Mon  Dieu  ,  pardonne  moy ,  et  me  pardonne 
mes  péchés,  n  Et  ayant  dit/«  manus  tuas  Domine^  etc., 
et  le  psalme  Miserere  meî  Deus,  lequel  il  ne  put  du 

tout  achever  pour  ce  que  l'on  luy  dit  :  «  Sire,  puis 
que  vous  désirez  que  Dieu  vous  pardonne,  il  faut  pre- 
mièrement que  vous  pardonniez  à  vos  ennemis.  «  Sur- 
quoy  il  respondit  :  «  Ouy ,  je  leur  pardonne  de  bien 
bon  cœur.  —  Ne  pardonnez  vous  pas  aussi  à  ceux  qui 
ont  pourchasse' vostre  blessure?  —  Je  leur  pardonne 
aussi ,  respondit-il,  et  prie  Dieu  leur  vouloir  pardon- 
ner leurs  fautes,  comme  je  désire  qu'il  me  pardonne  les 
miennes.  »  Après  s'estre  encor  confessé  audit  Boulo- 
gne, la  parole  luy  estant  devenue  basse,  ledit  Boulogne 
luy  donna  l'absolution,  et  peu  après,  ayant  perdu  du 
tout  la  parole,  il  rendit  l'ame  à  Dieu,  faisant  par  deux 
fois  le  signe  de  la  croix,  et  ainsi  mourut,  au  grand 
regret  de  plusieurs  de  ses  officiers  et  subjects. 

Voylà  comme  mourut  le  roy  TrèsChrestien  Henry 
troisiesme.  En  ce  prince  défaillirent  les  roys  de  la  fa- 
mille des  Valois,  après  avoir  régné  en  France  plus  de 
deux  cents  soixante  ans,  depuis  le  roy  Philippes  de 
Valois,  fds  de  Charles,  comte  de  Valois,  jusques  en 
ceste  présente  année.  Si,  durant  la  vie  de  ce  prince, 
ceux  qui  ont  escrit  en  faveur  de  ces  deux  grands  partis 
formez  en  France,  sçavoir  de  ligueurs  et  d'huguenots, 
l'ont  attaqué  par  leurs  escrits,  ils  n'ont  encor  laisse, 
après  sa  mort,  de  troubler  son  repos;  et  toutesfois 
les  uns  et  les  autres  en  leurs  escrits  n'ont  aucune  ap- 
parence de  vérité,  car  de  sa  mort  chacun  d'eux  s'en  fait 
accroire  un  miracle  pour  favoriser  son  party.  Les  hu- 
guenots disent  :  «c  La  mort  a  emporté  ce  Boy  de  ce 
monde  en  l'autre,  mais,  circonstance  notable,  en  la 
chambre  mesme  où  l'on  tient  avoir  esté  prins  le  con- 
seil de  ceste  furieuse  journée  de  la  Sainct  Barthélémy, 
l'an  1 57  2.  »  Ces  paroles  sont  couchées  dans  l'adjonction 

liiicte  à  l'inventaire  de  l'iristoire  de  France  par  Mont- 
liard.  Le  livre  du  Recueil  des  Cinq  Roys,  imprime'à  Ge- 
nève, asseurelemesme  en  presquesem])lables  termes. Et 
dans  le  livre  de  l'Estat  de  l'Eglise,  faictpar  Jean  Taffin, 
ministre,  sont  ces  mots  :  «  On  a  remarque' ,  avec  provi- 
dence de  Dieu,  que  cela  advint  en  la  chambre  mesme 
en  laquelle,  l'an  15^2,  avoit  esté  prins  le  conseil  de 
ceste  furieuse  journe'e  de  Sainct  Barthélémy.  »  Voylà 
des  circonstances  notables  et  des  remarques  de  la  pro- 
vidence de  Dieu,  légèrement  et,  j'useray  de  ce  mot, 
faulsement  publie'es,  car,  à  la  Sainct  Barthélémy,  le 
lieu  où  fut  blesse  le  Roy  appartenoit  à  un  bourgeois 
de  Paris  nommé  Chapelier  ,  et  le  posséda  encor  plus 
de  deux  ans  après,  où  Sa  Majesté  n'avoit  jamais  en- 
tré estant  duc  d'Anjou,  et  n'y  entra  que  long  temps 
après  son  retour  de  Pologne.  Quand  la  Royhe  sa  mère 
l'acheta,  ce  fut  après  la  mort  du  feu  roy  Charles,  en 
intention  d'y  faire  bastir  ;  mais  comme  elle  vid  que  ce 
lieu  estoit  trop  petit,  elle  le  bailla,  l'an  1577,  à  la  femme 
du  sieur  Hierosrae  de  Gondy,  lequel  fit  abbattre  le 
logis,  et  le  changer  tout  de  nouveau,  l'ayant  embelli 
de  grottes  et  fontaines,  et  rendu  tel,  que  depuis  il  a 
esté  fréquenté  par  les  princes  et  seigneurs,  ce  qu'il  n'es- 
toit  auparavant.  Or  celuy  qui  a  compilé  le  susdit  Re- 
cueil des  Cinq  Roys,  duquel  Montliard  et  Taffin  ont 
tiré  ce  qu'ils  ont  mis  dans  leurs  livres,  car  il  avoit  pre- 
mièrement escrit  qu'eux,  use  de  ces  termes  :  On  dit 
qu'en  ceste  mesme  chambre  w^oient  esté  prins  les  con- 
seils des  massacres ,  etc.  Voylà  un  ouy  dire  inventé 
par  l'autheur  dudit  Recueil  :  son  invention  est  prise 
dans  les  mémoires  et  petits  discours  imprimez  l'an  1,579 
à  Genève,  touchant  ce  qui  estoit  advenu  à  la  journée 

de  Sainct  Baitheleiny,  où  ils  disent  (juo  les  conseils  en 
furent  pris  à  Suinct  Clou  et  aux  Tailleries.  Pour  les 
Tailleries,  il  a  este  ainsi  escrit  par  plusieurs  histo- 
riens et  tenu  pour  véritable,  à  cause  du  jour  qu'ils  di- 
sent que  ledit  conseil  a  esté  ténu,  qui  a  esté  la  veille 
de  ceste  journée;  mais  pour  Sainct  Clou,  il  a  esté  et 
est  réputé  faux.  Les  uns  n'ont  point  nommé  la  maison 
où  fut  tenu  ce  conseil  ;  les  autres  ont  dit  qu'il  avoit  este 
tenu  dans  le  logis  de  Gondy,  evesque  de  Paris,  frère 
du  comte  de  Pvets,  ce  qu'ils  escrivoient  lors  pour  l'ani- 
mosité  que  telles  gens  portoient  à  ISÎ.  de  Rets,  favorit 
et  bien-aymé  du  roy  Charles,  et  affin  de  mettre  sa 
maison  en  une  haine  mortelle  de  ceux  de  leur  party. 
Or,  pour  trouver  quelque  couleur  à  ceste  calomnie, 
l'autheur  dudit  Recueil,  sur  ce  que  le  Roy  a  esté  tué 
en  la  maison  de  Gondy,  en  tire  ceste  conjecture,  et 
coule  ce  mot  de  on  dit  quen  ceste  mesme  chambre  etc. 
Monlliard,  qui  a  escrit  depuis  luy,  passe  plus  avant, 
et  dit  :  On  tient  etc.  :  ce  n'est  plus  desjà  un  ouy  dire,  à 
son  compte  il  y  en  a  qui  le  croyent;  mais  le  ministre 
Taffin,  plus  asseuré,  et  qui  en  a  escrit  le  dernier,  l'as- 
§eure,  et  dit  que  c'est  une  providence  de  Dieu.  Quel 
mensonge  ! 

Aussi  M.  le  procureur  gênerai  en  ayant  fait  sa 
plainte  à  la  cour  contre  Montliard,  ces  mots  furent 
rayez  de  son  livre  avec  beaucoup  d'autres,  et  luy  en 
fut  en  une  grande  peine,  s'excusant  sur  l'oùy  dire; 
mais  depuis  son  livre  estant  r'imprimé  à  Genève,  tout 
y  a  esté  remis,  et  passe  pour  croyance  parmy  les  gens 
de  ce  costé  là.  Voylà  quelle  a  esté  la  passion  de  ces  es- 
crivains  sur  la  mort  du  roy  Henry  m.  Et  toutesfois  ils 
sont  comme  contraints,  ne  pouvant  taire  la  grandeur 

et  bonté  de  ce  Roy,  de  dire  de  luy  que  c'estoit  un 
prince  débonnaire  et  docile,  courtois,  accort,  disert, 
grave,  mais  de  facile  accez,  devotieux,  aymantles  let- 
tres, avançant  les  gens  d'esprit,  libéral  rémunérateur 
des  hommes  de  mérite,  désireux  de  reformation  ez 
abus  et  malversations  de  ses  officiers,  amy  de  paix,  et 
capable  de  conseil. 

Si  les  huguenots  ont  pensé  faire  accroire  que  la  mort 
de  ce  Roy  estoit  advenue  par  une  providence  divine, 
les  ligueurs  ou  ceux  de  l'union,  de  l'autre  costé,  ont 
publié  que  Dieu  mesmes  l'avoit  commandé  par  un 
ange,  et  qu'une  nuict,  Jacques  Clément  estant  en  son 
lict,  Dieu  luy  envoya  son  ange  en  vision,  lequel  avec 
grande  lumière  se  présenta  à  luy,  et  luy  monstra  un 
glaive  nud,  lui  disant  ces  mots  :  «  Frère  Jacques,  je 
suis  messager  de  Dieu  tout-puissant,  qui  te  viens  acer- 
tener  que  par  toy  le  tyran  de  France  doit  estre  mis  à 
mort  5  pense  donc  à  toy  comme  la  couronne  de  mai'tire 
t'est  aussi  préparée.  »  Cela  dit,  l'ange  se  disparut;  et 
frère  Jacques  s' estant  remis  devant  les  yeux  ceste  ap- 
parition, douteux  de  ce  qu'il  devoit  faire,  s'addressa  à 
un  autre  religieux,  homme  docte,  auquel  il  déclara 
ceste  vision ,  lequel  luy  dit  qu'il  estoit  delTendu  de  Dieu 
d'estre  homicide;  mais,  d'autant  que  le  Roy  estoit  dis- 
trait et  séparé  de  l'Eglise,  qui  boulFoit  de  tyrannies 
exécrables ,  qu'il  estimoit  que  celuy  qui  le  mettroit  à 
mort,  comme  fit  jadis  Judith  un  Holoferne,  feroit 
chose  sainte  et  recommandable,  et  que,  s'il  estoit  misa 
mort  exécutant  un  si  bon  œuvre,  il  seroit  bien-heu- 
reux ;  lesquelles  paroles  furent  si  aggreables  à  frère 
Jacques,  qu'il  se  proposa  dèslors  de  faire  mourir 
Henry  de  Valois.  Et,  après  plusieurs  jeusnes  et  absti- 

nences  qu'il  fit  au  pain  et  à  1  eau ,  s'estant  confesse'  et 
fait  communier,  fit  tant,  qu'il  eut  des  lettres  addres- 
santes  à  Henry  de  Valois;  et  ainsi,  ayant  pris  congé  de 
qui  bon  luy  sembla,  et  fait  provision  d'un  cousteau 
bien  long  et  pointu  qu'il  mit  dans  sa  manche,  s'en  alla 
à  Sainct  Clou,  où  il  arriva  le  mardy  au  matin,  pre- 
mier jour  d'aoust,  là  où  estant  par  son  addresse  in- 
troduit dans  la  chambre  du  Roy,  il  se  présenta  à  ge- 
noux; puis  ayant  baisé  la  missive  en  la  présentant  au 
Roy,  par  mesme  moyen  il  tira  le  cousteau  de  sa  man- 
che, dont  il  blessa  le  Roy  :  ce  qu'estant  veu  par  les 
gardes,  il  fut  par  eux  à  l'instant  tué  de  divers  coups; 
puis,  ayant  esté  recognu  estre  un  jacobin,  il  fut ,  tout 
mort,  tiré  à  quatre  chevaux,  et  bruslé  par  après;  son 
ame  cependant  ne  laissant  de  monter  au  ciel  avec  les 
bien  heureux. 

Ce  discours  fut  faict  et  composé  mesmes  par  un  jaco- 
bin, imprimé,  tant  à  Paris  qu'à  Lyon,  par  les  libraires 
et  imprimeurs  de  l'union,  sur  lequel  dèslors  on  re- 
marqua à  la  vérité  comme  l'assassinat  de  ce  prince 
avoit  esté  comploté,  et  aux  sermons  que  fit  depuis  le 
prieur  des  jacobins,  nommé  Rourgoùin,  sur  cest  as- 
sassinat, louant  l'acte  et  le  meurtrier,  l'appellant  en- 
fant bien-heureux  et  martyr,  avec  une  infinité  d'ex- 
clamations en  sa  louange,  on  présuma  que  c'estoit  luy 
qui  avoit  fait  ce  discours,  et  aussi  que  c'estoit  luy  qui 
avoit  persuadé  (0  ce  Jacques  Clément  à  commettre  ce 
parricide ,  et  l'avoit  deceu ,  le  voyant  fort  dévot  et  niais, 
luy  faisant  boire  quelque  bruvage  pour  le  faire  res- 

(•)  Qui  afoit  persuade.  Le  père  Bourgoiii,  tomhé  entre  les  mains  de 
Henri  iv,  soutint  dans  les  tortures  qu'il  n'avoit  pas  provoqué  le  crime 
de  Jacques  Clément. 

ver,  et  puis,  estant  endormy ,  luy  avoit  fait  oûir,  par 
quelque  subtil  moyen,  une  voix  qui  lui  auroit  com- 
mande' de  tuer  le  Roy.  Bourgoiiin  n'a  esté  le  premier 
qui  par  une  telle  ruse  a  persuade'  d'exécuter  de  telles 
entreprises  à  des  niais  sous  umbre  de  religion ,  ainsi 
qu'il  se  peut  voir  en  plusieurs  histoires  :  aussi  l'on  a 
tenu   qu'il  estoit  celuy   à  qui  Jacques  Clément  avoit 
esté  dire  sa  resverie,  comme  estant  son  prieur,  et  que 
ce  fut  luy  qui  luy  donna  le  conseil  et  le  moyen  de 
l'exécuter,  ayant  faict  surprendre  les  lettres  qu'envoyoit 
M.  le  comte  de  Brienne,  prisonnier  à  Paris,  à  M.  le 
procureur  gênerai,  et  celles  que  M.  le  premier  prési- 
dent envoyoit  au  Boy,  par  les  plus  factieux  qui  es- 
toient  dans  Paris,  desquels  il  estoit,  et  l'un  des  prin- 
cipaux prédicateurs  de  la  faction  des  Seize,  lesquels, 
désespérez  de  la  clémence  du  Roy,  résolurent  de  le 
faire  tuer  d'un  cousteau  empoisonne,  afiin  qu'en  quel- 
que endroit  qu'il  pust  toucher  Sa  Majesté,  que  le  coup 
fust  mortel. 

Cependant  que  Bourgoin  practiquoit  d'avoir  ces  let- 
tres telles  qu'il  les  failloit  pour  faire  reiissir  leur  des- 
sein, Jacques  Clément  frequentoit  les  voisins  d'auprès 
les  jacobins,  et  leur  disoit  tous  les  jours  :  «  Ayez  pa- 
tience, je  tuëray  Henry  de  Valois  en  bref,  Dieu  me  l'a 
commandé.  »  Ils  se  mocquoient  de  luy  à  cause  de  sa 
stupidité,  et  luy  leur  respondoit  :  «  Vous  ne  sçavez 
jias  tout;  vous  verrez  ce  qui  en  sera.  » 

Les  lettres,  le  passeport,  et  le  cousteau  empoisonné 
prests,  Jacques  Clément  s'achemina  asseurement  à 
Sainct  Clou,  et  ayant  présenté  les  lettres  à  M.  le  pro- 
cureur gênerai,  et  luy  ayant  dit  qu'il  en  avoit  une  à 
donner  au  Roy  de  la  part  de  M.  le  premier  président. 

laquelle  il  avoit  cliarge  de  luy  donner  en  main  pro- 
pre, et  luy  dire  quelque  chose  de  grande  importance, 
il  le  mena  parler  au  Roy. 

Par  la  grande  familiarité  et  accez  que  le  Roy  avoit 
accoustumé  de  donner  aux  gens  d'église  qui  luy  desi- 
roient  parler,  ce  moine  eut  moyen  d'exécuter  son  des- 
seinj  mais  conduit,  ainsi  qu'il  a  été  dit  cy-dessus, 
tout  tremblant  en  voyant  Sa  Majesté,  il  n'eut  la  force 
de  pousser  son  Cousteau  assez  avant  pour  le  tuer,  quoy 
qu'il  n'y  eust  que  la  chemise  au  devant  du  ventre  du 
Koy,  qui  venoit  lors  de  lagapderohe;  aussi,  si  le  Cous- 
teau n'eust  esté  empoisonné,  le  Roy  ne  fustmort  de  ce 
coup  là,  puis  que  les  intestins  n'estoient  nullement 
ofl'ensez,  ce  qui  fut  cause  de  faire  juger  à  ses  chirur- 
giens, au  premier  appareil,  qu'il  n'y  avoit  point  de 
mal;  neantmoins,  tout  aussi  tostle  poison  parvint  aux 
parties  nobles,  à  cause  que  la  pane  qui  couvre  les  in- 
testins estant  toute  tissuë  de  fibres  et  petites  veines 
qui  respondent  aux  veines  meseraiques  dans  le  fonds 
des  reins,  facilement  ladite  pane  s'enflamba,  et  incon- 
tinent le  moserée  en  estant  infecté,  renvoya  soudain 
au  foye,  et  le  foye  l'espanditpar  tout  le  draphragme 
et  alla  frapper  au  cœur;  ce  qui  fut  cause  pourquoy 
par  plusieurs  fois  le  Roy  tomba  en  syncope,  et  finale- 
ment s'en  ensuivit  la  mort  sans  aucun  remède;  car  les 
antidotes  et  contrepoisons  ne  furent  assez  suffisans  pour 
contregarderles  parties  nobles,  et  aussi  que  le  lieu  de 
la  blessure  n'estoit  capable  d'extirpation. 

Voylà  comme  le  Roy  a  esté  assassiné  par  un  moyne, 
avec  le  fer  et  le  poison,  sorty  exprès  de  Paris  pour  ce 
faire,  à  ce  solicité  par  son  prieur,  lequel  toutesfois  fut 
pris  trois  mois  après,  sçavoir  le  premier  jour  de  no 

vembre,  à  la  prise  des  faux-bourgs  de  Paris ,  ayant  les 
armes  au  poing  pour  deffendre  les  tranche'es.  Il  fut 
conduit  et  mené  au  parlement  à  Tours.  Un  grand 
nombre  de  tesmoins  luy  furent  confrontez,  qui  luy 
sousLmrent  les  choses  qu'il  avoit  dictes  de  Jacques  Clé- 
ment après  sa  mort.  Il  ne  respondit  autre  chose,  sinon 
qu'il  estoit  prisonnier  de  guerre.  De  Paris  on  envoya 
à  Tours  offrir  pour  luy  de  rendre  un  homme  de  let- 
tres prisonnier  à  la  Bastille.  Il  fut  enjoinct  au  trom- 
pette de  se  retirer.  Le  prieur,  contraint  de  respondre 
a  la  cour,  le  fit  comme  en  riant  :  nonobstant  il  fut  con- 
damné à  estre  tiré  à  quatre  chevaux.  Estant  conduit 
pour  estre  exécuté  au  grand  marché  de  Tours,  il  dit 
au  peuple  qu'il  avoit  esté  des  plus  doux  prédicateurs, 
puis  pria  Dieu  d'avoir  pitié  de  son  ame  pour  ses  grands 
péchez.  Le  greffier,  ainsi  qu'il  avoit  desjà  un  linge  sur 
la  face  prest  à  estre  tiré,  le  luy  fit  ester,  et  luy  dit  : 
«  Vous  estes  prest  de  monter  à  Dieu,  et  sçavez  bien 
que,  si  nous  ne  confessons  nos  péchez  en  ce  monde, 
nous  nous  rendons  grandement  coulpables,  et  encou- 
rons la  damnation  éternelle.  Vous  estiez  le  prieur  et 
comme  le  père  de  Jacques  Clément  qui  a  assassiné  le 
Roy;  vous  sçavez  qu'il  estoit  sorty  du  couvent  dont 
vous  estiez  prieur,  vous  y  estant,  et,  après  le  malheu- 
reux parricide  qu'il  a  commis,  vous  avez  dit  qu'il  es- 
toit sainct  en  paradis  ;  vous  ne  pouvez  nier  cela.  Il 
n'estoit  point  question  que  vous  appelassiez  les  tes- 
moings  devant  Dieu,  pour  ce,  dites-vous,  qu'ils  ont  tes- 
moigné  faulx,  et  que  toutesfois  les  juges  vous  ont  bien 
jugé  :  il  n'y  a  celuy  qui  ait  oiiy  vos  sermons  qui  ne 
vous  ayt  entendu  approuver  et  louer  tout  ce  dequoy 
vous  estes  accusé  et  convaincu.  Vous  vous  opiniastrez, 

et  ne  voulez  confesser  le  secret  de  ce  parricide ,  ny  ne 
voulez  dire  vos  complices ,  et  toutesfois  vous  espérez 
aller  devant  Dieu,  et  desirez  qu'il  vous  pardonne  vos 
péchez  :  cela  est  bien  douteux  pour  vous,  et  devez 
practiquer  en  cest  endroict  ce  que  vous  a  appris  la 
théologie  depuis  le  long  temps  que  vous  en  avez  faict 
profession.  »  Bourgoin  luy  respondit  lors,  comme  en 
colère  :  A^ous  avons  bien  faict  ce  que  nous  avons 
peu,  et  non  pas  ce  que  nous  avons  voulu.  Ce  furent 
ses  dernières  paroles,  car,  le  linge  remis  sur  sa  face, 
il  fut  tiré,  escartelé,  et  puis  bruslé presque  en  mesnie 
temps.  Voylà  la  fin  du  prieur  et  du  moyne  qui  ont 
commis  l'assassinat  et  le  parricide  contre  le  roy  Henry 
troisiesme. 

Sur  ces  dernières  paroles,  nous  avons  bien  faict  ce 
que  nous  avons  peu ,  et  non  pas  ce  que  nous  avons 
'voulu,  plusieurs  discours  en  furent  tenus  par  les  ca- 
tholiques royaux,  désireux  de  sçavoir  ce  que  le  prieur 
avoit  voulu  dire;  mais  la  plus  grand  part  jugèrent 
qu'il  les  avoit  dictes  pour  les  deux  assassinats  résolus 
en  mesme  temps,  tant  contre  le  Roy  que  contre  le  roy 
de  Navarre  ,  car,  le  lendemain  que  fut  prins  ce  prieur, 
fut  aussi  arresté  le  sieur  de  Rougemont,  lequel,  ayant 
entendu  que  le  roy  Henry  iv  estoit  aux  faux-bourgs 
de  Paris,  s'y  estoit  rendu,  mais,  sur  unadvisqueledict 
sieur  Roy  avoit  eu  de  son  entreprise,  fut  pris,  mené  et 
conduit  en  mesme  temps  que  ledit  prieur  à  la  Con- 
ciergerie de  Tours.  Interrogé,  confesse  qu'estant  de  la 
religion  prétendue  reformée,  il  s'estoit  dez  l'an  i585 
retiré  à  Sedan,  d'où  la  nécessité  qu'avoit  sa  famille 
l'avoit  faict  revenir  en  sa  maison  en  se  faisant  catho- 
lique ;  mais  qu'au  mois  de  juillet  dernier  estant  à  Paris , 
39.  i4 

rencontré  par  le  petit  Feuillan,  après  plusieurs  pa- 
roles qu'il  luy  dit  touchant  sa  conversion,  estans 
tombez,  de  propos  en  autre,  sur  la  nécessité  et  le  peu 
de  moyens  dudit  Rougemont,  il  luy  dit  qu'il  pouvoit 
faire  un  service  à  Dieu  et  à  l'Eglise ,  et  qu'il  luy  avoit 
respondu  qu'il  seroit  très-heureux  s'il  le  pouvoit  faire  : 
ledit  Feuillan  luy  dit  qu'oiiy,  en  tiiant  le  roy  de  Na- 
varre, ce  qu'exécutant  il  se  pouvoit  asseurer  qu'il  ne 
manqueroit  de  commoditez;  mais  que,  sur  ceste  pro- 
position, ayant  eu  plusieurs  paroles  en  diverses  fois 
avec  ledit  Feuillan  comment  cela  se  pourroit  aysé- 
ment  faire,  enfin  ils  s'accordèrent  qu'il  s'en  iroit  en 
l'armée  royale,  et  que,  faisant  semblant  d'estre  dere- 
chef hérétique ,  il  trouveroit  le  moyen  de  tuer  le  roy 
de  Navarre  d'un  coup  de  pistole ,  et  que  luy  ayant  dit 
qu'il  n'avoit  point  d'argent  pour  se  mettre  en  esqui- 
page  afïïn  d'aller  en  l'armée,  que  le  petit  Feuillan  luy 
bailla  quatre  cents  escus ,  lesquels  ayant  receus,  il  se 
retira  en  sa  maison  prez  de  Corbeil  avec  promesse 
d'exécuter  leur  complot,  mais  qu'au  contraire  il  en  fit 
advenir  M.  de  La  Noue  pour  le  faire  sçavoir  au  Roy; 
aussi  que  ledit  petit  Feuillan,  quelque  temps  après, 
luy  avoit  rescrit,  et  le  solicitoit  d'exécuter  leur  des- 
sein ;  mais  qu'il  avoit  gardé  ses  lettres ,  et  ne  luy  avoit 
envoyé  que  des  excuses  pour  son  argent,  et  n'estoit 
point  venu  aux  fauxbourgs  de  Paris  que  pour  faire  ser- 
vice au  Roy. 

Toutes  ces  excuses  eussent  esté  impertinentes  s'il 
n'eust  vérifié  l'advis  par  luy  donné  à  M.  de  La  Noue  ; 
et,  après  une  longue  prison,  par  arrest  il  luy  fut  faict 
deffences  d'approcher  le  Roy  de  dix  lieues.  Ce  sont  là 
de  terribles  desseins  pour  gens  d'église,  et,  sans  mentir. 

ce  fut  un  des  malheurs  de  ce  siècle,  auquel  il  sembloit 
que  tout  deust  aller  sans  dessus  dessous  par  le  moyen 
de  ces  assassinats;  car  Jessé,  cordelier  à  Vendosme,  en 
mesme  temps  practiqua  un  autre  jeune  cordelier,  et  le 
disposa  de  telle  façon,  qu'il  s'offrit  d'assassiner  celuy 
des  politiques  ou  hérétiques  qu'on  luy  diroit.  Jessé 
l'envoya  à  Tours,  en  habit  desguisé,  pour  l'exécution 
de  l'entreprise  que  nous  dirons  cy  après,  avec  charge 
qu'il  se  logeast  au  logis  d'un  nomme'  Godu  ;  mais 
entrant  dans  Tours  en  habit  desguisé  par  la  Porte 
Neufve,  et  recogneu  pour  moyne ,  confessa  ce  pour 
quoy  il  estoit  venu ,  et  qu'il  avoit  promis  à  Jessé  de 
tuer  M.  le  cardinal  de  Vendosme,  ou  M.  le  président 
d'Espesses,  selon  ce  qui  luy  seroit  commandé.  Le  len- 
demain de  sa  prise  il  fut  pendu,  et  Jessé  le  fut  aussi  à 
la  prise  de  Vendosme,  tant  pour  ceste  mauvaise  pro- 
cédure que  pour  ses  deportemens.  J'ay  esté  comme 
contraint,  en  parlant  de  la  mort  du  Roy,  de  dire  tout 
d'une  suitte  les  assassinats  qui  furent  entrepris  en  ce 
temps-là,  affin  que  ceux  qui  liront  ceste  histoire  voyent 
combien  ce  siècle  en  fut  abondant,  et  la  punition  qu'ils 
en  receurent.  Aussi  tous  les  gens  de  bien  abhorrèrent 
ces  procédures,  et  mesmes  il  fut  lors  puldié  un  livre 
de  la  deploration  de  la  mort  du  Roy  et  du  scandale 
qu'en  avoit  l'Eglise  j  car  c'est  un  très-meschant  et  dan- 
gereux exemple  aux  peuples  d'attenter  à  la  vie  de  leurs 
princes  souverains,  pource  qu'il  est  très-expressement 
prohibé  de  Dieu  de  mettre  les  mains  sur  l'oinct  du  Sei- 
gneur ,  et,  quelques  prétextes  que  ceux  de  l'union  ayent 
faict  publier  en  ce  temps-là  qu'il  estoit  permis  de  le 
tuer  pour  ce,  disoient-ils,  qu'il  estoit  excommunié, 
tyran  et  perfide,  ils  parloicnt  très-mal,  et  plusieurs 

14. 

catholiques  royaux  leur  firent  de  très-amples  res- 
ponces,  et  monstrerent  qu'il  n'estoit  aucunement  en- 
taché de  ces  vices. 

«  Car,  disoient-ils,  quant  à  l'excommunication,  ores 
que  la  monition  de  Sa  Saincteté  eust  esté  juste  (ce  que 
non),  et  qu'elle  fust  venue  à  la  cognoissance  du  Roy,  et 
qu'il  eust  encouru  excommunication  pour  n'avoir  re- 
lasché  le  cardinal  de  Bourbon  et  l'archevesque  de 
Lyon  (  cesluy-cy  n'estant  plus  en  sa  puissance,  ains 
prisonnier  dans  le  fort  chasteau  d'AmJjoise  que  tenoit 
le  capitaine  Guast  qui  en  vouloit  disposer  à  sa  volonté^ 
et  ledit  sieur  cardinal  à  Chinon  en  prison  large,  la 
délivrance  duquel  importoit  de  la  tranquilité  de  l'Estat 
du  Roy),  estoit-il  permis  de  le  tuer?  Peut-on  tuer  ou 
faire  tuer  impunément  et  sans  péché  les  excommu- 
niez? Où  en  sont  les  passages  en  la  saincte  Escriture? 
Car  quand  il  est  dit  (i.  Cor.  i5),  en  parlant  de  l'in- 
cestueux Corinthien  ,  Quil  a  esté  excommunié  pour 
la  destruction  de  la  chair ^  affin  que  l'esprit  soit  sauvé 
au  jour  du  Seigneur,  la  glose  de  Lyra  dit  :  A  la  des- 
truction de  la  chair,  c'est  à  dire  pour  l'affliction  de  la 
chair,  afin  que  le  pécheur  se  repente  et  que  la  peine 
luy  ramentoive  sa  coulpe. 

«  Quant  à  la  tyrannie,  chacun  sçaitljien,  disoient-ils, 
([ue  le  tyran  est  celuy  qui  usurpe  la  royauté  au  pré- 
judice des  légitimes  successeurs,  et  contre  le  gré  et 
volonté  des  trois  ordres  d'un  royaume,  ou  qui  faict 
mourir  ses  subjects  pour  s'approprier  la  confiscation 
de  leurs  biens.  Pour  le  premier,  Henry  m  estoit  roy  de 
France  par  succession  légitime.  Pour  le  second ,  cha- 
cun a  cogneu  qu'il  estoit  plustost  immense  que  li- 
béral, et  si  en  chose  quelconque  il  a  mérité  d'estre 


i 


DE  PALMA  CATET.     [iSSlj]  21   5 

Llasmé,  c'a  eslé  pour  avoir  benignenient  pardonne 
et  donné  grâce  et  redonné  les  biens  à  plusieurs  qui 
avoient  mérité  la  mort  ou  qui  y  avoient  esté  con- 
damnez, et  est  vray  que  sa  trop  grande  bonté  l'a  faict 
mespriser  et  desdaigner  à  plusieurs  personnes-,  ce  qui 
a  esté  cause  que  l'on  s'est  si  hardiment  rebellé  contre 
luy,  et  que  l'on  a  entrepris  si  librement  contre  sa  per- 
sonne. N'eust-il  pas  eu,  disoient-ils ,  un  juste  subject 
de  faire  punir  le  docteur  Boucher,  curé  de  Sainct  Be- 
noist,  le  premier  des  prédicateurs  de  la  faction  des 
Seize,  lequel,  l'an  1587,  prescha,  dans  Sainct  Berthe- 
lemy,  que  la  France  s'en  alloit  porter  droict  à  la 
tyrannie,  et  que  le  Roy  vouloit  empescher  les  prédi- 
cateurs de  dire  la  vérité,  et  à  cest  elfect  qu'il  avoit 
faict  mourir  le  docteur  Hugues  Burlart,  théologal 
d'Orléans  ?  ce  qu'il  imprima  tellement  en  l'esprit  de 
ses  auditeurs,  qu'ils  le  creurent  fermement,  et  le  rap- 
portèrent par  tout  Paris  pour  chose  très-veri table.  Le 
fit-il  punir  pour  ce  mensonge?  Non.  Sa  Majesté  se 
contenta  d'envoyer  quérir  plusieurs  docteurs  et  prédi- 
cateurs de  Sorbonne,  et  entr'autres  ledict  Boucher, 
auquel  il  demanda  pourquoy  il  avoit  presché  qu'il 
avoil  faict  mourir  ledict  théologal.  Boucher  luy  respon- 
dit  :  «  On  le  m'a  asseuré.  —  L'avez-vous  veu  mort?  dist 
le  Boy.  —  Non,  Sire,  respondBoucher  j  mais  il  m'a  esté 
affermé  pour  chose  véritable.  »  Lors  le  Boy  luy  répli- 
qua :  «  Pourquoy  voulez-vous  plustost  croire  le  mal- 
(|ue  le  bien,  et  prescher  en  la  chaire  de  vérité  une 
menterie  si  évidente?»  Boucher,  à  ces  paroles,  demeura 
comme  un  muet,  et  le  Boy  fit  venir  ledict  théologal  se 
portant  bien,  l'ayant  fiiict  fort  bien  traicter  dans  une 
chambre  au  chasteau  d'Amboise,   où  il  l'uvoit  faict 

mettre  pour  avoir  en  ce  temps-là  presché,  comme  ledict 
Boucher  et  plusieurs  autres,  une  infinité  de  menteries 
aussi  claires  que  ceste-cy.  Boucher  et  tous  les  assis- 
tans  furent  estonnez.  Plusieurs  princes  moindres  que 
le  roy  de  France  n'eussent  laissé  passer  cela  sans  pu- 
nition; mais  la  bonté  de  ce  Roy  ne  voulut  que  Bou- 
cher en  eust  autre  chastiment ,  sinon  qu'il  pria 
M.  l'evesque  de  Paris  de  luy  interdire  la  chaire  pour 
quelque  temps. 

«  N'est-ce  pas  là  une  grande  bonté?  n'est-ce  pas  une 
grande  clémence?  disoient  les  catholiques  royaux;  et 
toutefois  Boucher  n'a  laissé  de  continuer  ses  mauvais 
deportemens,  asseuré  de  l'assistance  du  party  de  la 
ligue  dans  Paris,  où  les  factieux  ont  estimé  ceste 
bonté  du  Roy  à  une  timidité,  et  qu'il  n'eust  osé  le  faire 
punir. 

«Les  tyrans  tirent  et  prennent  tousjours  et  ne  payent 
aucun  debte.  Au  contraire,  disoient- ils,  le  Roy  a  ac- 
quitté et  payé  plusieurs  debtes  de  ses  prédécesseurs,  et 
quand  on  luy  a  eu  preste  de  l'argent  par  le  moyen  de 
rentes  constituées  et  d'autres  partis  faits  avec  Sadite 
Majesté,  atfin  d'avoir  de  l'argent  pour  faire  la  guerre, 
et  qu'aux  estats  de  l'an  1577  ^"  ^^y  ^^^  allégué  que 
ces  constitutions  estoient  usuraires,  et  qu'il  les  failloit 
casser,  et  supprimer  sans  remboursement  les  officiers 
qui  luy  avoient  de  bonne  foy  fourny  leurs  deniers 
sous  sa  promesse  de  les  garantir,  il  n'y  a  jamais  voulu 
entendre ,  comme  beaucoup  d'autres  eussent  faict , 
pour  s'acquitter  tout  à  un  coup  de  trente  ou  quarante 
millions  de  livres  tournois  :  ce  qu'il  eust  peu  faire,  et 
prendre  le  subject  de  la  réquisition  des  estats,  sur  le 
prétexte  que  ces  rentes  estoient  à  seize  pour  cent  :  ce 

qu^l  n'a  voulu  faire,  comme  firent  en  ce  temps  là  au- 
cu  ns  princes  ses  voisins,  et  mesme  l'Espagnol  à  l'endroit 
des  Genevois  (0,  pour  la  somme  de  quatorze  millions. 
«  Où  sont,  disoient  les  royaux,  les  thresors  que  Sa 
Majesté'  a  recueillis  durant  quatorze  ans  qu'il  a  este' 
roy  ?  Où  sont  les  grands  duchez,  comtez ,  terres  et  mai- 
sons bien  basties  qu'il  a  acliete'es  durant  son  règne?  Où 
sont  les  beaux  et  précieux  joyaux  qu'il  a  achetez  et 
fait  faire  pour  soy  depuis  son  advenement  à  la  cou- 
ronne? Que  l'on  nous  monstre  de  telles  acquisitions, 
aflin  d'advoiier  que  s'il  a  levé'  beaucoup  d'argent  sur 
son  peuple  et  sur  l'Eglise  durant  son  règne,  qu'il  a  faict 
acte  de  tyran  de  n'avoir  voulu  se  contenter  de  tondre 
ses  brebis  pour  se  servir  de  la  laine,  et  qu'il  a  voulu 
les  escorclier  pour  en  tirer  la  peau  et  la  chair.  Vous 
ne  trouverez  rien  en  luy  de  tout  cela,  et  l'argent  qu'il 
a  retiré  de  ses  subjects  n'a  pas  este'  levé  par  luy  pour 
cupidité  de  tyrannie;  il  y  a  esté  contraint  par  la  né- 
cessité des  grandes  debtes  et  grosses  guerres  qu'il  a  eu 
sur  les  bras  :  on  sçait  comme  ces  choses  se  sont  pas- 
'  sées.  Il  n'est  question  de  particulariser  ny  les  per- 
sonnes, ny  les  dons,  ny  les  edicts  et  levées  faictes  de 
son  règne  sur  le  peuple,  ny  le  consentement  que  plu' 
sieurs  juges  y  ont  preste;  mais,  s'il  a  esté  levé  sur  le 
peuple  beaucoup  de  deniers,  c'a  esté  de  l'invention 
d'autruy  et  non  du  Roy,  et  spécialement  par  l'impor- 
tunité  de  quelques-uns,  et  principalement  par  la  plus- 
part  de  ceux  qui  se  disent  aujoiird'huy  de  l'union.  L'on 
sçait  que  les  deniers  de  telles  levées  ne  sont  tombez  au 
profit  de  Sa  Majesté,  mais  d'une  milliace  de  per- 
sonnes, ainsi  qu'il  est  très-veritable. 

('}  Des  Genevois  :  des  Géuois. 

a  Si  l'on  dit  qu'il  ne  devoit  adhérer  aux  importu- 
nitez  que  luy  faisoicnt  ses  fàvorits,  chacun  l'advouë; 
mais  pour  cela  il  n'estoit  point  tyran,  car  ce  n'estoit 
point  pour  s'enrichir  ny  pour  avoir  des  thresors  en 
son  particulier,  ains  seulement  pour  la  facilité  et 
bonté  qui  estoient  en  luy  de  contenter  un  chacun,  et 
le  désir  qu'il  avoit  de  gratifier  tout  le  monde,  voire 
jusques  à  ses  propres  ennemis.  » 

Quant  à  la  calomnie  que  ceux  de  l'union  impu- 
toient  au  Roy  d'avoir  esté  perfide  aux  estats  de  Blois, 
et  d'y  avoir  violé  son  edict  d'union  par  la  mort  de 
messieurs  les  cardinal  et  duc  de  Guise,  et  de  l'empri- 
sonnement de  plusieurs  princes  et  seigneurs ,  les  ca- 
tholiques royaux  disoient  :  «Vous  estes  d'accord  avec 
nous,  messieurs  de  l'union,  que  le  Eoy  a  satisfaict  à 
ce  qu'il  avoit  promis  par  son  edict  d'union  aux  princes 
de  la  ligue,  et  n'y  a  point  contrevenu  depuis  qu'il  l'a 
faict  jusques  à  Noël  dernier  :  comme  aussi  est-il  vray; 
mais  au  contraire  les  contraventions  que  les  princes, 
seigneurs,  villes  et  communautez  de  la  ligue  ont  faict 
à  l'edict  d'union,  ne  sont  que  trop  cogneuës  ;  leurs 
intelligences  qu'ils  ont  continué  avec  les  princes  estran- 
gers,  dont  ils  avoient  promis  de  se  despartir,  la  conti- 
nuation de  leur  ligue ,  la  practique  de  leurs  brigues 
faictes  aux  estats,  la  délibération  prise  de  se  saisir  de 
la  personne  du  Roy,  et  le  mettre  comme  en  tutelle ,  à  ce 
que  par  ce  moyen  ils  pCussent  effectuer  leur  resolu- 
tion, puis  qu'ils  estoient  hors  d'espérance  de  le  faire 
aller  à  Paris,  n'en  sont  que  trop  de  preuves  véritables: 
qui  est  ce  qui  a  contraint  Sa  Majesté  de  faire  mourir 
messieurs  de  Guise,  non  pas  de  gayeté  de  cœur,  mais 
pour  sauver  sa  vie,  son  honneur  et  sa  couronne. 

«  Quelle  raison  donc,  messieurs  de  la  ligue,  avez  vous 
eu  d'avoir  esté  si  furieux  contre  vostre  vrayroy,  naturel 
et  légitime,  quand  bien  il  eust  este  tel  que  vous  l'avez 
publié  et  presché,  de  chanter  des  Te  Deum  pour  son 
massacre,  et  d'en  louer  le  meurtrier,  et  l'estimer  estre 
heureux  et  en  paradis?  Quand  tout  ce  que  vous  en 
avez  dit  eust  esté  vray,  tousjours  estes  vous  dignes  de 
la  malédiction  de  Cham  et  de  Chanaan,  pour  avoir 
descouvert  et  publié  les  hontes  de  vostre  supérieur  et 
de  vostre  roy.  Où  avez  vous  leu  en  toute  la  saincte 
Escriture  qu'il  y  ait  un  commandement  de  se  rel)eller  et 
user  de  voyes  de  faict  contre  son  roy?  où  est-il  escrit? 
Tous  les  docteurs  de  la  Sorbonne  qui  se  sont  mis  de 
vostre  ligue  ne  nous  le  sçauroient  monstrer.  Il  n'y  a 
qu'un  seul  point  pour  n'obeyr  pas  au  roy;  c'est  quand 
par  force  il  contraint  ses  subjects  de  faire  choses  con- 
traires à  Dieu  :  lors  et  en  ce  cas  nous  ne  doutons 
point  que  sa  supériorité  ne  cesse,  pource  que  la  puis- 
sance du  roy  est  subalterne  à  celle  de  Dieu ,  comme 
aussi  nos  roys  de  France  le  recognoissent,  se  disans 
roys  par  la  grâce  de  Dieu;  car  Dieu  est  leur  supé- 
rieur :  aussi  nous  n'obeyssons  aux  roys  que  pour  obeyr 
à  Dieu  qui  le  commande  et  les  a  instalez,  car  sa  pa- 
role nous  a  dit  :  Il  faut  plustost  oheyr  à  Dieu  qu'aux 
hommes.  Mais  comment  peut  on  desobeyr  aux  roys  ? 
Fugere  aut  pati.  Desguerpir,  quitter  son  pays  et  sa 
terre,  ou  souiTrir  et  endurer  toutes  choses.  Nostre  Sei- 
gneur Jesus-Christ  nous  l'a  monstre  de  faict  et  de 
parole  :  «  Si  l'on  vous  persécute,  dit-il,  en  une  ville, 
fuyez  en  une  autre  :  vous  estes  bienheureux  si  vous 
souffrez  pour  mon  nom;  ainsi  ont  faict  les  gens  de 
bien,  ainsi  nostre  Créateur  a  faict.  »  Voylà  ce  que 

disoient  les  royaux  à  ceux  de  l'union.  Il  fut  faict  beau- 
coup d'escrits  en  ce  temps-là  sur  ce  subject,  tant  d'une 
part  que  d'autre,  chacun  soustenant  son  opinion,  A  la 
suitte  de  cesle  histoire  l'on  verra  le  fruict  de  toutes 
leurs  escritures. 

Par  toutes  les  églises  cathédrales  des  villes  royales 
l'on  fît  le  service  du  roy  Henry  m,  ainsi  que  l'on  a  ac- 
coustumé  à  faire  aux  roys  de  France,  où  il  fut  pro- 
noncé de  très-belles  oraisons  funèbres  par  de  bons  et 
sçavans  docteurs  en  théologie,  lesquels,  après  avoir 
remonstré  l'inhumanité  d'un  tel  parricide,  et  qu'il 
n'estoit  loisible  au  subject  d'attenter  à  la  personne  de 
son  roy,  ny  de  le  troul)ler  par  armes  en  ses  provinces ,  et 
que,  quiconque  estoit  si  téméraire  de  l'entreprendre, 
il  estoit  hérétique,  maudit,  excommunié  et  damné 
comme  Judas,  «quel  opinion,  disoient-ils ,  pouvez 
vous  donc  avoir  de  ceux  qui  dansles  chaires  ontalumé 
le  feu  des  guerres  civiles,  trompeté  les  séditions,  ap- 
prouvé les  emprisonnements  et  assassinats  des  magis- 
trats, et,  ce  qui  surmonte  toute  impieté,  le  parricide 
commis  en  la  personne  de  nostre  Roy  légitime,  nom- 
brans  entre  les  martyrs  l'assassinateur,  veu  neantmoins 
qu'il  est  condamné  par  tous  les  conciles  comme  héré- 
tique, maudit,  excommunié,  et  ayant  part  avec  Judas? 
La  postérité  croira-elle  que  l'impudence  de  tels  haran- 
gueurs mercenaires  se  soit  jusques  là  desbordée?  Quant 
bien  un  roy  seroit  meschant  et  inique ,  si  n'est-il  pas 
loisible  seulement  de  murmurer  à  l'encontre  de  lu}^, 
selon  les  conciles  :  que  sera-ce  donc  s'il  est  tout  bon, 
tout  sage,  tout  débonnaire,,  comme  estoit  le  feu  Roy? 
car  son  zèle,  sa  dévotion  et  sa  pieté,  estoient  en  luy  si 

extrêmes,  que  penser  l'esgaler  de  paroles  il  se  peut 
plustost  désirer  qu'espérer. 

«  Les  beaux  et  superbes  monastères  (0  qujl  a 
baslis ,  la  poussière  desquels,  quand  bien,  par  le  temps 
devorateur  de  toutes  choses,  ils  seroient  retournez  en 
leur  première  forme,  tesmoigncra  tousjours  quel  estoit 
l'intérieur  de  ceste  saincte  ame,  et  comme  elle  brusloit 
d'un  zèle  qui  n'a  eu  et  n'aura  jamais  son  semblable. 

«  Ses  austeritez  et  jeusnes  (^)  qu'il  a  volontairement 
pratiqué  durant  sa  vie,  et  plus  austerement  que  ceux 
qui  se  sont  confinez  dans  quelque  estroit  monastère, 
ne  sont  que  trop  de  preuves  de  sa  religion. 

«  Les  processions  (^)  et  pellerinages  que  tant  de  fois 
il  a  fait  à  pieds  nuds  ; 

«  Les  charitables  visitations  (4)  à  l'endroict  des  pri- 
sonniers, malades  ou  autres  nécessiteux; 

«  Les  honneurs  (5)  et  carresses  qu'il  faisoit  aux  ec- 

(')  Les  beaux  et  superbes  monastères  ,  elc.  Il  a  fait  bastir  plusieurs 
monastères  auboisde  Vincennes,  aux  faux-bourgs  Saiuct  Honoré,  et  au- 
tres endroicts.  Il  a  faict  aussi  reparer  Nostre  Dame  de  Clery,  ruinée  par 
les  hérétiques.  [lYote  de  l'Auteur.  ) 

(»)  Ses  austeritez  et  jeusnes.  Il  vivoit  en  religieux  aux  Hierouimites 
et  aux  Penitens.  [Ibiil.) 

(3)  Les  processions.  Il  alloit  en  procession  à  Nostre  Dame  de  Chartres, 
à  Nostre  Dame  de  Clery,  et  à  Nostre  Dame  de  Boulongne.      {IbiiJ.  ) 

(-i)  Les  charitables  visitations.  Il  faisoit  visiter  les  prisonniers ,  et  don- 
noit  de  l'argent  à  madame  de  Bouleucourt,  et  h  un  nommé  Le  Gois, 
drapier  à  Paris,  et  à  ceux  qu'il  sçavoit  estre  charitables,  pour  le  distri- 
buer aux  pauvres  necessileuxhonteux,el  aux  pauvres  malades.  [JbiJ.) 

(^''Zci  honneurs.  Il  advançoitles  docteurs  en  théologie,  entr'autres  le 
docteur  de  Saint  Germain,  cvesque  de  Cesarée,  qu'il  pourveut  de  l'ab- 
baye de  Chaly;  aussi  ce  bon  evesque  docteur  l'a  tousjours  suivy,  car  il 
c.-toit  son  prédicateur,  et,  depuis  la  mort  de  ce  prince,  il  se  relira  à 
Tours,  et  ne  ressembla  au  docteur  Rozc,  aussi  prédicateur  dudict  sieur 
Rov,  nommé  par  luy  à  l'evesché  de  Senlis,  et  à  plusieurs  autres  ecclé- 
siastiques à  qui  il  ayoit  fait  du  bien  ,  qui  se  mirent  du  costé  de  ses  en- 
nemis. (  Jbid.  ) 

clesiastiques,  les  égalant  en  telles  faveurs  à  tous  les 
princes,  dequoy  peuvent  porter  tesmoignage  de  cecy 
infinis  docteurs  qu'il  a  retirez  de  la  poussière  scho- 
lastique  et  delà  nécessité  domestique  pour  les  eslever, 
sans  qu'ils  y  songeassent,  aux  dignitez  de  l'Eglise,  et 
lesquels  neantmoins,  exceptez  quelques  uns,  et  fort 
peu,  ont  esté  les  premiers  à  mesdire  de  luy  contre  leur 
propre  conscience,  et  inciter  le  peuple  par  injures 
atroces  à  secouer  le  joug  d'obeyssance,  sont  assez  de 
tesmoignages  de  la  bonne  vie  de  ce  Roy. 

«  On  laisse  infinies  autres  choses  recommandables 
en  luy  pour  le  respect  de  la  pieté,  et  qui  ont  rendu  sa 
vie  esgale  à  celle  de  sainct  Loys  (0  et  de  tous  ceux 
qui  sont  tant  renommez  pour  la  pieté  qui  reluisoit  eit 
leurs  actions.  Aussi  on  n'a  veu  la  religion  tant  florir 
que  de  son  temps,  et  l'heresie  plus  abbatue,  sans  user 
ny  de  fer  ny  de  flamme;  car,  comme  le  peuple  de  son 
naturel  suit  les  moeurs  et  humeurs  de  son  prince  par 
un  naturel  désir  de  luy  complaire,  on  voyoit  chacun  , 
non  par  la  force  d'un  edict  rigoureux,  mais  par  une 
gentille  et  vertueuse  émulation,  suivre  les  traces  de  ce 
Roy,  et  s'addonner  du  tout  à  une  vraye  et  entière  dé- 
votion. 

K  Or,  d'autant  que  ses  ennemis  ne  peuvent  nier  une 
chose  si  notoire,  ils  ont  attribué  telles  dévotions  à  une 
laschelé  qui  amollist  le  cœur  des  grands ,  et  les  retire 
du  maniement  des  affaires  ;  mais  les  effects  de  la  vie 
de  ce  Roy  monstrent  que,  dez  sa  jeunessg-,  ce  zèle  et 

{')  Sa  vie  esgale  à  celle  de  sainct  Loys.  Il  est  difficile  de  porter  plus, 
loin  Fexagcralion.  Henri  m,  comme  on  le  sait,  joignoit  aux  pratiques 
de  dévotion  les  plus  minutieuses  des  mœurs  très- dissolues. 

dcvolion  furent  nez  en  luy  avec  une  générosité  royale 
qui  ne  luy  faillit  qu'à  sa  mort. 

«  La  plus-part  de  ceux  à  qui  la  fortune  amie  et*  fa- 
vorable a  departy  les  grandeurs  de  ce  monde,  em- 
ployent  leur  jeunesse  es  délices  et  mollesses  de  la 
Court,  qui  souventcorrouipent  les  plus  nobles  et  géné- 
reux esprits  :  mais,  tout  au  contraire,  le  feu  Roy  à 
grand  peine  estoit-il  sorty  de  son  enfance,  qu'il  fut 
faict  lieutenant  gênerai  de  Charles  ix  son  frere^  au- 
(juel  temps  il  quitta  l'ombre  et  les  ténèbres  des  parroys, 
et  se  présenta  aux  durs  assauts  et  sanglantes  ])atailles 
<{ui  furent  données  en  plusieurs  endroicts,  tandis  que 
la  discorde  civile  faisoit  jouer  à  ses  partisans  maintes 
piteuses  tragédies  sur  l'eschafTaut  de  la  France. 

«  Tesmoins  en  sont  les  batailles  de  Jarnac  et  Mon- 
contour,  les  sièges  de  tant  de  villes,  et  plusieurs  au- 
tres endroicts  où  sa  vertu  martiale  et  belliqueuse  parut 
par  dessus  les  forces  humaines. 

«  En  toutes  ces  rencontres,  touché  de  l'esprit  de  la 
sapience  de  Dieu,  il  conjoignit  avec  la  force  corpo- 
relle la  prudence  et  le  conseil  ;  mais,  poussé  de  la  vi- 
gueur et  générosité  de  ses  ancestres ,  il  porta,  ainsi  que 
le  jeune  aigle,  oyseau  céleste,  sortant  du  nid,  le  fou- 
dre de  la  punition  divine  jusques  sur  le  front  des  en- 
nemis. Tels  exploicts  admirables  firent  voler  le  renom 
de  sa  gloire  jusques  aux  Polonois,  que  les  anciens  esti- 
moient  faire  un  bout  du  monde. 

«  Les  Polonois,  par  le  récit  qui  leur  en  fut  fait, 
amoureux  de  sa  vertu,  le  recherchèrent,  et,  par  im- 
portunes sollicitations,  le  contraignirent  (0  d'aban- 

(•)  Le  contraignirent  :  Voy.  dans  les  Mémoires  de  Choisnin,  t.  xxxviii 
de  ceUe  série,  ridée  que  les  Polonais  s'éteicut  faite  d'abord  de  ce  prince. 

donner  son  pays  natal  pour  régner  en  Pologne  et  I>i- 
tuanie,  où  il  commanda  à  ces  peuples  septentrionaux 
avec  si  grande  sagesse ,  qu'ils  le  regrettent  encore 
pour  le  jourd'huy,  et  font  un  reproche  d'ingratitude 
aux  François  de  n'avoir  sceu  conserver  un  tel  prince. 

«  Mais  il  sembloit,  durant  ce  temps,  que  tout  rioit 
à  la  France,  qui  avoit  esté  si  long  temps  travaillée  et 
quasi  désolée  sous  le  pesant  faix  de  ses  armes,  et  qu'elle 
com^nençoit  à  jouyr  de  quelque  sérénité  et  tranquil- 
lité, non  seulement  assez  suffisante  pour  respirer  et 
reprendre  haleine,  mais  aussi  pour  embrasser  le  reste 
de  l'Europe,  quand  un  triste  et  déplorable  mal-heur 
pensa  accabler  la  France  par  la  mort  du  roy  Charles  ix; 
car  lors  la  France,  destituée  de  son  prince  légitime, 
couvoit  plusieurs  trahisons  et  perfidies,  desquelles  il 
ne  pouvoit  reiissir  qu'une  désolation  universelle.  Mais 
voicy  de  bonne  fortune  revenir  le  Roy,  quittant  la 
Pologne  pour  l'affection  qu'il  nous  avoit  tous]  ours  por- 
tée; l'aspect  seul  duquel,  tant  honoré  des  siens,  rassé- 
réna le  ciel  de  la  France,  et  accoisa  les  flots  et  tem- 
pestes  violentes  qui  commençoient  à  surgir  de  toutes 
parts. 

(c  A  cecy  servit  de  beaucoup  le  renom  qu'il  avoit 
acquis  es  guerres  précédentes,  et  l'expérience  qu'il 
avoit  aux  affaires,  qui  s'accreut  de  beaucoup  en  luy 
après  avoir  veu  les  mœurs  et  façons  de  faire  de  plu- 
sieurs et  diverses  nations. 

«  La  première  chose  qu'il  fît,  ce  fut  d'assembler  les 
estais  pour  médecin er  ce  pauvre  corps  malade  de  la 
France,  qui,  tout  vitié  et  corrompu  d'humeurs  ordes 
et  pestilentielles,  estoit  proche  de  son  trespas.  Il  n'y  a 
rien,  à  la  vérité,  qui  soit  plus  salutaire  à  un  royaume 

que  telle  assemblée;  mais  aussi  n'y  a-il  rien  qu'au- 
cuns roys  rejettent  d'avantage,  d'autant  qu'il  seiiihK; 
que  cela  diminue  quel(|ue  peu  de  leur  auctoiité.  Le 
feu  Roy  n'eut  point  ceste  appréhension,  ains,  visant  h 
ce  qui  estoit  du  bien  public,  fit  de  son  propre  mouve- 
ment convoquer  les  estats,  oii  mille  belles  et  sainctes 
constitutions  y  furent  establies,  qui  ramenèrent  pour 
quelque  temps  la  paix,  ou  plustost  l'aage  dore'  en  ce 
royaume  de  France.  Mais  quoy  !  la  condition  des  choses 
humaines  porte  ordinairement  que  ce  qui  est  monté  à 
un  bien  haut  degré  de  félicité  n'y  peut  pas  long  temps 
demeurer,  et  y  a  je  ne  sçay  quel  ennuieux  malheur 
([ui  cueille  les  espérances  des  hommes  en  leur  pre- 
mière (leur,  de  peur  qu'ils  ne  se  poussent  plus  avant 
qu'il  n'est  permis  à  l'humanité. 

«  Aussi,  incontinent  après  la  mort  de  Monsieur,  son 
frère,  à  Chasteau-Tierry,  commencèrent  les  discordes 
civiles  à  s'espandre  parmy  ce  royaume;  la  guerre  plus 
que  jamais  s'y^alluma  par  l'ambition  de  quelques  chefs, 
et  sembloit  que  la  fortune,  jalouse  denostre  bon-heur, 
voulust  triompher  de  la  couronne  de  France,  et  quasi 
comme  planter  sur  nostre  front,  à  la  veuë  de  toutes  les 
autres  nations,  les  trophées  de  la  vicissitude  des  choses 
humaines. 

«  O  Dieu  immortel  !  que  de  choses  tristes  et  funestes  ! 
Les  villes  se  divisèrent  en  factions  les  unes  contre  les 
autres;  la  majesté  royale  commença  à  servir  de  risée 
dans  les  chaires;  toute  raison  humaine  fut  renversée, 
tous  droicts  violez,  et  ne  regnoit  plus  en  France  que 
la  fureur.  Ce  fut  lors  que  de  l'Allemagne  descendit 
une  eflroyable  armée,  laquelle  neantmoins  fut  incon- 
tinent dissipée  par  le  conseil  et  la  valeur  du  feu  Uoy , 

lequel,  paroissant  comme  un  esclair  brillant  les  rem- 
plit de  frayeurs  et  terreurs  paniques.  Toutesfois  cest 
exploict  miraculeux  ne  put  rabbattre  la  malice  de  ses 
adversaires,  au  contraire  l'augmenta  de  telle  sorte, 
qu'ils  commencèrent  à  pratiquer  toute  sorte  de  gens, 
molester  les  magistrats  et  officiers  de  la  couronne 
qu'ils  recognoissoient  fidèles  serviteurs  du  Roy,  bref, 
mettre  la  France  en  telle  confusion,  qu'il  n'y  eut  mal 
qui  ne  tomba st  sur  nostre  chef 

«  Le  mal  fut  si  grand,  que  le  corps  qui  de  tout  temps 
avoit  esté  réputé  par  nos  François  sacré,  sainct,  au- 
guste, vénérable,  inviolable,  fut  violé  par  mille  ou- 
trages et  indignitez  non  croyables.  La  cour  de  parle- 
ment, lumière  de  toute  la  chrestienté,  ame  de  ce 
royaume,  œil  de  la  France,  temple  de  conseil  et  d'é- 
quité, port  et  refuge  des  affligez,  fut  menée  par  des 
faquins,  lye  du  peuple,  dans  une  bastille,  pour  servir 
de  jouet  et  de  spectacle  à  une  troupe  enragée,  et  d'as- 
souvissement à  l'ambition  et  avarice  des  mutins;  et  cest 
acte  fut  loiié  et  approuvé  par  ceux  qui  se  disoient  an- 
noncer la  vérité  de  la  parole  de  Dieu,  lequel  toutesfois 
ne  recommande  rien  tant  à  son  peuple  que  l'obeyssance 
qui  est  due  aux  magistrats. 

(c  Le  Roy  voyant  l'opiniastreté  des  rebelles  et  le  peu 
de  puissance  qu'avoit  sa  douceur  à  fléchir  le  cœur  des 
mutins ,  il  se  résolut  d'user  du  glaive  que  Dieu  luy 
avoit  mis  entre  les  mains,  et  à  ceste  fin  mit  une  armée     , 
en  campagne,  et  assiégea  Paris. 

«  Tout  les  pressoit  si  fort,  que  les  gens  de  bien    j 
avoient  espérance  qu'il  en  seroit  le  maistre,  et  dans  peu 
de  jours.  Ce  qu'advisans,  les  ennemis  suscitèrent  plu- 
sieurs prédicateurs  qui ,  avec  leurs  langues  merce- 

naires,  hcreliqueiuent  et  diaboliquement  cnseiijnerent 
qu'il  estoit  permis  de  tuer  son  roy.  Sur   ces  entre- 
faictes  on  clierehe  gens  qui  le  voulussent  entreprendre. 
Plusieurs,  quoj  ([u'ils  eussent  très-mauvaise  volonté, 
toutesfois  se  trouvèrent  tout  confus  dez  la  première  pa- 
role, et  rejetterent  loin  un  tel  dessein,  quoy  que  quel- 
(jues  docteurs  et  jesuistes  les  y  voulussent  induire  , 
jusques  à  ce  (ju'il  s'est  trouvé  un  misérable  moyne  qui 
entreprit  l'airaire,  sous  un   habit  de  pieté  couvrant 
une  impieté  détestable,  et  alla  trouver  le  Roy,  qui  dez 
la  première  veuë,  comme  il  aymoit  aflectionnément 
les  religieux,  le  salué,  le  carresse,  l'embrasse,  le  chérit 
de  l'œil  et  de  la  main;  mais  ce  meschant  moyne  mit 
en  oubly  toutes  ces  faveurs  et  grâces  royales,  s'appro- 
che, et  tire  de  sa  manche  le  cousteau  dont  il  frappa  le 
Pvoy,  et  si  malheureusement,  que  la  mort  s'en  ensui- 
vit par  après.  Voylà  un  catholique,  à  tout  le  moins  se 
disant  tel,  qui  frappe  un  prince Très-Chrestien,  un  re- 
ligieux qui  attente  à  la  personne  du  père  et  protecteur 
de  la  religion;  c'est,  pour  le  faire  court,  un  subject  (se 
peut-il  dii^  meschanceté  plus  grande  !  )  qui  assassine 
son  seigneur  souverain. 

«  Ainsi  ce  prince  mourut,  et  le  nom  de  tant  de  roys 
ses  prédécesseurs,  la  souvenance  du  règne  très-auguste 
de  son  grand  père  le  roy  François  i,  père  des  armes, 
père  des  sciences,  et  père  du  peuple,  et  de  Henry  ii 
son  père,  la  fleur  des  chevaliers,  l'ornement  de  son 
aage,  et  le  comble  de  toute  perfection,  n'ont  peu  rete- 
nir ny  arrester  les  mauvais  desseins  des  factieux  qu'ils 
n'ayent  exécuté  leur  conspiration  contre  sa  vie  et  son 
Estât.  Les  victoires  et  trophées  que  ce  prince  avoit 
emportez  sur  les  ennemis  de  la  religion  catholique, 
39.  i5 


a'^f)  [1589]    CHRONOLOGIE  ICOVENAIRE 

ronction  dont  Dieu  l'avoit  sacré  deux  fois  roy,  la 
mémoire  de  ses  vertus  et  mérites,  sa  pieté'  et  son  zèle 
à  l'honneur  de  Dieu,  l'authorité  des  saincts  canons  et 
conciles,  l'interest  commun  de  tous  les  princes  de  la 
chrestienté,  n'ont  peu  ernpescher  que  la  rage  de  ce 
moyne  perfide  ne  violast  d'un  coup  funeste  son  corps, 
ne  respandit  son  sang-,  et  ne  luy  apportast  la  mort.  » 

Et  pour  conclusion  de  tant  de  beaux  discours  ils 
disoient  :  «  Pleure  donc,  ô  France!  pleure,  et  croys 
que  tu  n'en  eus  jamais  plus  de  subject  pour  perte  que  tu 
ayes  receuë;  et  neantmoins  rends  à  ton  Roy  deffuntle 
service  que  tu  peux  et  luy  dois  rendre,  prie  Dieu  du 
fonds  du  cœur  pour  le  repos  de  son  ame.  » 

Voylà  les  regrets  que  les  catholiques  royaux  ont 
faict  sur  le  trespas  du  roy  Henry  m ,  lequel,  après  sa 
mort, fut  mis  en  un  cercueil,  et  conduict  àCompiegne 
par  son  successeur  Henry  iv,  roy  de  France  et  de  Na- 
varre, pour  y  demeurer  en  despost  de  seureté  jusques 
à  ce  que  la  commodité  se  présentas!  de  luy  faire  faire 
ses  funérailles  dans  la  grande  église  Nostre-Dame  de 
Paris,  pour  estre  de  là  porté  à  Sainct  Denis,  oii  sont 
enterrés  les  roys  de  France,  et  où  la  roy  ne  Catherine 
de  Medicis  sa  mère  a  fait  faire  un  si  beau  sepulchre, 
où  repose  le  roy  Henry  11  son  mary,  et  où  doivent 
estre  mis  tous  leurs  enfans. 

Le  dueil  fut  grand  en  l'armée  royale  pour  la  mort 
de  ce  bon  Roy,  le  lendemain  de  laquelle,  suivant  la 
supplication  faicte  au  roy  Henry  iv  par  messieurs  les 
princes  de  Conty  et  duc  de  Montpensier,  princes  du 
sang, et  parles  princes,  ducs,  mareschaux  de  France, 
et  autres  officiers  de  la  couronne  estans  en  l'armée.  Sa 
Majesté  fit  une  déclaration  par  laquelle  il  pi'omit  de 

se  faire  instruire  dans  six  mois  en  la  religion  catho- 
li(jue-roinaine.  Geste  déclaration  fut  vérifiée  aux  par- 
lements qui  tenoient  pour  le  party  royal,  et  envoyée 
par  tous  les  bailliages  :  ainsi  toutes  les  villes  qui  avoient 
tenu  pour  le  feu  l\oy  se  conservèrent  en  l'obeyssance  de 
son  successeur.  Mais,  avant  que  de  parler  plus  avant 
de  ce  qui  advint  au  commencement  du  règne  du  roy 
Henry  iv  en  France,  il  sera  très-utile  de  faire  comme 
un  recueil  de  sa  généalogie  paternelle  et  maternelle, 
de  sa  naissance,  comme  il  a  esté  eslevé  et  nourry,  et 
de  dire  plusieurs  choses  remarquables  qui  luy  sont 
advenues  auparavant  son  advenement  à  la  couronne 
de  France. 

La  nuict  de  Saincte  Luce,  au  mois  de  décembre 
Tan  i553  ,  Henry  de  Bourbon,  à  présent  roy  de  France 
et  de  Navarre,  et  appelle  lors  de  sa  naissance  prince 
de  Viane  et  duc  de  Beaumont  en  Sonnois,  fut  né  dans 
Pau  «n  Bearn.  Anthoine  de  Bourbon ,  duc  de  Ven- 
dosme,  et  Jeanne  d'Albret,  princesse  de  Navarre,  fu- 
rent ses  père  et  mère.  Du  costé  de  son  père  il  est  le 
premier  roy  de  France  de  la  maison  des  Bourbons, 
yssus  de  masle  en  masle  de  sainct  Loys ,  roy  de 
France  ,  et  du  costé  de  sa  mère  il  a  esté  héritier  des 
maisons  de  Navarre,  Bearn,  Albret,  Foix,  Armagnac, 
Bigorre ,  et  autres  principautez  et  souverainelez ,  car 
sa  mère  estoit  fille  de  Henry  d'Albret,  roy  de  Navarre 
et  duc  d'Albret,  et  de  Marguerite  de  Valois,  sœur  du 
grand  roy  François,  et  qui  estoit  relicte  (0  du  comte 
d'Alençon. 

Quand  ledict  roy  Henry  de  Bourbon  fut  né,  ledict 
roy  Henry  d'Albret  son  père  grand  regnoit  dans  la 

i,^)  Jlelicte  :  héiiliète. 

basse  Navarre  et  en  Bearn,  et  aux  autres  souverainetés 
qu'il  tenoit  le  long  des  monts  Pyrénées ,  car  il  estoit 
fils  du  roy  dom  Jean  d'Albret  et  de  Catherine  de  Foix, 
à  laquelle  estoit  cscheu  le  royaume  de  Navarre  par  la 
mort  du  roy  Phœbus  de  Foix  son  frère,  qui  mourut  à 
la  chasse  auprès  de  Pau,  son  cheval  s'eslant  cabré 
sous  luy. 

Et  le  roy  dom  Jean  d'Albret  estoit  fils  d'Alain,  duc 
dominant  en  Albret,  tuteur  honoraire  de  ladicte  dame 
Catherine  de  Foix,  qu'il  fit  espouser  audict  roy  Jean 
d'Albret  son  fils.  Cet  Alain  d'Albret  estoit  un  prince 
grandement  respecté  de  tous  les  roys  et  princes  de  son 
temps.  Il  eut  aussi  la  tutelle  de  la  princesse  de  Bre- 
tagne qui  estoit  sa  proche  parente.  Comme  le  royaume 
de  Navarre  fut  envahy  par  les  Espagnols  sur  le  roy 
dom  Jean  d'Albret  et  sur  la  royne  dona  Catherine  de 
Foix ,  et  tout  ce  qui  est  advenu  pour  tascher  à  recou- 
vrer ledit  royaume,  est  amplement  escrit  aux  histoires 
de  Navarre;  cela  n'est  de  nostre  subject. 

Le  roy  Henry  d'Albret,  père  de  la  royne  Jeanne  d'Al- 
bret, mère  du  roy  Henry  iv,  vescut cinquante-trois  ans 
ou  environ,  car  il  nasquit  dans  Sangoisse,ville  de  la  haute 
Navarre,  l'an  i5o3  ,  et  n'est  mort  que  l'an  i555.  Ces- 
toit  un  prince  de  grand  courage  et  d'un  esprit  vif.  Au 
passage  que  fit  l'empereur  Charles  le  Quint  au  travers 
de  la  France,  sous  la  permission  que  luy  en  donna  le 
grand  roy  François,  pour  aller  mettre  ordre  aux  ré- 
voltes des  Flamands,  il  dit,  en  parlant  dudit  sieur  roy  1 
Henry  d'Albret ,  qu'il  n'avoit  veu  qu'un  homme  en 
France,  qui  estoit  le  roy  de  Navarre.  Aussi  estoit-ce 
un  grand  prince,  qui,  pour  ne  jouyr  pas  de  la  haute 
Navarre,  n'estoit  nullement  abbaissé  de  son  courage 

royal.  Or  il  n'eut  que  cestedite  seulle  fille  Jeanne, 
princesse  de  Navarre,  laquelle  fut  en  son  jeune  nage 
appellée  la  mignonne  des  roys,  d'autant  que  le  grand 
roy  François  i  son  oncle  la  cherissoit  d'une  amour 
comme  paternelle,  et  son  père  le  roy  Henry  d'Albret 
ne  la  pouvoit  esloigner  de  sa  présence. 

La  maison  d'Austriche,  qui,par  mariages  et  par  choses 
qui  luy  sont  advenues  autres  que  de  leur  estoc,  s'est  ac- 
creuè'en  la  grandeur  que  l'on  la  void  aujourd'huy ,  eut 
l'œil  sur  ceste  princesse  Jeanne.  L'empereur  Charles 
le  Quint  en  fit  faire  la  proposition  audit  sieur  roy 
Henry  d'Albret  pour  son  fils  Philippe  ii,  dernier  roy 
d'Espagne,  et  disoit  que  c'estoit  un  moyen  pour  paci- 
fier les  dilTerens  delà  Navarre.  Mais  le  roy  Très-Chres- 
tien  François  i  fut  conseillé  de  ne  laisser  introduire 
un  tel  allié  dans  le  cœur  de  la  France,  pource  que 
ledict  sieur  roy  Henry  d'Albret  y  possedoit  de  belles 
seigneuries,  ce  qui  eust  peu  causer  de  grandes  ré- 
voltes. Or  la  princesse  Jeanne  estant  venue  à  la  cour 
de  France,  qui  ostoit  lors  àChastelleraui  ,avec  la  roy  ne 
Marguerite  sa  mère ,  ledict  sieur  roy  Très-Chrestien 
traicta  pour  la  bailler  en  mariage  à  Guillaume  duc  de 
Cleves,  afiin  de  s'ayder  de  ceste  alliance  contre  ledict 
empereur  Charles  le  Quint  :  ce  qu'il  fit  nonobstant 
l'opposition  qu'y  faisoit  ladicte  royne  Marguerite,  tant 
en  son  nom  qu'au  nom  du  Roy  son  mary.  Il  y  eut  ciuel- 
que  cérémonie  pour  ce  mariage  :  toutesfois  il  n'y  eut 
point  d'effect,  et  ne  tira  à  conséquence,  ladicte  prin- 
cesse ne  pouvant  avoir  encor  douze  ans. 

Ledit  duc  de  Cleves  s'estant  raccommodé  avec  ledit 
sieur  Empeieur,  il  se  maria  du  depuis  en  Allemagne; 
et,  du  consentement  du  roy  François  et  desdits  rov  et 

royne  de  Navarre,  ladicte  princesse  Jeanne  fut  mariée 
à  M.  le  duc  de  Vendosnie,  Anthoine  de  Bourbon,  pre- 
mier prince  du  sang  de  France,  bien-aymé  du  royTrès- 
Chrestien  pour  les  belles  et  rares  vertus  de  ce  prince, 
et  les  nopces  en  furent  faictes  à  Moulins  l'an  i547  ,  la 
mesme  anne'e  que  ledit  sieur  roy  François  i  mourut  à 
Rambouillet. 

On  tient  que  par  le  rapport  d'aucuns  vieux  officiers 
de  la  maison  de  Navarre,  que  M.  le  duc  de  Yendosme 
et  la  princesse  Jeanne  eurent  bien-tost  lignée,  par  la 
gi'ace  de  Dieu,  mesmes  deux  beaux  princes,  dont  l'un 
fut  nommé  duc  de  Beaumont,  l'autre  porta  le  tiltre  de 
comte  de  Marie,  terre  de  Picardie   de  l'ancien  do- 
maine du  comte  de  Sainct  Paul,  dont  la  fille  fut  mariée 
à  François  de  BourI)on ,  ayeul  de  Charles  duc  de  Ven- 
dosme,pere  du  duc  Anthoine  dont  nous  parlons.  Mais 
ces  deux  beaux  princes  ne  purent  estre  eslevez,  ains 
par  grand  inconvénient  moururent  en  bas  aage,  assa- 
voir :  le  duc  de  Beaumont  ayant  esté  mis  ez  mains  de 
la  baillive  d'Orléans ,  qui  fut  grand'mcre  du  mares- 
chal  de  Matignon,  laquelle  faisoit  sa  résidence  en  la- 
dite ville,  estant  fort  aagée  et  frilleuse  extrêmement, 
selon  qu'elle,  pour  sa  condition,  se  tenoit  close  et  ta- 
pissée de  toutes  parts  avec  un  grand  feu,  elle  en  faisoit 
encores  plus  à  l'endroit  de  ce  petit  corps  de  prince,  le 
faisant  haleter  et  suer  de  chaleur  à  toute  outrance, 
sans  qu'elle  souiTrist  air,  vent  ny  haleine  estre  donné 
ny  entrer  en  la  chaml)re  ;  ce  qu'elle  fit  si  opiniastre- 
ment,  quoy  qu'on  luy  en  sceust  dire,  qu'en  fin  le  petit 
duc  de  Beaumont  estoulfa  peu  à  peu  dans  ses  langes , 
et  si  tousjours  ceste  bonne  femme  disoit  :  «  Laissez-le, 
il  vaut  mieux  suer  que  trembler.  »  La  princesse  Jeanne, 

qui  estoit  à  la  Cour  d'ordinaire  pour  le  raag  qu'elle  y 
tenoit,  en  receut  la  triste  nouvelle  de  sa  mort,  s'es- 
tant  du  tout  confie'e  en  caste  bailly  ve  comme  ancienne 
servante  de  la  maison  de  Navarre  ,  et  notamment  de  la 
royne  Marguerite  pendant  le  mariage  du  comte  d'A- 
lencon  et  d'elle. 

Le  comte  de  ïMarle  expérimenta  une  autre  affliction, 
qui  fut  qu'estant,  M.  de  Vendosme  et  ladite  princesse 
son  espouse,allë  voir  le  roy  Henry  d'Albret  en  Bearn, 
ils  le  trouvèrent  au  Mont  de  Marsan,  là  où.  ils  séjour- 
nèrent; et,  y  ayans  mené  le  comte  de  INIarle  en  son 
maillot,  ainsi  que  ledict  sieur  Roy  l'avoit  désire',  ils  le 
lui  présentèrent,  de  quoy  il  receut  un  merveilleux 
contentement  (lors  estoit  la  royne  Marguerite  decedée 
en  Bigorre  en  son  cliasteau  d'Audo,  près  de  Tarbes  ). 
Mais,  comme  ce  prince  estoit  très-beau,  désiré  d'estre 
tenu  d'un  chacun,  un  gentil-homme  se  jouant  à  luy 
dans  la  croisée  de  la  fenestre  de  sa  chambre,  luy  estant 
entre  les  bras  de  sa  nourrice,  le  gentil-homme  et  la 
nourrice  se  le  baillèrent  plusieurs  fois  de  l'un  à  l'autre 
d'une  fenestre  en  l'autre  par  le  dehors  de  la  croisée , 
quelquefois  feignant  de  le  prendre,  ce  qui  fut  cause  du 
malheur  qui  en  arriva;  car,  le  gentil-homme  feignant 
de  le  prendre,  et  ne  prenant  pas  de  faict,  la  nourrisse, 
s' attendant  qu'il  leprist,  lasche  prise,  et  le  petit  prince 
comte  de  Marie  tomba  de  la  fenestre  en  bas  sur  un 
perron,  où  il  se  froissa  une  coste.  Le  gentil-homme 
saute  aussi-tost  de  la  fenestre  en  bas,  car  c'estoit  du 
premier  estage,  et,  relevant  le  prince,  il  le  reporte  à  la 
nourrisse  toute  es'pleurée ,  qui  l'appaisa  du  mieux 
qu'elle  put,  luy  baillant  à  teter.  Le  Roy  ,  M.  de  Ven^ 
dosme  et  la  princesse  estoicnt  allez  à  la  chasse.  Onteut 

cest  accident.  J'ay  ouy  dire  à  ses  anciens  serviteurs 
valets  de  chambre  que,  si  la  nourrisse  eust  adverty  de 
cest  inconvénient,  il  y  eust  eu  moyen  de  le  rabiller; 
mais  son  mal  rengregeant  en  pis,  finalement  il  mourut 
au  grand  regret  du  Roy,  de  M.  de  Vendosme  et  de  la 
princesse  ses  père  et  merc.  Mais  advenant  puis  après 
que  cela  eust   esté  descouvert,  le  Roy  se  mit  en  une 
grande  cholere  contre  la  princesse  sa  fille,  luy  repro- 
chant qu'elle  n'cstoit  pas  digne  d'avoir  des  enfans  puis 
qu'elle  n'y  prenoit  mieux  garde  :  mesmes,  comme  elle 
voulut  retourner  en  France  avec  son  mary ,  il  luy  dit 
que  si  elle  devenoit  grosse,  qu'elle  luy  apportas!  sa 
groisse  en  son  ventre  pour  enfanter  en  sa  maison,  et 
que  luy  feroit  nourrir  l'enfant,  fils  ou  fille;  si  elle  n'y 
venoit,  et  qu'elle  ne  fist  en  cela  son  commandement, 
qu'il  se  remarieroit,  et  qu'il  ne  vouloit  pas  mourir  sans 
héritiers.  Quelques-uns  ont  voulu  dire  que  le  Roy  à 
présent  régnant  estoit  le  fils  aisné  de  ladite  princesse? 
et  que  lesdits  sieurs  ducs  de  Beaumont  et  comte  de 
Marie  sont  nais  depuis  luy  ;  mais  il  se  trouve,  dans  les 
registres  du  thresor  de  la  maison  de  Navarre,  que  la- 
dite royne  Jeanne,  depuis  ledit  sieur  Roy  à  présent  ré- 
gnant, n'a  eu  que  deux  filles,  madame  Magdelaine,  qui 
mourut  encores  jeune,  et  madame  Catherine,  qui  est 
decedée  duchesse  de  Bar,  ainsi  que  nous  avons  dit  en 
son  lieu  dans  nostre  Histoire  de  la  paix. 

La  princesse  Jeanne  doncques  ayant  pris  congé  de 
son  père  avec  pleurs  et  larmes  j)our  la  perte  de  ces 
deux  piin.ces,  et  voyant  que  M.  de  Vendosme  estoit  ap- 
pelle par  le  roy  Henry  ii  pour  les  guerres  de  Picardie, 
dont  il  estoit  gouverneur,  elle  se  résolut  de  le  suivre 
et  à  la  Cour  et  au  camp,  dont  il  advint  que  Dieu  la  con- 

sola,  et  qu'au  milieu  de  tant  d'exploicts  militaires  dont 
son  mary  vint  à  heureuse  fin  contre  les  ennemis  de  la 
France,  elle  se  trouva  enceinte;  et,  quand  elle  se  sentit 
approcher  de  son  terme  et  dans  le  neufiesme  mois,  elle 
prend  congé  de  son  mary,  qui  luy  voulut  diliicille- 
ment  accorder;  mais  luy  représentant  l'importance  et 
les  dernières  paroles  du  roy  Henry  son  père,  et  aussi 
qu'elle  avoit  descouvert,  par  une  certaine  damoiselle, 
que  le  Roy  sondit  père  avoit  faict  un  testament  dont 
elle  desiroit  sur  tout  d'en  sçavoir  le  contenu,  à  cause 
qu'une  grande  dame  s'estoit  vente'e  et  s'en  promettoit 
une  grande  faveur  ;  pour  ces  raisons  donc,  M.  de  Ven- 
dosme  luy  accorda  de  s'en  aller  en  Bearn,  où  elle  fut 
en  quinze  jours,  traversant  toute  la  France,  depuis 
Compiegne  en  Picardie,  d'où  elle  partit,  jusques  aux 
monts  Pj^renées  dans  Pau,  où  estoit  le  roy  Henry  son 
père.  Geste  princesse  fit  ce  voyage  sur  le  milieu  de 
noveml)re,  car  elle  ne  demeura  au  plus  que  dix  jours 
après  son  arrivée,  qui  fut  le  4  de  décembre  i553  , 
qu'elle  mit  au  monde  le  roy  Très-Chrestien  à  présent 
régnant,  par  un  très-heureux  enfantement. 

Le  Roy  son  père  estoit  un  peu  malade,  mesmes  la 
contagion  couroit  en  ce  pays-là  ;  mais  la  veuè  de  sa 
bonne  fille,  comme  il  l'appelloit  d'ordinaire,  luy  ren- 
dit sa  santé  parfaicte,  et  luy  esta  toute  appréhension  et 
crainte  du  danger. 

Ce  fut  dui'ant  ces  dix  jours  à  tascher  de  voir  ce  tes- 
tament par  tous  les  moyens  qu'il  luy  fut  possible  :  ce 
qu'elle  obtint  sans  l'ouvrir.  Il  estoit  dans  une  grosse 
boëste  d'or,  et  dessus  une  grosse  chaisne  d'or  qui  eust 
peu  faire  vingt-cinq  ou  (rente  tours  à  l'entour  du  col. 
Elle  la  demanda;  il  luy  promit,  disant  en  langage 

hearnois  :  «  Elle  sera  tienne,  mais  que  tu  m'ayes 
monstre  ce  que  tu  portes;  et  affin  que  tu  ne  me  faces 
point  une  pleureuse  ny  un  enfant  rechigné,  je  te  pro- 
mets de  te  donner  tout,  pourveu  qu'en  enfantant  tu 
chantes  une  chanson  en  biarnois,  et  si  quand  tu  enfan- 
teras j'y  veux  estre.  »  Pour  cest  effect  il  commanda  à 
un  sien  valet  de  chambre  nommé  Cotin,  vieux  servi- 
teur, qu'il  la  servist  à  la  chambre,  et,  à  l'heure  qu'elle 
seroit  en  travail  d'enfant,  qu'il  le  vinst  appeller  à  quel- 
que heure  que  ce  fust,  mesme  en  son  plus  profond 
sommeil,  ce  qu'il  luy  enchargea  expressément. 

Entre  minuict  et  une  heure,  le  treiziesme  jour  de 
décembre  i553,  les  douleurs  pour  enfanter  prirent  à 
la  princesse.  Au  dessus  de  sa  chambre  estoit  celle  du 
Eoy  son  père,  qui,  adverty  par  Cotin ,  soudain  descend. 
Elle  l'oyant,  commence  à  chanter  en  musique  ce  mo- 
tet en  langue  biarnoise  :  Nostre  Donne  deu  cap  deu 
pon y  ajuda  mi  en  aquete  houre{^).  Geste  Nostre-Dame 
estoit  une  église  de  dévotion  dédiée  à  la  saincte  Vierge, 
laquelle  estoit  au  bout  du  pont  du  Gave  en  allant  vers 
Juranson,  à  laquelle  les  femmes  en  travail  d'enfant 
avoient  accoustumé  de  se  vouer,  et  en  leur  travail  la 
reclamer;  dont  elles  estoient  souverainement  assistées, 
et  delivroient  heureusement.  Aussi  n'eut  elle  pas  plus- 
tost  parachevé  son  motet,  que  nasquit  le  prince  qui 
commande  aujourd'huy,  par  la  grâce  de  Dieu,  à  la 
France  et  à  la  Navarre. 

Estant  délivrée,  le  Roy  mit  la  chaisne  d'or  au  col  de 
la  princesse,  et  luy  donna  la  boéste  d'or  où  estoit  son 
testament,  dont  toutesfois  il  emporta  la  clef,  luy  disant: 
«Voylà  qui  est  à  vous,  ma  fille,  mais  cecy  est  à  moy,>i 

(»)  Notre-Dame  du  bout  du  poul,  aidez -moi  à  cette  heure. 

prenant  l'enfiint  clans  sa  grand  rohbe,  sans  attendre 
qu'il  fust  bonnement  accommode',  et  l'emporta  en  sa 
chambre. 

Quand  ladicte  princesse  Jeanne  nasquit^  les  Espa-  ' 
gnols  firent  un  brocard  sur  sa  naissance ,  et  disoient  : 
Milagro  I  la  vaca  hijô  una  oveja  (')•  C'estoit  une  allu- 
sion aux  armes  de  Bearn,  où  il  y  a  deux  vaches  en- 
cornées et  clarinées  d'or  en  champ  de  gueules.  Ils  ap- 
pelloient  aussi  ordinairement  ledit  sieur  roy  Henry 
son  père,  el  vaquera  (2)^  pour  la  mesme  raison.  Mais 
ledit  sieur  Hoy  tenant  entre  ses  bras  le  prince  son  petit 
fils,  et  le  baisant  d'affection,  se  remémorant  desbrocards 
espagnols,  disoit  de  joye  à  ceux  qui  le  venoient  con- 
gratuler d'un  si  heureux  enfantement  :  Ahora,  mire 
que  aquesta  ovejapariô  un  leon  (5). 

Ainsi  vint  ce  petit  prince  au  monde,  sans  pleurer 
ny  crier,  et  la  première  viande  qu'il  receut  fut  de  la 
main  de  son  grand  père  ledit  sieur  roy  Henry,  qui  luy 
bailla  une  pillule  de  la  tlieriaque  des  gens  de  village, 
qui  est  un  cap  d'ail ,  dont  il  luy  frotta  ses  petites  lèvres, 
lesquelles  il  se  frippa  l'une  contre  l'autre  comme  pour 
succer;  ce  qu'ayant  vcu  le  Roy,  et  prenant  de  là  une 
bonne  conjecture  qu'il  seroit  d'un  bon  naturel,  il  luy 
présenta  du  vin  dans  sa  coupe  ;  à  l'odeur  ce  petit  prince 
bransla  la  teste  comme  peut  faire  un  enfant,  et  lors 
ledit  sieur  Roy  dit  :  Tu  seras  un  vraj  Biarnois.  Tous 
ces  propos  soient  dits  avec  la  révérence  deuë  à  Leurs 
Majestez;  mais  c'est  aussi  pour  monstrer  que  les  princes 
ont  des  afTections  semblables  aux  autres,  et  neantmoins 

(')  Miracle!  la  vache  a  fait  une  brebis.  — (»)  Le  vacher.  —  l?)  Mainte- 
nant, regardez  que  cette  brebis  a  enfanté  un  lion. 

qui  importent  principalement  quand  il  y  va  de  l'inte- 
rest  de  leurs  Estais. 

Le  baptistère  de  ce  petit  prince  de  Navarre  fut  faict 
dans  Pau  oii  il  estoit  né,  en  la  mesme  année  qu'il  nas- 
quit,  ainsi  que  l'on  comptoit  alors,  car  l'on  commen- 
coit  les  années  à  Pasques,  depuis  le  vingt -cinquiesme 
de  mars  disant  as^aiit  Pasques  _,']usques  au  jour  qu'elles 
estoient  chacune  année;  et  après  Pasques  jusques  au 
vingt-cinquiesme  d'avril ,  l'on  disoit  apjiis  Pasques. 
Mais,  selon  que  l'on  compte  à  présent,  ce  prince  fut 
baptizé  en  l'an  i554,  le  propre  jour  des  Roy  s.  Ses  par- 
rains furent  le  roy  Très-Chrestien  Henry  11  et  le  roy 
de  Navarre,  et  la  marrine  fut  madame  Claude  de 
France,  qui  depuis  a  esté  duchesse  de  Lorraine,  pour 
la  grande  amitié  qui  estoit  entre  elle  et  la  princesse 
Jeanne.  Le  cardinal  d'Armagnac  le  baptiza  dans  la  cha- 
pelle du  chasteau  de  V^  i  ;  M.  Jacques  du  Foix,  eves- 
que  de  Lessar,  qui  depuis  a  esté  cardinal,  le  présenta 
aux  saincts  fonds  de  baptesmepour  le  roy  Très-Chres^ 
tien,  et  la  comtesse  d'Andouyns  servit  de  marrine  pour 
madame  Claude.  Ce  prince  fut  nommé  Henry  ;  les  fonds 
sur  lesquels  il  fut  baptizé  furent  expressément  faicts,  et 
estoient  d'argent  doré.  Une  infinité  de  vers  furent  faicts 
sur  sa  naissance  et  sur  son  baptesme,  tant  en  grec  qu'en 
latin,  françois,  alemand,  italien,  espagnol,  gascon, 
breton  et  basque  ,  lesquels  tous  furent  imprimez  en  ce 
temps -là  en  un  recueil  que  l'on  en  fit  à  Thoulouze 
l'an  1554. 

Il  y  en  a  qui  ont  voulu  dire  qre  ce  prince  estoit  né 
à  La  Flèche  en  Anjou;  mais  ces  vers,  qui  furent  publiez 
par  tout  au  temps  de  sa  naissance,  leur  peuvent  oster 
ceste  opinion  ,  et  les  faire  certains  de  la  vérité. 

Bcarn,  ainsi  cnrichy  sainctemcnt 
Par  cest  enfant,  dresse  si  hautement 
Son  chef  en  l'air,  qu'il  baizc  jà  les  cieux. 
O  Pau  heureux!  heureusement  chanté! 
Mais  plus  lieureux  qui  s'en  est  contente 
Pour  Tcs^aler  au  lieu  natal  des  dieux. 

Auf^er  Ferrier,  et  autres  excellens  mathématiciens  et 
astrologues ,  rectifièrent  la  genitgre  de  ce  prince,  et 
firent  imprimer  plusieurs  belles  choses  sur  ceste  nais- 
sance; tous  lu}'^  pronieltoient  qu'il  seroit  sauve  d'une 
infinité  d'attentats,  et  que  les  deux  infortunes  joinctes 
le  feroient  riche  au  lieu  qu'elles  sembloient  le  des- 
truire  :  aucunes  desquelles  prédictions  furent  dédiées 
à  la  royne  Catherine  de  Medicis,  princesse  amatrice 
et  fort  studieuse  des  bonnes  lettres  et  des  sciences  plus 
exquises. 

Ce  petit  prince  fit  toutesfois  de  la  peine  à  eslever, 
estant  passé  par  les  mains  de  huict  nourrisses,  dont  la 
Imictiesme  gaigna  le  prix,  et  laquelle  aussi  il  a  depuis 
grandement  honorée,  et  luy  a  donné  recompense  hon- 
neste  de  ses  labeurs  et  peines  qu'elle  avoit  prises  en- 
vers luy,  et  a  eslevé  tous  ses  enfans  en  oflices.  La  cause 
principale  de  telle  variété  fut  ceste  maladie  contagieuse 
qui  régna  pour  lors  au  pays  de  Bearn,  depuis  le  mois 
de  septembre  jusques  à  la  fin  de  mars.  Le  prince  es- 
chappé  et  hors  de  la  mamelle,  le  Roy  son  grand  père 
le  mit  entre  les  mains  de  madame  la  baronne  de  Mios- 
sans  (Miossans  est  une  des  premières  baronies  de 
Bearn),  qui  demeuroit  à  Coirraze  près  de  la  petite  et 
jolie  ville  de  Nay,  que  les  Bearnois  disent  estre  de 
todas  las  tillas  la  may,  là  ovi  ce  prince  fut  eslevé 
et  nourry  dignement  en  prince,  mais  en  sorte  qu'il 

estoit  duit  au  labeur  et  mangeoit  souvent  du  pain  com- 
mun, le  grand  père  le  voulant  ainsi,  afin  que  de  jeu- 
nesse il  s'apprist  à  la  nécessité.  Tant  que  vesquit  ledit 
bon  loy  Henry  d'Albret,  il  ne  voulut  que  son  petit 
fils  fust  mignardé  délicatement,  et  a  este'  veu  à  la  mode 
du  pays  parmy  les  autres  enfansdu  village,  quelques- 
fois  pied  descaux  et  nud  teste,  tant  en  hyver  qu'en  esté, 
qui  est  une  des  causas  pour  lesquelles  les  Biarnoissont 
robustes  et  agiles  singulièrement. 

Après  le  decez  du  roy  Henry  d'Albret,  M.  de  Ven- 
dosme  et  la  princesse  Jeanne,  luy  ayans  succédé  à  la 
couronne  de  Navarre,  et  en  toutes  ses  autres  souve- 
rainetez  et  biens,  allèrent  en  Bearn  après  avoir  eu  de 
la  peine  pour  obtenir  du  roy  Très-Chrestien  Henry  11 
un  congé  d'y  aller. 

Car  aucuns  des  grands  du  conseil  de  France  avoient 
persuadé  audit  roy  Henry  que  tout  ce  qui  estoit  au 
deçà  des  monts  Pyrénées  devoit  estre  aux  roys  de 
France  ,  aussi  bien  que  tout  ce  qui  estoit  au  delà  estoit 
de  l'Espagne.  Plusieurs  propos  furent  tenus  sur  ce  sub- 
ject  par  le  roy  Très-Chrestien  aux  nouveaux  roy  et 
roy  ne  de  Navarre,  avec  offre  de  leur  donner  en  France 
recompense  plus  grande  que  ne  valoient  toutes  leurs 
souverainetez.  La  royne  de  Navarre  s'advisa  d'un  ex- 
pédient pour  ne  le  pas  faire,  qui  fut  de  faire  opposer 
ses  subjects  au  changement  que  l'on  y  desiroit  faire, 
ce  qu'ils  firent  avec  resolution,  et  dirent  qu'ils  ne  vou- 
loient  changer  de  souverains.  Sur  ceste  responce,  et 
voyant  que  ce  changement  ne  se  pouvoit  faire  sans  un 
grand  remuement,  ceste  proposition  fut  laissée,  non 
sans  estre  cause  d'une  arrière  pensée  contre  la  maison 

de  Navarre;  car  du  gouvernement  de  la  Guyenne, 
dont  estoit  î^ouverneur  le  feu  roy  Henry  d'Albret,  et 
duquel  en  futpourveu  le  roy  Anthoine  son  gendre,  le 
Languedoc  en  tut  séparé,  et  en  fut  faict  un  gouverne- 
ment à  part  dont  M.  le  connestable  de  Montmorency 
en  fut  pourveu  ,  et  n'a  depuis  ce  gouvernement  bougé 
de  ceste  maison. 

Ainsi  Anthoine,  roy  de  Navarre,  et  la  royne  Jeanne 
sa  femme,  estans  arrivez  à  Pau,  et  ayans  visité  les  places 
de  leurs  souverainetez,  voulurent,  suyvant  les  desseins 
du  feu  roy  Henry  d'Albret,  recouvrer  la  haute  Navarre. 
On  tient  que  si  ce  prince  eust  vescu  encor  un  mois 
qu'il  en  fust  venu  à  son  honneur  ;  aussi  avoit-il  faict  de 
grands  préparatifs  et  y  avoit  de  grandes  intelligences. 
L'empescliement  que  l'empereur  Charles  le  Quint  avoit 
contre  les  princes  protestans  allemans  eust  favorisé 
beaucoup  ceste  entreprise.  Mais  le  nouveau  roy  An- 
thoine n'estant  encor  bien  recogneu  en  ces  pays  là,  il 
ne  put  faire  reiissir  ses  desseins  ;  et  outre  ce  que  les 
grandes  pluyes  qu'il  fit  en  ceste  année  empescherent 
que  son  entreprise,  r[ui  fut  appellée  la  guerre  mouil- 
lée, ne  reiissist,  un  sien  fiivorit  la  descouvrit  à  l'Espa- 
gnol; qui  fut  cause  que  rien  ne  put  venir  à  effect. 

Jusques  à  l'arrivée  de  Leurs  Majestez  en  Bearn,  le 
petit  prince  de  Navarre  leur  fils  n'avoit  bougé  du  chas- 
teau  de  Couayraze,  oii  il  fut  eslevé  à  la  biarnoise,  et 
devint  merveilleusement  dispost.  Après  que  le  roy  et 
la  royne  de  Navarre  eurent  donné  l'ordre  requis  à  leurs 
nouvelles  successions,  ils  retournèrent  en  la  court  de 
France,  et  y  amenèrent  le  prince  leur  fils  avec  eux. 

Or  la  Court  estoit  à  Amyens,  et  le  roy  de  Navarre, 
passant  par  Paris  pour  y  aller,  à  la  requeste  et  prière 

de  la  mareschale  de  Sainct  André,  qui  favorisoit  se- 
crettement  ceux  qui  estoient  lors  de  la  nouvelle  opi- 
nion, tira  de  la  Conciergerie  le  sieur  de  La  Rochechamp- 
dieu,  qui  estoit  de  ceste  nouvelle  opinion,  après  avoir 
communiqué  de  ce  faict  avec  quelques-uns  des  juges. 
Les  ennemis  du  roy  de  Navarre  firent  entendre  au  roy 
Henry  ii  que  ce  fait  estoit  passé  d'une  autre  façon;  si 
bien  que  le  roy  de  Navarre  arrivé  à  Amiens,  le  Roy  luy 
en  tin*  de  rudes  paroles,  et  luy  dit:  «  Comment!  ne  vous 
ay-je  point  dit  qu'il  n'y  avoit  qu'un  roy  en  France  ?  » 
C'estoit  les  propos  qu'il  luy  avoit  dits  lors  qu'il  luy 
vouloit  persuader  de  quitter  la  Navarre  et  ses  souve- 
rainetez.  a  Sire,  dist  le  roy  Anthoine,  devant  Vostre 
Majesté  mon  soleil  est  en  l'eclipse,  et  ne  suis  que  vos- 
tre serviteur  en  vostre  royaume.  —  Pourquoy  donc, 
dist  Henry,  ouvrez  vous  mes  prisons  de  puissance  ab- 
solue? Qui  vous  a  fait  faire  cela?  m  Anthoine  luy  res- 
pondit  :  «  Sire,  c'a  esté  à  la  prière  de  madame  la  mares- 
chale de  Sainct  André,  d'autant  que  ce  gentil-homme 
luy  appartient,  et  ne  l'ay  faict  sans  l'advis  de  vos  o[- 
ficiers,  ausquels  j'ay  parlé,  ce  que  je  maintiendray 
estre  vray ,  et  aussi  que  ce  gentil-homme  ne  s'est  point 
trouvé  coupable  de  rien.  »  Mais  le  Roy  luy  repartit  : 
«  On  mel'a  bien  dit  autrement  que  vous  ne  dites;  toutes- 
fois  je  veux  qu'il  n'en  soit  plus  parlé,  gardez  vostre 
rang  en  France,  et  vous  ferez  bien.  »  Sur  ces  propos 
arrive  dans  la  chambre  le  petit  prince  de  Navarre.  Si 
tost  que  le  roy  Henry  l'eut  veu  si  esveillé  et  si  gentil, 
il  le  print  et  le  baisa,  puis  luy  demanda  :  Fbulez-'vous 
estre  nionjîls?  Mais  le  petit  prince  luy  respondit:  Ed 
queeslo paj  (i).  Leroy  Très-Chrestien,  prenant  plai- 
es) C'csl  celui-là  qui  est  mon  père. 

sir  à  la  naïfveté  de  sa  response,  luy  demanda  encores  : 
Et  bien,  voulez-vous  cstre  mon  gendre?  Il  regarda  son 
père,  et  puis  luy  respondit  :  O  bé  (0.  Du  depuis  aussi 
les  deux  Roys  se  promirenl  que,  leurs  enfans  venus  en 
aage,  ledict  sieur  prince  espouseroit  madame  Mar- 
guerite de  France,  plus  aage'e  que  luy  d'environ  six 
mois. 

Après  que  les  roy  et  royne  de  Navarre  eurent  esté 
quelque  temps  à  la  court  de  France,  ils  s'en  retour- 
nèrent en  Bearn,  où,  cependant  qu'ils  y  furent,  le  roy 
Henry  ii  maria  M.  le  dauphin  François  à  la  royne  d'Es- 
cosse,  niepce  de  messieurs  de  Guise,  lesquels  devin- 
drent  par  ce  moyen  les  maistres  de  la  Court;  et  le  fu- 
rent encor  plus  après  la  mort  du  roy  Henry  ii,  lors  que 
le  roy  François  ii  luy  eut  succédé.  Ce  Roy  estoit  jeune, 
et  se  laissoit  gouverner  par  sa  mère  et  par  les  oncles  de  sa 
femme.  Les  princes  du  sang,  fascliez  de  ce  gouverne- 
ment, mandèrent  au  roy  de  Navarre  que  sa  présence 
estoit  nécessaire  en  Court.  Suy  vant  leur  advis  il  se  ren- 
dit à  Vendosme,  et  de  là  à  la  Court,  où   ses  enne- 
mis luy  firent  aussi-tost  donner  la  charge  de  mener 
madame Elizabeth,  sœur  aisnée  du  Roy,  et  espousée  au 
roy  d'Espagne;  ce  qu'ils  firent  à  deux  desseins  :  l'un, 
afin  de  le  reculer  loing  de  la  Court,  l'autre,  pour-ce 
qu'il  ne  pouvoit  faire  ceste  charge  sans  mescontenter 
le  roy  d'Espagne ,  comme  il  fit,  et  par  conséquent  le 
roy  Très-Chresticn;  car  le  Roy  ayant  conduit  la  Royne 
sa  sœur,  espouse  du  roy  d'Espagne,  jusques  à  Clienon- 
ceau,  il  print  congé  d'elle,  et  elle  s'achemina  avec  le  roy 
de  Navarre  par  la  Guyenne,  pu  la  royne  de  Navarre  et 
le  prince  son  fils  vindrent  au  devant,  et  la  receurent 

(0  Oui  bien. 

fort  magnifiquement  par  toutes  leurs  maisons  où  elle 
passa.  Elle  alloit  en  Espagne  avec  un  regret,  et  mcsmes 
ne  faisoit  que  demander,  si  tost  qu'elle  voyoit  quelque 
beau  chasteau,  ou  que  l'on  luy  presentoit  quelque 
chose  de  gentil  :  «  Y  a-t-il  d'aussi  belles  maisons  en 
Espagne  ?  y  a-t'il  de  cela  en  Espagne?  » 

Arrivez  en  Bearn,  le  roy  de  JNavarre  fit  marquer  le 
premier  logis  pour  luy,  comme  roy  absolu  ,  et  le 
second  pour  la  royne  d'Espagne,  et  fut  ainsi  marqué  : 
quoy  que  les  mareschaux  des  logis,  tant  françois  qu'es- 
pagnols, le  contestassent,  il  leur  falut  endurer  ;  mesmes 
dedans  Roncevaux,  qui  est  terre  du  roy  d'Espagne,  le 
logis  dudit  sieur  roy  de  Navarre  fut  marque'  absolu- 
ment pour  le  Roj ,  et  falut  que  l'archevesque  de  To- 
lède et  l'evesque  de  Burgos  l'appellassent  et  recogneus- 
sent  roy  de  Navarre  auparavant  que  jamais  il  leur 
voulust  délivrer  ladicte  madame  Elizal)eth,leur  royne 
promise.  Son  fils  le  prince  de  Navarre  y  estoit  tenant 
son  rang  près  de  la  royne  Jeanne  sa  mère,  et  cela  fut 
ainsi  enregistré,  et  ce  d'autant  que  ladicte  terre  de  Ron- 
cevaux est  de  l'ancien  domaine  de  la  haute  Navarre. 
La  royne  Elizabetli  estant  délivrée  en  leurs  mains, 
où  estoit  aussi  le  duc  d'Alve,  le  Roy,  la  Royne  et  le 
prince  la  baisèrent  pour  luy  dire  à  Dieu  ,  ce  que  ledict 
sieur  duc  d'Alve  faisoit  semblant  de  ne  trouver  nulle- 
ment bon;  et  ladicte  princesse  oyant  ces  mots,  que  luy 
dirent  l'archevesque  de  Tolède:  Audi  ,Jîlia,  et'vide^ 
inclina  aurem  tuani ,  et  l'evesque  de  Burgos  :  Oblii'i- 
scerepopidumtuwn , et domum patris tuij  elle  se  pasma 
entre  les  bras  du  roy  de  Navarre,  et  de  fait  aussi  elle 
sortit  de  France  avec  un  grand  regret.  Estant  reve- 
nue de  pasmoison  elle  partit,  et  le  rov  de  Navarre, 

repassant  parla  basse  Navarre,  s'en  vint  à  Pau,  où  il 
demeura  jusques  à  tant  que  M.  le  cardinal  de  Bourjjon 
son  frère  et  le  cardinal  d'Armagnac  allèrent  le  quérir, 
à  cause  de  la  prévention  intentée  contre  M.  le  prince 
de  Condé  son  frère,  et  contre  luy-mesmes.  Quant  au- 
dit sieur  prince,  on  luy  imputoit  d'estre  chef  muè't  de 
l'entreprise  d'Amboise,  laquelle  avoit  esté  brassée 
contre  le  Roy  par  aucuns  soy  disans  esmeus  pour  le 
bien  de  l'Estat,  affinde  deschasser  les  princes  de  Guise 
d'auprès  du  Roy,  ety  approcher  les  princes  de  son  sang. 
On  appella  ces  remuéurs  en  ce  temps-là  les  friboux, 
qui  est  un  mot  équivalent  à  libertin. 

Or  ledit  sieur  prince  estoit  lors  à  Amboise,  où  son 
logis  fut  visité  exactement  chez  un  médecin  nommé  La 
Gardette.  Il  fut  enquis  par  le  Roy  j  mais  il  s'excusa  fort 
bien,  et  n'eurent  ses  ennemis  pour  lors  aucune  prise 
sur  luy  :  et  depuis  il  s'en  alla  en  Bearn  vers  le  roy  de 
Navarre  son  frère.  En  son  absence  on  fit  telle  recher- 
che sur  luy,  qu'il  eut  assignation  à  comparoistre  de- 
vant le  Roy. 

Quant  au  roy  de  Navarre,  lequel  avoit  fait  le  roy 
envers  la  roy  ne  d'Espagne,  ce  qui  fut  noté,  il  y  en  eut 
divers  bruicts  :  on  presumoit  aussi  qu'il  estoit  de  l'in- 
telligence susdite.  Le  point  plus  important  contre  luy 
fut  qu'il  avoit  preste  l'oreille  à  un  nommé  Bois-nor- 
mand, surnommé  La  Pierre,  et,  par  sa  persuasion,  à 
Théodore  de  Beze,  qui  estoit  allé  de  Genève  en  Bearn. 
Ils  vindrent  donc  pour  se  justifier,  et  y  eut  lors  grand 
danger  pour  tous  les  deux. 

Le  prince  de  Condé  fut  arresté  prisonnier  à  Orléans, 
et,  pendant  que  l'on  luy  faisoit  son  procès,  le  Roy  fut 
conseillé  par  les  ennemis   de  la  maison  de  Bourbon 

i6. 

qu'il  failloit  se  desfaire  des  deux  frères.  Pour  ce  faire, 
il  fut  résolu  de  faire  trancher  la  teste  à  M.  le  prince  de 
Condé,  et  de  tuer  le  roy  de  Navarre.  De  celuy-là  le 
procès  se  faisoit,  et  n'y  avoit  plus  que  le  point  de  l'exé- 
cution. De  celuy-cy  laRoyne-mere  l'empesclia,  à  cause 
que  l'on  avoit  résolu  que  le  Roy  mesrae  donneroit  un 
coup  de  dague  au  roy  de  Navarre  en  le  faisant  venir 
parler  à  luy,  et  qu'incontinent  gens  attitrez  sorti- 
roient  pour  l'achever.  Elle  ne  put  consentir  qu'il  fist 
un  tel  meurtre  de  sa  main  propre  :  elle  luy  deflend. 
Le  roy  de  Navarre  est  adverty  de  ceste  entreprise, 
et  qu'il  se  gardast,  s'il  estoit  mande  pour  parler  au 
Roy,  de  parler  hautement,  et  que  de  ses  douces  pa- 
roles dependoit  sa  vie.  Ayant  receu  cest  advis,  il  dit  à 
Cotin,  qui  depuis  la  mort  du  roy  Henry  d'Albret  le 
servoit  d'homme  de  chambre,  car  il  estoit  un  des  an- 
ciens serviteurs  domestiques  de  la  maison  de  Navarre: 
«  Cotin,  si  on  me  tue  de  sang  froid,  ainsi  que  j'ay  eu 
advis  que  mes  ennemis  ont  résolu  de  faire,  je  t'en- 
charge  qu'estant  tué,  tu  trouves  moyen  d'avoir  ma  che- 
mise avec  mon  sang,  et  que  lu  la  monstres  à  mon  fils.  » 
Ce  prince  prejugeoit  dèslors  la  valeur  et  le  courage 
de  son  fils  pour  ne  laisser  un  tel  acte  sans  vengeance. 
Le  roy  de  Navarre  fut  mandé  pour  parler  au  Roy  : 
oultre  qu'il  estoit  courtois  et  doux  naturellement,  il 
se  disposa  du  tout  d'estre  discret  en  paroles.  Ce  ne  fu- 
rent que  rudes  paroles  que  le  Roy  luy  tint  touchant  ce 
qu'il  avoit  faict  le  roy  à  Roncevaux  en  la  conduite  de 
la  roy  ne  d'Espagne,  et  de  plus,  qu'il  avoit  retiré  en 
ses  pays  de  Bearn  ceux  qui  estoient  infectez  de  la  nou- 
velle opinion,  et  qu'il  les  supporloit.  On  tient  que  la 
modestie  dont  usa  alors  le  roy  de  Navarre  en  ses  res- 

ponces,  fut  la  principale  cause  que  le  dessein  pris  de 
le  tuer  ne  fut  exécute'.  Et  peu  de  jours  après  le  roy 
François  ii  mourut. 

Par  son  decez  le  roy  Charles  ix  vint  à  la  couronne 
en  bas  aage.  Les  estats  estoient  assemblez  à  Orléans. 
Anthoine,  roy  de  Navarre,  voyant  le  cours  des  affaires, 
céda  par  sa  prudence  à  la  Roync  mère  du  Hoy,  Cathe- 
rine de  Medicis,  la  qualité  de  régente  ('  ) ,  et  luy  se  con- 
tenta d'estie  lieutenant  gênerai,  à  la  charge  qu'ils  ne 
feroient  rien,  luy  ny  elle,  l'un  sans  l'autre.  Par  niesme 
moyen  le  prince  de  Condé  fut  justifié.  La  roy  ne  Jeanne 
de  Navarre  durant  ce  temps  estoit  demeurée  en  Bearn 
avec  le  prince  de  Navarre  et  madame  Catherine  ses 
enfans.  Le  Roy  son  mary  la  manda  lors,  et  ses  enfans 
aussi.  C'est  la  seconde  fois  que  le  Roy  à  présent  régnant 
vint  en  France  estant  encore  enfant. 

De  ce  temps -là  il  y  eut  de  grands  remuëmens  à 
cause  des  opinions  de  Calvin  et  Beze,  principaux  au- 
theurs  de  ceste  religion  que  l'on  appelle  aujourd'huy 
la  religion  prétendue  reformée.  Plusieurs  grands  et 
petits  suivirent  ceste  nouveauté.  Le  roy  de  Navarre 
s'y  cuyda  embrouiller,  dequoy  la  royne  Jeanne  l'en 
destourna  du  commencement  que  de  Beze  et  La  Pierre 
furent  en  Bearn,  et  ne  consentoit  point  à  ces  nouvelles 
opinions,  pour  une  particularité  qu'elle  disoit  avoii 
veu  durant  le  vivant  de  la  feue  royne  Marguerite  sa 
mère,  touchant  une  aumosne  de  deux  mil  escus  que 
ladicte  Royne  avoit  baillez  pour  secourir  les  affligez 

(•)  La  qualité âc  rcgente.  Catherine  de  Médicis  gouverna,  pendant 
la  minorité  de  Charles  ix,  sans  prendre  ce  titre.  Elle  n^en  fut  revêtue 
qu'après  la  mort  de  co  prince,  jiiscju'au  moment  où  Henri  m,  <jiii  éloit. 
•n  Pologne,  vint  prendre  possession  du  trône. 

de  ces  nouvelles  opinions,  dont  les  ministres  qui  en 
eurent  la  charge  en  avoient  grandement  abusé  au  con- 
traire de  son  intention  :  ce  qu'ayant  sceu  elle  les  en  avoit 
repris;  mais  que  sa  mère,  pour  ce  bienfaict,  n'avoit  re- 
ceu  d'eux  que  du  blasme  dans  certaines  lettres  qu'ils 
avoient  envoyées  pour  se  purger  de  ce  fait  aux  autres 
ministres  de  ceste  religion.  C'estoient  lors  les  raisons 
de  la  royne  Jeanne  :  neantmoins  elle  s'y  laissa  aller 
après  qu'elle  eut  veu  le  colloque  de  Poissi ,  et  puis  l'e- 
dict  de  janvier;  et  mesmes  aussi  la  Royne  mère,  Ca- 
therine de  Medicis ,  en  ce  temps  là  voulut  voir  que 
c'estoit  d'une  telle  doctrine,  mais  elle  ne  se  départit 
point  de  l'Eglise. 

Après  que  la  royne  Jeanne  eut  veu  que  le  roy  de 
Navarre  son  mary  s'estoit  résolu  de  demeurer  en 
France,  et  qu'il  s'accordoit  avec  le  triumvirat,  que  l'on 
appella  lors  ainsi  pour-ce  que  c'estoit  une  association 
qu'avoient  faicte  messieurs  le  connestable  de  Montmo- 
rency, le  duc  de  Guise  et  le  mareschal  de  Sainct  An- 
dré, pour  faire  vuider  la  France  à  tous  ceux  de  ladite 
religion  prétendue  reformée  (car  ceux-là  se  trompent 
qui  ont  compris  le  roy  de  Navarre  au  nombre  des  trois; 
mais  il  y  adhéra  par  le  moyen  que  trouva  le  connes- 
table de  luy  faire  commander  par  le  roy  Charles,  dans 
Meleun,  de  ne  l'abandonner  pas),  lors  donc  la  royne 
Jeanne  se  retira  en  ses  pays  de  Bearn  pour  y  vivre 
librement  en  la  nouvelle  religion,  laissant  toutesfois, 
h  son  grand  regret,  le  prince  de  Navarre  son  fils  en 
la  court  de  France  près  du  roy  Charles,  auquel  on  le 
fit  retenir,  et  le  Roy  son  père  le  voulut  bien  aussi; 
mais  elle  luy  bailla  pour  précepteur  le  sieur  de  La 
Gaucherie,  fort  docte  aux  langues  grecques,  qui  estoit 

tle  l'opinion  nouvelle,  lequel  l'enseigna  par  forme  d'u- 
sage sans  préceptes,  comme  nous  ajiprenons  nos  lan- 
gues maternelles,  et  principalement  il  luy  enseignoit 
des  sentences  grecques  sélectes,  qu'il  luy  faisoit  dire 
par  cœur  sans  les  escrire  ny  les  lire,  et  les  luy  faisoit 
apprendre  par  fréquente  recitation ,  dont  j'ay  eu  ccst 
honneur  en  ce  temps-là  de  servir  ce  prince,  en  escri- 
vant  lesdites  sentences  pour  luy  en  faire  faire  les  répé- 
titions. Entr'autres  il  le  tint  fort  long  temps  sur  celle 
qui  dit  :  Su  ço-^ix^EÛeiv  ttiv  çaaiv  airo  vni  woXewî,  qui  cst  à  dire  : 
Iljaut  chasser  la  sédition  de  la  ville ,  etc. 

Après  les  prises  de  Blois,  Poictiers  et  Bourges,  tout 
le  royaume  estant  en  armes,  le  roy  de  Navarre  alla 
avec  l'armée  royale,  dont  il  estoit  chef,  assiéger  Roiien, 
où,  estant  blesse'  d'une  harquebuzade  parl'espaule,  il 
mourut  fort  catholiquement  et  chrestiennement  à  Ân- 
delis  dans  quelques  jours  après  sa  blessure,  ayant  de 
grands  regrets  de  laisser  le  royaume  de  France  en  tels 
troubles,  et  ses  enfans  si  petits  et  en  bas  aage  comme 
ils  estoient. 

La  roy  ne  de  Navarre,  après  son  decez,  renouvella 
avec  les  pays  de  là  les  Pirenées  leurs  pazeries  an- 
ciennes, qui  est  de  se  maintenir  les  uns  les  autres  réci- 
proquement, en  cas  que  le  roy  de  France  et  celuy 
d'Espagne  se  voulussent  faire  guerre  l'un  à  l'autre  en- 
tr'eux,  tant  deçà  que  delà  les  monts.  Elle  s'entretint 
aussi  en  bonne  amitié  avec  le  roy  de  France  et  la 
Royne  sa  mère.  Le  roy  d'Espagne  mesraes  la  re- 
chercha encore  après  la  mort  de  sa  femme  la  royne 
Elizabeth;  mais  elle  se  contenta  d'estre  asseurée  de  sa 
bonne  volonté. 

Cependant  le  prince  tle  Navarre  estoit  eslevé  près  le 

roy  Charles,  et  monstroit  en  son  jeune  aage  d'enfance 
une  grande  dextérité  d'esprit  :  de  toutes  les  sentences 
qu'il  a  apprises,  il  n'en  a  affecté  pas  une  tant  comme 
celle  qui  dit  :  ^  vwâv  tï  à-oôaverv;  aut  'vincere^  aut  mori, 
de  laquelle  il  usa  en  une  blancque  qui  fut  ouverte, 
l'an  i563  et  i564,  dans  le  cloistre  Sainct  Germain  de 
l'Auxerrois,  là  où  par  plusieurs  fois  ce  billet  fut  leu, 
et  emporta  plusieurs  lienefices.  La  Roy  ne  mère,  Ca- 
therine de  Medicis ,  vouloit  sçavoir  de  luy  mesmes 
que  c'estoit  à  dire,  ce  qu'elle  ne  put  jamais  obtenir  de 
luy,  et  ne  voulut  s'expliquer,  quoy  qu'il  ne  fust  lors 
qu'un  enfant.  Neantraoins  elle  en  sçavoit  bien  le  sens, 
car  elle  estoit  trop  bien  assistée;  mais  elle  défendit  de 
luy  en  apprendre  plus  de  telles,  disant  que  c'estoit 
pour  le  rendre  opiniaslre. 

En  tout  le  gi^and  voyage  que  le  roy  Charles  fit  au- 
tour de  son  royaume  l'an  i564  et  i565,  le  prince  de 
Navarre  l'accompagna ,  et  se  monstra  courageux  à  se 
représenter  au  rang  qui  luy  appartenoit  en  toute  révé- 
rence, si  bien  qu'on  ne  le  pouvoit  vaincre  d'honnesteté 
ny  emporter  de  bravade,  prévoyant  tousjours  le  but 
des  actions;  et  sur  tout,  estant  en  ses  terres  durant  ce 
grand  voyage ,  il  se  fit  admirer  des  François  et  re  - 
douter  des  Espagnols  dez  son  bas  aage ,  si  bien  qu'à 
Bayonne  le  duc  de  Médina  de  Rioseco ,  le  voyant  si 
gaillard,  dit  ces  mots  :  Me  parece  este  principe  6  es 
emperador  6  lo  ha  de  ser  (0- 

En  l'an  i566  la  royne  de  Navarre  vint  en  Cour,  oii 
le  cardinal  de  Bourbon ,  son  beau  frère ,  luy  suscita 
procès  pour  sa  légitime  de  la  maison  de  Yendosme,  à 
laquelle  toutesfois  il  avoit  renoncé  en  faveur  de  son 

(0  II  m'est  avis  que  ce  prince  est  empereur  ou  doit  l'êtra. 

mariage  avec  le  feu  roy  de  Navarre,  Anthoine,  aisné 
de  ladite  maison  ;  mais,  i^our  la  hayne  qu'il  portoit  à 
ceux  de  la  religion  prétendue,  dont  la  Royne  estoit,  il 
s'en  pretendoit  révoqué.  Le  roy  Charles,  en  son  con- 
seil, y  interposa  son  authorité,  et  elle,  sur  ces  occur- 
rences, requit  Sa  Majesté'  d'aller  voir  ses  maisons  de 
Marie  en  Picardie,  là  où  elle  mena  le  prince  son  fils, 
d'où  elle  revint  en  Court.  Peu  après  elle  prit  aussi 
congé  d'aller  voir  ses  maisons  de  Vendosme,  Beau- 
mont,  Saincte  Suzanne,  La  Flesche,  et  autres  belles 
terres  en  ces  quartiers  là,  appartenantes  au  prince  son 
fUs,  qu'elle  menoitavec  elle;  mais  aussi-tost  qu'elle  fut 
passée  en  Poictou,  elle  se  retira  en  ses  pays  au  delà  de 
la  Garonne,  emmenant  son  fils  avec  elle,  qui  estoit  le 
principal  dessein  pour  lequel  elle  estoit  venue  en  la 
court  de  France,  lequel  elle  fit  depuis  instruire  par 
ses  ministres  en  leur  religion,  et  le  pourveut  d'un  autre 
précepteur  que  le  sieur  de  La  Gaucherie,  d'autant  qu'il 
estoit  decedé,  et  luy  bailla  Florent  Chrestien,  l'un  des 
anciens  serviteurs  de  la  maison  de  Vendosme,  homme 
versé  en  toutes  bonnes  lettres  et  en  la  poésie,  à  quoy 
la  Royne  se  plaisoit  :  et,  pour  instruire  madame  sa  fille, 
elle  luy  bailla  le  sieur  de  La  Roche,  fils  du  docte  Sal- 
monée  Macrin,  compagnon  de  Budée. 

La  royne  de  Navarre,  n'ayant  pris  congé  du  roy 
Charles  et  de  sa  Court  que  par  lettres  qu'elle  rescrivit 
du  milieu  de  son  chemin,  fit  dèslors  conjecturer  à  plu- 
sieurs ce  qui  advint  depuis  aux  troubles  de  l'an  156^, 
durant  lesquels  se  donna  la  bataille  de  Sainct  Denis , 
où  mourut  M.  le  connestable  d'une  blessure  qu'il  y 
receut.  Mais  la  paix  faicte  durant  le  siège  de  Char- 
tres mit  fin  aux  seconds  troubles  de  la  France,  com- 

mencez  par  ceux  de  la  religion  prétendue  reformée. 

Les  huguenots,  qui  avoient  contraint  le  Roy  et  les 
catholiques  de  se  sauver  de  Meaux  dans  Paris  au  com- 
mencement des  seconds  troubles,  et  qui  avoient  les 
premiers  rompu  le  premier  edict  de  pacification,  fu- 
rent estonnez  que  les  catholiques  rompirent  le  second 
edict  de  pacification  en  septembre  l'an  i568,  et  vou- 
lurent avoir  leur  revanche,  pour  les  faire  courir  à  leur 
tour,  au  commencement  des  Iroisiesmes  troubles.  La 
prise  des  armes  des  uns  et  des  autres,  et  les  propos 
communs  qui  en  furent  publiez  lors,  et  ce  qui  s'y 
passa,  est  escrit  en  plusieurs  histoires,  et  tous  s'accor- 
dent que  les  huguenots  furent  contraincts  de  s'esloi- 
gner  de  Paris,  et  passer  la  Loire  où  ils  peurent.  Or- 
léans, qui  leur  avoit  servy  de  rctraicte  aux  premiers 
et  seconds  troubles,  leur  estant  oste',  ils  se  retirèrent 
à  La  Rochelle,  qui  leur  servit  de  seure  retraicte. 

Au  commencement  de  ces  troisiesmes  troubles,  la 
royne  Jeanne  de  Navarre  et  le  prince  son  fds  estoient 
en  leurs  pays  au  delà  de  la  Garonne.  Le  mareschal  de 
Monluc  avoit  eu  charge  d'y  prendre  garde  et  de  s'en 
asseurer,  avec  commandement  de  les  amener  tous  deux 
en  Cour  auprès  du  Roy.  Elle  en  fut  advertie,  estant  à  Ne- 
rac,  par  ledit  sieur  de  Monluc,  auquel  elle  dit  qu'elle 
estoit  disposée  de  faire  la  volonté  du  Roy  5  mais,  après 
qu'elle  eut  eu  advis  que  M.  le  prince  de  Condé,  avec 
madame  la  princesse  sa  femme,  et  messieurs  les  princes 
ses  enfans,  s'estoient  sauvez  de  Noyers,  comme  avoit 
fait  aussi  M.  l'admirai  de  Chastillon  et  son  frère,  le 
sieur  d'Andelot,  qui  estoit  lors  auprès  de  Vitré  en 
Bretagne,  et  qu'ils  avoient  passé  Loire  et  estoient  en 
Poictou,  elle  se  résolut  de  les  aller  trouver,  et  laisser 

le  raarcschal  de  IMonluc  avec  ses  pretensions.  Exécu- 
tant son  dessein,  elle  prit  un  soir  le  chemin  avec  M.  le 
prince  de  Navarre  et  madame  Catherine  ses  enfans, 
laissant  tout  son  train  à  Nerac  comme  si  elle  y  eust 
encore  esté,  et  fut  incontinent  coule'e  en  trente -six 
heures  jusques  à  Monlieu  en  Xaintonge ,  de  là  oîi 
M.  le  prince ,  M.  l'admirai  et  le  comte  de  La  Roche- 
foucault,  bien  accompagnez,  l'allerent  recevoir,  d'où 
elle  se  rendit  avec  eux  à  Coignac  en  Angoumois,  et 
de  là  à  Tonné-Charente  en  Xaintonge,  oii  elle  dédia 
M.  le  prince  de  Navarre  son  fils  à  deffendre  la  reli- 
gion qu'elle  suivoit,  et  à  venger  l'honneur  des  princes 
du  sang  dont  il  tenoit  le  premier  rang,  et  envoya  au 
roy  Charles  la  déclaration  des  causes  et  raisons  qui 
l'av oient  meue  à  ce  faire. 

C'estoit  une  roy  ne  d'un  bel  esprit;  elle  fit  elle-mesme 
une  deploration ,  tant  en  prose  qu'en  vers  françois,  de 
ce  que  l'on  avoit  poursuivy  à  mort  et  contraint  mes- 
sieurs les  princes  du  sang  de  se  sauver  avec  leur  père, 
et  mesmes  M.  le  comte  de  Soissons  qui  estoit  encor  au 
berceau.  Ces  troisiesmes  troubles  donc  se  commencè- 
rent sous  sa  protection,  et  tout  se  fit  tant  en  son  nom 
que  de  messieurs  les  princes  de  Navarre  et  de  Condé. 

Le  Roy  fut  estonné  de  cela.  M.  le  prince  de  Navarre 
donc  estoit  chef  de  toutes  les  expéditions  de  guerre,  et 
luy  en  fut  déféré  l'honneur  par  M.  le  prince  de  Condé 
son  oncle,  comme  à  luy  appartenant  de  droict  d'ay- 
nesse,  et  comme  estant  fils  de  roy  et  roy  ne  souverains. 

Ce  prince  avoit  esté  nourry  dès  le  berceau  à  la  peine; 
depuis  la  mort  de  son  père  il  avoit  i  eceu  plusieurs  af- 
flictions domestiques,  et  maintenant  le  voicy  comme 
u  i'eschole  sous  la  conduitte  de  deux  grands  chefs  d'ar- 

mées,  telsqu'estoient  M.  le  prince  de  Condé  son  oncle 
et  l'admirai  de  Chastillon,  affîn  d'estre  instruit  à  la 
guerre.  Il  estoit  jeune,  mais  il  avoit  beaucoup  de  va- 
leur, accompagnée  d'une  naïfvete'  d'esprit  et  d'un  bon 
jugement.  Aux  endroicts  où  il  se  trouva  durant  ces 
troisiesmes  troubles,  si  ce  qu'il  dit  aux  plus  vieux  ca- 
pitaines de  l'armée  eust  esté  suivy,  les  événements 
n'eussent  esté  tels  qu'ils  furent  depuis,  ny  ceux  de  son 
party  n'eussent  receu  tant  de  pertes  et  ruynes  comme 
ils  receurent  alors.  L'on  a  remarqué  que  quand  les 
deux  armées  se  voulurent  combattre  à  Loudun,  où  il 
faisoit  un  extrême  froid,  que  ledict  sieur  prince  de 
Navarre  jugea  que  si  M.  le  duc  d'Anjou  eust  eu  de- 
quoy  il  eust  attaqué,  ce  que  ne  faisant  pas  qu'il  fal- 
loit  l'attaquer,  et  que  la  victoire  leur  en  demeureroit. 
Surquoy  plusieurs  ont  depuis  tenu  que  si  on  l'eust 
creu,  que  Monsieur,  frère  du  Roy,  estoit  en  danger 
d'estre  pris. 

En  la  journée  de  Bassac,  quand  il  vid  qu'on  se  ré- 
solut au  combat  il  leur  dit  :  «  Quel  moyen  de  combat- 
tre? nos  troupes  sont  trop  divisées  et  celles  des  enne- 
mis sont  joinctes,  et  leur  force  est  trop  grande;  de 
combattre  à  ceste  heure,  c'est  perdre  des  gens  à  crédit. 
J'avois  bien  dit  que  nous  nous  amusions  trop  de  voir 
jouer  des  comédies  à  Nyort  au  lieu  de  faire  assembler 
nos  troupes  puisque  i'ennemy  amassoit  les  siennes.  » 
Aussi  ceste  bataille  fut  perdue  par  ceux  de  la  religion 
prétendue  reformée,  et  M.  le  prince  de  Condé  y 
fut  tué. 

Pour  la  bataille  de  Montcontour,  tous  les  hommes 
qui  s'entendent  en  l'art  militaire  ont  remarqué  que 
l'admirai  ne  devoit  pas  faire  venir  en  l'armée  ledit 

sieur  prince  de  Navarre,  s'il  ne  vouloit  qu'il  combalist, 
ny  M.  le  prince  de  Condé  dernier  decede',  et  ont  noté 
que  M.  l'admirai,  en  dressant  la  bataille,  les  fit  tenir 
avec  M.  le  comte  Ludovic  sur  la  coline  qui  avoit  esté 
gaiguée  le  vendredy  précèdent,  pour  contenter  ledit 
sieur  prince  de  Navarre,  qui  vouloit  voir  la  bataille  et 
s'y  vouloit  mesler  à  toute  force;  et  mesmes,  quand  il 
vit  au  commencement  du  combat  que  l'admirai,  fai- 
sant une  charge  à  l'advantgarde  de  monseigneur  le  duc 
d'Anjou,  l'avoit  enfoncée,  le  prince,  qui  voyoit  ceste 
charge,  disoit  :  «  Donnons,  mes  amis,voylà  le  point  de  la 
victoire,  ils  branslent.  »  Ce  qui  estoit  vray,  car  si  le 
comte  Ludovic  au  lieu  de  se  tenir  coy,  voulant  garder 
lesdits  sieurs  princes,  eust  fait  une  charge  avec  tout  ce 
hot  qui  estoit  de  quatre  mil  chevaux,  il  eust  merveil- 
leusement esbranlé  l'armée  de  Monseigneur,  et  Otte 
Flotte  ,  alcman,  qui  conduisoit  les  reistres  catholi- 
ques pour  le  comte  de  Mansfeld,  lequel  rompit  la  ba- 
taille huguenote,  n'eust  passé  plus  outre,  et  n'eussent 
eu  loisir  les  sieurs  de  Biron  et  Carnavalet  de  faire  mettre 
bas  à  l'infanterie,  qui  se  vid  incontinent  dénuée  de  ca- 
valerie par  la  belle  charge  que  luy  avoit  faicte  Otte 
Flotte,  qui  la  bouleversa, dont  s'ensuivit  la  route  en- 
tière de  la  bataille;  neantmoins  ledit  comte  Ludovic 
ne  laissa  de  faire  une  belle  retraite  avec  son  hot. 

Ceste  nourriture  comme  à  la  rustique  que  le  roy 
Henry  d'Albret,  père  grand  dudict  sieur  prince  de 
Navarre,  luy  avoit  fait  donner  en  sa  jeunesse,  fit  qu'il 
supporta  avec  plus  de  patience  les  veilles  et  la  fatigue 
qu'il  endura  en  ce  grand  et  laborieux  circuit  du 
royaume  qu'il  fit,  commandant  à  l'armée  avec  la  con- 

duitte  de  l'admirai,  jusqu'à  tant  que  la  paix  fut  faicto 
à  René  le  Duc  ('). 

Après  ceste  paix  ce  prince  revint  trouver  la  Roy  ne 
sa  mère  à  La  Rochelle,  de  là  où  pour  la  troisiesme  fois 
avec  elle  il  retourna  en  Bearn,  oiî  estant  l'an  167  i  et 
i57'2,  il  revint  encor  par  le  commandement  de  ladite 
Roy  ne  sa  mère,  qui  estoit  venue  la  première  à  Paris. 
Mais  il  receut  les  nouvelles  de  sa  mort  dans  Chaunay 
enPoictou,  aumesmelieu  où  son  père  le  roy  Anthoine 
avoit  este'  appelle'  roy. 

Ce  prince  n'avoit  que  dix-neuf  ans  quand  il  fut  ap- 
pelle roy  de  Navarre,  et ,  lors  que  la  Royne  sa  mère 
luy  faisoit  plus  de  besoin,  Dieu  la  retira  à  soy;  aussi  a 
on  remarqué  qu'en  ce  temps-là  il  eut  trois  grands 
heurts  d'afflictions.  Le  premier  a  esté  lorsqu'il  se  vid 
ainsi  réduit  en  orphanité,  et  tous  ses  moyens  engagez 
par  les  conventions  de  son  mariage  accordé  avec  ma- 
dame Marguerite,  sœur  du  roy  Charles  ix.  Le  second 
fut  en  ceste  calamité  publique  du  jour  Sainct  Berthe- 
lemy,  là  où  il  pensoit  estre  au  dernier  de  sa  vie.  Le 
troisiesme  fut  sa  détention,  qui  advint  quand  le  roy 
Charles  ix  mourut.  En  cest  endroict  je  diray  ce  qui 
luy  advint  le  jour  que  ce  Roy  mourut. 

Le  roy  Charles,  se  sentant  près  de  sa  fin,  après  avoir 
esté  long  temps  sans  sonner  mot,  dit  en  se  tournant, 
et  comme  s'il  se  fustresveillé:^^/?eZZe2  mon  frère.  La 
Royne  mère  estoit  présente,  qui  envoya  soudain  qué- 
rir monseigneur  le  duc  d'Alençon.  Le  Roy,  le  voyant, 
se  retourna  de  l'autre  costé,  et  dit  derechef:  «  Qu'on 
face  venii'  mon  frère.  »  La  Royne  sa  mère  luy  dit  : 

(0  A  René  le  Duc:  Arnay-le-Duc.  Ce  ne  fut  point  là  cpie  la  paix 
fut  faite  :  les  deux  partis  la  signèrent  à  Saint-Germain  le  8  août  1570. 

c(  Monsieur,  je  ne  sçay  pas  qui  vous  demandez,  voylà 
vostre  fiere.  »  Le  Roy  se  fascha,  et  dit  :  «  Qu'on  aille 
quérir  mon  frère  le  roy  de  Navarre,  c'est  celuy-là  qui 
est  mon  frère.  »  La  Ixoyne  mère,  voyant  son  désir, pour 
le  contenter  l'envoya  quérir.  Mais,  pour  quelques  «on- 
siderations  à  elle  seule  cogneues,  elle  commanda  au 
capitaine  des  gardes  Nancey  que  l'on  le  fist  passer  par 
dessous  les  voustes.  L'on  alla  dire  au  roy  de  Navarre 
qu'il  vinst  parler  au  Boy.  A  ce  commandement  ce 
prince  a  dit  plusieurs  fois  depuis  qu'il  sentit  en  son 
amc  une  trance  et  appréhension  de  la  mort,  si  bien 
qu'il  n'y  vouloit  point  aller.  Mais  le  roy  Charles  insis- 
tant tousjours  qu'on  le  fist  venir,  la  Royne  mère  le  fit 
asseurer  qu'il  n'auroit  point  de  mal,  dequoy  toutcsfois 
il  ne  se  fioit  pas  trop.  Il  estoit  assisté  du  vicomte  d'Au- 
chy  depuis  sa  détention,  qui  l'asseura  aussi  qu'il  n'au- 
roit point  de  mal.  Il  s'achemina  sur  sa  parole;  mais, 
ayant  veu  sous  lesdites  voustes  des  halebardiers  et  har- 
quebusiers  arrangez ,  et  qu'il  falloit  qu'il  passast  au 
milieu  d'eux,  il  se  voulut  retirer  en  arrière  ;  mais  les- 
dicts  sieurs  vicomte  et  capitaine  des  gardes  luy  dirent 
derechef  qu'il  n'auroit  nul  mal  ;  aussi  qu'il  voyoit  que 
les  soldats  luy  faisoient  la  révérence ,  ce  qui  fut  cause 
qu'il  passa,  et,  montant  par  un  degré  desrobé,  l'on  le 
fit  entrer  dans  la  chambre  du  Roy,  lequel  soudain  qu'il 
le  vid  se  retourna  vers  luy,  et  luy  tendit  les  bras.  Le 
roy  de  Navarre,  tout  esmeu,  pleurant  et  souspirant, 
alla  de  genoux  jusques  aux  pieds  du  lict.  Le  roy  Char- 
les, l'ayant  fait  approcher,  l'embrassa  estroictement  et 
le  baisa,  luy  disant  ces  paroles:»  Mon  frère,  vous  per- 
dez un  bon  maistre  et  un  bon  amy.  Je  sçay  que  vous 
n'estes  point  du  trouble  ([ui  m'est  survenu:  si  j'eusse 

voulu  croire  ce  qu'on  m'en  vouloit  dire,  vous  ne  fus- 
siez plus  envie;  mais  je  vous  ay  tousjours  aymé,je  me 
fie  en  vous  seul  de  ma  femme  et  de  ma  fille,  je  les  vous 
recommande.  Ne  vous  fiez  en  N...,  mais  Dieu  vous  gar- 
dera. »  La  Royne  mère  interrompit  le  roy  Charles,  di- 
sant :  «  Monsieur,  ne  dites  pas  cela. — Madame,  je  le  dois 
dire,  et  est  la  vérité.  Croyez-moy ,  mon  frère,  aymez 
moy,  assistez  à  ma  femme  et  à  ma  fille,  et  priez  Dieu 
pour  moy.  Adieu,  mon  frère,  adieu.  »  Le  roy  de  Na- 
varre toutesfois  demeura  là  jusques  à  tant  qu'il  entrast 
en  l'agonie ,  ce  qu'estant  il  se  retiia.  Ce  fut  dans  le  soir 
de  laPentecoste,  l'an  iS']^,  que  mourut  le  roy  Char- 
les et  que  ces  choses  advindrent. 

La  détention  du  roy  de  Navarre  ne  laissa  de  conti- 
nuer jusques  après  le  retour  du  roy  de  Pologne,  et 
après  que  monseigneur  le  duc  d'Alençon,  frère  du  Roy, 
se  retira  de  la  Cour. 

Le  roy  de  Navarre  en  ce  temps-là ,  voyant  ce  qui  se 
passoit,  trouva  moyen  de  se  retirer  hors  de  la  capti- 
vité de  la  Cour.  Il  avoit  esté  par  deux  fois  à  la  chasse 
vers  Villierscoterests,  d'où  il  estoit revenu  à  Paris,  et, 
à  la  troisiesme  fois  qu'il  alla  vers  la  forest  de  Montfort 
Lamaurry,  il  usa  d'une  telle  diligence,  qu'il  se  rendit 
en  peu  de  jours  au  delà  de  la  rivière  de  Loire.  Tous 
ceux  de  la  religion  prétendue  reformée  se  rallièrent  in- 
continent auprès  de  luy;  et,  se  voyant  en  liberté,  il  fit  une 
ample  déclaration  comme  il  avoit  esté  contraint  par 
force  à  la  Sainct  Berthelemy  de  se  départir  de  ceste 
religion,  où  il  avoit  esté  nourry  sans  instruction  ny  au- 
cune disposition  précédente  qui  luy  touchast  en  l'ame. 

Monseigneur  le  duc  d'xllençon  ayant  fait  son  ac- 
cord avec  le  roy  Henry  m,  duquel  il  obtint  un  grand 

accroissement  d'appanage,  outre  l'ordinaire  desenfans 
de  France,  leditsieur  roy  Henry  m,  voyantle  duc  Jean 
Casimir  entre'  en  France  avec  une  arme'e  de  reistrcs 
au  secouis  du  roy  de  Navarre  et  du  prince  de  Coudé, 
et  de  ceux   de    leur  party*  voulut  aussi  pacifier  les 
troubles  de  son  royaume,  et  fit  le  quatriesme  edict  de 
pacification  Tan  iSyô,  sur  lequel,  ainsi  que  nous  avons 
dit  au  commencement  de  ceste  histoire,  l'origine  et 
conception  de  la  ligue  des  princes  et  seigneurs  catho- 
liques fut  bastie;  une  partie  des  effects  de  laquelle  nous 
avons  traicté  jusques  à  la  mort  dudit  bon  roy  Henry  iit 
qui  mourut  sans  enfans,  et  fut  le  dernier  de  la  maison 
des  Valois,  auquel  ledit  sieur  Henry,  roy  de  Navarre, 
succéda   à  la  couronne  de  France,  comme  estant  le 
premier  prince  du  sang  de  la  maison  de  Bourbon,  et 
yssu  de  masle  en  masle  du  roy  sainct  Loys;  car  ce 
prince  estoit,  comme  nous  avons  dit,  fils  d'Anthoine, 
roy  de  Navarre,  qui  fut  fils  de  Charles,  duc  de  Ven- 
dosme,  qui  fut  fils  de  François,  comte  de  Vendosme, 
lequel  estoit  fils  de  Jean,  comte  de  Vendosme,  qui  fut 
fils  de  Loys,  comte  de  Vendosme,  fils  de  Jean,  comte 
de  La  INIarche,  lequel  fut  fils  de  Jacques,  comte  de 
Charolois  et  de  La  ^farche,  et  connestable  de  France, 
qui  estoit  fils  de  Loys  i,  duc  de  Bourbon,  lequel  estoit 
fils  de  monseigneur  Robert  de  France,  quatriesme  fils 
du  roy  sainct  Loys.  Voylà  la  généalogie  du  prince 
qui  doit  commander  cy  après  à  la  France ,  la  purger 
de  sédition,  et  luy  donner  une  heureuse  paix. 

A  son  advenement  à  la  couronne  il  estoit  de  la  le- 

ligion  prétendue  reformée,  en  laquelle  il  avoit  esté 

instruict  dès  sa  jeunesse  par  les  précepteurs  que  l'on 

luy  donna;  il  fut  contrainct  par  force  à  la  Sainct  Ber- 

39.  17 

tlieleniy  de  la  changer,  mais,  si  tost  qu'il  se  vid  en 
liberté,  il  retourna  en  ceste  religion ,  laquelle  il  pro- 
testa de  ne  changer  jamais  par  force   et  contrainte, 
estant  de  (jualité  qu'il  ne  pouvoit  estre  traicté  que  par 
la  raison ,  et  avec  le  respect  qui  luy  estoit  deu  ;   en 
quoy  les  princes  de  la  ligue  se  trompèrent  l'y  pensans 
réduire  par  la  force  durant  le  règne  du  roy  Henry  m, 
car,  au  contraire,  ils  le  firent  resouldre  de  ne  la  changer 
jamais  que  l'on  ne  luy  eust  monstre  qu'il  erroit  en 
icelle,  et  ce  par  un  concile  gênerai  ou  national.  Mais, 
quand  messieurs  les  princes  du  sang  et  les  ofEciers  de 
sa  couronne,   avec  le  respect  et  l'honneur  qu'ils  luy 
dévoient,  l'eurent  supplié  de  se  fléchir  à  leur  requeste, 
et  de  se  laisser  instruire  en  la  religion  et  foy  catho- 
lique, en  laquelle  tous  ses  prédécesseurs  avoient  sainc- 
tement  et  chrestiennement  vescu,  et  que   le   temps 
d'àpresentne  pouvoit  permettre  un  concile  libre  affin 
d'y  disputer  de  la  religion ,  veu  que   telles  disputes 
d'ordinaire  sont  plustost  sources  de  divisions  qu'ins- 
tructions, à  cause  qu'un  chacun  se  tient  ferme  en  son 
opinion,  mais  qu'il  devoit  plustost  mander  les  plus 
anciens  et  doctes  prélats  de  France  pour  luy  donner 
une  saincte  instruction,  et  lesquels  luy  monstreroient 
apertement  la  vérité  de  la  foy  catholique ,  apostolique 
et  romaine,  et  les  erreurs  de  la  religion  prétendue 
reformée,  il  se  laissa  toucher  le  cœur  à  leur  requeste, 
et  leur  promit ,  comme  nous  avons  dit,  de  se  faire  ins- 
truire dans  six  mois ,  ce  qu'il  fit  publier  par  la  décla- 
ration qu'il  en  fit  lors. 

Ceste  déclaration  fut  cause  de  deux  imprimez  qui  se 
publièrent  en  mesme  temps,  l'un  dans  Paris,  l'autre 
dans  La  Rochelle.  Celuy  de   Paris  estoit  une  faulse 

lettre  faite  au  nom  du  Koy,  addrcssanteà  messieurs  de 
Berne  :  cesto  faulseté  estoit  aiîin  d'entretenir  les  peu- 
ples des  villes  de  la  ligue  en  leurs  révoltes,  en  leur 
faisant  accroire  que  la  susdicte  déclaration  du  Roy 
n'estoit  qu'une  dissimulation  ,  et  qu'il  n'avoit  d'autre 
dessein  que  la  ruine  de  la  religion  catholique-romaine. 
Et  l'imprimé  de  La  Rochelle  estoit  un  advis  au  Roy 
pour  ne  changer  de  religion,  alléguant  quelques  rai- 
sons d'Estat  et  les  forces  du  party  huguenot;  mesmes 
l'autheur  supplie  Sa  Majesté'  qu'il  luy  dise  un  mot  à 
l'aureille,  et  qu'il  se  souvienne  des  protecteurs  de 
leur  religion  que  l'on  vouloit  introduire  il  n'y  avoit 
pas  dix  mois.  Mais  les  uns  et  les  autres  se  sont  abusez 
en  leurs  opinions  :  Dieu  en  avoit  disposé  autrement 
pour  le  bien  de  la  France. 

Le  dessein  du  feu  Roy  estoit  de  recouvrer  Paris  :  il 
mourut  lors  qu'il  estoit  en  son  option  de  la  prendre 
par  amour  ou  par  force.  Henry  iv  son  successeur  eust 
aussi  volontiers  succédé  à  ce  dessein  3  mais  ce  qui  fut 
possible  à  l'un  ne  le  pouvoit  pas  estre  si  tost  à  l'autre, 
de  qui  l'authorité  n'a  peu  estre  si  promptement  esta- 
blie  qu'elle  fut  acquise,  car  les  volontez  de  ceux  de 
dedans  affectionnez  au  feu  Roy,  eschauffées  par  son 
approcheuient  et  par  la  conduite  *de  ses  bons  servi- 
teurs, à  aucuns  desquels  il  avoit  commandé  de  se 
tenir  auprès  du  duc  de  Mayenne ,  et  à  d'autres  de  ne 
bouger  de  Paris ,  affin  qu'il  fust  adverty  des  desseins 
de  ses  ennemis ,  suy vant  en  cela  l'exemple  de  David , 
quand  il  dit  à  Chusai  Arachite,  lors  qu'il  fut  con- 
traint de  s'enfuir  de  Hierusalem  pour  la  conspiration 
de  son  fils  Absalon  :  «  Allez  avec  Absalon,  et  luy 
dites  :  O  Roy,  je  suis  ton  serviteur,  souffres  que  je  vive  ; 

17- 

ainsi  que  j'ay  esté  le  serviteur  de  ton  père,  ainsi  seray- 
je  ton  serviteur  j  mais  toutes  les  paroles  que  tu  auras 
ouyes  en  la  maison  d'Absalon,  tu  les  diras  à  Sadoc  et 
a  Abiathar  prestres,  car  avec  eux  sont  leurs  fils,  et 
envoyerez  vers  moy,  par  iceux,  toute  parole  que  vous 
aurez  ouye,  et  dissiperez  aussi  le  conseil  d'Achito- 
phel.  »  Ce  que  Cliusai  Arachite  fit;  il  dissipa  le  conseil 
d'Achitophel,  et  fit  advertir  David  des  resolutions 
d'Absalon  par  les  fils  de  Sadoc  et  d'Abiathar  :  ainsi 
David,  après  la  mort  de  son  fils  Absalon,  et  de  vingt 
mille  hommes  qui  l'avoient  suivy,  rentra  dans  Jéru- 
salem. Geste  histoire  est  descrite  au  second  livre  des 
RojSj,  ctiapitres  i5,  i6,  17, 1 8  et  19,  et  en  la  lisant  on 
void  comme  en  un  tableau  le  succez  des  choses  qui  se 
sont  passées  en  ces  derniers  troubles.  Messieurs  les 
présidents  Brisson  et  de  Blanc-Menil,  et  M.  de  Vil- 
leroy,  ont  esté  les  vrays  Chusais  Aracbites  qui  par 
leurs  prudences  ont  dissipé  le  conseil  des  seize  achi- 
tofelites,  ainsi  qu'il  se  verra  à  la  suitte  de  ceste  his- 
toire \  et  les  prestres  qui  ont  envoyé  les  paroles  ouyes, 
ont  esté  M.  l'abbé  de  Saincte  Geneviefve,  gardien  de 
la  châsse  où  sont  les  reliques  de  saincte  Geneviefve, 
patrone  tutelaire  des^Parisi^ns  envers  Dieu  (ainsi 
qu'estoient  lesdits  Sadoc  et  Abiathar  prestres,  qui 
avoient  en  garde  l'arche  de  l'alliance  en  Jérusalem  ) , 
assisté  de  M.  Seguier,  doyen  de  Nostre-Dame,  de 
messieurs  Benoist,  curé  de  Sainct  Eustache,  de  Cha- 
vaignac,  curé  de  Sainct  Suplice,  de  Morennes,  curé 
de  Sainct  Mederic,  et  autres  bons  docteurs  et  ecclé- 
siastiques, qui  aussi,  parleurs  remonstrances  particu- 
lières qu'ils  firent  aux  grandes  et  honorables  familles 
de  Paris,  les  firent  penser  à  leur  devoir,  et  lesquels 

depuis  embrassèrent  courageusement  l'entreprise  de 
se  remettre  sous  l'obeyssance  royale  :  ce  qu'ils  firent 
ainsi  qu'il  se  verra  cy-après.  Mais  en  un  seul  point  ces 
deux  histoires  se  dilleient,  car  David  ne  fut  point  tué 
par  Achitophel,  ainsi  qu'il  i'avoit  proposé  au  conseil 
de  l'aller  assaillir  subitement  avec  douze  mil  hommes, 
disant  que  le  peuple  estant  lassé  se  voyant  assailly  s'en- 
fuiroit,  et  que  lors  il  frapperoit  le  Roy  désolé;  ce  qui 
n'advint,  car  son  conseil  fut  destourné  par  celuy  de 
Chusay  Arachite,  dont  de  despit  il  s'alla  pendre,  et  la 
rébellion  du  peuple  fut  appaisée  durant  le  règne  de 
David ,  au  contraire  de  ce  qui  est  advenu  en  ces  der- 
niers temps  icy,  car  la  rébellion  du  peuple  n'a  peu 
estre  appaisée  que  du  règne  de  Henry  iv,  pource  que 
les  ennemis  du  roy  Henry  m,  ne  recognoissans  plus 
autre  remède  pour  éviter  la  justice  de  leurs  crimes,  le 
fnent  proditoirement  tuer,  ce  qui  fut  cause  que  la 
penderie  et  destruction  des  seize  achitophelites  n'est 
advenue  qu'après  sa  mort,  et  les  villes  qui  s'estoient 
ostées  de  l'obeyssance  royale  ne  s'y  sont  remises  que 
durant  le  règne  de  Henry  iv,  lequel  donc  voyant,  au 
commencement  de  son  règne,  que  les  affections  de 
ceux  qui  estoient  dans  Paris  soustenans  le  party 
royal  ne  luy  pouvoient  estre  si  tost  transférées,  pour- 
ce  qu'il  y  avoit  prez  de  quinze  ans  que  l'on  ne  I'avoit 
veu  vers  Paris,  ny  aux  provinces  de  deçà  Loire,  ovi 
presque  on  ne  le  cognoissoit  que  par  les  proscriptions 
publiées  contre  luy,  et  ce  par  l'artifice  de  ses  ennemis, 
par  le  moyen  desquelles  ils  avoienl  accoustumé  les 
peuples  à  ne  le  recognoistre  quasi  pas,  et  aussi  ({ue 
plusieurs  seigneurs  avoient  eu  congé  du  feu  Roy  pour 
le  long  séjour  qu'ils  avoient  faict  en  l'armée,  tant  pour 

aller  faire  leur  récolte  ,  que  pour  autres  occasions  qui 
se  présentèrent  lors,  lesquels  seigneurs  luy  ayans  de- 
mandé congé  de  se  retirer  pour  aller,  comme  ils 
disoient,  donner  ordre  en  leurs  gouvernements  et  à 
leurs  affaires,  Sa  Majesté  eut  ceste  force  lors  de  ne 
refuser  aucun  congé  à  ceux  qui  le  luy  voulurent  de- 
mander. M.  d'Espernon  s'en  alla  en  son  gouvernement 
d'AngoumoisetXaintonge.  Plusieurs  autres  seigneurs, 
par  le  congé  de  Sa  Majesté,  s'en  allèrent  en  leurs  gou- 
vernements et  aux  provinces  d'où  ils  estoient.  Mais 
comme  le  sieur  de  Vitry  fut  le  premier  qui ,  au  déclin 
de  la  ligue,  monstra  le  chemin  aux  autres  gentils- 
hommes de  se  remettre  en  l'obeyssance  du  Roy  après 
la  mort  du  feu  Roy,  il  fut  aussi  le  seul  seigneur  de  son 
armée  qui  s'en  alla  rendre  du  party  du  duc  de 
Mayenne,  ce  qu'il  fit,  ainsi  qu'il  protesta  lors,  pour 
le  respect  seul  de  sa  religion.  Peu  de  personnes  neant- 
moins  abandonnèrent  le  party  royal,  quelques  décla- 
rations et  promesses  que  fist  l'union. 

Le  Roy  donc  voyant  son  armée  se  diminuer,  et 
l'affection  d'aucuns  de  ceux  de  dedans  Paris  aucune- 
ment refroidy,  il  jugea  prudemment  que  son  entrée 
dans  Paris  se  devoit  déférer  à  une  autre  fois,  et  qu'il 
suffisoit  pour  ceste  première  fois  d'avoir  recogneu,  sur 
les  advis  qu'il  receut  des  principaux  qui  tenoient  dans 
ceste  ville  le  party  royal ,  qu'il  estoit  fort  possi])le  d'y 
parvenir.  Or,  estant  nécessaire  qu'il  occupast  son  armée 
à  quelque  autre  exercice ,  il  partit  de  Sainct  Clou  pour 
aller  à  Compiegne  mettre  en  depost  le  corps  du  feu 
Roy.  En  y  allant  il  print  Meulan,  ville  où  il  y  a  un 
pont  sur  la  Seine,  et  un  bon  fort  dans  une  isle  au  mi- 
lieu du  pont.  De  là  l'armée  s'achemina  vers  Gisors  et 

Clermont  en    Beauvoisin ,    qui   se  rendirent   à  luy. 

Après  que  le  corps  du  feu  Roy  fut  mené  à  Gom- 

piegne,  le  Hoy,  considérant  qu'il  ne  comparoissoit  alors 

rien  à  combattre  à  la  campagne,  ne  voulut  pourtant 

s'engager  à  un  grand  siège,  aflin  d'avoir  la  commodité 

de  se  rendre  en  la  ville  de  Tours  à  laTin  d'octobre,  où 

il    avoit  faict   publier  une   convocation  de  tous  les 

princes  et  officiers  de  la  couronne,  pour   avec  eux 

prendre  une  resolution  sur  les  affaires  de  l'Estat  ;  mais 

il  sépara  son  armée  en  trois,  et  en  envoya  une  partie 

en  Picardie   sous  la  charge  de   M.  de  Longueville; 

l'autre  fut  envoyée  en  Champagne  sous  M.  le  mares- 

chal  d'Aumont,   et  il  retint  avec   luy   messieurs  le 

prince  de  Conty  et  le  duc  de  Montpensier,  le  grand 

prieur  de  France,  colonel  de  la  cavalerie  légère,  le 

mareschal  de  Biron  ,  les  sieurs  d'Anville,  colonel  des 

Suisses,  de  Rieux,  mareschal  de  camp,  de  Chastillon, 

commandant  à  l'infanterie,  et  plusieurs  seigneurs  de 

son  conseil,  capitaines,  et  autres  gentils-hommes  de 

qualité.  Jl  pouvoit  avoir  en  son  armée  douze  cents 

bons  chevaux,  trois  mil  hommes  de  pied  françois  et 

deux  régiments  de  Suisses. 

La  partition  et  séparation  de  ceste  armée  en  trois  se 
fit  à  deux  desseins  :  le  premier  affin  (ju'en  Picardie  et 
en  la  Champagne  les  royaux  estans  tousjours  les  plus 
forts  à  la  campagne,  ils  fissent  saouler  de  la  guerre  les 
villes  et  les  peuples  de  ces  provinces-là ,  qui  avoient 
monstre  d'en  avoir  tant  d'appétit  et  d'envie.  La  se- 
conde fut  que  la  noblesse  de  ces  provinces  desiroit 
aussi  de  se  retirer  chez  eux;  que  si  cela  fust  advenu 
sans  qu'il  y  eust  eu  des  chefs  et  un  corps  d'armée  de 
chacune  de  ces  provinces,  il  eust  esté  très-difficile  en 

l'es  rasseml)ler  pour  s'en  servir  suyvant  l'intention  du 
Roy,  laquelle  estoit  qu'au  cas  que  le  duc  de  Mayenne, 
qui  assembloit  à  Paris  tous  ceux  de  son  party,  luy  vinst 
sur  les  bras,  que  lesdit*  duc  de  Longueville  et  niares- 
chal  d'Aumont,  avec  chacun  leur  petite  arme'e,  peus- 
sent  rejoindre  incontinent  Sa  Majesté. 

Geste  grande  arme'e  donc  ainsi  divisée  en  trois  corps 
d'armées,  le  Roy  avec  la  sienne  s'achemina  vers  la 
Normandie  à  double  fin  :  l'une  pour  y  conforter  ceux 
de  son  party,  çt  tirer  secours  d'Angleterre;  l'autre  af- 
fin  qu'en  feignant  d'entreprendre  quelque  chose  sur 
Roiien,  il  attirast  en  Normandie  toutes  les  forces  de 
l'union  ,  et  par  ce  moyen  empeschast  ses  ennemis  pour 
ceste  fois  d'attaquer  Pontoise,  Meulan,  Senlis  et  les 
autres  places  qui  tenoient  pour  luy  auprès  de  Paris; 
lesquelles  places  eussent  peu  estre  incontinent  reprises 
auparavant  que  les  deux  autres  parties  de  son  armée 
se  fussent  peu  rassembler,  et  accourir  assez  à  temps  à 
leur  secours. 

Suivant  son  dessein ,  l'armée  lira  droict  au  pont 
Sainct  Pierre ,  de  là  à  Dernetal ,  d'où,  avec  quatre 
cents  chevaux.  Sa  Majesté  s'en  alla  à  Diepe.  Le  sieur 
de  Chattes  ,  gouverneur  de  ceste  ville ,  et  tout  le 
peuple,  de  cœur  et  de  voix,  luy  tesmoignerent  leur 
fidélité,  et,  à  la  première  proposition  qu'il  leur  fit 
d'assiéger  Rouen,  ils  luy  offrirent  tout  ce  qui  estoit 
en  leur  pouvoir.  Durant  le  peu  de  séjour  qu'il  fit  à 
Diepe,  ayant  sceu  que  Neufchastel,  qui  n'en  est  qu'à 
sept  lieues,  incommodoit  fort  le  passage  de  ceux  qui 
alloient  de  son  armée  à  Diepe,  il  l'envoya  investir  par 
les  sieurs  de  Guitry  et  de  Halot.  Un  gentil-homme  de 
ce  pays  de  Caux,  nommé  ChastiJlon,   assembla  une 

grande  quantité  de  paysans  et  soldats,  en  intention  de 
se  jetter  dans  Neufchastel  et  le  dell'endre;  mais  lesdits 
sieurs  de  Guitry  et  de  Ilalot  leur  allèrent  au  devant, 
les  deiFirent,  et  en  tuèrent  sur  le  champ  de  sept  à  huit 
cens.  Neufchastel  se  rendit  le  lendemain  ,  dont  les 
Diepois  furent  joyeux. 

Le  Roy,  retourne'  en  son  arme'e,  faict  continuer  le 
Inuit  cpi'il  veut  assiéger  Roiien,  pour  y  faire  venir  le 
duc  de  Mayenne.  La  plus-part  de  ceux  qui  l'appro- 
choient  croyoient  que  ce  fustson  intention;  et,  durant 
les  cinq  ou  six  jours  qu'il  y  séjourna,  il  fit,  excepté  de 
la  battre,  tout  ainsi  que  si  la  resolution  eust  esté  de 
l'assiéger.  Il  fit  ruyner  les  moulins ,  et  faisoit  inces- 
samment attaquer  des  escarmouches  jusques  dans  les 
portes,  aiïïn  de  les  presser  d'avantage  d'appeller  le  duc 
de  Mayenne  à  leur  secours  :  ce  que  ceux  de  Roiien 
firent  avec  importunité,  quoy  qu'ils  eussent  le  duc 
d'Aumale  et  le  comte  de  Brissac  dans  leur  ville  avec 
nombre  de  cavalerie. 

Le  Roy ,  qui  sceut  pour  certain  que  le  duc  de 
Mayenne  s'estoit  acheminé  à  Mante  et  à  Vernon ,  se 
retira  vers  Diepe  avec  son  armée.  Il  communiqua 
lors  aux  siens  qu'il  n'avoit  faict  ceste  feinte  d'attaquer 
Roiien  que  pour  attirer  son  ennemy  en  Normandie. 
Chacun  loiia  son  dessein.  Mais  il  ne  pensoit  pas  qu'il 
y  deust  venir  si  fort  qu'il  y  vint.  Devant  que  reciter  ce 
qui  se  passa  à  Arques  et  à  Diepe  entre  les  royaux  et 
l'union,  voyons  un  peu  comment  le  duc  de  Mayenne 
amassa  en  un  mois  une  armée  si  puissante,  et  ce  qui 
se  passa  au  party  de  l'union  après  la  mort  du  Roy. 

Le  deuxiesme  d'aoust,  derrière  les  Chartreux,  à 
Paris,  se  fit  un  delTy  entre  le  sieur  de  Lisle  Malivaut, 

du  party  royal,  et  le  sieur  de  Maroles,  du  party  de 
l'union,  pour  tirer  un  coup  de  lance.  Le  sieur  de  La 
Cliastre ,  qui  commandoit  en  ce  quartier  là  pour  le 
party  de  l'union ,  le  permit.  Du  premier  coup  de 
lance,  la  visière  du  heaume  de  Lisle  Malivaut,  n'estant 
bien  cloiiëe,  se  decloiia ,  et  luy  fut  tellement  blessé  à 
la  teste,  que,  voulant  se  retirer  vers  les  siens ,  il  tomba. 
Suyvant  leur  accord  Maroles  le  faict  son  prisonnier; 
mais  on  cognut  incontinent  qu'il  estoit  blessé  à  mort, 
et  qu'il  avoit  plus  de  besoin  de  consolation  spirituelle 
que  d'appareils.  Se  voyant  ainsi  défaillir,  il  leur  dit: 
«  Je  n'ay  poinct  de  regret  de  mourir  puis  que  mon 
Roy  est  mort.  »  A  ces  paroles  ceux  de  l'union  sceurent 
au  vray  la  mort  du  Roy.  Autant  qu'il  y  avoit  de  tris- 
tesse en  l'armée  royale ,  autant  ceux  de  l'union  se 
monstrerent  alors  estre  joyeux  de  ceste  nouvelle,  et, 
au  lieu  de  faire  le  service  et  prier  Dieu  pour  l'ame  de 
leur  Roy,  ils  en  firent  des  feux  de  joye;  et,  pour  mons- 
trer  le  contentement  qu'ils  en  avoient,  ils  quittèrent 
leurs  escharpes  noires,  marque  de  party  qu'ils  avoient 
pris  depuis  la  mort  de  messieurs  de  Guise,  et  prin- 
drent  le  verd  en  signe  de  resjouyssance.   Plusieurs 
pourtraits  furent  faits  de  ce  parricide  Jacques  Clément, 
et  ce  en  toutes  sortes  de  façons  :  cela  amusa  le  menu 
peuple  de  Paris  un  temps.  Ce  moyne  assassin  estoit  de 
Sorbon  près  de  Retliel.  Peu  de  jours  après  sa  mère 
vint  à  Paris  :  le  menu  peuple,  par  la  persuasion   des 
prédicateurs  et  autres,  couroit  après  pour  la  voir.  Les 
Seize  en  faisoient  une  monstre  par  tout  comme  d'une 
merveille,  et  le  conseil  de  l'union  luy  fit  donner  quel- 
que argent  pour  la  recompense  d'avoir  mis  au  monde 
le  plus  mal-heureux  qui  fut  jamais  né  en  France  :  aussi 

dans  l'anagrame  de  son  nom  fut  trouvé  la  vérité  de  sa 
naissance  :  Frère  Jacques  Clément  :  C'est  l'enfer  qui 
m'a  créé. 

Ce  parricide,  nommé  martir  par  les  Seize  et  leurs 
prédicateurs,  qui  disoient  que  le  Sainct  Esprit  l'avoit 
induit  à  ce  faire,  ne  fut  pas  estimé  tel  par  beaucoup 
d'ecclésiastiques,  ny  par  les  bonnes  familles  de  Paris, 
ny  par  les  politiques,  lesquels  furent  tous  contraincts 
lors  de  dissimuler  leur  tristesse ,  et  jugèrent  bien  que 
c'estoit  un  faict  prémédité  et  une  grande  conjuration. 
Leurs  raisons  estoient  :  l'une,  que  c'est  chose  certaine 
que  nul  prince  ne  se  peut  garantir  d'estre  tué  par  celuy  ■ 
qui  l'aura  entrepris  avec  intention  de  mourir  quand  et 
quand;  l'autre,  quand  le  meurtrier  a  créance  de  ne 
mourir  point  après  avoir  faict  son  coup.  Pour  l'inten- 
tion de  mourir  quand  et  quand  en  faisant  le  coup,  ils 
remarquèrent  bien  que  l'on  avoit  fait  accroire  à  ce 
moyne  qu'il  seroit  sainct  en  paradis;  mais,  pour  la  se- 
conde, ils  disoient  que  l'on  luy  avoit  aussi  persuadé 
que  s'il  estoit  pris  vif  qu'il  n'auroit  point  de  mal,  et 
que,  le  mesme  jour  qu'il  partiroit  pour  aller  faire  son 
coup,  on  feroit  emprisonner  grand  nombre  des  parti- 
sans du  Roy  qui  estoient  dans  Paris,  outre  ceux  qui 
estoient  dans  la  Bastille,  lesquels,  en  cas  qu'il  fust  pris 
vif,  on  luy  auroit  promis  qu'ils  serviroient  d'eschange 
pour  luy  :  ce  qui  fut  exécuté,  car  plus  de  deux  cents, 
que  l'on  estimoit  tenir  le  party  royal  dans  Paris,  furent 
mis  prisonniers  le  mesme  jour  que  le  Roy  fut  blessé, 
et  incontinent  après  furent  mis  en  liberté,  sçachantla 
mort  du  Roy  et  dudit  parricide. 

Aussi  le  duc  de  Mayenne,  le  cinquiesme  d'aoust,  fit 
publier  une  déclaration  avec  le  conseil  gênerai  de  l'u- 

iiion,  mandant  à  tous  les  officiers  de  la  couronne,  villes 
etcommunautez  qui  avoient  suivy  le  party  royal,  sous 
];retexte  de  quelques  devoirs  qu'ils  estimoient  avoir 
encores  à  celuy  qui  avoit  cy-devant  l'authorité  royale, 
de  se  reiiair  avec  luy  pour  la  conservation  de  la  reli- 
gion et  de  l'Estat  contre  les  hérétiques,  enjoint  aux 
villes  de  recevoir  tous  ceux  qui  reviendront  dudict 
party  royal  en  celuy  de  l'union,  avec  tout  respect, 
honneur  et  bonne  amitié,  pour  ce  que  de  l'observa- 
tion de  ceste  déclaration,  disoit-il,  importoit  l'affoi 
blissement  du  party  royal. 

Par  toutes  les  villes  du  party  de  l'union  cela  fut 
publié  et  imprimé  avec  les  lettres  particulières  du 
duc;  mais,  comme  il  a  esté  dit  cy -dessus,  cela  fut 
pour  néant.  Ce  ne  fut  pas  toutesfois  sans  faire  tenter 
les  habitans  des  villes  royales  en  plusieurs  endroits. 
Le  sieur  de  la  Chastre,  retourné  de  Paris  à  Orléans, 
desiroit  de  faire  venir  à  efFect  les  desseins  de  quelques 
habitans,  qui,  dans  Tours,  favorisoient  le  party  de 
l'union.  La  rivière  de  Loire,  qui  estoit  lors  fort  basse 
et  guaiable  en  une  infinité  d'endroicts  eust  beaucoup 
favorisé  son  dessein;  mais  il  sceut  que  M.  le  comte  de 
Soissons,  qui  s'estoit  sauvé  du  cliasteau  de  Nantes, 
estoit  arrivé  à  Tours,  et  que  quelques  gens  de  guerre 
s'y  estoient  rendus  aussi  :  cela  le  fit  différer  son  en- 
treprise. 

Mais  aussi-tost  que  ledict  sieur  comte  de  Soissons 
fut  party  de  Tours  pour  aller  en  l'armée  du  Roy,  un 
nommé  Le  Lièvre,  receveur  à  Ligrande,  qui  estoit 
lors  à  Tours,  et  principal  entremetteur  de  ceste  en- 
treprise; Gasnay,  capitaine  en  l'isle  Sainct  Jacques; 
Grigny,  conseiller  au  presidial  ;  Débonnaire,  sergent. 

et  Bourdin,  qui  par  leurs  practiques  avoient  gaigne 
un  bon  nombre  d'habilans,  à  ce  aydez  par  un  nomme 
Le  Tourneur,   chanoine  de  l'église  Sainct  Martin  , 
allèrent  voir  le  sieur  de  Lessar,  qui  avoit  une  com- 
pagnie de  gens  de  pied  entretenue  dans  Tours;  et, 
tombant  do  propos  en  autre  sur  ce  que  M.  de  Mon- 
thelon,  garde  des  seaux  de  France,  avoit  rendu  les 
seaux,  et  n'avoit  plus  voulu  exercer  cest  office  depuis 
la  mort  du  feu  Roy,  ils  tombèrent  aussi  sur  ce  que  le 
feu  Roy  avoit  osté  ledit  sieur  de  Lessar  de  son  gou- 
vernement de  Saumur  pour  le  bailler  à  un  hérétique. 
Ce  gentil-homme  prudent  leur  accorde  ce  qu'ils  disent, 
et  feignit  en  avoir  du  mescontentement  :  ils  s'ouvrent 
lors  à  luy,  et  luy  disent  qu'il  estoit  en  sa  puissance 
d'avoir  un  autre  gouvernement,  et  meilleur  que  celuy 
de  Saumur,  et  que,  le  recognoissant  bon  catholique 
(comme  aussi  estoit -il),  il  pouvoit  par  leur  moyen 
se  rendre  gouverneur  de  Tours.  A  ce  mot  il  en  de- 
mande les  moyens  :  ils  luy  descouvrent  toute  leur  en- 
treprise, et  luy  font  les  moyens  de  l'exécuter  assez 
faciles ,  par  la  mort  qu'ils  avoient  résolue  de  tous  ceux 
du  conseil  du  Roy,  de  la  cour  de  parlement,  de  la 
chambre  des  compes,  et  de  tous  les  royaux  qui  s'y 
estoient  réfugiez ,  le  pillage  desquels  seroit  grand  , 
n'ayans  toutesfois  résolu  de  tuer  messieurs  les  cardi- 
naux de  Vendosme  et  de  Lenoncourt,  et  qu'ils  les 
mettroient  prisonniers  seulement  en  la  place  de  M.  de 
Guise,  qni   estoit  un  prince  qui  seroit  obligé  audit 
sieur  de  Lessar  de  sa  liberté.  Lessar  escoute  ce  dis- 
cours, leur  promet  de  s'employer  en  un  si  bon  œuvre, 
disoit-il,  mais  qu'il  vouloit  veoir  clair  en  ceste  entre- 
prise, en  laquelle  ils  se  pouvoient  asseurer  de  luy  et 

d'une  quantité  de  bons  soldats  de  sa  compagnie  en  qui 
il  se  fioit,  et  qui  ne  tiendroient  autre  party  que  le 
sien;  mais  que  ceste  entreprise  ne  se  devoit  exécuter 
sans  sçavoir  quels  gens  et  combien  on  pourroit  estre, 
affin  de  n'entreprendre  mal  à  propos.  En  prenant 
congé  de  luy,  les  susdits  entrepreneurs  luy  promirent 
de  le  revenir  voir  sur  l'aprèsdisnée,  et  luy  apporter 
un  mémoire  signé  de  plusieurs  de  leurs  compagnons. 

Lessar  à  l'heure  mesme  va  trouver  M.  le  cardinal  de 
Vendosme,  et  luy  dit  tout  ce  que  dessus,  lequel  luy 
donna  des  archers  du  conseil  et  des  hommes  fidelles  pour 
ouyr  discourir  ces  entrepreneurs  et  pour  s'en  saisir. 
Les  entrepreneurs  ne  faillent  de  venir,  entrent  en  pa- 
roles, montrent  un  billet  du  nombre  qu'ils  estoient.  A 
un  signal,  les  archers  qui  estoient  cachez  dans  un  anti- 
chambre sortent  et  se  saisissent  des  entrepreneurs  et 
de  leurs  mémoires  :  les  portes  de  la  ville  furent  incon- 
tinent fermées,  et  plusieurs  des  conspirateurs  pris.  Le 
lendemain ,  Le  Lièvre  ,  Gasnay  et  Débonnaire  furent 
pendus.  Il  advint  un  fort  grand  tumulte,  ainsi  que  l'on 
les  vouloit  pendre,  pour  un  coup  de  pistolet  qui  fut 
tiré.  Celuy  qui  le  tira  fut  tué  sur  le  champ ,  avec  un 
autre  tailleur  d'habits  qui  sortit  de  sa  maison  l'espée 
au  poing,  criant  :  Vive  Guise!  A  ce  bruit  les  habitans  se 
mirent  en  armes ,  et  la  ville  de  Tours  dèslors  fut  du 
tout  asseurée  pour  le  Roy;  tellement  que  deux  jours 
après,  sans  aucun  empeschement,  le  conseiller  Grigny, 
Bourdin  et  un  grenetier  furent  pendus.  Le  Tourneur 
et  les  autres  prisonniers  qui  estoient  de  ceste  entre- 
prise furent  mis  en  liberté  quelque  temps  après  par  la 
clémence  du  Roy ,  sur  l'occasion  des  victoires  que  Dieu 
luy  donna.  Du  depuis  ceste  exécution  à  mort ,  il  ne 

s'est  plus  descouvert  aucune  entreprise  sur  lours,  et 
ceste  ville  a  servy  de  refuge  à  tous  ceux  du  party  royal , 
quoy  qu'en  ce  mcsme  temps  le  sieur  de  Maroles  sur- 
pris! Montrichard,  qui  n'en  est  qu'à  dix  lieiies  ducosté 
du  Berry  ,  et  le  sieur  de  Lansac  s'empara  du  Chasteau 
du  Loir  au  pays  du  Mayne.  A  la  reprise  que  le  Uoy  en 
fera  cy-après  nous  dirons  comme  cela  advint.  Voyons 
cependant  comme  tous  ceux  de  l'union  s'asseml>lerent 
à  Paris  pour  aller  quérir  le  Uoy  en  Normandie  ou  pour 
luy  faire  passer  la  mer.  Ce  sont  les  termes  dont  ils 
usoient. 

Durant  le  vivant  du  feu  Roy ,  le  Pape,  le  roy  d'Es- 
pagne ,  le  duc  de  Lorraine  et  le  duc  de  Savoye,  ne 
s'estoient  meslez  ouvertement  des  affaires  de  France 
en  ces  derniers  troubles  que  par  sous  main,  et,  bien 
que  le  Pape  eust  faict  publier  une  monition  contre 
luy,  M.  le  cardinal  de  Joyeuse  et  autres  cardinaux  qui 
luy  estoient  affectionnez  ,  esperoient  pacifier  ceste  af- 
faire. Pour  le  roy  d'Espagne  ,  quoy  qu'il  eust  esté  le 
principal  autheur  d'avoir  faict  faire  la  ligue  des  princes 
et  seigneurs  catholiques  en  France,  et  que  son  ambas- 
sadeur Mendoce  se  fust  retiré  à  Paris  peu  après  les 
estats  de  Blois ,  si  est-ce  qu'il  n'envoya  aucun  secours 
à  l'ouvert  à  ceux  de  l'union  :  les  occasions  pourquoy 
nous  les  dirons  cy-après.  Le  duc  de  Lorraine  fut  em- 
pesché  à  prendre  le  chasteau  de  Jamets  ,  et  n'envoya 
que  sous  main  quelques  gens  de  guerre  au  secours  des 
princes  de  la  ligue  ses  parensj  et  le  duc  de  Savoye  eut 
assez  de  besongne  auprès  de  Genève,  ainsi  que  nous 
avons  dit ,  sans  venir  à  l'ouvert  attaquer  la  France;  et 
quoy  que  le  feu  Roy  eust  résolu,  pour  la  prise  du  mar- 
quisat de  Saluées,  de  le  faire  attaquer  en  Savoye  par 

les  sieurs  colonel  Alphonse,  Desdiguieres  et  le  baron 
de  La  Roche  ,  toutesfois  rien  ne  se  remua.  Mais  aussi- 
tost  que  la  mort  du  roy  Henry  m  fut  advenue,  ce  fut 
encor  comme  une  autre  nouvelle  révolte  en  France  ; 
car  ces  quatre  grands  ennemis,  et  qui  envioyent  mer- 
veilleusement la  bonne  fortune  du  roy  Henry  iv  pour 
beaucoup  d'occasions  que  nous  dirons  cy-après,  en- 
voyèrent incontinent,  selon  leurs  puissances,  des  forces 
au  secours  de  l'union,  ou  entreprirent,  selon  leurs  par- 
ticulières prétentions,  de  se  rendre  seigneurs  des  villes 
et  provinces  de  France  les  plus  proches  de  leurs  pays , 
et  qui  estoient  à  leur  bien  séance. 

Le  duc  de  Lorraine  fut  le  premier  qui  envoya  son 
fils  le  marquis  du  Pont,  avec  plus  de  mil  bons  che- 
vaux et  deux  mille  hommes  de  pied:  il  arriva  à  Paris 
au  commencement  du  mois  de  septembre.  Ce  prince 
de  Lorraine  estoit  neveu  du  roy  Henry  m,  et  premier 
fils  de  madame  Claude  de  France  sa  sœur,  et  femme 
du  duc  de  Lorraine.  Plusieurs  ont  escrit  qu'il  vint  en 
France  sur  l'espérance  que  l'on  fît  accroire  à  son 
allezze  de  Lorraine  que  l'on  mettroit  la  couronne  de 
France  sur  la  teste  dudict  sieur  marquis  son  fils,  pour 
ce  qu'il  estoit,  disoient-ils  à  Paris  ,  petit  fils  d'un  roy 
de  France.  Mais  ces  gens  là  s'abusoient ,  car  le  royaume 
de  France,  dont  le  Roy  est  premier  fils  de  l'Eglise,  ne 
tombe  jamais  en  quenouille,  et  ne  ressemble  l'Espagne 
et  l'Angleterre ,  où  les  raasles  yssus  d'une  princesse  du 
sang  royal  s'appellent  princes  du  sang  ,  ce  qui  ne  se 
practi(]ue  en  France ,  car  les  princes  du  sang  sont  ceux- 
là  qui  sont  descendus  de  masle  en  masle  d'un  roy  do 
France.  Le  conseil  de  l'union ,  après  la  mort  du  feu  Roy, 
ne  fit  pas  publier  tout  aussi-tost  pour  leur  roy  M.  le 

cardinal  de  Bourbon,  pour  donner  occasion  ausdits 
(juatre  princes  ennemys  du  roy  Henry  iv  de  leur  en- 
voyer du  secours  pour  renforcer  leur  armée,  afîin  que 
tous  ensemble  ils  eussent  plus  de  force  de  luy  faire 
sortir  le  sceptre  des  poings,  qu'il  avoil  relevé  comme 
estant  premier  prince  du  sang,  et  lequel  après  l'assas- 
sinat du  feu  Roy  avoit  esté  proclamé  roy  en  l'armée 
royale. 

L'occasion  que  ledit  sieur  marquis  du  Pont  se  trouva 
si  tost  à  Paris  avec  tant  de  gens  de  guerre,  fut  que,  le 
24  juillet,  le  sieur  de  Sclielandre  luy  rendit  le  cbasteau 
de  Jamets  à  composition.  Ce  siège  fut  mémorable,  car 
il  dura  près  de  vingt  mois,  tant  devant  la  ville  que  de- 
vant le  chasteau.  Nous  avons  dit  cy-dessus  que  l'armée 
de  son  altezze  de  Lorraine  avoit  esté  à  prendre  la  ville 
de  Jamets  plus  d'un  an ,  et  si  elle  ne  luy  fut  rendue 
que  par  une  trefve.  Le  chasteau  tint  du  depuis  encor 
plus  de  sept  mois,  et  ceux  de  dedans  ne  se  rendirent 
qu'à  l'extrémité  et  faute  du  secours  qui  leur  avoit  esté 
par  plusieurs  fois  promis.  Or  le  duc  de  Lorraine  avoit 
eu  un  extrême  désir  d'avoir  ceste  place ,  à  cause  du 
long  siège  qu'il  y  avoit  tenu  3  et,  quelque  chose  que  le 
feu  Roy  luy  envoyast  dire  pour  laisser  en  paix  les  terres 
de  mademoiselle  de  Bouillon,  il  n'en  voulut  rien  faire, 
et  disoit  qu'il  aymoit  mieux  perdre  sa  vie  que  son  hon- 
neur, à  cause  du  long  siège  qu'il  avoit  tenu  là  devant: 
aussi  au  dernier  elFort  qu'il  y  fit  faire  avec  vingt  deux 
pièces  de  canon,  il  contraignit  les  assiégez  de   luy 
demander  composition,  laquelle  ils  euicnt  dudit  sieur 
marquis  du  Pont  son  fils ,  à  condition  qu'ils  ne  sor- 
tiroient  qu'avec  l'espée  et  le  poignard  à  la  ceinture  , 
et  pour  les  autres  armes,  enseignes,  tambours  et  ba- 
39.  18 

gages,  qu'on  leur  envoyeroit,  etlesleur  feioiton  mener 
jusques  à  Sedan  à  leurs  frais.  Geste  composition,  faicte 
huict  jours  devant  la  mort  du  feu  Roy,  fut  cause  que 
ledit  sieur  marquis  se  trouva  si  tost  en  armes  pour  ve- 
nir au  secours  de  l'union,  et  qu'il  se  rendit  incontinent 
à  Paris. 

En  mesme  temps  aussi  le  duc  de  Parme  pour  le  roy 
d'Espagne  envoya  au  duc  de  Mayenne  cinq  cents  che- 
vaux et  quelque  infanteiie  de  Walons.  Bassompierre 
arriva  en  mesme  temps  avec  trois  cornettes  de  reistres. 
Le  duc  de  Nemours  vint  du  Lyonnois,  qui  amena  de 
belle  cavalerie  et  nombre  d'infanterie.  Balagny  d'un 
autre  costé  envoya  de  Cambray  tout  ce  qu'il  avoit  de 
forces.  Ce  fut  ce  qui  fit  davantage  resouldre  le  duc  de 
Mayenne  de  passer  la  rivière  de  Seine,  et  d'aller  cher- 
cher le  Roy,  qui  ne  pensoit  pas  qu'en  si  peu  de  temps 
ledict  duc  pust  recouvrir  tant  de  forces,  et  estimoit 
seulement  que  s'il  venoit  au  secours  de  Roiien,  qu'il 
n'y  ameneroit  toute  son  armée,  et  mesmes  quand  bien 
il  y  viendroit  en  Testât  qu'il  l'avoit  laissé  à  Paris,  et 
qu'il  passast  la  rivière,  qu'il  le  combattroit.  Mais,  sur 
l'advis  que  le  Roy  receut  des  grandes  forces  qu'avoit 
le  duc  de  Mayenne,  se  montans  à  plus  de  vingt-cinq 
mil  hommes,  et  du  bruit  que  ceux  de  l'union  pu- 
Ijlioient  par  tout  que  Sa  Majesté  ne  leur  pouvoit  es- 
chapper,  pource  qu'ils  avoient  plus  d'hommes  de  guerre 
trois  fois  que  luy,  suivant  sa  constance  et  resolution 
accoustumée  en  tels  nouveaux  accidents  qui  portent 
apparence  de  péril,  comme  cestuy-cy  en  avoit  tous  les 
signes,  manda  incontinent  à  M.  de  Longueville  et  au 
mareschal  d'Aumont  Testât  de  ses  affaires,  et  qu'ils 
fissent  toute  la  diligence  qu'ils  pourroient  de  se  rendre 

auprès  de  luy,  pource,  leur  mandoit-il ,  qu'il  y  avoit 
apparence  que  ceste  partie  ne  se  demesleroit  sans  quel- 
que grand  combat  qui  seroit  une  crise  de  la  maladie 
de  France. 

L'arme'e  royale  estant  partie  de  Dernetal  prez  Roiien, 
ainsi  que  nous  avons  dit ,  s'estoit  acheminée  vers  Diepe , 
et  le  troisiesme  logis  qu'elle  fit  fut  devant  Eu,  qui  tenoit 
pour  l'union.  Le  Roy  fit  sommer  le  sieur  de  Launay 
qui  estoit  dedans  avec  quatre  cents  Iiommes;  il  fit  sem- 
blant de  vouloir  tenir  l)on ,  mais  voyant  le  canon,  deux 
heures  après  il  se  rendit. 

De  là  le  Roy  alla  loger  à  Treport,  qui  n'en  est  distant 
que  d'un  quart  de  lieue  ,  où  il  receut  advis  comme 
M.  de  Mayenne  avoit  pris,  le  septiesme  septembre, 
Gournay,  petite  ville  à  huict  lieues  de  Roiien,  laquelle 
M.  de  Longueville  avoit  prise  peu  auparavant.  Le  sieur 
de  Rubempré  estoit  dans  ceste  ville  avec  son  régiment: 
estant  sommé,  il  ne  se  voulut  rendre  du  commence- 
ment; mais,  la  bresche  faicte  assez  raisonnable  pour  y 
entrer,  il  fut  contraint  de  demeurer  prisonnier  de 
guerre  avec  le  capitaine  Fontaine  et  le  sieur  de  Sainct 
Mas  ,  lesquels  le  duc  de  Mayenne  envoya  à  Beauvais; 
quant  à  ses  soldats,  ils  prirent  party  dans  l'armée  de 
l'union,  et  les  lansquenets  qui  entrèrent  les  premiers 
dans  Gournay  le  pillèrent.  Le  marquis  de  Mainelay  y 
fut  mis  gouverneur  par  ledict  sieur  duc.  Ce  marquis 
peu  de  jours  auparavant  avoit  surpris  et  deffaict  le  sieur 
de  Bonnivet  et  sa  troupe.  On  tient  que  ce  jeune  sei- 
gneur, de  l'une  des  bonnes  maisons  de  la  Picardie,  "fut 
misérablement  tué  de  sang  froid ,  estant  pris  prisonnier 
de  guerre.  C'est  chose  inhumaine  de  tuer  après  que  la 
fureur  des  armes  est  passée,  et  Dieu  jamais  n'a  faict 

i8. 

descendre  en  paix  au  sepulchre  ceux  qui  ont  usé  de 
telles  voies. 

Le  Roy  voyant  donc  que  le  duc  de  Mayenne  après 
la  prise  de  Gournay  tiroit  droict  vers  Diepe,  et  qu'il 
n'y  avoit  plusny  rivière  ny  autre  chose  qui  peust  em- 
pescher  le  dit  sieur  duc  de  venir  droict  à  luy,  il  se  ré- 
solut d'aller  au  devant  de  iuy ,  et  de  se  loger  à  Arques, 
qui  est  un  assez  bon  bourg  non  fermé,  l'assiete  duquel 
il  sert  icy  de  descrire.  De  Dieppe  sortent  deux  costaux 
au  milieu  desquels  est  la  petite  rivière  de  Bethune,  qui 
n'est  pas  longue,  mais  en  laquelle  la  mer  reflué  à  plus 
de  deux  lieues  par  delà  Dieppe  :  des  deux  costez  de 
ceste  rivière  jusques  au  pied  des  costaux  est  une  prai- 
rie, ou  plustost  marais,  qui  n'est  jamais  qu'il  ne  soit 
fort  humide,  à  une  lieue  et  demie  de  Diepe  :  sur  ceste 
rivière,  et  au  bas  du  costau  qui  est  à  main  gauche  en 
venant  de  Dieppe,  est  assis  le  bourg  d'Arqués,  auquel  y 
a  un  chasteau  qui  est  sur  le  haut  de  ce  costau ,  qui 
commande  et  void  une  partie  du  bourg ,  qui  est  au  reste 
fossoyé  et  assez  fort  d'assiette,  ayant  en  face  de  l'autre 
costédubourglaplainede  tout  le  costau,  qui  est  grande. 

Le  Roy,  au  premier  voyage  qu'il  fit  à  Dieppe ,  avoit 
en  passant  recognu  ce  lieu  estre  fort  propre  à  y  faire  et 
dresser  un  camp  retranché  et  fortifié.  Ce  fut  ce  qui  le  fît 
résoudre  d'attendre  là  de  pied  coy  le  duc  de  Mayenne  : 
ce  qu'il  communiqua  à  M.  le  mareschal  de  Riron,  qui 
en  ht  le  mesme  jugement^  et  soudain  eux  deux,  sans 
autres  ingénieurs,  commencèrent,  sur  le  plain  dudit 
costau  qui  estoit  au  dessus  dudit  bourg,  à  tracer  la 
forme  du  camp  avec  les  flancs  et  deifences  nécessaires. 
A  quoy  ils  firent  bcsongner  en  telle  diligence,  qu'à 
leur  exemple  tous  ceux  de  l'armée ,  depuis  le  plus  grand 

jusqucs  au  moindre,  y  travaillèrent  tout  le  long  du 
jour  plus  ardemment  que  ne  feroit  un  manouvricr  qui 
entreprend  de  la  besongne  à  la  tasclie.  De  sorte  qu'en 
moins  de  trois  jours  le  camp  fut  tellement  fortifié,  que 
le  fossé  aux  moindres  lieux  n'avoit  point  moins  de 
sept  ou  huict  pieds  de  haut,  et  on  commença  dèslors 
à  y  loger  de  l'artillerie,  et  y  faire  entrer  quatre  com- 
pagnies de  Suisses  en  garde. 

Les  avenues  de  ce  camp  fortifié  estoient  veuës  du 
chasteau,  où  on  avoit  fàict  mettre  bon  nombre  de  pie- 
ces,  de  sorte  que  pour  en  approcher  il  failloit  passer  à 
la  mercy  des  canonnades  tirées  du  chasteau.  Ainsi,  en 
peu  de  temps,  l'industrie  du  Roy  luy  revalut  l'advan- 
tage  que  ses  ennemis  pouvoient  avoir  sur  luy  en  nom- 
bre d'hommes.  Cependant  le  duc  de  Mayenne,  ayant 
reprins  les  lieux  de  Neuf-chastel  et  d'Eu,  cheminoit 
avec  asseurance  d'en  faire  le  semblable  d'Arqués,  et 
d'en  desloger  le  Roy  et  son  armée;  mais,  en  appro- 
chant de  plus  prcz,  ayant  recognu  ce  que  le  Roy  y 
avoit  faict  faire,  il  fit  passer  son  armée  bien  plus  haut 
que  ceste  petite  rivière  qui  sépare  lesdits  deux  cos- 
taux, et  s'alla  loger  sur  l'autre  qui  est  vis  à  vis  de  ce- 
luy  où  est  ledit  chasteau  d'Arqués.  Dont  Sa  Majesté 
ayant  esté  advertie,  considérant  que,  se  logeant  sur  le- 
dit costau,  le  duc  pouvoit  attaquer  le  bourg  d'Arqués 
par  le  bas  du  costé  de  ladite  rivière,  et  aller  droit  à 
Dieppe  pour  surprendre  un  grand  faux-bourg  nommé 
Le  PoUet  qui  est  du  mesme  costé  et  au  bout  du  pont  de 
la  ville,  grand  et  logeable,  d'où  le  duc  pourroit  beau- 
coup incommoder  le  port  et  la  ville,  et  peut-estre  atta- 
quer ensemblement  l'un  et  l'autre ,  il  s'advisa  de  pour- 
voir h  l'instant  à  tous  les  deux,  et  en  mesme  temps  il  fit 

retrancher  le  bas  du  bourg  d'Arqués  approchant  de  la 
rivière,  qui  estoit  l'unique  lieu  par  où  l'ennemyypou- 
voit  venir,  et  fit  dans  le  retranchement  mettre  deux 
pièces  de  canon  qui  battoient  le  long  de  la  plaine 
qui  estoit  depuis  le  passage  de  la  rivière  par  où  il  fail- 
loit  nécessairement  venir,  et  y  logea  un  de  ces  régi- 
ments de  Suisses,  et,  à  mille  pas  de  là  aussi,  il  assit  un 
corps  de  garde  de  soldats  françois  dans  une  malladerie, 
pour  soustenir  quelques  soldats  qu'il  logea  à  trois  cens 
pas  encores  de  là  ,  quasi  sur  le  bord  de  la  rivière,  afin 
que,  quand  ses  ennemis  seroient  logez  au  village  de 
Martinglise,  qui  est  sur  l'autre  bord  de  ladicte  rivière, 
comme  il  ne  doutoit  point  qu'ils  n'y  logeassent,  de  les 
empescher  de  passer  la  rivière  du  costé  d'Arqués. 

lipourveut  aussi  aufauxbourgdu  Pollet,  et,  l'ayant 
trouvé  ouvert  de  tous  les  costez,  il  résolut  de  retran- 
cher un  moulin  qui  est  à  la  teste  par  où  le  duc  pouvoit 
venir,  et  comprint  audit  retranchement  des  chemins 
bas  qui  en  estoient  proches,  fit  pallisser  et  barriquer 
les  autres  advenues,  où  il  y  fut  faict  une  diligence  in- 
croyable, à  quoy  les  habitans  de  la  ville  et  des  faux- 
bourgs,  de  tous  aages  et  de  tous  sexes,  n'espargnerent 
point  leur  peine,  et  de  telle  affection  qu'il  n'y  failloit 
aucune  contrainte,  de  sorte  qu'en  moins  de  deux  ou 
trois  jours  toute  ceste  fortification  fut  achevée.  En  ce 
faux-bourg  Sa  Majesté  mit  M.  de  Chastillon  avec  une 
partie  de  son  infanterie.  Le  16  de  septembre,  le  duc  de 
Mayenne,  ayant  mis  toute  son  armée  enbataille,  com- 
mença à  paroistre,  et,  dès  les  cinq  heures  du  matin, 
fit  cheminer  la  plus  grande  partie  de  son  infanterie  et 
bon  nombre  de  cavallerievers  le  fauxbourg  du  Pollet  : 
le  reste  de  son  infanterie  et  la  plus  grande  partie  de 

sa  cavalerie  légère  se  logea  au  village  de  Marti nglise. 

Sa  Majesté  en  ayant  eu  advis,  laissa  le  mareschal  do 
Biron  pour  commander  à  Arques  ,  et  s'en  vint  en  per- 
sonne au  Pollet,  où  d'arrive'eil  s'alla  loger  en  plaine  cam- 
paigne,  loing  dudit  moulin  retranché ,  avec  quelque  ca- 
valerie et  bonne  troupe  de  r^ensdc  pied,  par  lesquels  il 
fit  entretenir  plusieurs  escarmouches  contre  ceux  de 
l'union  tout  le  long  du  jour,  à  leur  honte  et  perte,  car 
ils  ne  sceurent  jamais  faire  reculer  les  royaux  d'un 
seul  pas,  qui  leur  tuèrent  de  leurs  capitaines  et  soldats, 
et  en  eurent  les  corps ,  et  en  prindrent  plusieurs  de  pri- 
sonniers, par  où  l'on  commença  à  faire  jugement  qu'il 
y  avoit  grande  différence  des  soldats  d'une  armée  à 
l'autre.  En  fin  sur  les  cinq  heures,  ceux  de  l'union s'es- 
tans  les  premiers  lassez  aux  escarmouches,  logèrent 
quatre  de  leurs  régiments  en  un  village  le  plus  proche 
dudit  faux-bourg,  où  ils  avoient  bien  faute  de  couvert, 
ayant  deux  jours  auparavant  esté  bruslé  en  leur  pré- 
sence. 

S'ils  eurent  pour  ce  jour  mauvaise  fortune  du  costé 
du  Pollet,  ils  l'eurent  encores  pire  de  l'autre  à  Ar- 
ques, car,  après  s'estre  logez  au  village  de  Marti  nglise, 
et  estans  venus  à  l'escarmouche  pour  desloger  les  sol- 
dats qui  estoient  demeurez  dans  les  plus  prochaines 
bayes  de  la  rivière  du  costé  d'Arqués,  le  mareschal  de 
Biron,  qui  estoit  près  de  la  maladerie  regardant  ce  qui 
se  passoit,  y  fit  entretenir  l'escarmouche  jusques  à  ce 
qu'ayant  veu  sortir  un  grand  nombre  de  gens  de 
guerre,  tant  de  pied  que  de  cheval,  pour  enfoncer  et 
venir  faucer  le  corps  de  garde  de  la  malladerie,  il  leur 
fit  faire  une  si  furieuse  charge  par  messieurs  le  grand 
prieur  et  d'Anville,  que  tout  ce  qui  estoit  sorty  de 

INlai  tinglise  fut  mis  en  route;  il  en  demeura  cent  cin- 
quante de  tuez  sur  la  place,  et  y  en  eut  encor  plus  de 
blessez  que  de  tuez.  Le  sieur  de  Mouëstier,  cornette 
de  M.  de  Nemours,  le  jeune  Vieux  -  Pont  et  autres, 
jusques  au  nombre  de  vingt  gentils-hommes,  demeurè- 
rent prisonniers  des  royaux. 

Le  duc,  estonné  de  ce  mauvais  traictement  qu'il  re- 
ceut  esdits  deux  endroits ,  n'entreprint  rien  le  lende- 
main ;  mais  ceux  du  PoUet,  impatiens  qu'on  leur  don- 
nast  tant  de  patience,  furent  chercher  l'union  jusques 
dans  le  village  où  ils  estoient  logez,  et  en  tuèrent  plus 
de  cent,  entr'autres  le  lieutenant  de  La  Chastaigneraye, 
sans  perte  que  d'un  seul  soldat  de  ceux  qui  firent  ceste 
entreprise  j  en  quoy  il  parut,  comme  en  tous  les  autres 
combats,  que  la  première  impression  qu'ils  avoient 
prinse  les  uns  des  autres,  en  faisoit  les  uns  plus  les 
autres  moins  vaillans  que  par  raison  ils  ne  dévoient 
estre. 

Le  mesme  jour,  ce  que  le  duc  n'avoit  peu  le  jour 
précèdent  faire  du  costé  d'Arqués  par  la  force  de  ses 
gens,  il  le  voulut  tenter  par  l'efïbrt  du  canon,  et  fît 
battre  de  trois  pièces  ladite  maladerie  et  un  petit  re- 
tranchement qui  y  esloit;  mais  il  n'y  peut  porter  au- 
cun dommage.  Au  contraire,  Sa  Majesté,  pour  piéger 
les  salves  de  leurs  canonnades,  fit  mener  deux  pièces 
de  canon  au  haut  dudit  retranchement,  dont  il  fit  tirer 
quelques  vole'es  dans  Martinglise,  lesquelles  y  donnè- 
rent un  tel  effroy,  qu'on  en  vid  incontinent  sortir  tout 
le  bagage  et  la  cavallerie  qui  y  estoit  logée,  n'y  pou- 
vant plus  demeurer  en  seurelé.  Du  depuis  tout  l'effort 
de  l'union  se  convertit  sur  la  malladerie,  laquelle  ils 
résolurent  de  forcer  à  quelque  prix  que  ce  fust,  et  à 

quoy  s'cslantpar  trois  jours  préparez  et  résolus  de  l'en- 
treprendre, à  chaque  fois  ils  y  trouvèrent  des  défauts 
qui  lesempeschereut;  mais  en  fin  lejeudy,  vingtettroi- 
siesme  du  mois  de  septembre,  ils  résolurent  de  l'exé- 
cuter: ayant,  dès  la  minuict,  faict  mettre  toute  leur  ar- 
me'e  en  bataille,  ils  commencèrent  à  la  faire  passer  la 
rivière  de  Bethune  sans  sonner  tabourin  ny  trom- 
pette, pour  à  la  pointe  du  jour  estre  prests  de  donner 
et  forcer  ledit  retranchement.  Sa  IMajeste',  en  estant 
advertie,  ayant  appelle  le  mareschal  de  Biron,  ils  se 
rendirent  ensemble  à  ladite  malladerie  dès  trois  heures 
avant  le  jour,  ayant  ordonne'  d'y  faire  venir  à  la  pointe 
du  jour  quatre  ou  cinq  cens  chevaux  seulement,  n'es- 
timant point  que  cela  deust  attirer  un  tel  combat  que 
celuy  qui  y  fut  fait,  lequel  pour  estre  remarquable 
mérite  d'estre  escrit  au  long;  et,  pour  le  pouvoir  mieux 
comprendre,  sert  de  parler  delà  situation  de  ladite 
malladerie  qui  en  fut  cause. 

Sa  Majesté  ayant  ordonné  du  retranchement  qu'il 
fit  faire  à  l'advenue  du  bourg  d'Arqués  du  costé  de 
l'ennemy,  elle  s'advisa,  quasi  après  coup,  de  faire  à 
plus  de  deux  mille  pas  dudit  retranchement  une  tran- 
chée perdue,  qu'il  fit  commencer  du  haut  du  costau 
jusques  à  la  prairie  un  peu  par  delà  la  malladerie, 
pour  se  tenir  plus  près  des  ennemis,  et  eux  plus  loin 
de  sondit  retranchement,  n'ayant  pas  faict  dessein  de 
l'opiniastrer  contre  une  grande  force  j  toutesfois  les  y 
ayant  veu  venir  les  jours  precedens  si  mollement,  elle 
print  opinion  de  la  disputer  davantage,  et  de  la  leâr 
faire  acheter  s'ils  la  vouloient  avoir.  Ladite  malladerie 
a  par  le  devant  du  costé  où  estoit  le  duc  deux  plaines , 
l'une  du  costé  du  bois  qui  est  au  haut  du  costau,  l'autre 

devers  la  prairie,  séparées  d'un  chemin  creux  planté 
des  deux  costez  d'une  forte  liaye.  Le  derrière  de  ladite 
malladerie  est  une  autre  plaine  sur  le  j)endant  du  cos- 
tau  jusqu'au  retranchement  de  l'avenue  dudit  bourg 
d'Arqués,  bordée  dudit  chemin  creux,  au  delà  duquel 
est  ladite  prairie. 

Le  poinct  du  jour  venu,  ayant  Sa  Majesté  recognu 
toute  l'armée  de  l'ennemy  en  bataille,  il  pourveut  pre- 
mièrement, avec  l'advis  dudit  sieur  mareschal  de  Bi- 
ron,  de  loger  dans  ladite  malladerie  sept  à  huict  cents 
harquebusiers ,  et  de  garnir  ladite  tranchée  de  deux 
compagnies  de  lansquenets ,  de  deux  autres  d'avantu- 
riers  suisses  et  de  quelque  peu  de  François  ;  il  ordonne 
au  dessous  de  ladite  malladerie  trois  compagnies  de 
chevaux  légers,  à  sçavoir  Ja  sienne,  que  commandoit 
Harambure ,  celles  du  sieur  de  Loi  ges  et  du  capitaine 
Fournier,  qui  pouvoient  faire  six  vingts  bons  chevaux, 
lesquels  il  fît  commander  par  ledit  sieur  grand  prieur; 
ordonna  aussi  pour  les  soustenir  les  compagnies  d'or- 
donnances des  sieurs  de  La  Force,  de  Bacqueville  et 
de  l'Archant,  et  encores  un  peu  au  dessous  celles  de 
messieurs  les  princes  de  Condé  et  de  Conty ,  et  au  haut 
de  ladite  tranchée  demeura  ledit  sieur  mareschal  de 
Biron  avec  les  compagnies  des  sieurs  de  Chastillon  et 
de  Malligny ,  et  quelque  autre  troupe  de  noblesse,  qui 
fut  par  où  les  gens  du  duc  commencèrent  l'escarmou- 
che ,  laquelle  fut  très-bien  soustenué  par  la  conduitte 
du  mareschal  de  Biron.  De  l'autre  costé  le  sieur  de  Sa- 
gonne,  maistre  de  camp  de  la  cavalerie  légère  du  duc, 
vint  avec  quatre  ou  cinq  cents  chevaux  charger  ledit 
sieur  grand  prieur,  colonel  de  la  cavalerie  légère  du 
Roy,  qui  le  receut  et  le  remena  battant  jusques  dans 

un  auti'e  semblable  gros  qui  le  suivoit  :  en  ceste  charge 
le  sieur  de  Sagonne  fut  tué  d'un  coup  de  pistolet  par 
ledit  sieur  grand  prieur.  En  raesmes  temps  les  compa- 
gnies royales  ordonnées  pour  le  soustenir  firent  aussi 
chacune  leurs  charges  ,  et ,  ralliées  toutes  ensemble , 
donnèrent  jus(|ues  à  la  cornette  l)lanche  de  l'union. 
Alors  toute  leur  cavalerie  les  contraignit  de  se  retirer 
vers  le  régiment  des  Suisses  du  sieur  Galatis,  à  la  teste 
duquel  il  estoit  avec  le  sieur  d'Anville,  colonel  des 
Suisses.  Mais  ,à  l'occasion  des  harquebuziers  que  ledit 
sieur  d'Anville  avoit  faict  loger  dans  les  hayes,  et  du 
canon  que  l'on  tira  du  chasteau  et  de  l'autre  costé  de 
la  rivière ,  la  cavalerie  de  l'union  fut  contiainte  de  se 
retirer  avec  perte.  Ainsi  la  cavalerie  royale  qu'ils 
^voient  poursuivie  eut  moyen  de  se  rallier. 

Cependant  les  lansquenets  du  duc  donnèrent  à  la 
tranchée,  et,  en  approchant,  soit  qu'ils  se  vissent  trop 
engagez,  ou  que  ce  fust  leur  dessein  de  se  rendre 
à  bon  escient,  ou  par  trahison,  ils  commencèrent  à 
crier  qu'ils  se  vouloient  rendre  et  servir  le  Roy;  dont 
ils  furent  creus  par  ceux  de  la  tranchée  et  autres,  qui 
leur  baillèrent  les  mains  et  les  attirèrent  dans  le  re- 
tranchement: ce  que  n'estantpoint  encores entendu  par 
le  mareschal  de  Biron ,  et  les  tenans  pour  ennemis , 
leur  fit  une  charge,  et  lors  ils  levèrent  les  mains  et  luy 
dirent  qu'ils  s'estoient  rendus.  Ils  passèrent  plus  outre 
etvindrent  jusques  où  estoit  le  Roy,  lequel,  n'en  estant 
point  encores  adverty  et  recognoissant  leurs  enseignes, 
leur  voulut  aussi  faire  charge,  lacjuelle  ils  arresterent 
par  les  mesmes  protestations  de  vouloir  servir  Sa  Ma- 
jesté. Plusieurs  de  leurs  capitaines  luy  estans  venus 
toucher  les  mains,  le  supplièrent  de  faire  traitter  avec 

eux  par  M.  le  mareschal  de  Biron  pour  leur  donner 
asseurance  de  ce  qui  leur  estoit  deu  par  M.  le  duc  de 
Mayenne,  que  cela  estant  tenu  en  conte  de  dette  de  la 
couronne  de  France,  ils  serviroient  fidellement  Sa  Ma- 
jesté :  ce  qui  leur  fut  accordé  par  le  Roy,  qui  les  ren- 
voya au  mareschal  de  Biron. 

Cependant  le  Roy  et  ledit  mareschal  de  Biron  es- 
tans  occupez  aux  autres  combats  qui  se  faisoient,  et  se 
voyans  lesdits  lansquenets  séparez  d'eux ,  comme  ils 
virent  le  gros  de  la  cavallerie  du  duc  qui  estoit  venue 
donner  jusques  aux  Suisses,  estimans  qu'on  les  deust 
enfoncer,  commencèrent  à  tourner  leurs  armes  contre 
les  royaux,  et,  gaignantlehautdubois,firentune  salve 
d'harquebuzades  à  la  troupe  du  mareschal  de  Biron , 
qu'ils  contraignirent  de  reculer  de  ladite  tranchée,  de 
laquelle  ils  se  saisirent,  desvaliserent  la  plus-part  des 
soldats  y  estans,  prindrent  les  enseignes  des  deux  com- 
pagnies de  lansquenets  royaux,  et  une  de  celles  des 
Suisses  avanturiers  qui  estoient  en  garde,  ayant  par 
ceste  trahison  gaigné  ladite  tranchée,  et  icelle  livrée  à 
ceux  de  l'union,  de  laquelle  ils   ne  furent  long  temps 
jouyssans  ;  car,  estant  survenu  M.de  JMontpensier  avec  sa 
cornette  et  une  compagnie  de  gens-d'armes  de  l'advant- 
garde ,  et  le  sieur  de  Chastillon  avec  un  rafTiaischisse- 
ment  de  cinq  cents  harquebuziers,  ceux  de  l'union 
furent  contraincts  de  se  retirer  et  abandonner  lesdites 
malladerie  et  tranchée ,  en  laquelle  le  Roy  lit  amener 
au  mesme  instant  deux  canons,  dont  il  fît  tirer  dans  les 
Suisses  de  l'union  qui  avec  quelque  cavallerie  faisoient 
la  retraicte.  Ainsi  Sa  Majesté  demeura  victorieux  et 
maistre  du  champ  de  la  bataille  du  duc,  lequel  estoit 
couvert  d'une  grande  quantité  de  corps  morts.  Le  duc 

perdit  en  ce  combat  plus  de  quatre  cents  hommes,  dont 
il  n'y  en  eust  peu  avoir  cent  cinquante  de  l'infanterie, 
tout  le  reste  estoit  nol)lesse,  ou  pour  le  moins  de  la 
cavallerie,  entre  lesquels  fut  trouvé  ledit  sieur  de  Sa- 
gonne,  le  baron  de  Sainct  André ,  celuy  qui  portoit  la 
cornette  do  Sagonne,  Bourg,  maistre  de  camp,  quatre 
capitaines  albanois,  les  deux  mareschaux  de  camp  du 
marquis  du  Pont  et  plusieurs  autres  gentils-hommes.  De 
blessez  il  y  en  eut  bien  plus  grand  nombre,  et  de  pri- 
sonniers aussi,  entre  lesquels  furent  le  sieur  comte  de 
Blain,  mareschal  de  camp  de  l'armée  du  duc,  Trem- 
blecourt  lorrain,  maistre  de  camp,  et  plusieurs  autres. 
De  ceux  du  Roy ,  le  comte  de  Roussi  et  le  sieur  de  Bac- 
queville  furent  tuez  ,  et  sept  gentils-hommes  ;  des  gens 
de  pied  il  en  fut  tué  quelques-uns,  et  y  en  eut  beau- 
coup de  blessez  par  la  trahison  des  lansquenets,  qui 
emmenèrent  aussi  prisonniers  avec  eux  le  sieur  comte 
de  Rochefort,  qui  est  à  présent  duc  de  Montbazon,  et 
le  sieur  de  Rivau ,  qui  estoient  demeurez  avec  eux 
comme  les  tenans  pour  rendus. 

Le  duc  de  Mayenne,  voyant  qu'il  perdoit  son  temps 
et  ses  gens  devant  Arques,  délibéra  de  changer  son 
armée  de  lieu  ;  ce  qu'il  fit  deux  jours  après,  qui  fut  le 
vingt-quatriesme  de  septembre  sur  la  minuict,  et,  ayant 
fait  un  tour  de  sept  grandes  lieues,  il  arriva  le  vingt- 
sixiesme  ensuivant  auprès  du  faux-bourg  de  Dieppe , 
quasi  vis  à  vis  d'où  il  estoit  party.  Le  Roy,  qui  avoit 
esté  adverty  que  le  duc  ne  faisoit  que  tourneoir  le  cos- 
tau  pour  s'aprocher  de  Dieppe ,  laissa  au  chasteau 
d'Arqués  le  sieur  de  La  Garde  avec  son  régiment  pour 
le  garder,  et  s'en  alla  à  Dieppe ,  où  il  logea  son  armée 
au  faux-bouig  du  PoUet,  et  aux  villages  les  plus  pro- 

ches,  et  fit  retrancher  une  petite  croupe,  où  il  mit  une 
partie  de  son  infanterie  et  deux  canons.  Le  duc  s'es- 
tant  venu  loger  dans  des  villages  ausquels  le  Roy  avoit 
fait  mettre  auparavant  le  feu,  fit  faire  aussi  des  retran- 
chements en  tous  les  logis  de  son  arme'e  :  de  sorte  q.u'à 
voir  l'assiette  des  camps,  il  eust  esté  mal-ayse'  de  juger 
quels  estoient  les  assiégez  et  les  assiegeans.  lise  fit  plu- 
sieurs escarmouches  où  les  royaux  demeurèrent  tou- 
jours les  victorieux.  Quelques-uns  de  l'union  allèrent 
se  loger  au  bourg  d'Arqués  ;  mais  ils  n'y  furent  pas 
plustost  arrivez,  que  le  sieur  de  La  Garde  fit  sur  eux 
une  sortie  en  plein  jour,  en  tua  gi^ande  quantité,  en 
desarma  plus  de  cent  cinquante,  et  les  fit  sortir  du 
bourg  d'Arqués. 

Le  premier  d'octobre  le  duc  de  Mayenne  fit  tirer 
d'assez  loing  contre  Dieppe  cinq  voilées  de  sept  canons^ 
qui  ne  firent  autre  dommage  que  d'un  seul  homme 
qui  fut  tué  ;  mais  ceste  batterie  ne  fut  pas  continuée , 
car  à  l'instant  le  Roy  fit  faire  une  contre-batterie ,  qui 
tout  aussi-tost  desmonta  l'une  des  pièces  du  duc  et  le 
contraignit  de  faire  retirer  vistement  son  canon.  Le 
Roy  fit  mener  le  lendemain  deux  canons  à  mil  pas  du 
faux-bourg  de  Dieppe,  avec  lesquels  il  endommagea 
fort  le  corps  de  garde  de  la  cavallerie  de  l'union. 

En  fin ,  après  que  le  duc  de  Mayenne  eut  demeuré 
dix  jours  devant  Dieppe,  sur  la  nouvelle  qu'il  eut  que 
messieurs  le  comte  de  Soissons,  le  duc  de  Longueville 
et  le  mareschal  d'Aumont  avec  leurs  troupes  venoient 
au  secours  du  Roy ,  il  partit  de  devant  Dieppe  et  en 
deslogea  fort  promptement  un  vendredy  matin,  sans 
lever  mesmes  les  sentinelles  qu'il  avoit  fait  mettre  du 
costé  des  royaux. 


T>E  PALMA  CAYET.     [iSSg]  287 

Sa  Majesté,  les  ayant  veu  descamper  si  inopinément 
de  devant  son  arme'e,  qu'il  tenoit  hors  de  la  ville  de 
Dieppe ,  estima  que  ce  fust  pour  aller  au  devant  dudit 
secours,  et  le  combattre  auparavant  qu'il  le  peust  join- 
dre. Ayant  depuis  esté  confirmé  en  ceste  première 
opinion  par  les  trois  premiers  logis  que  fit  l'armée  de 
l'union,  qui  ne  furent  qu'en  tournoyant  et  sans  s'es- 
longner  beaucoup  de  celle  de  Sa  Majesté,  il  se  réso- 
lut, sentant  ledit  secours  proche  de  Dieppe  de  sept  ou 
huict  lieues,  d'en  partir  avec  trois  ou  quatre  cents 
chevaux  seulement,  et  l'aller  joindre,  laissant  le  ma- 
reschal  de  Biron  à  Dieppe  avec  toute  l'armée;  et,  com- 
bien que  le  duc  de  Mayenne  ne  fust  qu'à  cinq  lieuè's 
du  lieu  où  il  joignit  ledit  secours,  il  ne  laissa  à  sa  veue, 
et  dès  le  jour  de  son  ar'ùvée  ,  de  prendre  et  forcer  la 
ville  et  chasteau  de  Gamache  :  depuis  il  reprint  la  ville 
d'Eu  ,  qui  estoient  de  belles  occasions  par  lesquelles  il 
offroit  et  semonnoit  ledit  duc  de  Mayenne  au  combat  ; 
mais ,  au  lieu  d'y  venir,  craignant  au  contraire  qu'après 
les  offres  on  en  vinst  aux  contraintes,  il  se  retira  en  Pi- 
cardie vers  Amiens  et  vers  le  Pont-Dormy,  sur  la  ri- 
vière de  Somme,  couvrant  ceste  retraicte  envers  ceux 
de  son  party  de  plusieurs  importans  subjects,  ainsi 
que  l'union  fit  lors  publier. 

Tous  ceux  qui  ont  voulu  excuser  le  duc  de  Mayenne 
d'avoir  si  peu  faict  avec  une  si  grande  armée,  laquelle 
on  a  estimé  avoir  esté  de  plus  de  trente  mil  hommes, 
se  trouvent  de  plusieurs  opinions-  Les  uns  mettent  la 
faute  sur  ce  que  la  plus  grande  part  de  ceste  armée 
estoient  nouveaux  soldats,  gens  levez  parmy  le  peuple, 
sans  valeur  et  expérience  militaire;  qu'il  y  avoit  fort 
peu  de  noblesse  françoise,  et  que  les  capitaines  n'a- 

voient  pas  de  la  resolution  pour  la  conduitte  de  leurs 
entreprises,  au  contraire  du  Roy,  de  qui  les  soldats 
avoient  depuis  quatre  ans  continuellement  practique'  les 
armes,  et  estoient  conduits  par  nombre  de  noblesse  fran- 
çoise  et  des  plus  illustres  familles.  Les  autres  la  mettent 
sur  les  divisions  qui  nasquirent  entre  le  duc  de  Mayenne, 
le  marquis  du  Pont,  le  duc  de  JVemours  et  le  duc  d'Au- 
male.  Geste  raison  icy  a  beaucoup  d'apparence;  et,  ainsi 
que  dit  l'autheur  du  second  discours  sur  Testât  de  la 
France,  comme  il  advient  souvent  quand  le  maistre  n'y 
est  pas  que  tous  les  valets  sont  maistres,  ce  fut  qu'eux 
mesmess'empescherent  les  uns  les  autres ,  et,  accroissans 
leurs  soupçons,  s'osterent,  par  leurs  jalousies,  le  moyen 
de  se  servir  ny  de  bien  conduire  les  rages  du  peuple. 
Le  marquis  du  Pont,  voyant  bien  que  le  duc  de 
Mayenne  ne  luy  avoit  déféré  l'honneur  de  la  conduite 
de  ceste  armée  comme  estant  le  premier  prince  de 
toute  la  maison  de  Lorraine,  cognut  bien  qu'il  ne 
devoit  s'attendre  que  ses  cousins  le  préférassent  de  luy 
mettre  la  couronne  de  France  sur  la  teste,  et,  comme 
on  a  escrit  d'eux  en  ce  temps-là,  ils  n'avoient  point  in- 
tention de  le  faire ,  aussi  qu'ils  eussent  mieux  aymé  com- 
mencer leur  charité  par  eux  mesmes;  ce  qui  fut  l'occa- 
sion que  ledit  sieur  marquis  du  Pont  s'en  retourna  in- 
continent en  Lorraine,  et  durant  ces  derniers  troubles 
n'est  revenu  en  France.  \  oylà  le  commencement  de 
leurs  divisions  et  confusions.  Si  est-ce  que  l'union  pour 
cela  ne  laissa  de  faire  publier  dans  Paris  plusieurs  choses 
h  leur  advantage.  Ils  firent,  pour  amuser  le  peuple,  un 
pourtraict  du  siège  de  Diepe,  que  les  porte-paniers 
vendoient  devant  le  Palais,  là  où  ils  avoient  despeint 
que  le  chevalier  d'Aumale  avec  nombre  de  navires 

tenoit  Diepe  assiégé  du  costé  de  la  mer,  et  que  le  duc 
de  Mayenne  avoit  tellement  assiégé  ceste  ville  par  la 
terre,  que  le  Biarnois  (ainsi  appelloient-ils  le  Roy)  ne 
leur  pouvoit  eschapper  ;  mesmes  que  d'un  coup  de 
canon  un  des  cuisiniers  de  Sa  Majesté  avoit  esté  tué 
dans  son  logis.  Les  trois  enseignes  (0  que  leurs  lans- 
quenets avoient  prises  dans  la  tranchée  lors  qu'ils 
firent  leur  trahison  à  Arques,  en  produirent  inconti- 
nent dix-huict  autres  faulses.  Et  ainsi  le  peuple  des 
villes  de  l'union  estoit  amusé.  Ces  vanitez  et  artifices 
leur  servirent  lors,  mais,  par  la  fréquente  répétition 
qu'ils  en  firent  sur  plusieurs  occasions,  lesquelles  ce 
peuple  cognut  depuis  estre  faulses,  fut  la  cause  et  le 
moyen  que  les  politiques  dans  Paris  divertirent  plu- 
sieurs qui  estoient  de  l'union,  et  les  remirent  au  party 
royal:  aussi  ces  artifices  là  répétez  deviennent  poisons, 
et  tuent  plus  qu'ils  ne  guérissent. 

Sa  Majesté  ayant  fait,  depuis  la  retraicte  du  duc  de 
Mayenne,  encores  un  peu  de  séjour  audit  Diepe,  tant 
pour  pourvoir  aux  affaires  de  la  province  de  Nor- 
mandie, en  laquelle  il  laissa  M.  le  duc  de  Montpensier 
avec  les  forces  qu'il  avoit  amenées,  qu'aussi  pour  re- 
cueillir les  quatre  mil  Anglois  qui  luy  estoient  en- 
voyez par  la  royne  d'Angleterre,  il  en  partit  le  vingt- 
uniesme  jour  d'octobre,  et  vint  à  petites  journées  sans 
passer  la  rivière  jusques  à  Meulan,  estimant  que  le  duc 
de  Mayenne,  tant  pour  sa  réputation  que  pour  faire 
valoir  quelque  chose  les  grandes  promesses  qu'il  avoit 
faictes  à  ceux  de  son  party  ,  feroit  quelc(iie  journée  en 
avant;  mais  en  fin,  voyant  qu'il  ne  s'approchoit  point 

>)  Les  trois  enseignes.  Ce  fut  la  duchesse  de  Montpensier,  sœur  du 
duc  de  Mayenne ,  qui  inventa  ce  moyen  de  tromper  les  Parisiens. 

pour  tout  cela,  il  estima  que  ce  qu'il  n'avoit  voula 
faire  pour  acquérir  Dieppe,  il  le  feroit  pour  le  moins 
pour  la  deftense  de  Paris.  Pour  ceste  occasion  il  ré- 
solut de  passer  la  rivière  de  Seine  à  Meulan  et  s'en 
venir  droict  à  Paris,  avec  double  dessein,  ou  de  com- 
battre ledit  duc  ,  ou  pour  le  moins  de  le  retirer  de  la 
Picardie,  oii  le  marquis  de  Menelay  pour  l'union 
avoit  surprins  par  intelligence  la  ville  de  La  Fere,  et 
que  ledict  duc  y  pouvoit  aussi  faire  de  semblables  pra- 
ticques  cependant  que  le  duc  de  Longueville  et  la 
plus-part  de  la  noblesse  du  pays  estoient  venus  trouver 
Sa  Majesté. 

Le  Roy  arriva  le  trente-uniesme  octobre  au  village 
de  Baigneux ,  distant  de  Paris  d'une  bonne  lieue  seu- 
lement, et  lit  loger  là  son  armée,  êtes  villages  de  Mont- 
rouge,  Gentilly  ,  Issy  ,  Vaugirard,  et  autres  plus  pro- 
ches. Dès  ledit  le  jour  le  Roy  voulut  mesme  recog- 
noistre  tout  le  tour  des  tranchées  qui  environnent  les 
faux-bourgs  qui  sont  deçà  la  rivière  de  Seine  du  costé 
de  l'Université.  Soudain,  avec  l'advis  des  princes,  ma- 
reschaux  de  France  et  autres  capitaines  de  son  armée, 
il  résolut  de  les  faire  attaquer  le  lendemain  à  la  pointe 
du  jour  par  trois  troupes,  et  en  trois  divers  endroits, 
qu'elle  distribua  ,  àsçavoiril'une,  composée  des  quatre 
mille  Anglois  et  de  deux  régiments  de  François,  et 
d'un  autre  de  Suisses,  au  mareschal  de  Biron,  et  le  fît 
assister  des  sieurs  baron  de  Biron  son  fils ,  de  Guitry  et 
autres  seigneurs ,  et  luy  ordonna  de  donner  du  costé 
des  faux-bourgs  Sainct  Marcel  et  SainctVictor;  l'autre, 
composée  de  quatre  régiments  de  soldats  françois  ,  de 
deux  régiments  de  Suisses  conduits  par  le  sieur  d'An-  | 
ville  leur  colonel  gênerai,  et  quatre  compagnies  d'ad- 

vanturiers,  au  niareschal  d'Aumont,  assisté  de  messieurs 
le  grand  cscuyer  et  de  Bieux  mareschal  de  cainp ,  et 
Ijonne  troupe  de  seigneurs  et  gentils-hommes,  pour 
assaillir  du  costé  du  faux -bourg  Sainct  Jacques  et 
Sainct  Michel;  l'autre  troupe,  de  dix  régiments  de 
soldats  François,  du  régiment  de  lansquenets  conduit 
par  Tische  Schomberg,  et  d'un  régiment  de  Suisses, 
aux  sieurs  de  La  Noue  et  de  Chastillon,  pour  donner 
du  costé  des  portes  Sainct  Germain ,  Bussi  et  Neslc  : 
puis  donna  à  chacune  de  ces  trois  troupes  un  bon 
nombre  de  gentils-hommes  à  pied  armez  pour  soustenir 
l'infanterie  en  cas  de  quelque  grand  eflbrt  et  résistance, 
et  outre  à  la  queue  de  chacune  troupe  deux  canons  et 
deux  coulevrines,  ayant  aussi  departy  toute  la  cava- 
lerie de  l'armée  en  trois  troupes,  desquelles  Sa  Majesté 
commandoit  l'une.  M,  le  comte  deSoissons  une  autre , 
et  M.  de  Longueville  l'autre,  et  estoient  icelles  desti- 
nées chacune  pour  chacun  des  trois  costez  où  il  estoit 
ordonné  d'attaquer. 

Suivant  cest  ordre,  et  à  la  pointe  du  jour  de  la  Tous- 
saincts  ,  durant  un  grand  broiiillard  qu'il  faisoit  alors, 
lesdits  faux-bourgs  furent  tellement  attaquez,  qu  en 
moins  d'une  heure  ils  furent  tous  emportez,  là  où  fut 
tué  de  sept  à  huict  cents  hommes  de  ceux  qui  estoient 
venus  à  la  deffense ,  avec  perte  de  quatorze  de  leurs 
enseignes,  et  prinse  de  treize  pièces  de  canon,  tant 
grosses  que  petites,  sans  que  fort  peu  des  assaillans  s'y 
fussent  perdus  ;  eL  furent  les  Parisiens  suivis  de  telle 
furie,  que  peu  s'en  fallut  que  les  royaux  n'entrassent 
pesle-mesle  dans  la  ville;  et  sans  que  le  canon  ne  fut 
pas  du  tout  si  diligent  à  venir  qu'il  avoit  esté  ordonné, 
les  portes  eussent  esté  ouvertes  et  enfoncées  auparavant 

qu'elles  eussent  esté  remparées.  Ainsi  le  Roy  entra  au 
faux-bourg  Sainct  Jacques  sur  les  sept  à  huict  lieures 
du  matin.  Mais  en  l'abbaye  Sainct  Germain  se  ren- 
fermèrent quelque  cent  cinquante  harquebusiers  de 
l'union,  qui  firent  un  peu  de  contenance  de  la  vouloir 
garder;  mais  sur  la  minuict  ayans  esté  sommez  ils  se 
rendirent,  et  demeura  Sa  ^Majesté  maistresse  absolue 
de  tous  les  faux-boursrs  estans  de  deçà  la  rivière.  A  cela 
et  à  barricader  devant  les  portes  de  la  ville ,  et  à  esta- 
blir  les  gardes,  se  passa  toute  la  journée  du  premier 
jour  de  novembre. 

Le  sieur  de  Rosne  avoit  esté  laissé  gouverneur  pour 
l'union  dans  Paris  par  M.  de  Mayenne  :  peu  de  jours 
auparavant  ceste  prise  il  estoit  sorty  avec  une  coule- 
vrine  et  quelque  quantité  de  gens  de  guerre,  et  sça- 
chant  que  dans  Estampes  il  y  avoit  peu  de  gens  pour 
^e  Roy,  il  s'y  achemina,  estant  à  ce  induit  par  quel- 
jues-uns  des  habitans,  et  prit  ceste  ville  sans  résis- 
tance. Tous  ceux  de  la  justice  qui  tenoientle  party  du 
Roy  furent  lors  en  grande  peine  :  il  y  fit  pendre  le 
prevost,  réputé  par  ses  ennemis  mesmes  homme  de 
bien  et  bon  justicier.  Le  bailly  et  plusieurs  autres  ra- 
chetèrent leurs  vies  par  rançons  qu'ils  payèrent.  Mais, 
comme  Rosne  eut  entendu  l'acheminement  du  Roy 
vers  Paris,  il  laissa  son  canon  à  Estampes,  et  s'y  ren- 
dit incontinent,  arrivant  peu  de  jours  auparavant  (|ue 
le  Roy  prinst  les  faux-bourgs.  Or  il  avoit  préjugé  du 
dessein  du  Rov,  et  avoit  mandé  à  M.  de  Mayenne  à 
Amiens  de  venir  incontinent  avec  son  armée  vers 
Paris.  Le  duc  y  envoya  ^F.  de  Nemours,  qui  y  arriva 
le  soir  du  jour  delà  Toussa incts,  avec  quelques  troupes 
de  cavalerie  :  mais,  sur  l'advis  que  receut  ledit  duc  de 

Mayenne  de  la  prise  des  faux-bourgs  de  Paris,  il  s'y 
rendit  aussi  le  lendemain  de  la  Toussaints,  et  toute 
son  arme'e,  comme  à  la  desbandade,  le  suivit,  et  y  ar- 
riva incontinent  aussi  après  luy.  Les  plus  affectionnez 
à  l'union  recevoient  les  soldats  à  mesure  qu'ils  arri- 
voient  dans  la  ville ,  et  leur  presentoient  à  ])oire  et  à 
manger  sur  des  tables  mises  expressément  au  milieu 
des  rues  par  où  ils  arrivoient  :  ainsi  aucuns  Parisiens 
receurent  de  leur  bon  gré  en  leurs  logis  des  gens  de 
guerre,  d'autres  non. 

Sa  Majesté',  estant  donc  advertie  que  le  duc  de 
Mayenne  estoit  avec  la  plus-part  de  son  armée  entré 
dans  Paris,  fut  bien  aise  d'avoir  obtenu  la  moitié  de 
son  dessein,  qui  estoit  de  le  retirer  de  la  Picardie.  Il 
voulut  essayer  de  parvenir  à  l'autre,  qui  a  tousjours 
plus  esté  de  combattre  et  desfaire  son  ennemy  en  cam- 
pagne, que  non  pas  d'exercer  sa  justice  contre  des 
murailles,  ou  contre  ses  subjets.  Il  avoit  attendu  tout 
le  jeudy,  deuxiesme  du  mois,  pour  voir  s'ils  feroient 
(juelque  sortie,  ou  s'il  ne  se  remuëroit  rien  de  nou- 
veau dans  la  ville  en  sa  faveur;  mais,  voyant  qu'il  ne 
paroissoit  rien,  il  se  résolut,  le  vendredy  matin,  de, 
sortir  desdits  faux-bourgs,  et  se  mettre  en  bataille  à  la 
veuë  de  la  ville,  pour  offrir  le  combat  au  duc  de 
Mayenne;  et,  y  ayant  demeuré  depuis  huict  lieuresdu 
matin  jusques  sur  les  unze  heures,  sans  qu'il  parust 
jamais  personne,  il  en  partit,  se  contentant  pour  ceste 
lois  d'avoir  entrepris  et  exécuté  sur  la  ville  de  Paris 
ce  qui  n'y  avoit  point  encoies  esté  faict,  laissant  ceste 
honte  à  l'union  de  leur  avoir  tant  de  fois  offert  le 
combat  sans  y  avoii-  voulu  venir.  Sa  Majesté  estant 
venue  loger  au  village  de  Linats  sous  Mont-lehery,  il 

y  auroit  à  mesme  fin  voulu  séjourner  encores  un  jour 
entier,  estimant  que  s'estans  ceux  de  l'union  reposez 
et  rafraichis  trois  jours  entiers  en  la  ville  de  Paris,  que 
le  courage  leur  seroit  revenu ,  et  voudroient  peut- 
estre  sortir  pour  la  y  venir  rencontrer,  estant  résolu  , 
s'ils  s'en  fussent  niis  en  aucun  devoir,  de  faire  plus  de 
la  moitié  du  chemin  pour  aller  au  devant. 

Mais  le  Roy  fut  adverty  qu'ils  ne  songeoient  nulle- 
ment pour  se  préparer  à  une  bataille,  et  que ,  pour  faire 
accroire  au  peuple  que  la  ville  estoit  en  plus  grand 
danger  des  royaux  et  politiques  qui  estoient  dedans , 
que  non  pas  de  ceux  de  dehors,  ils  prirent  prisonniers 
Blanchet,  Rafelin,  Regnard  et  plusieurs  autres  bour- 
geois, sur  la  suspition  de  quelques  billets  imprimez 
qui  avoient  esté  jettez  dans  le  Palais  et  ailleurs.  Ces 
billets  estoient  pour  donner  à  entendre  au  peuple 
beaucoup  de  raisons  affin  de  leur  faire  embrasser  le 
party  royal.  M.  de  Blanc-Menil,  qui  avoit  jusques  alors 
manié  ce  party  discrettement,  tant  du  vivant  du  feu 
Roy  que  depuis  l'advenement  à  la  couronne  de  cestuy- 
cy,  fut  accusé  par  les  Seize,  qui  poursuivirent  telle- 
ment messieurs  de  la  justice,    la   pluspart  desquels 
favorisoient  ce  party  sous  main,  que  Blanchet,  Rafelin 
et  deux  autres  furent  pendus.  Le  Roy  fut  fasché  de  la 
nouvelle  de  leur  mort  :  or  il  avoit  mandé,  par  un  trom- 
pette à  Paris,  qu'il  tenoit  prisonnier  Charpentier,  qui 
estoit  du  conseil  de  l'union,  l'un  des  quarante  pre- 
miers esleus  par  le  peuple ,  et  qu'il  desiroit  avoir  Blan- 
chet pour  luy,  sinon  qu'il  feroit  mourir  ceux  qu'il 
attraperoit  de  ce  conseil.  Ceux  de  l'union  avoient  faict 
différer  la  mort  de  Blanchet,  pensant  tirer  Charpentier 
par  rançon  qui  avoit  esté  envoyée;  mais,  sur  la  non- 

velle  de  la  mort  de  Blancliet,  Charpentier  fut  aussi 
pendu.  Ils  cstoient  tous  deux  riches  marchands ,  et 
gens  bien-vivans,  et  si  tous  deux  sont  morts  de  mort 
violente.  D'autres  aussi  de  l'union  furent  depuis  pen- 
dus au  party  royal  à  cause  de  la  mort  de  Blancliet  et 
des  autres  que  l'on  avoit  fait  mourir  dedans  Paris  :  ce 
sont  des  fruicts  des  guerres  civiles.  M.  de  Blanc-Mesnil, 
quoy  que  les  Seize  eussent  jette  toute  leur  envie  sur 
luy,  solicitans  animeusement  à  ce  que  l'on  luy  fist  son 
procès,  il  trouva  moyen  de  sortir  de  Paris  ,  et  se  re- 
tira à  Chalons. 

M.  de  Mayenne,  sçachant  que  le  Roy  tiroit  vers 
Estampes,  y  envoya  le  sieur  de  Clermont  de  Lodesve 
avec  cinquante  ou  soixante  gentils-hommes,  avec  as- 
seurance  qu'en  cas  qu'ils  fussent  assiégez  par  le  Roy, 
qu'il  les  en  desengageroit.  Le  Roy,  ayant  sceu  que  ledit 
sieur  de  Clermont  de  Lodesve  estoit  dans  Estampes, 
partit  de  Linas  le  dimanche  au  matin ,  cinquiesme  jour 
de  novembre,  et  vint  d'une  traicte  avec  son  armée  jus- 
quesà  Estampes,  qu'il  avoit  faict  investir  dès  le  matin; 
et,  combien  qu'il  n'y  peust  arriver  qu'il  ne  fust  la 
nuict  fermée,  toutesfois,  d'abordée  il  gaigna  tous  les 
faux-bourgs,  que  ses  ennemis  firent  quelque  contenance 
de  vouloir  deffendre.  Dès  la  nuict  mesme  la  ville  fut 
aussi  gaignée  et  la  coulevrine  qu'y  avoit  laissée  le 
sieur  de  Rosne ,  et  se  retirèrent  tous  les  gens  de  guerre 
dans  le  chasteau ,  qui  fut  aussi-tost  investy,  et  en  furent 
faites  les  approches ,  et  deux  coulevrines  mises  en 
Ijatterie  de  plain  jour  le  mardy  ensuivant.  Ce  que 
voyans  ceux  de  dedans,  et  que  le  secours  promis  ne 
comparoissoit  point,  ils  demandèrent  à  parlementer, 
et  se  rendirent  le  mesme  jour,  à  condition  que  huict 

des  principaux  d'entr'eux  demeureroient  prisonniers 
de  guerre  jusques  à  ce  qu'ils  en  eussent  l'ait  rendre 
sept  ou  huit  autres  qui  leur  furent  nommez  ;  ayant  Sa 
Majêôte',  depuis  ladite  capitulation,  fait  ceste  grâce 
audit  sieur  de  Clermont  de  Lodesve,  à  deux  maistres 
de  camp,  et  à  cinq  autres  qui  dévoient  demeurer  pri- 
sonniers, de  les  renvoyer  sous  leur  foy.  Ainsi  sorti- 
rent dudit  chasteau  environ  quarante  gentils-hommes 
et  plus  de  deux  cents  soldats ,  qui  furent  conduits  en 
toute  seureté  jusques  à  la  moitié  du  chemin  de  Paris. 
La  première  considération  qui  vint  au  Roy  fut  que 
ceste  pauvre  ville  d'Estampes  avoit  en  quatre  mois  esté 
desjà  prinse  trois  fois  ;  et,  combien  qu'il  luy  eust  esté 
utile  d'y  tenir  une  bonne  garnison,  toutesfois,  comme 
de  son  naturel  il  est  aussi  aisé  à  vaincre  à  la  pitié  et 
clémence  qu'il  s'est  rendu  invincible  à  ses  ennemis, 
il  se  contenta  de  ne  prendre  autre  seureté  de  ceste 
ville  que  la  foy  des  habitant  d'icelle,  ausquels  il  s'en 
voulut  fier  ;  et  encores,  pour  les  oster  de  toute  crainte 
que,  parle  moyen  d'iceluy  chasteau,  il  les  voulustpar 
après  traitter  plus  rigoureusement,  il  résolut  de  faire 
desmolir  son  chasteau,  et  laisser  à  eux  seuls  la  garde 
de  ladite  viiie,  estant  bien  asseuré  que  la  comparaison 
du  traictement  qu'ils  avoient  receu  de  luy  ou  de  ses 
ennemis,  c'estoit  la  meilleure  garnison  qui  les  eust 
peu  retenir  en  son  obeyssance. 

Sa  Majesté  y  fit  séjour  jusques  au  samedy  ensui- 
vant ,  pendant  lequel  arriva  un  gentil-homme  depesché 
de  la  part  de  la  Roy  ne  doiiairiere,  porteur  d'une  re- 
qiieste  qu'elle  presentoit  à  Sa  Majesté,  pour  la  sup- 
plier de  luj  vouloir  faire  justice  de  l'assassinat  com- 
mis en  la  personne  du  feu  Roy  son  mary,  laquelle  re- 

qucste  Sadile  Majesté  remit  à  recevoir  quand  il  seroit 
séant  en  son  conseil,  oii  estant  le  lendemain,  et  y 
ayant  fait  appeller  ledit  gentil-homme,  après  qu'il  eut 
exposé  sa  créance,  et  sadicte  requeste  esté  leué  tout 
haut  en  la  présence  de  tous  les  princes,  mareschaux 
de  France,  et  principaux  seigneurs  et  gentils-hommes 
qui  se  trouvèrent  lors  prez  de  luy  en  très-grand 
nombre,  par  laquelle,  outre  ce  qu'elle  desiroit  de  Sa 
Majesté,  elle  adjuroit  non  seulement  les  princes  et  la 
noblesse  de  France,  mais  tous  les  princes  de  la  chres- 
tienté  de  l'assister  en  ceste  juste  cause,  Sadite  Majesté, 
faisant  de  luy  mesme  la  responce,  déclara  qu'il  loiioit 
grandement  la  resolution  que  ladite  dame  prenoit  de 
faire  ceste  poursuitte,  pour  laquelle  il  renvoya  ladite 
requeste  en  sa  cour  de  parlement  transférée  à  Tours, 
pour,  à  la  requeste  de  son  procureur  gênerai,  et  à  l'as- 
sistance de  ladite  dame,  faire  l'instruction  du  procez 
contre  les  coulpables,  affin  d'estre  après  jugez  en  sa 
présence  par  les  formes  à  ce  convenables;  mais  que  de 
sa  part,  pour  ceste  poursuitte,  qui  estoit  bien  séante  à 
ladite  dame,  Sadile  Majesté  ne  vouloit  pas  disconti- 
nuer la  sienne,  pour  laquelle  il  voiia  derechef,  en  pré- 
sence de  ladite  compagnie,  d'employer  son  soin  et  ses 
armes  jusques  à  ce  qu'il  eust  fait  la  juste  vengeance  que 
Dieu  luy  permettoit  et  ordonnoit  d'en  faire.  Ainsi ,  si 
les  termes  pitoyables  de  la  requeste  de  ladicte  dame 
avoient  remply  de  larmes  les  yeux  de  ceux  qui  l'escou- 
terent,  la  généreuse  responce  de  Sa  Majesté  les  eut 
hien-tost  seichez  d'un  zèle  ardent  de  justice,  en  la- 
quelle fut  lors  renouvelle  par  eux  tout  à  haute  voix 
le  serment  de  ne  despoiiiller  leurs  armes  qu'ils  n'eus- 
sent vengé  ceste  indigne  mort  du  feu  Roy  leur  maistre; 

et,  à  voir  leur  contenance,  ce  n'eust  pas  esté  advantage 
à  ceux  cle  l'union  si  ceste  requeste  fust  arrivée  la  veille 
d'une  bataille. 

Le  Roy  voyant  qu'il  n'y  avoit  plus  d'espérance  de 
faire  venir  au  combat  ceux  de  l'union  que  par  une 
extrême  nécessité,  il  se  résolut  de  renvoyer  M.  le  duc 
de  Longueville  avec  les  forces  qu'il  avoit  amenées  de 
Picardie  se  rafraischir  en  ceste  province,  et  envoya 
avec  luy  le  sieur  de  La  Noué;  il  fit  le  semblable  du 
sieur  de  Givry,  qui  l'estoit  venu  rencontrer  au  partir 
des  faux-bourgs  de  Paris  avec  une  fort  bonne  troupe, 
et  le  r'envoya  du  costé  de  la  Brie  ;  et  luy  avec  le  reste 
qu'il  avoit  prit  resolution  de  s'acheminer  à  Tours  ,  où 
plusieurs  occasions  l'appelloient,  et  ce  en  attendant 
que  la  première  levée  de  ses  forces  estrangeres  fust 
plus  advancée  qu'elle  n'estoit  lors.  Ainsi  il  partit  d'Es- 
tampes le  samedy,  dixiesme  novembre,  et  prenant  le 
chemin  de  Beausse,  estant  adverty  que  la  ville  de 
Janville,  qui  est  au  milieu  d'i celle,  fermoit  tout  ce  pas- 
sage, il  voulut  la  recouvrer  en  passant,  et,  y  estant  ar- 
rivé le  dimanche,  le  capitaine  qui  estoit  dedans  fit  un 
peu  de  mine  de  la  vouloir  delfendre  ;  mais ,  ayant  veu 
approcher  le  canon,  il  la  rendit,  et,  estant  sorty  avec 
deux  cents  harquebuziers.  Sa  Majesté  y  entra  le  mesme 
jour,  et  y  séjourna  le  lendemain,  y  laissant  dedans  le 
sieur  de  Marroles  Longcorme  avec  une  lionne  garni- 
son dans  le  chasteau  qui  est  assez  bon. 

De  là  il  traversa  la  Beausse ,  vint  en  la  ville  de  Chas- 
teaudun,  où,  si  tost  qu'il  fut  arrivé,  il  envoya  sommer 
la  ville  de  Vendosme  qui  est  de  son  ancien  patrimoine, 
et  dont  ses  prédécesseurs  en  portoient  le  nomj  et,  com- 
bi,en   qu'à  ceste  occasion  estant  doublement  ses  sub- 

jects,  ils  fussent  plus  coulpal)les  d'estre  du  party  de  ses 
ennemis,  toutesfois,  ayant  plus  de  soing  de  les  empes- 
clier  de  faillir  davantage  que  de  les  punir  de  leur  pre- 
mière faute,  séjourna  trois  jours  audit  Chasteaudun 
pour  leur  donner  loisir  de  prendre  une  bonne  resolu- 
tion. Au  contraire,  devenus  plusinsolens  et  opiniastres, 
ils  le  contraignirent  de  les  assaillir. 

Pendant  le  séjour  qu'il  fit  audit  Chasteaudun  y  arri- 
vèrent les  capitaines  suisses  qui  avoient  estédepeschez, 
incontinent  après  la  mort  du  feu  Roy,  par  les  colonels 
des  quatre  régi  mens  qui  estoient  au  service  de  Sa  Ma- 
jesté, pour  consulter  avec  leurs  supérieurs  ce  qu'ils 
avoient  à  faire,  ou  de  continuer  de  servir,  ou  de  de- 
mander congé  pour  se  retirer,  lesquels  apportèrent  à 
Sadite  Majesté,  outre  la  response  qu'ils  rapportoient  à 
leurs  colonels  de  la  part  de  leurs  supérieurs,  qu'ils 
avoient  charge  expresse  d'eux  de  faire  en  leur  nom 
entendre  à  Sa  Majesté  que ,  non  seulement  ils  com- 
mandoient  aux  colonels  et  capitaines  desdits  régiments 
de  continuer  à  luy  faire  bon  et  fidèle  service,  mais 
qu'ils  luy  offroient  tout  tel  autre  secours  qu'il  auroit 
besoin,  tenant  pour  confirmée  et  jurée  avec  Sa  Ma- 
jesté la  mesme  alliance  et  bonne  amitié  qu'ils  ont  eue 
avec  les  roys  ses  prédécesseurs. 

De  Chasteaudun  le  Roy  partit  le  quatorziesme  no- 
vembre, et  le  mesme  jour  fit  investir  la  ville  de  Ven- 
dosme  et  le  chasteau.  Il  arriva  au  village  de  Mellay  le 
seiziesme,  et  sans  descendre  à  son  logis  alla  recog- 
noistre  entièrement  Vendosme.  Le  gouverneur  de  la 
place  estoit  le  sieur  de  Maillé  Benehard,  lequel,  sen- 
tant venir  le  siège,  y  avoit  appelle  un  bon  nombre  de 
gentils-hommes  ses  amis,  et  y  tenoit  garnison  ordi- 

naire  de  quatre  compagnies  de  gtiis  de  pied  qui  pou- 
voient  faire  quatre  cents  hommes,  outre  ceux  de  la 
ville,  qui  estoient  de  six  à  sept  cens  portans  les  armes. 
Dès  que  le  Roy  fut  arrivé  il  fit  gaigner  tous  les  faux- 
bourgs  de  la  ville,  et  départit  les  marescïiaux  de  Biron 
et  d'Aumont,  l'un  du  costé  de  la  rivière  du  Loir, 
l'autre  au  deçà,  avec  les  troupes  de  l'arme'e;  et  ayant 
mis  la  forme  du  siège  en  délibération ,  il  se  résolut  de 
s'attaquer  premièrement  au  chasteau ,  qui  estoit  le  plus 
fort,  pour  n'en  faire  à  deux  fois,  par-ce  que  le  chas- 
teau gaigné,  la  ville  ne  pouvoit  plus  eschapper  :  où  il 
fust  peut  estre  advenu  que  commençant  par  la  ville  où 
estoit  tout  le  butin ,  que  les  soldats  ne  se  fussent  plus 
gueres  souciés  de  l'honneur  de  la  prinse  du  chasteau 
où  il  n'y  eust  eu  à  prendre  que  des  coups,  et  s'en  fust 
perdu  une  bonne  partie.  Tout  le  vendredy  et  le  samedy 
se  passèrent  à  recognoistre  le  lieu  de  la  batterie,  et  à 
tenir  tout  l'équipage  prest.  Cependant  ledit  Maillé 
Benehard,  qui  avoit,  dès  que  Sa  Majesté  estoit  à  Chas- 
teaudun,  demandé  à  parlementer  au  sieur  de  Riche- 
lieu, grand  prevost  de  France,  avec  lequel  il  avoit 
amitié  particulière  (mais  quand  il  le  fut  trouver  dans 
la  ville  il  ne  sçavoit  quasi  qu'il  vouloit,  sinon  qu'il 
eust  désiré  que,  sans  rendre  ladite  place,  l'armée  se 
fust  retirée) ,  se  sentant  encores  plus  pressé  de  sa  con- 
science et  du  péril  du  siège,  redemanda  ledit  sieur  de 
Richelieu,  et  y  estant  retourné,  en  revint  aussi  incer- 
tain et  plus  mal  satisfait  que  la  première  fois.  Sa  Ma- 
jesté, ayant  elle-mesme  passé  toute  la  nuict  à  faire  con- 
duire et  mettre  son  aitillerie  en  batterie,  fit  à  la 
poincte  du  jour  commencer  à  battre  deux  tours  du 
chasteau  ,  pour  oster  les  deiîences  de  la  bresche  qu'elle 

proposoit  de  faire.  Mais  après  avoir  fait  tirer  de  cent 
à  six  vingts  coups  de  canon,  et  ayant  esté  fait  dans 
l'une  desdictes  tours  un  trou  où  pouvoient  passer  deux 
hommes  de  front  seulement,  les  soldats,  impatiens  de 
l'assaut, combien  que  quelques-uns  d'entre-eux,  seule- 
ment commandez  pour  voir  s'ils  se  pourroient  loger 
dans  ladite  tour,  montèrent  jusques  au  haut,  et  de 
furie  se  jetterent  dans  le  retranchemen4»  Ainsi  suivis  de 
tous  les  autres,  les  uns  conduits  par  le  sieur  baron  de 
Biron,  maresclial  de  camp,  et  les  autres  par  le  sieur 
de  Cliastiilon,  ils  donnèrent  tel  estonnement  à  ceux 
de  dedans,  bien  qu'ils  fussent  en  très-bon  nombre, 
qu'après  avoir  par  aucuns  d'eux  esté  rendu  un  peu  de 
combat,  ils  prindrent  l'efTroy,  et,  quittant  le  chasteau, 
se  sauvèrent  de  vistesse  dans  la  ville,  où  ils  furent  suivis 
de  si  près,  que  lesdits  sieurs  avec  partie  desdits  sol- 
dats y  entrèrent  pesle-mesle  avec  eux,  et  se  firent  en 
moins  de  demie-heure  maistres  du  chasteau  et  de  la 
ville,  où  ledit  Maillé  Benehard  et  tous  les  gens  de 
guerre,  estans  retirez  en  une  maison,  se  rendirent  in- 
continent audit  sieur  baron  de  Biron,  à  la  discrétion 
toutesfois  de  Sa  iNIajesté;  de  sorte  qu'il  ne  se  vid  jamais 
ville  l)attuë  et  prinse  d'assaut  comme  elle  fut  avec 
moindre  meurtre,  car  il  ne  s'y  perdit  un  seul  soldat 
de  l'armée,  et  peu  de  ceux  des  ennemis,  leur  ayant  Sa 
Majesté  fait  grâce  à  tous,  excepté  audit  Maillé  Bene- 
hard, et  à  un  cordelier  nommé  Jessé,  que  tous  les  ha- 
bitans  mesmes  accusoient  pour  le  premier  autheur  de 
leui-  mal ,  qui  furent  exécutez.  11  n'y  eut  ordre  de  pré- 
server que  la  ville  ne  fust  pillée,  excepté  les  églises 
que  Sa  Majesté  fit  soigneusement  conserver,  de  sorte 
que  l'on  n'y  entra  pas  seulement.  Dès  le  lendemain  il 

fit  sortir  tous  les  gens  de  guerre  de  ladicte  ville,  et 
permit  que  les  habitans  pussent  retourner  en  leurs 
maisons  sans  pouvoir  plus  estre  prins  et  rançonnez, 
reiinit  tous  les  ecclésiastiques  en  leurs  charges  ordi- 
naires. L'exemple  de  ceste  justice  sauva  la  vie  à  plus 
de  mille  hommes ,  car  quatre  ou  cinq  petites  villes  des 
environs  qui  protestoient  de  vouloir  tenir,  devenus  ' 
sages  aux  desperlsde  Vendosme,  se  rendirent  en  moins 
de  quatre  ou  cinq  jours,  cependant  que  le  Roy  s'en 
alla  à  Tours  où  il  arriva  le  2 1  novembre ,  le  propre 
jour  que  ceux  de  l'union  déclarèrent  au  parlement  de 
Paris  pour  leur  roy  M.  le  cardinal  de  Bourbon.  Devant 
que  de  descrire  pourquoy  ils  le  déclarèrent  roy, 
voyons  ce  que  fît  le  duc  de  Savoye  contre  la  France  après 
la  mort  du  feu  Roy,  et  quelles  furent  ses  pretensions. 

Nous  avons  dit  cy-dessus  comment  le  sieur  de  Sancy 
amenant  la  levée  des  Suisses,  passant  à  Genève,  avoit 
taillé  de  la  besongne  au  duc  de  Savoye  ez  trois  bail- 
liages qu'il  tenoit  autour  de  ceste  ville.  Ce  fut  ce  qui 
fit  haster  ledit  duc  de  donner  le  rendez-vous  de  toutes 
ses  troupes  à  Remilly,  en  intention  non  seulement  de 
reprendre  ses  bailliages,  mais  d'assiéger  Genève.  Son 
armée  se  trouva  incontinent  estre  de  sept  à  huict  mille 
hommes  de  pied  et  de  deux  mille  chevaux.  Ceux  de 
Genève  avoient  basty  un  petit  fort  au  pont  d'Arve ,  à 
un  quart  de  lieue  de  Genève.  Le  troisiesme  jour  de 
juin,  le  duc,  après  avoir  repris  quelques  chasteaux,faict 
tourner  la  teste  de  son  armée  contre  ce  fort  qu'il  desi- 
roit  avoir,  ceux  de  dedans  firent  une  sortie  de  cinq 
cents  harquebuziers,  lesquels  furent  incontinent  atta- 
quez par  trois  mil  hommes  de  pied  et  mil  chevaux. 
L'escarmouche  dura  quatre  heures,  oii  les  Savoyards 

furent  repoulsez  avec  perte  de  deux  cents  hommes , 
entre  lesquels  estoit  le  comte  de  Salenove. 

Le  duc  de  Savoye  cognut  dèslors  de  ne  pouvoir  avoir 
ceux  de  Genève  par  force,  et  qu'il  gaigneroit  plus  de 
faire  dresser  des  forts  aux  environs  pour  leur  faire  à 
toute  heure  la  guerre  et  leur  empescher  de  traffiquer, 
ce  qui  les  contraindroit  de  se  rendre  à  luy.  Ce  fut  ce 
qui  le  fit  resouldre  de  faire  commencer  un  fort  au  vil- 
lage de  Sonzy,  à  deux  lieues  prez  de  Genève,  qui  fut 
appelle  le  fort  Saincte  Catherine,  auquel,  après  avoir 
ruyne'  le  bailliage  de  Tcrnier,  et  notamment  les  vil- 
lages que  ceux  de  Genève  y  avoient,  il  contraignit  tous 
les  paysans  d'aller  travailler  à  ce  fort,  et  de  là  en  avant 
le  duc  tascha  à  attirer  ceux  de  Genève  par  eml)uscades 
et  ruses  à  quelque  combat  pour  les  matter  un  bon  coup  ; 
mais  en  ce  commencement  de  guerre  ceux  de  Genève 
furent  toujours  victorieux;  aussi  que  messieurs  de 
Berne  levèrent  incontinent  une  armée  de  dix  mille  pie- 
tons,  de  deux  cents  argoulets  et  de  deux  cents  chevaux 
de  combat,  dont  le  sieur  de  Wateville,  advoyer  de 
Berne,  fut  esleu  chef  et  gênerai,  lequel  se  rendit  incon- 
tinent avec  toute  ceste  armée  à  Genève. 

Durant  la  levée  de  ces  Suisses  il  y  eut  trois  sep- 
maines  de  trefves  entre  les  Bernois  et  les  Savoyards. 
Les  Suisses  de  dessus  les  murailles  de  Genève  virent  à 
plusieurs  fois  de  belles  escarmouches  entre  ceux  de 
Genève  et  les  gens  du  duc,  et  ne  s'en  meslerent  nulle- 
ment jusques  au  quatorziesme  de  juillet,  que ,  le  duc  et 
les  Bernois  ne  se  pouvant  accorder,  les  trefves  furent 
rompues,  et  l'armée  des  Suisses  passa  par  Genève,  trai- 
nant  forces  pièces  moyennes  et  petites  avec  un  grand 
bagage,  laquelle  print  le  chemin  de  Fossigny,  ayant 

pour  teste  et  advantgarde  trois  compagnies  de  gens  de 
pied  et  la  cavalerie  de  Genève.  Le  principal  exploict 
de  ceste  arme'e  fut  le  vingt-cinquiesme  de  juillet  entre 
Bonne  et  Sainct  Joire,  où  il  se  fit  une  rude  charge.  Le 
marquis  d'Esté,  ayant  pour  lieutenant  le  comte  de  Vais- 
pergue  avec  cent  cinquante  chevaux,  et  le  baron  d'Ar- 
mense  avec  huict  cents  hommes  de  pied,  dressa  une 
embuscade  en  trois  endroits  forts,  pensant  empescher 
le  chemin  aux  Suisses ,  ou  au  moins  de  les  bien  endom- 
mager; mais  il  ne  leur  fut  possible,  car,  après  un  long 
combat,  Wateville  se  fit  faire  chemin  par  les  armes.  Le 
comte  de  Valpergue  et  le  comte  Massin  avec  plusieurs 
autres  furent  là  tuez.  Ceux  qui  se  purent  sauver  se  re- 
tirèrent dans  les  hautes  montagnes,  où  ils  endurèrent 
beaucoup  de  nécessitez  sans  boire  ny  manger  l'espace 
de  trente  heures.  Ainsi  les  Suisses  ayants  desfaict  cest 
eml)uscade,  ils  se  rendirent  maistres  des  forts  et  prirent 
quatre  pièces  de  campagne,  et  ruinèrent  tout  le  Fos- 
signy,  emmenans  le  bestail  et  les  moissons. 

Le  duc  de  Savoye,  renforcé  de  nouvelles  troupes,  son 
armée  estant  de  quinze  mil  hommes,  s'achemina  droict 
à  Bonne,  petite  ville  gardée  par  trois  compagnies  de 
piétons  de  Genève.  Les  Suisses ,  ne  se  sentans  assez  forts 
pour  desgager  les  assiégez,  se  tindrent  cois  tellement 
que  ceste  ville  fut  rendue  le  22  d'aoust  au  duc  de  Sa- 
voye, après  avoir  enduré  deux  cents  coups  de  canon. 
Mais  les  Savoyards  n'observèrent  la  capitulation  aux 
trois  compagnies  de  Genève,  pour- ce,  disoient -ils, 
qu'ils  s'estoient  opiniastrez  de  tenir  dans  une  place  en 
laquelle  il  n'y  avoit  point  d'apparence  de  résister  con- 
tre l'armée  de  leur  duc  :  aussi,  au  sortir  de  Bonne, 
ceux  de  Genève  estans  encor  dans  le  faux-bourg ,  ils 

furent  entourez  par  la  cavalerie,  et  taillez  en  pièces 
avec  leur  gouverneur.  Le  lendemain  Wateville  et  l'ar- 
mée des  Suisses  se  retirèrent.  Geste  armée  peu  après 
se  desbanda  toute  sur  quelque  accord  traicté  entre  le 
duc  et  les  Bernois,  tant  par  le  conseil  des  agents  du 
roy  d'Espagne,  que  pour  l'accident  de  la  mort  du  feu 
Roy,  lequel ayda  beaucoup  en  cestendroict  là  au  duc  de 
Savoye,  car  il  s'engendra  quelques  diflicultez  entre  les 
Bernois  et  ceux  de  Genève.  Les  Bernois  vouloient  que 
ceux  de  Genève  se  missent  sous  leur  protection:  eux  ne 
le  voulurent  pas,  et  leur  respondirent  :  «Vous  estes  nos 
alliez ,  et  ne  voulons  d'autres  protecteurs  que  les  roys  de 
France.  »  Ces  paroles  furent  cause  que  ceux  de  Genève 
se  trouvèrent  abandonnez  du  secours  des  Suisses, et  se 
virent  incontinent  entourez  de  tous  endroicts  par  les 
vSavoyards,  car,  après  la  prinse  de  Bonne,  le  duc  tourna 
vers  le  pas  de  La  Cluse  pour  entrer  au  bailliage  de  Gex, 
qu'il  reprint  en   un  instant  pour -ce  que  les  Bernois 
qui  le  gardoient  le  quittèrent. 

Le  duc,  qui  avoit  désir  d'avoir  sa  part  de  la  cou- 
ronne de  France ,  et  s'accommoder  de  ce  qui  est  entre 
les  Alpes  et  le  Rosne,  solicita  ceux  de  Genève  pour 
tirer  d'eux  quelque  submission  afîin  de  n'estre  plus 
empesché  de  ce  costé  là;  ce  que  n'ayant  peu  gaigner 
sur  eux,  il  se  résolut,  outre  les  forts  Saincte  Cathe- 
rine et  La  Bastie,  de  les  tenir  encor  bride?;  par  un 
autre  fort  (ju'il  fit  sur  le  lac  au  village  de  Versoy 
qui  n'est  qu'à  deux  lieues  de  Genève,  lequel  il  fit  en 
diligence  fortifier,  et  mit  dedans  le  baron  de  La  Serra 
avec  six  cents  soldats,  quatre  canons  et  deux  coule- 
vrines.  Tenant  ainsi  Genève  bloqué  par  lesdils  forts  de 
Saincte  Catherine,  La  Bastie  et  Versoy,  il  se  retira  vers 
39.  20 

Chambery  avec  ses  forces  pour  entreprendre  sur  les 
provinces  de  Dauphiné  et  de  Provence,  selon  les  occa- 
sions qui  s'enpresenteroient.  Pour  la  Provence,  le  sieur 
de  Vins  se  rendit,  comme  nous  dirons,  du  tout  son 
parti zan.  Pour  le  Dauphiné,  il  y  fît  lors  fort  peu  de 
profit.  Il  avoit  envoyé  au  parlement  de  Grenoble  deux 
conseillers  de  son  conseil  d'Estat,  qui  estoient  le  sieur 
de  Jacob,  gênerai  de  son  artillerie,  et  le  sieur  d'Ance, 
lesquels  y  commencèrent  leurs  discours  par  une  do- 
leance  de  la  mort  du  feu  Roy,  puis  du  malheur  des 
guerres  civiles  de  France,  et  finirent  par  une  per- 
suasion de  recevoir  le  duc  de  Savoye  leur  maistre 
pour  roy  de  France,  comme  estant  le  plus  proche  qui 
y  pust  prétendre,  estans  tous  les  princes  de  la  maison 
de  Bourbon,  disoient-ils,  ou  déclarez  inhabiles,  ou  in- 
capables, ou  favorisans  les  hérétiques  ;  aussi  qu'il  vau- 
droit  mieux  quele  royaume  de  France  tombast  entreses 
mains,  veu qu'il  estoit  fils  de  la  fille  du  roy  François  i, 
etmary  de  la  niepce  du  feu  roy  Très-Chrestien  Henry  m, 
dernier  decedé,  et  fille  de  sa  sœur  Elizabeth,  royne 
d'Espagne,  que  non  pas  entre  les  mains  de  quelque 
cstranger,  comme  il  sembloit  qu'il  s'y  en  allast,  si  le 
peuple  françois  ne  recouroit  aux  conseils  qui  n'es- 
toient  moins  utiles  que  justes,  pour-ce  qu'ils  n'avoient 
pas  seulement  besoin  de  se  pourvoir  d'un  roy  qui  eust 
droict  a  ceste  couronne ,  mais  d'en  eslire  un  qui  peust 
redimer  le  peuple  de  tant  de  misères  et  calamitez,  le 
deifendre  de  ses  ennemis,  et  mettre  la  fin  aux  guerres 
civiles  de  France  ;  qu'il  se  pouvoit  assez  cognoistre  par 
raisons  d'Estat  que  Son  Altezze  estant  recognu  pour 
roy  des  François,  il  ne  manqueroit  point  de  faire  don- 
ner la  paix  à  tant  de  peuples,  et  que  le  puissant  roy 

d'Espagne,  voyant  une  telle  bien-veillance  des  peuples 
de  France  envers  sa  fille,  tourneioit  tous  ses  pensers 
pour  la  conservation  de  ce  loyaunie;  qu'il  ne  se  pou- 
voit,  entre  tous  ceux  qui  pretcndoient  à  la  couronne 
Françoise,  en  eslire  un  qui  sceust  apporter  une  telle 
tranquillité'  à  l'Estat  de  France  comme  leur  maistre  fe- 
roit,  pour-ce  que  tout  autre  esleclion  de  quelque  prince 
que  ce  fustseroit  occasion  de  nouvelles  guerres.  «L'hu- 
manité', la  bénignité  et  l'amour  de  Son  Altezze  envers 
tous  ses  subjects,  lesquelles  il  tient  de  ses  prédéces- 
seurs, disoient-ils,  tesmoigneront  assez  qu'estant  esleu 
vostre  roy,  il  ne  conservera  pas  seulement  vos  anciens 
privilèges  et  franchises,  mais  en  adjoustera  encores 
d'autres,  suivant  sa  magnanimité  ordinaire,  a  Voylà  la 
sul)stance  de  la  harangue  des  ambassadeurs  du  duc  de 
Savoye,  ausquels  messieurs  de  la  cour  de  parlement 
de  Grenoble  leur  dirent  pour  responce  :  «  Nous  re- 
mercions son  altezze  de  Savoye  de  ralfection  qu'il  de- 
montre  avoir  à  la  mémoire  du  feu  Roy,  et  des  honnestes 
offres  qu'il  nous  faict;  mais  sa  requeste  estant  impor- 
tante à  tout  le  royaume  de  France,  nous  n'en  pouvons 
faire  un  particulier  jugement;  cela  appartient  à  une  géné- 
rale assembléedestroisestats  de  France,  delaquelle  nous 
suivrons  les  advis.  Mais  nous  le  prions  qu'il  ne  trouble 
le  repos  dont  la  province  de  Dauphiné  jouyt  durant  la 
trefve  faicte  entre  les  sieurs  Alphonse  d'Ornano  et  Des- 
guieres,  par  un  nombre  de  soldats  que  nous  sommes 
advertis  qu'il  veut  faire  entrer  dedans  ceste  province.  » 
Le  duc  ne  fut  pas  content  de  ceste  response  :  aussi 
depuis  il  practiqua  fort  en  ceste  province,  où  il  trouva 
pour  partizan  le  sieur  d'Albigny,  cadet  de  la  maison 
de  Gordes,  qui  est  encores  à  présent  à  son  service ,  lo- 

ao. 

quel  s'empara  de  Grenoble  au  nom  de  M.  de  Nemours 
pour  le  party  de  l'union  ,  d'où  le  parlement  fut  trans- 
féré à  Romans  :  mais  puis  après  il  se  voulut  déclarer 
savoyard,  ce  qu'il  n'eut  moyen  de  faire,  pour-ce  que 
ceste  ville  fut  peu  après  reprise  par  le  sieur  Desdi- 
guieres,  ainsi  que  nous  dirons  cy  après. 

En  mesme  temps  que  le  duc  de  Savoye  tentoit  les 
Dauphinois  il  envoya  au  sieur  de  Vins,  qui  estoit  son 
partizan  en  Provence,  Alexandre  Vitelli  avec  trois  com- 
pagnies de  chevaux  légers  et  trois  compagnies  d'har- 
quebusiers  à  cheval ,  et  practiqua  si  bien  qu'il  se  fit 
déclarer  protecteur  de  la  Provence,  comme  nous  di- 
rons en  son  lieu. 

Ce  prince  en  ce  temps-là  solicita  le  roy  d'Espagne 
son  beaupere  pour  avoir  secours  de  gens  et  d'argent , 
tant  pour  poursuivre  son  entreprise  sur  Genève  et  en- 
tretenir les  garnisons  des  forts  qu'il  y  avoit  faicts  pour 
les  brider,  que  pour  parvenir  à  ses  entreprises  sur  le 
Dauphiné  et  la  Provence,  et  restablir  le  royaume 
d'Arles  en  sa  personne  et  à  ses  successeurs  :  bref  il  se 
servit  du  temps  et  de  l'occasion  des  misères  de  la  France, 
taschant  à  s'agrandir.  Et  si,  pour  tant  de  peines  et  de 
travaux  qu'il  a  pris  douze  ans  durant,  et  pour  tant  de 
pertes  que  ses  subjects  ont  receues,  il  a  esté  contraint 
de  se  contenter  de  son  ancien  patrimoine  de  Savoye. 
Et  peut-on  dire  aussi  que  le  Roy  luy  a  mesnagé  ses 
affaires  en  l'accord  qu'il  fit  après  la  conqueste  de  Sa- 
voye l'an  160 1. 

Ce  prince  n'envoya  jamais  aucun  secours  aux  ar- 
mées des  princes  et  villes  de  l'union  j  il  vouloit  faire 
ses  affaires  à  part,  et  prendre  en  France  seulement  ce 
qui  luy  venoit  à  l)ien-seance.  Le  duc  de  Mayenne, 

soy  disant  lieutenant  gênerai  de  l'Estat  pour  luiuon, 
trouva  ses  procédures  mauvaises,  et  donna  charge  au 
conunandeur  de  Dion,  que  l'union  envoyoit  à  Kome, 
de  prier,  en  passant ,  ledict  duc  de  Savoye  de  se  départir 
de  l'entreprise  de  Provence,  chose  que  ledit  sieur  duc 
de  Savoye  trouva  fort  estrange,  pour  estre  contraire, 
ainsi  que  plusieurs  ont  escrit,  à  ce  que  les  princes  de 
la  ligue  avoient  traiclé  et  accordé  avec  luy  auparavant 
la  mort  du  duc  de  Guise,  et,  pour-ce,  respondit  audit 
commandeur  <ju'il  n'en  feroit  rien ,  et  qu'il  ne  vouloit 
«juitter  sa  part  de  ce  royaume. 

Des  quatre  grands  princes  estrangers  ennemis  du 
loy  Henry  iv,  les  ducs  de  Lorraine  et  de  Savoye  es- 
toient  les  moindres.  Ils  desiroient  bien  tous  deux , 
selon  leurs  prétentions,  la  couronne  de  France j  mais, 
trop  foibles  pour  la  porter,  ils  furent  contraincts  de 
tascher  à  s'approprier  chacun  les  provinces  de  France 
qui  leur  estoicnt  voisines  :  et  comme  le  duc  de  Savoye 
tendoit  d'avoir  la  Provence  et  le  Dauphiné,  aussi  le 
duc  de  Lorraine  esperoit  d'avoir  la  Champagne.  Le 
sieur  de  Bourhonne,  l'un  de  ses  chambeihms,  en  une 
assemblée  faicte  à  Chaumont  incontinent  après  la  mort 
du  Roy,  proposa  de  faire  recognoistre  ledict  sieur  mar- 
quis du  Pont  pour  roy.  Aucuns  de  l'union  de  ceste  pro- 
vince le  receurent  pour  protecteur,  et  les  habitans  de 
Langres ,  en  ce  mesme  temps  invitez  par  le  duc  de 
Lorraine  de  l'assister  pour  chasser  le  roy  de  Navarre 
(ainsi  appelloit-il  le  Roy),  luy  lespondirent  qu'ils 
l'assisteroient  volontiers  de  leurs  vies  et  biens  pour 
tiier  la  raison  de  ceux  qui  avoient  massacré  leur  Roy, 
que  son  altozze  de  Lorraine  estoit  obligée  de  pour- 
suivre, estant  son  beaufrerc,  et  le  marquis  du  Pont, 

son  ncpveu.  Sur  une  autre  lettre  qui  leur  fut  envoyée 
pour  recognoistre  ledit  sieur  marquis  pour  roy,  ils  res- 
pondirent  :  «  Nous  ne  recognoissons  que  la  fleur-de- 
lys,  et  les  princes  du  sang  de  nos  roys  pour  légitimes 
successeurs  de  ceste  couronne.  »  Le  lieutenant  Rous- 
sart,  qui  a  esté  maire  de  I^angres  durant  tous  ces  der- 
niers troubles,  a  maintenu  ceste  ville  en  Tobeyssance 
royale,  et  le  peuple  en  la  religion  catholique-romaine, 
sous  le  gouvernement  du  sieur  d'Jnteville,  lieutenant 
pour  le  Roy  en  Champagne  ;  car  en  ceste  ville  les 
maires  et  l'JIostel  de  Ville  se  sont  conservez  en  leurs 
anciens  privilèges.  Si  tost  que  le  Roy  fut  mort,  un 
boiteux ,  envoyé  de  Troye  par  ceux  qui  y  estoient 
pour  l'union,  luy  en  apporta  lettres;  et,  pource  qu'il 
vid  qu'il  venoit  de  la  part  de  l'enncmy,  il  luy  dit,  avant 
que  de  les  vouloir  ouvrir  :  «  Quelles  nouvelles  y  a-il  ? — 
Le  Roy  est  mort,  luy  dit  le  boiteux.  »  A  ceste  parole, 
le  maire  luy  donna  un  soufflet,  et  luy  dit  :  «  Soi  s  d'icy, 
mal-heureux  messager  :  »  ce  que  le  boiteux  fit  viste- 
ment.  Le  maire  se  tourna  vers  ceux  qui  estoient  en 
garde  h  la  porlc,  et  leur  dit  en  pleurant  :  «  Jamais  boi- 
teux n'apporta  laulses  nouvelles;  puis,  ayant  fa i et  al- 
lumer du  feu,  fit  brusler  les  lettres  de  ceux  de  Troye 
sans  vouloir  voir  ce  qu'il  y  avoit  dedans.  Peu  d'heures 
après,  on  receut  asseurées  nouvelles  de  ceste  mort.  Il 
fit  faire  assemblée  en  la  Maison  de  Ville,  où  ils  réso- 
lurent tous  de  vivre  et  mourir  en  l'obéissance  du  roy 
Henry  iv  :  ce  (ju'ils  firent,  et  ceux  qui  ne  voulurent 
signer  sortirent  de  la  ville  avec  leurs  biens  en  toute 
liberté.  Ce  qui  se  passa  à  l'endroit  de  deux  prédica- 
teurs qui  pensoient  faire  remuer  en  ceste  ville  est  de 
remarque.  L'un  parloit  pour  la  ligue,  l'autre  tenoit  de 

riieresie.  Celuy  de  la  ligue  tomboit  d'ordinaire  sur 
«quelque  passage  de  sainct  Paul,  et  en  (in  il  leur  dit: 
«  Messieurs,  sainct  Paul  s'offre  à  vous,  recevez-le, 
embrassez-le.  »  Cela  fut  expliqué   incontinent  (ju'il 
parloit  de  recevoir  le  capitaine  Sainct  Paul,  comman- 
dant pour  l'union  en  Champagne,  et  non  les  préceptes 
de  l'aposlre  sainct  Paul;  à  quoy  quelques-uns  qui 
vouloient  brouiller  en  ceste  ville  l'avoient  practiqué 
pour  dire  cela  et  faire  esmouvoir  le  peuple;  mais,  au 
sortir  de  sa  prédication,  sans  luy  faire  autre  j)eine,  les 
Langrois  le  firentsortir,  et  luy  envoyerentdepuis  toutes 
ses  bardes.  Quant  à  celuy  (|ui  tenoit  de  l'heresie,  pen- 
santque  ce  peuple,  grand  ennemy  derunion,prendroit 
goust  à  quelque  nouveauté  contraire  à  la  croyance  de 
leurs  ennemis,  en  parlant  de  la  puissance  des  saincts, 
il  dit  en  son  sermon  qu'il  appelloit  pour  tesmoignage 
de  leur  puissance  qu'ils  fissent  oster  la  pouldre  qu'ils 
avoient  sur  leurs  images.  Il  n'eut  pas  plustost  achevé, 
que  l'on  le  fit  sortir  à  l'heure  mesme  hors  de  la  ville. 
«  Sachez,  luy  dirent  ceux  de  Langres,  que  nous  ne 
voulons  estre  hérétiques  ny  de  la  ligue,  mais  que  nous 
nous  maintiendrons  en  la  religion  catholique-romaine, 
sous  l'obeyssance  de  nostre  Roy.  »  Ce  dernier  fut  es- 
timé avoir  esté  envoyé  par  le  duc  de  Lorraine;  on  te- 
noit mesmes  que  quelques  lettres  dudit  duc  luy  avoient 
esté  trouvées  en  fouillant  parmy  ses  bardes.  Et  y  eut 
lors  en  ceste  ville  là  l)ien  des  remuements;  mais  cela 
n'est  à  présent  de  nostre  subject.  La  religion  donc  a 
esté  le  prétexte  des  ducs  de  Lorraine  et  de  Savoy e  pour 
faire  la  guerre  en  France,  mais,  en  effect,  c'estoit  pour 
s'approprier  de  ce  qu'ils  pourroient.  Voyons  mainte-, 
nant  ce  que  firent  le  Pape  et  le  roy  d'Espagne. 

La  crainte  que  le  pape  Sixte  avoit,  du  vivant  du  feu 
Roy,  que  le  Roy  à  présent  régnant  succedast  à  la  cou- 
ronne de  France,  luy  avoit  faict  publier  une  excom- 
munication contre  luy,  ainsi  que  nous  avons  dit  j  mais, 
après  la  mort  du  Roy,  il  fut  quelque  temps  irrésolu  de 
ce  qu'il  devoit  faire.  Les  François,  tant  d'un  party  que 
d'autre,  envoyèrent  vers  luy. 

Messieurs  les  princes  du  sang  et  les  princes  et  officiers 
de  la  couronne,  qui  avoient  juré  fidélité  et  obeyssance 
au  roy  Henry  iv  avec  les  protestations  accoustumées, 
résolurent,  au  conseil  du  Roy,  d'envoyer  un  d'entr'eux 
en  leur  nom  au  Pape,  pour  luy  représenter  le  misé- 
rable estât  de  la  France,  qui  desiroit  d'estre  aydé  de 
Sa  Saincteté,  mais  de  telle  sorte  que  ce  fust  pour  unir 
tous  les  Fiançois,  et  non  pas  pour  les  des-unir;  ce  que 
faisant,  il  appliqueroit  non  seulement  les  remèdes  con- 
venables à  la  monarchie  françoise,  de  laquelle  les  roys 
avoient  de  tout  temps  mérité  le  tiltre  de  TrèsChrestiens, 
mais  que  ce  seroit  la  seureté  de  toute  la  chrestienté, 
qui  ne  pouvoit  que  sentir  beaucoup  de  dommages  et 
d'incommoditez  des  grands  travaux  dont  leur  pre- 
mier et  principal  membre  estoit  travaillé.  Pour  faire 
ceste  ambassade  ils  esleurent  d'entr'eux  M.  de  Luxem- 
bourg, duc  de  Pigney  (0,  pair  de  France,  conseiller 
du  privé  conseil  du  Roy,  qui  est  un  prince  lequel  est 
venu  à  son  honneur  de  plusieurs  belles  charges  aus- 
quelles  il  a  esté  employé  par  les  feux  Roys,  entr'autres 
par  le  dernier  roy  Henry  in,  au  commencement  du 
pontificat  du  pape  Sixte  v,  pour  se  conjouyr  de  son 
eslection.  M.  de  Luxembourg,  arrivé  à  Rome,  y  trouva 
les  affaires  merveilleusement  changées,  et  s'esmerveilia 

CO  De  Pigney  :  de  Piuey. 

(]e  la  bonne  réception  que  l'on  avoit  faicte  à  Rome,  au 
commandeur  de  Diou  et  aux  agents  du  duc  de  Mayenne 
et  de  l'union,  lesquels  avoient  faict  courir  une  infinité 
de  faux  ])ruits  contre  le  feu  Roy  et  contre  Sa  Majesté 
à  présent  régnant;  et  luy  convint  avoir  patience  pour 
parvenir  au  but  de  son  ambassade ,  ce  qu'il  fit  si  dextre- 
ment,  que,  quoy  qu'en  son  commencement  il  trouvast 
toutes  choses  luy  estre  contraires,  si  est-ce  que,  sans 
la  mort  du  pape  Sixte  advenue  l'an  suivant,  auquel 
peu  à  peu  il  avoit  donné  à  cognoistre  les  mauvaises 
volontez  des  princes  de  la  ligue  et  de  l'Espagnol,  la 
France  eust  dez  ce  temps-là  receu  les  remèdes  conve- 
nables aux  guerres  civiles  dont  elle  estoit  affligée. 

Les  lettres  et  les  ambassadeurs  de  l'union,  qui  disoient 
au  Pape  que  le  duc  de  Mayenne  tenoit  le  Biarnois 
(comme  ils  l'appelloient),  prez  d'Arqués  et  Diepe,  en 
lieu  si  resserré  qu'il  ne  pouvoit  eschaper  sans  tomljer 
en  leurs  mains  mort  ou  vif,  ou  de  sauter  en  la  mer  et 
se  rendre  fugitif  de  la  France,  fut  ce  qui  fit  que  pour 
lors  le  Pape  ne  voulut  voir  M.  de  Luxemlîourg  ;  au 
contraire,  sur  la  supplication  que  ledit  commandeur 
de  Diou  et  les  agents  de  l'union  luy  firent  pour  envoyer 
un  légat  alTin  d'establir  un  roy  en  France  tel  qu'il 
seroit  advisé,  auquel  légat  ils  promettoient  rapporter 
leurs  conseils  et  exploicts  au  très-humble  service  de  Sa 
Saincteté,  avec  entière  obeyssance  et  révérence  à  ses 
bénédictions  paternelles,  et  au  respect  du  Sainct  Siège 
apostolique,  le  2  octobre,  le  Pape  nomma  pour  en- 
voyer légat  en  France  le  cardinal  Gaétan  (0,  frère  du 
duc  de  Sermonete,  italien,  mais  subject  du  roy  d'Es- 

•)  Le  cardinal  Caetan  •  Henri  Gaétan.  Il  avoit  pour  adjoints  Robert 
BelWmin  ,  jésuite,  et  Philippe  Sega,  depuis évêque  de  Plaisance.  Sixte- 

pagne;  ce  qui  se  fit  avec  telle  précipitation  et  haslCj, 
qu'à  peine  le  Pape  l'eut-il  nommé  qu'il  luy  com- 
manda de  partir  :  ce  qu'il  fit  en  telle  diligence,  qu'il 
arriva  à  Lion  le  9  novembre,  la  surveille  Sainct 
Martin ,  là  où  il  entendit  peu  après  que  M.  le  cardinal 
de  Bourbon  avoit  esté  déclaré  roy  par  le  parlement  de 
Paris. 

Le  Roy,  sçachant  que  ledit  sieur  cardinal  venoit 
comme  légat  en  France ,  fit  publier  un  mandement  à 
toutes  les  villes  qui  luy  obeyssoient  de  le  recevoir,  et 
aux  gouverneurs  des  provinces  de  l'accompagner  en 
toute  seureté  jusques  à  la  Cour,  de  laquelle  il  pourroit 
tousjours  aller  et  venir  où  bon  luy  sembleroit;  que 
s'il  faisoit  autrement  et  qu'il  se  retirast  pardevers 
l'union,  qu'il  le  tenoit  pour  ennemy,  avec  plusieurs 
protestations  contenues  audit  mandement. 

Ledit  sieur  cardinal  Gaétan,  arrivé  à  Lyon  comme 
légat  de  Sa  Saincteté,  cogneut  bien  que  son  voyage  ne 
luy  apporteroit  l'honneur  que  le  Pape  avoit  espéré  et 
que  luy  s'attendoit ,  car  il  s'apperceut  d'un  costé  que  le 
Pxoy  n'estoit  aucunement  en  danger  de  se  perdre , 
comme  les  discours  imprimez  qui  couroient  à  Rome 
l'asseuroient,  ains  que  de  jour  en  jour  il  avoit  nouvelles 
des  prises  de  villes  et  autres  exploicts  militaires  que  le 
Roy  faisoit  en  Normandie  ;  au  contraire ,  que  les  affaires 
de  l'union  s'estoient  beaucoup  affoiblies.  Sous  la  con- 
duitte  de  quelques  troupes  de  Lorraine  et  autres  troupes 
des  gouverneurs  pour  l'union,  il  s'achemina  par  la 
Bourgogne  à  Paris ,  où  il  fut  receu  avec  les  honneurs 
que  l'on  y  a  accoustumé  faire  aux  légats  de  Sa  Sainc- 

Quint  leur  avoit  donné  des  instructions  très-modérées  ;  ils  ne  les  sui- 
virent pas, 

tetë.  Il  estoit  accompagné  de  beaucoup  de  gens  doctes, 
entre  lesquels  estoient  Panigaiole ,  Bellaruiinus  et 
Tyrius. 

11  y  trouva  les  affaires  en  un  estât  outre  son  espé- 
rance ;  car  le  duc  de  Mayenne  voyant  que  tant  de  grands 
aspiroient  à  ceste  couronne,  et  que  chacun  vouloit 
faire  ses  affaires  à  part,  luy,  qui  ne  vouloit  que  ses  la- 
beurs servissent  à  d'autres  lesquels  ne  luy  en  sçauroient 
point  de  gré  ,  se  voulut  conserver  et  reserver  son  au- 
thorité  dans  le  party  de  l'union,  et  fit  que  le  parlement 
de  Paris,  par  une  clause  portée  dans  leur  déclaration 
de  la  recognoissance  de  M.  le  cardinal  de  Bourbon 
pour  roy,  mit:  «  Demeurant  cependant  le  tiltre  et  pou- 
voir attribué  au  sieur  duc  de  Mayenne,  pair  de  France, 
en  son  entier,  force  et  vertu,  pour  le  continuer  et  en 
user  jusques  à  la  plaine  et  entière  délivrance  de  Sa 
Majesté.  »  Voylà  comme  M.  de  Mayenne  se  fit  mettre 
en  main  toute  l'authorité  royale  au  party  de  l'union , 
et  disposa  de  tout  pendant  que  ledit  sieur  cardinal  de 
Bourbon  estoit  prisonnier  à  Cbinon  et  à  Fontenay,  où 
il  mourut,  comme  nous  dirons  en  son  lieu. 

L'union  soustenoit  que  le  Roy  defunct  l'avoit  dé- 
claré son  successeur  :  à  leur  persuasion  le  feu  Roy 
l'avoit  bien  déclaré  le  plus  proche  de  son  sang,  mais  il 
y  a  différence  entre  le  plus  proche  du  sang  et  le  pre- 
mier du  sang.  Le  fils  d'un  aisné  est  le  premier  et  prin- 
cipal héritier  de  son  ayeul  ;  s'il  a  un  oncle  en  vie  qui 
soit  frère  de  son  père,  cest  oncle  est  le  plus  proche  du 
sang  de  cest  ayeul ,  mais  non  pas  son  premier  et  prin- 
cipal héritier,  car  c'est  tousjours  le  fils  de  l'aisné  qui 
l'est  :  ainsi  en  estoit-il  en  ceste  dispute  entre  le  roy 
Henry  iv  et  son  oncle  le  cardinal  de  Bourbon,  et  tou- 

testbis plusieurs  SOUS  ceste  couleui  passèrent  la  carrière 
de  se  tenir  tousjours  dans  ce  party  de  l'union.  M.  de 
Mayenne  fut  ainsi  déclare'  lieutenant  d'un  roy  qui  n'en 
prit  jamais  le  tiltre  ,et  qui  ne  luy  envoya  jamais  aucun 
pouvoir  pour  ce  faire. 

Voylà  donc  l'intention  du  Pape,  qui  estoit  àe  con- 
servare  o  ridurre  il  regno  di  Francia  aWantica  'vera 
religion  cattolica  (0,  et  qui  envoyoit  son  Xe^aX  pro- 
curare che  si  afatto  un  re  degno  di  nome  di  cristia- 
nissinio ,  acquistato  per  tanti  nieriti  verso  la  Santa  Sede 
apostolica ,  e  assicurarsi  che'l  regno  non  "vadi  in  po- 
tere  d'uneretico  re  (2) ,  à  laquelle  ceux  de  l'union 
dez  ce  commencement  ne  s'accordèrent,  car  M.  le  car- 
dinal de  BourJjon  sans  le  légat  du  Pape  fut  déclaré 
pour  roy,  M.  de  Mayenne  continue' lieutenant.  11  res- 
toit  seulement  à  maintenir  et  asseurer  le  royaume  pour 
les  pretendans  après  la  mort  du  cardinal  de  Bour- 
bon. Nous  dirons  leurs  procédures,  mais  que  nous 
ayons  dit  quelle  estoit  l'intention  du  roy  d'P^spagne  en 
ces  derniers  troubles,  laquelle,  suivant  l'opinion  de 
celuy  qui  a  faict  le  second  discours  libre  sur  Testât  de 
la  France,  a  esté  telle  : 

«  Quant  au  roy  d'Espagne ,  dit-il ,  il  y  a  assez  de 
temps  que  Ton  void  ses  practiques  contre  la  France. 
Premièrement  c'est  une  science  en  tous  les  Estats  de 
nourrir,  si  on  peut,  les  voisins  en  division  et  en  trou- 

(')  De  maintenir  ou  de  rétablir  clans  le  royaume  de  France  l'antique 
et  vraie  relij^ion  calliolique. 

(2)  Pour  veiller  à  ce  que  la  France  eût  un  roi  digne  du  nom  de  Trcs- 
Chréiien ,  nom  justement  acquis  par  tant  de  services  rendus  au  Saint- 
Siège,  cl  iwur  s'assurer  (juc  le  royaume  ne  lomberoit  pas  au  pouvoir 
d'un  prince  liérélique. 

i)le  :  il  y  a  une  reigle  de  inatliematique  que  ce  qui  fait 
mouvoir  autiuy  est  nécessairement  tousjoursen  repos. 
Après,  le  voisin  divise',  et  par  conséquent  afloibly, 
est  moins  à  craindre;  et  finalement  quand  deux  se  sont 
bien  batus  et  bien  blessez,  il  est  ])ien-aysé  au  tiers 
qui  les  regardoit  faire  de  les  despoiiiller.  Le  roy  d'Es- 
pagne, l)ien  conseillé,  n'a  pas  este'  marry  de  voir  le  feu 
de  division  entre  les  François,  car,  cependant  qu'ils  se 
sont  amusez  à  courir  à  l'eau,  ils  n'ont  pas  eu  le  loisir 
de  rejetter  le  brandon  sur  luy-mesmes.  Or  il  craignoit 
tousjours  cela  ,  et  nonobstant  la  fraternité,  il  n'estoit 
point  asseuré  que  les  jeunes  roys  qui  estoient  tous  vail- 
lans  en  leur  premier  feu,  faute  d'autre  occupation,  ne 
s'attachassent  à  luy.  C'est  pourquoy  de  tout  temps  il  a 
haussé  le  menton  à  ceux  qui  ont  entretenu  les  guerres 
civiles  au  party  catholique,  destinant  à  cela  une  partie 
de  l'or  de  ses  Indes,  beaucoup  plus  dangereux  pour 
la  France  que  son  fer  d'Espagne. 

«  Mais  encoresautresfois  estant  embarrassé  par  mon- 
seigneur et  par  les  François,  il  desiroit  plus  la  guerre 
civile  en  France  pour  la  conservation  du  sien  que  pour 
l'usurpation  du  nostre.  A  la  fm  toutesfois,  comme  il  a 
veu  tous  les  Enfans  de  France  décédez  l'un  après  l'autre, 
et  ({ue  le  Roy  qui  est  aujourd'huy  estoit  venu  jusques 
au  plus  prochain  çlegré  de  la  couronne,  lors,  sans 
doubte  craignant  son  démon,  et  estant  fort  intéressé 
avec  luy  de  beaucoup  de  vieilles  querelles,  il  s'est  ré- 
solu de  tourner  tous  ses  efforts,  tout  son  or  et  tout 
son  fer  contre  luy,  avec  double  dessein  :  le  premier 
d'occuper  le  royaume,  s'il  se  peut,  le  second  de  ruiner 
au  moins  le  Hoy  qui  y  règne ,  et  desraembrer  l'Estat 
ou  le  mettre  en  autre  main. 

«  Ce  monarque  a  trouvé  tant  de  contredits  en  son 
premier  désir  qu'il  ne  se  peut  dire  de  plus,  et  voicy 
comment.  Après  la  mort  du  feu  Roy,  ceux  de  Lorraine 
pensoient  que  le  royaume  fust  entièrement  à  eux.  S'il 
faut  faire  une  description  des  moyens  qu'ils  avoient, 
ils  trouvèrent  premièrement  pour  les  commoditez  de 
la  guerre  des  montagnes  d'or  dans  Paris.  C'est  grand 
cas  que  l'on  fait  compte  de  dix-sept  cens  mil  escus  des- 
pendus en  un  an.  Quant  à  la  faveur  du  peuple,  il  se 
fit  quasi  une  seconde  révolte  du  royaume  à  l'advene- 
ment  de  ce  nouveau  roy,  qui  demeura  presque  tout 
seul  dès  le  premier  jour  ;  de  sorte  que,  qui  leur  eust 
parlé  en  ce  temps-là ,  je  ne  dis  pas  d'appeller  le  roy 
d'Espagne  pour  roy,  mais  de  luy  mettre  entre  les  mains 
le  moindre  village  de  France,  ils  se  fussent  mis  en  co- 
lère; et  je  croy,  dit-il,  sans  difficulté,  que  si  le  combat 
d'Arqués  eust  succédé,  le  duc  de  Mayenne  emportoit 
tout  seul  la  couronne,  sauf  à  en  faire  la  part  puis  après 
à  ses  compagnons  qui  luy  aydoient. 

«  L'Espagnol  recognut  cela  :  il  vidbien  que  ces  gens 
estoient  trop  fiers  pour  leur  demander  partage,  et  qu'il 
les  failloit  laisser  réduire  à  la  nécessité  et  à  la  faim  , 
comme  les  faulconniers  font  leurs  oyseaux  ,  autrement 
ils  ne  viendroient  pas  au  leurre.  Ainsi  du  commence- 
ment il  se  contenta  de  leur  laisser  Mendozze  parmy 
eux  pour  les  entretenir  tousjours  en  bonne  intelli- 
gence, s'asseurant  bien  que  ces  bons  mesnagers  ne  du- 
reroient  gueres  sans  faire  provision  de  salTran,  et  que 
lors  ils  parleroient.  Ceux  de  Lorraine  de  l'autre  costé, 
tandis  que  le  bon  temps  leur  dura  et  qu'ils  eurent  de 
quoy  ,  ne  s'empescherent  gueres  de  faire  la  cour  au 
roy  d'Espagne;  mais  après,  la  fortune  se  changeant. 

ils  devindrent  un  peu  plus  souples,  et  luy  de  soncosté 
entra  en  appréhension  des  prosperitez  de  nostre  Roy  , 
son  ennemy  particulier;  de  sorte  qu'ils  commencèrent 
à  mieux  s'entretenir  et  les  uns  et  les  autres ,  consentans 
ceux  de  Guise,  qui  desjà  avoient  peidu  l'espérance 
de  conserver  le  royaume  en  leur  maison,  que  le  pape 
Sixte  envoyast  un  légat  en  France  qui  fust  delà  faction 
espagnolle  ,  par  lequel  il  fist  faire  quelque  ouverture 
aux  François  pour  les  disposer  à  recevoir  un  nouveau 
roy.  Et  je  diray ,  dit-il,  cecy  en  passant,  que  tous  ces 
gens  icy,  ayans  divers  interests  et  divers  desseins 
chacun,  estoient  contraints  de  donner  divers  visages 
aussi  à  leurs  actions,  selon  les  partis  à  qui  ils  avoient 
affaire;  car  il  est  bien  certain  que  la  venue  du  légat  en 
France  n'estoit  designe'e  que  pour  l'avancement  des 
affaires  du  roy  d'Espagne ,  et  neantmoins  au  mesme 
temps  on  persuadoit  aux  pauvres  villes  de  l'union  que 
c'estoit  pour  le  bien  de  la  France,  et  afin  que  par  son 
authorité  il  retirast  tous  les  catholiques  d'auprès  du 
Roy. 

«  La  nécessite'  continue  d'un  costé,  de  l'autre,  au 
contraire,  la  prospérité  se  monstre.  Le  roy  d'Espagne 
est  bien  ayse  de  voir  tout  doucement  ces  gens  venir  à 
l'aumosne,  leur  offre  là  dessus  de  belles  choses,  des- 
([uelles  il  leur  fournit  peu,  et  ce  peu  encor  lentement 
à  fin  de  ne  les  saouler  :  de  sorte  qu'à  voir  dégoutter 
son  eau,  il  estoit  bien  aysé  à  juger  qu'il  vouloit  aug- 
menter leur  soif,  non  pas  l'esteindre.  Eux,  tout  au 
rebours,  appastez  à  son  secours,  font  leurs  pauvretez 
mille  fois  plus  grandes,  le  menacent  sous  main  de 
reconciliation ,  protestent  que  s'il  les  abandonne  ils 
ne  se  perdront  pas.  Cest  artifice  succède.  L'Espagnol 

a  peur  de  voir  le  Roy  estal)ly,  et  eux,  recognoissans 
cela,  en  font  courir  des  bruits  tout  exprès,  font  surpren- 
dre des  pacquets,  donnent  des  alarmes  à  Mendozze  et 
au  commandeur  Morëe;  en  fin  c'est  un  plaisir  de  voir 
tout  un  temps  leurs  mines,  eux  pour  tirer  de  l'argent 
et  des  commoditez  de  luy  pour  néant,  luy  pour  ne  leur 
en  bailler  que  sur  bons  gages,  w 

Toutes  ces  choses  se  passoient  sur  la  fin  de  ceste 
année.  Mendozze  et  le  commandeur  Morée,  recognois- 
sans que  le  party  de  l'union  ne  donnoit  que  le  trouble 
et  la  division  de  la  France  pour  la  recompense  des 
frais  de  leur  maistre,  et  que  l'on  disoit  qu'il  en  rece- 
voit  encor  assez  de  fruict,  pource  que  l'on  empeschoit 
par  là  la  grandeur  et  l'establissement  du  roi  Henry  iv 
son  ennemy  capital,  ne  se  contentoient  pas  de  cela. 
Ils  voyoient  bien  que,  pour  parvenir  au  dessein  du  roy 
d'Espagne,  qui  n'estoit  pas  seulement  de  la  ruyne  du 
?»oy,  mais  aussi  de  la  conqueste  du  royaume,  il  se- 
roit  malaisé  d'y  parvenir  sans  désarçonner  le  duc  de 
Mayenne  et  tous  les  princes  lorrains.  Ce  fut  pourquoy 
ils  practiquerent  dans  le  conseil  gênerai  de  l'union  des 
partisans  pour  leur  maistre;  ils  se  servirent  des  Seize 
et  des  prédicateurs  de  leur  faction  qui  estoient  dudit 
conseil  de  l'union,  et,  au  commencement  de  décembre 
de  ceste  année,  sur  l'ouverture  que  Tort  fit  en  ce  conseil 
d'asseurer  le  royaume  de  France  pour  ne  tomber  en 
la  puissance  du  roi  Henry  iv ,  et  avec  quels  moyens  on 
pourroit  soustenir  la  guerre,  Mendozze,  au  nom  du 
roy  d'Espagne,  présenta  ces  propositions. 

«  Le  roy  Catholique,  jà  vieil  et  ancien,  se  contente  fort 
bien  des  royaumes,  duchez  et  comtez  qui  sontà  présent 
sous  son  obeyssance,  et  n'a  besoin  de  celuy  de  France. 

«  Mais,  pour  ce  qu'il  void  la  France  estre  aflli-ce 
des  hérétiques,  et  que  les  catholiques,  encores  qu^'ijs 
soient  douze  contre  un,  n'en  peuvent  estre  maistres,  il 
s'est  de  long  temps  offert  les  secourir,  et  de  faict  les 
a  secourus,  tant  aux  premiers  et  seconds  troubles, 
d'hommes  et  d'argent,  qu'à  Moncontour,  sans  que  ja- 
mais il  ait  eu  volonté  d'aucune  recompense. 

«  Nonobstant  ce  on  luy  a  tous] ours  fait  la  guerre  cou- 
verlement,tant  en  Flandres  que  Portugal  j  neantmoins 
Sa  Majesté  ne  s'en  est  jamais  voulu  revanger,  ne  faire 
chose  quelconque  contre  la  France,  depuis  la  paix  de 
l'an  iSSg.  » 

Ces  propositions  furent  fort  louées  des  Seize  et  de 
leurs  prédicateurs.  Mais  de  quelle  manière  le  roy  d'E>- 
pagne  donneroit  secours  au  party  de  l'union,  il  fut 
lors  tenu  plusieurs  conseils  et  discours  :  aussi  Jstoit-ce 
un  faict  de  grande  importance. 

«  Le  roy  d'Iispagne  a  tant  de  royaumes  qu'il  n'a  be  • 
soin  de  celuy  de  France;  il  se  contentera,  disoient  les 
ministres  d'Espagne,  du  tiltre  de  protecteur  du  rojaume 
de  France,  sous  certaines  conditions.  »  Mais  les  esprits 
f.ançois  voyoient  une  infinité  de  précipices  sous  ce 
nom  de  protecteur.  A/Tin  de  le  faire  trouver  plus  doux, 
les  Seize  et  leurs  prédicateurs  qui  estoient  du  conseil 
de  l'union  dressèrent  les  conditions  cy  dessous,  qui 
fut  une  des  subtilitez  de  Mendozze. 

«Premièrement,  que  Sa  Majesté  aura  tiltre  de  pro- 
tecteur du  royaume  de  France.  Demeurera  pour  roy 
monseigneur  le  cardinal  de  Bourbon,  lequel  Sa  Majesté 
fera,  par  la  grâce  de  Dieu,  délivrer  de  captivité  et  sa- 
crer à  Rheims. 

«  Qu'il  se  pouna  fiire  alliance  d'une  sienne  fille 
^9- 

avec  un  prince  de  France,  qui,  après  le  decez  dudit 
sieur  cardinal,  sera  couronné  roy.  Et,  en  faveur  de 
mariage,  donnera  Sadicte  Majesté  le  comté  de  Flandres 
ou  de  Bourgongne  pour  l'unir  au  royaume  de  France. 

«  Que  les  ministres  de  l'église  Gallicane  seront  re- 
formez suivant  le  concile  de  Trente. 

«  Qu'en  ce  royaume  ne  sera  pourveu  aucun  Espa- 
gnol aux  bénéfices,  offices  de  judicature,  ny  aux  gou- 
vernemens  des  places  frontières. 

«  Que  les  offices  de  judicature  ne  seront  vendus, 
ains  donnez  aux  gens  de  bien  qui  auront  estudié  aux 
barreaux. 

«  Mais,  pour  le  regard  de  ceux  qui  sont  à  présent 
pourveus  de  tels  estais,  gens  de  bien  et  catholiques, 
attendu  qu'ils  les  ont  acheptez,  et  que  plusieurs  en 
doivent  encores  rentes,  les  pourront  resigner  à  gens 
catholiques  et  bien  renommez,  pour  ceste  seule  fois, 
et  en  après  ne  se  feront  aucunes  résignations. 

«  Que  Sa  Majesté  fera  fonds  en  ceste  ville  de  deux 
millions  d'or  pour  payer  les  arrérages  des  rentes  de 
ladicte  ville. 

«  Qu'elle  entretiendra  la  guerre  de  ses  moyens  et  de 
ceux  qu'il  plaist  à  nostre  Saint  Père  le  Pape  donner.  Et 
quant  ausdits  deniers  des  tailles  et  impositions,  se  rece- 
vront pour  estre  employez  à  l'acquit  des  debtes  du 
royaume,  et  non  à  autre  eftect. 

«  Et  lesdictes  debtes  acquittées,  seront  lesdictes  im- 
positions remises,  fors  une  taille  de  laquelle  sera  en- 
tenu  un  nombre  de  gens  de  guerre,  tant  de  pied  que 
de  cheval,  pour  la  tnition,  défense  et  conservation  du 
royaume. 

«  Que  les  gens  d'oi  dounauce  seront  gentils-homincii, 

lesquels  feront  monstres  par  quartier,  et  payez  de  leur 
solde ,  tant  en  temps  de  paix  que  de  guerre. 

«  Que  le  commerce  de  la  marchandise  sera  ouvei  t 
aux  François  pour  aller  aux  terres  de  Pérou  et  autres 
terres  nouvellement  conquises  par  Sa  Majesté,  et  se 
pourront  associer  avec  les  Espagnols  ou  Portugais,  ou 
naviger  à  part  si  bon  l^ur  semble.  » 

Toutes  ces  conditions  estoient  belles;  mais  les  âmes 
françoises  qui  estoient  encor  dans  le  party  de  l'union 
disoient  que  si  l'Espagnol  en  observoit  la  moitié  ce 
seroit  beaucoup ,  et  jugèrent  que  tout  cela  n'estoit 
qu'une  finesse  espagnole,  et  que  le  but  du  roy  d'P^spa- 
gne  estoit  qu'ayant  ceste  qualité  de  protecteur  de  la 
France,  il  y  commanderoit  absoluè'ment  par  le  moyen 
des  armées  qu'il  y  envoyeroit,  avec  lesquelles  il  s'em- 
pareroit  à  sa  volonté  des  principales  places,  et  qu'ainsi 
peu  à  peu,  par  la  division  des  François,  il  afToibliroit 
et  ruineroit  la  monarchie  françoise. 

Mendozze  poursuit  d'avoir  response.  Le  conseil  se 
tint  chez  La  Chapelle  Marteau,  où  le  duc  de  Mayenne 
et  le  sieur  de  Vilîeroy  se  trouvèrent  avec  ledit  Men- 
dozze, le  commandeur  Morée,  et  Jean-Baptiste  Taxis. 
La  proposition  derechef  de  mettre  la  Fiance  en  la  pro- 
tection du  roy  d'Espagne  se  fit;  à  quoy  il  se  vid  que 
le  duc  inclinoit  lors,  comme  ayant  volonté  de  se  main- 
tenir sous  ufi  grand.  II  en  demanda  l'advis  à  M.  de 
Vilîeroy,  qui  luy  dit  qu'il  ne  le  trouvoit  pas  bon,  et 
en  particulier,  lui  en  demandant  la  raison,  il  luy  pro- 
posa que ,  s'il  se  mettoit  sous  la  protection  d'un  prince 
estranger,  qu'il  couroit  un  hasard  d'estre  délaissé  de 
tous  ses  amis,  et  principalement  de  la  noblesse,  ((ui  n'o- 
beyroit  jamais  à  l'Espagnol  ;  que  ceste  qualité  de  pro- 

tecteur  que  demandoit  l'Espagnol  ne  luy  pouvoitapor- 
ter  que  nuisance  et  toute  incommodité',  pour  ce  que 
ceste  nation  estoit  de  sa  nature  ambitieuse,  qui  petit  à 
petit  le  debuteroit  de  ses  grades  et  honneurs  pour  y 
mettre  des  personnes  de  sa  créance.  «  Vous  avez,  luy 
dit-il,  en  vostre  puissance  la  guerre  et  la  paix.  Pour 
la  guerre,  en  Testât  qu'est  le  party  de  l'union,  vous  la 
pouvez  maintenir  par  les  moyens  du  peuple,  des  forces 
de  la  noblesse  et  de  vostre  suite.  Pour  la  paix,  vous  la 
pourrez  donner  au  roy  de  Navarre  s'il  se  fait  catholique , 
et,  outre  l'honneur  que  vous  aurez  d'avoir  contraint 
un  grand  roy  à  se  ranger  à  la  raison,  vous  tirerez  de 
luy  toutes  les  asseurances  que  l'on  pourroit  souhaitter 
pour  les  catholiques,  et  pourrez  aussi  avoir  de  luy 
les  gouvernements  et  estats  que  désirerez  pour  ceux  qui 
vous  auront  suivy.  Au  contraire,  si  vous  donnez  aucun 
grade  ny  qualité  au  roy  d'Espagne  en  France,  c'est  l'u- 
nique moyen  d'y  rendre  la  guerre  immortelle  ,  car  il 
n'y  en  peut  avoir  aucun  qu'il  ne  soit  par  dessus  le  vostre. 
Si  tout  dépend  de  sa  volonté,  les  événements  de  la 
guerre  sont  incertains,  et  les  exemples  des  grands  qui 
ont  jadis  tenu  contre  leurs  rois,  et  qui  s'estoientmis  sous 
la  protection  d'un  autre  roy,  vius  doivent  servir  d'exem- 
ple; car,  faute  de  n'aVoir  moyen  de  faire  leur  paix,  ils 
ont  esté  contraints  de  finir  pauvrement  leurs  jours  en 
pays  estranger  après  avoir  tout  perdu.  C'est  pourquoy 
je  vous  conseille  de  ne  céder  vostre  qualité  de  chef  de 
party.  5)  Il  y  eut  plusieurs  propos  entr'eux  deux  sur  ce 
subject.  Les  ministres  d'Espagne,  voyant  que  M.  de 
Mayenne  ne  resistoit  point  à  l'opinion  du  sieur  de  Vil- 
leroy,  qui  leur  avoit  dit  qu'il  ne  trouvoit  pas  bonne 
ceste  protection,  sur  quelques  raisons  qu'il  leur  aile- 

gua,  firent  semblant  de  ne  prendre  point  tant  à  cœur 
ceste  proposition  de  faire  leur  Roy  protecteur  de  la 
France,  et  n'insistèrent  pas  d'avantage j  mais,  quoy 
qu'ils  fissent  fort  les  froids  en  paroles,  Mendozze  ne  se 
j)ut  tenir  qu'il  ne  dist  au  duc  de  Mayenne  :  «  Monsieur, 
Dieu  vous  vueille  bien  conseiller,  je  sçay  que  mon  mais- 
tre  a  bonne  volonté  pour  le  service  de  la  cause  de  Dieu 
et  de  sa  religion;  pensez  à  ce  qu'il  peut,  et  à  ce  que 
vous  estes.  »  Peu  après  le  commandeur  Morée  dit  :«  Il 
faudra  donc  que  le  Boy  nostre  maistre  face  une  guerre 
auxiliaire,  puisque  les  François  ne  veulent  point  de  sa 
protection.  « 

Le  duc  de  Mayenne  pensa  lors  à  l'importance  de 
ceste  protection,  mais  il  en  voulut  avoir  l'opinion  du 
président  Brisson  et  des  principaux  de  la  Cour.  Il 
trouva  leur  advis  conforme  à  celuy  du  sieur  de  Ville- 
roy,  et  luy  conseillèrent  de  ne  pas  endurer  qu'il  y  eust 
au  party  de  l'union  aucun  autre  cbef  que  luy,  et  qu'il 
falloit  qu'il  eust  seul  toute  l'authorité.  Les  principaux 
de  la  noblesse,  ausquels  il  en  parla,  se  conformèrent 
aussi  à  cest  advis,  et  tous  luy  promiient  de  courir  sa 
ibrtune. 

Les  ministres  d'Espagne,  la  faction  des  Seize  et  leurs 
prédicateurs, avec  quelques  jesuistes,  desiroient  toutes- 
fois  ceste  protection  du  roy  d'Espagne.  Ils  s'adviserent 
pour  ce  fliire  de  deux  moyens  :  l'un ,  de  dire  à  M.  de 
Mayenne  qu'il  se  desistast  du  conseil  du  sieur  de  Vil- 
leroy  et  de  quelques  autres  ;  l'autre,  qu'il  failloit  (jue  le 
conseil  gênerai  de  l'union  ,  qui  avoit  donne'  audit  duc 
l'authorité  de  lieutenant  gênerai ,  donnast  au  roy  d'Es- 
pagne la  qualité  de  protecteur. 

Ode  Pigenat,  provincial  des  jesuistes,  porta  la  pa- 

rôle  au  duc  de  Mayenne,  et  luy  dit  beaucoup  de  choses 
contre  M.  de  Villeroy.  Le  duc  luy  respondit  :  «  Mon 
père,  je  ne  crois  pas  cela,  je  méfie  en  luy.»  Lejesuiste, 
entonné  de  ceste  response,  se  retira  assez  mescontent. 
Le  duc,  pour  faire  esvanouïr  les  desseins  des  ministres 
d'Espagne  et  des  Seize,  faict  e^i  mesme  temps  deux 
actions  qui  luy  reiissirent  :  l'une,  affin  que  l'on  ne  par- 
last  plus  de  ceste  protection  d'Espagne,  il  dit  que  le 
Pape  ne  trouveroit  bon  qu'autre  que  Sa  Saincteté  fust 
déclaré  protecteur  de  la  religion  catholique  en  France: 
il  le  proposa  au  légat  Gaétan  et  à  plusieurs  ecclésias- 
tiques, qui  trouvèrent  ceste  excuse  pertinente,  et  de- 
puis n'en  fut  plus  parlé.  L'autre  fut  de  s'attribuer  toute 
l'autliorité  à  luy  et  casser  le  conseil  gênerai  de  l'union, 
qui  estoit  composé  la  plus-part  de  ceux  de  la  faction  des 
vSeize  et  de  leurs  prédicateurs,  et  disoit  que,  puis  qu'il 
y  avoit  un  roy  proclamé  duquel  il  estoit  lieutenant, 
que  le  conseil  devoit  estre  auprès  de  luy  et  le  suyvre 
ez  armées  et  par  tout,  pource  que    ledit  conseil  de 
l'union  ne  faisoit  que  représenter  une  certaine  forme 
de  republique  qui  n  estoit  coustumiere  ny  bien  séante 
en  ce  royaume  ayant  un  roy.  Il  ne  manqua  point  de 
raisons  pour  faire  approuver  son  intention,  qu'il  mit 
aussi-tost  à  effect  qu'il  l'eust  résolue  ;  et ,  cassant  ledict 
conseil  gênerai  de  l'union,  il  en  créa  un  autre  auprès 
de  luy  pour  le  suivre  par  tout.  Il  changea  le  garde  des 
seaux  dudit  conseil  gênerai,  et  bailla  cest   oflice  à 
ÏVL  l'archevesque  de  Lyon.  Il  créa  cjuatre  secrétaires 
d'Estat,  sçavoir  les  sieurs  de  Bray,  Pericard,Royssieux 
et  Desportes  Baudouin,  lesquels  depeschoient  toutes 
lettres  patentes,  grâces  et  provisions  d'offices  qu'il  leur 
commandoit,  sou»  le  tiltre  neantmoins  d'un  prétendu 

loy  Chai  les,  qui  estoit  M.  le  cardinal  de  Bourbon,  et 
au  dessous  l'un  desdits  quatre  secrétaires  mettoit  :  Par 
le  Roy,  estant  monseigneur  le  duc  de  Mayenne  lieu- 
tenant gênerai  de  l'Estat  et  couronne  de  France,  Ainsi 
le  duc  de  Mayenne  s'attribua  l'authorité  royale  sous 
le  nom  de  M.  le  cardinal  de  Bourbon  que  l'union  avoit 
proclamé  roy,  au  nom  duquel  il  fit  convoquer  l'assem- 
blée des  cstats  en  la  ville  de  Melun,  au  lendemain  de 
la  Chandeleur  1590. 

Voylà  le  commencement  des  partialitez  qui  entrè- 
rent au  parly  de  l'union.  Aussi  l'autheur  du  livre  de 
la  suitte  du  Manant  et  du  Maheustre  dit  qu'à  un  con- 
seil que  le  roy  Henry  iv  tint  pour  adviser  aux  moyens 
de  son  establissement  et  pour  ruiner  la  ligue,  M.  de 
La  Noué,  grand  et  prudent  chevalier,  prit  la  parole 
avec  un  maintien   grave  meslé  d'une  façon  douce  et 
aggreable,  comme  naturellement  il  estoit,  lequel,  après 
avoir  remonstré  que  les  principales  parties  ausquelles 
le  Koy  avoit  affaire  estoit  un  peuple  qui  s' estoit  eslevé 
contre  son  roy  sur  le  prétexte  de  leur  religion,  et  que 
les  princes  de  Lorraine  avoient  bien  fomenté  et  aydé 
le  peuple  en  ces  esmotions ,  mais  qu'ils  n'en  estoient 
point  les  vrays  appuys,  «  car,  dit-il,  si,  après  la  mort 
de  messieurs  de  Guise  à  Blois,  le  peuple  en  un  instant 
n'eust  prins  les  armes  et  formé  leur  révolte  sur  l'ap- 
préhension qu'ils  avoient  de  la  perte  de  leur  religion, 
sans  doubte  ceux  de  la  maison  de  Lorraine  qui  res- 
toient  en  liberté,   estans  séparez  comme  ils  estoient, 
desnuez  de  conseil  et  de  moyens,  espouvantez  de  la 
mort  de  leurs  chefs,  n'eussent  sceu  empescher  la  do- 
mination du  feu  Boy,  et  fussent  demeurez  sans  sup- 
poi  l  i.y  moyensjmais  nous  avons  veu  qu'après  la  mort 

de  messieurs  de  G  u  ise ,  le  peuple ,  s'imaginant  que  tels  ef- 
fects  sefaisoJentàlaruinede  sa  religion,  sans  comman- 
dement nyconduitte  de  princes,  ils  ontprins  les  armes, 
se  sont  révoltez  et  déclarez  contre  leur  roy  et  les 
gouverneurs  et  magistrats  qui  le  soustenoient,  ce  qui 
occasionna  les  princes  de  Lorraine  de  reprendre  leurs 
espiits,  s'aydans  de  la  faveur  du  peuple  comme  d'une 
matière  formée  propre  à  leur  secours  et  salut.  C'est 
donc  le  peuple  qui  est  la  principale  occasion  de  tous 
ces  remuements,  fondez  sur  le  prétexte  de  leur  religion, 
duquel  les  princes  de  Lorraine  se  sont  servis  par  in- 
tention indirecte,  abusans  du  peuple  et  de  son  subject. 
Or  comme  l'esmotion  d'un  peuple  est  furieuse  et  su- 
bite, ainsi  est-elle  de  peu  de  dure'e,  d'autant  qu'il  ne 
faict  que  dévorer  en  ses  actions,  et  ne  les  digère  aucu- 
nement :  occasion  pour  laquelle  je  me  mocquois  au 
commencement  de  ces  souslevements  populaires;  mais, 
quand  j'ay  veu  que  ce  peuple  se  gouvernoit  par  un 
ordre  qui  tendoit  à  un  establissement  royal  pour  le 
support  de  sa  cause,  et  qu'il  l'appuyoit  de  forces  et 
aydes  estrangeres,  j'ay  commencé  d'appréhender  l'is- 
sue de  ce  remuement,  comme  fondé  en  toutes  parties 
requises  pour  une  stabilité,  La  cause  de  la  prise  de  ses 
armes  est  la  religion;  son  ordre,  le  conseil  gênerai  de 
l'union;  son  support,  le  Pape  et  le  roy  d'Espagne;  ses 
chefs,  les  princes  de  Lorraine;  et  sa  fin  et  son  but, 
l'assemblée  des  estats  pour  l'eslection  d'un  roy;  de 
sorte  que  ce  peuple  a  observé  humainement  pour  sa 
conduite  et  asseurance  tout  ce  qui  se  pouvoit  observer 
par  une  forme  d'authorité  souveraine,  ressentant  sa 
démocratie  meslée  de  l'aristocratie,  qui  est  une  si  sub- 
tile invention ,  que  je  ne  trouve  point  de  moyen  parmy 

nous  de  le  vaincre,  et  serons  coiitraints  de  le  prendre 
entr'eux  mesmcs  pour  rompre  leur  ordre,  et  tirer  de 
leur  sein  leur  perte  et  ruine;  car,  nonobstant  tout  leur 
ordre  de  conseil  et  institution  de  chef  et  supports,  il 
y  a  un  point  au<juel  ils  ne  s'accorderont  jamais,  qui  est 
que  les  membres  et  les  chefs  sontdiUerenls  de  volonté, 
de  project  et  de  la  fin,  car  le  peuple  regarde  seulement 
sa  religion  et  son  repos,  et  les  princes  de  Lorraine  et 
toute  leur  suitte  regardent  l'Estatet  leurs  commoditez 
particulières.  Et  comme  leurs  intentions  sont  difleren- 
tes,  ainsi  produiront  elles  divers  effects ,  et  de  là  naistra 
leur  division  et  confusion,  à  quoy  il  faut  que  nous 
aydions  des  moyens  pour  y  parvenir  j  car,  de  penser 
combattre  ce  party  en  Testât  et  ordre  qu'il  est,  nous  y 
perdrions  temps  et  moyens,  mais  peu  à  peu,  usant  des 
ouvertures  que  je  feray,  vous  verrez  que  ce  grand  party 
se  dissipera  en  soy-mesmes,  et  nous  donnera  beau  jeu 
sans  beaucoup  travailler;  mais  il  faut  de  la  patience  et 
de  la  finesse.  Donc,  ceste  maxime  estant  véritable, qu'il 
les  faut  ruiner  par  leur  division  et  desordre,  il  faut 
adviser  des  moyens  pour  y  parvenir.  Ce  peuple.  Sire, 
a  quatre  sortes  d'appuys  et  fondements  qu'il  s'est  es- 
tably  pour  luy  commander  et  gouverner,  à  sçavoir:  le 
premier,  l'adveu  du  Pape,  qui  leur  a  envoyé  son  légat 
pour  ccst  eifect;  le  second,  l'appuy  et  assistance  du 
roy  d'Espagne;  le  troisiesme,  le  conseil  gênerai  de  leur 
union,  et  le  quatriesme,  les  princes  de  Lorraine,  qu'ils 
ont  eslablys  chefs  de  leur  party.  Quant  au  Pape,  il  ne 
fleschira  de  nostre  costé  ([uc  par  la  force,  attendu  cju'il 
a  en  soupçon  vostre  religion.  Quant  au  roy  d'Espagne, 
c'est  nostre  ennemy  commun  et  juré.  Quant  au  conseil 
gênerai,  il  ne  faut  espérer  de  le  pouvoir  gaigner,  ny 

juger  qu'il  soit  instrument  piopre  pour  engendrer  ny 
soustenir  une  division;  il  y  a  trop  de  Seizes  et  gens 
populaires  dans  ce  conseil.  Mais  les  princes  de  Lor- 
raine me  semblent  propres  et  disposez  à  l'effect  de 
ceste  division  et  desordre  :  c'est  pourquoy  il  s'y  faut 
addresser,  car,  comme  la  disposition  des  princes  est  en 
la  grandeur,  et  leur  affection  en  leuradvancement  par- 
ticulier, il  faut,  pour  ruiner  le  party  gênerai,  qui  a  un 
autre  but  et  intention,  nourrir,  entretenir  et  fomenter 
ceste  disposition  et  affection  des  princes.  Or  donc,  Sire, 
tout  nostre  but  doit  tendre  à  ruiner  le  peuple  et  son 
establissement  par  la  voye  des  princes,  qui  ont  tous- 
jours  un  dessein  et  affection  contraire  au  peuple,  qui 
sans  doute  les  divisera,  et  ruinera  leur  party.  Et  le 
peuple  ruiné  et  divisé,  qui  est  la  baze  et  fondement 
de  la  ligue,  sans  doute  leurs  colosses,  qui  sont  leurs 
princes,  tomberont  et  seront  ruinez  avec  le  peuple. 
Pour  exécuter  ceste  ruine  il  est  liesoing.  Sire,  sous 
vostre  obeyssance,  observer  trois  maximes.  La  pre- 
mière est  de  conduire  M.  de  Mayenne  au  chemin  de 
se  faire  grand,  avec  espérance  de  pouvoir  obtenir  la 
souveraine  authorité  et  luv  entretenir,  comme  il  est 
disposé.  La  seconde  est  de  conduire  les  autres  princes 
de  sa  maison  au  sentier  de  jalousie  contre  luy  et  les 
Espagnols.  Et  la  troisiesme  est  de  réduire  le  peuple 
aux  cavernes  de  la  desfiance  et  mespris  contre  les 
princes,  et  susciter  une  division  entr'eux,et,  sur  toutes 
cUoses,  s'arrester  à  la  grandeur  du  duc  de  Mayenne, 
lar|uelle  persuasion ,  aisée  à  faire,  le  conduira  à  son 
particulier,  oubliant  l'amitié  de  ses  parents  et  engen- 
drant un  mespris  contre  le  Pape  et  une  haine  contre 
le  roy  d'Espagne  et  le  peuple,  et  par  ceste  disposition 

changer  d'ordre  et  de  moyens,  et  installer  la  confusion 
et  le  desordre  pour  les  acheminer  à  une  totale  perte 
et  ruine.  Et  pour  parvenir  à  l'exécution  de  ces  trois 
maximes,  Sire,  je  suis  d'advis  que  l'on  use  de  six 
moyens.  Le  premier  est  de  dissiper  le  conseil  gênerai 
de  leur  union  qui  nous  travaille  fort,  et,  au  lieu  d'ice- 
luy,  persuader  au  duc  de  Mayenne  de  former  un  con- 
seil d'Estat  près  de  sa  personne  pour  sa  grandeur,  affin 
de  rompre  l'ordre  et  la  créance  de  la  ligue  par  la 
dissipation  de  ce  conseil  gênerai,  qui  entretient  la 
créance  de  toutes  leurs  provinces,  laquelle  s'esva- 
nouyra.  Le  second  est  de  ruiner  la  compagnie  et  con- 
seil des  Seize,  et  les  desauthoriser  et  abaisser  le  plus 
qu'il  sera  possible,  et  en  leur  lieu  attribuer  toute  au- 
ihorité  à  la  cour  de  parlement  et  aux  grandes  et  plus 
riches  familles  qu'ils  appellent  politicques,  pour,  par 
ce  moyen,  vous  acquérir  de  bons  serviteurs  qui  vous 
feront  de  bons  services,  et  destruire  et  ruiner  vos  plus 
grands  ennemis.  Le  troisiesme  est  de  faire  perdre  la 
créance  aux  prédicateurs  et  docteurs  de  Sorbonne  par 
libelles  que  l'on  escriroit  contre  eux,  et  praticque  de 
discorde  entr'eux  pour  y  faire  naistre  comme  un 
schisme,  les  rendant  contemptibles  envers  le  peuple, 
et  partialisez  entre  eux  mesmes.  Le  quatriesme  est 
d'induire  M.  de  Mayenne  que,  pour  sa  grandeur,  il 
faut  (ju'il  amuse  le  Pape  par  belles  parolles  et  simula- 
tions afïin  de  le  favoriser  à  l'Estat,  en  intention  de 
destourner  le  Pape  de  bien  faire  à  la  ligue,  quand  il 
veri  a  que  le  duc  de  Mayenne  prend  le  prétexte  de  la 
religion  pour  s'emparer  de  l'Estat.  Le  cinquiesme  est 
de  faire  entrer  le  duc  de  Mayenne  en  desfiance  avec 
les  Espagnols,  et  les  mettre  en  picque  les  uns  contie 

les  autres,  et,  oultre  ce ,  de  susciter  des  partialitez  en 
la  maison  de  Loriaine,  et  les  mettre  en  division.  Et  le 
sixiesme  est  de,  sur  toutes  choses,  empescher  que  les 
agents  du  roy  d'Espagne  ne  traitent  avec  les  peuples, 
et,  à  cest  effect,  entretenir  M.  de  Mayenne  en- jalousie 
en  sa  grandeur  contre  le  peuple  ,  pour  l'exciter  à  em- 
pescher qu'il  ne  communique  avec  l'Espagnol,  spécia- 
lement les  Seize,  qui  y  tendoient.  » 

Voylà  en  sommaire  ce  que  ledit  autheur  de  la  suitte 
du  Manant  et  Maheustre  dit  avoir  recueilly  de  la  ha- 
rangue et  advis  du  sieur  de  La  Noue,  qui  fut  suivy  en 
tout  et  par  tout.  «Et  par-ce  que  ces  moyens,  dit-il,  regar- 
doient  principalement  la  personne  du  duc  de  Mayenne, 
pour  l'exécution  d'iceux  fut  esleu  et  choisi  le  sieur  de 
Villeroy,  grand  homme  d'Estat,  et  ennemy  de  l'Espa- 
gnol, qui  avoit  esté  introduit  en  son  conseil  (0  pour 
advancer  l'establissement  du  Roy  et  ruiner  la  ligue, 
auquel  sieur  de  Villeroy  furent  baillez  amples  mé- 
moires de  ceste  instruction,  qu'il  a  depuis  heureuse- 
ment exécutez ,  et  principalement  en  ce  qu'il  a  des- 
tourné le  duc  de  Mayenne  de  ne  donner  aucun  grade 
au  roy  d'Espagne  :  ce  qui  fut  un  grand  advantage  pour 
le  Roy,  d'autant  que,  si  le  roy  d'Espagne  eust  commandé 
à  la  France,  «  sans  doute,  dit-il,  toute  intelligence  et 
connivence  eust  esté  perdue,  et  par  conséquent  le  Roy 
mal  secouru  et  servy,  et  hors  d'espérance  d'estre  esta- 

(*)  Qui  at^oit  este  introduit  en  son  conseil.  Ce  n'étoient  pas  les  roya- 
liilcs  qui  avoient  introduit  Villeroy  dans  le  conseil  du  duc  de  Mayenne. 
Irrité  d'avoir  été  disgracié  par  Henri  m  ,  il  étoit  venu,  après  les  événe- 
meus  de  Blois,  se  ranger  parmi  les  ligueurs  de  Paris  ^  mais  aussil<)t  après 
ravénement  de  Henri  iv ,  il  eulra  en  relations  avec  lui,  et  suivit  la  mar- 
che qui  est  indiquée  par  Tauleur  que  cite  Cayet. 

bly.  »  Voylà  l'opiniou  de  cest  autheur,  lequel  a  esté  un 
dos  plus  avant  de  la  faction  des  Seize.  Je  laisscray  à 
juger  au  lecteur,  suivant  ce  que  nous  avons  dit  cy- 
dessus,  si  le  sieui*  de  Villeroy  n'a  pas  esté  le  vray  Cliu- 
say  de  nostre  David  François,  le  roy  Henry  iv. 

Tous  ces  conseils,  tous  ces  advis,  toutes  ces  prac- 
tiques,  eussent  esté  sans  efi'ect  sans  la  prospérité  des 
armes  dudit  sieur  Roy.  Or  nous  avons  dit  qu'après 
qu'il  eut  pris  la  ville  de  Vendosme  il  s'en  alla  à  Tours  : 
son  arrivée  y  estoit  nécessaire  pour  les  liostilitez  que 
ceux  de  l'union  exerçoient  en  la  Touraine,  au  May  ne 
et  en  Anjou.  Devant  que  de  dire  comme  tous  ces  rc- 
mueurs  disparurent  à  sa  venue,  ainsi  que  le  brouil- 
lard fait  quand  le  soleil  se  monstre,  voyons  comme 
ces  broiiillars  s'esleverent. 

M.  de  Montigny,  commandant  pour  le  Roy  au  Blai- 
sois  et  au  Berry,  avoit  proposé  au  feu  Roy,  à  son  de- 
part  de  Tours,  qu'il  seroit  bon  de  laisser  M.  le  prince 
de  Conty  pour  lieutenant  gênerai  de  Sa  Majesté  en  ces 
provinces  là  de  Touraine,  Anjou,  le  May  ne,  Poictou, 
Berry  et  Blaisois,  pour  s'opposer,  avec  quelques  forces 
que  l'on  luy  laisseroit,  à  ceux  qui  y  remueroient,  et  à 
fin  d'entreprendre  sur  l'ennemy  suivant  les  occasions 
qui  s'en  pourroient  offrir;  mais  cela  ne  s'effectua  pour 
lors. 

Bien-tost  après  que  le  feu  Roy  fut  party  de  Tours, 
le  sieur  de  Lansac,  qui  tenoit  garnison  de  gens  de 
guerre  dans  le  Mans,  alla  assiéger  le  chasteau  de  Tou- 
vois,  place  bonne  et  delFensable;  mais  le  capitaine  Ca- 
ban, que  M.  de  Rembouillet  y  avoit  laissé,  la  rendit, 
sans  estre  pressé,  audit  sieur  de  Lansac  pour  de  l'ar- 
gent :  aussi  ce  chasteau  tenoit  ceux  du  Mans  en  pcr- 

petuelle  crainte.  De  là  il  alla  assiéger  les  Pichelierés, 
et  avoit  avec  luy  prez  de  deux  mille  hommes  avec  de 
petites  pièces  montées  sur  roues.  La  noblesse  royale 
de  ceste  province  s'assembla,  entr'autres  messieurs  de 
Boiiillé,  comte  de  Créance,  marquis  de  Vilaines,  de 
Bourg-Neuf  et  de  Hertray,  qui  avec  quelques  troupes 
s'acheminèrent  pour  secourir  les  Pichelieres.  Mais 
Lansac  s'estant  retranché  en  lieu  marescageux,  après 
quelques  escarmouches,  les  royaux  et  l'union  entrèrent 
en  parlement,  et  fut  accordé  que  le  chasteau  des  Pi- 
chelieres demeureroit  neutre,  et  seroit  mis  entre  les 
mains  du  sieur  du  Bois  de  Masguily,  qui  le  conserva 
tel  du  depuis. 

Lansac,  estant  tousjcurs  à  l'erte  pour  entreprendre 
quelque  chose  de  nouveau,  avec  trois  cents  bons  che- 
vaux conduits  par  les  sieurs  du  Piedufort  et  de  Com- 
merondes  frères,  du  Pin,  de  Launay  et  de  Gennes, 
avec  mille  ou  douze  cents  harquebusiers,  s'achemina 
à  La  Flesche  sur  le  Loir,  au  pays  d'Anjou.  Il  print  la 
ville  et  assiégea  le  chasteau,  oii  le  capitaine  Moysiere, 
vieil  soldat,  s'estoit  jette  dedans,  lequel  r'asseura  le 
courage  de  Cotteblanche,  qui  y  commandoit  et  vou- 
loit  rendre  la  place.  Comme  en  mesme  temps  aussi  le 
sieur  de  Malerbe,  qui  battoit  l'estrade  en  ces  quar- 
tiers là  avec  vingt  cuiraces  et  trente  harquebuziers,  se 
jetta  dedans  Gallerandes,  chasteau  fort  appartenant  au 
sieur  de  Clermont  d'Am])oise,  dont  Lansac  avoit  envie 
sur  tout  de  se  saisir;  mais,  sçachant  qu'il  y  avoit  des 
gens  de  guerre  dedans,  il  n'oza  l'attaquer. 

M.  de  La  Rochepot ,  gouverneur  d'Anjou  pour  le 
Roy,  sur  l'advis  qu'il  eut  de  la  prise  de  la  ville  de  La 
Flesche,  se  résolut,  avec  M.  le  marquis  de  Vilaines, 

de  secourir  le  chasteau,  et  ledit  sieur  marquis  en  print 
la  charge  et  conduitte  avec  quatre  cents  harquebu- 
ziers  et  soixante  chevaux,  lesquels  vindrent  d'Angers 
à  Bauge',  distant  de  quatre  lieues  de  La  Flesche,  d'où 
ledit  sieur  marquis,  estant  party  les  tambours  battans, 
vint,  la  teste  baisse'e,  par  le  coste'  dudit  Baugé,  donnei- 
dedans  le  faux-bourg  de  La  Beulierie,  où  il  attaqua  si 
rudement  ceux  de  l'union,  qu'ils  se  mirent  en  fuite 
pour  se  sauver  dedans  la  ville,  en  telle  espouvante, 
que  plus  de  deux  cents  se  noyèrent  se  pensans  sauver 
par  le  pont  et  par  des  moulins  qui  sont  sur  la  rivière 
du  Loir.  Ainsi  le  marquis,  poursuivant  sa  pointe,  re- 
prit la  ville  de  La  Flesche,  dont  il  chassa  Lansac,  qui 
y  laissa  pour  gages  trois  cents  des  siens  morts ,  et  eust 
esté  entièrement  desfaict,  si  ledit  sieur  marquis  eust 
eu  lors  avec  luy  plus  grand  nombre  de  cavalerie  ;  car 
ledict  sieur  de  Malerbe ,  estant  sorty  de  dedans  Gale- 
randes  avec  quelques  gentils-hommes  du  pays  pour  le 
suivre,  taillèrent  en  pièces  trois  compagnies  de  gens 
de  pied  dans  le  village  de  Mezeray,  quoy  qu'ils  se  fus- 
sent retirez  au  presbytère,  tant  leur  espouvante  fut 
grande. 

Lansac  fit  sa  retraicte  au  Mans.  Le  sieur  de  Bois- 
Dauphin,  commandant  au  pays  du  Maine  pour  l'u- 
nion, estant  revenu  de  Paris,  alla  assiéger  la  petite 
ville  de  Saincte  Suzanne,  où  commandoit  le  sieur  de 
Bourg-Neuf;  mais,  voyant  qu'il  n'y  faisoit  que  perdre 
son  temps  et  ses  gens,  il  se  retira  au  Mans,  où  ledit 
sieur  de  Lansac,  par  ses  praticques,  avoit  envie  de  se 
rendre  maistre  et  d'en  chasser  ledit  sieur  de  Bois-Dau- 
phin, lequel,  ayant  descouvert  ceste  entreprise,  se 
saisit  dudit  sieur  de  Lansac,  et  l'envoya  prisonnier  au 

chasteau  de  la  ville  de  Chasteau-du-Loir,  entre  les 
mains  du  sieur  de  Riable'  qui  y  commandoit  pour  l'u- 
nion ;  mais  il  n'y  fut  pas  long  temps  qu'il  gaigna  des 
soldats  avec  lesquels  il  se  rendit  maistre  de  la  place, 
et  mit  prisonnier  Riablé.  Du  depuis  les  régiments  de 
Bourg  Le  Roy  et  de  Sacetillon  se  vindrent  joindre  à 
luy,  et  commencèrent  du  costé  de  la  Touraine  à  faire 
une  inOnité  d'hostilitez  contre  les  royaux  :  entr'autres, 
Sacetillon,  pour  sa  retraicte,  se  logea  à  Lucë.  La  té- 
mérité qu'il  fit  d'y  retenir  au  chasteau  mesdemoiselles 
de  M ontaffié,  filles  de  madame  la  princesse  de  Conty, 
affin  de  n'y  estre  attaqué,  et  par  ce  moyen  s'y  tenir 
en  seureté,  luy  cousta  depuis  la  vie.  Cela  doit  servir 
d'exemple  pour  nionstrer  combien  il  est  dangereux  de 
s'attaquer  aux  grands,  ausquels  nous  devons  honneur 
et  service. 

En  ce  mesme  temps  le  sieur  de  Marroles  surprintla 
ville  et  le  chasteau  de  Montrichard,  ville  assez  delTen- 
sable,  qui  a  un  chasteau  assez  fort  sur  la  rivière  du  Cher, 
ce  qui  donna  derechef  l)ien  de  l'incommodité  à  Tours, 
pource  que  ceste  prise  empeschoit  les  vivres  qui  y 
venoient  le  long  de  ceste  rivière  du  Cher.  Ainsi,  sur 
l'ennuy  que  faisoient  à  Tours,  tant  ceux  de  Montri- 
chart  que  ceux  de  Chasteau  du  Loir,  Messieurs  du 
conseil,  à  la  poursuilte  des  sieurs  de  Souvray  et  de 
Montigny,  résolurent  que  l'on  feroit  une  forme  d'armée 
dont  M.  de  La  Trimoûille  auroit  la  conduitte. 

Ledit  sieur  de  La  Trimoiiille  arrivé  à  Tours  avec 
quelques  troupes  d'infanterie  conduites  par  le  baron 
de  ]Marconet,  suivant  Tadvis  desdits  sieurs  du  conseil, 
et  sur  la  prière  que  madame  la  princesse  de  Conty  en 
fit,  ledit  baron  de  Marconct  et  le  sieur  de  Malerbe 


DE  PAL.MA  CATET.  [iSSg]  337 

furent  envoyez  avec  un  canon  pour  faire  sortir  de 
Lucé  Sacetillon  et  son  régiment,  qui  estoit  de  plus  de 
mille  hommes  de  pied.  Arrivez  à  Artuis,  et  y  pensant 
trouver  autres  troupes  qui  av  oient  promis  de  s'y  lendre, 
se  voyans  trop  foibles  pour  s'acheminer  à  Luce',  ils 
s'allèrent  emparer  du  fort  et  de  la  petite  ville  de  La 
Chartre  sur  Loir,  et  en  firent  sortir  le  sieur  de  Cour- 
troux.  Malerbe  ayant  laissé  sa  compagnie  en  ce  fort, 
qui  n'estoit  pas  mauvais  pour  y  tenir  garnison,  affin 
d'empescher  les  courses  de  Lansac,  ils  retournèrent  à 
Tours,  et  les  troupes  s'acheminèrent  vers  Montri- 
chard,  où  se  rendirent  incontinent  messieurs  de  La 
Trimoûille,  de  Souvray  et  de  Montigny,  qui  fut  lors 
que  le  Roy  arriva  à  Tours ,  le  2  i  novembre ,  ainsi  que 
nous  avons  dit.  Que  d'hostilitez  s'exercèrent  en  toutes 
ces  provinces  durant  quatre  mois  et  demy  ! 

Si  tost  que  Sa  Majesté  fut  arrivé  à  Tours,  Mont- 
richard,  que  l'union  avoit  résolu  de  deffendre,  se 
rendit,  et  le  sieur  de  La  Roche  des  Aubiers  fut  mis 
dedans.  Montoire,  Laverdin  et  Chasteau  du  Loir,  et 
tous  les  forts  que  l'union  tenoit  le  long  de  ceste  rivière, 
se  rendirent  aussi  en  quatre  jours,  et  Lansac  s'en  alla, 
retirer  dans  Touvoys. 

Les  illustrissimes  cardinaux  de  Vendosme  et  de  Le- 
noncourt,  et  autres  seigneurs  du  conseil,  le  jour 
mesmes  que  le  Roy  arriva,  luy  allèrent  donner  le  bon- 
soir. Messieurs  du  parlement  allèrent  le  lendemain  en 
corps  le  saluer,  et  recognoistre  Sa  Majesté  par  la  bou- 
che de  M.  le  premier  président  de  Ilarlay,  lequel, 
estant  sorty  peu  auparavant  de  la  Bastille  de  Pai'is 
après  avoir  pavé  rançon,  s'estoit  venu  rendre  à  Tours- 
La  chambre  des  comptes,  la  cour  des  aydes,  et  les  se- 
39.  aa 

cietaires  de  la  maison  et  couronne  de  France,  le  Im- 
reau  des  finances,  et  le  siège  presidial,  en  firent  de 
mesmes,  comme  aussi  les  ecclésiastiques  et  les  maires 
et  eschevins  de  la  ville ,  tous  avec  démonstrations  de 
resjouyssance  et  d'espoir  de  beaucoup  d'heur  sous  le 
règne  de  Sa  Majesté'.  Enquoy  ils  furent  plus  confermez 
par  les  responces  que  chacun  de  ces  corps  receurent 
particulièrement  de  luy. 

Ce  mesme  jour  l'ambassadeur  de  Venise  fut  admis  à 
l'audience  ,  oii  il  présenta  premièrement  des  lettres  de 
la  Seigneurie  au  Koy,  et  puis  fît,  de  leur  part,  l'office 
de  conjouyssance  envers  Sa  Majesté  pour  son  heureux 
advenement  à  la  couronne.  Ceux  de  l'union,  qui  pu- 
blioient  que  le  Roy  n'estoit  recognu  que  des  princes 
protestans,  eurent  lors  sul))ect  de  s'en  desdire.  Le 
jeudy  et  vendredy  Sa  Majesté  demeura  à  Tours,  et 
employa  ces  deux  jours  en  visites  ;  mais  le  samedy  au 
matin,  25  de  novembre,  il  en  partit,  et  vint  d'une 
traicte 'retrouver  son  armée  au  Chasteau  du  Loir,  qui 
en  est  à  dix  bonnes  lieues,  et  en  partit  dès  le  lende- 
main pour  venir  droit  h  la  ville  du  Mans,  qu'il  avoit, 
long  temps  a,  résolu  de  venir  assiéger.  Il  fît  deux  logis 
avant  que  d'y  arriver,  et,  estant  à  Yvray  L'Evesquele 
vingt-septiesme ,  distant  d'une  lieue  du  Mans,  qu'il 
avoit  envoyé  investir  un  jour  auparavant  par  le  sieur 
du  Fargis,  il  l'envoya  sommer.  A  quoy  le  sieur  de 
Bois-Dauphin,  qui  y  commandoit  pour  l'union, fît  une 
response  comme  s'il  eust  esté  résolu  de  s'y  enterrer  et 
tous  ceux  qui  estoient  avec  luy,  plustost  que  d'en 
sortir;  et  de  fait  il  commença  à  faire  brusier  une 
grande  partie  du  faux-bourg  de  La  Cousture,  au  moins 
ce  qui  estoit  hors  les  retranchements  du  faux-bourg; 

mais  il  y  survint  le  sieur  du  Fargis  avec  sa  troupe  qui 
en  sauva  une  grande  partie.  Bien-tost  après  y  arri- 
vèrent aussi  le  baron  de  Biron  et  le  sieur  de  Chas- 
tillon  avec  la  plus  grande  part  de  l'infanterie  Fran- 
çoise, avec  laquelle,  dès  la  nuict  mesnie,  fut  gagné 
ledit  retranchement,  qui  avoit  en  tel  endroict  dix  et 
douze  pieds  de  hauteur,  et  pouvoient  aisément  at- 
tendre le  canon.  Dèslors  on  fit  jugement  que  le  Roy 
auroit  plustost  la  raison  d'eux  que  l'on  n'avoit  pensé. 
Le  lendemain,  vingt-huictiesme,  Sa  Majesté  vint  loger 
audit  faux-bourg,  qui  est  beau  et  quasi  plus  logeable 
que  la  ville,  et  fît  ce  mesme  jour  gaigner  les  autres 
faux-bourgs,  excepté  celuy  de  Sainct  Jean,  qui  est 
delà  la  rivière  de  Sartre,  lequel  fut  gaigné  le  lende- 
main, en  ayant  neantmoins  le  sieur  de  Bois-Dauphin 
faict  brusler  plus  de  la  moitié  qui  estoit  le  plus  pro- 
che du  pont,  qui  estoient  de  très-belles  maisons.  Tout 
leur  courage  ne  parut  qu'en  cela,  car,  après  avoir, 
durant  les  trois  jours  suyvans,  esté  travailler  à  faire 
faire  les  gabions  et  autres  choses  nécessaires  pour  la 
batterie ,  et  faire  mener  les  pièces  au  lieu  oii  elle  se 
devoit  faire,  y  ayant  Sa  Majesté  mesme  passé  les 
nuicts  toutes  entières,  ayant,  le  deuxiesme  du  mois  de 
décembre,  fait,  sur  les  sept  heures,  commencer  à  battre 
quelques  défenses  de  la  muraille  de  la  ville,  dès  les 
premières  voilées  de  canon  qu'ils  entendirent,  ce  beau 
langage  qu'ils  avoient  tenu  à  la  sommation  qui  leur 
fut  faite  fut  converty  en  submission  du  tout  con- 
traire. Ainsi  le  sieur  de  Bois-Dauphin  n'ayant  point 
preveu  qu'il  devoit  estre  mené  si  rudement,  car  dans 
trois  heures  il  eusteu  l'assaut,  à  quoyles  siens  n'estans 
pasbien  résolus  ils  demandèrent  àparlementer,  et  en  fin, 

avant  qu'il  fust  deux  heures  après  midy,  ladite  ville  fut 
rendue  à  Sa  Majesté,  combien  qu'il  y  eust  dedans  plus 
de  cent  gentils-hommes  et  vingt  enseignes  de  gens  de 
pied ,  qui ,  pendant  la  capitulation ,  se  defferoient  pu- 
bliquement l'honneur  ks  uns  aux  autres,  les  gentils- 
hommes, que  l'infanterie  n'avoit  voulu  combattre,  et 
les  gens  de  pied,  que  c'estoit  la  noblesse  qui  avoit 
malgré  eux  voulu  capituler  :  comme,  à  la  vérité,  c'est 
chose  inaudite  d'avoir  fait  despendre  à  un  peuple  plus 
de  cinquante  mil  escus  pour  fortifier  la  ville  et  faux- 
bourgs,  avoir  bruslé  pour  plus  de  cent  mil  escus  de 
maisons  dans  lesdits  faux-bourgs,  ruiné  le  pays  de  six 
fois  d'avantage,  pour  attendre  trois  volées  de  canon,  et 
puis  rendre  la  ville,  laquelle ,  sans  l'extrême  soin  qu'en 
eut  Sa  Majesté,  n'eust  jamais  esté  exempte  d'estre  pillée  ; 
mais  il  en  fit  tenir  leS  portes  fermées,  et,  affm  que  nul 
n'eust  occasion  d'y  entrer,  il  n'y  voulut  pas  loger  luy 
mesme,  et  ne  deslogea  point  du  faux-bourg  où  il 
avoit  premièrement  logé;  et  s'estans  trouvez  deux 
soldats  saisis  d'un  calice  qu'ils  avoient  desrobé,  furent 
pendus  sur  l'heure,  bien  qu'ils  fussent  recognus  pour 
estre  très-vaillans.  Sa  Majesté  remit  premièrement 
l'evesque  du  Mans  et  le  sieur  du  Fargis  son  frère  qui 
en  estoit  gouverneur,  et  fit  au  reste  grâce  à  tous  les 
habitans,  qui  luy  en  vindrent  tous,  tant  les  ecclésias- 
tiques qu'autres,  rendre  grâces,  avec  protestation  de 
leur  fiidelité. 

Pendant  le  séjour  que  le  Roy  y  fit  durant  cinq  ou 
six  jours  depuis  la  prinse,  se  rendirent  le  chasteau  dé 
Beaumont  premièrement,  puis  celuy  de  Touvoys  où 
le  sieur  de  Lansac  commandoit,  lequel  fît  serment  de 
fidélité  au  Roy,  ce  qu'il  ne  garda  pas  longuement, 

comme  firent  la  pluspart  des  gentils-hommes  qui 
estoient  dans  la  ville,  et  autres  qui  estoient  du  party 
de  l'union ,  et  se  trouva  Sa  Majesté  accompaj4,née  en  ce 
siège  de  plus  de  cinq  cents  gentils-hommes  des  pro- 
vinces voisines,  entre  les({uels  estoient  plusieurs  mar- 
quis, comtes  et  autres  grands  seigneurs.  Se  rédui- 
sirent en  mesnie  temps  les  villes  de  Sablé,  Laval , 
Chasteau-Gontier,  qui  sont  toutes  villes  d'importance, 
et  plusieurs  autres  qui  ne  sont  pas  de  si  grand  nom. 

Dez  que  le  duc  de  Mayenne  eut  veu  que  le  Roy 
tiroit  vers  Vendosme,  il  despescha  tous  ceux  du  pays 
du  Maine  qui  estoient  en  son  armée  pour  s'y  aller 
tous  rendre  incontinent.  Le  sieur  Dragues  de  Gom- 
nene  fut  renvoyé  à  La  Ferté  Bernard,  d'où  il  estoiL  gou- 
verneur pour  l'union ,  et  luy  renforça  sa  garnison  de 
la  comj)agnie  d'harquel)uziers  à  cheval  du  capitaine 
La  Croix  Cautereau.  M.  le  comte  de  Brissac  y  fut  aussi 
envoyé  incontinent  après  avec  deux  cents  cinquante 
chevaux,  avec  les  régiments  du  chevalier  Picard  et  du 
sieur  de  Vaudargent,  pour  tascher  au  moins  de  ga- 
rentir  les  villes  de  La  Ferté  et  du  Mans;  et,  arrivé  à  La 
Ferté,  il  tint  conseil  pour  voir  s'il  luy  seroit  possible 
d'entrer  dans  Le  Mans  avec  ses  troupes,  ou  bien  d'y  en 
faire  couler  une  partie  ;  mais  il  trouva  qu'il  ne  le  pou- 
voit  faire  sans  péril  évident.  Ceux  de  l'union,  estans 
ainsi  assemblez  à  La  Ferlé,  desiroient  faire  quelque 
expioict.  Le  sieur  de  Comnene,  ({ui  envoyoit  tous  les 
jours  à  la  guerre  pour  sçavoir  ce  que  l'on  faisoit  en 
l'armée  du  Roy,  mit  en  avant  d'enlever  le  logis  des 
reistres  du  sieur  Thische  Schomberg,  lesquels  estoient 
logez  à  Conaré,  et  qui  avoient  entrepris  de  faire  la  teste 
de  l'armée  du  costé  de  Paris ,  quoy  que  le  Roy  en  eus( 

esté  de  contraire  opinion.  Sur  ceste  proposition  le 
comte  de  Brissac  fit  durant  deux  jours  recognoistre, 
comme  l'on  dit,  au  doigt  et  à  l'œil  le  moyen  d'exécuter 
ce  dessein.  De  Gomnene,  qui  en  avoit  eu  de  bons  advis, 
perdoit  pacience  que  l'on  n'executast  sa  proposition  j 
mais,  après  que  le  comte  de  Brissac  eut  recogneu  la 
facilité  de  ce  dessein,  le  mesme  jour  que  le  Roy  com- 
mença à  battre  Le  Mans ,  toutes  les  troupes  de  l'union 
asssemblées  partirent  de  La  Ferté  entre  minuit  et  une 
heure,  et,  conduites  par  autre  voye  que  par  le  grand 
chemin,  ils  se  rencontrèrent,  par  diverses  roules,  une 
demye-heure  après  que  le  soleil  fut  levé,  à  une  mous- 
quetade  près  de  Conaré.  Les  reistres  avoient  battu 
toute  la  nuict  le  grand  chemin  de  La  Ferté  à  Conaré, 
et  n'ayants  rien  descouvert  s'estoient  retirez  :  les  uns 
desjeunoient,  aucuns  après  avoir  faict la  garde  la  nuict 
dormoient  ;  si  qu'estans  en  un  tel  silence ,  le  comte  fit 
approcher  l'infanterie,  et  la  fit  advancer  au  mesme 
temps  qu'il  entendit  que  la  batterie  commençoit  contre 
Le  Mans,  où,  trouvans  le  pont  de  Conaré  levé,  ils  prin- 
drent  sur  la  gauche ,  et,  coulans  le  long  de  la  muraille 
pour  gaigner  le  costé  opposite  de  Conaré,  qui  n'estoit 
point  clos,  trouvèrent  une  petite  porte  ouverte  qui 
n'estoit  point  gardée,  par  laquelle  ils  se  coulèrent  sans 
faire  bruit,  tellement  que  les  reystres,  les  voyants,  pen- 
soient  que  ce  fussent  des  François  du  party  royal,  jus- 
ques  à  ce  qu'ils  virent  mettre  la  main  aux  espées,  et 
tirer  contre  eux  des  harquebuzades,  avec  un  grand 
bruit  de  tambours  et  trompettes  que  l'union  fit  sonner 
en  mesme  temps;  dequoy  les  reistres  estonnez,  les 
uns  coururent  aux  armes,  les  autres  aux  chevaux  et 
sortirent  du  bourg,  autres  s'enfermèrent  aux  maisons. 


DE  PALMA  CA^YET.     [iSSg]  343 

Pendant  ceste  confusion,  qui  advient  d'ordinaire  aux 
gens  de  cheval  qui  sont  surpris,  l'infanterie  de  l'union 
pilla  les  chariots  des  reistres,  emmena  trois  cents  che- 
vaux et  plus,  print  trois  chapeaux  de  leur  cornette. 
E!t  voyant  le  comte  de  Brissac  que  les  reistres  s'assem- 
bloient  tous  dans  un  champ  autour  de  leur  cornette 
blanche,  d'où  ils  pouvoient  rentrer  dans  Conaré,  et  y 
charger  l'infanterie  qui  y  esloit  affectionnée  au  pil- 
lage, fit  sonner  la  retraicle.  Les  reistres,  faschez  d'avoir 
perdu  leurs  chevaux  en  ceste  surprise,  mais  fort  peu 
d'hommes,  renforcez  de  quelque  secours,  poursui- 
virent un  temps  le  comte,  qui  toutesfois  sans  aucune 
incommodité' avec  tout  le  butin  se  retira  dans  La  Ferte', 
oi4  ayant  séjourné  quelque  temps,  ne  pouvant  cmpes- 
cher  les  heureux  progrez  du  Roy,  il  laissa  dedans  La 
Ferté  le  régiment  de  Vaudargent,  et  luy  s'en  alla  avec 
le  régiment  du  chevalier  Picard  pour  delfendre  Fa- 
laize  contre  le  Roy,  là  où  il  fut  pris  prisonnier,  comme 
nous  dirons  cy-après. 

Avant  que  le  Roy  partist  de  la  ville  du  Mans,  il  ré- 
solut aussi  de  prendre  la  ville  et  chasteau  d'Alençon, 
et,  pendant  que  son  armée  s'y  achemineroit  sous  la 
conduitte  du  mareschal  de  Biron  ,  il  advisa  de  faire  un 
petit  voyage  jusques  à  Laval,  pour  y  conforter  par  sa 
présence  la  noblesse  et  les  peuples  du  pays ,  qui  estoient 
nouvellement  leduits  à  son  obeyssance,  et  aussi  pour 
y  faire  venir  M.  le  prince  de  Dombes,  que  Sa  Majesté 
desiroit  voir.  Il  arriva  à  Laval  le  neufiesme,  et  y  sé- 
journa huict  ou  dix  jours.  Pendant  son  séjour  arriva 
le  prince  de  Dombes  avec  grande  quantité  de  noblesse 
de  Bretagne,  aucuns  desquels,  s'estans  desbandez,  al- 
lèrent prendie  en  venacH  Chasteaubriant,  et  en  cm- 

menèrent  le  capitaine  prisonnier,  et  plusieurs  autresr- 
Ayant  Sa  Majesté'  donne'  quelques  jours  audit  sieur 
prince  de  Bombes,  et  pourveu  aux  affaires  de  ceste 
province,  il  le  renvoya  en  sa  charge  ;  comme  aussi  il 
fit  partir  le  mareschal  d'Aumont  pour  aller  recueillir 
ses  forces  estrangeres,  et  Sa  Majesté  partit  de  Laval 
pour  venir  en  la  ville  de  Mayenne,  où  il  fut  aussi  fort 
Lien  receu ,  et  s'asseura  du  chasteau  sans  vouloir  laisser 
autre  garnison  dans  la  ville.  De  là  il  vint  à  Alençon  le 
vingt-troisiesme,  ayant  eschappé  de  très-mauvais  che- 
mins. Le  mareschal  de  Biron,  qui  estoit  party  du 
Mans  le  neufiesme,  n'y  peut  arriver,  à  l'occasion  des 
mauvais  chemins,  mesmes  à  cause  de  l'artillerie,  que 
le  quinziesme,  et,  l'ayant  quelques  jours  auparavant 
fait  investir  par  le  sieur  de  Herteray,  dès  qu'il  fut  ar- 
rivé il  print  d'arrivée  les  faux-bourgs,  et  tellement 
pressa  ceux  de4a  ville,  qu'ils  furent  contraints  de  ca- 
pituler et  se  rendre,  s'estant  le  capitaine  La  Gau,  qui 
en  estoit  gouverneur,  retiré  dans  le  chasteau  avec 
quatre  cents  cinquante  soldats,  faisant  contenance  de 
se  vouloir  deffendre,  estant  ladicte  place  très-bonne, 
environnée  d'eau,  de  bonnes  murailles  flanquées  de 
bonnes  et  grosses  tours.  Le  mareschal,  estant  entré, 
commença  dès  le  mesme  jour  à  faire  amener  des  canons 
devant  ledit  chasteau,  et  tirer  aux  deffenses,  estans  les 
choses  tellement  advancées,  qu'ayant  trouvé  moyen 
de  destourner  l'eau,  il  pouvoit  dans  peu  de  jours  faire 
bresche. 

Sa  Majesté  estant  arrivé  à  Alençon,  et  s'estant  fait 
monstrer  ce  qui  avoit  esté  faict ,  et  ce  que  l'on  propo- 
soit  de  faire  ,  il  fit  soudain  jugement  que  le  siège  ne 
seroit  pas  long.  Le  capitaine  La  Gau,  qui  estoit  dedans, 

en  fit  donner  plus  d'espérance  à  la  sommation  que  Sa 
Majesté  luy  fit  faire  pour  luy  déclarer  sa  venue ,  car 
il  commença  à  s'estonaer,  et  dez  le  lendemain  matin  il 
parlementa,  et  le  jour  mesme  la  capitulation  fut  ré- 
solue pour  luy  laisser  et  à  ses  soldats  la  vie,  armes  et 
bagues  sauves.  Ce  sont  les  exploicts  de  guerre  qu'a 
faicts  Sa  Majesté  durant  ceste  présente  année,  ausquels 
est  à  considérer  sa  sage  et  valeureuse  conduite,  estans 
ses  ennemis  contraints  de  confesser  qu'il  a  esté  ad- 
mirable et  jusques  icy  incogneu  par  aucun  autre 
exemple  ce  qu'il  a  fait,  ayant  en  moins  de  deux  mois 
fait  faire  à  une  armée  pesante  comme  la  sienne,  char- 
gée d'un  lourd  attirail  d'artillerie  et  d'un  grand  nom- 
bre de  Suisses  et  autres  estrangers,  plus  de  hnict 
vingt  lieues,  et,  ce  faisant,  prins  les  faux-bourgs  de 
Paris,  fait  plusieurs  sièges  notables,  prins  quatorze  ou 
quinze  bonnes  villes,  nettoyé  les  provinces  de  Ven- 
dosmois,  Touraine,  Anjou  et  le  jJayne,  de  tout  ce 
qu'y  tenoit  l'union,  excepté  La  Ferté  Bernard ,  et  re- 
couvré non  seulement  les  villes,  mais  les  cœurs  et 
affections  des  plus  mal  affectionnez  qui  y  fussent.  Aussi 
autant  que  le  desordre  ot  la  confusion  estoient  au 
party  de  l'union,  comme  il  a  esté  dit  cy-dessus,  aussi 
l'ordre  et  la  seureté  estoient  au  party  royal.  Car 
comme  il  y  avoit  du  temps  du  feu  Roy  trois  partis  en 
France,  à  sçavoir  celuy  des  princes  de  la  li^ue,  celuy 
du  feu  Roy,  c'est  à  dire  des  vrais  François  serviteurs 
de  leur  prince  et  ne  regardans  qu'à  la  seule  cou- 
ronne, et  celuy  de  ceux  delà  religion  prétendue  re- 
formée, ces  deux  derniers  furent  unis  en  un  seul  par 
l'advenement  du  Roy  à  la  couronne  ,  et  par  ainsi  il  n'y 
eut  plus  que  deux  partys  ;  mais  en  celuy  de  1 1  ligue 

OU  de  l'union  se  formèrent  plusieurs  partis,  ainsi  qu'il 
se  vena  cy  après,  tout  au  rebours  de  celuy  du  Roy, 
auquel  nul  des  siens  ne  contesta  son  rang,  sa  qualité 
et  son  absolue  puissance,  nul  des  siens  ne  pensa  à 
changer  la  forme  du  gouvernement,  tellement  que, 
rien  ne  le  traversant,  il  s'employa  du  tout  à  vaincre 
le  party  de  l'union ,  ainsi  qu'il  se  verra  ez  années  sui- 
vantes. 

Quoy  que  nous  ayons  fort  peu  dit  de  ce  qui  se  pas- 
soit  ez  autres  provinces  de  la  Fran-ce  où  n'allèrent 
point  ny  le  Roy  ny  le  duc  de  Mayenne,  il  ne  s'y  lais- 
soit  pas  de  faire  des  rencontres,  des  entreprises  et  des 
surprises  de  villes ,  tant  d'un  party  que  d'autre.  M.  de 
La  Valette,  gouverneur  en  Provence  pour  le  Roy,  ayant 
pris  Lambets  (0,  le  capitaine  Balati,  qui  y  comman- 
doit  pour  l'union,  se  retira  avec  deux  cents  soldats 
dans  le  chasteau  ,  où  ,  après  que  le  canon  eut  faict 
bresche,  il  demanda  à  parlementer.  M.  de  La  Valette 
envoya  le  sieur  de  Ramefort  pour  traicter  avec  luyj 
mais  en  y  allant  une  mousquetade  tirée  du  chasteau 
le  tua.  Geste  perfidie  esmeut  tellement  les  royaux, 
qu'ils  allèrent  incontinent  la  teste  baissée  à  l'assaut, 
et  de  force  entrèrent  dans  le  chasteau,  où  ils  tuèrent 
tous  les  soldats,  et  le  capitaine,  estant  pris  en  vie,  fut 
pendu.  Gecy  advint  au  mois  d'aoust. 

Tarascon  est  situé  à  l'oposite  de  Beaucaire,  n'y  ayant 
entre  deux  que  la  rivière  du  Rosne.  Beaucaire  tenoit 
pour  le  party  royal,  et  le  sieur  du  Perraut  y  com- 
mandoit  pour  le  sieur  de  Montmorency,  gouverneur 
pour  le  Roy  en  Languedoc.  Tarascon  se  vouloit  tenir 
neutre,  toutesfois  le  peuple  favorisoit  l'union,  et  les 

principaux  de  la  ville  le  Roy.  Peu  après  la  prise  de 
Lambets,  iNL  de  La  Valette  envoya  prier  le  sieur 
du  Perrault  de  luy  envoyer  à  son  secours  quelques 
gens  de  guerre  :  ce  qu'il  luy  promit  faire.  Pour  leur 
servir  d'escorte,  M.  de  La  Valette  envoya  le  sieur 
d'Estampes  avec  cent  chevaux,  lequel,  pensant  entrer 
dans  Tarascon  pour  y  attendre  ledit  secours,  ceux  de 
Tarascon  fermèrent  leurs  portes,  et  le  sieur  d'Estam- 
pes fut  contraint  de  passer  la  rivière  de  Durance,  qui 
entre  en  cest  endroict  là  dans  le  Pxosne ,  et  s'aller  loger 
en  des  maisons  qui  sont  du  long  de  l'eau,  au  dessous 
d'un  petit  bois;  mais  le  comte  de  Carses  qui  tenoit 
pour  l'union,  ayant  eu  advis  de  leur  logement,  vint 
jusques  audit  petit  bois,  d'où  à  couvert  il  donna  jus- 
ques  où  estoient  logez  les  royaux,  qui  se  trouvans  sur- 
prins,  les  uns  furent  tuez,  les  autres  se  sauvèrent  à 
nage  de  là  l'eau,  quelques-uns  furent  noyez,  et  ledit 
sieur  d'Estampes  pris.  Geste  charge  fut  cause  que  ceux 
qui  tenoient  le  party  royal  dans  Tarascon,  ayans  peur 
que  le  peuple  ne  se  rendist  de  l'union,  se  servirent  de 
l'occasion  de  ceste  desfaite  pour  se  rendre  du  party  du 
Roy.  Les  Tarasconois,  en  une  assemblée  de  ville,  pro- 
posèrent qu'il  falloit  abattre  ce  bois  par  lequel  estoit 
venu  à  couvert  le  comte  de  Carses  desfaire  le  sieur 
d'Estampes  ,  «  pource,  disoient-ils,  que  M.  de  La  Va- 
lette pourra  aussi  par  là  venir  à  couvert  et  nous  sur- 
prendre. »  Ils  résolurent  qu'il  seroit  abbatu;  mais  tan- 
dis que  le  peuple  y  estoit  aile  pour  l'abattre  et  s'en 
accommoder  pour  leur  particulier  usage,  ainsi  qu'on 
leur  avoit  permis,  les  royaux  de  Tarascon  supplièrent 
le  sieur  du  Perraut  de  venir  à  leur  secours  pour  se 
rendre,  contre  le  peuple,  maistres  de  la  ville  pour  le 

Roy  :  ce  qu'il  fit,  et  passa  le  Rosne  avec  trois  cens  sol- 
dats. Par  ce  moyen  Tarascon  fut  asseuré  pour  le  party 
royal. 

Au  mois  de  novembre  ledit  sieur  de  La  Valette, 
ayant  pris  Thoulon,  avoit  grand  désir  d'avoir  un  fort 
qui  estoit  là  auprès  quasi  comme  pour  la  garde  du 
port,  basty  de  l'ordonnance  du  duc  de  Savoy e,  dans 
lequel  estoit  pour  luy  le  sieur  de  Berre  avec  deux 
compagnies  en  garnison.  Or  le  sieur  de  La  Valette 
s'advisa  d'un  stratagème  pour  l'avoir  qui  luy  réussit; 
car,  ayant  eu  grande  familiarité'  avec  le  sieur  de  Berre, 
il  rechercha  la  continuation;  et  se  voyans  fort  pri- 
vément  plus  qu'il  ne  se  devoit  par  la  practique  ordi- 
naire de  la  guerre,  La  Valette  alla,  luy  deuxiesme,  voir 
Berre  en  sa  forteresse,  et  Berre,  invité  de  venir  dans 
Thoulon,  y  vint,  où  La  Valette,  tombant  sur  un  dis- 
cours comment  ceste  forteresse  avoit  esté  bastie ,  en 
loua  beaucoup  le  dessein  et  l'ouvrage,  et  se  tournant 
vers  le  sieur  de  Montant  son  cousin,  luy  dit  :  «  J'ay 
regret  que  vous  n'estiez  l'autre  jour  avec  moy  quand 
je  la  fus  voir.  »  :\Iontaut  fait  semblant  d'en  avoir  du  re- 
gret pour  le  désir  qu'il  avoit  de  la  voir.  Berre  luy  dit 
qu'il  la  pouvoit  voir  le  lendemain  matin  s'il  vouloit  : 
il  s'y  accorda.  Le  lendemain,  Montaut,  accompagné 
de  vingt  gentils-hommes  armez  sous  leurs  casaques, 
avec  chacun  une  harquebuze,  comme  estans  des  soldats 
de  sa  compagnie,  s'achemina  jusques  à  la  porte  du 
fort,  où  il  leur  dit  :  «  Demeurez,  et  nous  attendez 
icy;  »  puis,  avec  deux  gentils-hommes,  il  entra  dans 
la  forteresse,  où,  si  tost  qu'il  y  fut  entré,  il  se  laissa 
choir  comme  mort.  Ceux  de  la  garde,  estonnez,se  mi- 
rent autour  de  lui  et  l'emportèrent  dessus  un  lict. 

Alors  les  deux  gentil-hommes  se  lamentèrent  comme 
s'il  eust  esté  mort,  d'autant  qu'il  n'avoit  plus  de  poulx 
ny  aleine,  et  faisans  semblant  de  chercher  des  remèdes 
pour  le  faire  revenir  à  soy  avec  ceux  de  dedans,  qui 
s'esforçoient  aussi  de  le  secourir  en  ce  feint  accident, 
les  vingt  gentils-hommes  qui  estoient  demeurez  à  la 
porte  entrèrent  dedans,  et  à  un  certain  signal  ledict 
sieur  de  Montaut  saulta  en  pied,  et  avec  les  siens  se 
jetta  sur  la  garnison  du  chasteau,  de  telle  furie,  que, 
tous  estonnez  qu'ils  estoient,  ils  ne  purent  résister  que 
les  royaux  ne  se  rendissent  maistres  de  la  porte ,  à  la- 
quelle vint  incontinent  ledict  sieur  de  La  Valette  avec 
tel  secours,  qu'il  se  rendit  àl'instant  maistre  de  ce  fort 
aux  despens  de  Berre,  qui  servit  d'exemple  à  ceux  qui 
se  confient  par  trop  à  leurs  amis. 

Si  la  Provence  estoit  affligée  de  troubles,  l'Auver- 
gne ne  l'estoit  pas  moins.  Le  sieur  de  Randan,  gou- 
verneur de  ceste  province,  estant  des  premiers  de  la 
ligue,  ainsi  que  nous  avons  dit,  après  qu'il  eut  faict 
révolter  presque  toute  ceste  province  contre  le  Roy, 
et  attiré  à  sa  suitte  une  partie  de  la  noblesse  du  pays, 
il  se  mit  à  faire  une  infinité  d'hostilitez  autour  de  Cler- 
mont  et  de  Montferratid ,  et  les  empescha  de  faire  leur 
récolte  le  plus  qu'il  peut.  Il  ne  manqua  aussi  après 
la  mort  du  feu  Roy  de  leur  envoyer  des  lettres  pour 
les  induire  à  se  rendre  à  luy,  mais  il  n'y  gaigna  rien. 
Ceux  d'Yssoire,  qui  par  crainte  s'estoient  mis  de  l'u- 
nion ,  voyant  Randan  empesché  à  l'entour  de  Cler- 
mont,  mandèrent  au  baron  de  Millant  d'Allègre,  qui 
tenoit  en  ces  quartiers-là  le  party  royal,  de  venir  se 
retirer  dans  leur  ville ,  où  il  vint,  et  s'en  rendit  maistre 
sans  aucune  résistance,  mettant  dedans  deux  compa- 

gnies  de  gens  de  pied  et  quelque  cavalerie,  sous  la 
charge  du  sieur  de  Fredeville  :  cela  faict,  ledit  Millaut 
se  retira  pour  d'autres  entreprises.  Randan,  adverty, 
seresoult  de  ravoir  ceste  ville,  sçachant  qu'il  n'y  avoit 
dedans  que  deux  cents  soldats  avec  les  habitans,  espé- 
rant l'emporter  avec  des  pétards  :  ce  qu'il  lit;  car,  estant 
party  avec  toutes  ses  troupes  d'Alnat,  prez  de  Cler- 
mont,  où  il  estoit  logé,  et  ayant  mandé  au  sieur  de 
Sainct  Heran  et  au  vicomte  de  Chasteauclou  de  le  sui- 
vre vers  Issoire,  après  qu'il  eut  cheminé  toute  la  nuict, 
il  arriva  un  peu  après  la  pointe  du  jour  prez  d'Issoire, 
et, ayant  fait  mettre  pied  à  terre  à  toutes  ses  troupes,  il 
les  mena  à  la  portée  d'une  harquebusade  des  murailles. 
Le  capitaine  La  Croix ,  qui  avoit  la  charge  de  faire  jouer 
les  pétards,  marcha  le  premier,  accompagné  des  sieurs 
de  Chalus  et  Sainct  Marc  avec  leurs  troupes  ;  puis 
ledit  sieur  de  Randan  les  suivoit  avec  cent  cinquante 
gentils-hommes,  tous  l'armet  en  teste,  le  commandeur 
Majet  demeurant  à  cheval  avec  sa  compagnie  pour 
empescher  le  secours  qui  pourroit  survenir.  Tous  font 
leurs  charges.  La  Croix  lit  jouer  trois  pétards;  mais  le 
long  temps  qu'il  fut  à  faire  jouer  le  troisiesme  donna 
temps  à  ceux  d'Issoire  de  rembarrer  le  derrière  de  la 
porte.  Nonobstant  tout  ce  qu'ils  peurent  faire,  le  der- 
nier pétard  brisa  porte  et  pont-levis,  et  fît  grande  ou- 
verture. Randan  avec  les  siens  qui  estoient  tous  cou- 
chez sur  le  ventre,  voyans  l'ouverture  telle  qu'ils  la 
pouvoient  espérer,  se  dressèrent  sur  pieds  pour  se  faire 
passage  à  travers  les  royaux ,  lesquels  s'estoient  pré- 
parez pour  leur  en  deffendre  l'entrée;  mais  Randan, 
ayant  sauté  le  premier  sur  les  ruynes  qu'avoient  faict 
les  pétards,  avec  un  fort  espieu  dans  la  main,  suivy  de 

nombre  de  gentils-hommes  bien  couverts,  donna  si 
furieusement  (ju'il  passa  outre  avec  toutes  ses  troupes, 
jusques  au  milieu  de  la  grande  place.  Les  habitans, 
se  voyans  ainsi  forcez,  abandonnèrent  les  rues,  et  les 
soldats,  perdans  le  cœur,  cheicherent  à  se  sauver  à  la 
fuite.  Le  sieur  de  Fredeville  n'eut  autre  moyen  que  de 
se  retirer  dans  une  tour  assez  forte,  laquelle  il  rendit 
peu  après  par  composition.  Voylà  comme  le  sieur  de 
Rendan  reprit  Issoire,  qu'il  ne  garda  gueres,  comme 
nous  dirons  cy-après,  et  où,  en  la  voulant  derechef 
reprendre  ,  il  fut  tué  et  toutes  ses  troupes  desfaictes. 

Voyons,  devant  que  finir  ceste  année,  plusieurs  choses 
notables  qui  se  sont  passées  en  Flandres  et  en  plusieurs 
endroicts  du  monde.  Le  duc  de  Parme,  ainsi  que  nous 
avons  dit  cy  dessus,  s'en  estoit  allé,  le  huictiesme  may, 
boire  des  eaux  aux  fontaines  de  Spa.  Si  tost  qu'il  com- 
mença à  se  porter  un  peu  bien,  passant  à  Aix  la  Cha- 
pelle, il  s'en  vint  à  Bains,  affin  d'estre  tant  plus  pro- 
che des  frontières  de  France,  pour  y  secourir  ceux 
de  l'union ,  selon  que  le  roy  d'Espagne  son  maistre 
luy  manderoit.  Cependant  la  ville  de  Bergk  sur  le 
Rhin,  au  diocèse  de  Cologne,  estoit  occupée  par  les 
Estais,  et  y  avoit  long  temps  qu'elle  estoit  comme 
assiégée  par  quelques  troupes  dudit  duc  de  Parme, 
lequel  desiroit  avoir  ceste  place  par  la  faim  et  non  par 
la  force.  Le  colonel  Schenk,sçachant  la  nécessité  de 
ceux  de  Bergk,  vint  avec  nombre  de  navires  à  une  lieue 
près, 'd'où  il  fit  mener  par  terre  les  vivres  et  munitions 
qui  y  dcfailloient,  lesquelles  y  entrèrent  àsauveté.  En 
mesme  temps  ledit  duc  de  Parme  ayant  envoyé  du 
secours,  tant  de  cavalerie  que  d'infanterie,  au  colonel 
Verdugo,  gouverneur  de  Groninghe,  avec  de  l'argent 

])our  le  payement  des  garnisons  de  Frise,  Schenk,  en 
ayant  eu  advis  au  retour  de  Bergk,  alla  attendre  ces  trou- 
pes dans  les  landes  de  la  Lippe,  là  ovi  il  les  desfit  et  mit 
enroute,  et  gaigna  tout  l'argent  qu'ils  portoient.  Schenk 
renvitailla  Bergk,  et  fit  ceste  desfaicte  en  moins  de 
huict  jours  ,  qui  fut  sur  le  commencement  d'aoust. 

Après  ces  deux  exploicts,  le  colonel  Schenk,  re- 
tourné en  son  fort ,  appelé  La  Lunette  ou  Graven- 
veerd ,  lequel  il  avoit  fait  bastir  à  la  corne  des  deux 
rivières  du  Rhin  et  du  Yahal ,  entreprit  de  se  rendre 
maistre  de  jNumeghe  (0  :  suivant  son  dessein,  il  envoya 
sa  cavalerie  par  terre,  et  luy  descendit  par  la  rivière 
avec  cinq  navires  de  guerre  et  quelques  autres  vais- 
seaux, tant  grands  que  petits.  Le  lo  d'aoust,  un  peu 
après  minuit  ,  il  arriva  devant  Numeghe  ;  toutes- 
fois  il  ne  sceut  y  arriver  si  secrettement  que  ceux 
de  la  ville  n'en  entendissent  le  l^ruit  par  leurs  senti- 
nelles perdues,  qu'ils  mettoient  ordinairement  demye 
lieuë  autour  de  la  ville  pour  descouvrir  les  embus- 
ches  et  les  surprises.  Ces  sentinelles,  l'ayans  descou- 
vert, en  donnèrent  advis  par  un  coup  d'harquebuze  ; 
mais  ils  ne  (irent  nul  signal  de  feu  comme  c'estoit 
leur  charge,  qui  fut  la  cause  que  les  bourgeois  n'en 
firent  pas  grand  estât.  Schenk,  estant  ainsi  arrivé  de- 
vant la  ville  à  l'heure  de  minuict,  descendit  de  son 
navire  avec  quelque  nombre  de  soldats  sur  le  cay, 
quoy  qu'aucuns  de  ses  navires,  par  l'obscurité  de  la 
nuit ,  dévalèrent  plus  bas  que  la  ville,  et  ne  purent 
amarrer  devant  le  cay,  où  Schenk  avoit  mis  pied  à 
terre  avec  partie  de  ses  gens,  lesquels,  le  plus  coye- 
ment  qu'ils  purent ,  arrachèrent  de  deux  maisons  qui 

(*)  Numeghe  :  Nimègue. 

tenoient  aux  ramparts  les  treillis  et  fenestres,  par  oii 
aucuns  passèrent  pour  entrer  dans  la  ville  :  ce  qui  ne 
se  sceut  faire  si  doucement  que  ceux  de  dedans  n'en 
ouïssent  le  bruit;  et  celuy  qui  estoit  à  la  tour  Sainct 
Estienne  sonna  si  chaudement  l'alarme ,  que  tous  les 
soldats  et  bourgeois  se  mirent  aussi-tost  en  armes.  Et 
comme,  pour  la  briefvetë  du  temps,  Schenk  n'y  put 
faire  entrer  des  gens  assez  par  les  fenestres,  dont  il 
avoit  faict  arracher  les  treillis  de  fer,  pour  pouvoir 
rompre  et  faire  ouverture  d'une  porte,  et  que  la  ville 
estoit  en  armes,  il  advint  que  les  soldats  de  Schenk 
ne  voulurent  entrer,  quoy  qu'il  les  en  pressast  ;  telle- 
ment que  ceux  qui  y  estoient  jà  entrés  n'eurent  autre 
loisir  que  de  se  sauver  par  où  ils  estoient  venus  :  ainsi 
Schenk,  avec  toutes  ses  troupes,  fut  contraint  de  se  re- 
tirer en  ses  navires,  pour  au  plustost  desloger  de  là, 
crainte  du  canon  de  la  ville  qui  s'apprestoit,  lequel  les 
eust  peu  mettre  au  fond.  Geste  retraicte  se  fit  avec  telle 
confusion,  desordre  et  elîroi  pour  se  sauver,  que  cha- 
cun se  raettoit  dans  les  premiers  pontons  et  chaloupes; 
tellement  qu'en  celle  où  estoit  le  colonel  Schenk  il  y 
en  entra  tant  que  la  pesanteur  la  fît  enfoncer,  ce  qui 
fut  cause  qu'il  se  noya  avec  plusieurs  de  ses  gens  :  le 
reste  de  ses  troupes  se  sauva  avec  leurs  navires  à  la 
descente  de  la  rivière.  Le  lendemain,  Schenk  estant 
pesche  et  recognu ,  les  bourgeois ,  pour  se  venger  de 
luy  sur  son  corps  mort,  luy  tranchèrent  la  teste  et  le 
taillèrent  par  quartiers,  puis,  par  ignominie,  les  pendi- 
rent à  des  potences  aux  quatre  coings  de  la  ville,  où 
ils  sont  demeurez  tant  qu'à  la  l'equeste  du  marquis  de 
Varambon,  gouverneur  de  Gueldre  pour  le  roy  d'Es- 
pagne, ils  furent  ostez  et  posez  en  une  bière.  Voylà 
39.  '^3 

la  mort  du  colonel  Schenk,  à  qui  la  royne  d'Angle- 
terre avoit  donne'  l'ordre  de  chevalerie ,  et  comme 
il  tomba  entre  les  mains  de  ses  ennemis  :  aussi  di- 
soit-il  d'ordinaire  qu'il  avoit  este  conceu  dans  le  ventre 
de  sa  mère  ennemy  de  ceux  de  Numeghe.  Les  relations 
espagnoles  asseurent  qu'il  se  noya  avec  luy  plus  de 
trois  cents  hommes  de  guerre.  Cinq  jours  après  qu'il 
fut  mort,  les  soldats  qu'il  tenoit  en  garnison  dedans 
Gravenveerd  se  voulurent  mutiner  pour  la  paye  qui 
leur  estoit  deuë,  et  disoient  qu'ils  trouveroient  bien 
qui  les  payeroit.  Le  comte  de  ISIœurs  pour  les  Estats 
s'y  en  alla,  et  leur  promit  de  les  contenter  :  ainsi  par 
son  moyen  ils  s'appaiserent. 

Le  24  d'aoust  les  gens  du  duc  de  Parme ,  par  le 
moyen  du  fort  de  Creve-cœur,  basty  à  l'emboucheure 
de  la  rivière  de  Dise ,  entrèrent  en  l'isle  de  Bommel , 
où  ils  assiégèrent ,  battirent  et  prirent  les  chasteaux  de 
Heel  et  Rossem.  Mais,  le  22  septembre,  les  comtes  de 
Hohenlo  et  de  Mœurs  passèrent  avec  leurs  troupes  en 
la  Betuve  pour  aller  charger  les  Espagnols  dans  l'isle 
de  Bommel ,  dequoy  estans  advertis  ils  repassèrent 
la  Meuse,  et  après  avoir  bruslë  le  chasteau  de  Puy- 
droyen  et  autres  places  ils  s'en  retournèrent  à  Bos- 
leduc. 

D'autre  costë  et  en  mesmes  temps  le  comte  Guil- 
laume de  Nassau ,  gouverneur  de  Frise  pour  les  Estats, 
prit  le  fort  de  Hheyde,  qui  est  presque  une  isle  à  l'op- 
posite  d'Embde ,  et  bâtit  plusieurs  autres  forts  dont  il 
fit  sortir  les  Espagnols. 

Durant  que  le  sieur  de  Balagny  envoyoit  ses  troupes 
au  secour*de  ceux  de  l'union  en  France,  le  duc  de 
Parme  practiquoit  une  entreprise  sur  Cambray,  la- 

quelle  fut  descouverte  par  madame  de  Balagny  (>).  Les 
entrepreneurs  dévoient  laisser  une  porte  ouverte,  et, 
cependant  que  l'on  feroit  une  procession  générale  le 
19  septembre,  les  Espagnols  dévoient  entrer  par  ceste 
porte  et  se  rendre  maislres  de  la  ville.  Le  doyen  de 
l'église  cathédrale  et  autres  ecclésiastiques  et  bour- 
geois, accusez  de  cela,  furent  exécutez  à  mort  aussi- 
tost  que  ledit  sieur  de  Balagny  fut  de  retour  à  Cam- 
bray. 

Le  quinziesme  octobre,  pour  le  party  des  Estats,  le 
comte  d'Everstein,  le  baron  de  Potlys  et  le  chevalier 
Veer,  avec  mille  chevaux,  deux  mille  hommes  de  pied 
et  quelques  pièces  d'artillerie,  s'acheminèrent  pour 
renvitailler  Bergk  sur  le  Rhin.  Ayant  premièrement 
battu  et  pris  un  fort  appelle  La  Roy  nette  de  Goulogne, 
ils  passèrent  l'eau  près  le  chasteaudeLoo,  et,  estansjà 
passez  Teckenhof,  le  marquis  de  Varembon  pour  l'Es- 
pagnol, avechuict  cents  chevaux  et  cinq  cents  hommes 
de  pied,  pensant  qu'en  leur  donnant  sur  la  queue  il 
desferoit  quelques  troupes  de  l'arrieregarde,  leur  alla 
faire  une  belle  charge;  mais  ceux  des  Estats  se  retournè- 
rent incontinent,  et  chargèrent  si  rudement  Varambon 
qu'ils  le  mirent  en  route ,  luy  tuèrent  six  centshommes , 
gaignerent  dix  de  ses  drapeaux  et  trois  cornettes ,  et 
emmenèrent  avec  eux  dans  Bergk  plusieurs  prison- 
niers et  bien  deux  cents  chevaux.  Le  comte  Charles 
deMansfeld,  sçachant  que  Varambon  estoit  aux  mains, 
y  accourut  en  diligence  avec  soixante  et  dix  compa- 
gnies de  cavalerie  et  d'infanterie;  mais  ceux  des  Estats, 

(')  Par  madame  de  Balagny.  Renée  de  Clcrmont,  sœur  du  fameux 
Bussj  d'Amboise.  Cétoit  une  femme  d'uu  caractère  très -ambitieux  cl 
très-ardcut. 

23. 

ayant  desfaict  VaiamLon,  se  hasterent  avec  leur  con- 
voy  de  gaigner  Bergk.  A  leur  retour  Mansfeld  pensoit 
encor  les  attraper;  mais  en  estans  advertis  ils  allèrent 
passer  le  Rhin  auprès  de  Rees,  et  retournèrent  en  leurs 
garnisons  sans  aucun  empeschement. 

Comme  le  comte  de  Mansfeld  s'approchoit  pour  te- 
nir le  siège  de  plus  près  devant  Bergk,  le  comte  de 
Mœurs,  estant  dans  Arnhem  en  Gueldre  pour  les  Es- 
tais, s'apprestoit  aussi  pour  secourir  ceste  place  ;  mais, 
faisant  espreuve  de  quelques  feux  artificiels,  le  feu  se 
print  à  de  la  poudre,  dont  une  partie  de  la  chambre  où 
il  estoit  fut  emportée,  et  luy  en  fut  tellement  blessé 
que  peu  de  jours  après  il  mourut.  Voylà  ce  qui  se  passa 
de  plus  remarquable  ez  Pays-Bas  en  ceste  année,  sur 
la  fin  de  laquelle  il  y  eut  plusieurs  courses  à  cause  que 
Mondragon,  gouverneur  d'Anvers,  deffendit  les  con- 
tributions que  les  paysans  faisoient  à  ceux  des  Estats, 
lesquels,  par  ces  contributions  s'exemptoient  des  cour- 
ses et  rançonnements  de  leurs  soldats.  Les  paysans, 
obeyssans  à  Mondragon,  ne  voulurent  plus  payer  leurs 
contributions.  Les  Estats  se  résolurent  de  les  leur  faire 
payer  par  la  force,  et  envoyèrent  le  capitaine  Marsille 
qui  estoit  en  garnison  à  Bergk  sur  le  Zoom  avec  cent 
cinquante  chevaux  et  cent  harquebusiers,  lesquels  fu- 
rent si  souvent  en  campagne,  qu'après  avoir  pris  plu- 
sieurs paysans  des  villages  refusans  de  payer,  et  avoir 
bruslé  le  bourg  d'Ulrich,  ils  rendirent  les  deffenses  de 
Mondragon  sans  effect.  Pendant  ces  courses  ledit  Mar- 
sille rencontra  aussi  un  convoy  de  vivres  à  chariots  ve- 
nant d'Anvers  qu'il  desfit,  où  il  print  le  colonel  Maldits 
prisonnier,  et  fit  un  très-grand  butin,  mettant  en  route 
deux  cents  mousquetaires  et  quatre  cents  piquiers  qui 

conduisoient  ce  couvoy,  et  gaigna  une  de  leurs  en- 
seignes qu'il  envoya  au  comte  Maurice.  Voyons  ce  qui 
se  passa  en  Allemagne. 

En  ceste  anne'e  les  affaires  d'Allemagne  furent  assez 
paisibles  :  l'Empereur  n'avoit  autre  soin  que  la  déli- 
vrance de  l'archiduc  Maximilian  son  frère,  qu'il  soli- 
cita si  bien,  qu'à  la  fin  elle  fut  accordée  sous  certaines 
conditions  qui  seront  dictes  cy-après. 

Sa  Majesté'  Impériale  fut  aussi  importunée  des  princes 
protestans,  qui  luy  envoyèrent  seize  ambassadeurs. 
Entre-autres  articles  ils  demandoient  : 

Qu'il  ne  fust  procédé  contre  le  chapitre  de  Stras- 
bourg par  ban  impérial  pour  avoir  pris  les  fruicts  des 
chanoines  catholiques,  mais  que  la  cause  se  terminast 
par  juges  civils  non  suspects. 

Qu'on  moyennast  quelque  bon  accord  entre  les  ca- 
tholiques et  protestans  d'Aix  la  Chapelle. 

Que  les  catholiques  ne  missent  aucunes  nouvelles 
charges  sur  les  eveschez  de  Salzbourg  et  de  Visbourg. 

Finalement,  qu'il  fust  licite  à  tous  les  protestans  de 
se  joindre  à  telle  religion  qu'il  leur  plairoit,  avec  une 
plaine  liberté  de  conscience. 

De  mesme  la  noblesse  d'Austriche  demanda  liberté 
de  conscience  et  l'exercice  de  la  nouvelle  religion  dans 
Vienne.  A  tout  cela  l'Empereur  respondit  que  la  res- 
ponse  de  tant  de  demandes  se  devoit  faire  par  une 
meure  considération  ,  qu'il  y  adviseroit  affiu  de  les 
rendre  tous  contents,  et  ainsi  les  renvoya  chacun 
chez  soy. 

Le  cinquiesme  de  mars  de  ceste  année  la  paix  fut 
faicte  entre  Sigismond,  roy  de  Pologne,  et  Maximi- 
lian, archiduc  d'Austriche,  frère  de  l'empereur  V\o- 

dolfe.  Par  le  moyen  de  ceste  paix  Maximilian  fut  mis 
en  liberté.  Voyons  la  source  de  leur  querelle. 

Le  royaume  de  Pologne  est  un  royaume  eslectif  et 
non  pas  héréditaire.  Les  roys  des  Polonois  sont  esleus , 
non  comme  souverains  et  ayans  une  puissance  absolue  , 
mais  seulement  comme  chefs  du  royaume,  ne  pouvans 
d'eux  mesmes  rien  faire,  soit  pour  la  guerre,  soit  pour 
la  paix,  sans  le  consentement  du  sénat  :  toutesfois  l'es- 
lectiond'unroy  ne  se  peut  faire  par  le  sénat  seul  sans  le 
consentement  de  la  noblesse,  et  principalement  quand 
il  est  question  de  créer  un  roy  de  quelque  nouvelle  li- 
gnée. Durant  l'eslection  les  nobles  se  tiennent  en  armes 
jusques  à  ce  qu'il  y  en  ait  un  esleu  et  couronné  :  c'est 
pourquoy  on  dit  que  la  noblesse  polonoise  s'eslit  des 
roys  tels  qu'elle  veut,  et  que  ceux  qui  y  prétendent 
d'estre  esleus  doivent  practiquer  plustost  la  noblesse 
que  le  sénat. 

L'an  1 586,  EstienneBattory,  prince  de  Transylvanie, 
que  les  Polonois  avoient  esleu  pour  leur  roy,  et  qui  les 
avoit  régis  neuf  ans  durant,  mourut  sans  enfans.  Ce 
fut  un  prince  beaucoup  regretté  de  tous  les  chrestiens 
pour  sa  valeur  et  magnaniftiité;  aussi,  durant  son  règne, 
il  n'a  pensé  à  autre  chose  qu'à  tascher  de  desraciner 
les  querelles  intestines  que  les  grands  de  Pologne  ont 
ordinairement  les  uns  contre  les  autres,  et  dedeffendre 
le  royaume  contre  les  prétentions  du  Moscovite,  du 
Tartare,  du  Turc,  du  roy  de  Suéde,  et  d'autres  princes 
leurs  voisins.  Il  reconquesta  durant  son  règne  les  du- 
chez  de  Severie  et  de  Smolensco  ;  et  comme  il  pensoit 
recouvrer  les  autres  pays  que  les  Moscovites  avoient 
occupez  sur  les  Polonois,  le  père  Possevin,  jesuiste , 
l'an  i583  ,  praticqua  la  paix  pour  quatre  ans  entre  ces 

deux  puissans  peuples.  LesTartares,  qui  avoient  ac- 
coustumé  de  passer  le  Boristene  pour  saccager  la  Rus- 
sie, et  lesquels  d'ordinaire  venoient  faire  de  giandes 
destructions  et  ruynes  jusques  auprès  de  Leoble,  ayans 
esté  desfaicts  en  des  rencontres  par  ce  roy  de  Pologne, 
n'y  osèrent  plus  retourner.  Le  Turc  luy  envoyant  de- 
mander des  gens  pour  faire  la  guerre  en  Perse ,  à  quoy , 
disoit-il,  les  Polonois  estoient  tenus  de  luy  en  fournir, 
ce  Roy  luy  fit  response  que  l'aigle  de  Pologne  estcit 
rajeunie,  qu'elle  avoit  ramassé  ses  plumes  blanches 
que  l'on  luy  avoit  ostées,  et  aiguisé  ses  ongles  et  son 
bec,  et  qu'il  conseilloit  à  ceux  qui  penseroient  de  la 
molester  de  regarder  à  se  deffendre  dans  leurs  propres 
pays.  Aussi,  durant  son  règne,  le  Turc  ne  fit  aucune 
entreprise  sur  la  Pologne.  Le  roy  de  Suéde  pretendoit 
que  les  Polonois  luy  detenoient  la  Lithuanie  et  Livo- 
nie,  et  qu'ils  luy  dévoient  le  mariage  de  la  roy  ne  Isa- 
belle sa  femme,  avec  une  somme  d'argent  que  la  cou- 
ronne de  Suece  avoit  prestée  au  royaume  de  Pologne 
du  vivant  de  Sigisraond  Auguste.  Toutesfois,  durant  le 
règne  d'Estienne,  ce  roy  de  Suece  n'en  osa  faire  nulle 
demande. 

Or  les  Polonois ,  se  voyans  privez  d'un  tel  roy  sans 
enfans,  s'assemblèrent  pour  en  eslire  un  autre.  Mais 
les  discordes  qui  sont  en  ce  royaume ,  tant  pour  la 
diversité  des  religions  que  pour  l'espérance  que  cha- 
cun des  grands  de  Pologne  a  de  pouvoir  parvenir  à  la 
couronne,  fut  cause  qu'il  y  eut  un  long  interrègne. 
Plusieurs  de  ceux  qui  ont  escrit  de  la  Pologne  disent 
que  c'est  plustost  une  forme  de  republique  qu'un 
royaume.  A  l'eslection  de  leurs  roys  il  y  en  a  tous- 
jours  qui   proposent  d'en  eslire   un  de  leur  nation  , 

d'entre  les  piastes  ou  nobles  :  ils  en  firent  encores  à 
ceste  fois  de  mesme.  Entre  ceux  que  l'on  proposa 
furent  le  duc  Constantin,  palatin  de  Chionie(0,  et  son 
fils  Janus,  palatin  de  Volinie  :  mais  il  fut  trouve'  qu'ils 
tenoient  l'opinion  et  religion  des  Grecs,  et  qu'ils 
estoient  lithuaniens-  l'eslection  desquels  ne  pourroit 
estre  supporte'e  des  Polonoisj  les  ducs  de  Sluze,  de  la 
famille  des  Jagellons,  outre  qu'ils  estoient  lithuaniens, 
on  disoit  qu'ils  estoient  jeunes  et  trop  libéraux,  et 
puis  qu'ils  avoient  pour  ennemy  leur  beau-pere  Radz- 
vil,  palatin  de  Vilne,  ce  qui  pourroit  apporter  des  di- 
visions ;  les  ducs  d'Olica,  on  disoit  qu'ils  n'estoient 
point  expérimentez  à  manier  les  affaires  publiques  ;  les 
palatins  de  Posnanie,  Cracovie  et  Sendomirie,  quoy 
qu'ils  fussent  des  plus  grandes  maisons  entre  les  Polo- 
nois,  ils  jugèrent  que  si  on  en  eslisoit  un  d'entr'eux, 
que  les  autres  ne  s'y  accorderoient  pour  leur  interest 
particulier,  ce  qui  seroit  cause  de  nouveaux  troubles; 
Le  Zamoiski ,  grand  chancelier,  quoy  qu'il  fust  homme 
de  grande  expérience  militaire,  on  disoit  qu'il  n'avoit 
gueres  de  religion.  Ainsi  les  Polonois,  ne  trouvant  chez 
eux  qui  les  pust  régir,  résolurent  de  s'eslire  pour  roy 
un  prince  estranger  :  leur  principale  raison  fut  que 
s'ils  en  eslisoient  un  d'eatr'eux,  qu'ils  obeyroient  à  un 
roy  qui  leur  seroit  par  nature  esgal. 

Entre  les  principaux  princes  estrangers  présentez 
pour  estre  l'un  d'eux  esleu  roy  de  Pologne,  furent  le 
duc  de  Parme,  le  vaivode  de  Transylvanie,  le  cardi- 
nal Baltory  son  cousin,  l'archiduc  Maximilian ,  et  Si- 
gisniond,  prince  de  Suece  (2).  Pour  le  duc  de  Parme, 
le  cardinal  Farnese  son  oncle,  protecteuiî  des  Polonois 

(»)  Chionie  :  Kiovic. — (»}  Succe  :  Succle 

à  Rome,  y  employa  tout  ce  qu'il  put  :  mais,  estant  nay 
italien  et  nouiry  à  l'espagnole,  il  ne  plut  point  aux 
Polonois  j  car  ils  veulent  (ju'outre  la  valeur  leurs  roys 
soient  d'une  nature  (]ui  convienne  à  l'humeur  polo- 
noise,  et  qu'ils  conversent  parmy  eux  avec  une  fami- 
liarité domestique.  Le  vaivode  de  Transylvanie  et  le 
cardinal  Batory,  neveux  et  héritiers  de  leur  dernier 
roy  Estienne,  furent  trouvez,  sçavoir,  le  vayvode  trop 
jeune,  et  le  cardinal  estre  hongrois,  nation  haye  mor- 
tellement des  Polonois;  et  pour  tous  ces  deux  ils 
disoient,  bien  que  le  Roy  leur  oncle  eust  esté  vaillant 
et  magnanime,  qu'il  avoit  esté  durant  son  règne  plus 
craint  qu'aymé,  n'ayant  en  la  distribution  des  dignitez 
et  honneurs  pourveu  aucun  grand  du  royaume,  et 
mesmes  qu'ils  estoient  princes  sans  avoir  beaucoup  de 
moyens  de  leur  estoc,  et  n'en  pouvans  avoir  d'autre 
que  celuy  qu'ils  pourroient  avoir  du  chancelier  Za- 
moski  leur  cousin,  l'authorité  duquel  avoit  esté  grande 
du  vivant  du  feu  roy  Estienne,  mais  hay  pour  sa  gran- 
deur par  la  noblesse,  et  pour  avoir  mis  ses  mains  dans 
le  sang  de  la  famille  des  Sboroski,  l'une  des  princi- 
pales de  Pologne. 

Restoit  Maximilian  d'Austriche  et  Sigismond  de 
Suece.  Pour  Maximilian,  il  avoit  beaucoup  de  parti- 
sans pour  luy.  Ses  ennemis  alleguoient  qu'il  estoit 
alleman,  nation  haye  naturellement  en  Pologne;  mais 
sur  tout  ils  disoient  qu'estant  un  prince  voisin  et  si 
puissant,  qu'il  ne  penseroit  qu'à  abattre  la  liberté  des 
Polonois,  et  de  faire  leur  royaume  héréditaire  comme 
ses  pères  avoient  rendus  la  Hongrie  et  la  Boëme,  qui 
estoient  auparavant  purs  esleclifs  et  non  successifs,  et 
(jue  l'on  se  souvinst  que,  pour  ccsle  seule  occasion. 

l'empereur  Maximilian  en  fut  exclus  par  la  noblesse 
polonoise,  à  l'eslection  que  le  sénat  fit  de  luy  durant 
l'interrègne  du  roy  de  France  ;  aussi  que  ce  seroit  les 
mettre  sans  doute  à  la  guerre  avec  le  Turc.  Nonobs- 
tant, toute  la  faction  austrienne,  qui  est  grande  dans 
la  Pologne,  l'esleut  roy,  et  se  mirent  en  armes  pour 
soustenir  leur  eslection;  mais  ils  se  trouvèrent  les  plus 
foibles,  ainsi  qu'il  se  verra  cy-après. 

Quant  à  Sigismond,  prince  de  Suece,  bien  qu'il 
fust  jeune,  la  plus  grand  part  de  la  noblesse  et  du 
sénat  l'esleut  :  leur  raison  fut  qu'il  estoit  l'unique  hé- 
ritier de  la  famille  des  Jagellons,  qui  avoient  allié  à  la 
Pologne  ceste  grand'duché  de  Lithuanie  ;  aussi  qu'il 
estoit  petit  fils  de  leur  dernier  roy  Sigismond  Auguste 
et  de  la  royne  Anne ,  et  que  par  ce  moyen  toutes  les 
pretensions  du  duché'  de  Lithuanie  seroient  assoupies; 
que  son  père  le  roy  de  Suéde  l'avoit  desjà  faict  dé- 
clarer son  seul  successeur  et  unique  héritier  en  tous 
ses  royaumes;  bref,  les  grandes  commoditez  qui  dé- 
voient provenir  de  ceste  eslection ,  ainsi  que  ceux  qui 
firent  les  harangues  de  ce  prince  de  Suéde  aux  Polo- 
nois  remonstrerent,  fut  cause  qu'ils  l'esleurent  roy. 
Voylà  deux  roys  esleus  en  Pologne  en  l'an  1587. 

Le  palatin  de  Posnanie,  le  Pazzoviski,  capitaine  de 
Sniatin,  les  Sboroski,  le  capitaine  de  Sanneztadniski, 
tenans  le  party  de  Maximilian ,  luy  mandèrent  de 
faire  advancer  son  armée,  et  qu'il  vinst  vistement  en 
Pologne.  Les  Sboroski  s'emparèrent  de  Vislizze^ 
place  forte. 

D'autre  costé  Zamoski ,  grand  chancelier,  au  nom 
de  la  royne  Anne,  assembla  une  nouvelle  armée,  et 
fortifia  Cracovie.  Les  palatins  de  Cracovie,  de  Sando- 

mirie  et  de  Lublin  s'armèrent  aussi,  et  le  prince  de 
Suéde  fut  par  eux  mandé  pour  venir  recevoir  la  cou- 
ronne des  Polonois  :  mais  il  n'y  put  arriver  si  tost  que 
Maximilian,  car  pour  venir  de  Suece  en  Pologne  il 
avoit  la  mer  Baltique  à  traverser. 

Maximilian,  jugeant  que  sa  réception  despendoit  de 
sa  diligence,  entra,  avec  une  arme'e  composée  de  seize 
mil  hommes,  tant  de  pied  que  de  cheval,  dans  la  Po- 
logne; il  s'empara  de  la  ville  de  Benzin  et  d'Jlcus,  à 
cinq  lieues  de  la  ville  de  Cracovie,  devant  laquelle  il 
arriva  en  octobre  1587.  Le  grand  chancelier  à  ce  com- 
mencement eut  de  la  peine  à  retenir  le  peuple  de  Cra- 
covie en  son  devoir,  car  il  n'avoit  pas  encore  assez  de 
gens  pour  combattre  Maximilian,  qui  s'estoit  campé 
devant  Cracovie,  et  qui  avoit  envoyé  sommer  de  le  re- 
cevoir, suivant  son  eslection. 

L'armée  de  Maximilian  estant  augmentée  de  deux 
mille  Polonois  et  de  quelques  pièces  d'artillerie  que 
luy  menèrent  le  palatin  de  Posnanie  et  le  capitaine 
de  Sniatin,  voyant  que  ceux  de  Cracovie  l'avoient  re- 
fusé pour  roy,  commença  à  leur  user  de  menaces  de 
sac  et  de  feu ,  puis  après  il  fit  faire  un  degast  aux  envi- 
rons de  Geste  ville  :  mais,  voulant  s'en  approcher  de 
plus  prez,  et  les  saluer  de  son  artillerie,  ayant  pour 
cest  eflect  remué  son  camp  et  fait  advancer  deux 
mille  tant  Allemans  que  Polonois  par  le  chemin 
d'Ogrokrik,  les  gens  du  chancelier,  ne  les  désirant  si 
prez  d'eux,  s'advancerent  pour  les  en  empescher.  Il  y 
eut  là  un  combat  de  trois  heures ,  auquel  les  gens  du 
chancelier  demeurèrent  victorieux  après  en  avoir  tué 
plus  de  douze  centsgs^r  la  place,  entre  lesquels  estoient 
beaucoup  de  gens  de  commandement,  et  pris  plus  de 

deux  cents  prisonniers.  Ce  combat  fut  la  cause  de  la 
ruine  des  entreprises  de  Maximilian ,  et,  quoy  qu'il  fist 
semblant  de  vouloir  continuer  son  siège,  ayant  faict 
destourner  l'eau  de  Rudauca  pour  incommoder  ceux 
de  Cracovie ,  les  nouvelles  qu'il  receut  de  l'arrivée  du 
prince  de  Suéde  en  Pologne,  lequel  s'acheminoit 
droict  à  Cracovie,  et  aussi  que  ledit  grand  chancelier 
avoit  receu  nouvelles  forces  de  toutes  parts  de  la  Po- 
logne, le  contraignirent  de  lever  son  siège,  avec  in- 
tention d'aller  combattre  le  prince  de  Suéde ,  son 
compétiteur,  auparavant  qu'il  se  fust  joint  avec  les 
forces  du  grand  chancelier. 

Les  Polonois  du  party  de  Maximilian  estoient  en 
son  advantgarde  conduite  par  les  Sboroskij  ils  prin- 
drent  la  charge  d'aller  recognoistre  l'arme'e  du  prince 
de  Suece  :  ce  qu'ils  firent,  et  allèrent  jusqu'à  Vol- 
borzon,  où,  ayans  aussi  rencontré  l'advantgarde  du 
Suecien,  conduite  par  Olpaniski,  grand  mareschal  de 
Pologne,  il  y  eut  là  une  rencontre  entre  ces  deux 
advantgardes ,  où  ceux  de  Maximilian  eurent  de  l'ad- 
vantage  :  mais,  estans  retournez  vers  luy,  et  s'achemi- 
nants  pour  présenter  la  bataille  au  prince  de  Suece, 
ils  eurent  advis  que  grand  nombre  de  Polonois  estoient 
arrivez  en  son  camp,  lequel  estoit  de  plus  de  qua- 
rante mil  hommes.  Maxi'milian,  se  voyant  réduit  à 
laisser  le  passage  libre  au  prince  de  Suece,  son  com- 
pétiteur, pour  n'avoir  forces  bastantes  à  le  combattre, 
se  retira  avec  son  arme'e  vers  les  frontières  de  Silesie, 
et  s'empara  encor  du  chasteau  de  Grepicze,  où  il  se 
retrancha  avec  son  armée,  attendant  du  secours  de 
l'Empereur  son  frère ,  et  endommageant  le  plus  qu'il 
pouvoit  le  pays  de  ses  ennemis. 

Cependant  le  prince  deSuece,  accompagné  du  gi-and 
chancelier,  de  tous  les  palatins  et  grands  seigneurs  de 
la  noblesse  polonoise,  alla  à  Cracovie,  où  l'arche- 
vesque  de  Gnesne  le  couronna  roy  de  Pologne,  et  où 
il  fut  non  seulement  recognu  des  Polonois,  mais  vingt- 
quatre  ambassadeurs  de  Lithuanie  vindrcnt  aussi  avec 
Papilta,  vicechancelier,  et  deux  chastellains,  luy  jurer 
obéissance  au  nom  de  tous  les  Lithuaniens. 

Le  i4  janvier  i588,  le  grand  chancelier  Zamoski, 
avec  plus  de  trente  mil  hommes,  tant  de  })ied  que  de 
cheval,  partit  de  Cracovie  pour  aller  faire  desloger 
l'archiduc  Maximilian  d'Austriche  des  frontières  de 
Pologne.  L'archiduc  ayant  eu  advis  de  son  achemine- 
ment, quoy  qu'il  fust  beaucoup  moindre  que  luy  en 
nombre  d'hommes,  se  mit  à  la  campagne,  et,  le  vingt- 
deuxiesme  de  janvier,  les  deux  armées  se  rencontrèrent 
auprès  de  Velun  ,  où ,  après  un  long  combat  de  quatre 
heures,  la  victoire  ayant  balancé,  tantost  du  costédes 
Alemans,  tantost  deceluy  des  Polonois,  elle  demeura 
en  fin  au  grand  chancelier  de  Pologne,  qui  pour- 
suivit l'archiduc  jusques  en  Silesie  où  il  s'estoit  retiré 
dans  Pitschem,  après  avoir  perdu  toute  son  artillerie 
et  tout  son  bagage,  parmy  lequel  il  y  avoit  un  grand 
nombre  de  richesses  que  ses  soldats  avoient  butiné 
dans  la  Pologne. 

Trois  jours  après  la  perte  de  ceste  bataille,  Maxi- 
milian, poursuivy  par  les  Polonois,  s'estant  delTendu 
un  jour  et  une  nuict  dans  Pitschem  avec  sept  cents 
Alemans  et  quelques  seigneurs  polonois  de  son  party, 
voyant  que  la  plus  grand  part  des  siens  avoient  esté 
tuez  en  combattant,  n'y  ayant  plus  d'apparence  de 
tenir  sans  estre  forcez,  se  rendit  prisonnier  aux  Polo- 

nois  avec  le  palatin  de  Posnanie,  les  ducs  de  Pruinski 
et  de  Volinie,  André  Scaroselli,  etl'evesque  de  Ghio- 
vie  qui  l'avoit  nommé  roy  de  Pologne,  et  beaucoup 
de  grands  seigneurs  allemans,  hongrois,  austriens  et 
polonois. 

L'archiduc  fut  receu  et  traicté  fort  magnifiquement 
par  le  grand  chancelier,  lequel  l'envoya  incontinent 
avec  bonne  conduite  dans  Lublin,  et  les  autres  prison- 
niers en  divers  endroicts.  La  joye  fut  grande  par  toute 
la  Pologne  pour  ceste  victoire ,  et  le  roy  Sigismond 
fut  dèslors  asseuré  en  son  nouveau  royaume. 

Les  princes  de  la  maison  d'Austriche  furent  faschez 
de  la  fortune  de  l'archiduc  Maximilian,  et  employèrent 
tout  ce  qu'ils  purent  pour  sa  délivrance.  Sa  Saincteté 
envoya  aussi  un  légat  apostolicque,  qui  fut  le  cardinal 
Hypolite  Aldobrandin ,  pour  traicter  de  la  paix  entre 
la  maison  d'Austriche  et  les  Polonois.  Premièrement 
l'on  fit  une  trefve  à  Varsovie;  mais,  durant  l'an  i588, 
pour  beaucoup  de  difficultez,  ils  ne  se  purent  accorder. 

Au  commencement  donc  de  ceste  année,  l'Empereur 
ayant  redemandé  instamment  son  frère  aux  Polonois, 
les  députez,  tant  d'une  part  que  d'autre,  pour  traicter 
la  paix,  s'assemblèrent  à  Bithonie  en  Silesie,  oià  le 
légat  du  Pape  se  rendit  avec  Rosimbergh,  commissaire 
impérial,  et  pour  les  Polonois  s'y  trouvèrent  le  vai- 
vode  Raski  et  le  Sbriski.  Il  se  proposa  du  commence- 
ment tant  de  difficultez,  que,  pour  les  accorder,  ils 
furent  contraints  de  continuer  la  trefve ,  pendant  la- 
quelle, le  5  avril,  la  paix  fut  faicte,  les  principaux  ar- 
ticles de  laquelle  estoient  : 

«  Que  l'archiduc  Maximilian  sortiroit  libre  sans 
payer  rançon.  Qu'il  renonceroit  à  ce  tiltre  de  roy,  et 


DE  PALMA  CAYET.    [l^St)]  36'J 

le  jureroit  ainsi,  et  puis  seroit  reconduit  en  seureté 
jusques  dans  les  confins  de  Silesie,  où  il  jureroit  de  ne 
faire  plus  la  guerre,  pour  tirer  là  quelque  vindicte  de 
toutes  les  choses  passées  jusques  à  présent. 

«  Que  la  forteresse  de  Benzin  seroit  restituée  aux 
Polonois,  et  que,  si  les  Hongrois  n'y  vouloient  con- 
sentir, ils  pay croient  pour  une  fois  cent  mil  talars  à  la 
couronne  de  Pologne. 

«  Que  le  roy  Sigismond  de  Pologne  envoieroit  pre- 
mièrement ses  ambassadeurs  vers  l'Empereur  pour 
luy  faire  ses  excuses  des  choses  passées,  et  pour  ap- 
prouver le  présent  accord  ,  et  puis  Sa  Majesté  Impé- 
riale luy  envoyeroit  aussi  les  siens  pour  faire  le  mesme. 

«  Que  le  roy  de  Pologne  feroit  personnellement 
toute  démonstration  d'amitié  et  de  parfaite  reconci- 
liation avec  l'archiduc  Maximilian,  et  réciproquement 
ledit  sieur  archiduc  envers  la  personne  du  Roy. 

«  Que  toutes  les  confédérations,  pactions  et  amitiez 
seroient  renouvellées  entre  les  royaumes  de  Pologne, 
d'Hongrie  et  de  Boëme,  et  mesme  avec  la  maison 
<i'Austriche,  se  remettant  réciproquement  les  uns  aux 
autres  toutes  les  injures  et  offenses  advenues  jusques  à 
l'accord  présent.  » 

Tel  fut  l'accord,  pour  lequel  exécuter  le  roy  Sigis- 
mond de  Pologne  envoya  le  comte  d'Ostrorogue,  son 
eschanson,  vers  l'Empereur,  lequel  l'ouït  volontiers, 
accepta  les  excuses  ,  et  luy  fit  grande  courtoisie. 

Après,  le  roy  Sigismond  luy  envoya  encore  d'autres 
ambassadeurs  pour  confirmer  et  jurer  leur  accord.  Ce 
que  l'Empereur  fit  en  ces  termes  :  «  Chose  inaccous- 
tumée,  le  Rudolphe  (0,  par  la  grâce  de  Dieu  esleu 

(»)  Rudolphe  :  Rodolphe. 

empereur  des  Romains,  toiisjours  Auiçuste  et  César, 
promet,  sur  les  sainctes  Evangiles,  de  garder  et  ob- 
server inviolablement  tous  les  articles  qui  ont  esté  ac- 
cordez à  Bithonie  et  Rendzon,  par  l'intervention  du 
reverendissime  cardinal  Aldobrandin,  légat  de  nostre 
sainct  père  le  Pape,  et  du  Sainct-Siege  apostolique, 
entre  nos  commissaires  et  ceux  des  serenissimes  princes 
les  archiducs  mes  oncles  et  frères,  d'une  part,  et  le 
serenissime  prince  Sigismond  m ,  roy  de  Pologne  , 
grand  duc  de  Litlmanie,  d'autre  part  :  ausquels  arti- 
cles de  paix  je  satisferay,  et  garderay  perpétuellement 
la  paix  et  amitié  avec  ledit  serenissime  prince,  le 
royaume  de  Pologne,  et  avec  toutes  les  provinces  qui 
en  dépendent.  Ainsi  Dieu  m'ayde  et  ses  sainctes  Evan- 
giles. » 

L'Empereur  envoya  aussi  ses  ambassadeurs  à  Lublin 
pour  recevoir  le  serment  du  roy  Sigismond,  lequel  le 
fit  aussi  en  presque  semblables  termes  que  Sa  Majesté 
Impériale. 

Puis  le  Roy  alla  à  Crafostein ,  où  estoit  l'arcliiduc 
Maximilian ,  lequel  alla  au  devant  du  Roy  en  la  cour  du 
chasteau,  et  se  firent  de  grandes  caresses  l'un  à  l'autre  .- 
toutesfois  jamais  l'archiduc  ne  le  nomma iWa/'e^Ze;  mais 
ils  s'honorèrent  l'un  l'autre  du  terme  de  Sérénité.  Tout 
cela  se  passa  dans  le  moys  d'avril. 

Le  treiziesme  d'aoust  les  Polonois  tinrent  encor  con- 
seil dans  Cracovie  s'ils  dévoient  mettre  en  liberté  l'ar- 
chiduc Maximilian,  pource  que  tous  les  limites  de  la 
Pologne  estoient  en  ce  temps  là  en  troubles,  d'un  costé 
par  le  Moscovite,  et  des  autres  par  le  Turc  et  par  les 
Tartares,  vers  les  confins  de  Polodie  et  de  Russie.  En 
ce  conseil  il  fut  résolu  que  Maximilian  jureroit  et  don- 

neroit  caution  devant  que  d'estre  mis  en  liberté,  pour 
éviter  que  cependant  qu'ils  seroient  empeschez  à  l'un 
des  bouts  de  la  Pologne  contre  le  Turc,  qu'il  ne  re- 
commençast  sous  quelque  prétexte  la  guerre  contr'eux. 
Maxirailian  fut  asseuré  que  la  recherche  de  ceste  caution 
ne  venoit  point  du  vouloir  du  Roy,  mais  de  celuy  du 
chancelier  et  du  conseil  de  Polo'gne  :  toutesfois  il  fut 
contraint  pour  avoir  sa  liberté  de  promettre  de  donner 
caution;  ce  qu'il  fit.  Pour  le  reconduire  et  le  faire  ju- 
rer d'entretenir  la  paix,  les  Polonois  députèrent  l'e- 
vesque  Chelmense ,  le  palatin  de  Cracovie  et  plusieurs 
seigneurs  polonois  pour  l'accompagner.  Lesquels  estans 
tous  arrivez  aux  confins  de  Silesie  avec  l'archiduc, 
ils  voulurent  le  remener  jusques  où  ils  l'avoient  pris 
prisonnier ,  avec  enseignes  desployées  ;  mais  l'eves- 
que  de  Vratislavie,  qui  estoit  venu  bien  accompagné 
trouver  ledit  archiduc,  leur  dit  qu'il  les  en  empesche- 
roit.  Les  Polonois  ,  qui  n'estoient  lors  aussi  forts  que 
les  gens  de  l'archiduc  qui  Festoient  venu  recevoir, 
cognurent  qu'ils  avoient  esté  trop  faciles.  Ainsi,  estans 
arrivez  sur  les  limites  de  la  Silesie,  ils  requirent  l'ar- 
chiduc de  jurer  les  articles  accordez  à  Bithonie  :  mais, 
au  lieu  de  ce  faire ,  se  sentant  plus  fort  que  les  Polo- 
nois, sans  rien  respondre  à  leur  requeste,  bien  accom- 
pagné de  cavalerie  alemande  et  hongroise,  se  rendit 
en  peu  de  temps  à  Bithonie,  où  il  fît  venir  les  commis- 
saires polonois,  et  là  il  leur  fit  déclarer,  par  un  ha- 
mualdo ,  qu'il  n'avoit  eu  aucune  cognoissance  du  traicté 
de  paix,  sinon  qu'après  qu'il  avoit  esté  faict,  à  cause  de 
l'estroite  prison  où  on  l'avoit  détenu  pendant  qu'il  se 
faisoit ,  et  que  c'estoit  une  chose  inique  et  dure  qu'en 
faisant  l'accord  à  Bithonie,  les  députez  des  Polonois 
39.  24 

n'avoient  pas  seulement  voulu  que  l'on  cognust  de  son 
eslection  au  royaume  de  Pologne,  qui  estoit  toute  la 
controverse  ;  aussi  que  les  Polonois  mesmes  avoient 
contrevenu  au  traittë  deBithonie,en  ce  que,  par  iceluy, 
ceux  qui  avoient  suivy  son  party  n'en  dévoient  estre 
recherchez,  et  aussi  que  tous  ceux  quiestoient  prison- 
niers dévoient  estre  mis  en  liberté ,  ce  qui  n'avoit  esté 
observé,  ainsi  qu'il  se  pouvoit  vérifier  par  les  sévères 
constitutions  qu'ils  avoient  faictes  de  nouveau  àVarso- 
viejplus,  que  le  roy  de  Pologne  ayant  commandé  de 
mettre  ledict  sieur  archiduc,  sans  aucune  dilation,  en 
liberté,  que  l'on  l'avoit  renfermé  par  le  commandement 
du  grand  chancelier  dans  Veslitie,  où  l'on  avoit  résolu 
qu'il  ne  sortiroit  sans  faire  le  serment ,  sans  délaisser 
son  tiltre  de  roy,  sans  changer  de  seau,  et  sans  ratifier 
les  articles  accordez  à  Bithonie, 

A  ceste  déclaration,  laquelle  contenoit  encor  beau- 
coup d'autres  points,  l'evesque  Chelmense  respondit 
de  poinct  en  poinct,  et  monstra  que  l'archiduc  estoit 
tenu  de  faire  le  serment  et  jurer  l'accord  faict  à  Bitho- 
nie. L'archiduc  alors,  prenant  la  parole,  luy  dit  que  sa 
cause  estoit  séparée  des  alliances  et  confédérations  des 
royaumes  de  Bohême  et  de  Pologne,  et  que  cela  n'em- 
pescheroit  point  la  paix  entr'eux  si  les  Polonois  ne  la 
violoîent  de  leur  costé.  Alors  le  palatin  de  Cracovie 
dist  à  l'archiduc  beaucoup  de  choses  pour  le  bien  de 
la  paix,  et  qu'il  devoit  avoir  respect  au  sang  chrestien 
qui  se  repandroit  par  la  guerre;  puis  il  interpella  tous 
les  Bohémiens,  Moraves  et  Silesiens,  affin  d'exhorter 
l'archiduc  à  jurer  la  paix,  ausquels  mesmes  il  usa  en 
fin  de  menaces.  Mais,  voyant  que  ce  qu'il  leur  disoit 
estoit  sans  fruict,  il  sortit  en  colère,  et  leur  dit  ces  mots 

en  langage  polonois  :  «  Il  est  facile  de  faire  cuire  la 
cervoise,maisil  est  incertain  de  sçavoir  qui  laljoira;  » 
et  se  retournant  vers  l'evesque  Chelmense  :  «  Voyez, 
dit-il,  en  quelle  façon  nous  retournerons  en  Pologne; 
noussommes  icy  mocquez  par  des  enfans,  et  servirons 
de  risée  aux  autres.  » 

L'archiduc,  nonobstant  que  les  Polonois  fussent  sor- 
tis en  colère,  ne  laissa  de  les  inviter  à  souper:  eux  le 
refusèrent,  et  à  l'heure  mesme,  estans  montez  dans 
leurs  chariots,  s'en  retournèrent  en  Pologne. Le  lende- 
main l'archiduc  aussi  print  son  chemin  pour  aller  à  la 
court  de  l'Empereur  son  frère.  Il  fut  fait  plusieurs  dis- 
cours sur  ce  que  ledit  archiduc  ne  voulut  jurer  l'ac- 
cord de  Bithonie,  faict  pour  sa  liberté  par  l'interven- 
tion du  légat  de  Sa  Saincteté,  puis  que  l'Empereur 
l'avoit  juré;  mais  ceux  qui  favorisoient  son  party  con- 
cluoient  tous  que  les  conseillers  que  Maximilian  avoit 
autour  de  luy  estoient  jeunes  e  percio  non  muoverlo 
niente  questa  resoluzione  data  daprincipioi^).  Ce  sont 
excuses. 

La  Pologne  se  trouvoit  lors,  comme  nous  avons  dit, 
grandement  empeschée  des  Tartares  et  des  Turcs,  car 
les  Cosaques,  peuples  dependans  de  Pologne,  avoient 
esté  à  une  grande  foire  au  mois  de  juin  dans  la  ville 
deCoslou  en  Tartarie  casanière,  qui  est  un  pays  où  les 
Tartares  demeurent  en  maisons,  au  lieu  que  les  autres 
Tartares  n'usent  que  de  pavillons  et  tentes,  se  mettans 
par  hordes  sous  un  chef  qui  est  tousjours  de  la  pre- 
mière et  plus  ancienne  famille.  En  ceste  ville  de  Cos- 
lou  donques  les  Cosaques  pillèrent  les  bouticques,  et, 

C')  El  par  conséquent  il  ne  dcvoit  point  se  régler  sur  une  résolution 
d'ancienne  date. 

après  en  avoir  tué  plusieurs,  mirent  le  feu  dans  ceste 

ville,  et  s'en  retournèrent  chargez  d'un  grand  butin. 

Les  Tartares,  faschez  de  ceste  bravade  et  perte,  es- 
tans  solicitez  par  le  Turc,  auquel  les  Cosaques  aussi 
avoient  pris  et  desmantelé  la  forteresse  d'Ochiakou , 
firent  amas  de  soixante  dix  mil  chevaux  et  trente  pièces 
de  canon,  et,  passant  le  fleuve  de  Boristhene,  vindrent 
se  camper  entre  Liople  de  Russie  et  le  lac  d'Amodoc, 
d'où  ils  coururent,  en  faisant  une  infinité  d'hostilitez 
et  inhumanitez,  les  pays  de  Sbarazze,  de  Tarmople  et 
de  Bourke,  et  autres  places  voisines- 

Le  roy  Sigismond  de  Pologne,  entendant  les  cruau- 
tez  que  faisoient  les  Tartares  en  ces  contrées  là,  y  en- 
voya le  Zamoski,  grand  chancelier  de  Pologne,  lequel, 
après  avoir  visité  Liople,  forteresse  imprenable  pour 
estre  environnée  de  montagnes,  et  y  avoir  donné  l'ordre 
requis  pour  sa  deffense,  il  s'achemina  à  Camenik  de 
Podolie,  qui  est  une  place  située  dans  les  roches  inac- 
cessibles sur  la  rivière  de  Smotriki,  laquelle  il  pour- 
veut  de  tout  ce  qui  estoit  nécessaire  pour  soustenir.un 
siège; car  aussi,  en  ce  mesme temps  là,  le  bascha  Hadar 
faisoit  semblant  de  vouloir  chasser  le  palatin  de  Vala- 
chie  pour  y  en  mettre  un  autre;  mais  les  Polonois  ju- 
gèrent que  ce  Turc  ne  faisoit  ce  voyage  que  pour  tas- 
cher  à  trouver  un  moyen  d'occuper  l'une  de  ces  deux 
places  susdictes. 

Les  Tartares,  ayans  esté  battus  et  rebatus  en  plusieurs 
rencontres  par  les  Cosaques  et  Russiens,  ne  laissèrent 
pour  cela,  d'entreprendre  sur  la  ville  de  Rurapotniki; 
muis  ils  en  furent  repoulsez,  comme  ils  le  furent  aussi 
de  Sbarazze  et  de  Baccarou,  là  où  ils  furent  chargez 
et  desfaicts.  Dans  Baccarou  estoit  parcas  fortuit  arrivé. 

en  passant  pays,  la  sœur  du  grand  chancelier  Zamoski 
laquelle  les  Tartarestaschoient  par  tous  moyens  d'à  voir 
entre  leurs  mains;  mais  il  leur  fut  impossible  de  l'avoir. 
Le  grand  zare  des Tartares,  ainsi  s'appellent  les  prin- 
ces souverains  des  Tartares  casaniers  (  comme  qui  di- 
roit  le  grand  escarmoucheur),  ayant  entendu  que  ses 
gens  estoient  mal  traictez  des  Polonois,  se  résolut  de 
venir  luy-mesme  à  leur  secours  avec  nouvelles  et  plus 
grandes  forces,  lesquelles,  par  une  astuce  militaire, 
estant  proche  du  camp  des  Polonois,  il  divisa  en  deux, 
et,  s'en  venant  avec  une  partie,  il  laissa  l'autre  derrière 
une  petite  montagne ,  avec  intention  d'attrapper  les 
Polonois  en  les  enveloppant.  Son  dessein  pour  les  enve- 
lopper reiissit;  mais  les  Polonois, se  voy ans  enveloppez 
entre  les  deux  troupes,  d'autant  qu'ils  s'estoient  advan- 
cez  dez  qu'ils  eurent  veu  la  première,  sans  penser  qu'il 
y  en  eust  encor  une  autre  derrière,  se  recognurent, 
et  se  donnèrent  la  foy  les  uns  aux  autres  de  combattre 
jusques  à  la  mort.  En  ceste  resolution,  après  avoir  rompu 
l'avantgarde  des  Tartares ,  ils  enfonserent  la  bataille , 
dans  laquelle  rencontrant  le  grand  zare,  ils  le  bles- 
sèrent à  mort  d'une  arquebuzadej  mais  se  voyant  blessé, 
affin  de  n'estonner  ses  gens,  il  fit  sonner  la  retraite. 
En  ceste  bataille  son  fils,  nommé  Saphigerei ,  y  fut 
tué,  et  plusieurs  grands  de  sasuitte.  Mille  d'entre  eux, 
se  cuydans  sauver  dans  un  bois ,  y  furent  tous  taillez  en 
pièces.  Les  restes  de  ceste  grande  armée  de  Tartares 
coururent  repasser  le  Boristene,  et  s'en  allèrent  join- 
dre à  l'armée  du  Turc  que  conduisoit  le  bascha  Hadar. 
Alors  les  Cosaques,  après  le  guain  de  ceste  bataille, 
donnerentdans  le  pays  des  Tartares,  pillans,ravageans 
et  mettant  tout  à  feu  et  à  sang. 

Le  bascha  Hadar  ayant  sceu  la  desfaicte  des  Tarta- 
res  casaniers,  au  lieu  qu'il  menaçoit  les  Polonois  il 
parla  de  paix  avec  eux,  et  leurescrivit  que,  s'ils  vou- 
loient  envoyer  vers  le  Grand  Turc  son  seigneur,  qu'il 
s'asseuroit  qu'on  les  recevroit  humainement.  Les  Turcs 
en  ceste  anne'e  n'eurent  pas  la  fortune  prospère,  car, 
outre  les  guerres  qu'ils  avoient  avec  les  Perses,  les  Tar- 
tares  circassiens  se  révoltèrent  de  leur  alliance  ,  et  se 
rallièrent  avec  les  Perses  :  tellement  que  le  bascha  Ferat 
y  receut  contr'eux  une  grande  desroute,  et  fut  con- 
traint de  se  retirer.  Aussi  certains  santons,  qui  sont 
comme  moynes  en  la  loy  de  Mahomet,  firent  une 
révolte  au  pays  de  Surie,  pour  laquelle  appaiser  Assan, 
haga,  se  trouva  bien  empesche'. 

Mais  ce  qui  donna  le  plus  de  fascherie  au  grand 
turc  Amurat,  fut  que  les  janissaires  esmeurent  une 
grande  sédition  sur  le  fait  des  monnoy  es,  disant  qu'elles 
estoient  altere'es  d'aloy  et  de  poids.  Ils  en  imputoient 
la  faulte  à  Ebrayn,beglerbey  de  la  Grèce  (  c'est  à  dire 
lieutenant  gênerai),  lequel  estoit  aymé  d' Amurat  avec 
une  extrême  privante,  jusques  à  luy  permettre  qu'il 
entrastseul  dans  le  serrail,  qu'il  allast  en  carroce  avec 
luy,  et  autres  faveurs  excessives:  tellement  qu'environ 
cinq  mille  janissaires  demandèrent  sa  teste  avec  impor- 
tunite'.  Amurat,  estimant  que  cela  luy  touchoit  à  l'hon- 
neur, leur  offre  de  raccommoder  les  mon  noyés  et  leur 
augmenter  leurs  payes,  et  leur  donner  recompense  du 
déchet  qu'ils  avoient  eu  sur  les  monnoyes.  Sur  cest 
offre  les  janissaires  s'escrierent  tous  qu'ils  estoient  là 
pour  la  teste  d'Ebrain,  lequel  avoit  pour  capitaux  en- 
nemis un  autre  Ebrayn,  gendre  d' Amurat,  et  le  Sciaus 
bascha,  l'un  des  cousins  d' Amurat,  lesquels  on  jugea 

depuis  avoir  suscité  lesdits  janissaires.  Or,  combien 
(ju'Ebrayn,  altérant  les  monnoyes,  en  rapportoit  le 
proHit  aux  coHres  de  son  prince,  à  cause  dequoy  il 
le  tenoit  pour  son  grand  et  cher  amy,  luy  estant  utile 
pour  estre  luy-mesme  grandement  avare,  joinct  que 
tousjours  Amurat  debattoit  qu'il  y  alloit  de  son  hon- 
neur en  ce  qu'un  sien  amy  fust  abandonné  à  des  janis- 
saires ,  et  qu'estant  Amurat  prince  absolu,  il  ne  pou- 
voit  obeyr  aux  intentions  des  janissaires  pour  quelque 
occasion  que  ce  fust ,  toutesfois  ils  trouvèrent  moyen 
de  luy  persuader  que  le  beglierbey  Ebrayn  deust  mou- 
rir, et  que  la  loy  de  Mahomet  portoit  que,  pour  la 
seureté  de  l'empire,  les  frères  mesmes  d'un  de  leurs 
grands  turcs  estoient  mis  à  mort,  et  quant  au  pou- 
voir absolu ,  qu'il  estoit  ez  mains  des  janissaires.  Ces 
paroles  furent  la  cause  qu'Amurat  abandonna  son 
Ebrayn,  et  le  vid,  estant  au  dyvan,  par  une  fenestre  , 
ployant  le  col  sous  la  main  du  bourreau.  C'est  un 
exemple  à  ceux  qui,  pensant  complaire  à  l'appétit  des 
princes,  changent  les  loix  finement  pour  opprimer  les 
peuples. 

Six  jours  après  ceste  esmotion,  un  matin  à  deux  heu- 
res avant  jour,  par  toute  la  ville  de  Constantinople  se 
prit  un  grand  embrasement,  lequel  on  n'a  jamais  sceu 
sçavoir  s'il  y  avoit  esté  mis  à  dessein,  ou  si  c'estoit  un 
cas  fortuit.  Ce  feu  commença  en  la  maison  d'un  juif. 
Les  janissaires  firent  devoir  de  l'esteindre  :  ce  qu'ayant 
fait,  ils  demandèrent  surcroist  de  leur  paye,  selon  la 
coustume  ancienne  :  ce  qui  leur  fut  desnié,  et  mesmes 
l'aga  se  moqua  d'eux,  leur  disant  que  ce  feu  avoit  esté 
mis  par  leur  artifice.  Mais  ils  s'en  vengèrent  inconti- 
nent, car  ils  r'allumerent  le  feu  par  tout,  qui  brusla 

plus  de  dix  mille  boutiques,  durant  lequel  ils  se  mirent 
à  saccager  les  biens  des  juifs,  qui  estoient  très-riches, 
tant  pour  le  trafic  qu'ils  font ,  que  pour  les  daces  et  im- 
posts  dont  ils  sont  fermiers  d'ordinaire  pour  le  Grand 
Turc,  et  pillèrent  en  une  journée  plus  de  cinq  mil- 
lions d'or.  La  perte  générale  fut  estimée  à  plus  de  douze 
millions.  En  ce  pillage  et  en  ce  bruslement  les  janis- 
saires s'opiiiiastrerent  l'espace  d'un  mois  tout  entier, 
sans  que  le  premier  visir  Sinan ,  lequel  estoit  rentré 
ez  bonnes  grâces  d'Amurat  par  la  faveur  des  soltanes, 
y  pust  donner  ordre,  ny  le  bascha  de  Bosne,  quiavoit 
estéfaict  beglierbey  de  Grèce  après  la  mort  d'Ebrayn, 
d'autant  que  les  janissaires  inventoient  de  jour  à  autre 
certains  artifices  pour  entretenir  le  feu  et  continuer 
leur  pillage. Tellement  que  l'on  pensoit  lors  que  l'em- 
pire turquesque  estoit  proche  de  sa  ruine,  pour  les 
grandes  séditions  qui  s'esmeurent  en  ce  mesme  temps, 
tant  en  Barbarie  que  par  les  Arabes  en  Egypte  et  en 
Judée  :  si  bien  qu'Amurat  pensoit  que  son  empire 
s'alloit  renverser,  et  tous  ses  baschas  et  vizirs  n'a- 
voient  autre  plus  grand  soin  que  de  conserver  leurs 
propres  maisons,  là  où  ils  demeuroient  en  armes  avec 
leurs  gens,  n'attendans  que  l'heure  que  les  janissaires 
vinssent  mettre  le  feu  à  leurs  portes.  Pour  appaiser  ces 
séditieux  il  leur  falut  accorder  tout  ce  qu'ils  voulurent, 
avec  augmentation  de  gages.  Araurat  fut  contraint  de 
mettre  prix  par  edict  à  toutes  sortes  d'estolfes,  et  ce  à 
tel  prix  que  les  janissaires  les  voulurent  mettre,  qui  fut 
un  très-grand  préjudice  à  la  ville  de  Constantinople 
et  à  tout  le  pays,  par-ce  que  les  marchans,  se  voyant 
réduits  à  cela,  transportèrent  toutes  les  meilleures 
pièces  de  leurs  marchandises,  et  ne  leur  demeura  que 

le  rebut  dans  leurs  bouticques,  encores  avec  grand 
péril. 

Le  tumulte  appaisé,  Assan,  aga,  tiradeConstantino- 
ple  la  plus-part  de  tous  ces  rebelles  et  séditieux,  et  les 
emmena  avec  luy  en  Barbarie  pour  appaiser  la  sédi- 
tion des  Mores  de  Tripoly  de  Barbarie,  qui  en  avoient 
chassé  les  Turcs,  et  avoient  envoyé  au  grand  niaistre 
de  Malte  pour  luy  demander  secours  d'armes  et  de 
munitions,  disant  ne  vouloir  plus  estre  subjects  aux 
Turcs.  Le  grand  maistre  pensa  que  c'estoit  une  belle 
occasion  pour  délivrer  la  mer  Méditerranée  des  cour- 
ses qu'y  faisoient  les  Turcs,  et  principalement  aux  pays 
de  rivière  (  c'est  à  dire  ez  frontières  de  la  marine)  su- 
jets au  roy  d'Espagne.  Il  despescha  pour  cet  eflect  le 
chevalier  Boucherie ,  françois,  pource  qu'il  estoit  mieux 
informé  que  nul  autre  de  toutes  ces  affaires.  Mais  As- 
san,  aga,  après  beaucoup  de  peine,  réduisit  Tripoli  et 
les  Mores  en  leur  obeyssance  accoustumée. 

